\NormalFont\ShortTitle{Ɔsɛnkafoɔ}

{\MT Ɔsɛnkafoɔ



\par }\ChapOne{1}{\SH Biribiara Yɛ Adehuhuo
\par }
{\PP \VerseOne{1}Yeinom ne nsɛm a Ɔsɛnkafoɔ, ɔhene Dawid babarima a ɔyɛ ɔhene wɔ Yerusalem seɛ:


\par }{\Q \VS{2}“Ahuhudeɛ! Ahuhudeɛ!”

\par }{\QB Ɔsɛnkafoɔ no na ɔseɛ.

\par }{\Q “Ahuhudeɛ mu ahuhudeɛ

\par }{\QB Biribiara yɛ ahuhudeɛ.”


\par }{\BB \par }
{\Q \VS{3}Ɛdeɛn na onipa nya firi nʼadwumayɛ nyinaa mu?

\par }{\QB Deɛn na ɔnya firi deɛ enti ɔkum ne ho yɛ no awia so no?


\par }{\Q \VS{4}Awoɔ ntoatoasoɔ ba na ɛkɔ,

\par }{\QB nanso asase tim hɔ daa.


\par }{\Q \VS{5}Owia pue na owia kɔtɔ,

\par }{\QB na ɛyɛ ntɛm kɔ deɛ ɛpue firiiɛ hɔ.


\par }{\Q \VS{6}Mframa bɔ kɔ anafoɔ fam

\par }{\QB na ɛdane hwɛ atifi fam;

\par }{\Q ɛkyinkyini kɔ baabiara

\par }{\QB na ɛsane bɔ fa ne kwan so.


\par }{\Q \VS{7}Nsubɔntene nyinaa tene kɔgu ɛpo mu,

\par }{\QB nanso ɛpo nyɛ ma da.

\par }{\Q Baabi a nsubɔntene no firie no

\par }{\QB ɛhɔ na wɔsane kɔ bio.


\par }{\Q \VS{8}Biribiara yɛ ɔbrɛ

\par }{\QB a ɛboro deɛ obi bɛka soɔ.

\par }{\Q Ani nhwɛ adeɛ nwie da

\par }{\QB na aso nso ntie nsɛm mma ɛmmu so da.


\par }{\Q \VS{9}Deɛ aba no bɛba bio,

\par }{\QB deɛ wɔayɛ no, wɔbɛyɛ bio;

\par }{\QB adeɛ foforɔ biara nni owia yi ase.


\par }{\Q \VS{10}Biribi wɔ hɔ a wɔbɛtumi aka wɔ ho sɛ:

\par }{\QB “Hwɛ! Yei yɛ ade foforɔ” anaa?

\par }{\Q Ɛwɔ hɔ dada firi tete nteredee;

\par }{\QB ɛwɔ hɔ ansa na wɔwoo yɛn.


\par }{\Q \VS{11}Wɔnnkae tetefoɔ no,

\par }{\QB na wɔn a wɔnnya nnwoo wɔn no nso

\par }{\Q wɔn a wɔbɛdi wɔn akyi no

\par }{\QB renkae wɔn.


\par }{\SH Nimdeɛ Yɛ Ahuhudeɛ
\par }
{\PP \VS{12}Me, Ɔsɛnkafoɔ, na meyɛ Israelhene wɔ Yerusalem.

\VS{13}Metuu me ho sii hɔ sɛ mede nimdeɛ bɛsua ayɛ nhwehwɛmu wɔ biribiara a wɔyɛ no owia yi ase ho. Adesoa duruduru bɛn na Onyankopɔn de ato adasamma soɔ yi!

\VS{14}Mahunu biribiara a wɔyɛ no owia yi ase; ne nyinaa nka hwee, ɛte sɛ deɛ obi de mmirika taa mframa.


\par }{\Q \VS{15}Deɛ akyea no, wɔntumi ntene;

\par }{\QB na deɛ ɛnni hɔ no, wɔntumi nkan.


\par }{\PP \VS{16}Mekaa wɔ me ho sɛ, “Hwɛ, manyini na manya nimdeɛ bebree asene obiara a watena Yerusalem ahennwa so ansa na merebɛdi adeɛ. Manya nhunumu ne nimdeɛ mu osuahunu.”

\VS{17}Afei, meyɛɛ mʼadwene sɛ mɛhwehwɛ na mate nimdeɛ ase, ɛne abɔdamsɛm ne nkwaseasɛm. Nanso mehunuu sɛ yei nso te sɛ deɛ obi di mmirika taa mframa.


\par }{\Q \VS{18}Nimdeɛ bebree de awerɛhoɔ na ɛba;

\par }{\QB nyansa bebree de ahohiahia bebree ba.




\par }\Chap{2}{\SH Anigyeɛ Ne Adwuma Yɛ Adehuhuo
\par }
{\PP \VerseOne{1}Mekaa mʼakomam sɛ, “Afei bra, mede anigyeɛ bɛsɔ wo ahwɛ na yɛahunu deɛ ɛyɛ.” Nanso, ankɔsi hwee.

\VS{2}Mekaa sɛ, “Ɔsereɛ yɛ nkwaseadeɛ. Na ɛdeɛn na anigyeɛ tumi yɛ?”

\VS{3}Mepɛɛ sɛ mehunu deɛ ɛyɛ pa ara ma yɛn wɔ ɛberɛ tiawa a yɛwɔ wɔ asase yi so. Enti meyɛɛ mʼadwene sɛ mede nsã bɛsɛpɛ me ho na mahwehwɛ, ahunu nkwaseasɛm asekyerɛ, a mʼankasa deɛ, mennyɛ ɔkwasea.


\par }{\PP \VS{4}Mede me nsa hyɛɛ nnwuma akɛseɛ ase; mesisii adan yɛɛ bobe nturo.

\VS{5}Meyɛɛ nturo ne ahomegyebea na meduaduaa nnuaba ahodoɔ bebree wɔ mu.

\VS{6}Mesisii nsukoraeɛ a mɛtwe nsuo afiri mu, de agugu nnua a ɛrenyini no so.

\VS{7}Metɔɔ nkoa ne mfenaa, na menyaa ebinom nso a wɔwoo wɔn wɔ me fie. Afei nso menyaa anantwie ne nnwan bebree sene obiara a wadi mʼanim wɔ Yerusalem.

\VS{8}Mepɛɛ dwetɛ ne sikakɔkɔɔ, gyegyee ahemfo ne amantam no ademudeɛ kaa ho. Mefaa mmarima ne mmaa nnwomtofoɔ, pɛɛ mmaa atenaeɛ nso; deɛ ɛyɛ ɔbarima akoma anigyedeɛ biara.

\VS{9}Megyee edin sene obiara a wadi mʼanim wɔ Yerusalem. Yeinom nyinaa mu no, me nimdeɛ kɔɔ so yɛɛ adwuma.


\par }{\Q \VS{10}Deɛ mʼani hwehwɛeɛ biara, mamfa ankame no;

\par }{\QB mansi mʼakoma anigyeɛ ho ɛkwan.

\par }{\Q Mʼakoma ani gyee me nnwuma nyinaa ho,

\par }{\QB na yei yɛ mʼadwumayɛ so akatua.


\par }{\Q \VS{11}Nanso sɛ mehwɛ deɛ me nsa ayɛ nyinaa

\par }{\QB ne deɛ mabrɛ anya a,

\par }{\Q ne nyinaa nka hwee, ɛte sɛ deɛ wɔtu mmirika taa mframa.

\par }{\QB Mannya mfasoɔ biara wɔ owia yi ase.


\par }{\SH Nimdeɛ Ne Nkwaseadeɛ Yɛ Ade Huhuo
\par }
{\PP \VS{12}Mede mʼadwene kɔɔ nimdeɛ,

\par }{\QB abɔdamsɛm ne nkwaseasɛm so.

\par }{\Q Ɛdeɛn bio na deɛ wɔadi ɔhene adeɛ bɛtumi ayɛ

\par }{\QB asene deɛ wɔayɛ dada no?


\par }{\Q \VS{13}Mehunuu sɛ, nimdeɛ yɛ sene nkwaseasɛm,

\par }{\QB sɛdeɛ hann yɛ sene esum no.


\par }{\Q \VS{14}Onyansafoɔ ani wɔ ne tirim,

\par }{\QB na ɔkwasea deɛ, ɔnante esum mu;

\par }{\Q nanso mehunuu sɛ

\par }{\QB wɔn nyinaa hyɛberɛ yɛ pɛ.


\par }{\PP \VS{15}Afei mesusuu mʼakomam sɛ,

\par }{\Q “Ɔkwasea hyɛberɛ bɛto me nso.

\par }{\QB Enti sɛ mehunu nyansa a, mfasoɔ bɛn na menya?”

\par }{\Q Mekaa wɔ mʼakomam sɛ,

\par }{\QB “Yei nso nka hwee.”


\par }{\Q \VS{16}Te sɛ ɔkwasea no, ɔnyansafoɔ nso, wɔrenkae no daa;

\par }{\QB nna a ɛreba no mu, wɔrenkae wɔn baanu no.

\par }{\Q Te sɛ ɔkwasea no, onyansafoɔ nso bɛwu!


\par }{\SH Adwumayɛ Nka Hwee
\par }
{\PP \VS{17}Ɛno enti asetena fonoo me, na adwuma a yɛyɛ wɔ owia yi ase no haa me. Ne nyinaa yɛ ahuhudeɛ, te sɛ deɛ wɔtu mmirika taa mframa.

\VS{18}Mekyirii deɛ mayɛ adwuma apɛ nyinaa wɔ owia yi ase, ɛfiri sɛ, ɛsɛ sɛ megya hɔ ma deɛ ɔbɛdi mʼadeɛ.

\VS{19}Na hwan na ɔnim sɛ onipa ko no bɛyɛ onyansafoɔ anaa ɔkwasea? Nanso deɛ mabiri me mogya ani apɛ wɔ owia yi ase nyinaa bɛkɔ ne nsam. Yei nso yɛ ahuhudeɛ.

\VS{20}Enti mepaa aba wɔ owia yi ase adwumaden ho.

\VS{21}Na onipa bɛfiri ne nimdeɛ, nyansa ne adwumayɛ ho nimdeɛ mu ayɛ nʼasɛdeɛ, na afei ɛsɛ sɛ ogya nʼadwumayɛ so aba ma obi a ɔnyɛɛ adwuma biara. Yei nso yɛ ahuhudeɛ, na ɛha adwene.

\VS{22}Ɛdeɛn na onipa nya firi ne brɛ ne dadwene a ɔde yɛ adwuma wɔ owia yi ase mu?

\VS{23}Ne nkwa nna nyinaa, nʼadwumayɛ yɛ ɔyea ne ɔhaw; anadwo mpo nʼadwene yɛ adwuma. Yei nso yɛ ahuhudeɛ.


\par }{\PP \VS{24}Biribiara nsene sɛ onipa bɛdidi na wanom na wanya ahomeka wɔ adwumayɛ mu. Yei nso mehunuu sɛ ɛfiri Onyankopɔn,

\VS{25}ɛfiri sɛ ɛnyɛ ɔno a, anka hwan na ɔbɛtumi adidi anaasɛ ɔbɛnya ahomeka?

\VS{26}Onipa a ɔsɔ Onyankopɔn ani no, ɔma no nimdeɛ, nyansa ne anigyeɛ, nanso omumuyɛfoɔ deɛ, ɔma ɔboaboa ahonyadeɛ ano ma deɛ ɔsɔ Onyankopɔn ani. Yei nso yɛ ahuhudeɛ, sɛdeɛ wɔde mmirikatuo taa mframa.




\par }\Chap{3}{\SH Biribiara Wɔ Ne Ɛberɛ
\par }
{\Q \VerseOne{1}Biribiara wɔ ne berɛ,

\par }{\QB na dwumadie biara a ɛwɔ ɔsoro ase wɔ ne berɛ.


\par }{\BB \par }
{\QB \VS{2}Awoɔ wɔ ne berɛ, na owuo wɔ ne berɛ,

\par }{\QB ogu wɔ ne berɛ, na otwa nso wɔ ne berɛ,


\par }{\QB \VS{3}ɔkum wɔ ne berɛ, na ayaresa wɔ ne berɛ,

\par }{\QB ɔbubu wɔ ne berɛ, na ɔsi nso wɔ ne berɛ,


\par }{\QB \VS{4}agyaadwotwa wɔ ne berɛ, na ɔsereɛ nso wɔ ne berɛ,

\par }{\QB awerɛhoɔ wɔ ne berɛ, na asa wɔ ne berɛ,


\par }{\QB \VS{5}aboɔ hweteɛ wɔ ne berɛ, na aboɔ anoboa wɔ ne berɛ,

\par }{\QB akwaaba wɔ ne berɛ, na nanteyie wɔ ne berɛ,


\par }{\QB \VS{6}adehwehwɛ wɔ ne berɛ, na adehwereɛ wɔ ne berɛ,

\par }{\QB adekora wɔ ne berɛ, na adetoguo wɔ ne berɛ,


\par }{\QB \VS{7}adeɛ mu sunsuane wɔ ne berɛ, na ne pempam wɔ ne berɛ,

\par }{\QB kommyɛ wɔ ne berɛ, na kasa wɔ ne berɛ,


\par }{\QB \VS{8}ɔdɔ wɔ ne berɛ, na ɔtan wɔ ne berɛ,

\par }{\QB ɔko wɔ ne berɛ, na asomdwoeɛ wɔ ne berɛ.


\par }{\PP \VS{9}Mfasoɔ bɛn na odwumayɛfoɔ nya firi nʼadwumaden mu?

\VS{10}Mahunu adesoa a Onyankopɔn de ato nnipa so.

\VS{11}Wayɛ biribiara fɛfɛ wɔ ne berɛ mu. Ɔde nkwa a ɛnsa da ahyɛ nnipa akoma mu, nanso wɔntumi nte deɛ Onyankopɔn ayɛ firi ahyɛaseɛ kɔsi awieeɛ no ase.

\VS{12}Menim sɛ biribiara nni hɔ a ɛyɛ ma nnipa kyɛn sɛ wɔbɛgye wɔn ani na wayɛ deɛ ɛyɛ ɛberɛ a wɔte ase.

\VS{13}Sɛ obiara bɛdidi na wanom na wanya anigyeɛ wɔ ne dwumadie nyinaa mu, yei ne Onyankopɔn akyɛdeɛ.

\VS{14}Menim sɛ biribiara a Onyankopɔn yɛ no bɛtena hɔ daa, wɔrentumi mfa biribi nka ho na wɔrentumi nyi biribi mfiri mu. Onyankopɔn yɛ yei sɛdeɛ nnipa de anidie bɛma no.


\par }{\Q \VS{15}Biribiara a ɛwɔ hɔ ɛnnɛ no, aba pɛn,

\par }{\QB na deɛ ɛbɛba no nso aba dada;

\par }{\QB na Onyankopɔn bɛfrɛ deɛ asi dada no ama akontabuo.


\par }{\PP \VS{16}Na mehunuu biribi foforɔ wɔ owia yi ase sɛ:

\par }{\QB Amumuyɛsɛm wɔ deɛ atemmuo wɔ,

\par }{\QB atɛnteneneebea no, amumuyɛsɛm wɔ hɔ.


\par }{\PP \VS{17}Medwenee wɔ mʼakomam sɛ,

\par }{\Q “Onyankopɔn bɛbu

\par }{\QB teneneefoɔ ne amumuyɛfoɔ nyinaa atɛn,

\par }{\Q ɛfiri sɛ adwuma biara bɛnya ne berɛ,

\par }{\QB adeyɛ biara ne ne berɛ.”


\par }{\PP \VS{18}Afei medwenee sɛ, “Nnipa deɛ, Onyankopɔn sɔ wɔn hwɛ ma wɔhunu sɛ wɔte sɛ mmoa.

\VS{19}Onipa hyɛberɛ te sɛ mmoa deɛ, na ɛda hɔ ma wɔn nyinaa. Sɛdeɛ ɔbaako wuo no, saa ara na ɔfoforɔ nso wuo. Wɔn nyinaa wɔ ahomeɛ baako; onipa nni biribi a ɔde kyɛn aboa. Biribiara yɛ ahuhudeɛ.

\VS{20}Wɔn nyinaa kɔ faako; wɔn nyinaa firi dɔteɛ mu na wɔsane kɔ dɔteɛ mu.

\VS{21}Hwan na ɔnim sɛ onipa honhom foro soro, na aboa deɛ siane kɔ asase mu anaa?”


\par }{\PP \VS{22}Enti mehunuu sɛ biribiara nni hɔ a ɛyɛ ma onipa kyɛn sɛ nʼani bɛka nʼadwuma ho, ɛfiri sɛ ɛno ne ne kyɛfa. Na hwan na ɔbɛtumi de no asane aba sɛ ɔmmɛhwɛ deɛ ɛbɛsi ne wuo nʼakyi?




\par }\Chap{4}{\SH Nhyɛsoɔ, Adwumaden, Ankonam
\par }
{\PP \VerseOne{1}Bio, mehwɛ mehunuu nhyɛsoɔ a ɛrekɔ so wɔ owia yi ase:

\par }{\Q Mehunuu wɔn a wɔredi wɔn nya no nisuo

\par }{\QB na wɔnni ɔwerɛkyekyefoɔ biara;

\par }{\Q tumi no wɔ wɔn nhyɛsofoɔ no nsam

\par }{\QB na wɔnni ɔwerɛkyekyefoɔ biara.


\par }{\Q \VS{2}Na mekaa sɛ: Awufoɔ a

\par }{\QB wɔawuwu dada no

\par }{\Q ani gye sene ateasefoɔ;

\par }{\QB wɔn a wɔda so wɔ nkwa mu no.


\par }{\Q \VS{3}Na deɛ ɔyɛ sene baanu yi

\par }{\QB ne deɛ ɔnnya mmaeɛ,

\par }{\Q deɛ ɔnnya nhunuu bɔne a

\par }{\QB wɔyɛ wɔ owia yi ase.


\par }{\PP \VS{4}Na mehunuu sɛ adwumayɛ mu ɔbrɛ ne deɛ onipa tumi yɛ nyinaa nnyinasoɔ ne sɛ, nʼani bere ne yɔnko. Yei nso yɛ ahuhudeɛ, mmirika a wɔtu taa mframa.


\par }{\Q \VS{5}Ɔkwasea bobɔ ne nsa gu ne ho

\par }{\QB na ɔsɛe ne ho.


\par }{\Q \VS{6}Nsa ma baako a asomdwoeɛ wɔ mu

\par }{\QB yɛ sene nsa ma mmienu a ɔbrɛ bata ho.

\par }{\QB Ɛte sɛ deɛ wotaa mframa.


\par }{\PP \VS{7}Afei nso mehunuu biribi a ɛnka hwee wɔ owia yi ase:


\par }{\Q \VS{8}Na ɔbarima bi wɔ hɔ a ɔyɛ ankonam;

\par }{\QB ɔnni ɔbabarima anaa onuabarima.

\par }{\Q Nʼadwumaden amma nʼawieeɛ da,

\par }{\QB nanso nʼani ansɔ nʼahonya.

\par }{\Q Ɔbisaa ne ho sɛ, “Na hwan na merebrɛ ama no,

\par }{\QB na adɛn enti na mede anigyeɛ kame me kra?”

\par }{\Q Yei nso yɛ ahuhudeɛ,

\par }{\QB ɛyɛ ɔhaw kwa.


\par }{\BB \par }
{\Q \VS{9}Baanu yɛ sene ɔbaakofoɔ,

\par }{\QB ɛfiri sɛ wɔnya wɔn adwumayɛ so mfasoɔ a ɛsɔ ani:


\par }{\Q \VS{10}Sɛ ɔbaako hwe ase a

\par }{\QB ne yɔnko bɛtumi aboa no.

\par }{\Q Nanso onipa a ɔhwe ase a

\par }{\QB ɔnni ɔboafoɔ no yɛ mmɔbɔ.


\par }{\Q \VS{11}Bio, sɛ baanu da bɔ mu a, wɔka wɔn ho hye.

\par }{\QB Na ɛbɛyɛ dɛn na ɔkɔntenkorɔ aka ne ho hye?


\par }{\Q \VS{12}Ɔbaakofoɔ deɛ, wɔbɛtumi aka no ahyɛ

\par }{\QB nanso baanu tumi pere wɔn ti.

\par }{\Q Homa a wɔawɔ no mmɛsa no, wɔntumi ntete mu ntɛm.


\par }{\SH Ɛkankɔ Yɛ Adehunu
\par }
{\PP \VS{13}Ɔbabunu nyansafoɔ a ɔdi hia yɛ sene ɔhene akɔkoraa a ɔyɛ kwasea na ɔntie kɔkɔbɔ bio.

\VS{14}Ebia na ɔbabunu no firi nneduafie na ɔbɛdii adeɛ anaasɛ wɔwoo no too ohia mu wɔ adehyeɛ abusua mu.

\VS{15}Mehunuu sɛ wɔn a wɔtenaa ase na wɔnantee owia yi ase nyinaa dii ɔbabunu no akyi, deɛ ɔdii ɔhene no adeɛ no.

\VS{16}Nnipa dɔm a wɔntumi nkane wɔn dii nʼakyi. Nanso nkyirimma no ani annye ne ho. Yei nso yɛ ahuhudeɛ, ɛte sɛ wotaa mframa.




\par }\Chap{5}{\SH Suro Onyankopɔn
\par }
{\PP \VerseOne{1}Sɛ wokɔ Onyankopɔn fie a, hwɛ wʼanammɔntuo yie. Bɛn no na tie no sene sɛ wobɛbɔ nkwaseafoɔ afɔdeɛ, wɔn a wɔnnim mfomsoɔ a wɔyɛ no.


\par }{\Q \VS{2}Mpɛ ntɛm nkasa,

\par }{\QB mma wʼakoma ho mpere no

\par }{\QB sɛ ɔbɛka asɛm bi wɔ Onyankopɔn anim.

\par }{\Q Onyankopɔn te ɔsoro

\par }{\QB na wo deɛ, wo wɔ asase so,

\par }{\QB enti ma wo nsɛm nyɛ kakraa bi.


\par }{\Q \VS{3}Sɛdeɛ adaeɛsoɔ firi adwendwene bebree mu ba no,

\par }{\QB saa ara na ɔkwasea kasa tentene teɛ.


\par }{\PP \VS{4}Sɛ wohyɛ Onyankopɔn bɔ a, ntwentwɛn wo nan ase wɔ ho. Ɔnni anigyeɛ wɔ nkwaseafoɔ mu; enti di wo bɔhyɛ so.

\VS{5}Sɛ woanhyɛ bɔ koraa a, ɛyɛ sene sɛ wobɛhyɛ bɔ na wonni so.

\VS{6}Mma wʼano mfa wo nkɔ bɔne mu. Nyi wʼano nkyerɛ asɔredan mu ɔsomfoɔ sɛ, “Me bɔhyɛ no yɛ mfomsoɔ.” Adɛn enti na ɛsɛ sɛ Onyankopɔn bo fu deɛ woka na ɔsɛe wo nsa ano adwuma?

\VS{7}Adaeɛso ne nsɛm keka bebree nka hwee. Enti suro Onyankopɔn.


\par }{\SH Ahonya Yɛ Ahuhudeɛ
\par }
{\PP \VS{8}Sɛ wohunu ohiani a wɔhyɛ ne so wɔ ɔmansin bi mu, na atɛntenenee ne ahofadie abɔ no a, mma yeinom nyɛ wo nwanwa ɛfiri sɛ, deɛ ɔso sene no hwɛ ne so, na deɛ ɔso sene wɔn baanu no nso hwɛ wɔn so.

\VS{9}Asase no so siadeɛ wɔ ɛso nnipa nyinaa, na ɔhene no ankasa na ɔnya mfuo no so mfasodeɛ.


\par }{\Q \VS{10}Deɛ nʼani bere sika no nnya deɛ ɛdɔɔso da;

\par }{\QB na deɛ ɔpɛ ahonyadeɛ dodoɔ no ani nsɔ deɛ ɔnya.

\par }{\QB Yei nso yɛ ahuhudeɛ.


\par }{\BB \par }
{\Q \VS{11}Adetɔndeɛ bu so a,

\par }{\QB saa ara na atɔfoɔ no nso dɔɔso.

\par }{\Q Na mfasoɔ bɛn na deɛ ɛwɔ noɔ no nya

\par }{\QB sene sɛ ɔde nʼani bɛhwɛ?


\par }{\BB \par }
{\Q \VS{12}Ɔpaani da ma nʼani kum,

\par }{\QB sɛ wadidi amee anaasɛ wammee,

\par }{\Q nanso ɔdefoɔ ahonya dodoɔ enti

\par }{\QB ɔntumi nna.


\par }{\PP \VS{13}Ɔhaw kɛseɛ bi a mahunu no wɔ owia yi ase nie:

\par }{\Q sɛ wɔboaboa ahonyadeɛ ano de ha ne wura,


\par }{\QB \VS{14}anaasɛ ɔbɛhwere ahonyadeɛ wɔ amanehunu mu a enti

\par }{\Q sɛ ɔnya ɔbabarima bi a

\par }{\QB hwee nni hɔ a wɔde bɛgya no.


\par }{\Q \VS{15}Adagya na onipa de firi ne maame yafunu mu baeɛ,

\par }{\QB na sɛdeɛ ɔbaeɛ no, saa ara na ɔbɛkorɔ.

\par }{\Q Ɔmmfa nʼadwumayɛ so mfasodeɛ biara a

\par }{\QB ɔbɛtumi akuta wɔ ne nsa mu nkɔ.


\par }{\PP \VS{16}Yei nso yɛ ɔhaw kɛseɛ:

\par }{\QB Sɛdeɛ onipa ba no, saa ara na ɔkorɔ,

\par }{\Q na mfasoɔ bɛn na ɔnya

\par }{\QB wɔ ɛberɛ a ɔyɛ adwuma ma mframa?


\par }{\Q \VS{17}Ne nna nyinaa mu no, ɔdidi a, nʼanom nyɛ no dɛ

\par }{\QB ɛfiri sɛ abamubuo, ateeteeɛ ne abufuo wɔ no so.


\par }{\PP \VS{18}Afei mehunuu sɛ ɛyɛ ma onipa sɛ ɔbɛdidi na wanom na wama nʼani agye nʼadwumaden ho wɔ owia yi ase, wɔ mmerɛ kakra a Onyankopɔn de ama no yi mu, ɛfiri sɛ yei ne ne kyɛfa.

\VS{19}Deɛ ɛka ho ne sɛ, sɛ Onyankopɔn ma onipa bi ahonyadeɛ ne adenya, na ɔnya ahotɔ, de anigyeɛ yɛ nʼadwuma, na ɔhunu sɛ ne kyɛfa ne no a, ɔnnkae sɛ ɛyɛ Onyankopɔn akyɛdeɛ.

\VS{20}Ɔnntaa ntena ase nnwene ne nkwa nna ho, ɛfiri sɛ Onyankopɔn de akoma mu anigyeɛ ama no.




\par }\Chap{6}{\PP \VerseOne{1}Mahunu bɔne foforɔ bi wɔ owia yi ase a ɛhyɛ nnipa so yie:

\VS{2}Onyankopɔn ma onipa ahonyadeɛ, adenya ne animuonyam sɛdeɛ biribiara a nʼakoma pɛ no ɛmmɔ no, nanso Onyankopɔn amma no kwan sɛ ɔmfa nnye nʼani, na ɔhɔhoɔ mmom na ɔde gye nʼani. Yei yɛ ahuhudeɛ, ɔhaw a ɛyɛ yea.


\par }{\PP \VS{3}Onipa bɛtumi anya mma ɔha na wanyini akyɛre; nanso ne mfeɛ dodoɔ yi akyi no, nʼahonya no amma nʼani annye, na ne sie nso anyɛ fɛ a, ɔpɔn ba ho wɔ mfasoɔ sene no.

\VS{4}Ne ba no yɛ adehunu, esum mu na ɔkorɔ, na esum akata ne din so.

\VS{5}Ɛwom sɛ wanhunu owia na ɔnnim hwee deɛ, nanso ɔbɛnya ahomegyeɛ bebree sene deɛ saa ɔbarima no bɛnya.

\VS{6}Mpo sɛ ɔtena ase mfeɛ apem mmɔho na wammfa nʼahonyadeɛ annye nʼani a, wɔn nyinaa nkɔ faako anaa?


\par }{\Q \VS{7}Onipa brɛ nyinaa yɛ nʼano ntia,

\par }{\QB nanso nʼakɔnnɔdeɛ mmee no da.


\par }{\Q \VS{8}Na ɛdeɛn na onyansafoɔ wɔ de sene ɔkwasea?

\par }{\Q Sɛ ohiani yɛ nʼakwan yie wɔ afoforɔ anim a

\par }{\QB mfasoɔ bɛn na ɔbɛnya?


\par }{\Q \VS{9}Deɛ aniwa hunu no

\par }{\QB yɛ sene deɛ akɔnnɔ kyini hwehwɛ.

\par }{\Q Yei nso yɛ ahuhudeɛ.

\par }{\QB Ɛte sɛ wotaa mframa.


\par }{\BB \par }
{\Q \VS{10}Deɛ ɛwɔ hɔ biara, wɔato edin dada,

\par }{\QB na sɛdeɛ onipa teɛ nso, wɔnim dada;

\par }{\Q onipa biara rentumi ne deɛ ɔwɔ ahoɔden

\par }{\QB sene noɔ nnye yei ho akyinnyeɛ.


\par }{\Q \VS{11}Nsɛm dɔɔso a,

\par }{\QB emu aba yɛ kakraa bi,

\par }{\QB na ɛho wɔ mfasoɔ ma onipa anaa?


\par }{\PP \VS{12}Na hwan na ɔnim deɛ ɛyɛ ma onipa wɔ ne nkwanna kakra bi a ɛyɛ ahuhudeɛ na ɔfa mu kɔ sɛ sunsumma no? Hwan na ɔbɛtumi aka deɛ ɛbɛsi wɔ owia yi ase akyerɛ no ɛberɛ a ɔkorɔ no.




\par }\Chap{7}{\SH Nimdeɛ
\par }
{\Q \VerseOne{1}Edin pa yɛ sene aduhwam papa,

\par }{\QB na owuda yɛ sene awoda.


\par }{\Q \VS{2}Ɛyɛ sɛ obi bɛkɔ ayie ase

\par }{\QB sene sɛ ɔbɛkɔ apontoɔ ase,

\par }{\Q ɛfiri sɛ owuo yɛ onipa biara hyɛberɛ

\par }{\QB na ɛsɛ sɛ ateasefoɔ hyɛ yei nso.


\par }{\Q \VS{3}Awerɛhoɔ yɛ sene ɔsereɛ,

\par }{\QB ɛfiri sɛ, anim a ayɛ mmɔbɔ mmɔbɔ de akoma mu nsiesie pa ba.


\par }{\Q \VS{4}Onyansafoɔ akoma wɔ ayie ase,

\par }{\QB nanso nkwaseafoɔ akoma wɔ ahosɛpɛfoɔ fie.


\par }{\Q \VS{5}Ɛyɛ sɛ wɔbɛtie onyansafoɔ animka

\par }{\QB sene sɛ wɔbɛtie nkwaseafoɔ dwom.


\par }{\Q \VS{6}Sɛdeɛ nkasɛɛ turituri wɔ ɛsɛn ase no

\par }{\QB saa ara na nkwaseafoɔ sereɛ teɛ.

\par }{\QB Yei nso yɛ ahuhudeɛ.


\par }{\BB \par }
{\Q \VS{7}Nsisie ma onyansafoɔ dane ɔkwasea,

\par }{\QB na kɛtɛasehyɛ sɛe akoma.


\par }{\BB \par }
{\Q \VS{8}Asɛm awieeɛ yɛ sene ne ahyɛaseɛ,

\par }{\QB na ntoboaseɛ yɛ sene ahantan.


\par }{\Q \VS{9}Mma wʼakoma nsɔre ntɛm ntɛm

\par }{\QB na abufuo da wo nso sɛ ɔkwasea.


\par }{\BB \par }
{\Q \VS{10}Ɛnka sɛ, “Adɛn enti na tete nna no yɛ sene ɛnnɛ mmerɛ yi?”

\par }{\QB Onyansafoɔ mmisa nsɛm sei.


\par }{\BB \par }
{\Q \VS{11}Nimdeɛ, sɛ agyapadeɛ no, yɛ adepa.

\par }{\QB Ɛho wɔ mfasoɔ ma wɔn a wɔhunu owia.


\par }{\Q \VS{12}Sɛdeɛ nimdeɛ yɛ banbɔ no

\par }{\QB saa ara na sika nso teɛ,

\par }{\Q nanso nhunumu ho adeɛ a ɛyɛ ne sɛ:

\par }{\QB deɛ ɔwɔ nimdeɛ no bɔ ne nkwa ho ban.


\par }{\PP \VS{13}Dwene deɛ Onyankopɔn ayɛ ho:

\par }{\QB Hwan na ɔbɛtumi atene

\par }{\QB deɛ wayɛ ama akyea?


\par }{\Q \VS{14}Mmere pa mu, ma wʼani nnye;

\par }{\QB nanso mmere bɔne mu, hunu sɛ

\par }{\QB Onyankopɔn na wayɛ ne nyinaa.

\par }{\Q Ɛno enti onipa ntumi nhunu

\par }{\QB deɛ ɛbɛto no daakye.


\par }{\PP \VS{15}Me nkwa nna a ɛyɛ ahuhudeɛ yi mu, mahunu nneɛma mmienu:

\par }{\Q Ɔteneneeni a ɔwu wɔ ne tenenee mu,

\par }{\QB ne omumuyɛfoɔ a ɔtena ase kyɛ wɔ nʼamumuyɛ mu.


\par }{\Q \VS{16}Ɛnyɛ wo ho ɔteneneeni ntra so,

\par }{\QB na ɛnyɛ wo ho onyansafoɔ mmoro so,

\par }{\QB adɛn enti na wosɛe wo ho?


\par }{\Q \VS{17}Ɛnyɛ omumuyɛfoɔ ntra so,

\par }{\QB na ɛnyɛ ɔkwasea nso,

\par }{\QB adɛn enti na ɛsɛ sɛ wowu ansa na wo berɛ aso?


\par }{\Q \VS{18}Ɛyɛ sɛ wobɛsɔ baako mu

\par }{\QB nanso nnyaa deɛ aka no mu.

\par }{\QB Onipa a ɔsuro Onyankopɔn no bɛsi adeyɛ mmorosoɔ biara ano.


\par }{\BB \par }
{\Q \VS{19}Nimdeɛ ma onyansafoɔ baako tumi bebree

\par }{\QB sene kuropɔn mu sodifoɔ edu.


\par }{\BB \par }
{\Q \VS{20}Onipa teneneeni biara nni asase so a

\par }{\QB ɔyɛ papa na ɔnyɛ bɔne da.


\par }{\BB \par }
{\Q \VS{21}Mfa deɛ nnipa ka nyinaa nyɛ asɛm,

\par }{\QB anyɛ saa a, wobɛte sɛ wo ɔsomfoɔ redome wo,


\par }{\Q \VS{22}na wonim wɔ wʼakoma sɛ,

\par }{\QB wo nso woadome nkurɔfoɔ mpɛn bebree.


\par }{\PP \VS{23}Mede nimdeɛ asɔ yeinom nyinaa ahwɛ, na mekaa sɛ,

\par }{\Q “Masi mʼadwene pi sɛ mɛyɛ onyansafoɔ”

\par }{\QB nanso na yei boro me so.


\par }{\Q \VS{24}Sɛdeɛ nimdeɛ teɛ biara,

\par }{\QB ɛwɔ akyiri, na emu dɔ,

\par }{\QB hwan na ɔbɛtumi ahwehwɛ ahunu?


\par }{\Q \VS{25}Afei meyɛɛ mʼadwene sɛ mɛte aseɛ,

\par }{\QB ayɛ nhwehwɛmu na mapɛɛpɛɛ nimdeɛ ne sɛdeɛ nneɛma nhyehyɛeɛ teɛ

\par }{\Q na mate amumuyɛ mu agyimisɛm ase

\par }{\QB ne nkwaseasɛm mu abɔdamsɛm nso.


\par }{\BB \par }
{\Q \VS{26}Mahunu deɛ ɛyɛ nwono sene owuo

\par }{\QB ɔbaa a ɔyɛ afidie;

\par }{\Q nʼakoma yɛ nnaadaa

\par }{\QB na ne nsa yɛ mpɔkyerɛ.

\par }{\Q Onipa a ɔsɔ Onyankopɔn ani no renkɔ ne ho

\par }{\QB nanso ɔbɔnefoɔ deɛ, ɔbɛtɔ nʼafidie mu.


\par }{\PP \VS{27}Ɔsɛnkafoɔ no sɛ, “Hwɛ yei ne deɛ mahwehwɛ ahunu:

\par }{\Q “Mekekaa nneɛma bobɔɔ so pɛɛ sɛ mehunu sɛdeɛ nneɛma nhyehyɛeɛ teɛ.


\par }{\QB \VS{28}Mereyɛ nhwehwɛ mu

\par }{\QB na menhunu hwee no,

\par }{\Q mehunuu ɔbarima teneneeni baako wɔ mmarima apem mu,

\par }{\QB nanso manhunu ɔbaa teneneeni biara wɔ wɔn mu.


\par }{\Q \VS{29}Yei nko ara na mahunu:

\par }{\QB Onyankopɔn yɛɛ adasamma teneneefoɔ,

\par }{\QB nanso nnipa adane wɔn ho hwehwɛ nhyehyɛeɛ foforɔ.”




\par }\PoetryChap{8}{\Q \VerseOne{1}Hwan na ɔte sɛ onyansafoɔ?

\par }{\QB Hwan na ɔnim sɛdeɛ nneɛma teɛ?

\par }{\Q Nimdeɛ te nnipa anim

\par }{\QB na ɛbrɛ ne denyɛ ase.


\par }{\SH Yɛ Osetie Ma Ɔhene
\par }
{\PP \VS{2}Mese: Di ɔhene ɔhyɛ nsɛm so, ɛfiri sɛ wokaa ntam wɔ Onyankopɔn anim.

\VS{3}Mpɛ ntɛm mfiri ɔhene anim. Nnyina mu mma obi asɛm a ɛnyɛ dɛ, na onii no anyɛ deɛ ɔpɛ biara.

\VS{4}Esiane sɛ ɔhene asɛm boro obiara deɛ so enti, hwan na ɔbɛtumi aka akyerɛ no sɛ: “Ɛdeɛn na woreyɛ yi?”


\par }{\Q \VS{5}Deɛ ɔdi ne nhyɛ nsɛm so no renkɔ ɔhaw biara mu,

\par }{\QB na nyansa akoma bɛhunu ɛberɛ a ɛsɛ, ne ne kwan.


\par }{\Q \VS{6}Adeyɛ biara wɔ ne ɛberɛ a ɛfata ne ɛkwan a wɔfa so yɛ,

\par }{\QB nanso onipa haw hyɛ no so bebree.


\par }{\BB \par }
{\Q \VS{7}Esiane sɛ obiara nnim daakye asɛm enti,

\par }{\QB hwan na ɔbɛtumi akyerɛ no deɛ ɛreba?


\par }{\Q \VS{8}Obiara nni mframa so tumi na waboa ano;

\par }{\QB saa ara na obiara nni ne wuda so tumi.

\par }{\Q Na sɛdeɛ wɔmma obiara nkɔ ahomegyeɛ wɔ ɔko berɛ mu no,

\par }{\QB saa ara na amumuyɛ rennyaa wɔn a wɔdi amumuyɛsɛm.


\par }{\PP \VS{9}Mehunuu yeinom nyinaa ɛberɛ a medwenee nneɛma a wɔyɛ wɔ owia yi ase ho. Ɛberɛ bi wɔ hɔ a onipa hyɛ afoforɔ so ma ɛdane ɔhaw ma no.

\VS{10}Bio, mehunuu sɛ wɔasie amumuyɛfoɔ, wɔn a anka wɔdi akɔneaba wɔ kronkronbea hɔ de gye nkamfo wɔ kuropɔn a wɔyɛɛ saa no mu. Yei nso yɛ ahuhudeɛ.


\par }{\PP \VS{11}Sɛ bɔne bi ho asotwe amma ntɛm a, nnipa dwene nhyehyɛeɛ a wɔde yɛ bɔne ho.

\VS{12}Ɛwom sɛ omumuyɛfoɔ bi yɛ bɔne mpɛn ɔha nanso ɔtena ase kyɛ, nanso menim sɛ ɛbɛsi wɔn a wɔsuro Onyankopɔn no yie, wɔn a wɔdi Onyankopɔn ni no.

\VS{13}Nanso ɛsiane sɛ amumuyɛfoɔ nsuro Onyankopɔn enti, ɛrensi wɔn yie na wɔn nna renware sɛ sunsumma.


\par }{\PP \VS{14}Adeɛ bi nso a ɛyɛ ahuhudeɛ a ɛsi wɔ asase so, ɛne sɛ, ateneneefoɔ bi nya akatua a ɛfata amumuyɛfoɔ, na amumuyɛfoɔ bi nya akatua a ɛfata ateneneefoɔ. Yei nso, mese ɛyɛ ahuhudeɛ.

\VS{15}Enti mekamfo ewiase mu anigyeɛ, ɛfiri sɛ biribiara nni owia yi ase a ɛyɛ ma onipa sene sɛ ɔbɛdidi, anom ama nʼani agye. Na afei ɔbɛnya anigyeɛ wɔ nʼadwumayɛ mu wɔ nna a Onyankopɔn ama no wɔ owia yi ase nyinaa.


\par }{\PP \VS{16}Ɛberɛ a mepɛ sɛ mɛte nimdeɛ ase ne ɔbrɛ adwuma a onipa yɛ wɔ asase so a ɔnna awia anaa anadwo no,

\VS{17}mehunuu deɛ Onyankopɔn ayɛ nyinaa. Obiara rentumi nte deɛ ɛkɔ so wɔ owia yi ase no ase. Ne mmɔdemmɔ nyinaa akyi, onipa rentumi nhunu asekyerɛ da. Sɛ mpo onyansafoɔ bi ka sɛ ɔnim a, ɔrentumi nte aseɛ yie da.




\par }\Chap{9}{\SH Hyɛberɛ A Ɛwɔ Hɔ Ma Yɛn Nyinaa
\par }
{\PP \VerseOne{1}Enti medwenee yeinom nyinaa ho na mehunuu sɛ ateneneefoɔ, anyansafoɔ ne deɛ wɔyɛ wɔ Onyankopɔn nsam; nanso obiara nnim sɛ ɔdɔ anaasɛ ɔtan retwɛn no.

\VS{2}Wɔn nyinaa hyɛberɛ yɛ baako; ateneneefoɔ ne amumuyɛfoɔ, nnipa pa ne nnipa bɔne, wɔn a wɔn ho teɛ ne wɔn a wɔn ho nteɛ, wɔn a wɔbɔ afɔdeɛ ne wɔn a wɔmmɔ.

\par }{\Q Sɛdeɛ ɛte ma onipa pa no,

\par }{\QB saa ara na ɛte ma ɔbɔnefoɔ;

\par }{\Q sɛdeɛ ɛte ma wɔn a wɔka ntam no,

\par }{\QB saa ara na ɛte ma wɔn a wɔsuro sɛ wɔbɛka ntam.


\par }{\PP \VS{3}Yei ne bɔne a ɛwɔ biribiara a ɛsi wɔ owia yi ase mu. Hyɛberɛ baako ba yɛn nyinaa so. Deɛ ɛka ho ne sɛ, bɔne ahyɛ nnipa akoma mu ma na abɔdamsɛm wɔ wɔn akoma mu ɛberɛ a wɔwɔ nkwa mu, na akyire no, wɔkɔka awufoɔ ho.

\VS{4}Obiara a ɔka ateasefoɔ ho no wɔ anidasoɔ, mpo ɔkraman a ɔte ase yɛ sene gyata a wawuo.


\par }{\Q \VS{5}Na ateasefoɔ nim sɛ wɔbɛwu,

\par }{\QB nanso awufoɔ nnim hwee;

\par }{\Q wɔnni akatua biara bio,

\par }{\QB na wɔn ho nkaeɛ mpo ayera.


\par }{\Q \VS{6}Wɔn dɔ, ɔtan

\par }{\QB ne ninkunu atu ayera dada;

\par }{\Q wɔnni hwee yɛ wɔ

\par }{\QB biribiara a ɛsi wɔ owia yi ase mu.


\par }{\PP \VS{7}Enti kɔ, fa anigyeɛ di wʼaduane, na fa ahosɛpɛ akoma nom wo nsã, ɛfiri sɛ saa ɛberɛ yi na Onyankopɔn pene deɛ woyɛ so.

\VS{8}Ɛberɛ biara ma wʼaduradeɛ nyɛ fitaa na fa ngohwam sra wo tirim.

\VS{9}Wo ne wo yere monnye mo ani, ɔbaa a wo dɔ noɔ no, wɔ nna a ɛnka hwee a Onyankopɔn de ama mo wɔ owia yi ase, mo ahuhudeɛ nna no. Ɛfiri sɛ ɛyɛ mo kyɛfa wɔ mo nkwa nna mu, ne mo adwumaden wɔ owia yi ase.

\VS{10}Deɛ wo nsa bɛso mu biara, fa wʼahoɔden nyinaa yɛ, ɛfiri sɛ damena a wɔrekɔ mu no, adwumayɛ, adwendwene, nhunumu ne nimdeɛ nni hɔ.


\par }{\PP \VS{11}Mehunuu biribi foforɔ wɔ owia yi ase:

\par }{\Q Mmirikakansie nni hɔ mma deɛ ne ho yɛ herɛ

\par }{\QB anaasɛ ɔko nni hɔ mma ɔhoɔdenfoɔ,

\par }{\Q aduane mma onyansafoɔ nkyɛn

\par }{\QB anaasɛ ahonya nnkɔ nhunumufoɔ hɔ

\par }{\QB na adom nnkɔ animdefoɔ nkyɛn;

\par }{\Q nanso berɛ ne akwannya wɔ hɔ ma wɔn nyinaa.


\par }{\PP \VS{12}Bio, onipa biara nnim dɔn ko a ne berɛ bɛso:

\par }{\Q Sɛdeɛ asau tumi kyere mpataa,

\par }{\QB ne sɛdeɛ afidie yi nnomaa no

\par }{\Q saa ara na mmerɛ bɔne to nnipa

\par }{\QB wɔ ɛberɛ a wɔn ani nni wɔn ho so.


\par }{\SH Nimdeɛ Yɛ Sene Nkwaseasɛm
\par }
{\PP \VS{13}Bio, mehunuu saa nimdeɛ ho nhwɛsoɔ yi wɔ owia yi ase ma ɛtɔɔ me so yie:

\VS{14}Ɛberɛ bi na kuropɔn ketewa bi wɔ hɔ a emu nnipa yɛ kakraa bi. Ɔhene bi a ɔwɔ tumi to hyɛɛ kuropɔn yi so. Ɔtwaa ho hyiaeɛ na ɔsisii mpie akɛseɛ tiaa no.

\VS{15}Na ohiani bi a ɔnim nyansa wɔ kuropɔn no mu, na ɔnam ne nimdeɛ so gyee kuropɔn no sii hɔ. Nanso obiara ankae saa ohiani no.

\VS{16}Enti mekaa sɛ, “Nimdeɛ yɛ sene ahoɔden.” Nanso wɔbuu ohiani no nimdeɛ no animtiaa, na obiara ntie nʼasɛm bio.


\par }{\Q \VS{17}Ɛsɛ sɛ wɔtie onyansafoɔ nsɛm a ɔka no brɛoo no

\par }{\QB na ɛnyɛ nkwaseafoɔ sodifoɔ nteateam.


\par }{\Q \VS{18}Nimdeɛ yɛ sene akodeɛ,

\par }{\QB nanso ɔdebɔneyɛfoɔ baako sɛe nnepa bebree.


\par }{\BB \par }


\PoetryChap{10}{\Q \VerseOne{1}Sɛdeɛ nwansena funu ma aduhwam yi nka bɔne no,

\par }{\QB saa ara na nkwaseasɛm kakra boro nimdeɛ ne animuonyam so.


\par }{\Q \VS{2}Onyansafoɔ akoma kom kɔ nifa,

\par }{\QB nanso ɔkwasea akoma kɔ benkum.


\par }{\Q \VS{3}Mpo sɛ ɔkwasea nam ɛkwan so a

\par }{\QB wɔhunu sɛ ɔnnim nyansa

\par }{\QB na ɔma obiara hunu sɛ wagyimi.


\par }{\Q \VS{4}Sɛ sodifoɔ bo fu wo a,

\par }{\QB nnya wʼadwuma nto hɔ;

\par }{\QB na ntoboaseɛ dwodwo mfomsoɔ kɛseɛ ano.


\par }{\BB \par }
{\Q \VS{5}Bɔne bi wɔ hɔ a mahunu wɔ owia yi ase.

\par }{\QB Ɛyɛ mfomsoɔ bi a ɛfiri sodifoɔ:


\par }{\Q \VS{6}Wɔma nkwaseafoɔ diberɛ a ɛkorɔn,

\par }{\QB na asikafoɔ nya deɛ ɛwɔ fam.


\par }{\Q \VS{7}Mahunu nkoa sɛ wɔtete apɔnkɔ so,

\par }{\QB na mmapɔmma nam fam sɛ nkoa.


\par }{\BB \par }
{\Q \VS{8}Obiara a ɔtu amena no bɛtumi atɔ mu;

\par }{\QB na deɛ ɔbubu ɔfasuo no, ɔwɔ bɛtumi aka no.


\par }{\Q \VS{9}Obiara a ɔpae aboɔ no, aboɔ no bɛtumi apira no;

\par }{\QB na deɛ ɔpae nnua no bɛtumi anya mu akwanhyia.


\par }{\BB \par }
{\Q \VS{10}Sɛ abonnua ano akum

\par }{\QB na wɔanse ano a,

\par }{\Q ɛbɛhia ahoɔden bebree

\par }{\QB nanso adwumayɛ ho nimdeɛ de nkonimdie bɛba.


\par }{\BB \par }
{\Q \VS{11}Sɛ ɔwɔ ka obi ansa na wɔadwodwo no a

\par }{\QB deɛ ɔdwodwo ɔwɔ no rennya ho mfasoɔ biara.


\par }{\BB \par }
{\Q \VS{12}Onyansafoɔ anom nsɛm yɛ nyam,

\par }{\QB nanso ɔkwasea ano fafa de no kɔ asɛeɛ mu.


\par }{\Q \VS{13}Ahyɛaseɛ no, ne nsɛm yɛ nkwaseasɛm;

\par }{\QB na ɛkɔwie abɔdamsɛm bɔne,


\par }{\QB \VS{14}na ɔkwasea woro nsɛm.

\par }{\BB \par }
{\Q Obiara nnim deɛ ɛreba,

\par }{\QB hwan na ɔbɛtumi aka deɛ ɛbɛsi nʼakyi akyerɛ no?


\par }{\BB \par }
{\Q \VS{15}Ɔkwasea adwumayɛ ma ɔbrɛ;

\par }{\QB na ɛmma ɔnhunu ɛkwan a ɛkɔ kurom.


\par }{\BB \par }
{\Q \VS{16}Nnome nka wo, asase a na wo ɔhene yɛ akwa

\par }{\QB na wo mmapɔmma to ɛpono anɔpa.


\par }{\Q \VS{17}Nhyira nka wo, asase a wo ɔhene yɛ ɔdehyeɛ

\par }{\QB na wo mmapɔmma didi ɛberɛ a ɛfata

\par }{\QB de pɛ ahoɔden, na ɛnyɛ nsãborɔ.


\par }{\BB \par }
{\Q \VS{18}Sɛ obi yɛ akwadworɔ a, ne mpunan yɛ mmerɛ;

\par }{\QB sɛ ne nsa nka hwee a, ne fie nwunu.


\par }{\BB \par }
{\Q \VS{19}Wɔto ɛpono ma sereɛ,

\par }{\QB na nsã ma onipa ahosɛpɛ,

\par }{\QB nanso sika na ɛyɛ biribiara safoa.


\par }{\BB \par }
{\Q \VS{20}Wʼadwene mu mpo, nkasa ntia ɔhene,

\par }{\QB na wowɔ piam nso a, nnome osikani,

\par }{\Q ɛfiri sɛ anomaa a ɔnam ewiem de wʼasɛm bɛkɔ,

\par }{\QB na anomaa a otuo bɛkɔ akɔka.




\par }\Chap{11}{\SH Burodo A Ɛwɔ Nsuo Ani
\par }
{\Q \VerseOne{1}To wo burodo gu nsuo ani,

\par }{\QB na daakye bi wo nsa bɛka bio.


\par }{\Q \VS{2}Kyekyɛ mu ma nnipa baason, mpo nnipa baawɔtwe,

\par }{\QB ɛfiri sɛ, wonnim amanehunu a ɛbɛba asase no so.


\par }{\BB \par }
{\Q \VS{3}Sɛ omununkum mu wɔ nsuo a,

\par }{\QB ɛtɔ gu asase so.

\par }{\Q Sɛ dua bi bu hwe anafoɔ fam anaa atifi fam a,

\par }{\QB deɛ ɛhweeɛ no, ɛhɔ ara na ɛbɛda.


\par }{\Q \VS{4}Obiara a ɔtwɛn ewiem nsakraeɛ no rennua,

\par }{\QB na deɛ ɔhwɛ omununkum no nso rentwa.


\par }{\BB \par }
{\Q \VS{5}Sɛdeɛ wonhunu ɛkwan a mframa nam soɔ,

\par }{\QB anaa sɛdeɛ wɔnwono onipadua wɔ yafunu mu no,

\par }{\Q saa ara na worentumi nte Onyankopɔn nnwuma ase.

\par }{\QB Adeɛ nyinaa Yɛfoɔ no.


\par }{\BB \par }
{\Q \VS{6}Dua wʼaba anɔpa,

\par }{\QB na anwummerɛ nso ma wo nsa nna ho,

\par }{\Q na wonnim deɛ ɛbɛyɛ yie,

\par }{\QB sɛ yei anaa yei

\par }{\QB anaasɛ ebia mmienu no nyinaa bɛyɛ yie.


\par }{\SH Kae Wo Ɔbɔfoɔ Wɔ Wo Mmeranteɛ Ɛberɛ Mu
\par }
{\Q \VS{7}Hann yɛ fɛ;

\par }{\QB na ɛyɛ aniwa dɛ sɛ ɔhunu owia.


\par }{\PP \VS{8}Mfeɛ dodoɔ a onipa bɛtena nkwa yi mu nyinaa

\par }{\QB ɛsɛ sɛ ɔnya ahotɔ.

\par }{\Q Nanso ɛsɛ sɛ ɔkae nnabɔne

\par }{\QB na ɛbɛdɔɔso.

\par }{\QB Biribiara a ɛbɛba no yɛ ahuhudeɛ.


\par }{\BB \par }
{\Q \VS{9}Ma wʼani nnye, aberanteɛ, ɛberɛ a woyɛ ɔbabunu,

\par }{\QB ma wʼakoma mma wo anigyeɛ wɔ wo mmeranteberɛ mu.

\par }{\Q Di deɛ wʼakoma pɛ

\par }{\QB ne deɛ wʼaniwa hunu akyi,

\par }{\Q nanso hunu sɛ yeinom nyinaa ho

\par }{\QB Onyankopɔn de wo bɛba atemmuo mu.


\par }{\Q \VS{10}Enti yi adwendwene biara firi wʼakoma mu

\par }{\QB na to ɔhaw biara a ɛwɔ wo mu no gu,

\par }{\QB ɛfiri sɛ mmeranteyɛ ne ahoɔden yɛ ahuhudeɛ.




\par }\PoetryChap{12}{\Q \VerseOne{1}Kae wo Bɔfoɔ

\par }{\QB wɔ wo mmeranteberɛ mu,

\par }{\Q ansa na nnabɔne no aba

\par }{\QB na mfeɛ a wobɛka sɛ,

\par }{\QB “Menni mu anigyeɛ biara” no reba,


\par }{\Q \VS{2}ansa na owia ne hann,

\par }{\QB ɔsrane ne nsoromma aduru sum,

\par }{\QB na omununkum asane aba osutɔ akyi.


\par }{\Q \VS{3}Ɛberɛ a efie no awɛmfoɔ ho popo,

\par }{\QB na mmarima ahoɔdenfoɔ akom,

\par }{\Q ɛberɛ a ayamfoɔ agyae adwumayɛ, sɛ wɔsua enti

\par }{\QB na wɔn a wɔhwɛ mpoma mu no ani so ayɛ kusuu;


\par }{\Q \VS{4}ɛberɛ a wɔatoto abɔntene no apono mu

\par }{\QB na ayammeeɛ nnyegyeeɛ ano abrɛ ase;

\par }{\Q ɛberɛ a nnipa te nnomaa su na wɔanyane,

\par }{\QB nanso wɔn nnwontoɔ ano brɛ ase;


\par }{\Q \VS{5}ɛberɛ a nnipa suro ɛsoro kɔ

\par }{\QB ne mmɔntene so amanenyasɛm;

\par }{\Q ɛberɛ a sorɔno dua bɛgu nhyerɛnne

\par }{\QB na abɛbɛ wea korɔ

\par }{\QB na nkatedeɛ ho adwodwoɔ.

\par }{\Q Afei onipa kɔ ne daa homeɛ mu

\par }{\QB na agyaadwotwafoɔ tu gu mmɔntene so.


\par }{\BB \par }
{\Q \VS{6}Kae no, ansa na dwetɛ ahoma no ate,

\par }{\QB anaasɛ sikakɔkɔɔ ayowaa no abɔ;

\par }{\Q ansa na sukuruwa no abobɔ wɔ asutene ho,

\par }{\QB anaasɛ asubura so nkyimiiɛ abubu,


\par }{\Q \VS{7}na dɔteɛ sane kɔ asase a ɛfiri mu baeɛ,

\par }{\QB na honhom no tu kɔ Onyankopɔn a ɔde maeɛ no nkyɛn.


\par }{\BB \par }
{\Q \VS{8}“Ahuhudeɛ mu ahuhudeɛ” ɔsɛnkafoɔ no na ɔseɛ.

\par }{\QB “Biribiara yɛ ahuhudeɛ!”


\par }{\SH Asɛm No Awieeɛ
\par }
{\PP \VS{9}Ɔsɛnkafoɔ no yɛ onyansafoɔ na ɔde nimdeɛ maa nnipa nso. Ɔdweneeɛ na ɔyɛɛ nhwehwɛmu na ɔbubuu mmɛ bebree.

\VS{10}Ɔsɛnkafoɔ no hwehwɛɛ sɛ ɔbɛnya nsɛm a ɛfata, na deɛ ɔtwerɛeɛ no yɛ pɛ na ɛyɛ nokorɛ nso.


\par }{\PP \VS{11}Anyansafoɔ nsɛm te sɛ anantwikafoɔ mpea. Wɔn nsɛm a wɔaboa ano te sɛ nnadewa a wɔde abobɔ dua mu ma akɔ mu yie. Saa nsɛm yi nyinaa firi Odwanhwɛfoɔ baako nkyɛn.

\VS{12}Mebɔ wo kɔkɔ sɛ twe wo ho firi biribiara a ɛka yeinom ho, me babarima.

\par }{\PP Nwoma bebrebe atwerɛ nni awieeɛ, na ne sua pii no ma honam yɛ mmerɛ.


\par }{\Q \VS{13}Afei ne nyinaa atɔ asom;

\par }{\QB nsɛm no awieeɛ nie:

\par }{\Q Suro Onyankopɔn na di nʼahyɛdeɛ so,

\par }{\QB na onipa asɛdeɛ nyinaa nie.


\par }{\Q \VS{14}Onyankopɔn bɛbu adeyɛ biara atɛn,

\par }{\QB deɛ wɔayɛ asie nso ka ho,

\par }{\QB sɛ ɛyɛ papa anaa bɔne.

\par }