\NormalFont\ShortTitle{Hesekiel}

{\MTB Odiyifoɔ

\par }{\MT Hesekiel

\par }{\MTB Nwoma



\par }\ChapOne{1}{\SH Ateasefoɔ No Ne
{\ND{Awurade}} Animuonyam
\par }
{\PP \VerseOne{1}Afe a ɛtɔ so aduasa no, bosome a ɛtɔ so ɛnan no ɛda a ɛtɔ so enum, ɛberɛ a na me ka atukɔfoɔ ho wɔ Asubɔnten Kebar ho no, ɔsoro bueɛ na mehunuu Onyankopɔn wɔ anisoadehunu mu.


\par }{\PP \VS{2}Ɔbosome no ɛda a ɛtɔ so enum no, na ɔhene Yehoiakin adi atukorɔ mu mfeɛ enum.

\VS{3}{\ND{Awurade}} asɛm baa Busi babarima Hesekiel a ɔyɛ ɔsɔfoɔ nkyɛn wɔ Asubɔnten Kebar ho wɔ Babilonia asase so. Ɛhɔ na Onyankopɔn nsa baa ne so.


\par }{\PP \VS{4}Mehwɛeɛ na mehunuu sɛ ahum kɛseɛ bi firi atifi fam reba, omununkum kɛseɛ bi a ɛrete ayerɛmo na hann bi a ano yɛ den atwa ho ahyia. Ogya no mfimfini te sɛ dadeɛ a asɔ kɔɔ.

\VS{5}Na ogya no mu na na wɔhunu biribi te sɛ ateasefoɔ ɛnan. Na wɔn su te sɛ onipa,

\VS{6}wɔn mu biara anim yɛ ɛnan na wɔwowɔ ntaban ɛnan ɛnan.

\VS{7}Wɔn nan yɛ kyirebenn, wɔn anammɔn te sɛ nantwie ba deɛ, na ɛhyerɛn te sɛ kɔbere mfrafraeɛ a wɔahoa ho.

\VS{8}Wɔwowɔ nnipa nsa wɔ ntaban a ɛwowɔ afa afa ɛnan no ase. Wɔn mu biara wɔ nnipa nsa ɛnan a baako wɔ ntaban biara ase,

\VS{9}na wɔn ntaban keka sisi anim. Wɔn nyinaa kɔ wɔn anim tee a wɔnnanedane wɔn ho.


\par }{\PP \VS{10}Na sei na wɔn anim teteɛ: Wɔn mu biara wɔ onipa anim, wɔwɔ gyata anim wɔ nifa so, wɔwɔ nantwie anim wɔ benkum so; na wɔn mu biara nso wɔ ɔkɔdeɛ anim.

\VS{11}Saa na na wɔn anim teteɛ. Wɔatrɛtrɛ wɔn ntaban mu kɔ ɔsoro; na wɔn mu biara wɔ ntaban mmienu mmienu, a emu biara si ɔfoforɔ deɛ anim wɔ benkum ne nifa, na ntaban mmienu nso katakata wɔn ho.

\VS{12}Obiara kɔ nʼanim tee. Baabiara a honhom no bɛkɔ no, ɛhɔ na wɔbɛkɔ a wɔnnane wɔn ho.

\VS{13}Ateasefoɔ no suban te sɛ ogyasramma a ɛrederɛ anaa ogyatɛn. Ogya di akɔneaba wɔ ateasefoɔ no mu; ɛhyerɛn na emu na anyinam firi dwidwa.

\VS{14}Na ateasefoɔ no di akɔneaba mmirika so te sɛ anyinam a ɛredwidwa.


\par }{\PP \VS{15}Ɛberɛ a merehwɛ ateasefoɔ no, mehunuu sɛ ntwahonan si fam wɔ ateasefoɔ a wɔn mu biara anim yɛ ɛnan no nkyɛn mu.

\VS{16}Sei na na ntwahonan no bɔberɛ teɛ: ɛtwa yerɛ yerɛ te sɛ sikabereɛboɔ, na ɛnan no nyinaa sesɛ. Wɔayɛ emu biara te sɛ ntwahonan a ɛbea ntwahonan foforɔ mu.

\VS{17}Sɛ ntwahonan no nam a, wɔkɔ faako a ateasefoɔ no ani kyerɛ; ntwahonan no, ɛnnanedane ɛberɛ a ateasefoɔ no nam.

\VS{18}Wɔn nhankra no korɔn, na ɛyɛ nwanwa, na aniwa tuatua nhankra ɛnan no nyinaa ho.


\par }{\PP \VS{19}Sɛ ateasefoɔ no nante a, ntwahonan a ɛbatabata wɔn ho no nso kɔ saa ara; sɛ ateasefoɔ no ma wɔn ho so firi fam a, ntwahonan no nso ma wɔn ho so.

\VS{20}Baabiara a honhom no bɛkɔ no, ateasefoɔ no nso bɛkɔ, na ntwahonan no bɛka wɔn ho ama wɔn ho so, ɛfiri sɛ ateasefoɔ no honhom wɔ ntwahonan no mu.

\VS{21}Sɛ ateasefoɔ no tu tene a, ntwahonan no nso kɔ saa ara; sɛ ateasefoɔ no gyina a, wɔn nso gyina; sɛ ateasefoɔ no pagya wɔn ho a, ntwahonan no ne wɔn pagya wɔn ho, ɛfiri sɛ ateasefoɔ no honhom wɔ ntwahonan no mu.


\par }{\PP \VS{22}Na ntrɛmu bi wɔ ateasefoɔ no atifi a ɛpa yerɛyerɛ te sɛ nsukyeneeɛ, na ɛyɛ nwanwa.

\VS{23}Na wɔatrɛtrɛ wɔn ntaban no mu asisi anim wɔ ntrɛmu no ase, na ateasefoɔ no mu biara wɔ ntaban mmienu a ɛkata ne ho.

\VS{24}Ateasefoɔ no tu teneeɛ no, metee wɔn ntaban no nnyegyeɛ, a ɛte sɛ nsuo a ɛreworo so, te sɛ Otumfoɔ no nne, anaa akodɔm hooyɛ. Sɛ wɔgyina a, wɔgyaagyaa wɔn ntaban mu.


\par }{\PP \VS{25}Na ɛnne bi firi ntrɛmu a ɛkata wɔn so no atifi baeɛ, ɛberɛ a wɔagyaagyaa wɔn ntaban mu na wɔgyinagyina hɔ no.

\VS{26}Na biribi a ɛte sɛ aboɔdemmoɔ ahennwa wɔ ntrɛmu a ɛkata ateasefoɔ no atifi so, na biribi a ɛte sɛ onipa te ahennwa so wɔ soro hɔ.

\VS{27}Mehunuu sɛ, ɛfiri deɛ ayɛ sɛ nʼasene mu rekɔ ne soro no, na ɔte sɛ dadeɛ a adɔ kɔɔ sɛ ogya a ano asɔ, na ɛfiri hɔ reba ne fam no, na ɔte sɛ egyadɛreɛ; na hann a ɛhyerɛn atwa ne ho ahyia.

\VS{28}Sɛdeɛ nyankontɔn to wɔ omununkum mu osutɔ ɛda no, saa ara na hann a atwa ne ho ahyia no teɛ.

\par }{\PP Yei yɛ
{\ND{Awurade}} animuonyam ahoyie no sɛso. Na mehunuuɛ no, me de mʼanim butuu fam, na metee obi a ɔrekasa nne.




\par }\Chap{2}{\SH Hesekiel Frɛ
\par }
{\PP \VerseOne{1}Ɔka kyerɛɛ me sɛ, “Onipa ba, sɔre gyina hɔ, na me ne wo nkasa.”

\VS{2}Ɔrekasa no, Honhom no bɛhyɛɛ me mu maa me so gyinaa hɔ, na metee sɛ ɔrekasa kyerɛ me.


\par }{\PP \VS{3}Ɔkaa sɛ, “Onipa ba, meresoma wo akɔ Israelfoɔ mu, atuateɛ ɔman a wayɛ dɔm atia me; wɔne wɔn agyanom ayɛ dɔm atia me abɛsi ɛnnɛ.

\VS{4}Nnipa a meresoma wo wɔn nkyɛn no yɛ nnipa a wɔn aso yɛ den na wɔn aso awu. Ka kyerɛ wɔn sɛ, ‘Yei ne deɛ Otumfoɔ
{\ND{Awurade}} seɛ.’

\VS{5}Na sɛ wɔtie anaa wɔantie a, ɛsiane sɛ wɔyɛ atuatefoɔ enti, wɔbɛhunu ampa ara sɛ odiyifoɔ bi aba wɔn mu.

\VS{6}Na wo, onipa ba, nsuro wɔn, anaasɛ wɔn nsɛm. Nsuro, ɛwom sɛ nnɛnkyɛnse ne nkasɛɛ atwa wo ho ahyia, na wote anyanyankyerɛ mu deɛ, nanso nsuro deɛ wɔka, na mma wɔmmɔ wo hu sɛ wɔyɛ atuatefoɔ.

\VS{7}Wɔyɛ atuatefoɔ ankasa nanso ɛsɛ sɛ woka me nsɛm kyerɛ wɔn; sɛ wɔbɛtie oo sɛ wɔrentie oo.

\VS{8}Nanso, wo onipa ba, tie asɛm a meka kyerɛ wo no. Ɛnte atua te sɛ saa atuatefoɔ no; bue wʼanomu na di deɛ mede ma wo no.”


\par }{\PP \VS{9}Afei mehwɛeɛ na mehunuu nsa bi a atene wɔ me so, na emu na nwoma mmobɔeɛ bi wɔ.

\VS{10}Ɔtrɛɛ mu wɔ mʼanim. Nʼafanu no mu, na wɔatwerɛ abubuo, awerɛhoɔ ne nnome nsɛm.




\par }\Chap{3}{\PP \VerseOne{1}{\ND{Awurade}} ka kyerɛɛ me sɛ, “Onipa ba, di deɛ wohunu wɔ wʼanim no, di saa nwoma mmobɔeɛ yi, na afei kɔ na kɔkasa kyerɛ Israelfoɔ.”

\VS{2}Enti mebuee mʼanom na ɔde nwoma mmobɔeɛ no maa me diiɛ.

\VS{3}Afei ɔka kyerɛɛ me sɛ, “Onipa ba, di saa nwoma mmobɔeɛ a mede rema wo yi. Fa hyɛ wo yafunu ma.” Enti mediiɛ, na na ɛyɛ dɛ te sɛ ɛwoɔ wɔ mʼanom.


\par }{\PP \VS{4}Na ɔka kyerɛɛ me sɛ, “Onipa ba, afei kɔ Israelfoɔ hɔ kɔka me nsɛm kyerɛ wɔn.

\VS{5}Ɛnyɛ nnipa bi a wɔn kasa mu nte anaa ɛyɛ dene nkyɛn na meresoma woɔ, mmom meresoma wo Israelfoɔ hɔ.

\VS{6}Ɛnyɛ nnipa bebree a wɔn kasa mu nteɛ na ɛyɛ den. Ɛnyɛ wɔn a wonte wɔn kasa ase nkyɛn. Ampa, sɛ mesomaa wo nnipa a wɔnte wo kasa a, anka wɔtiee wo.

\VS{7}Nanso Israelfoɔ mpɛ sɛ wɔtie wo, ɛfiri sɛ wɔmpɛ sɛ wɔtie me. Israel nyinaa ayɛ akoma pirim ne asoɔden.

\VS{8}Ɛno enti, mɛma woayɛ asoɔden ne akomapirim te sɛ wɔn.

\VS{9}Mɛyɛ wo aniɔden te sɛ ɛboɔ, deɛ ɛyɛ den sene twerɛboɔ. Nsuro wɔn, na mma wɔmmɔ wo hu, ɛwom sɛ wɔyɛ atuatefoɔ deɛ.”


\par }{\PP \VS{10}Na ɔka kyerɛɛ me sɛ, “Onipa ba, tie me nsɛm a meka kyerɛ wo no yie na dwene ho wɔ wʼakoma mu.

\VS{11}Afei, kɔ wo nkurɔfoɔ a wɔwɔ nnommumfa mu na kasa kyerɛ wɔn. Ka kyerɛ wɔn sɛ, ‘Sei na Otumfoɔ
{\ND{Awurade}} seɛ,’ sɛ wɔbɛtie oo, sɛ wɔrentie oo.”


\par }{\PP \VS{12}Na Honhom no pagyaa me kɔɔ soro na metee sɛ nnyegyeeɛ denden bi reworo so wɔ mʼakyi sɛ, Nhyira nka
{\ND{Awurade}} animuonyam wɔ deɛ ɔteɛ hɔ!

\VS{13}Na ɛyɛ nnyegyeeɛ a ɛfiri ateasefoɔ no ntaban a ɛtwitwi ho ne ntwahonan a ɛwowɔ wɔn ho no. Nnyegyeɛ denden a ɛworo soɔ.

\VS{14}Honhom no pagyaa me kɔɔ soro de me kɔɔ baabi. Mekɔɔ no nwononwono mu ne honhom mu abufuo so, a na
{\ND{Awurade}} tumi yɛ kɛse wɔ me so.

\VS{15}Mebaa nnommumfoɔ a wɔtete Tel Abib a ɛbɛn Asubɔnten Kebar no nkyɛn. Na ɛhɔ, me ne wɔn tenaa nnanson, na me ho dwirii me.


\par }{\SH Israel Kɔkɔbɔ
\par }
{\PP \VS{16}Nnanson akyi no,
{\ND{Awurade}} asɛm baa me nkyɛn sɛ:

\VS{17}“Onipa ba, mayɛ wo ɔwɛmfoɔ ama Israel; ɛno enti tie asɛm a meka no, na bɔ wɔn kɔkɔ a ɛfiri me.

\VS{18}Sɛ meka kyerɛ omumuyɛfoɔ sɛ, ‘Ampa ara wobɛwu’ na sɛ woammɔ no kɔkɔ anaasɛ woankasa ankyerɛ no amma wantwe ne ho amfiri nʼakwammɔne ho annya nkwa a, saa omumuyɛfoɔ no bɛwu wɔ ne bɔne mu, na mɛma woabu ne mogya ho akonta.

\VS{19}Nanso sɛ wobɔ omumuyɛfoɔ no kɔkɔ na sɛ wansakyera amfiri nʼamumuyɛ anaa nʼakwammɔne ho a, ɔbɛwu wɔ ne bɔne mu, nanso na woagye wo ho nkwa.


\par }{\PP \VS{20}“Bio, sɛ ɔteneneeni dane firi tenenee ho kɔyɛ bɔne a, mede suntidua bɛto nʼanim ama no ahwe ase, na wawu. Sɛ woammɔ no kɔkɔ enti, ɔbɛwu wɔ ne bɔne mu. Adetenenee ahodoɔ a ɔyɛeɛ no, wɔrenkae, na mɛma woabu ne mogya ho akonta.

\VS{21}Nanso sɛ wobɔ ɔteneneeni no kɔkɔ sɛ ɔnnyae bɔneyɛ na ɔgyae a, ɔbɛnya nkwa, ɛfiri sɛ ɔtiee kɔkɔbɔ, na wo nso wobɛgye wo ho nkwa.”


\par }{\PP \VS{22}Na
{\ND{Awurade}} tumi baa me so wɔ hɔ, na ɔka kyerɛɛ me sɛ, “Sɔre na kɔ ɛserɛ no so, na ɛhɔ na mɛkasa akyerɛ wo.”

\VS{23}Enti mesɔre kɔɔ ɛserɛ no so. Na
{\ND{Awurade}} animuonyam te sɛ deɛ mehunuu wɔ Asubɔnten Kebar ho no gyina hɔ, na mede mʼanim butuu fam.


\par }{\PP \VS{24}Afei, Honhom no bɛhyɛɛ me mu na ɔpagyaa me gyinaa me nan so. Ɔka kyerɛɛ me sɛ, “Kɔ na kɔto wo ho ɛpono mu wɔ wo efie.

\VS{25}Na wo, onipa ba, wɔde ntampehoma bɛkyekyere wo sɛdeɛ worentumi mpue nkɔ nnipa no mu.

\VS{26}Na mɛma wo tɛkrɛma atare wʼanomu sɛdeɛ wobɛmua wʼano a worentumi nka wɔn anim, ɛfiri sɛ wɔyɛ atuatefoɔ

\VS{27}Nanso sɛ mekasa kyerɛ wo a, mɛbue wʼano ama waka akyerɛ wɔn sɛ, ‘Sɛdeɛ Otumfoɔ
{\ND{Awurade}} seɛ nie!’ Deɛ ɔbɛtie no, ma no ntie, na deɛ ɔmpɛ sɛ ɔtie no, mma no nntie; na wɔyɛ atuatefoɔ.




\par }\Chap{4}{\SH Yerusalem Tua Ho Mfoni
\par }
{\PP \VerseOne{1}“Na afei, onipa ba, fa ntayaa bi to wʼanim na kurukyire Yerusalem kuropɔn mfoni wɔ so.

\VS{2}Si otua ho nnwuma ma no: yɛ apie tia no, yɛ mpampim ne nsraban wɔ ho, na fa obubuadaban nnua twa ho hyia.

\VS{3}Afei, fa dadeɛ kyɛmferɛ to ɔfasuo wɔ wo ne kuropɔn no ntam na dane wʼani kyerɛ no. Wɔbɛtua kuropɔn no, na wo na wobɛtua no. Yei bɛyɛ nsɛnkyerɛnneɛ ama Israel efie.


\par }{\PP \VS{4}“Afei, da wo benkum so na fa Israel bɔne to wo ho so. Wobɛsoa wɔn bɔne nna dodoɔ a wode da wo fa so no.

\VS{5}Mede wɔn bɔne mfeɛ no mayɛ nna dodoɔ mama wo. Enti nnafua ahasa ne aduɔkron (390) na wode bɛsoa Israelfoɔ bɔne.


\par }{\PP \VS{6}“Ɛno akyi, da bio wɔ wo nifa so na soa Yudafoɔ bɔne adaduanan a ɛda koro biara bɛyɛ afe baako.

\VS{7}Dane wʼani kyerɛ Yerusalem mpampim na fa nsa pan hyɛ nkɔm tia no.

\VS{8}Mede ntampehoma bɛkyekyere wo sɛdeɛ worentumi nnane wo ho kɔsi sɛ otua nna no bɛba nʼawieeɛ.


\par }{\PP \VS{9}“Fa atokoɔ ne ayuo, asɛ ne asɛdua, kɔkɔte ne aburoo; fa ne nyinaa gu adekora kuruwa mu na fa to burodo a wobɛdi. Yei na wobɛdi wɔ nnafua ahasa ne aduɔkron a woda wo fa so no.

\VS{10}Kari aduane gram ahanu ne aduasa (230) a wobɛdi no ɛda koro biara wɔ ɛberɛ ano, berɛ ano.

\VS{11}Afei, susu nsuo sukuruwa baako na nom no berɛ ano berɛ ano.

\VS{12}Di aduane no sɛdeɛ anka wobɛdi atokoɔ ɔfam; to ma nnipa nhunu, na fa onipa agyanan yɛ ogya.”

\VS{13}{\ND{Awurade}} kaa sɛ: “Saa ara na Israelfoɔ bɛdi aduane a wɔagu ho fi wɔ amanaman a mɛpam wɔn akɔ so no.”


\par }{\PP \VS{14}Na mekaa sɛ, “Ɛnte saa, Otumfoɔ
{\ND{Awurade}}! Menguu me ho fi da. Ɛfiri me mmɔfraase bɛsi saa ɛberɛ yi, mennii aboa funu anaa deɛ nkekaboa bi akum no atete ne mu da. Ɛnam a ɛho agu fi nkaa mʼano da.”


\par }{\PP \VS{15}{\ND{Awurade}} kaa sɛ, “Ɛyɛ, mɛma wode nantwie agyanan asi onipa deɛ anan mu, na wato wo burodo wɔ so.”


\par }{\PP \VS{16}Afei ɔka kyerɛɛ me sɛ, “Onipa ba, mɛtwa aduane a wɔde ba Yerusalem so. Nnipa no de ahoyera bɛdi aduane a wɔkyekyɛ mu, na wɔde abasamutuo anom nsuo a wɔkyekyɛ,

\VS{17}ɛfiri sɛ aduane ne nsuo ho bɛyɛ den. Wɔn ho bɛdwiri wɔn sɛ wɔhunu wɔn ho wɔn ho, na wɔn bɔne enti, wɔbɛfonfɔn.”




\par }\Chap{5}{\PP \VerseOne{1}“Afei onipa ba, fa akofena nnamnnam yi yɛ sɛ obi a ɔyi ti yiwan na fa yi wo tirinwi ne wʼabɔgyesɛ. Fa nsania na kyekyɛ nwi no mu.

\VS{2}Sɛ wo otua nna no ba awieeɛ a, fa ogya hye nwi no nkyɛmu mmiɛnsa mu baako wɔ kuropɔn no mu. Fa akofena twitwa nkyɛmu mmiɛnsa no mu baako wɔ kuropɔn no afanan nyinaa. Na hwete nkyɛmu mmiɛnsa mu baako wɔ mframa mu, ɛfiri sɛ mɛtwe akofena ataa wɔn.

\VS{3}Nanso fa nwi no kakra bi kyekyere wʼatadeɛ ano.

\VS{4}Afei nso, fa saa nwi no kakra bi na to gu ogya mu na hye. Ogya no bɛtrɛ afiri hɔ akɔ Israel efie nyinaa.


\par }{\PP \VS{5}“Yei ne deɛ Otumfoɔ
{\ND{Awurade}} seɛ: Yei ne Yerusalem a mede asi amanaman no ntam na nsase atwa ho ahyia.

\VS{6}Nanso, nʼamumuyɛ mu, wayɛ dɔm atia me mmara ne me nhyehyɛeɛ asene aman ne nsase a atwa ne ho ahyia. Wapo me mmara, na wanni mʼahyɛdeɛ so.


\par }{\PP \VS{7}“Enti sei na Otumfoɔ
{\ND{Awurade}} seɛ: Woayɛ asoɔden asene amanaman a wɔatwa wo ho ahyia na woanni mʼahyɛdeɛ anaa me mmara so. Woanyɛ sɛdeɛ aman a atwa wo ho ahyia no yɛ mpo.


\par }{\PP \VS{8}“Enti sei na Otumfoɔ
{\ND{Awurade}} seɛ: Me ne wo anya, Yerusalem, na mede asotwe bɛba wo so wɔ amanaman no anim.

\VS{9}Esiane wʼahoni nyinaa a ɛyɛ akyiwadeɛ no enti, mɛyɛ wo deɛ menyɛɛ bi da, na merenyɛ bi bio nso da.

\VS{10}Enti, wɔ mo mu, agyanom bɛdi wɔn mma nam na mma adi wɔn agyanom nam. Mɛtwe wʼaso na mahwete wo nkaeɛfoɔ akɔ mmaa nyinaa.

\VS{11}Enti sɛ mete ase yi, Otumfoɔ
{\ND{Awurade}} na ɔseɛ, ɛsiane sɛ wode nsɛsodeɛ tantan ne akyiwadeɛ nneyɛɛ agu me kronkronbea ho fi enti, mʼankasa mɛyi mʼadom afiri wo so; merenhunu wo mmɔbɔ na meremfa wo ho nkyɛ wo.

\VS{12}Wo nkurɔfoɔ no mu nkyɛmu mmiɛnsa mu baako bɛwuwu wɔ ɔyaredɔm no mu, anaasɛ ɛkɔm bɛkunkum wɔn; nkyɛmu mmiɛnsa mu baako bɛtotɔ wɔ akofena ano wɔ wʼafasuo akyi, na mabɔ nkyɛmu mmiɛnsa mu baako nso ahwete mmaa nyinaa, na matwe akofena ataa wɔn.


\par }{\PP \VS{13}“Afei me bo bɛdwo na mʼabufuhyeɛ a ɛtia wɔn no nso ano bɛbrɛ ase na matɔ were. Na sɛ meda mʼabufuhyeɛ adi kyerɛ wɔn a, wɔbɛhunu sɛ ɛyɛ me
{\ND{Awurade}} na akasa wɔ me tumi mu.


\par }{\PP \VS{14}“Mɛyɛ wo mmubuiɛ ne ahohora wɔ amanaman a atwa wo ho ahyia no mu, ne wɔn a wɔtwam hɔ no ani so.

\VS{15}Wobɛyɛ ahohora ne fɛdideɛ, kɔkɔbɔ ne ahodwiredeɛ ama amanaman a wɔatwa wo ho ahyia no, wɔ ɛberɛ a mede abufuo ne abufuhyeɛ ne animka a ano yɛ den mɛtwe wʼaso. Me
{\ND{Awurade}} na maka.

\VS{16}Sɛ meto me kɔm agyan a, borɔ wɔ ano, na ɛbɛsɛe wo. Mede ɛkɔm a emu yɛ den bɛba wo so, na masi wʼaduane a wonya ho ɛkwan.

\VS{17}Mede ɛkɔm ne nkekaboa bɛba wo mu, na wo mma bɛsa ama woayɛ sɛ obi a na ɔnni mma. Ɔyaredɔm ne mogyahwiegu bɛfa wo mu, na mɛtwe akofena wɔ wo so. Me
{\ND{Awurade}} na maka.”




\par }\Chap{6}{\SH Nkɔmhyɛ A Ɛtia Israel Mmepɔ
\par }
{\PP \VerseOne{1}{\ND{Awurade}} asɛm baa me nkyɛn sɛ,

\VS{2}“Onipa ba, fa wʼani kyerɛ Israel mmepɔ, na hyɛ nkɔm tia wɔn,

\VS{3}na ka sɛ, ‘Ao Israel mmepɔ montie Otumfoɔ
{\ND{Awurade}} asɛm. Yei ne deɛ Otumfoɔ
{\ND{Awurade}} ka kyerɛ mmepɔ ne nkokoɔ, abon ne mmɔnhwa: Merebɛtwe mo so akofena na masɛe mo sorɔnsorɔmmea.

\VS{4}Wɔbɛbubu mo afɔrebukyia ahodoɔ no na wɔasɛe nnuhwam adum; na mɛkunkum mo nkurɔfoɔ wɔ mo ahoni anim.

\VS{5}Mede Israelfoɔ afunu bɛgugu wɔn ahoni anim, na mede mo nnompe apete mo afɔrebukyia ahodoɔ ho.

\VS{6}Baabiara a moteɛ no, nkuro no bɛda mpan, na ne sorɔnsorɔmmea bɛsɛe, sɛdeɛ ɛbɛyɛ a mo afɔrebukyia ahodoɔ no bɛda mpan na ayɛ afo. Mo ahoni bɛbubu na asɛe. Mo nnuhwam adum bɛbubu agu fam, na deɛ moayɛ nso bɛhwere mo.

\VS{7}Mo nkurɔfoɔ bɛtotɔ wɔ mo mu, na mobɛhunu sɛ me ne
{\ND{Awurade}}.


\par }{\PP \VS{8}“ ‘Nanso mɛgya mo mu bi, ɛfiri sɛ ebinom bɛdwane akofena ano wɔ ɛberɛ a moahwete wɔ nsase ne amanaman so.

\VS{9}Na afei wɔ amanaman a wɔfaa wɔn nnommum kɔɔ mu no, wɔn a wɔnyaa wɔn ho firii mu no bɛkae me, sɛdeɛ madi awerɛhoɔ wɔ wɔn awaresɛeɛ akoma a wɔde twee wɔn ho firii me nkyɛn, ne wɔn ani a wɔde nyaa akɔnnɔ bɔne maa wɔn ahoni. Wɔn ho bɛyɛ wɔn nwunu wɔ bɔne ne akyiwadeɛ a wɔayɛ enti.

\VS{10}Wɔbɛhunu sɛ me ne
{\ND{Awurade}}, na mammɔ wɔn hu kwa sɛ mede saa ɔhaw yi bɛba wɔn so.


\par }{\PP \VS{11}“ ‘Yei ne deɛ Otumfoɔ
{\ND{Awurade}} seɛ: Mommɔ mo nsam na momfa mo nan mpempem fam na monteam sɛ, “A!” Esiane Israel efie amumuyɛ ne akyiwadeɛ nyinaa enti, wɔbɛwuwu akofena, ɛkɔm ne ɔyaredɔm ano.

\VS{12}Ɔyaredɔm bɛkum deɛ ɔwɔ akyirikyiri. Deɛ ɔbɛn no bɛtɔ akofena ano na deɛ ɔbɛfiri mu na waka no, ɛkɔm bɛkum no. Saa na mede mʼabufuhyeɛ bɛyɛ wɔn.

\VS{13}Na wɔbɛhunu sɛ me ne
{\ND{Awurade}}, ɛberɛ a wɔn nkurɔfoɔ a wɔatotɔ afunu deda wɔn ahoni ntam atwa wɔn afɔrebukyia ho ahyia, wɔ nkokoɔ a ɛkorɔn nyinaa so, mmepɔ atifi nyinaa ne nnua a adendan ne odum frɔmfrɔm ase, mmea mmea a wɔde nnuhwam bɔ afɔdeɛ ma wɔn ahoni nyinaa.

\VS{14}Afei mɛtene me nsa wɔ wɔn so na mama asase no ada mpan afiri anweatam no akɔsi Ribla, baabiara a wɔtete. Na wɔbɛhunu sɛ me ne
{\ND{Awurade}}.’ ”




\par }\Chap{7}{\SH Awieeɛ No Aba
\par }
{\PP \VerseOne{1}{\ND{Awurade}} asɛm baa me nkyɛn sɛ,

\VS{2}“Onipa ba, yei ne asɛm a Otumfoɔ
{\ND{Awurade}} ka kyerɛ Israel asase no:

\par }{\Q “ ‘Awieeɛ no, awieeɛ no aduru

\par }{\QB asase no ntweaso ɛnan no so!


\par }{\Q \VS{3}Awieeɛ no aduru wɔ wo so,

\par }{\QB na mɛhwie mʼabufuhyeɛ agu wo so.

\par }{\Q Mɛgyina wʼabrabɔ so abu wo atɛn, na

\par }{\QB matua wo ka wɔ wʼakyiwadeɛ nyinaa so.


\par }{\Q \VS{4}Merenhunu wo mmɔbɔ

\par }{\QB na meremfa wo ho nkyɛ wo.

\par }{\Q Ampa ara mɛtua wo ka wɔ wo nneyɛɛ

\par }{\QB ne wʼakyiwadeɛ a ɛwɔ wo mu no,

\par }{\MM na moahunu sɛ me ne
{\ND{Awurade}}.’


\par }{\BB \par }
{\PP \VS{5}“Yei ne deɛ Otumfoɔ
{\ND{Awurade}} seɛ:

\par }{\Q “ ‘Atoyerɛnkyɛm! Atoyerɛnkyɛm a wontee da

\par }{\QB nam ɛkwan so reba!


\par }{\Q \VS{6}Awieeɛ no aba!

\par }{\QB Awieeɛ no aba!

\par }{\Q Apagya ne ho atia wo.

\par }{\QB Aba!


\par }{\Q \VS{7}Ɔsɛeɛ aduru mo,

\par }{\QB mo a mote asase no so.

\par }{\Q Ɛberɛ no aduru, ɛda no abɛn;

\par }{\QB huboabɔ ɛberɛ a ɛnyɛ mmepɔ no so ahosɛpɛ.


\par }{\Q \VS{8}Merebɛhwie mʼabufuhyeɛ agu wo so

\par }{\QB de awie mʼabufuo a ɛtia wo no.

\par }{\Q Mɛgyina wo nneyɛɛ so abu wo atɛn,

\par }{\QB na matua wo ka wɔ wʼakyiwadeɛ nyinaa so.


\par }{\Q \VS{9}Merenhunu wo mmɔbɔ,

\par }{\QB na meremfa wo ho nkyɛ wo.

\par }{\Q Mɛtua wo ka wɔ wo nneyɛɛ

\par }{\QB ne wʼakyiwadeɛ a ɛwɔ wo mu no.

\par }{\MM Afei mobɛhunu sɛ me,
{\ND{Awurade}}, na mebobɔ.


\par }{\Q \VS{10}“ ‘Ɛda no nie!

\par }{\QB Hwɛ aba!

\par }{\Q Atemmuo da no apue,

\par }{\QB abaa no afefɛ,

\par }{\QB ahantan ahanehane!


\par }{\Q \VS{11}Akakabensɛm ayɛ abaa

\par }{\QB a wɔde twe amumuyɛ aso.

\par }{\Q Nnipa no mu biara renka,

\par }{\QB nnipakuo no mu biara,

\par }{\QB ahonyadeɛ ne deɛ ɛsom bo biara renka.


\par }{\Q \VS{12}Ɛberɛ no aso!

\par }{\QB Ɛda no aduru.

\par }{\Q Mma ɔdetɔfoɔ ani nnnye

\par }{\QB anaa ɔdetɔnfoɔ werɛ nho,

\par }{\QB ɛfiri sɛ abufuhyeɛ wɔ nnipakuo no nyinaa so.


\par }{\Q \VS{13}Deɛ ɔtɔn no nsa renka asase

\par }{\QB a watɔn no bio

\par }{\QB wɔ ɛberɛ a wɔn mmienu te ase,

\par }{\Q Ɛfiri sɛ anisoadehunu a ɛfa nnipakuo

\par }{\QB no nyinaa no rensesa.

\par }{\Q Wɔn bɔne enti, wɔn mu baako koraa

\par }{\QB remfa ne ho nni.


\par }{\BB \par }
{\Q \VS{14}“ ‘Ɛwom, wɔhyɛne totorobɛnto,

\par }{\QB na wɔboaboa biribiara ano deɛ,

\par }{\Q nanso obiara renkɔ ɔsa,

\par }{\QB ɛfiri sɛ mʼabufuhyeɛ wɔ nnipakuo no nyinaa so.


\par }{\Q \VS{15}Akofena wɔ mfikyire;

\par }{\QB na ɔyaredɔm ne ɛkɔm wɔ efie.

\par }{\Q Wɔn a wɔwɔ ɔman no mu

\par }{\QB bɛtotɔ wɔ akofena ano.

\par }{\Q Wɔn a wɔwɔ kuropɔn no mu no,

\par }{\QB ɔyaredɔm ne ɛkɔm bɛkum wɔn.


\par }{\Q \VS{16}Wɔn a wɔanya wɔn tiri adidi mu

\par }{\QB na wɔadwane no bɛtena mmepɔ no so.

\par }{\Q Na wɔakurum te sɛ

\par }{\QB mmɔnhwa mu mmorɔnoma

\par }{\QB wɔ wɔn mu biara bɔne enti.


\par }{\Q \VS{17}Nsa nyinaa bɛdwodwo

\par }{\QB na nkotodwe nyinaa ayɛ mmrɛ sɛ nsuo.


\par }{\Q \VS{18}Wɔbɛfirafira ayitoma

\par }{\QB na wɔabɔ huboa.

\par }{\Q Aniwuo bɛkata wɔn anim

\par }{\QB na wɔayi wɔn tirinwi.


\par }{\BB \par }
{\Q \VS{19}“ ‘Wɔbɛto wɔn dwetɛ agu mmɔntene so,

\par }{\QB na wɔn sikakɔkɔɔ bɛyɛ adeɛ a ɛho nteɛ.

\par }{\Q Wɔn dwetɛ ne sikakɔkɔɔ

\par }{\QB rentumi nnye wɔn

\par }{\QB {\ND{Awurade}} abufuhyeɛ ɛda no.

\par }{\Q Ɛrenkum wɔn kɔm

\par }{\QB na ɛrenhyɛ wɔn yafunu ma,

\par }{\QB ɛfiri sɛ ayɛ wɔn suntidua de wɔn akɔ bɔne mu.


\par }{\Q \VS{20}Na wɔde wɔn mpompranneɛ fɛfɛ no hoahoa wɔn ho,

\par }{\QB na wɔde yeyɛɛ wɔn ahoni a ɛyɛ akyiwadeɛ

\par }{\Q ne nsɛsodeɛ tantane;

\par }{\QB enti mɛdane yeinom a ɛho nteɛ ama wɔn.


\par }{\Q \VS{21}Mede ne nyinaa bɛma ananafoɔ sɛ afodeɛ

\par }{\QB na mede ama asase so atirimuɔdenfoɔ sɛ korɔnodeɛ,

\par }{\QB na wɔbɛgu ho fi.


\par }{\Q \VS{22}Mɛyi mʼani afiri wɔn so

\par }{\QB na akorɔmfoɔ bɛgu beaeɛ a ɛsom me bo ho fi.

\par }{\Q Wɔbɛwura hɔ

\par }{\QB na wɔagu ho fi.


\par }{\BB \par }
{\Q \VS{23}“ ‘Monyɛ nkɔnsɔnkɔnsɔn!

\par }{\QB Ɛfiri sɛ mogyahwiegu ayɛ asase no so ma,

\par }{\QB na akakabensɛm ahyɛ kuropɔn no ma.


\par }{\Q \VS{24}Mɛma aman no mu otirimuɔdenfoɔ pa ara

\par }{\QB abɛfa wɔn afie;

\par }{\Q mɛma ɔhoɔdenfoɔ ahomasoɔ aba awieeɛ,

\par }{\QB na wɔn kronkrommea ho bɛgu fi.


\par }{\Q \VS{25}Sɛ ehu ba a,

\par }{\QB wɔbɛhwehwɛ asomdwoeɛ akyiri ɛkwan, nanso ɛbɛbɔ wɔn.


\par }{\Q \VS{26}Atoyerɛnkyɛm bɛdi atoyerɛnkyɛm akyi aba;

\par }{\QB atesɛm bɛdi atesɛm akyi.

\par }{\Q Wɔbɛpɛ sɛ wɔbɛnya anisoadehunu afiri odiyifoɔ no hɔ,

\par }{\QB Ɔsɔfoɔ nkyerɛkyerɛ a ɛfa mmara no ho no bɛbɔ wɔn.

\par }{\QB Saa ara na wɔrennya afotuo mfiri mpanimfoɔ hɔ.


\par }{\Q \VS{27}Ɔhene no bɛtwa adwo,

\par }{\QB ɔheneba no bɛfira abasamutuo,

\par }{\QB na asase no so nnipa nsa bɛpopo.

\par }{\Q Me ne wɔn bɛdi no sɛdeɛ wɔn nneyɛɛ teɛ,

\par }{\QB na mɛgyina wɔn pɛpɛyɛ so abu wɔn atɛn.

\par }{\MM Afei wɔbɛhunu sɛ me ne
{\ND{Awurade}} no.’ ”




\par }\Chap{8}{\SH Asɔredan Mu Abosonsom
\par }
{\PP \VerseOne{1}Afe a ɛtɔ so nsia mu, abosome nsia no ɛda a ɛtɔ so enum a na mete me fie na Yuda mpanimfoɔ tete mʼanim no, Otumfoɔ
{\ND{Awurade}} nsa baa me so wɔ hɔ.

\VS{2}Mehwɛeɛ na mehunuu biribi a ɛte sɛ onipa. Ɛfiri baabi reba, a ayɛ sɛ nʼasene mu rekɔ ne fam no, na ɔte sɛ ogya, na ɛfiri hɔ rekɔ ne soro no, na ne tebea hyerɛn sɛ dadeɛ a adɔ.

\VS{3}Ɔtenee biribi te sɛ nsa de sɔɔ me tirinwi mu faa me. Afei honhom no pagyaa me de me kɔɔ ewiem na ɛde me wuraa Onyankopɔn anisoadehunu mu kɔɔ Yerusalem kɔgyinaa mfimfini adihɔ no atifi ɛpono ano, baabi a ohoni a ɛyɛ ninkunutweɛ farebae no sie.

\VS{4}Na ɛhɔ, mʼanim no na na Israel Onyankopɔn animuonyam wɔ, te sɛ anisoadehunu a menyaa no wɔ ɛserɛ so no.


\par }{\PP \VS{5}Afei, ɔka kyerɛɛ me sɛ, “Onipa ba, hwɛ atifi fam hɔ.” Na mehwɛeɛ, na ɛpono a ɛwɔ afɔrebukyia no atifi fam no mu, mehunuu saa ninkuntwe farebae ohoni yi.


\par }{\PP \VS{6}Ɔkaa kyerɛɛ me sɛ, “Onipa ba, wohunu deɛ wɔreyɛ yi, akyiwadeɛ a ɛmfra, a Israel fie reyɛ wɔ ha yi, nneɛma a ɛbɛpam me afiri me kronkronbea akɔ akyirikyiri yi? Nanso wobɛhunu nneɛma a ɛsene akyiwadeɛ yi koraa.”


\par }{\PP \VS{7}Afei, ɔde me baa adihɔ hɔ ɛpono no ano. Mehwɛeɛ na mehunuu tokuro wɔ ɔfasuo no mu.

\VS{8}Ɔka kyerɛɛ me sɛ, “Onipa ba, bɔ ɔfasuo no mu tokuro.” Enti mebɔɔ ɔfasuo no mu tokuro, na mehunuu ɛpono ano kwan bi wɔ hɔ.


\par }{\PP \VS{9}Ɔkaa kyerɛɛ me sɛ, “Kɔ mu na kɔhwɛ atirimuɔdensɛm ne akyiwadeɛ a wɔreyɛ wɔ ha.”

\VS{10}Enti mekɔɔ mu kɔhwɛeɛ, na mehunuu afasuo a wɔayɛ mmoa a wɔwea ahodoɔ nyinaa ne mmoa a wɔyɛ akyiwadeɛ ne Israel fie ahoni ahodoɔ nyinaa mfoni wɔ ho nyinaa.

\VS{11}Wɔn anim na na Israelfoɔ mpanimfoɔ aduɔson gyinagyina a na Safan babarima Yaasania gyina wɔn mu. Na wɔn mu biara kura nkankyee ntrawantrawa a aduhwam wisie hwamhwam firi so rekɔ soro.

\VS{12}Ɔbisaa me sɛ, “Onipa ba woahunu deɛ Israelfoɔ mpanimfoɔ reyɛ wɔ esum no mu. Obiara wɔ nʼankasa ahoni abosonnan mu. Wɔka sɛ, ‘{\ND{Awurade}} nhunu yɛn;
{\ND{Awurade}} agya asase no!’ ”

\VS{13}Ɔkaa bio sɛ, “Wobɛhunu sɛ wɔreyɛ nneɛma a ɛyɛ akyiwadeɛ a mpo ɛsene yei.”


\par }{\PP \VS{14}Afei ɔde me baa
{\ND{Awurade}} efie no atifi ɛpono no kwan ano, na mehunuu mmaa a wɔtete hɔ resu Tamus.

\VS{15}Ɔbisaa me sɛ, “Wohunu yei onipa ba? Wobɛhunu nneɛma a ɛyɛ akyiwadeɛ a ɛsene yei.”


\par }{\PP \VS{16}Afei, ɔde me baa
{\ND{Awurade}} efie adihɔ a ɛwɔ mfimfini no, na ɛhɔ, asɔrefie no ano kwan, wɔ abrannaa ne afɔrebukyia no ntam, na ɛhɔ na mmarimma bɛyɛ aduonu enum wɔ. Wɔn akyi kyerɛ
{\ND{Awurade}} asɔredan na wɔn anim kyerɛ apueeɛ fam no, na wɔrekoto som owia a ɛwɔ apueeɛ fam.


\par }{\PP \VS{17}Ɔbisaa me sɛ, “Woahunu yei, onipa ba? Akyiwadeɛ a Yudafoɔ reyɛ wɔ ha yi yɛ asɛm ketewa anaa? Ɛsɛ sɛ wɔde akakabensɛm hyɛ asase no so ma na wɔkɔ so hyɛ me abufuo anaa? Hwɛ, wɔabu me animtia agu mʼanim ase!

\VS{18}Ɛno enti, me ne wɔn bɛdi no abufuo so. Merenhunu wɔn mmɔbɔ, na meremfa wɔn ho nkyɛ wɔn. Ɛwom sɛ wɔteam tuatua mʼaso, nanso merentie wɔn.”




\par }\Chap{9}{\SH Wɔkunkum Ahonisomfoɔ
\par }
{\PP \VerseOne{1}Afei metee sɛ ɔde nne kɛseɛ team sɛ, “Momfa kuropɔn no awɛmfoɔ no mmra ha, a obiara kura akodeɛ.”

\VS{2}Mehunuu sɛ mmarimma baasia firi atifi ɛpono a ɛkyerɛ atifi fam reba, na obiara kura kɔdiawuo akodeɛ. Na ɔbarima bi a ɔfira nwera na atwerɛdeɛ bɔtɔ bɔ ne nkyɛn mu ka wɔn ho. Wɔba bɛgyinaa kɔbere mfrafraeɛ afɔrebukyia no ho.


\par }{\PP \VS{3}Na Israel Onyankopɔn animuonyam pagyaa ne ho firi Kerubim no so, baabi a na anka ɛwɔ no, kɔɔ asɔredan no ɛkwan ano. Afei
{\ND{Awurade}} frɛɛ ɔbarima a na ɔfira nwera na atwerɛdeɛ bɔtɔ bɔ ne nkyɛn mu no

\VS{4}ka kyerɛɛ no sɛ, “Nante fa Yerusalem kuropɔn nyinaa mu na fa ahyɛnsodeɛ keka wɔn a wosu na wodi awerɛhoɔ wɔ akyiwadeyɛ a ɛkɔ so nyinaa ho no moma so.”


\par }{\PP \VS{5}Meretie no, ɔka kyerɛɛ wɔn a aka no sɛ, “Monni nʼakyi mfa kuropɔn no mu na monkunkum, a monnkyerɛ ahummɔborɔ anaa tema biara.

\VS{6}Monkunkum nkɔkoraa, mmeranteɛ ne mmaayewa, mmaa ne mmɔfra, nanso mommfa mo nsa nka obi a ɔwɔ ahyɛnsodeɛ no. Momfiri aseɛ wɔ me kronkronbea hɔ.” Enti wɔde mpanimfoɔ a wɔwɔ asɔredan no anim no hyɛɛ aseɛ.


\par }{\PP \VS{7}Ɔka kyerɛɛ wɔn sɛ, “Mongu asɔredan no ho fi na momfa wɔn a wɔakunkum wɔn no nhyɛ adihɔ hɔ ma. Monkɔ!” Enti wɔkɔɔeɛ, na wɔhyɛɛ aseɛ kunkumm nnipa wɔ Yerusalem kuropɔn no mu nyinaa.

\VS{8}Ɛberɛ a wɔrekunkum na aka me nko ara no, mebutuu hɔ suiɛ sɛ, “Aa Otumfoɔ
{\ND{Awurade}}! Worebɛsɛe Israel nkaeɛfoɔ yi nyinaa ɛsiane wʼabufuhyeɛ a aba Yerusalem soɔ yi enti anaa?”


\par }{\PP \VS{9}Na ɔbuaa me sɛ, “Israelfoɔ ne Yuda amumuyɛ dɔɔso dodo; mogyahwiegu ahyɛ asase no so ma na ntɛnkyea ahyɛ asase no so ma. Wɔka sɛ, ‘{\ND{Awurade}} agya asase no;
{\ND{Awurade}} nhunu.’

\VS{10}Ɛno enti, merenhunu wɔn mmɔbɔ na meremma wɔmmfa wɔn ho nni, na mɛma deɛ wɔayɛ no abɔ wɔn ankasa tiri so.”


\par }{\PP \VS{11}Afei, ɔbarima a ɔfira nwera na atwerɛdeɛ bɔ ne nkyɛn mu no de nkra baeɛ sɛ, “Mayɛ sɛdeɛ wohyɛeɛ no.”




\par }\Chap{10}{\SH Animuonyam Firi Asɔredan No So
\par }
{\PP \VerseOne{1}Mehwɛeɛ, na mehunuu biribi te sɛ aboɔdemmoɔ ahennwa a ɛhoho ntrɛmu a ɛwɔ Kerubim apampam no so.

\VS{2}Na
{\ND{Awurade}} ka kyerɛɛ ɔbarima a ɔfira nwera no sɛ, “Kɔhyɛ ntwahonan a ɛwɔ Kerubim ase no mu. Fa egyasramma nsabuo firi Kerubim no mu na to pete kuropɔn no so.” Megu so rehwɛ no, ɔkɔhyɛɛ mu.


\par }{\PP \VS{3}Afei na Kerubim no gyinagyina asɔredan no anafoɔ fam ɛberɛ a ɔbarima no kɔhyɛnee mu no, na omununkum kɔhyɛɛ emu fam adihɔ hɔ ma.

\VS{4}Na
{\ND{Awurade}} animuonyam pagyaa ne ho firii Kerubim no atifi kɔɔ asɔredan no aboboano. Omununkum no yɛɛ asɔredan no ma na
{\ND{Awurade}} animuonyam hyerɛn yɛɛ adihɔ hɔ ma.

\VS{5}Kerubim ntaban no nnyegyeeɛ no, na wɔte wɔ mfikyire fam adihɔ hɔ te sɛ Otumfoɔ Onyankopɔn nne, ɛberɛ a ɔrekasa.


\par }{\PP \VS{6}Ɛberɛ a
{\ND{Awurade}} hyɛɛ ɔbarima a ɔfira nwera no sɛ, “Yi egyasramma firi ntwahonan no mu, firi Kerubim no ase no,” ɔbarima no kɔɔ mu kɔgyinaa ntwahonan no baako ho.

\VS{7}Afei, Kerubim no mu baako tenee ne nsa hyɛɛ egyasramma a ɛwɔ wɔn mu no mu. Ɔfaa mu bi de hyɛɛ ɔbarima a ɔfira nwera no nsam, na ɔno nso gyeeɛ de firii adi.

\VS{8}(Na wɔhunu biribi te sɛ onipa nsa wɔ Kerubim no ntaban ase.)


\par }{\PP \VS{9}Mehwɛeɛ, na mehunuu ntwahonan ɛnan a baako biara gyina Kerubim nkyɛn, na ntwahonan no pa yerɛ yerɛ te sɛ sikabereɛboɔ.

\VS{10}Sɛdeɛ ɛteɛ no deɛ, na ntwahonan no nyinaa sesɛ; ebiara wɔ ntwahonan foforɔ hyɛ mu.

\VS{11}Sɛ wɔnam a, wɔn nyinaa de wɔn anim kyerɛ deɛ Kerubim baako de nʼanim bɛkyerɛ. Ntwahonan no nnane wɔn ho ɛberɛ a Kerubim no nam. Kerubim no kɔ tee deɛ etire no anim kyerɛ a ɔnnane ne ho.

\VS{12}Wɔn ho nyinaa, wɔn akyi, wɔn nsa ne wɔn ntaban nyinaa, aniwa tuatua ho. Saa ara na ntwahonan ɛnan no nso teɛ.

\VS{13}Metee sɛ wɔrefrɛ ntwahonan no, “kyinhyia ntwahonan.”

\VS{14}Kerubim no mu biara wɔ anim ɛnan. Anim baako te sɛ kerub, deɛ ɛtɔ so mmienu te sɛ onipa anim, deɛ ɛtɔ so mmiɛnsa te sɛ gyata anim, deɛ ɛtɔ so ɛnan te sɛ ɔkɔdeɛ anim.


\par }{\PP \VS{15}Afei, Kerubim no pagyaa wɔn ho. Yeinom na na wɔyɛ ateasefoɔ a na mahunu wɔn wɔ Asubɔnten Kebar ho no.

\VS{16}Sɛ Kerubim no keka wɔn ho a, ntwahonan a ɛwowɔ wɔn ho no nso keka wɔn ho; na sɛ Kerubim no trɛtrɛ wɔn ntaban mu pagya wɔn ho kɔ ewiem a, ntwahonan no ka wɔn ho ara.

\VS{17}Sɛ Kerubim no gyinagyina dinn a, ntwahonan no nso gyinagyina dinn, na sɛ Kerubim no pagya wɔn ho a, wɔne wɔn pagya wɔn ho, ɛfiri sɛ, ateasefoɔ no honhom wɔ wɔn mu.


\par }{\PP \VS{18}Afei,
{\ND{Awurade}} animuonyam no firii asɔredan no aboboano na ɛkɔgyinaa Kerubim no atifi.

\VS{19}Merehwɛ no, Kerubim no trɛtrɛɛ wɔn ntaban mu pagyaa wɔn ho firii fam na ntwahonan no ne wɔn kɔɔeɛ. Wɔkɔgyinaa
{\ND{Awurade}} efie ɛpono a ɛwɔ apueeɛ fam no ano, na na Israel Onyankopɔn animuonyam wɔ wɔn atifi.


\par }{\PP \VS{20}Yeinom ne ateasefoɔ a na mahunu wɔn wɔ Israel Onyankopɔn ase wɔ Asubɔnten Kebar ho no, na medwene hunuiɛ sɛ wɔyɛ Kerubim.

\VS{21}Wɔn mu biara wɔ animu ɛnan ne ataban ɛnan na biribi a ɛte sɛ onipa nsa wowɔ wɔn ntaban ase.

\VS{22}Wɔn nyinaa animu te sɛ deɛ na mahunu wɔ Asubɔnten Kebar ho no. Wɔn mu biara kɔ nʼanim tee.




\par }\Chap{11}{\SH Israel Ntuanofoɔ Atemmuo
\par }
{\PP \VerseOne{1}Afei, honhom no pagyaa me de me baa
{\ND{Awurade}} efie ɛpono a ani kyerɛ apueeɛ fam no ano. Na mmarima aduonu enum wɔ hɔ, na mehunuu Asur babarima Yaasania ne Benaia babarima Pelatia a wɔyɛ nnipa no ntuanofoɔ.

\VS{2}{\ND{Awurade}} ka kyerɛɛ me sɛ, “Onipa ba, yeinom ne mmarima a wɔrebɔ pɔ bɔne na wɔtu fo bɔne wɔ kuropɔn yi mu.

\VS{3}Wɔka sɛ, ‘Ɛberɛ a wɔde sisi afie nnuru so anaa? Kuropɔn no ayɛ sɛ dadesɛn, ɛnna yɛayɛ ɛnam a dadesɛn no bɔ yɛn ho ban.’

\VS{4}Ɛno enti hyɛ nkɔm tia wɔn. Hyɛ nkɔm onipa ba.”


\par }{\PP \VS{5}Afei,
{\ND{Awurade}} Honhom baa me so na ɔka kyerɛɛ me sɛ menka nkyerɛ Israelfoɔ sɛ, “Yei ne deɛ
{\ND{Awurade}} seɛ. Menim deɛ moreka, ɛfiri sɛ menim nsusuiɛ a ɛwɔ mo adwene mu.

\VS{6}Moakunkum nnipa bebree wɔ kuropɔn yi mu, na mode afunu ahyɛ ne mmɔntene so ma.


\par }{\PP \VS{7}“Ɛno enti, yei ne deɛ Otumfoɔ
{\ND{Awurade}} seɛ: Kuro no yɛ dadesɛn deɛ, nanso emu ɛnam no yɛ nnipa a mode atirimuɔden akunkum wɔn apete hɔ. Ɛno enti, mɛpam mo afiri mu.

\VS{8}Mosuro akofena, na ɛno ara na mede bɛba mo so, sei na
{\ND{Awurade}} seɛ.

\VS{9}Mɛpam mo afiri kuropɔn no mu na mede mo ahyɛ ananafoɔ nsa, na matwe mo aso.

\VS{10}Mobɛtotɔ akofena ano, na mɛbu mu atɛn wɔ Israel asase so. Afei, mobɛhunu sɛ mene
{\ND{Awurade}} no.

\VS{11}Saa kuropɔn yi remmɔ mo ho ban sɛdeɛ dadesɛn bɔ ɛnam a ɛwɔ mu no ho ban; Mɛbu mo atɛn wɔ Israel asase so.

\VS{12}Na mobɛhunu sɛ mene
{\ND{Awurade}} no, ɛfiri sɛ, moanni mʼahyɛdeɛ so, moapo me mmara, na deɛ aman a atwa mo ahyia no yɛ no na mo nso moyɛ.”


\par }{\PP \VS{13}Afei ɛberɛ a megu rehyɛ nkɔm no, Benaia babarima Pelatia wuiɛ. Na mede mʼanim butuu fam suu denden sɛ, “Aa Otumfoɔ
{\ND{Awurade}}, wobɛtɔre Israel nkaeɛfoɔ yi ase koraa anaa?”


\par }{\PP \VS{14}{\ND{Awurade}} asɛm baa me nkyɛn sɛ,

\VS{15}“Onipa ba, wo nua mmarimma, wɔn a wo ne wɔn yɛ mogya baako ne Israel efie nyinaa, nnipa a wɔwɔ Yerusalem kasa fa wɔn ho sɛ, ‘Saa nkurɔfoɔ a wɔkɔɔ nnommum no ne
{\ND{Awurade}} ntam ɛkwan ware, ɛno enti na wɔde wɔn asase yi ama yɛn sɛ yɛn agyapadeɛ.’ ”


\par }{\SH Onyankopɔn Hyɛ Israel Atukɔfoɔ Bɔ
\par }
{\PP \VS{16}“Ɛno enti ka sɛ, ‘Sei na Otumfoɔ
{\ND{Awurade}} seɛ: Ɛwom sɛ mede wɔn kɔɔ akyirikyiri wɔ amanaman mu, hwetee wɔn guu nsase so deɛ, nanso berɛ tiawa bi mu no, meyɛɛ wɔn kronkronbea wɔ nsase a na wɔwɔ soɔ no so.’


\par }{\PP \VS{17}“Enti ka kyerɛ wɔn sɛ, ‘Sei na Otumfoɔ
{\ND{Awurade}} seɛ: Mɛboaboa mo ano afiri amanaman no ne nsase a mehwetee mo guu soɔ no asane aba, na mede Israel asase bɛsane ama mo.’


\par }{\PP \VS{18}“Wɔbɛsane aba so na wɔayiyi nsɛsodeɛ tantane ne ahoni a ɛyɛ akyiwadeɛ no nyinaa.

\VS{19}Mɛma wɔn akoma korɔ na mede honhom foforɔ ahyɛ wɔn mu; mɛyi wɔn akomaden no na mama wɔn akoma a ɛyɛ mmrɛ.

\VS{20}Afei wɔbɛdi mʼahyɛdeɛ so na wɔahwɛ akora me mmara yie. Wɔbɛyɛ me nkurɔfoɔ, na mayɛ wɔn Onyankopɔn.

\VS{21}Nanso wɔn a wɔde wɔn akoma ama nsɛsodeɛ tantane ne ahoni a ɛyɛ akyiwadeɛ no deɛ, mɛma deɛ wɔayɛ no abɔ wɔn tiri so, sei na Otumfoɔ
{\ND{Awurade}} seɛ.”


\par }{\PP \VS{22}Afei, Kerubim no ne wɔn ntwahonan trɛtrɛɛ wɔn ntaban mu, na Israel Onyankopɔn animuonyam konkɔnn wɔn so.

\VS{23}{\ND{Awurade}} animuonyam pagyaa ne ho firii kuropɔn no mu kɔgyinaa bepɔ a ɛwɔ apueeɛ fam no atifi.

\VS{24}Honhom no pagyaa me de me baa atukɔfoɔ a wɔwɔ Babilonia no nkyɛn wɔ anisoadehunu a Onyankopɔn Honhom maa me no mu.

\par }{\PP Afei anisoadeɛ a mehunuiɛ no firii me so kɔɔ soro.

\VS{25}Na mekaa biribiara a
{\ND{Awurade}} yi kyerɛɛ me no kyerɛɛ atukɔfoɔ no.




\par }\Chap{12}{\SH Asutwa Ho Nsɛnkyerɛnneɛ
\par }
{\PP \VerseOne{1}{\ND{Awurade}} asɛm baa me nkyɛn sɛ,

\VS{2}“Onipa ba, wote nnipa a wɔte atua mu. Wɔwɔ ani nanso wɔnnhunu adeɛ. Wɔwɔ aso nanso wɔnte asɛm, ɛfiri sɛ wɔyɛ nnipa atuatefoɔ.


\par }{\PP \VS{3}“Enti, onipa ba, boaboa wo nneɛma ano ma asutwa, na adekyeɛ mu a wɔrehwɛ no, firi deɛ wowɔ, na kɔ beaeɛ foforɔ. Ɛwom sɛ wɔyɛ atuatefoɔ deɛ, nanso ebia wɔbɛte aseɛ.

\VS{4}Adekyeɛ mu a wɔrehwɛ no, fa wo nneɛma a woaboa ano ama asutwa no pue. Afei anwummerɛ a wɔrehwɛ no, firi adi sɛdeɛ wɔn atukɔfoɔ yɛ no.

\VS{5}Ɛberɛ a wɔrehwɛ no, tu ɔfasuo no mu tokuro na yi wo nneɛma no fa mu.

\VS{6}Fa to wo mmatire so, ɛberɛ a wɔrehwɛ, na afei adeɛ resa a, soa kɔ. Kata wʼanim sɛdeɛ wonhunu asase no, ɛfiri sɛ mayɛ wo nsɛnkyerɛnneɛ ama Israel efie.”


\par }{\PP \VS{7}Enti meyɛɛ sɛdeɛ wɔhyɛɛ me no. Adekyeɛ mu no, mede me nneɛma a maboa ano ama asutwa no pueeɛ. Anwummerɛ no, mede me nsa tuu tokuro wɔ ɔfasuo no mu, na adeɛ resa no, meyii me nneɛma no soaa no me mmatire so a wɔrehwɛ.


\par }{\PP \VS{8}Adekyeɛ no,
{\ND{Awurade}} asɛm baa me nkyɛn sɛ,

\VS{9}“Onipa ba, saa Israel efie atuatefoɔ no ammisa wo sɛ, ‘Ɛdeɛn na woreyɛ yi?’


\par }{\PP \VS{10}“Ka kyerɛ wɔn sɛ, sei na Otumfoɔ
{\ND{Awurade}} seɛ: Saa nkɔmhyɛ yi fa ɔhene babarima a ɔwɔ Yerusalem ne Israel efie a wɔwɔ hɔ nyinaa ho.

\VS{11}Ka kyerɛ wɔn sɛ, ‘Meyɛ nsɛnkyerɛnnedeɛ ma mo.’

\par }{\PP “Sɛdeɛ mayɛ no, saa ara na wɔbɛyɛ wɔn. Wɔbɛtwa wɔn asuo akɔ nnommumfa mu.


\par }{\PP \VS{12}“Ɔhene ba a ɔwɔ wɔn mu no de nʼadesoa bɛto ne batiri so ɛberɛ a adeɛ resa, na wafiri hɔ, na wɔbɛtu tokuro wɔ ɔfasuo no mu ama wafa mu. Ɔbɛkata nʼanim sɛdeɛ ɔrenhunu faako a ɔrekorɔ.

\VS{13}Mɛto mʼatena agu no so na makyere no wɔ mʼafidie mu; mede no bɛkɔ Babilonia Kaldeafoɔ asase so, nanso ɔrenhunu, na ɛhɔ na ɔbɛwu.

\VS{14}Mɛhwete wɔn a atwa ne ho ahyia nyinaa akɔ mmaa nyinaa; nʼadwumayɛfoɔ ne nʼasraafoɔ nyinaa, na mede akofena ataa wɔn.


\par }{\PP \VS{15}“Ɛberɛ a mabɔ wɔn apete amanaman so, na mahwete wɔn agu nsase so no, wɔbɛhunu sɛ me ne
{\ND{Awurade}} no.

\VS{16}Nanso mɛma wɔn mu kakra anya wɔn tiri adidi mu wɔ ɔkɔm, ɔyaredɔm ne akofena ano, sɛdeɛ ɛbɛyɛ a wɔn ani bɛba wɔn akyiwadeɛ ahodoɔ no so wɔ aman a wɔbɛkɔ so no mu. Afei wɔbɛhunu sɛ me ne
{\ND{Awurade}} no.”


\par }{\PP \VS{17}{\ND{Awurade}} asɛm baa me nkyɛn sɛ,

\VS{18}“Onipa ba, sɛ woredidi a, ma wo ho nwoso, na fa ehu nom wo nsuo.

\VS{19}Ka kyerɛ nnipa a wɔwɔ asase no so sɛ, ‘Yei ne deɛ Otumfoɔ
{\ND{Awurade}} ka fa wɔn a wɔte Yerusalem ne Israel asase so ho: Wɔde ahopereɛ bɛdidi na wɔde abasamutuo anom nsuo, ɛfiri sɛ wɔbɛsɛe asase no so nneɛma nyinaa, ɛsiane wɔn a wɔtete soɔ no akakabensɛm enti.

\VS{20}Wɔbɛsɛe nkuro a nnipa tete soɔ no nyinaa na asase no bɛda mpan. Afei wobɛhunu sɛ mene
{\ND{Awurade}} no.’ ”


\par }{\PP \VS{21}{\ND{Awurade}} asɛm baa me nkyɛn sɛ,

\VS{22}“Onipa ba, abɛbuo a mowɔ wɔ Israel sɛ, ‘Nna no retwam nanso Israel anisoadehunu biara mma mu’ yi, aseɛ ne sɛn?

\VS{23}Ka kyerɛ wɔn sɛ, ‘Yei ne deɛ Otumfoɔ
{\ND{Awurade}} seɛ: Merebɛma abɛbuo yi aso ha ara, na wɔrenka wɔ Israel bio.’ Ka kyerɛ wɔn sɛ, ‘Nna a anisoadehunu biara bɛba mu no abɛn.

\VS{24}Na atorɔ anisoadehunu ne nnaadaa abisa wɔ Israelfoɔ mu no to bɛtwa.

\VS{25}Nanso me
{\ND{Awurade}}, mɛka deɛ ɛsɛ sɛ meka, na ɛrenkyɛre, ɛbɛba mu. Na mo atuatefoɔ efie, mo berɛ so, mɛma deɛ maka biara aba mu. Yei ne deɛ Otumfoɔ
{\ND{Awurade}} seɛ.’ ”


\par }{\PP \VS{26}{\ND{Awurade}} asɛm baa me nkyɛn sɛ,

\VS{27}“Onipa ba, Israel efie reka sɛ, ‘Anisoadeɛ a ɔhunu no bɛba mu mfeɛ bebree akyi, na nneɛma a ɛwɔ daakye akyirikyiri ho nkɔm na ɔhyɛ.’


\par }{\PP \VS{28}“Ɛno enti ka kyerɛ wɔn sɛ, ‘Yei na Otumfoɔ
{\ND{Awurade}} seɛ: Merentwe me nsɛm nkɔ nkyiri bio. Deɛ meka biara bɛba mu, Otumfoɔ
{\ND{Awurade}} na ɔseɛ.’ ”




\par }\Chap{13}{\SH Atorɔ Adiyifoɔ Atemmuo
\par }
{\PP \VerseOne{1}{\ND{Awurade}} asɛm baa me nkyɛn sɛ,

\VS{2}“Onipa ba, hyɛ nkɔm tia Israel adiyifoɔ a wɔhyɛ nkɔm seesei. Ka kyerɛ wɔn a wɔbɔ wɔn tirim hyɛ nkɔm no sɛ: ‘Montie
{\ND{Awurade}} asɛm!

\VS{3}Yei na Otumfoɔ
{\ND{Awurade}} seɛ: Nnome nka adiyifoɔ nkwaseafoɔ a wɔdi wɔn ankasa honhom akyi na wɔnhunuu hwee no.

\VS{4}Ao Israelfoɔ, mo adiyifoɔ yi te sɛ mmubuiɛ mu kɔkɔbo.

\VS{5}Monkɔeɛ sɛ morekɔsiesie afasuo no afaafa a abubu no ama Israel efie, sɛdeɛ ɛbɛtumi agyina pintinn wɔ ɔko no ano,
{\ND{Awurade}} ɛda no.’

\VS{6}Wɔn adehunu yɛ atorɔ, na wɔn adebisa yɛ nnaadaa. Wɔka sɛ, ‘{\ND{Awurade}} aka sɛ,’ wɔ ɛberɛ a
{\ND{Awurade}} nsomaa wɔn, nanso wɔhwɛ anim sɛ wɔn nkɔmhyɛ bɛba mu.

\VS{7}Sɛ wɔka sɛ, ‘Yei na
{\ND{Awurade}} seɛ’, wɔ ɛberɛ a menkasaeɛ a, na wɔn anisoadehunu nnyɛ atorɔ? Na wɔn adebisa nso, ɛnnyɛ nnaadaa anaa?


\par }{\PP \VS{8}“Ɛno enti, sɛdeɛ Otumfoɔ
{\ND{Awurade}} seɛ nie: ‘Mo nsɛm a ɛyɛ atorɔ ne mo nnaadaa anisoadehunu enti, me ne mo anya’, Otumfoɔ
{\ND{Awurade}} asɛm nie.

\VS{9}Me nsa bɛtia adiyifoɔ a wɔn anisoadehunu yɛ atorɔ na wɔn abisa yɛ nnaadaa. Wɔremfra me nkurɔfoɔ badwafoɔ mu, na wɔrentwerɛ wɔn din wɔ Israel efie nwoma no mu, na wɔn nan rensi Israel asase so. Na afei wɔbɛhunu sɛ mene Otumfoɔ
{\ND{Awurade}}.


\par }{\PP \VS{10}“Esiane sɛ wɔama me nkurɔfoɔ ayera ɛkwan, na wɔka sɛ ‘Asomdwoeɛ’, wɔ ɛberɛ a asomdwoeɛ nni hɔ, na afei, sɛ wɔto ɔfasuo a ɛnni ahoɔden bi a wɔde akaadoo afa so enti,

\VS{11}ka kyerɛ wɔn a wɔka akaadoo no sɛ, ɔfasuo no rebɛbu. Osubrane bɛtɔ, na mɛsoma asukɔtweaa, na mframa a ano yɛ den bɛbɔ.

\VS{12}Na sɛ ɔfasuo no bu gu fam a, nnipa remmisa wɔn sɛ, ‘ɛhe na akaadoo a wɔde sraa ho no afa’ anaa?


\par }{\PP \VS{13}“Ɛno enti, deɛ Otumfoɔ
{\ND{Awurade}} seɛ nie: ‘Mʼabufuhyeɛ mu, mɛma ahum atu, na mʼabufuo mu no, asukɔtweaa ne osubrane de adesɛeɛ ahoɔden atɔ.

\VS{14}Mɛdwiri ɔfasuo a mode akaadoo afa ho no na mabubu agu fam ama ne fapem ho ada hɔ. Sɛ ɔfasuo no hwe ase a, wɔbɛsɛe mo wɔ mu, na mobɛhunu sɛ mene
{\ND{Awurade}}.

\VS{15}Enti mede mʼabufuhyeɛ bɛkɔ ɔfasuo no ne wɔn a wɔde akaadoo sraa ho no so. Mɛka akyerɛ mo sɛ, ɔfasuo no nni hɔ bio, na saa ara na wɔn a wɔde akaadoo sraa ho no nni hɔ.

\VS{16}Wɔyɛ Israel adiyifoɔ a wɔhyɛɛ nkɔm maa Yerusalem na wɔhunuu asomdwoeɛ anisoadeɛ, wɔ ɛberɛ a asomdwoeɛ nni hɔ’, Otumfoɔ
{\ND{Awurade}} na ɔseɛ.


\par }{\PP \VS{17}“Afei, onipa ba, ma wʼani nkɔ wo mmaa a wɔbɔ wɔn tirim hyɛ nkɔm so. Hyɛ nkɔm tia wɔn

\VS{18}na ka sɛ, ‘Yei na Otumfoɔ
{\ND{Awurade}} seɛ: Nnome nka mmaa a wɔpempam ntafowayie dwomfadeɛ hyehyɛ wɔn abakɔn na wɔpempam nkatanimu ntiawa ne atentene kata wɔn anim de sum nnipa afidie. Mobɛsum me nkurɔfoɔ nkwa afidie, na mo deɛ, moakora mo deɛ?

\VS{19}Moasopa me wɔ me nkurɔfoɔ mu de agye atokoɔ nsabuo kakra bi ne burodo asinasini. Monam atorɔ a modi kyerɛ me nkurɔfoɔ a wɔtie atorɔ so akunkum wɔn a anka ɛnsɛ sɛ wɔ wuwu, na moama wɔn a anka ɛnsɛ sɛ wɔtena nkwa mu no afa wɔn ho adi.


\par }{\PP \VS{20}“ ‘No enti, yei na Otumfoɔ
{\ND{Awurade}} seɛ: Metia mo ntafowayie dwomfadeɛ a mode sum nkurɔfoɔ afidie sɛ nnomaa no, na mɛtete afiri mo abasa so; mɛgyaa nnipa a mosum wɔn afidie sɛ nnomaa no.

\VS{21}Mɛtete mo nkatanimu no mu afiri mo anim, na magye me nkurɔfoɔ nkwa afiri mo nsam, na morennya wɔn so tumi bio. Afei mobɛhunu sɛ me ne
{\ND{Awurade}}.

\VS{22}Esiane sɛ mode atorɔ maa teneneefoɔ aba mu buiɛ wɔ ɛberɛ a menhyɛɛ wɔn awerɛhoɔ, na mohyɛɛ amumuyɛfoɔ nkuran sɛ wɔnkɔ so wɔ wɔn akwan bɔne so na moagye wɔn nkwa no

\VS{23}enti, morenhunu atorɔ anisoadeɛ bio na mobɛgyae ntafowayie nso. Mɛgye me nkurɔfoɔ afiri mo nsa mu, na afei mobɛhunu sɛ me ne
{\ND{Awurade}} no.’ ”




\par }\Chap{14}{\SH Wɔbu Wɔn A Wɔsom Ahoni No Fɔ
\par }
{\PP \VerseOne{1}Israel mpanimfoɔ no mu bi baa me nkyɛn bɛtenatena mʼanim.

\VS{2}Afei
{\ND{Awurade}} asɛm baa me nkyɛn sɛ:

\VS{3}“Onipa ba, saa mmarimma yi de ahoni ahyɛ wɔn akoma mu na wɔde amumuyɛ suntidua asisi wɔn anim. Ɛsɛ sɛ mema wɔbisa mʼase koraa anaa?

\VS{4}Enti kasa kyerɛ wɔn na ka sɛ, ‘Yei ne deɛ Otumfoɔ
{\ND{Awurade}} seɛ: Sɛ Israelni biara de ahoni hyehyɛ nʼakoma mu na ɔde amumuyɛ suntidua sisi nʼanim, na afei ɔkɔ odiyifoɔ nkyɛn a, me
{\ND{Awurade}}, mɛma no mmuaeɛ a ɛfata nʼahonisom no kɛseyɛ.

\VS{5}Mɛyɛ yei de atwe Israelfoɔ a wɔagya me akɔdi wɔn abosom akyi no akoma aba bio.’


\par }{\PP \VS{6}“Enti ka kyerɛ Israel efie sɛ, ‘Yei ne deɛ Otumfoɔ
{\ND{Awurade}} seɛ: Monsakra mo adwene. Momfiri mo ahoni ho na monnyae mo nneyɛeɛ a ɛyɛ akyiwadeɛ no!


\par }{\PP \VS{7}“ ‘Sɛ Israelni bi anaa ɔnanani a ɔte Israel twe ne ho firi me nkyɛn na ɔde ahoni hyɛ nʼakoma mu de amumuyɛ suntidua si nʼanim, na afei ɔkɔ odiyifoɔ nkyɛn kɔbisa mʼase a, me,
{\ND{Awurade}} ankasa bɛbua no.

\VS{8}Mɛtu mʼani asa onipa no na mede no ayɛ nhwɛsoɔ ne akasabɛbuo. Mɛyi no afiri me nkurɔfoɔ mu. Afei mobɛhunu sɛ mene
{\ND{Awurade}} no.


\par }{\PP \VS{9}“ ‘Na sɛ odiyifoɔ no ma wɔdaadaa no ma ɔhyɛ nkɔm a, me
{\ND{Awurade}} na madaadaa odiyifoɔ no, mɛtene me nsa wɔ ne so na matwa no afiri me nkurɔfoɔ Israelfoɔ mu.

\VS{10}Wɔbɛsoa wɔn afɔdie; odiyifoɔ no ne deɛ ɔkɔhunuu no no nyinaa bɛdi fɔ.

\VS{11}Na Israelfoɔ renkwati me bio, na wɔremfa wɔn nnebɔne no ngu wɔn ho fi bio. Wɔbɛyɛ me nkurɔfoɔ na mɛyɛ wɔn Onyankopɔn, Otumfoɔ
{\ND{Awurade}} asɛm nie.’ ”


\par }{\SH Atemmuo A Wɔrentumi Nnwane
\par }
{\PP \VS{12}{\ND{Awurade}} asɛm baa me nkyɛn sɛ:

\VS{13}“Onipa ba, sɛ ɔman bi anni me nokorɛ na enti wɔyɛ bɔne de tia me, na metene me nsa wɔ wɔn so na megyae wɔn aduane ma, na mema ɛkɔm ba bɛkunkum emu nnipa ne wɔn mmoa a,

\VS{14}mpo sɛ saa nnipa baasa a wɔyɛ Noa, Daniel ne Hiob wɔ ɔman no mu a, wɔn tenenee bɛgye wɔn nko ara nkwa, Otumfoɔ
{\ND{Awurade}} asɛm nie.


\par }{\PP \VS{15}“Anaa sɛ mema wiram mmoa kɔ saa asase no so na wɔkunkum ɛso nnipa nyinaa na asase no sɛe a obiara ntumi mfa so ɛsiane wiram mmoa no enti a,

\VS{16}sɛ mete ase yi, Otumfoɔ
{\ND{Awurade}} asɛm nie, mpo sɛ saa mmarima baasa yi wɔ asase no so a, wɔrentumi nnye wɔn ankasa mmammarima ne mmammaa nkwa. Wɔn nko ara na wɔbɛgye wɔn nkwa na asase no bɛsɛe.


\par }{\PP \VS{17}“Sɛ nso metwe akofena wɔ asase no so, na meka sɛ, ‘Ma akofena no nkɔ asase no so nyinaa,’ na mekunkum ɛso nnipa ne wɔn mmoa,

\VS{18}sɛ mete ase yi, Otumfoɔ
{\ND{Awurade}} asɛm nie, mpo sɛ saa mmarima baasa yi wɔ asase no so a, wɔrentumi nnye wɔn ankasa mmammarima ne mmammaa nkwa. Wɔn nko ara na wɔbɛnya nkwa.


\par }{\PP \VS{19}“Sɛ nso mesoma ɔyaredɔm kɔ asase no so na menam mʼabufuhyeɛ so hwie mogya gu wɔ asase no so, kunkum ɛso nnipa ne wɔn mmoa a,

\VS{20}sɛ mete ase yi, Otumfoɔ
{\ND{Awurade}} asɛm nie, sɛ Noa, Daniel ne Hiob mpo wɔ hɔ a, wɔrentumi nye ɔbabarima anaa ɔbabaa nkwa. Wɔn tenenee enti wɔbɛgye wɔn ho nkwa.


\par }{\PP \VS{21}“Na sei na Otumfoɔ
{\ND{Awurade}} seɛ: Ɛbɛyɛ hu mmorosoɔ sɛ mɛma mʼatemmuo huuhuuhu ɛnan, a ɛyɛ akofena, ɔkɔm, wiram mmoa ne ɔyaredɔm akɔ Yerusalem so akɔkunkum ne mmarima ne wɔn mmoa!

\VS{22}Nanso ebinom bɛka, mmammarima ne mmammaa a wɔbɛyi wɔn afiri mu no. Wɔbɛba mo nkyɛn wɔ Babilon, na sɛ mohunu wɔn su ne wɔn nneyɛɛ a, mo bo bɛtɔ mo yam wɔ amanehunu a me de aba Yerusalem so no ho.

\VS{23}Sɛ mohunu wɔn su ne wɔn nneyɛɛ a, mo bo bɛtɔ mo yam, ɛfiri sɛ mobɛhunu sɛ, menyɛɛ biribiara wɔ hɔ a ɛnni farebae, Otumfoɔ
{\ND{Awurade}} asɛm nie.”




\par }\Chap{15}{\SH Yerusalem, Bobe Dua Hunu
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, ɛkwan bɛn so na bobe dutan ho bɛba mfasoɔ asene kwaeɛ mu dua foforɔ biara mman?

\VS{3}Wɔtwa dua no bi de yɛ biribi a ɛho wɔ mfasoɔ? Wɔde yɛ pɛɛwa a wɔde nneɛma sensɛn soɔ anaa?

\VS{4}Na sɛ wɔde ne nyina hyɛ ogya mu na etire ne etire hye ma mfimfini yɛ bidie a, ɛho ba mfasoɔ bi anaa?

\VS{5}Na sɛ ɛho amma mfasoɔ ɛberɛ a ɛdi mu a, ɛbɛyɛ den na wɔbɛtumi de ayɛ mfasodeɛ bi, ɛberɛ a ahye adane bidie?


\par }{\PP \VS{6}“Enti yei ne deɛ Otumfoɔ
{\ND{Awurade}} seɛ: Sɛdeɛ mede bobe dua a ɛfera kwaeɛm nnua mu ama sɛ wɔmfa nsɔ ogya no, saa ɛkwan no so na mede nnipa a wɔte Yerusalem no bɛfa.

\VS{7}Mɛtu mʼani asi wɔn so. Ɛwom sɛ wafiri ogya no mu deɛ, nanso ɛbɛhye wɔn bio. Na sɛ metu mʼani si wɔn so a, wobɛhunu sɛ mene
{\ND{Awurade}}.

\VS{8}Mɛma asase no ada mpan, ɛfiri sɛ wɔanni nokorɛ, Otumfoɔ
{\ND{Awurade}} asɛm nie.”




\par }\Chap{16}{\SH Odwamanfoɔ Yerusalem Ho Ayɛsɛm
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, fa akyiwadeɛ a Yerusalem yɛ no si nʼanim

\VS{3}na ka sɛ, ‘Yei ne deɛ Otumfoɔ
{\ND{Awurade}} ka kyerɛ Yerusalem: Wo nananom ne wʼawoɔ firi Kanaanfoɔ asase so; na wʼagya yɛ Amorini ɛnna wo maame nso yɛ Hetini.

\VS{4}Ɛda a wɔwoo wo no, wɔantwa wo funuma, na wɔamfa nsuo annware wo sɛ wo ho bɛte nso, wɔamfa nkyene ansra wo, na wɔamfa ntoma ankyekyere wo ho.

\VS{5}Obiara anhunu wo mmɔbɔ, na obiara yam anhyehye no sɛ ɔbɛyɛ yeinom biara ama wo. Mmom wɔtoo wo twenee wiram, ɛfiri sɛ ɛda a wɔwoo woɔ no, wɔbuu wo animtiaa.


\par }{\PP \VS{6}“ ‘Mebɛpuee wo so, na mehunuu sɛ worewɔ wo nan na woda mogya mu, na sɛdeɛ na woda hɔ no, meka kyerɛɛ wo sɛ, “Nya nkwa!”

\VS{7}Mehwɛɛ wo ma wonyiniiɛ sɛ afifideɛ. Wonyiniiɛ, wofɛeɛ bɛyɛɛ abohemaa mu deɛ ne ho fɛ pa ara. Wo nufu bobɔeɛ na wo ho nwi fuiɛ, wo a na anka woda adagya.


\par }{\PP \VS{8}“ ‘Akyire yi mebɛpuee wo so, na mehwɛɛ woɔ na mehunuu sɛ woaso awadeɛ no, mede mʼatadeɛ fa bi kataa wʼadagya so. Mesuae kyerɛɛ wo na mene wo yɛɛ apam na wobɛyɛɛ me dea, Otumfoɔ
{\ND{Awurade}} na ɔseɛ.


\par }{\PP \VS{9}“ ‘Mede nsuo dwaree wo, na mehohoroo wo ho mogya na mede sradeɛ ahodoɔ srasraa wo.

\VS{10}Mede atadeɛ a wɔanwono ano hyɛɛ wo, na mehyɛɛ wo mmoa wedeɛ mpaboa. Mede nwera papa firaa wo na mede ntadeɛ aboɔden guguu so.

\VS{11}Mede agudeɛ siesiee wo. Mede nkapo guu wʼabakɔn, mede kɔnmuadeɛ too wo kɔn mu,

\VS{12}na mede kawa hyɛɛ wo hwene mu, ɛnna mede asomuadeɛ hyɛɛ wʼasom na mebɔɔ wo abotire a ɛyɛ fɛ.

\VS{13}Enti wɔde sikakɔkɔɔ ne dwetɛ siesiee wo. Wʼaduradeɛ yɛɛ nwera papa ne ntoma a ne boɔ yɛ den ne deɛ wɔadi mu adwini. Wʼaduane yɛɛ esiam papa, ɛwoɔ ne ngo. Wo ho yɛɛ fɛ na wobɛyɛɛ ɔhemmaa.

\VS{14}Na wʼahoɔfɛ enti, wo din hyetaa wɔ amanaman mu, ɛfiri sɛ animuonyam a mahyɛ wo no ma wʼahoɔfɛ no di mu,
{\ND{Awurade}} asɛm nie.


\par }{\PP \VS{15}“ ‘Nanso wʼahoɔfɛ enti, wogyee wo ho diiɛ na wode wo din a ahyeta no bɔɔ adwaman. Wogyaa wo ho maa obiara a ɔretwam na woyɛɛ wɔn adɔeɛ.

\VS{16}Wode wo ntadeɛ no bi kɔyɛɛ sorɔnsorɔmmea hɔ hyirenn, ɛhɔ na wokɔbɔɔ adwaman. Ɛnsɛ sɛ nneɛma a ɛtete sei sisi koraa, na ɛnsɛ sɛ ɛba nso.

\VS{17}Afei wode wo nnwinneɛ fɛfɛ a mede maa wo no, deɛ mede sikakɔkɔɔ ne dwetɛ yɛeɛ no yɛɛ ahoni maa wo ho na wo ne wɔn bɔɔ adwaman.

\VS{18}Wode wo ntadeɛ a wɔadi mu adwini hyehyɛɛ wɔn na wode me ngo ne nnuhwam brɛɛ wɔn.

\VS{19}Bio, aduane a mede maa woɔ no, esiam papa, ɛwoɔ ne ngo a mede maa wo sɛ di no, wode brɛɛ wɔn sɛ afɔrebɔdeɛ a ɛyi hwa. Saa na ɛsiiɛ, Otumfoɔ
{\ND{Awurade}} asɛm nie.


\par }{\PP \VS{20}“ ‘Wofaa wo mmammarima ne wo mmammaa, a me ne wo woo wɔn no kɔbɔɔ afɔdeɛ sɛ aduane maa ahoni. Wʼadwamammɔ no nnɔɔso anaa?

\VS{21}Wokumm me mma de wɔn bɔɔ afɔdeɛ maa ahoni no.

\VS{22}Akyiwadeɛ a woyɛeɛ ne wʼadwamammɔ akyi no, woankae wo mmabunu ɛberɛ a na wo ho da hɔ na worewowɔ wo nan wɔ mogya mu no.


\par }{\PP \VS{23}“ ‘Nnome! Nnome nka wo, Otumfoɔ
{\ND{Awurade}} na ɔseɛ. Wʼamumuyɛ nyinaa akyi no,

\VS{24}wosii banbɔ pie maa wo ho, na woyɛɛ abosonnan tentene wɔ adwabɔeɛ biara.

\VS{25}Borɔno so baabiara wosisii abosonnan atentene, na wosɛee wʼahoɔfɛ ɛfiri sɛ honam akɔnnɔ bɔne enti wode wo ho maa obiara a ɔretwam.

\VS{26}Wo ne Misraimfoɔ a honam akɔnnɔ ayɛ wɔn ma no bɔɔ adwaman, na wode honam akɔnnɔ bɔne hyɛɛ me abufuo.

\VS{27}Enti metenee me nsa wɔ wo so na metee wʼahyeɛ so. Mede wo maa wʼatamfoɔ aniberefoɔ, Filistifoɔ mmammaa a wʼahohwi bra no yɛɛ wɔn nwanwa.

\VS{28}Wo ne Asiriafoɔ nso bɔɔ adwaman, ɛfiri sɛ biribiara mmee wo. Na ɛno akyi koraa woammee ara.

\VS{29}Afei wotoaa wo honam akɔnnɔ bɔne no so de Babilonia, a ɛyɛ adwadifoɔ asase kaa ho, nanso yei ammee wo ara.


\par }{\PP \VS{30}“ ‘Wonni ahohyɛsoɔ koraa, Otumfoɔ
{\ND{Awurade}} asɛm nie, sɛ wotumi yɛ saa nneɛma yi nyinaa te sɛ odwamanfoɔ a nʼani nwu hwee.

\VS{31}Wosisii banbɔ pie wɔ mmorɔno so na wosisii abosonnan atentene wɔ adwaberem biara, na wonsɛ odwamanfoɔ, ɛfiri sɛ wopoo akatua.


\par }{\PP \VS{32}“ ‘Wo, ɔyere waresɛefoɔ, wopɛ ahɔhoɔ sene wo ara wo kunu!

\VS{33}Odwamanfoɔ biara gye akatua, nanso wodeɛ, wode nneɛma kyekyɛ wʼadɔfoɔ nyinaa de hyɛ wɔn afono mu sɛ, wɔmfiri baabiara mmra wo nkyɛn.

\VS{34}Enti wʼadwamammɔ mu no wonte sɛ afoforɔ; obiara mma wo hɔ sɛ yɛ no adɔeɛ. Wo ne wɔn bɔ abira koraa, ɛfiri sɛ wotua ka na obiara mma wo hwee.


\par }{\PP \VS{35}“ ‘Enti, wo odwamanfoɔ, tie
{\ND{Awurade}} asɛm!

\VS{36}Yei ne deɛ Otumfoɔ
{\ND{Awurade}} seɛ. Esiane sɛ wohwie wʼahonya guiɛ na wodaa wʼadagya adi, wo ho a woma ɛyɛɛ wo dɛ dodo wɔ wo ne wʼadɔfoɔ nhyiamu, wʼahoni a ɛyɛ akyiwadeɛ na afei wo mma mogya a wode maa wɔn no enti,

\VS{37}merebɛboaboa wʼadɔfoɔ a wode wɔn gyee wʼani nyinaa ano; wɔn a wodɔɔ wɔn ne wɔn a woampɛ wɔn. Mɛboaboa wɔn nyinaa ano atia wo afiri wo ho baabiara, na mɛpa wo ho wɔ wɔn anim, na wɔbɛhunu wʼadagya nyinaa.

\VS{38}Mede asotwe a wɔde ma mmaa awaresɛefoɔ ne mogya hwiegufoɔ bɛyɛ wʼatemmuo. Mede me mogya aweretɔ a ɛfiri mʼabufuhyeɛ ne me ninkunutweɛ abufuo mu bɛba wo so.

\VS{39}Afei, mede wo bɛma wʼadɔfoɔ na wɔbɛbubu banbɔ pie a woahɔre, asɛe abosonnan atentene no. Wɔbɛpa wo ho ntoma. Wɔbɛfa wo nnwinneɛ fɛfɛ no, na wagya wo hɔ adagya mu.

\VS{40}Wɔde nnipadɔm a wɔbɛsi wo aboɔ na wɔde wɔn akofena atwitwa wo mu nketenkete bɛba wo so.

\VS{41}Wɔbɛhyehye wʼafie na wɔatwe wʼaso wɔ mmaa bebree anim. Mɛtwa wʼadwamammɔ no so na woagyae akatua a wotua wʼadɔfoɔ no.

\VS{42}Afei mʼabufuhyeɛ ano bɛdwo na me ninkunutweɛ abufuo no bɛfiri wo so. Mɛyɛ bɔkɔɔ na mebo remfu bio.


\par }{\PP \VS{43}“ ‘Sɛ woankae wo mmabunu nna, na wode yeinom nyinaa hyɛɛ me abufuo enti, ɛkwan biara so mɛma deɛ woayɛ no abɔ wo tiri so, Otumfoɔ
{\ND{Awurade}} na ɔseɛ. Woanyɛ nneɛma fi anka akyiwadeɛ no ho anaa?


\par }{\PP \VS{44}“ ‘Obiara a ɔbu bɛ no bɛbu saa bɛ yi afa wo ho: “Sɛdeɛ ɛna teɛ no saa ara na ne babaa teɛ.”

\VS{45}Wo maame sopaa ne kunu ne ne mma. Wo nso saa ara na woteɛ. Wote te sɛ wo nuanom mmaa a wɔsopaa wɔn kununom ne wɔn mma. Wo maame yɛ Hetini ɛnna wʼagya yɛ Amorini.

\VS{46}Na wo nuabaa panin ne Samaria a na ɔne ne mmammaa te wʼatifi fam, ɛnna wo nuabaa kumaa a ɔne ne mmammaa te wʼanafoɔ fam yɛ Sodom.

\VS{47}Woannante wɔn akwan mu, ansuasua wɔn akyiwadeɛ nko, na mmom, akwan nyinaa mu, wobɛyɛɛ porɔeɛ sene wɔn.

\VS{48}Sɛ mete ase yi, Otumfoɔ
{\ND{Awurade}} na ɔseɛ, wo nuabaa Sodom ne ne mmammaa anyɛ deɛ wo ne wo mmammaa ayɛ no da.


\par }{\PP \VS{49}“ ‘Yei ne bɔne a wo nuabaa Sodom yɛeɛ: Ɔno ne mmammaa yɛɛ ahantan. Wɔdidi traa so na hwee amfa wɔn ho, wɔammoa ahiafoɔ ne mmɔborɔfoɔ.

\VS{50}Wɔyɛɛ ahomasoɔ ne akyiwadeɛ wɔ mʼanim. Ɛno enti meyii wɔn sii nkyɛn sɛdeɛ woahunu no.

\VS{51}Samaria anyɛ bɔne a woyɛeɛ no mu fa. Woayɛ akyiwadeɛ a ɛboro deɛ wo nuammaanom no yɛeɛ no so koraa, na woama ayɛ sɛ wo nuammaa no tene, ɛsiane saa nneɛma a woayɛ no enti.

\VS{52}Gye wʼanimguaseɛ, ɛfiri sɛ woama wo nnuammaa adi bem. Wo bɔne mu yɛ duru sene wɔn deɛ, enti ayɛ sɛ wɔtene sene wo. Ɛnneɛ afei gye wʼanimguaseɛ na wama ayɛ sɛ wo nnuammaa tene.


\par }{\PP \VS{53}“ ‘Nanso, mede Sodom siadeɛ ne ne mmammaa, Samaria siadeɛ ne ne mmammaa bɛma wɔn, na mede wo siadeɛ bɛka ho,

\VS{54}sɛdeɛ ɛbɛyɛ a wobɛgye wʼanimguaseɛ na wʼani bɛwu wɔ deɛ woayɛ de ama wɔn ahotɔ nyinaa ho.

\VS{55}Na wo nuammaa Sodom ne ne mmammaa, Samaria ne ne mmammaa bɛsane akɔ wɔn tebea dada mu, na wo ne wo mmammaa nso bɛsane akɔ mo dada mu.

\VS{56}Anka woremmɔ wo nuabaa Sodom din wɔ wʼahohoahoa ɛda,

\VS{57}kɔsi sɛ wʼamumuyɛ ho daa hɔ. Ɛbɛsi ɛnnɛ Edom mmammaa bɔ wo ahohora, wɔne wɔn a atwa wɔn ho ahyia ne Filistifoɔ mmammaa, ɛne wɔn a atwa wo ho ahyia a wɔbɔ wo ahohora nyinaa.

\VS{58}Deɛ ɛbɛfiri nneɛma fi a woyɛ ne wʼakyiwadeɛ mu aba no bɛda wo so,
{\ND{Awurade}} asɛm nie.


\par }{\PP \VS{59}“ ‘Yei ne deɛ Otumfoɔ
{\ND{Awurade}} seɛ: Me ne wo bɛdi no sɛdeɛ ɛfata, ɛfiri sɛ woasɛe mʼapam de abu me ntam animtiaa.

\VS{60}Nanso mɛkae apam a me ne wo yɛɛ wo mmabunu berɛ mu, na me ne wo bɛyɛ apam a ɛbɛtena hɔ afebɔɔ.

\VS{61}Afei wobɛkae wʼakwan na wʼani awu ɛberɛ a wo nsa aka wo nuammaa; wɔn a wɔanyini sene woɔ ne nkumaa nyinaa. Mede wɔn bɛma wo sɛ wo mmammaa, nanso ɛrennyina apam a me ne wo ayɛ no so.

\VS{62}Enti me ne wo bɛyɛ apam na wobɛhunu sɛ mene
{\ND{Awurade}}.

\VS{63}Afei sɛ meyɛ mpata ma wo wɔ deɛ woayɛ nyinaa ho a, wobɛkae na wʼani bɛwu na woremmue wʼano bio wɔ brɛ a wɔabrɛ wo ase enti, Otumfoɔ
{\ND{Awurade}} asɛm nie.’ ”




\par }\Chap{17}{\SH Akɔdeɛ Mmienu Ne Bobe Ho Asɛm
\par }
{\PP \VerseOne{1}{\ND{Awurade}} asɛm baa me nkyɛn sɛ,

\VS{2}“Onipa ba, dwene mfatoho bi ho, fa yɛ abɛbusɛm na ka kyerɛ Israel efie.

\VS{3}Ka kyerɛ wɔn sɛ, ‘Yei ne deɛ Otumfoɔ
{\ND{Awurade}} seɛ: Ɔkɔdeɛ kɛseɛ bi a ɔwɔ ntaban a ahoɔden wɔ mu ne ntakra atentene bebree a ɛwɔ ahosu ahodoɔ baa Lebanon. Ɔkɔsii ntweneduro dua nkɔn mu,

\VS{4}buu ne mman a ɛwɔ atifi paa na ɔde kɔɔ adwadifoɔ asase bi so kɔdua wɔ wɔn kuropɔn mu.


\par }{\PP \VS{5}“ ‘Ɔfaa wʼasase so aba no bi kɔhyɛɛ dɔte bereɛ mu. Ɔduaa no sɛ ɔfɔtɔ dua a ɛwɔ nsuwansuwa ho,

\VS{6}na ɛfefɛ bɛyɛɛ bobe a ɛtrɛtrɛ fam. Ne mman no danedane kyerɛɛ ne so, na ne nhini no nyini kɔɔ fam. Enti ɛbɛyɛɛ bobe yiyii mman a ɛso wɔ nhahan a ɛyɛ fɛ.


\par }{\PP \VS{7}“ ‘Nanso na ɔkɔdeɛ kɛseɛ foforɔ bi a ɔwɔ ntaban a ahoɔden wo mu na ne ho wɔ ntakra bebree wɔ hɔ. Bobe no danee ne nhini firii beaeɛ a wɔduaa no hɔ kyerɛɛ ɔkɔdeɛ no na ɔtrɛɛ ne mman kɔɔ ne so kɔpɛɛ nsuo.

\VS{8}Nanso, na wɔadua bobe no wɔ asase pa a ɛbɛn nsuwansuwa ho, sɛdeɛ ɛbɛyiyi mman na aso aba na afei abɛyɛ bobe dua a ɛdi mu.’


\par }{\PP \VS{9}“Ka kyerɛ wɔn sɛ, ‘Yei ne deɛ Otumfoɔ
{\ND{Awurade}} seɛ: Ɛbɛyɛ yie anaa? Wɔrentu nʼase ntete ne so aba ma ɛntwintwam anaa? Deɛ afefɛ wɔ ho nyinaa bɛtwintwam. Ɛho renhia abasa a emu yɛ duru anaa nnipa bebree na watu nʼase.

\VS{10}Sɛ wɔtu bobe no tɛ a, ɛbɛyɛ yie? Sɛ apueeɛ mframa bɔ no a, ɛrentwintwam anaa? Ɛbɛwu wɔ asase pa a wɔduaa wɔ so ma ɛnyinii yie no.’ ”


\par }{\PP \VS{11}Afei,
{\ND{Awurade}} asɛm baa me nkyɛn sɛ:

\VS{12}“Ka kyerɛ saa atuatefoɔ efie yi sɛ, ‘Monnim deɛ saa nneɛma yi kyerɛ anaa?’ Ka kyerɛ wɔn sɛ, ‘Babiloniahene kɔɔ Yerusalem kɔsoaa ne ɔhene ne ne mmapɔmma de wɔn baa Babilonia.

\VS{13}Ɔyii ɔdehyeɛ baako ne no kaa ntam yɛɛ apam. Ɔsoaa ntuanofoɔ ne atitire a wɔwɔ asase no so nso kɔɔeɛ,

\VS{14}sɛdeɛ ɛbɛyɛ a ahennie no renyɛ den na wɔrensɔre bio, na apam no nko ara na ɛbɛbɔ wɔn ho ban.

\VS{15}Nanso Israelhene no somaa ananmusifoɔ kɔɔ Misraim kɔsrɛɛ akodɔm kɛseɛ ne apɔnkɔ bebree nam so tee atua. Ɔbɛdi nkonim anaa? Deɛ ɔyɛ saa nneɛma yi bɛnya ne tiri adidi mu anaa? Ɔbɛbu apam no so na wanya ne tiri nso adidi mu anaa?


\par }{\PP \VS{16}“ ‘Sɛ mete ase yi, Otumfoɔ
{\ND{Awurade}} na ɔseɛ, Israelhene no bɛwu wɔ Babilonia. Ɔbɛwu wɔ Babilonia, asase a ɔhene ɔde no sii ahendwa so na ɔbuu nʼapam so no so.

\VS{17}Farao ne ne dɔmmarima ne nnipadɔm ho remma no mfasoɔ biara wɔ ɔko mu, ɛberɛ a Babilonia asisi epie na wayɛ otua nnwuma a ɔde rebɛsɛe bebree nkwa.

\VS{18}Ɔbuu apam no so, nam so de too ntam no. Esiane sɛ ɔde ne nsa ahyɛ apam no ase na ɔyɛɛ yeinom nyinaa enti, ɔremfa ne ho nni.


\par }{\PP \VS{19}“ ‘Enti sei na Otumfoɔ
{\ND{Awurade}} seɛ: Sɛ mete ase yi, mɛma me ntam a ɔtooɛ, ne mʼapam a ɔbuu so no abɔ ne tiri so.

\VS{20}Mɛtrɛ mʼasau mu wɔ ne so na mʼafidie bɛyi no. Mede no bɛba Babilonia na mabu no atɛn wɔ hɔ, ɛfiri sɛ wanni me nokorɛ.

\VS{21}Nʼakodɔm a wɔredwane nyinaa bɛtotɔ wɔ akofena ano, na wɔn a wɔbɛnya wɔn ti adidim no, mɛhwete wɔn akɔ mmaa nyinaa. Afei wobɛhunu sɛ me
{\ND{Awurade}} makasa.


\par }{\PP \VS{22}“ ‘Sei na Otumfoɔ
{\ND{Awurade}} seɛ: Me ankasa mɛpan mman afiri ntweneduro dua no nkɔn mu na madua. Mɛpan mman frɔmfrɔm ketewaa bi afiri ne nkɔn mu akɔdua wɔ bepɔ tentene bi so.

\VS{23}Mɛdua wɔ Israel sorɔnsorɔmmea. Ɛbɛyiyi mman na aso aba na ayɛ ntweneduro dua a ɛdi mu. Nnomaa ahodoɔ bɛyɛ wɔn mpirebuo wɔ so na wɔanya ahomegyebea wɔ mman no nwunu mu.

\VS{24}Wira mu nnua nyinaa bɛhunu sɛ, me
{\ND{Awurade}} na metwa dua tentene to fam na mema dua a ɛyɛ tiawa nyini yɛ tentene. Mema dua mono atwintwam na mema deɛ atwintwam nso yɛ frɔmm.

\par }{\PP “ ‘Me
{\ND{Awurade}} na maka, na mɛyɛ.’ ”




\par }\Chap{18}{\SH Ɔkra A Ɛyɛ Bɔne No Bɛwu
\par }
{\PP \VerseOne{1}{\ND{Awurade}} asɛm baa me nkyɛn sɛ,

\VS{2}“Sɛ mo saa nkurɔfoɔ yi bu saa bɛ a ɛfa Israel asase yi ho a, na mopɛ sɛ mokyerɛ ɛdeɛn:

\par }{\Q “ ‘Agyanom adi bobe bunu,

\par }{\QB nanso wɔn mma mmom se afem anaa?’


\par }{\PP \VS{3}“Nokorɛm, sɛ mete ase yi, sei na
{\ND{Awurade}} seɛ, moremmu saa bɛ yi bio wɔ Israel.

\VS{4}Ɔkra teasefoɔ biara wɔ me, agya ne ɔba barima nyinaa, wɔn nyinaa wɔ me. Ɔkra a ɔyɛ bɔne no, ɔno ne deɛ ɔbɛwuo.


\par }{\Q \VS{5}“Sɛ ɛba sɛ onipa tenenee bi wɔ hɔ a

\par }{\QB ɔyɛ deɛ ɛtene na ɛyɛ pɛ;


\par }{\Q \VS{6}ɔnnidi wɔ mmepɔ so abosonnan mu

\par }{\QB na ɔnsom ahoni a wɔwɔ Israel efie.

\par }{\Q Ɔngu ne yɔnko yere ho fi

\par }{\QB na ɔne ɔbaa a wabu ne nsa nna.


\par }{\Q \VS{7}Ɔnhyɛ obiara so,

\par }{\QB na ɔde boseagyeni awowasideɛ sane ma no.

\par }{\Q Ɔmmɔ korɔno

\par }{\QB mmom ɔde nʼaduane ma deɛ ɛkɔm de no

\par }{\QB na ɔfira deɛ ɔda adagya no ntoma.


\par }{\Q \VS{8}Ɔmmɔ bosea nye nsiho

\par }{\QB na ɔnnye mfɛntom mmorosoɔ.

\par }{\Q Ɔtwe ne ho firi mfomsoɔyɛ ho

\par }{\QB na ɔbu nnipa baanu ntam atɛntenenee.


\par }{\Q \VS{9}Ɔdi mʼahyɛdeɛ so

\par }{\QB na ɔdi me mmara so nokorɛm.

\par }{\Q Saa onipa no na ɔtene;

\par }{\QB na ampa ara ɔbɛnya nkwa

\par }{\QB {\ND{Awurade}} asɛm nie.


\par }{\PP \VS{10}“Sɛ ɛba sɛ ɔwɔ ɔba barima a ɔdi akakabensɛm na ɔhwie mogya gu anaasɛ ɔyɛ saa nneɛma yi mu biara a

\VS{11}(bɔne a nʼagya mpo anyɛ bi da):

\par }{\Q “Ɔdidi wɔ mmepɔ so abosonnan mu.

\par }{\Q Ɔgu ne yɔnko yere ho fi.


\par }{\Q \VS{12}Ɔhyɛ ahiafoɔ ne mmɔborɔfoɔ so.

\par }{\Q Ɔbɔ korɔno.

\par }{\Q Ɔmmfa boseagyeni awowasideɛ mma no.

\par }{\Q Ɔde ne ho to abosom so.

\par }{\Q Ɔyɛ akyiwadeɛ.


\par }{\Q \VS{13}Ɔbɔ bosea gye nsiho na ɔgye mfɛntom mmorosoɔ.

\par }{\MM Saa onipa yi bɛnya nkwa anaa? Dabi! Esiane sɛ wayɛ saa akyiwadeɛ yi nyinaa enti, ampa ara, wɔbɛkum no na ne mogya bɛbɔ nʼankasa tiri so.


\par }{\PP \VS{14}“Nanso sɛ ɛba sɛ saa ɔbabarima yi wɔ ɔbabarima a ɔhunu bɔne a nʼagya yɛ no nyinaa nanso ɔnnyɛ saa nneɛma no bi:


\par }{\Q \VS{15}“Ɔnnidi wɔ mmepɔ so abosonnan mu

\par }{\QB na ɔmfa ne ho nto ahoni a ɛwɔ Israel efie so.

\par }{\Q Ɔngu ne yɔnko yere ho fi.


\par }{\Q \VS{16}Ɔnhyɛ obiara so

\par }{\QB na ɔnnye boseagyeni hɔ awowasideɛ.

\par }{\Q Ɔmmɔ korɔno,

\par }{\QB mmom ɔde nʼaduane ma deɛ ɛkɔm de noɔ

\par }{\QB na ɔfira deɛ ɔda adagya no ntoma.


\par }{\Q \VS{17}Ɔtwe ne ho firi bɔne ho,

\par }{\QB na ɔnnye nsiho anaa mfɛntom mmorosoɔ.

\par }{\Q Ɔdi me mmara ne mʼahyɛdeɛ so.

\par }{\MM Ɔrenwu wɔ nʼagya no bɔne nti; ampa ara ɔbɛnya nkwa.

\VS{18}Nanso nʼagya no bɛwu wɔ ɔno ara bɔne enti, ɛfiri sɛ ɔsisii nnipa, bɔɔ ne yɔnko korɔno, na ɔyɛɛ bɔne wɔ ne nkurɔfoɔ mu.


\par }{\PP \VS{19}“Nanso mobisa sɛ, ‘Adɛn enti na ɔbabarima no nnya nʼagya afɔdie no bi ho asotwe?’ Esiane sɛ ɔbabarima no ayɛ deɛ ɛtene na ɛyɛ pɛ na wahwɛ yie adi mʼahyɛdeɛ nyinaa so enti, ampa ara ɔbɛnya nkwa.

\VS{20}Ɔkra a ɔyɛ bɔne no, ɔno ne deɛ ɔbɛwuo. Ɔbabarima no rennya nʼagya afɔdie no ho asotwe bi, saa ara na agya no nso rennya ɔbabarima no afɔdie ho asotwe no bi. Ɔteneneeni adeteneneeyɛ no bɛdi ama no, na wɔde omumuyɛfoɔ amumuyɛsɛm bɛbu atia no.


\par }{\PP \VS{21}“Na sɛ omumuyɛfoɔ twe ne ho firi bɔne a wayɛ nyinaa ho, na ɔdi mʼahyɛdeɛ so, na afei ɔyɛ deɛ ɛtene ne deɛ ɛyɛ papa a, ampa ara ɔbɛnya nkwa na ɔrenwu.

\VS{22}Wɔrennyina bɔne a wayɛ no mu biara so mmu no atɛn. Ne tenenee nneyɛɛ enti, ɔbɛnya nkwa.

\VS{23}Mʼani gye amumuyɛfoɔ wuo ho anaa? Otumfoɔ
{\ND{Awurade}} bisa. Sɛ wɔtwe wɔn ho firi wɔn akwammɔne ho na wɔnya nkwa a, mʼani nnye anaa?


\par }{\PP \VS{24}“Na sɛ ɔteneneeni twe ne ho firi ne tenenee adeyɛ ho, kɔyɛ bɔne, na ɔyɛ akyiwadeɛ a amumuyɛfoɔ yɛ a, ɔbɛnya nkwa anaa? Wɔrenkae ne tenenee nneyɛɛ no. Esiane sɛ ɔdi nokorɛdie ho fɔ na wayɛ bɔne enti, ɔbɛwu.


\par }{\PP \VS{25}“Nanso moka sɛ, ‘{\ND{Awurade}} ɛkwan ntene.’ Montie, Israel efie, Me ɛkwan ntene anaa? Ɛnyɛ mo akwan mmom na ɛntene?

\VS{26}Sɛ ɔteneneeni twe ne ho firi ne tenenee nneyɛɛ ho na ɔkɔyɛ bɔne a, ɛno enti ɔbɛwu, bɔne a wayɛ enti, ɔbɛwu.

\VS{27}Nanso sɛ omumuyɛfoɔ twe ne ho firi amumuyɛsɛm a wayɛ ho, na ɔyɛ deɛ ɛtene ne deɛ ɛyɛ papa a, ɔbɛgye ne kra nkwa.

\VS{28}Esiane sɛ wahunu ne mmarato na watwe ne ho afiri ho enti, ɔbɛnya nkwa na ɔrenwu.

\VS{29}Nanso, Israel efie ka sɛ, ‘{\ND{Awurade}} ɛkwan ntene.’ Mʼakwan ntene? Israel efie, ɛnyɛ mo akwan mmom na ɛntene anaa?


\par }{\PP \VS{30}“Ɛno enti, Israel efie, mɛbu mo mu biara atɛn sɛdeɛ nʼakwan teɛ, Otumfoɔ
{\ND{Awurade}} na ɔseɛ. Monsakra mo adwene! Montwe mo ho mfiri mo mmaratoɔ nyinaa ho; na afei bɔne remfa mo nkɔ asehweɛ mu bio.

\VS{31}Monto mfomsoɔ a moayɛ nyinaa ngu na moanya akoma foforɔ ne honhom foforɔ. Adɛn enti na ɛsɛ sɛ mowuo, Ao Israel efie?

\VS{32}Mʼani nnye obiara owuo ho, Otumfoɔ
{\ND{Awurade}} na ɔseɛ. ‘Monsakra mo adwene na moanya nkwa!’




\par }\Chap{19}{\SH Israel Mmapɔmma Ho Kwadwom
\par }
{\PP \VerseOne{1}“Momma Israel mmapɔmma ho kwadwom

\VS{2}na monka sɛ:

\par }{\Q “ ‘Na wo maame yɛ gyatabereɛ mu soronko

\par }{\QB wɔ agyata mu!

\par }{\Q Ɔdaa gyataburuwa mu

\par }{\QB yɛnee ne mma.


\par }{\Q \VS{3}Ɔyɛn ne mma no mu baako

\par }{\QB ma ɔbɛyɛɛ gyata ɔhoɔdenfoɔ.

\par }{\Q Ɔsuaa sɛdeɛ wɔtete ahaboa mu,

\par }{\QB na ɔwee nnipa nam.


\par }{\Q \VS{4}Amanaman no tee ne nka,

\par }{\QB na wɔn amena yii no.

\par }{\Q Wɔguu no nkapo de no kɔɔ

\par }{\QB Misraim asase so.


\par }{\BB \par }
{\Q \VS{5}“ ‘Ɛberɛ a ɔhunuu sɛ nʼanidasoɔ anyɛ hɔ,

\par }{\QB na deɛ ɔrehwɛ anim ayera no,

\par }{\Q ɔfaa ne ba foforɔ

\par }{\QB yɛɛ no gyata ɔhoɔdenfoɔ.


\par }{\Q \VS{6}Ɔkyinkyinii agyata no mu

\par }{\QB ɛfiri sɛ na wayɛ gyata hoɔdenfoɔ.

\par }{\Q Ɔsuaa sɛdeɛ wɔtete ahaboa mu

\par }{\QB na ɔwee nnipa nam.


\par }{\Q \VS{7}Ɔbubuu wɔn abandenden

\par }{\QB na ɔsɛee wɔn nkuro.

\par }{\Q Asase no ne wɔn a wɔte so nyinaa no,

\par }{\QB ne mmobomu bɔɔ wɔn hu.


\par }{\Q \VS{8}Afei amanaman no sɔre tiaa no,

\par }{\QB wɔn a wɔfiri nsase a atwa ahyia no so.

\par }{\Q Wɔguu no asau kyeree no

\par }{\QB wɔ wɔn amena mu.


\par }{\Q \VS{9}Wɔde nnarewa twee no kɔhyɛɛ ebuo mu

\par }{\QB na wɔde no brɛɛ Babilonia ɔhene.

\par }{\Q Wɔde no too nneduafie,

\par }{\QB na wɔante ne mmobomu no bio

\par }{\QB wɔ Israel mmepɔ no so.


\par }{\BB \par }
{\Q \VS{10}“ ‘Na wo maame te sɛ bobedua

\par }{\QB a wɔtɛɛ no nsuo ho wɔ wo bobeturo mu.

\par }{\Q Na ɛso aba, na ɛyiyii mman

\par }{\QB nsuo a ɔnya no bebree no enti.


\par }{\Q \VS{11}Ne mman yɛɛ den yie

\par }{\QB ɛdi mu sɛ wɔde yɛ ahemfo ahempoma.

\par }{\Q Ɛkorɔn, bunkam faa nhahan a ayɛ kuhaa no so,

\par }{\QB ne sorokɔ ne ne mman bebree no

\par }{\QB maa no yɛɛ sononko.


\par }{\Q \VS{12}Nanso wɔde abufuhyeɛ tuu nʼase

\par }{\QB de no hwee fam.

\par }{\Q Apueeɛ mframa maa no kasaeɛ,

\par }{\QB ɛso aba tete guiɛ;

\par }{\Q na ne mman a ɛwɔ ahoɔden no twintwameeɛ

\par }{\QB na ogya hyeeɛ.


\par }{\Q \VS{13}Afei wɔakɔtɛ no wɔ ɛserɛ so

\par }{\QB asase wesee a nsuo nni muo.


\par }{\Q \VS{14}Ogya trɛ firii ne mman baako so

\par }{\QB na ɛhyee nʼaba.

\par }{\Q Anka mman a ɛwɔ ahoɔden baako mpo wɔ so

\par }{\QB deɛ wɔde yɛ ahemfo ahempoma ma ɛyɛ yie no.’

\par }{\MM Yei yɛ kwadwom, na ma wɔnto no saa ara.”




\par }\Chap{20}{\SH Otuatefoɔ Israel
\par }
{\PP \VerseOne{1}Afe a ɛtɔ so nson no bosome enum no ɛda a ɛtɔ so edu no, Israel mpanimfoɔ no mu bi bɛbisaa
{\ND{Awurade}} hɔ adeɛ, na wɔtenatenaa mʼanim.


\par }{\PP \VS{2}Na
{\ND{Awurade}} asɛm baa me nkyɛn sɛ:

\VS{3}“Onipa ba, kasa kyerɛ Israel mpanimfoɔ no sɛ: ‘Yei ne deɛ Otumfoɔ
{\ND{Awurade}} seɛ: Moaba sɛ morebɛbisa me nkyɛn adeɛ anaa? Sɛ mete ase yi, meremma mo ɛkwan mma mommisa me nkyɛn mmoa, Otumfoɔ
{\ND{Awurade}} na ɔseɛ.’


\par }{\PP \VS{4}“Bu wɔn atɛn. Bu wɔn atɛn, onipa ba. Fa wɔn agyanom akyiwadeɛ a wɔyɛeɛ no si wɔn anim

\VS{5}na ka kyerɛ wɔn sɛ: ‘Yei ne deɛ Otumfoɔ
{\ND{Awurade}} seɛ: Ɛda a meyii Israel no, memaa me nsa so kaa ntam kyerɛɛ Yakob efie asefoɔ na meyii me ho adi kyerɛɛ wɔn wɔ Misraim. Memaa me nsa so ka kyerɛɛ wɔn sɛ, “Mene
{\ND{Awurade}}, mo Onyankopɔn.”

\VS{6}Saa ɛda no, mekaa wɔn ntam sɛ mɛyi wɔn afiri Misraim na mede wɔn aba asase a mahwehwɛ ama wɔn, asase a ɛwoɔ ne nufosuo sene wɔ so, asase nyinaa mu deɛ ɛyɛ papa paa.

\VS{7}Na meka kyerɛɛ wɔn sɛ, “Mo mu biara nto nsɛsodeɛ tantan a mode mo ani asi soɔ no ntwene na mommfa Misraim ahoni no ngu mo ho fi, mene
{\ND{Awurade}}, mo Onyankopɔn.”


\par }{\PP \VS{8}“ ‘Nanso wɔyɛɛ dɔm tiaa me na wɔantie me; Wɔantoto nsɛsodeɛ tantan no a wɔde wɔn ani asi soɔ no angu, na wɔannyae ahoni a ɛfiri Misraim no akyiri die. Enti mekaa sɛ mɛhwie mʼabufuhyeɛ agu wɔn so de awie mʼabufuo wɔ wɔn so wɔ Misraim.

\VS{9}Nanso me din enti, meyɛɛ deɛ ɛmma wɔngu me ho fi wɔ amanaman a wɔtete mu no anim, aman a meyii me ho adi kyerɛɛ Israelfoɔ wɔ mu, de yii wɔn firii Misraim no.

\VS{10}Enti medii wɔn anim firii Misraim, de wɔn baa ɛserɛ no so.

\VS{11}Mede me nhyehyɛeɛ maa wɔn na me ma wɔhunuu me mmara, ɛfiri sɛ obiara a ɔdi soɔ no nam so bɛnya nkwa.

\VS{12}Na mede me home nna maa wɔn sɛ ɛnyɛ nsɛnkyerɛnneɛ wɔ yɛn ntam, sɛdeɛ wɔbɛhunu sɛ me
{\ND{Awurade}} na meyɛɛ wɔn kronkron.


\par }{\PP \VS{13}“ ‘Nanso, Israelfoɔ tee mʼanim atua wɔ ɛserɛ no so. Wɔanni me nhyehyɛeɛ so, na wɔpoo me mmara no, nanso onipa a ɔbɛdi soɔ no bɛnya nkwa wɔ wɔn mu, na wɔguu me home nna ho fi koraa. Enti mekaa sɛ mɛhwie mʼabufuhyeɛ agu wɔn so na masɛe wɔn wɔ ɛserɛ no so.

\VS{14}Nanso, me din enti, meyɛɛ deɛ ɛmma ho ɛkwan ma wɔnngu me ho fi wɔ amanaman a meyii wɔn firii so no ani so.

\VS{15}Afei memaa me nsa so kaa ntam wɔ ɛserɛ no so sɛ meremfa wɔn nkɔ asase a mede ama wɔn no so, asase a ɛwoɔ ne nufosuo sene soɔ, nsase nyinaa mu deɛ ɛyɛ pa ara no,

\VS{16}ɛfiri sɛ, wɔpoo me mmara, wɔanni mʼahyɛdeɛ so na wɔguu me home nna ho fi, ɛsiane sɛ na wɔn akoma da wɔn ahoni no so.

\VS{17}Nanso mehunuu wɔn mmɔbɔ, na mansɛe wɔn, na mantɔre wɔn ase wɔ ɛserɛ no so.

\VS{18}Meka kyerɛɛ wɔn mma wɔ ɛserɛ no so sɛ, “Monnni mo agyanom ahyɛdeɛ ne wɔn mmara so, na mommfa wɔn ahoni ngu mo ho fi.

\VS{19}Mene
{\ND{Awurade}}, mo Onyankopɔn; monni mʼahyɛdeɛ so na monhwɛ yie nni me mmara so.

\VS{20}Monyɛ me home nna kronkron na ɛnyɛ nsɛnkyerɛnneɛ wɔ me ne mo ntam. Afei mobɛhunu sɛ mene
{\ND{Awurade}}, mo Onyankopɔn no.”


\par }{\PP \VS{21}“ ‘Nanso mma no yɛɛ dɔm tiaa me. Wɔanni mʼahyɛdeɛ so, na wɔanhwɛ anni me mmara so, deɛ onipa di so a ɔbɛnya nkwa no. Wɔguu me home nna ho fi. Enti mekaa sɛ mɛhwie mʼabufuhyeɛ agu wɔn so de awie mʼabufuo a ɛtia wɔn wɔ ɛserɛ no so.

\VS{22}Nanso metwentwɛn so, na me din enti, meyɛɛ deɛ amma ɛho ngu fi wɔ aman a meyii wɔn firii so no ani so.

\VS{23}Memaa me nsa so kaa ntam wɔ ɛserɛ no so sɛ mɛhwete wɔn wɔ amanaman no so na mabɔ wɔn apansam wɔ nsase no so,

\VS{24}ɛfiri sɛ, wɔanni me mmara so, na mmom wɔpoo mʼahyɛdeɛ guu me home nna ho fi, na wɔn ani kɔdii wɔn agyanom ahoni akyi.

\VS{25}Bio, mede wɔn hyɛɛ nhyehyɛeɛ a ɛnyɛ, ne mmara a ɛde asotwe mmom na ɛbɛba wɔn so, na ɛnyɛ nkwa;

\VS{26}memaa ho ɛkwan ma wɔde wɔn ayɛyɛdeɛ a ɛyɛ wɔn abakan bɔɔ afɔdeɛ de guu wɔn ho fi, sɛdeɛ mede ahodwirie bɛhyɛ wɔn ma ama wɔahunu sɛ me ne
{\ND{Awurade}}.’


\par }{\PP \VS{27}“Enti, onipa ba, kasa kyerɛ Israelfoɔ, ka kyerɛ wɔn sɛ, ‘Deɛ Otumfoɔ
{\ND{Awurade}} seɛ nie: Na yei mu nso, mo agyanom poo me na wɔnam so kaa abususɛm tiaa me:

\VS{28}Mede wɔn baa asase a maka ntam sɛ mede bɛma wɔn no so no, wɔbɔɔ afɔdeɛ, yɛɛ afɔrebɔdeɛ maa kokoɔ biara a ɛkorɔn anaa dua biara a ɛso wɔ nhahan de hyɛɛ me abufuo; wɔde nnuhwam maeɛ na wɔhwiee ahwiesa maa wɔn.

\VS{29}Na mebisaa wɔn sɛ: Ɛhe ne saa sorɔnsorɔmmea a mokɔ hɔ yi?’ ” (Wɔfrɛ hɔ Bama de bɛsi ɛnnɛ.)


\par }{\SH Atemmuo Ne Ɔgyeɛ
\par }
{\PP \VS{30}“Enti ka kyerɛ Israel efie sɛ: ‘Yei ne deɛ Otumfoɔ
{\ND{Awurade}} seɛ: Mobɛgu mo ho fi sɛdeɛ mo agyanom yɛeɛ na mo kɔn dɔ wɔn ahoni tantan no anaa?

\VS{31}Sɛ mode mo ayɛyɛdeɛ a ɛyɛ mo mmammarima bɔ afɔdeɛ wɔ ogya so ma mo ahoni a, ɛnneɛ mokɔ so de mo ahoni nyinaa gu mo ho fi bɛsi ɛnnɛ. Memma mommɛbisa me hɔ adeɛ anaa, Ao Israel efie? Ampa ara, sɛ mete ase yi, Otumfoɔ
{\ND{Awurade}} asɛm nie, meremma mommmisa me hɔ adeɛ.


\par }{\PP \VS{32}“ ‘Moka sɛ, “Yɛpɛ sɛ yɛyɛ sɛ aman no, te sɛ ewiasefoɔ a wɔsom nnua ne aboɔ no.” Nanso deɛ ɛwɔ mo adwene mu no rensi da.

\VS{33}Sɛ mete ase yi, Otumfoɔ
{\ND{Awurade}} asɛm nie, mede nsa a ɛyɛ den, basa a wɔatene mu ne abufuhyeɛ a wɔahwie agu bɛdi mo so.

\VS{34}Mede mo bɛfiri amanaman no so, na maboaboa mo ano afiri nsase a wɔapete mo wɔ so no; mede nsa a ɛyɛ den ne abasa a wɔatene mu ne abufuhyeɛ a wɔahwie agu na ɛbɛyɛ.

\VS{35}Mede mo bɛba amanaman no ɛserɛ so, na ɛhɔ na mɛbu mo atɛn animu ne animu.

\VS{36}Sɛdeɛ mebuu mo agyanom atɛn wɔ Misraim ɛserɛ soɔ no, saa ara na mɛbu mo atɛn, Otumfoɔ
{\ND{Awurade}} asɛm nie.

\VS{37}Mɛma moafa mʼabaa no ase na mahunu mo yie na mede mo aba apam no nkyehoma ase.

\VS{38}Mɛsa mo mu ayi wɔn a wɔyɛ dɔm tia me. Ɛwom sɛ mɛyi wɔn afiri aman a wɔte soɔ no mu, nanso wɔn nan rensi Israel asase so. Afei mobɛhunu sɛ mene
{\ND{Awurade}} no.


\par }{\PP \VS{39}“ ‘Na mo deɛ, Ao Israel efie, yei ne deɛ Otumfoɔ
{\ND{Awurade}} seɛ: Mo mu biara nkɔsom nʼahoni! Nanso, akyiri no, mobɛtie me na moremfa mo ayɛyɛdeɛ ne ahoni ngu me din kronkron ho fi bio.

\VS{40}Ɛfiri sɛ, me bɛpɔ kronkron no so, Israel bepɔ a ɛkorɔn no so, Otumfoɔ
{\ND{Awurade}} na ɔseɛ, ɛhɔ, wɔ asase no so na Israel efie nyinaa bɛsom me, na ɛhɔ na mobɛsɔ mʼani. Ɛhɔ na mɛhia mo afɔrebɔdeɛ ne mo ayɛyɛdeɛ a ɛdi mu no aka mo afɔdeɛ kronkron no nyinaa ho.

\VS{41}Sɛ meyi mo firi amanaman no mu na meboaboa mo ano firi nsase a wɔbɔɔ mo petee so no a, mobɛsɔ mʼani sɛ krobo a ɛyi hwa, afei mɛda me kronnyɛ adi wɔ mo mu ama amanaman no ahunu.

\VS{42}Sɛ mede mo ba Israel asase a memaa me nsa so kaa ntam sɛ mede bɛma mo agyanom so a, na mobɛhunu sɛ mene
{\ND{Awurade}}.

\VS{43}Ɛhɔ no, mobɛkae mo suban ne nneyɛɛ nyinaa a mode agu mo ho fi, na mo ho bɛyɛ mo nwunu ɛsiane amumuyɛ a moayɛ no nyinaa enti.

\VS{44}Israel, ɛfata sɛ wɔtwe wʼaso. Nanso mene wo bɛdi no wɔ ɛkwan a ɛbɛhyɛ me din animuonyam so. Wobɛhunu sɛ mene
{\ND{Awurade}} no, Otumfoɔ
{\ND{Awurade}} asɛm nie.’ ”


\par }{\SH Atemmuo A Ɛtia Anafoɔ Fam
\par }
{\PP \VS{45}{\ND{Awurade}} asɛm baa me nkyɛn sɛ:

\VS{46}“Onipa ba, fa wʼani kyerɛ anafoɔ fam, ka asɛm tia anafoɔ fam na hyɛ nkɔm tia kwaeɛ a ɛwɔ anafoɔ fam asase soɔ.

\VS{47}Ka kyerɛ anafoɔ fam kwaeɛ no sɛ: ‘Tie
{\ND{Awurade}} asɛm. Yei ne deɛ Otumfoɔ
{\ND{Awurade}} seɛ: Merebɛto wo mu ogya, na ɛbɛhye nnua a ɛwɔ wo so nyinaa: Deɛ ɛyɛ mono ne deɛ awoɔ. Wɔrennum ogyadɛreɛ no na ɛbɛhye asase no ani nyinaa; ɛfiri anafoɔ fam kɔsi atifi fam.

\VS{48}Obiara bɛhunu sɛ me
{\ND{Awurade}} na masɔ ogya no ano; ɛrennum.’ ”

\VS{49}Afei mekaa sɛ, “Aa Otumfoɔ
{\ND{Awurade}}! Wɔka fa me ho sɛ, ‘Ɛnyɛ mmɛ na ɔrebu yi anaa?’ ”




\par }\Chap{21}{\SH Babilonia, Onyankopɔn Atemmuo Akofena
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, fa wʼani kyerɛ Yerusalem na kasa tia kronkronbea no. Hyɛ nkɔm tia Israel asase

\VS{3}na ka kyerɛ no sɛ: ‘Yei ne deɛ
{\ND{Awurade}} seɛ: Me ne wo anya. Mɛtwe mʼakofena afiri ne bɔha mu de ayi ateneneefoɔ ne amumuyɛfoɔ afiri mo mu.

\VS{4}Esiane sɛ merebɛyi ateneneefoɔ ne amumuyɛfoɔ afiri mo mu enti, mʼakofena bɛfiri ne bɔha mu atia obiara, firi anafoɔ fam kɔsi atifi fam.

\VS{5}Afei nnipa nyinaa bɛhunu sɛ me
{\ND{Awurade}}, matwe mʼakofena afiri ne bɔha mu na ɛrensane bio.’


\par }{\PP \VS{6}“Enti si apinie, onipa ba! Fa akoma a abubuo ne awerɛhoɔ a ano yɛ den si apinie wɔ wɔn anim.

\VS{7}Na sɛ wɔbisa wo sɛ, ‘Adɛn enti na woresi apinie a?’ Wobɛka sɛ, ‘Ɛyɛ asɛm a ɛreba no enti. Akoma biara bɛboto na nsa biara mu agogo, honhom biara bɛtɔ baha na kotodwe biara bɛpopo.’ Ɛreba, ɛkwan biara soɔ ɛbɛba, Otumfoɔ
{\ND{Awurade}} asɛm nie.”


\par }{\PP \VS{8}{\ND{Awurade}} asɛm baa me nkyɛn sɛ,

\VS{9}“Onipa ba, hyɛ nkɔm na ka sɛ, ‘Sei na
{\ND{Awurade}} seɛ:

\par }{\Q “ ‘Akofena bi, akofena bi,

\par }{\QB wɔase ano, atwi ho,


\par }{\Q \VS{10}wɔase ano ama akumkumakumkum no,

\par }{\QB wɔatwi ho ama ɛtwa yerɛ yerɛ sɛ anyinam!

\par }{\PP “ ‘Ɛsɛ sɛ yɛsɛpɛ yɛn ho wɔ me babarima Yuda ahempoma ho anaa? Akofena no mfa poma biara a ɛte saa no nyɛ hwee.


\par }{\Q \VS{11}“ ‘Wɔayi akofena no asi hɔ sɛ wɔntwitwi ho,

\par }{\QB sɛ wɔmfa nsa nkura mu;

\par }{\Q wɔase ano, atwi ho,

\par }{\QB ayɛ no krado ama okumfoɔ no.


\par }{\Q \VS{12}Su na twa adwo, onipa ba,

\par }{\QB ɛfiri sɛ ɛtia me nkurɔfoɔ;

\par }{\QB ɛtia Israel mmapɔmma nyinaa.

\par }{\Q Wɔagyaa wɔn ama akofena no

\par }{\QB aka me nkurɔfoɔ ho.

\par }{\Q Enti fa wo nsa gu wo tiri so.


\par }{\PP \VS{13}“ ‘Sɔhwɛ bɛba ampa ara. Na sɛ Yuda ahempoma a akofena no mfa no nyɛ hwee no nni hɔ a, ɛdeɛn na wɔbɛyɛ? Otumfoɔ
{\ND{Awurade}} asɛm nie.’


\par }{\Q \VS{14}“Enti onipa ba, hyɛ nkɔm

\par }{\QB na bɔ wo nsam.

\par }{\Q Ma akofena no ntwitwa mprenu

\par }{\QB mpo mprɛnsa.

\par }{\Q Ɛyɛ akumakunkum akofena,

\par }{\QB akumakunkum kɛseɛ no akofena,

\par }{\QB a ɛba wɔn so firi afanan nyinaa.


\par }{\Q \VS{15}Ɛbɛma akoma nyinaa aboto

\par }{\QB na atɔfoɔ adɔɔso,

\par }{\Q mede akunkumakunkum akofena no asisi

\par }{\QB wɔn apono nyinaa ano.

\par }{\Q Ao! Wɔayɛ no sɛ ɛntwa yerɛ yerɛ sɛ anyinam

\par }{\QB wɔaso mu ama akumkumakumkum.


\par }{\Q \VS{16}Ao akofena, twa kɔ nifa,

\par }{\QB na twa kɔ benkum,

\par }{\QB deɛ wo dadeɛ bɛfa biara.


\par }{\Q \VS{17}Me nso, mɛbɔ me nsam,

\par }{\QB na mʼabufuhyeɛ ano bɛdwo

\par }{\QB Me
{\ND{Awurade}} na makasa no.”


\par }{\PP \VS{18}{\ND{Awurade}} asɛm baa me nkyɛn sɛ:

\VS{19}“Onipa ba, bɔ akwan mmienu ma Babiloniahene akofena no mfa so, na ne mmienu mfiri aseɛ wɔ amantam korɔ mu. Fa akyerɛkyerɛkwan si nkwanta a ɛmane kɔ kuropɔn no mu.

\VS{20}Bɔ ɛkwan baako a akofena no bɛfa soɔ akɔtia Amonfoɔ Raba ne baako nso a ɛbɛtia Yuda ne Yerusalem a wɔabɔ ho ban no.

\VS{21}Na Babiloniahene bɛgyina akwan mmienu no nkwanta so ahwehwɛ nkɔmhyɛ. Ɔde agyan bɛbɔ ntonto, akɔ abisa wɔ nʼahoni nkyɛn, na wahwɛ brɛboɔ mu.

\VS{22}Ne nsa nifa mu na ntonto a ɛbɛbɔ Yerusalem no bɛkɔ, na ɛhɔ na wɔbɛhyehyɛ obubuadaban nnua de ama okum kɛseɛ no. Afei wɔde osebɔ bɛpagya obubuadaban nnua no apempem apono no. Wɔbɛyɛ epie na wasisi pampim.

\VS{23}Ɛbɛyɛ sɛ nkɔntorɔ ama wɔn a wɔ ne no ayɛ apam, nanso ɔbɛkaakae wɔn afɔdie na wafa wɔn nnommum.


\par }{\PP \VS{24}“Enti yei ne deɛ Otumfoɔ
{\ND{Awurade}} seɛ: ‘Esiane sɛ mo saa nkurɔfoɔ yi nam mo atuateɛ so akae me mo afɔdie, de ada mo bɔne a moyɛ nyinaa adi enti, wɔbɛfa mo nnommum.


\par }{\PP \VS{25}“ ‘Wo, Israel heneba otirimuɔdenfoɔ a wo ɛda aduru. Wo a wo asotwe berɛ aduru ne mpɔnpɔnsoɔ,

\VS{26}yei ne deɛ Otumfoɔ
{\ND{Awurade}} seɛ: Tu abɔtiten no, yi ahenkyɛ no. Ɛrenyɛ sɛdeɛ na ɛteɛ kane no: Wɔbɛpagya deɛ abrɛ ase, na deɛ ama ne ho so nso, wɔabrɛ no ase.

\VS{27}Ɔsɛeɛ! Ɔsɛeɛ! Mɛsɛe no! Ahennie no rensi ne dada mu bio kɔsi sɛ deɛ ɛyɛ ne dea no bɛba. Ɔno na mede bɛma no.’


\par }{\PP \VS{28}“Na wo, onipa ba, hyɛ nkɔm ka sɛ, ‘Yei ne deɛ Otumfoɔ
{\ND{Awurade}} ka fa Amonfoɔ ne wɔn ahohorabɔ ho:

\par }{\Q “ ‘Akofena bi, akofena bi,

\par }{\QB wɔatwe ama akunkumakunkum,

\par }{\Q wɔatwi ho sɛ ɛnni nam

\par }{\QB na ɛpa yerɛ yerɛ sɛ anyinam!


\par }{\Q \VS{29}Atorɔ anisoadehunu

\par }{\QB ne nkontompo nkonyaa a ɛfa wo ho akyi no

\par }{\Q wɔde bɛto wɔn kɔn mu

\par }{\QB amumuyɛfoɔ a ɛsɛ sɛ wɔkum wɔn no

\par }{\QB wɔn a wɔn ɛda no aduru soɔ,

\par }{\Q ne wɔn a wɔn asotwe berɛ no

\par }{\QB aduru ne mponponsoɔ no.


\par }{\BB \par }
{\Q \VS{30}“ ‘Sane fa akofena no hyɛ ne bɔha mu

\par }{\QB wɔ faako a wɔbɔɔ woɔ hɔ

\par }{\Q wɔ wo nananom asase so,

\par }{\QB mɛbu wo atɛn.


\par }{\Q \VS{31}Mɛhwie mʼabufuhyeɛ agu wo so

\par }{\QB na mahome mʼabufuo a ɛyɛ hu atia wo;

\par }{\Q Mede wo bɛhyɛ mmarima atirimuɔdenfoɔ nsa,

\par }{\QB wɔn a wɔwɔ adesɛeɛ ho nyansa.


\par }{\Q \VS{32}Wobɛyɛ nnyensin ama ogya,

\par }{\QB wɔbɛka wo mogya agu wɔ wʼasase so,

\par }{\Q na wɔrenkae wo bio;

\par }{\QB me
{\ND{Awurade}} na makasa.’ ”




\par }\Chap{22}{\SH Yerusalem Nnebɔne
\par }
{\PP \VerseOne{1}{\ND{Awurade}} asɛm baa me nkyɛn sɛ:


\par }{\BB \par }
{\PP \VS{2}“Onipa ba, wobɛbu Yerusalem atɛn? Wobɛbu saa mogyahwiegu kuropɔn yi atɛn anaa? Ɛnneɛ fa ne nneyɛɛ a ɛyɛ akyiwadeɛ no nyinaa si nʼanim

\VS{3}na ka sɛ: ‘Yei ne deɛ Otumfoɔ
{\ND{Awurade}} seɛ: Ao kuropɔn a ɔnam mogya hwieguo so de nnome aba ne ho so na ɔde ahoni a ɔyɛ agu ne ho fi,

\VS{4}woadi fɔ wɔ mogya a woahwie agu na woagu wo ho fi wɔ ahoni a woayɛ enti. Woama wo nna abɛn, na wo mfeɛ awieeɛ no aba. Enti mɛyɛ wo ahohoradeɛ wɔ amanaman no mu, ne asredeɛ wɔ amantam no nyinaa mu.

\VS{5}Wɔn a wɔbɛn ne wɔn a wɔwɔ akyirikyiri bɛdi wo ho fɛw, Ao Kuropɔn a ɛnni animuonyam, na basabasayɛ ahyɛ no ma.


\par }{\PP \VS{6}“ ‘Hwɛ sɛdeɛ Israel mmapɔmma a wɔwɔ wo mu no mu biara de ne tumi hwie mogya guo.

\VS{7}Wɔabu agya ne ɛna animtiaa wɔ wo mu. Wɔahyɛ ɔnanani so, na wɔatane awisiaa ne akunafoɔ ani.

\VS{8}Wɔabu mʼakronkronneɛ animtiaa na woagu me home nna ho fi.

\VS{9}Wo mu na mmarima ntwatosofoɔ a wɔpɛ sɛ wɔhwie mogya guo wɔ, wɔn a wɔdidi wɔ sorɔnsorɔmmea abosonnan mu, na wɔyɛ ahohoradeɛ.

\VS{10}Wo mu na wɔn a wɔgu wɔn agyanom mpa ho fi wɔ. Wɔn a wɔne mmaa a wɔabu wɔn nsa, na wɔn ho nteɛ no da no wɔ wo mu.

\VS{11}Wo mu na ɔbarima ne ne yɔnko yere yɛ bɔne a ɛyɛ akyiwadeɛ. Ɔfoforɔ ne nʼase baa da wɔ animguaseɛ mu, na ɔfoforɔ ne ne nuabaa da, ɔno ankasa nʼagya babaa.

\VS{12}Wo mu na nnipa gye adanmudeɛ ka mogya guo; wɔgye nsihoɔ ne mfasoɔ a ɛboro so firi wɔn mfɛfoɔ nkyɛn de nya wɔn ho bebree. Na mo werɛ afiri me, Otumfoɔ
{\ND{Awurade}} na ɔseɛ.


\par }{\PP \VS{13}“ ‘Ampa ara mɛbɔ me nsam agu wʼasisie ahonya ne mogya a woahwie agu no so.

\VS{14}Wʼakokoduro bɛtumi agyina anaa sɛ wo nsa bɛyɛ den ɛda no a me ne wo bɛnya no anaa? Me
{\ND{Awurade}} na akasa, na mɛyɛ.

\VS{15}Mɛhwete wo mu agu amanaman no so, na mabɔ wo apansam amantam no mu; na mede wo afideyɛ aba nʼawieeɛ.

\VS{16}Sɛ wɔgu wo ho fi wɔ amanaman no mu a, wobɛhunu sɛ mene
{\ND{Awurade}} no.’ ”


\par }{\PP \VS{17}Afei,
{\ND{Awurade}} asɛm baa me nkyɛn sɛ:

\VS{18}“Onipa ba, Israel efie abɛyɛ dwetɛ ase fi ama me; wɔn nyinaa yɛ kɔbere, sanya, dadeɛ ne sumpii a wɔagya wɔ fononoo mu. Wɔyɛ dwetɛ fi hunaa.

\VS{19}Ɛno enti sei na Otumfoɔ
{\ND{Awurade}} seɛ: ‘Esiane sɛ mo nyinaa abɛyɛ dwetɛ fi enti, mɛboaboa mo ano wɔ Yerusalem.

\VS{20}Sɛdeɛ nnipa boaboa dwetɛ, kɔbere, sumpii ne sanya ano hyɛ fononoo mu de egyadɛreɛ a ano yɛ dene nane no, saa ara na mɛfiri mʼabufuo ne mʼabufuhyeɛ mu aboaboa mo ano wɔ kuropɔn no mu na manane mo.

\VS{21}Mɛboaboa mo ano na mahu mʼabufuhyeɛ ogya agu mo so, na moanane wɔ ne mu.

\VS{22}Sɛdeɛ wɔnane dwetɛ wɔ fononoo mu no, saa ara na mobɛnane wɔ ne mu na moahunu sɛ me
{\ND{Awurade}} na mahwie mʼabufuhyeɛ agu mo so.’ ”


\par }{\PP \VS{23}Na
{\ND{Awurade}} asɛm baa me nkyɛn bio sɛ:

\VS{24}“Onipa ba, ka kyerɛ asase no sɛ, ‘Woyɛ asase a woanya osutɔ anaa osuo ampete wo so wɔ abufuo ɛda no.’

\VS{25}Ne mmapɔmma abɔ pɔ bɔne wɔ ne mu te sɛ gyata a ɔbobɔm na ɔtete ne haboa mu. Wɔwe nnipa nam, wɔfa ademudeɛ ne nneɛma a ɛsom bo na wɔma akunafoɔ dɔɔso wɔ ne mu.

\VS{26}Nʼasɔfoɔ bu me mmara so na wɔgu mʼakronkronneɛ ho fi; wɔnnkyerɛ nsonsonoeɛ a ɛda deɛ ɛyɛ kronn ne deɛ ɛnyɛ kronn ntam; wɔkyerɛkyerɛ sɛ nsonsonoeɛ biara nna deɛ ɛho nteɛ ne deɛ ɛho teɛ ntam, na wɔbu wɔn ani gu me home nna die so, de gu me ho fi wɔ wɔn mu.

\VS{27}Nʼadwumayɛfoɔ te sɛ mpataku a wɔretete wɔn ahaboa mu; wɔhwie mogya gu na wɔkum nnipa de pɛ mfasoɔ bɔne.

\VS{28}Nʼadiyifoɔ nam atorɔ anisoadehunu ne nkontompo nkɔmhyɛ so ma saa nnebɔne yi yɛ fitaa. Wɔka sɛ, ‘Yei ne deɛ Otumfoɔ
{\ND{Awurade}} seɛ,’ wɔ ɛberɛ a
{\ND{Awurade}} nkasaeɛ.

\VS{29}Asase no so nnipa di amin na wɔbɔ korɔno; wɔhyɛ ahiafoɔ ne mmɔborɔfoɔ so, wɔnnye ahɔhoɔ ani na wɔde atɛntenenee kame wɔn.


\par }{\PP \VS{30}“Mehwehwɛɛ obi wɔ wɔn mu a ɔbɛto ɔfasuo no na wagyina mʼanim wɔ asase no anan mu, sɛdeɛ ɛbɛyɛ a merensɛe asase no, nanso manhunu obiara.

\VS{31}Ɛno enti, mɛhwie mʼabufuhyeɛ agu wɔn so, na mede mʼabufuo a ɛyɛ hu no atɔre wɔn ase, na mama deɛ wɔayɛ nyinaa abɔ wɔn tiri so, Otumfoɔ
{\ND{Awurade}} asɛm nie.”




\par }\Chap{23}{\SH Nuammaa Baanu Awaresɛefoɔ
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, mmaa baanu a wɔyɛ ɔbaa baako mma tenaa ase.

\VS{3}Wɔbɛyɛɛ adwamammɔfoɔ wɔ Misraim, na wɔbɔɔ adwaman firii wɔn mmabaawaberɛ mu. Wɔmiamiaa wɔn nufu, feefee wɔn wɔ asase no so.

\VS{4}Ɔpanin no din de Ohola ɛnna ne nuabaa no nso din de Oholiba. Na wɔyɛ me yerenom na wɔwowoo mmammarima ne mmammaa. Ohola ne Samaria ɛnna Oholiba nso ne Yerusalem.


\par }{\PP \VS{5}“Ohola da so ware me no, ɔbɔɔ adwaman; nʼani tu dii nʼapɛfoɔ akyi, Asiriafoɔ, akofoɔ no

\VS{6}a wɔhyehyɛ ntadeɛ bibire, amradofoɔ ne asahene a wɔn nyinaa yɛ mmeranteɛ a wɔn ho yɛ fɛ na wɔtena apɔnkɔ soɔ.

\VS{7}Ɔne Asiriafoɔ atitire bɔɔ adwaman, na ɔsomm wɔn a ɔdɔɔ wɔn nyinaa ahoni de guu ne ho fi.

\VS{8}Wannyae nʼadwamammɔ a ɔhyɛɛ aseɛ wɔ Misraim no, ɛberɛ a ɔyɛ ababaawa na mmarima ne no daeɛ, sosɔɔ ne mpokuwa mu na wɔhwiee wɔn akɔnnɔ guu ne soɔ.


\par }{\PP \VS{9}“Ɛno enti mede no maa nʼadɔfoɔ Asiriafoɔ no a nʼani bere wɔn no.

\VS{10}Wɔbɔɔ no adagya, faa ne mmammarima ne ne mmammaa kɔeɛ, na wɔde akofena kumm no. Ɔgyee ne din wɔ mmaa mu na asotwe baa no so.


\par }{\PP \VS{11}“Ne nuabaa Oholiba hunuu yei nanso nʼakɔnnɔ bɔne ne nʼadwaman senee ne nuabaa no deɛ.

\VS{12}Ɔno nso dii Asiriafoɔ no akyi; amradofoɔ ne asahene, akofoɔ a wɔhyehyɛ wɔn ntadeɛ, apɔnkɔsotefoɔ a wɔn nyinaa yɛ mmeranteɛ ahoɔfɛfoɔ.

\VS{13}Mehunuu sɛ ɔno nso guu ne ho fi, wɔn baanu faa ɛkwan korɔ so.


\par }{\PP \VS{14}“Na ɔtoaa nʼadwamammɔ no so kɔɔ akyiri. Ɔhunuu mmarima mfoni a wɔakurukyire agu ɔfasuo bi ho, Kaldeafoɔ mfoni a wɔde adukɔkɔɔ akrukyire

\VS{15}a abɔsoɔ bobɔ wɔn asene mu na abɔtiten bobɔ wɔn tiri a wɔn nyinaa te sɛ Babilonia nteaseɛnam mu mpanimfoɔ a wɔfiri Kaldea.

\VS{16}Ɔhunuu saa mfoni yi, ne kɔn dɔɔ wɔn na ɔsomaa abɔfoɔ kɔɔ wɔn nkyɛn wɔ Kaldea.

\VS{17}Na Babiloniafoɔ no baa ne nkyɛn ne no bɛdaa ɔdɔ mpa so, na wɔn akɔnnɔ mu no, wɔguu ne ho fi. Wɔguu ne ho fi wieeɛ no wɔn ho fonoo no enti ɔgyaa wɔn.

\VS{18}Ɔkɔɔ so wɔ nʼadwamammɔ mu, bɔɔ ne ho adagya no, megyaa no hɔ sɛdeɛ megyaa ne nuabaa no hɔ pɛpɛɛpɛ.

\VS{19}Na ɔmaa nʼadwamammɔ no kɔɔ so ara de kaee ne mmabaawaberɛ a na ɔbɔ adwaman wɔ Misraim no.

\VS{20}Ɛhɔ na ɔne nʼadɔfoɔ a wɔn barima te sɛ mfunumu deɛ na wɔn ahobaa te sɛ apɔnkɔ deɛ no bɔɔ adwaman.

\VS{21}Na wo kɔn dɔɔ wo mmabunu mu akɔnnɔ bɔne no, deɛ woyɛɛ wɔ Misraim a wɔsrasraa wo koko mu na wɔmiamiaa wo mpɔkowa no.


\par }{\PP \VS{22}“Ɛno enti, Oholiba, yei ne deɛ Otumfoɔ
{\ND{Awurade}} seɛ: Mɛhwanyan wʼadɔfoɔ atia wo, wɔn a wɔn ho fonoo woɔ ma wogyaa wɔn hɔ no; mede wɔn bɛfiri afanan nyinaa abɛtia wo.

\VS{23}Babiloniafoɔ ne Kaldeafoɔ nyinaa, Pekod, Soa ne Koa mmarima, Asiriafoɔ no ne wɔn bɛba, mmeranteɛ ahoɔfɛfoɔ a wɔn nyinaa yɛ amradofoɔ, asahene, nteaseɛnam ho adwumayɛfoɔ ne mmarima a wɔkura diberɛ akɛseɛ a wɔn nyinaa tete apɔnkɔ soɔ.

\VS{24}Wɔde akodeɛ, nteaseɛnam ahodoɔ ne nipadɔm bɛba abɛtia wo; wɔde akokyɛm akɛseɛ ne nketewa ne dadeɛ kyɛ bɛka wo ahyɛ. Mede wo bɛhyɛ wɔn nsa, na wɔagyina wɔn nhyehyɛeɛ so atwe wo aso.

\VS{25}Mɛdane me ninkunu abufuo no akyerɛ wo so, na wɔne wo bɛdi no anibereɛ so. Wɔbɛtwitwa mo hwene ne mo aso, na wɔn a wɔbɛka no, wɔbɛtotɔ wɔ akofena ano. Wɔbɛfa mo mmammarima ne mo mmammaa akɔ, na mo a moaka no wɔde ogya ahye mo.

\VS{26}Wɔbɛpa wo ho ntoma nso na wɔafa wʼadwinneɛ.

\VS{27}Ɛno enti mɛma wʼakɔnnɔbɔne ne adwamammɔ a wohyɛɛ aseɛ wɔ Misraim no aba nʼawieeɛ. Wo kɔn rennɔ saa nneɛma yi na worenkae Misraim bio.


\par }{\PP \VS{28}“Na sei na Otumfoɔ
{\ND{Awurade}} seɛ: Mede wo rebɛhyɛ wʼatamfoɔ nsa, wɔn a wɔn ho fonoo woɔ ma wogyaee wɔn no.

\VS{29}Wɔde ɔtan ne wo bɛdi, na wɔafa deɛ woayɛ adwuma apɛ nyinaa. Wɔbɛgya wo adagya ne kwaterekwa, na wʼadwamammɔ ho aniwuo no bɛda adi. Wʼaniwudeɛ ne wʼadwamansɛm no

\VS{30}na ɛde yeinom aba wo so, ɛfiri sɛ wo kɔn dɔɔ amanaman no na wode wɔn ahoni guu wo ho fi.

\VS{31}Woayɛ deɛ wo nuabaa yɛeɛ no bi; na ɛno enti mede ne kuruwa bɛhyɛ wo nsa.


\par }{\PP \VS{32}“Yei ne deɛ Otumfoɔ
{\ND{Awurade}} seɛ:

\par }{\Q “Wobɛnom wo nuabaa kuruwa ano,

\par }{\QB kuruwa a ɛso na emu dɔ;

\par }{\Q ɛde fɛdie ne ahohora bɛba,

\par }{\QB ɛfiri sɛ deɛ ɛwɔ mu dɔɔso.


\par }{\Q \VS{33}Nsãborɔ ne awerɛhoɔ bɛhyɛ wo ma,

\par }{\QB ɔsɛeɛ ne afoyɛ kuruwa no,

\par }{\QB wo nuabaa Samaria kuruwa no bɛhyɛ wo ma.


\par }{\Q \VS{34}Wobɛnom a hwee renka mu:

\par }{\QB wode bɛhwe fam ma abobɔ nketenkete

\par }{\QB na woatete wo mpokuwa mu.

\par }{\MM Me na maka, Otumfoɔ
{\ND{Awurade}} asɛm nie.


\par }{\BB \par }
{\PP \VS{35}“Ɛno enti yei ne deɛ Otumfoɔ
{\ND{Awurade}} seɛ: Esiane sɛ wo werɛ afiri me na woato me atwene wʼakyi enti, ɛsɛ sɛ wonya wʼaniwudeɛ ne wʼadwamammɔ so akatua.”


\par }{\PP \VS{36}{\ND{Awurade}} ka kyerɛɛ me sɛ, “Onipa ba, wobɛbu Ohola ne Oholiba atɛn anaa? Ɛnneɛ fa wɔn akyiwadeɛ no si wɔn anim,

\VS{37}ɛfiri sɛ wɔasɛe awadeɛ, na mogya wɔ wɔn nsa ho. Wɔde wɔn ahoni na ɛsɛee awadeɛ no; na mpo wɔde wɔn mma a wɔwoo wɔn maa me no bɔɔ afɔdeɛ maa wɔn sɛ wɔn aduane.

\VS{38}Wɔde yei nso ayɛ me: Saa ɛberɛ korɔ no ara mu, wɔguu me kronkronbea ne me home nna ho fi.

\VS{39}Ɛda a wɔde wɔn mma bɔɔ afɔdeɛ maa wɔn ahoni no ara, wɔhyɛnee me kronkronbea hɔ kɔguu ho fi. Yei na wɔyɛɛ wɔ me fie.


\par }{\PP \VS{40}“Wɔsomaa abɔfoɔ kɔfrɛɛ mmarima a wɔfiri akyirikyiri baeɛ, na wɔbɛduruiɛ no, modwareeɛ, kekaa mo ani akyi, de mo adwinneɛ hyehyɛɛ mo ho maa wɔn.

\VS{41}Motenaa akonnwa papa bi a wɔde ɛpono a wɔasɛ so asi anim. Ɛso na mode nnuhwam ne ngo a anka ɛyɛ me dea sisiiɛ.


\par }{\PP \VS{42}“Na hooyɛ a ɛfiri nipakuo bi a hwee mfa wɔn ho atwa ne ho ahyia. Wɔde Sabeafoɔ firi ɛserɛ no so ne mmarima a wɔfiri ɛdɔm no mu baeɛ na wɔde nkapo hyehyɛɛ ɔbaa no ne ne nua no nsa, na wɔhyɛɛ wɔn ahenkyɛ a ɛyɛ fɛ.

\VS{43}Na meka faa deɛ awaresɛeɛ ama watete no ho sɛ, ‘Momma wɔnyɛ no sɛ odwamanfoɔ, ɛfiri sɛ saa ara pɛ na ɔteɛ.’

\VS{44}Na wɔne no daeɛ. Sɛdeɛ mmarima ne odwamanfoɔ da no, saa ara na wɔne saa mmaa a wɔn ho yɛ aniwuo no, Ohola ne Oholiba, daeɛ.

\VS{45}Nanso mmarima teneneefoɔ de asotwe a wɔde ma mmaa a wɔsɛe awadeɛ na wɔka mogya guo bɛbu wɔn atɛn, ɛfiri sɛ wɔyɛ awaresɛefoɔ, na wɔn nsa ho wɔ mogya.


\par }{\PP \VS{46}“Yei ne deɛ Otumfoɔ
{\ND{Awurade}} seɛ: Fa nipakuo bra bɛtia wɔn na ma ahunahuna ne ɔfom mmra wɔn so.

\VS{47}Nipakuo no bɛsi wɔn aboɔ na wɔde wɔn akofena bɛto ahyɛ wɔn so. Wɔbɛkunkum wɔn mmammarima ne wɔn mmammaa na wɔahye wɔn afie.


\par }{\PP \VS{48}“Ɛno enti mɛma aniwudeyɛ aba awieeɛ wɔ asase no so na abɔ afanan nyinaa kɔkɔ na wɔansua mo.

\VS{49}Wobɛnya wʼaniwudeɛ so asotwe na woanya abosonsom ho bɔne so akatua. Afei wobɛhunu sɛ mene Otumfoɔ
{\ND{Awurade}} no.”




\par }\Chap{24}{\SH Ɛsɛn No
\par }
{\PP \VerseOne{1}Afe a ɛtɔ so nkron no bosome a ɛtɔ so edu no dadu so,
{\ND{Awurade}} asɛm baa me nkyɛn sɛ:

\VS{2}“Onipa ba, twerɛ saa ɛda yi, saa ɛda yi ara, ɛfiri sɛ Babiloniahene atua Yerusalem ɛnnɛ dua yi ara.

\VS{3}Ka kyerɛ saa atuatefoɔ efie yi, ka no wɔ abɛbuo mu kyerɛ wɔn sɛ: ‘Yei ne deɛ Otumfoɔ
{\ND{Awurade}} seɛ:

\par }{\Q “ ‘Fa ɛsɛn no si ogya so; fa si so

\par }{\QB na hwie nsuo gu mu.


\par }{\Q \VS{4}Fa nankum no gu mu,

\par }{\QB nankum a ɛyɛ akɔnnɔ no nyinaa, nnyawa ne abasa.

\par }{\Q Fa nnompe a ɛte apɔ hyɛ no ma;


\par }{\QB \VS{5}fa nnwankuo no mu deɛ ɔdi mu.

\par }{\Q Fa nnyentia hyehyɛ aseɛ ma nnompe no;

\par }{\QB ma ɛnhuru

\par }{\QB na noa nnompe a ɛwɔ mu no.


\par }{\BB \par }
{\MM \VS{6}“ ‘Na sei na Otumfoɔ
{\ND{Awurade}} seɛ:

\par }{\Q “ ‘Mogyahwiegu kuropɔn no nnue,

\par }{\QB nnome nka ɛsɛn a awe nnaakye seesei,

\par }{\Q na deɛ ɛwɔ mu aka mu no!

\par }{\QB Yiyi nankum no mmaako mmaako firi mu

\par }{\QB a wommɔ so ntonto.


\par }{\BB \par }
{\Q \VS{7}“ ‘Mogya a ɔhwie guiɛ no wɔ ne mfimfini:

\par }{\QB ɔhwie guu ɔbotan wesee so;

\par }{\Q wanhwie angu fam,

\par }{\QB baabi a mfuturo bɛkata soɔ.


\par }{\Q \VS{8}Sɛ ɛbɛhwanyan abufuhyeɛ ama aweretɔ enti

\par }{\QB mede ne mogya guu ɔbotan wesee so

\par }{\QB sɛdeɛ ɛso renkata.


\par }{\BB \par }
{\MM \VS{9}“ ‘Enti yei ne deɛ Otumfoɔ
{\ND{Awurade}} seɛ:

\par }{\Q “ ‘Mogyahwiegu kuropɔn no nnue!

\par }{\QB Me nso mɛhyehyɛ nnyensin no akɔ sorosoro.


\par }{\Q \VS{10}Enti hyehyɛ nnyensin no

\par }{\QB na sɔ ogya no.

\par }{\Q Noa ɛnam no yie,

\par }{\QB fa ahwanhwanneɛ fra mu;

\par }{\QB na ma nnompe no nhye.


\par }{\Q \VS{11}Afei, fa ɛsɛn hunu si ogyasramma no so

\par }{\QB kɔsi sɛ ɛbɛdɔ na ayɛ kɔɔ

\par }{\Q sɛdeɛ emu fi no bɛnane

\par }{\QB na deɛ ɛwɔ mu no bɛhye asɛeɛ.


\par }{\Q \VS{12}Wama ɔbrɛ no nyinaa ayɛ kwa;

\par }{\QB emu fi dodoɔ no ankɔ,

\par }{\QB ogya mpo antumi annyi.


\par }{\PP \VS{13}“ ‘Ɛfi a ɛwɔ wo mu no ne aniwudeyɛ. Mebɔɔ mmɔden sɛ mɛhohoro wo ho, nanso woamma ho ɛkwan, wo ho remfi bio kɔsi sɛ mʼabufuhyeɛ a ɛtia woɔ no ano bɛdwo.


\par }{\BB \par }
{\PP \VS{14}“ ‘Me
{\ND{Awurade}} na maka. Ɛberɛ aso sɛ meyɛ biribi. Merentwentwɛn so; merennya ahummɔborɔ, na merenwogo me ho. Wɔbɛgyina wo suban ne wo nneyɛɛ so abu wo atɛn, Otumfoɔ
{\ND{Awurade}} asɛm nie.’ ”


\par }{\SH Hesekiel Yere Owuo
\par }
{\PP \VS{15}{\ND{Awurade}} asɛm baa me nkyɛn sɛ:

\VS{16}“Onipa ba, merebɛbɔ wo fua na mafa adeɛ a wʼani gye ho yie. Nanso ɛntwa adwo, ɛnni awerɛhoɔ na ɛnnte nisuo.

\VS{17}Si apinie komm; ɛnni owufoɔ ho awerɛhoɔ. Ma wʼabotiten mmɔ wo na hyɛ wo mpaboa; nkata wʼano na ɛnni amanneɛ aduane a wɔn a wɔdi awerɛhoɔ di.”


\par }{\PP \VS{18}Enti mekasa kyerɛɛ nnipa no anɔpa, na nʼanwummerɛ na me yere wuiɛ. Adeɛ kyeeɛ no, meyɛɛ sɛdeɛ wɔahyɛ me no.


\par }{\PP \VS{19}Afei nnipa no bisaa me sɛ, “Worenkyerɛ yɛn deɛ ade a woreyɛ yi bɛyɛ wɔn yɛn ho?”


\par }{\PP \VS{20}Enti meka kyerɛɛ wɔn sɛ, “{\ND{Awurade}} asɛm baa me nkyɛn sɛ:

\VS{21}Ka kyerɛ Israel efie sɛ: ‘Yei ne deɛ Otumfoɔ
{\ND{Awurade}} seɛ: Merebɛgu me kronkronbea ho fi; mo banbɔ denden a mode hoahoa mo ho, deɛ mo ani gye ho, adeɛ a mo akoma da so. Mmammarima ne mmammaa a mogyaa wɔn akyi no bɛtotɔ wɔ akofena ano.

\VS{22}Na mobɛyɛ sɛdeɛ mayɛ yi: morenkata mo ano na morenni amanneɛ aduane a wɔn a wɔdi awerɛhoɔ di.

\VS{23}Mobɛkɔ so abɔ mo abɔtiten ahyɛ mo mpaboa. Morenni awerɛhoɔ na morensu, mmom mo so bɛte ɛsiane mo bɔne enti, na mobɛsisi apinie wɔ mo mu.

\VS{24}Hesekiel bɛyɛ nsɛnkyerɛnneɛ ama mo. Mobɛyɛ sɛdeɛ woayɛ no pɛpɛɛpɛ. Na yei si a na mobɛhunu sɛ mene Otumfoɔ
{\ND{Awurade}} no.’


\par }{\PP \VS{25}“Na wo, onipa ba, ɛda a mɛfa wɔn aban denden, wɔn ahosɛpɛ ne animuonyam, adeɛ a wɔn ani gye ho, wɔn akoma so adeɛ, ne wɔn mmammarima ne wɔn mmammaa nso no,

\VS{26}saa ɛda no otutenani bi na ɔbɛba abɛka deɛ asi akyerɛ wo.

\VS{27}Saa ɛberɛ no, wʼano bɛbue, wo ne no bɛkasa na worennyɛ komm bio. Wobɛyɛ nsɛnkyerɛnneɛ ama wɔn, na wɔbɛhunu sɛ mene
{\ND{Awurade}} no.”




\par }\Chap{25}{\SH Nkɔmhyɛ A Ɛtia Amon
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, fa wʼani kyerɛ Amonfoɔ so na hyɛ nkɔm tia wɔn.

\VS{3}Ka kyerɛ wɔn sɛ, ‘Montie Otumfoɔ
{\ND{Awurade}} asɛm. Yei ne deɛ Otumfoɔ
{\ND{Awurade}} seɛ: Esiane sɛ wokaa “Ahaa” guu me kronkronbea so ɛberɛ a wɔguu ho fi ne Israel asase ɛberɛ a ɛdaa mpan, ne Yudafoɔ ɛberɛ a wɔkɔɔ nnommumfa mu

\VS{4}enti, mede mo rebɛma nnipa a wɔfiri Apueeɛ fam na wɔde mo ayɛ wɔn dea. Wɔbɛkyekyere wɔn nsraban, asisi wɔn ntomadan wɔ mo mu; wɔbɛdi mo nnuaba na wɔanom mo nufosuo.

\VS{5}Mɛdane Raba ayɛ no yoma adidibea na Amon ayɛ baabi a nnwan gye wɔn ahome. Afei mobɛhunu sɛ mene
{\ND{Awurade}} no.

\VS{6}Na sei na Otumfoɔ
{\ND{Awurade}} sɛe: Esiane sɛ moabɔ mo nsam de mo nan apempem hɔ, na mo de akoma mu bɔne nyinaa adi ahurisie atia Israel asase enti,

\VS{7}mɛtene me nsa atia mo na moayɛ afodeɛ ama amanaman no. Mɛtwa mo afiri amanaman no mu na matɔre mo ase wɔ nsase no mu. Mɛsɛe mo na mobɛhunu sɛ mene
{\ND{Awurade}} no.’ ”


\par }{\SH Nkɔmhyɛ A Ɛtia Moab
\par }
{\PP \VS{8}“Yei ne deɛ Otumfoɔ
{\ND{Awurade}} seɛ: ‘Esiane sɛ Moab ne Seir kaa sɛ, “Monhwɛ, Yuda efie ayɛ sɛ amanaman a aka no”

\VS{9}enti, mɛbue Moab nkyɛn mu, afiri nkuro a ɛdeda nʼahyeɛ so, Bet-Yesimot, Baal-Meon ne Kiriataim, a ɛyɛ asase no animuonyam.

\VS{10}Na mede Moab bɛka Amonfoɔ ho ama nnipa a wɔwɔ Apueeɛ fam de ayɛ wɔn dea, sɛdeɛ ɛbɛyɛ a wɔrenkae Amonfoɔ wɔ amanaman no mu;

\VS{11}na mɛtwe Moab aso. Na wɔbɛhunu sɛ mene
{\ND{Awurade}} no.’ ”


\par }{\SH Nkɔmhyɛ A Ɛtia Edom
\par }
{\PP \VS{12}“Yei ne deɛ Otumfoɔ
{\ND{Awurade}} seɛ: ‘Esiane sɛ Edom tɔɔ werɛ wɔ Yuda efie so na ɔnam so dii fɔ no enti,

\VS{13}deɛ Otumfoɔ
{\ND{Awurade}} seɛ nie: Mɛtene me nsa atia Edom na makum ne mmarima ne ne mmoa. Mɛma asase a ɛda Teman kɔsi Dedan ada mpan, na wɔbɛtotɔ wɔ akofena ano.

\VS{14}Me nkurɔfoɔ Israelfoɔ bɛyɛ nsa a mɛfa so atɔ Edom so wereɛ na wɔ ne no bɛdi no sɛdeɛ mʼabufuo ne mʼabufuhyeɛ teɛ; wɔbɛhunu mʼaweretɔ, Otumfoɔ
{\ND{Awurade}} asɛm nie.’ ”


\par }{\SH Nkɔmhyɛ A Ɛtia Filistia
\par }
{\PP \VS{15}“Yei ne deɛ Otumfoɔ
{\ND{Awurade}} seɛ: ‘Esiane sɛ Filistifoɔ tɔɔ awere, na wɔde akoma mu nsusuiɛ bɔne na ɛyɛɛ saa, na wɔde ɔtane a ɛfiri tete sɛee Yuda enti,

\VS{16}sɛdeɛ Otumfoɔ
{\ND{Awurade}} seɛ nie: Merebɛtene me nsa atia Filistifoɔ, na matwa Keretifoɔ no agu na masɛe wɔn a wɔaka wɔ mpoano hɔ no.

\VS{17}Mɛtɔ wɔn so were a ɛso, na matwe wɔn aso wɔ mʼabufuhyeɛ mu. Na sɛ metɔ wɔn so were a, wɔbɛhunu sɛ mene
{\ND{Awurade}} no.’ ”




\par }\Chap{26}{\SH Nkɔmhyɛ A Ɛtia Tiro
\par }
{\PP \VerseOne{1}Afe a ɛtɔ so dubaako no bosome ɛda a ɛdi ɛkan no,
{\ND{Awurade}} asɛm baa me nkyɛn sɛ:

\VS{2}“Onipa ba, Tiro aka afa Yerusalem ho sɛ ‘Ahaa! Amanaman no ano ɛpono abubu na nʼapono no abuebue ama me; seesei a kuropɔn yi asɛe yi, mɛnya nkɔsoɔ.’

\VS{3}Ɛno enti, sei na Otumfoɔ
{\ND{Awurade}} seɛ: Me ne wo anya Tiro, mede aman bebree bɛba abɛtia wo te sɛ ɛpo a ɛrebɔ nʼasorɔkye.

\VS{4}Wɔbɛsɛe Tiro afasuo na wɔadwiri nʼaban tentene. Mɛtwerɛ ɛso dɔteɛ agu ama ayɛ ɔbotan kwawee.

\VS{5}Ɛpo mu, ɔbɛyɛ beaeɛ a wɔhata asau, ɛfiri sɛ makasa. Otumfoɔ
{\ND{Awurade}} asɛm nie. Ɔbɛyɛ amanaman no afodeɛ,

\VS{6}na akofena bɛsɛe nʼatenaeɛ a ɛwɔ asase kesee soɔ no pasaa. Afei wɔbɛhunu sɛ, mene
{\ND{Awurade}} no.


\par }{\PP \VS{7}“Na yei ne deɛ Otumfoɔ
{\ND{Awurade}} seɛ: Merekɔfa Babiloniahene Nebukadnessar, ahene mu hene, ne ne apɔnkɔ ne nteaseɛnam, ne apɔnkɔsotefoɔ ne akodɔm kɛseɛ afiri atifi fam abɛtia wo.

\VS{8}Ɔde akofena bɛsɛe wʼatenaeɛ a ɛwɔ asase kesee no so pasaa; ɔbɛsisi mpampim ayɛ epie wɔ wʼafasuo ho na wama nʼakokyɛm so atia wo.

\VS{9}Ɔde obubuadaban nnua bɛpempem wʼafasuo no, na ɔde akodeɛ abubu wʼaban atentene no asɛe no.

\VS{10}Nʼapɔnkɔ no bɛdɔɔso yie, na wɔbɛbɔ mfuturo akata wo so. Ɔsa apɔnkɔ no, nkyimiiɛ ne nteaseɛnam nnyegyeeɛ bɛma wʼafasuo awoso ɛberɛ a wɔahyɛne wɔapono mu, sɛdeɛ mmarima hyɛne kuropɔn a nʼafasuo mu adeda akwan.

\VS{11}Nʼapɔnkɔ no ntɔte bɛtiatia wo mmɔntene nyinaa so. Ɔde akofena bɛkunkum wo nkurɔfoɔ na wʼafadum denden no bɛbubu agu fam.

\VS{12}Wɔbɛfom wʼahodeɛ na wɔawia wʼadwadeɛ, wɔbɛbubu wʼafasuo, na wɔadwiri wʼadan fɛfɛ no na wɔatoto wʼaboɔ, wo nnua ne wo dɔteɛ agu ɛpo mu.

\VS{13}Mɛma wo nnwontoɔ gyegyeegye no aba awieeɛ na wɔrente wo sankuo so nnwontoɔ no bio.

\VS{14}Mɛyɛ wo ɔbotan kwawee, na wo so na wɔbɛhata asau. Wɔrensi kuro no bio. Me
{\ND{Awurade}} na maka!


\par }{\PP \VS{15}“Yei ne deɛ Otumfoɔ
{\ND{Awurade}} ka kyerɛ Tiro: Sɛ wo mpoano nkuro no te wʼasehweɛ ho apinisie ne akunkumakunkum a asi wɔ wo mu a, wɔn ho rempopo anaa?

\VS{16}Afei mpoano mmapɔmma no nyinaa bɛfiri wɔn nhennwa so, ayiyi wɔn ngugusoɔ ne ntadeɛ a wɔadi mu adwini agu hɔ. Ehu bɛbɔ wɔn ama wɔatenatena fam. Wɔn ho bɛpopo na wɔn ho adwiri wɔn wɔ wo enti.

\VS{17}Afei wɔbɛma kwadwom a ɛfa wo ho so sɛ:

\par }{\Q “ ‘Hwɛ sɛdeɛ wɔasɛe woɔ, Ao kuropɔn a wagye din,

\par }{\QB wo a ɛpo sofoɔ na ɛte wo mu,

\par }{\Q na anka wowɔ tumi wɔ ɛpo so!

\par }{\QB Wo ne wo manfoɔ;

\par }{\Q wo de ehu hyɛɛ

\par }{\QB wɔn a wɔte hɔ nyinaa mu.


\par }{\Q \VS{18}Seesei, mpoano nsase no ho popo

\par }{\QB wɔ wʼasehweɛ ɛda no;

\par }{\Q nsupɔ a ɛwɔ ɛpo mu no

\par }{\QB abɔ hu wɔ wʼasehweɛ no ho.’


\par }{\PP \VS{19}“Yei ne deɛ Otumfoɔ
{\ND{Awurade}} seɛ: Sɛ mema woyɛ kuropɔn a ada mpan te sɛ nkuropɔn a nnipa ntete so, na sɛ mema ɛpo bunu ba wo so na sɛ ne mu nsuo bebrebe no bɛkata wo so a,

\VS{20}mede wo ne wɔn a wɔkɔ amena mu no bɛsiane akɔ teteetefoɔ no nkyɛn. Mɛma woatena asase ase hɔ te sɛ tete mmubuiɛ, wo ne wɔn a wɔsiane kɔ amena mu no, na worensane anaa worennya kyɛfa wɔ ateasefoɔ asase so.

\VS{21}Mede wo bɛba awieeɛ a ɛyɛ hu mu, na worentena asase so bio. Wɔbɛhwehwɛ wo nanso wɔrenhunu wo bio da, Otumfoɔ
{\ND{Awurade}} asɛm nie.”




\par }\Chap{27}{\SH Tiro Ho Kwadwom
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, ma kwadwom a ɛfa Tiro ho so.

\VS{3}Ka kyerɛ Tiro a ɔda ɛpo aboboano, na ɔne adwadifoɔ bebree a wɔwɔ mpoano nkuro so di edwa sɛ, yei ne asɛm a Otumfoɔ
{\ND{Awurade}} seɛ:

\par }{\Q “ ‘Woka sɛ, Ao Tiro,

\par }{\QB “Me ho yɛ fɛ yie.”


\par }{\Q \VS{4}Wo tumidie wɔ ɛpo so akyirikyiri;

\par }{\QB wʼadansifoɔ maa wʼahoɔfɛ wiee pɛyɛ


\par }{\Q \VS{5}Wo nnua a wɔpaeɛ nyinaa

\par }{\QB yɛ pepeaa a ɛfiri Senir.

\par }{\Q Wɔde Lebanon ntweneduro

\par }{\QB na ɛyɛɛ ahyɛn so nnua maa woɔ.


\par }{\Q \VS{6}Odum nnua a ɛfiri Basan

\par }{\QB na wɔde yɛɛ wʼatabono;

\par }{\Q Kwabɔhɔrɔ nnua a ɛfiri Kipro mpoano

\par }{\QB na wɔde yɛɛ wʼahyɛn abrannaa, a wɔde asonse asɛ so.


\par }{\Q \VS{7}Misraim nwera papa bi a wadi mu adwini

\par }{\QB na wɔde yɛɛ wʼahyɛn so mframatoma

\par }{\QB a ɛyɛɛ wo frankaa nso;

\par }{\Q wʼapono ɛne ntokua ano ntoma yɛ bibitoma ne beredumtoma

\par }{\QB a ɛfiri Elisa mpoano.


\par }{\Q \VS{8}Sidonfoɔ ne Arwadfoɔ na wɔhare wʼahyɛn;

\par }{\QB wo mmarima anyansafoɔ, Ao Tiro

\par }{\QB na wɔyɛ adwumayɛfoɔ wɔ wʼahyɛn mu.


\par }{\Q \VS{9}Gebal adwumfoɔ adadafoɔ tenaa wʼahyɛn mu

\par }{\QB sɛ dua dwumfoɔ a wɔtuatua ahyɛn no mu ntokuro.

\par }{\Q Ɛpo so ahyɛn ne wɔn hyɛn mufoɔ nyinaa

\par }{\QB baa wo nkyɛn ne wo bɛdii nsesadwa.


\par }{\BB \par }
{\Q \VS{10}“ ‘Persia, Lidia ne Put mmarima

\par }{\QB someeɛ sɛ asraafoɔ wɔ wʼakodɔm mu.

\par }{\Q Wɔde wɔn akokyɛm ne dadeɛ ɛkyɛ

\par }{\QB sensɛnee wʼafasuo ho,

\par }{\QB de hyɛɛ wo animuonyam.


\par }{\Q \VS{11}Arwad ne Helek mmarima

\par }{\QB wɛnee wʼafasuo ho nyinaa.

\par }{\Q Gammad mmarima

\par }{\QB tenaa wʼaban atentene mu.

\par }{\Q Wɔde wɔn akokyɛm sensɛnee wʼafasuo ho

\par }{\QB maa wʼahoɔfɛ dii mu.


\par }{\PP \VS{12}“ ‘Wʼadwadideɛ a ɛmaa wo nyaa wo ho bebree enti, Tarsis ne wo dii edwa. Wɔde dwetɛ, dadeɛ, sanya ne sumpii sesaa wʼadwadideɛ.


\par }{\PP \VS{13}“ ‘Helafoɔ, Tubalfoɔ ne Mesekfoɔ ne wo dii edwa. Wɔde nkoa ne kɔbere nneɛma sesaa wʼadetɔndeɛ.


\par }{\PP \VS{14}“ ‘Bet Togarma mmarima de adwumayɛ apɔnkɔ, ɔsa apɔnkɔ ne mfunumu mma bɛsesaa wʼadwadideɛ.


\par }{\PP \VS{15}“ ‘Roda mmarima ne wo dii edwa, na mpoano nkuro bebree yɛɛ wʼadetɔfoɔ a wɔde asonse ne duaboɔ nnua tuaa wo ka.


\par }{\PP \VS{16}“ ‘Aram ne wo dii edwa ɛsiane wo nneɛma bebrebe a woyɛ nti; wɔde nsrammaboɔ, ntoma a ɛberedum, deɛ wɔadi mu adwinneɛ, nwera pa, nnenkyenema ne bota bɛsesaa wʼadwadideɛ.


\par }{\PP \VS{17}“ ‘Yuda ne Israel ne wo dii edwa; wɔde ayuo a ɛfiri Minit ne krakase, ɛwoɔ, ngo ne aneneduhwam sesaa wʼadwadideɛ.


\par }{\PP \VS{18}“ ‘Damasko ne wo dii edwa wɔ nsã a ɛfiri Helbon ne nnwan ho nwi a ɛfiri Sahar mu, ɛsiane nneɛma a woyɛ ne wʼadwadideɛ a ama woanya wo ho bebree enti.

\VS{19}Danfoɔ ne Helafoɔ a wɔfiri Usal tɔɔ wʼadwadideɛ na wɔde dadeɛ a wɔaboro, bɛwewonua ne mmɛtire sesaa wʼadetɔndeɛ.


\par }{\PP \VS{20}“ ‘Dedan de apɔnkɔ so adwatoma ne wo dii edwa.


\par }{\PP \VS{21}“ ‘Arabfoɔ ne Kedar mmapɔmma nyinaa yɛɛ wʼadwadifoɔ a wɔde nnwammaa, nnwennini ne mpapo ne wo dii edwa.


\par }{\PP \VS{22}“ ‘Seba ne Raama adwadifoɔ ne wo dii edwa; wɔde nnuhwam ahodoɔ a ɛte apɔ, aboɔdemmoɔ ne sikakɔkɔɔ ne wo bɛdii nsesadwa.


\par }{\PP \VS{23}“ ‘Haran, Kane ne Eden, adwadifoɔ a wɔfiri Seba, Asur ne Kilmad ne wo dii edwa.

\VS{24}Wo dwaaso hɔ, wɔde ntoma a ɛyɛ fɛ, ɔpɔwtam a ɛyɛ tuntum, adwinneɛ ahodoɔ ne ntiasoɔtoma a ɛwɔ ahosu ahodoɔ a wɔde nhoma a wɔakyinkyim abobɔ no apɔɔpɔ na ayɛ ne wo bɛdii edwa.


\par }{\Q \VS{25}“ ‘Tarsis ahyɛn yɛ adwuma

\par }{\QB sɛ asoafoɔ ma wʼadwadideɛ.

\par }{\Q Adesoa duruduru ayɛ wo ma

\par }{\QB wɔ ɛpo no mfimfini.


\par }{\Q \VS{26}Wʼaharefoɔ no fa wo

\par }{\QB de wo kɔ ɛpo so akyirikyiri

\par }{\Q nanso apueeɛ ahum bɛbubu wo mu nketenkete

\par }{\QB wɔ ɛpo no mfimfini.


\par }{\Q \VS{27}Wʼahonya, adwadideɛ ne adetɔndeɛ

\par }{\QB wʼahyɛn kwankyerɛfoɔ, wʼahyɛn mufoɔ ne

\par }{\Q wɔn a wɔtuatua wʼahyɛn mu ntokuro,

\par }{\QB wʼadwadifoɔ ne wʼasraafoɔ nyinaa,

\par }{\Q ne obiara a ɔwɔ ɛhyɛn no mu

\par }{\QB bɛmem akɔ ɛpo ase tɔnn

\par }{\QB ɛda a wo hyɛn no bɛbɔ.


\par }{\Q \VS{28}Mpoano asase bɛwoso

\par }{\QB ɛberɛ a wo hyɛn mufoɔ no reteateam.


\par }{\Q \VS{29}Wɔn a wɔkurakura atabon no nyinaa

\par }{\QB bɛgya wɔn ahyɛn hɔ;

\par }{\Q hyɛn akwankyerɛfoɔ ne hyɛn mufoɔ nyinaa

\par }{\QB bɛgyinagyina mpoano.


\par }{\Q \VS{30}Wɔbɛma wɔn ɛnne so

\par }{\QB asu osu yaaya ama wo;

\par }{\Q wɔbɛpete mfuturo agu wɔn tiri so

\par }{\QB na wɔayantanyantam nsõ mu.


\par }{\Q \VS{31}Wo enti wɔbɛbobɔ tikwa

\par }{\QB na wɔafirafira ayitoma.

\par }{\Q Wɔde ɔkra mu ahoyera

\par }{\QB ne awerɛhoɔ a emu yɛ den

\par }{\QB bɛgyam wo.


\par }{\Q \VS{32}Ɛberɛ a wɔretwa adwo redi awerɛhoɔ no,

\par }{\QB wɔbɛma kwadwom bi a ɛfa wo ho so sɛ:

\par }{\Q “Hwan na wama no atɔre mumu

\par }{\QB te sɛ Tiro a ɛpo atwa ne ho ahyia yi?”


\par }{\Q \VS{33}Ɛberɛ a wʼadwadideɛ kɔɔ ɛpo ahodoɔ so no

\par }{\QB woboaa aman bebree;

\par }{\Q Wʼahonyadeɛ ne wʼadwadideɛ

\par }{\QB maa asase so ahemfo nyaa wɔn ho.


\par }{\Q \VS{34}Afei ɛpo abubu wo mu nketenkete

\par }{\QB wɔ nsuo no bunu mu

\par }{\Q wʼadwadideɛ ne wʼadwumayɛfoɔ nyinaa

\par }{\QB ne wo amem kɔ nsuo ase.


\par }{\Q \VS{35}Wɔn a wɔtete mpoano nyinaa

\par }{\QB ho adwiri wɔn wɔ wo ho;

\par }{\Q ehu ma wɔn ahemfo ho popo

\par }{\QB na wɔn anim sinsiam.


\par }{\Q \VS{36}Aman no mu adwadifoɔ bɔ nsɔm gu wo so

\par }{\QB woaba awieeɛ a ɛyɛ hu

\par }{\QB na wɔrenhunu wo bio.’ ”




\par }\Chap{28}{\SH Nkɔmhyɛ A Ɛtia Tirohene
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, ka kyerɛ Tiro sodifoɔ no sɛ: ‘Yei ne deɛ Otumfoɔ
{\ND{Awurade}} seɛ:

\par }{\Q “ ‘Wofiri wʼahantan akoma mu ka sɛ,

\par }{\QB “Meyɛ onyame;

\par }{\Q mete onyame bi ahennwa so

\par }{\QB wɔ ɛpo mfimfini.”

\par }{\Q Nanso woyɛ onipa, wonyɛ onyame,

\par }{\QB ɛwom, wodwene sɛ wonim nyansa sɛ onyame bi.


\par }{\Q \VS{3}Wonim nyansa sene Daniel anaa?

\par }{\QB Wonim kokoamsɛm biara anaa?


\par }{\Q \VS{4}Wonam wo nyansa ne nhunumu so

\par }{\QB anya ahodeɛ ama wo ho.

\par }{\Q Woapɛ sikakɔkɔɔ ne dwetɛ bebree

\par }{\QB agu wʼakoradan mu.


\par }{\Q \VS{5}Wonam wʼadwadie mu nyansa so

\par }{\QB ama wʼahonya adɔɔso,

\par }{\Q na wʼahonya enti

\par }{\QB wahoran wɔ wʼakoma mu.


\par }{\PP \VS{6}“ ‘Ɛno enti sei na Otumfoɔ
{\ND{Awurade}} seɛ:

\par }{\Q “ ‘Esiane sɛ wodwene sɛ wonim nyansa

\par }{\QB te sɛ Onyame enti,


\par }{\Q \VS{7}mede ananafoɔ reba abɛtia wo,

\par }{\QB amanaman no mu ɔdesɛefoɔ pa ara;

\par }{\Q wɔbɛtwetwe wɔn akofena

\par }{\QB wɔ wʼahoɔfɛ ne wo nyansa so

\par }{\QB na wɔahwire wʼanimuonyam no.


\par }{\Q \VS{8}Wɔde wo bɛto amena no mu,

\par }{\QB na wobɛwu owu yaaya

\par }{\QB wɔ ɛpo mfimfini.


\par }{\Q \VS{9}Afei wobɛka sɛ, “Meyɛ onyame,”

\par }{\QB wɔ wɔn a wɔkumm woɔ no anim anaa?

\par }{\Q Wobɛyɛ onipa na ɛnyɛ onyame

\par }{\QB wɔ wɔn a wɔkumm woɔ no nsam.


\par }{\Q \VS{10}Wobɛwu momonotofoɔ wuo

\par }{\QB wɔ ananafoɔ nsam.

\par }{\MM Me na maka, Otumfoɔ
{\ND{Awurade}} asɛm nie.’ ”


\par }{\BB \par }
{\PP \VS{11}{\ND{Awurade}} asɛm baa me nkyɛn sɛ:

\VS{12}“Onipa ba, ma kwadwom a ɛfa Tirohene ho a ka kyerɛ no sɛ: ‘Yei ne deɛ Otumfoɔ
{\ND{Awurade}} seɛ:

\par }{\Q “ ‘Na anka woyɛ pɛyɛ nhwɛsodeɛ,

\par }{\QB na wowɔ nyansa na woyɛ ahoɔfɛ dua.


\par }{\Q \VS{13}Na anka wowɔ Eden

\par }{\QB Onyankopɔn turo no mu.

\par }{\Q Wɔde abohemaa nyinaa siesie wo:

\par }{\QB bogyanamboɔ, akarateboɔ ne bɔwerɛboɔ

\par }{\QB sikabereɛboɔ, apopobibirieboɔ ne ahwehwɛboɔ,

\par }{\QB aboɔdemmoɔ, nsrammaboɔ ne ahahammonoboɔ.

\par }{\Q Wɔde sika kɔkɔɔ na ayɛ wʼahyehyɛdeɛ,

\par }{\QB wɔsiesiee ne nyinaa ɛda a wɔbɔɔ woɔ.


\par }{\Q \VS{14}Wɔsraa wo ngo sɛ ɔhwɛfoɔ Kerub,

\par }{\QB ɛfiri sɛ saa na mehyɛɛ woɔ.

\par }{\Q Na wowɔ Onyankopɔn bepɔ kronkron no so;

\par }{\QB wonantee ogya aboɔ mu.


\par }{\Q \VS{15}Na anka wʼakwan ho nni asɛm

\par }{\QB ɛfiri ɛda a wɔbɔɔ woɔ no

\par }{\Q kɔsii sɛ wɔhunuu amumuyɛ wɔ wo mu.


\par }{\Q \VS{16}Wʼadwadie a emu trɛ no enti

\par }{\QB wɔde akakabensɛm hyɛɛ wo ma

\par }{\QB na woyɛɛ bɔne.

\par }{\Q Ɛno enti mepamoo wo firii

\par }{\QB Onyankopɔn bepɔ no so wɔ animguaseɛ mu,

\par }{\Q na meyii wo adi, Ao ɔhwɛfoɔ Kerub,

\par }{\QB firii ogya aboɔ no mu.


\par }{\Q \VS{17}Wo horanee wɔ wʼakoma mu

\par }{\QB wʼahoɔfɛ enti,

\par }{\Q na womaa wo nyansa porɔeɛ,

\par }{\QB wʼanimuonyam no enti.

\par }{\Q Enti metoo wo twenee fam;

\par }{\QB na mede wo yɛɛ ahwɛdea wɔ ahemfo anim.


\par }{\Q \VS{18}Wode wo nnebɔne ne adwadie mu nsisie

\par }{\QB agu wo kronkrommea ho fi,

\par }{\Q ɛno enti memaa ogya firii wo mu

\par }{\QB na ɛhyee wo,

\par }{\Q na mema wo danee nsõ

\par }{\QB wɔ wɔn a na wɔrehwɛ no nyinaa anim.


\par }{\Q \VS{19}Aman a na wɔnim woɔ nyinaa

\par }{\QB ho adwiri wɔn wɔ wo ho:

\par }{\Q wʼawieeɛ ayɛ ahomete

\par }{\QB na wɔrenhunu wo bio.’ ”


\par }{\SH Nkɔmhyɛ A Ɛtia Sidon
\par }
{\PP \VS{20}{\ND{Awurade}} asɛm baa me nkyɛn sɛ:

\VS{21}“Onipa ba, fa wʼani kyerɛ Sidon na hyɛ nkɔm tia no

\VS{22}na ka sɛ: ‘Yei ne deɛ Otumfoɔ Awurade seɛ:

\par }{\Q “ ‘Me ne wo anya, Ao Sidon

\par }{\QB na mɛnya animuonyam wɔ wo mu.

\par }{\Q Wɔbɛhunu sɛ mene
{\ND{Awurade}} no,

\par }{\QB ɛberɛ a mede asotwe aba wo so

\par }{\QB na mada me ho adi sɛ ɔkronkronni wɔ wo mu.


\par }{\Q \VS{23}Mɛma ɔyaredɔm aba wo so

\par }{\QB na mama mogya atene wɔ wo mmɔntene so.

\par }{\Q Apirafoɔ bɛtotɔ wɔ wo mu,

\par }{\QB ɛberɛ a akofena redi ahim wɔ wo ho nyinaa.

\par }{\QB Afei na wɔbɛhunu sɛ mene
{\ND{Awurade}} no.


\par }{\PP \VS{24}“ ‘Na Israelfoɔ rennya ayɔnkofoɔ a wɔwɔ adwemmɔne, wɔn a wɔwowɔ yayaaya sɛ ɔhwerɛm ne nkasɛɛ bio. Afei na wɔbɛhunu sɛ mene Otumfoɔ
{\ND{Awurade}} no.


\par }{\PP \VS{25}“ ‘Yei ne deɛ Otumfoɔ
{\ND{Awurade}} seɛ: Sɛ meboa Israelfoɔ ano firi aman a wabɔ wɔn apete no so a, mɛda me kronkronyɛ adi wɔ wɔn mu, ama amanaman no ahunu. Afei wɔbɛtena wɔn ankasa asase a mede maa me ɔsomfoɔ Yakob no so.

\VS{26}Wɔbɛtena hɔ asomdwoeɛ mu na wɔbɛsisi adan, ayeyɛ bobe nturo; Wɔbɛtena ase asomdwoeɛ mu wɔ ɛberɛ a matwe nʼayɔnkofoɔ a wɔkasa tiaa no no nyinaa aso. Afei wɔbɛhunu sɛ mene
{\ND{Awurade}}, wɔn Onyankopɔn no.’ ”




\par }\Chap{29}{\SH Nkɔmhyɛ A Ɛtia Misraim
\par }
{\PP \VerseOne{1}Mfeɛ edu so bosome a ɛtɔ so edu no ɛda a ɛtɔ so dumienu no,
{\ND{Awurade}} asɛm baa me nkyɛn sɛ:

\VS{2}“Onipa ba, fa wʼani kyerɛ Misraimhene Farao so na hyɛ nkɔm tia no ne Misraim nyinaa.

\VS{3}Kasa kyerɛ no na ka sɛ: ‘Yei ne deɛ Otumfoɔ
{\ND{Awurade}} seɛ.

\par }{\Q “ ‘Me ne wo anya, Misraimhene Farao

\par }{\QB asuboa kɛseɛ a woda wo asutene mu.’ ”

\par }{\Q Woka sɛ, “Nil yɛ me dea;

\par }{\QB meyɛ maa me ho.”


\par }{\Q \VS{4}Na mede nnarewa bɛsosɔ wʼapantan mu

\par }{\QB na mama mpataa a ɛwɔ wo asutene mu

\par }{\QB afenfam wo ho.

\par }{\Q Mɛtwe wo afiri wo asutene no mu,

\par }{\QB a mpataa no nyinaa tetare wo ho.


\par }{\Q \VS{5}Megya wo hɔ wɔ ɛserɛ no so,

\par }{\QB wo ne mpataa a wɔwɔ wo asutene mu no nyinaa.

\par }{\Q Wobɛhwe ase wɔ asase petee mu

\par }{\QB a wɔrempagya wo bio.

\par }{\Q Mede wo bɛma asase so mmoa

\par }{\QB ne ewiem nnomaa sɛ wɔn aduane.


\par }{\MM \VS{6}Afei wɔn a wɔte Misraim nyinaa bɛhunu sɛ mene
{\ND{Awurade}} no.

\par }{\BB \par }
{\PP “ ‘Woayɛ sɛ demmire poma ama Israel efie.

\VS{7}Wɔde wɔn ho too wo so no, wo mu bukaaeɛ na wowɔɔ wɔn mmatire. Wɔtweree woɔ no, wo mu buiɛ ma wɔn sisi hinhimiiɛ.


\par }{\PP \VS{8}“ ‘Ɛno enti sei na Otumfoɔ
{\ND{Awurade}} seɛ: Mede akofena bɛba abɛtia wo na makunkum wo mmarima ne wɔn mmoa.

\VS{9}Misraim bɛda mpan na asɛe. Ɛno na wɔbɛhunu sɛ mene
{\ND{Awurade}}.

\par }{\PP “ ‘Ɛfiri sɛ wo kaa sɛ, “Nil yɛ me dea; Me na meyɛeɛ,” enti

\VS{10}me ne wo ne wo asutene anya, na mɛma Misraim asase asɛe na ada mpan, ɛfiri Migdol kɔsi Aswan twam de kɔka Kus hyeɛ so.

\VS{11}Onipa anaa aboa biara nan rensi so, obiara rentena so mfeɛ aduanan.

\VS{12}Mɛma Misraim asase no ada mpan wɔ nsase a asɛeɛ mu na ne nkuropɔn bɛda mpan mfeɛ aduanan wɔ wɔn nkuropɔn a asɛeɛ mu. Na mɛbɔ Misraimfoɔ apete wɔ amanaman mu, na mahwete wɔn wɔ nsase so.


\par }{\PP \VS{13}“ ‘Nanso yei ne deɛ Otumfoɔ
{\ND{Awurade}} seɛ: Mfeɛ aduanan akyi no, mɛboaboa Misraimfoɔ ano afiri aman a mebɔɔ wɔn petee soɔ no so.

\VS{14}Mede wɔn bɛfiri nnommumfa mu aba na mede wɔn akɔ Misraim Atifi, wɔn nananom asase. Ɛhɔ na wɔbɛyɛ ahennie mu kumaa bi.

\VS{15}Ɛbɛyɛ ahennie a ɛnyɛ den na ɛrentumi mma ne ho so wɔ aman a aka no mu. Mɛyɛ no ahennie a ɛrentumi nni aman foforɔ so.

\VS{16}Misraim renyɛ ɔman a Israelfoɔ de wɔn ho bɛto no so bio, mmom ɛbɛkae wɔn bɔne a wɔyɛeɛ sɛ wɔde wɔn ho kɔdane no, de pɛɛ mmoa. Afei, wɔbɛhunu sɛ mene Otumfoɔ
{\ND{Awurade}} no.’ ”


\par }{\PP \VS{17}Mfeɛ aduonu nson so, ɔbosome a ɛdi ɛkan no ɛda a ɛdi ɛkan no,
{\ND{Awurade}} asɛm baa me nkyɛn sɛ:

\VS{18}“Onipa ba, Babiloniahene Nebukadnessar ne nʼakodɔm koo ɔkoden tiaa Tiro, etire biara so pepaeɛ na mmatire nso so popɔreeɛ. Nanso ɔno ne nʼakodɔm no annya hwee amfiri adwumaden a wɔyɛ de tiaa Tiro no mu.

\VS{19}Ɛno enti, yei ne deɛ Otumfoɔ
{\ND{Awurade}} seɛ: Mede Misraim rebɛhyɛ Babiloniahene Nebukadnessar nsa na ɔbɛsoa nʼahodeɛ akɔ. Ɔbɛfom asase no de ayɛ akatua ama nʼakodɔm.

\VS{20}Mede Misraim ama no sɛ nʼadwumayɛ so akatua, ɛfiri sɛ ɔne nʼakodɔm ko maa me, Otumfoɔ
{\ND{Awurade}} asɛm nie.


\par }{\PP \VS{21}“Saa ɛda no, mɛma abɛn bi afifiri ama Israel efie, na mebue wʼano wɔ wɔn mu. Afei wɔbɛhunu sɛ mene
{\ND{Awurade}} no.”




\par }\Chap{30}{\SH Misraim Ho Kwadwom
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, hyɛ nkɔm na ka sɛ: ‘Sei na Otumfoɔ
{\ND{Awurade}} seɛ:

\par }{\Q “ ‘Twa adwo na ka sɛ,

\par }{\QB “Ao ɛda no!”


\par }{\Q \VS{3}Na ɛda no abɛn,

\par }{\QB {\ND{Awurade}} ɛda no abɛn,

\par }{\Q omununkum ɛda,

\par }{\QB amanaman no atemmuo berɛ.


\par }{\Q \VS{4}Akofena bi bɛba abɛtia Misraim,

\par }{\QB na ahoyera bɛba Kus so.

\par }{\Q Sɛ apirafoɔ totɔ wɔ Misraim a

\par }{\QB wɔbɛsoa nʼahonyadeɛ akɔ

\par }{\QB na wɔabubu ne fapem agu fam.


\par }{\MM \VS{5}Kus ne Put, Lidia ne Arabia nyinaa, Libia ne bɔhyɛ asase no so nnipa ne Misraim bɛtotɔ wɔ akofena ano.


\par }{\PP \VS{6}“ ‘Yei ne deɛ
{\ND{Awurade}} seɛ:

\par }{\Q “ ‘Misraim apamfoɔ bɛhwehwe ase

\par }{\QB na nʼahomasoɔ ahoɔden bɛdi no hwammɔ.

\par }{\Q Ɛfiri Migdol kɔsi Aswan

\par }{\QB wɔbɛtotɔ wɔ akofena a ɛwɔ ne mu no ano,

\par }{\QB Otumfoɔ
{\ND{Awurade}} asɛm nie.


\par }{\Q \VS{7}Wɔbɛdeda mpan

\par }{\QB wɔ nsase a ada mpan mu,

\par }{\Q na wɔn nkuropɔn bɛbubu aka

\par }{\QB nkuropɔn a abubu ho.


\par }{\Q \VS{8}Afei wɔbɛhunu sɛ mene
{\ND{Awurade}} no,

\par }{\QB ɛberɛ a mede ogya ato Misraim mu

\par }{\QB na madwerɛ nʼaboafoɔ nyinaa.


\par }{\PP \VS{9}“ ‘Saa ɛda no, asomafoɔ de ahyɛn bɛfiri me nkyɛn akɔhunahuna Kus a ne tirim yɛ no dɛ no. Ne ho bɛyera no wɔ Misraim Atemmuo da no, na ampa ara ɛbɛba mu.


\par }{\BB \par }
{\PP \VS{10}“ ‘Yei ne deɛ Otumfoɔ
{\ND{Awurade}} seɛ:

\par }{\Q “ ‘Mede Misraim dɔm bebrebe no bɛba awieeɛ

\par }{\QB mɛfa Babiloniahene Nebukadnessar so.


\par }{\Q \VS{11}Ɔno ne nʼakodɔm; amanaman no mu aniɛdenfoɔ,

\par }{\QB wɔde wɔn bɛba abɛsɛe asase no.

\par }{\Q Wɔbɛtwe wɔn akofena atia Misraim

\par }{\QB na wɔde afunu ahyɛ asase no so ma.


\par }{\Q \VS{12}Mɛma Nil ho asutene awewe

\par }{\QB na matɔn asase no ama nipabɔne;

\par }{\Q menam ananafoɔ so

\par }{\QB bɛsɛe asase no ne deɛ ɛwɔ mu nyinaa.

\par }{\MM Me
{\ND{Awurade}} na maka.


\par }{\BB \par }
{\PP \VS{13}“ ‘Yei ne deɛ Otumfoɔ
{\ND{Awurade}} seɛ:

\par }{\Q “ ‘Mɛsɛe ahoni no

\par }{\QB na mede Memfis nsɛsodeɛ ahodoɔ aba awieeɛ.

\par }{\Q Misraim renya mmapɔmma bio,

\par }{\QB na mɛma ehu aba asase no so nyinaa.


\par }{\Q \VS{14}Mɛsɛe Misraim Atifi,

\par }{\QB ato Soan mu ogya

\par }{\QB na matwe Tebes aso.


\par }{\Q \VS{15}Mehwie mʼabufuhyeɛ agu Pɛlusum so

\par }{\QB Misraim banbɔ denden no,

\par }{\QB na matwa Tebes nnipa bebrebe no agu.


\par }{\Q \VS{16}Mɛto Misraim mu ogya;

\par }{\QB Pɛlusum de ɔyea bɛnukanuka ne mu.

\par }{\Q Ahum bɛbu afa Tebes so;

\par }{\QB na Memfis bɛdi abooboo ɛda biara.


\par }{\Q \VS{17}Heliopolis ne Bubastis mmeranteɛ

\par }{\QB bɛtotɔ wɔ akofena ano,

\par }{\QB na nkuropɔn no ankasa bɛkɔ nnommumfa mu.


\par }{\Q \VS{18}Esum kabii bɛduru Tapanhes ɛda no,

\par }{\QB sɛ mebubu Misraim kɔnnua no a;

\par }{\QB ɛhɔ na nʼahomasoɔ ahoɔden bɛba awieeɛ.

\par }{\Q Omununkum bɛkata ne so,

\par }{\QB na ne nkuraase bɛkɔ nnommumfa mu.


\par }{\Q \VS{19}Ɛno enti mɛtwe Misraim aso,

\par }{\QB na wɔbɛhunu sɛ mene
{\ND{Awurade}} no.’ ”


\par }{\PP \VS{20}Afe a ɛtɔ so dubaako no bosome a ɛdi ɛkan no ɛda a ɛtɔ so nson no,
{\ND{Awurade}} asɛm baa me nkyɛn sɛ:

\VS{21}“Onipa ba, mabu Misraimhene Farao abasa mu. Wɔnkyekyereeɛ na atoa bio; na wɔmmfa nhyɛɛ ntoma bamma mu na anya ahoɔden a ɔde bɛsɔ akofena mu.

\VS{22}Ɛno enti, Otumfoɔ
{\ND{Awurade}} na ɔseɛ: Mene Misraimhene Farao anya, mɛbu nʼabasa mmienu no mu; abasa a ɛyɛ ne deɛ a emu abuo no, na mama akofena afiri ne nsam atɔ fam.

\VS{23}Mede Misraimfoɔ bɛkokɔ amanaman mu na mahwete wɔn agu nsase so.

\VS{24}Mɛhyɛ Babiloniahene basa mu den na mede mʼakofena ahyɛ ne nsa, nanso Farao deɛ, mɛbu nʼabasa mu, na wasi apinie wɔ nʼanim sɛ obi a wapira pirabɔne.

\VS{25}Mɛma Babiloniahene abasa mu ayɛ den, nanso Farao abasa bɛdwodwo asensɛn ne ho. Sɛ mede mʼakofena hyɛ Babiloniahene nsa na ɔma so tia Misraim a, wɔbɛhunu sɛ mene
{\ND{Awurade}} no.

\VS{26}Mede Misraimfoɔ bɛkokɔ amanaman mu na mahwete wɔn agu nsase no so. Ɛno na wɔbɛhunu sɛ mene
{\ND{Awurade}} no.”




\par }\Chap{31}{\SH Ntweneduro Bi A Ɛwɔ Lebanon
\par }
{\PP \VerseOne{1}Mfeɛ dubaako mu bosome a ɛtɔ so mmiɛnsa no ɛda a ɛdi ɛkan no,
{\ND{Awurade}} asɛm baa me nkyɛn sɛ:

\VS{2}“Onipa ba, ka kyerɛ Misraimhene Farao ne ne nipadɔm sɛ:

\par }{\Q “ ‘Hwan ho na yɛde wo kɛseyɛ bɛtoto?


\par }{\Q \VS{3}Dwene Asiria ho, ntweneduro bi a berɛ bi na ɛwɔ Lebanon,

\par }{\QB Ɔde mman a ɛyɛ fɛ, na ɛhyɛ kwaeɛ so

\par }{\Q nyini kɔɔ ɔsoro yie,

\par }{\QB ma ne nkɔn mu boro nhahan a ayɛ kusuu no so.


\par }{\Q \VS{4}Nsuo no maa no aduane,

\par }{\QB nsuwa nsuwa a emu dɔ ma ɛnyini kɔɔ ɔsoro;

\par }{\Q wɔn asutene fofaa nʼase nyinaa

\par }{\QB de kɔɔ mfuo no so nnua nyinaa ho.


\par }{\Q \VS{5}Enti ɛkɔɔ ɔsorosoro

\par }{\QB senee mfuo no so nnua nyinaa;

\par }{\Q ne dubaa dɔɔso

\par }{\QB ne mman nyini yɛɛ atentene,

\par }{\QB na nsuo dodoɔ a ɛnyaa no enti ɛdendaneeɛ.


\par }{\Q \VS{6}Ewiem nnomaa nyinaa

\par }{\QB yɛɛ wɔn pirebuo wɔ ne dubaa no mu,

\par }{\Q wiram mmoa nyinaa

\par }{\QB wowoo mma wɔ ne mman no ase

\par }{\Q aman akɛseɛ nyinaa

\par }{\QB tenaa ne nwunu ase.


\par }{\Q \VS{7}Na ne kɛseyɛ no yɛ fɛ,

\par }{\QB ne dubaa a adendan no enti,

\par }{\Q na ne nhini nyini kɔɔ fam

\par }{\QB kɔduruu nsuo bebree mu.


\par }{\Q \VS{8}Ntweneduro a ɛwɔ Onyankopɔn turo mu

\par }{\QB nto no,

\par }{\Q na pepeaa nnua nso

\par }{\QB dubaa ne no nyɛ pɛ,

\par }{\Q na wɔntumi mfa ɔkyɛnkyɛn nnua nso

\par }{\QB ntoto ne mman ho,

\par }{\Q dua biara nni Onyankopɔn turo

\par }{\QB no mu a nʼahoɔfɛ te sɛ no.


\par }{\Q \VS{9}Mebɔɔ no ahoɔfɛ

\par }{\QB maa no mman bebree,

\par }{\QB na nnua a ɛwɔ Eden nyinaa

\par }{\Q Onyankopɔn turo no mu no

\par }{\QB ani beree no.


\par }{\PP \VS{10}“ ‘Ɛno enti, sei na Otumfoɔ
{\ND{Awurade}} seɛ: Esiane sɛ ɛnyini kɔɔ soro, maa ne nkɔn mu hyɛɛ nhahan a abunkam soɔ, na afei ɔyɛɛ ahantan wɔ ne tentenyɛ ho enti,

\VS{11}mede no hyɛɛ amanaman sodifoɔ nsa, sɛ ɔne no nni no sɛdeɛ nʼamumuyɛ teɛ. Mepoo no,

\VS{12}na ananafoɔ aman no mu tutugyagu twaa no hwee fam na ɔgyaa no hɔ. Ne dubaa no hwehwee mmepɔ ne mmɔnhwa mu; ne mman mu bubuiɛ wɔ subɔnhwa mu. Asase so aman nyinaa firii ne nwunu ase, na wɔgyaa no hɔ.

\VS{13}Ewiem nnomaa nyinaa sisii dua a abu no so, na wiram mmoa kɔhyehyɛɛ ne mman mu.

\VS{14}Ɛno enti, nnua a ɛwɔ nsuo ho no mu biara renyɛ ahantan, nnyini nkɔ sorosoro, mmoro nhahan a abunkam so. Nnua foforɔ biara a ɛnya nsuo bebree no rennyini nkɔ soro saa bio. Wɔahyɛ sɛ wɔn nyinaa bɛwu akɔ asase ase, wɔ nnipa mma a wɔsiane kɔ amena mu no nkyɛn.


\par }{\PP \VS{15}“ ‘Yei ne deɛ Otumfoɔ
{\ND{Awurade}} seɛ: Ɛda a wɔde no too damena mu no, mede awerɛhoɔ kataa nsuwansuwa a emu dɔ no so maa no, ma amma ne asutene no antene, na mesii ne nsuo dodoɔ no ɛkwan. Ne enti mede kusuuyɛ firaa Lebanon, na nnua a ɛwɔ ɛserɛ no so nyinaa botooɛ.

\VS{16}Memaa aman no ho popoeɛ wɔ nʼahweaseɛ nnyegyeeɛ no ho, ɛberɛ a mede no baa damena mu ɛne wɔn a wɔasiane kɔ amena mu no. Afei Eden nnua nyinaa, deɛ ɛte apɔ na ɛyɛ papa wɔ Lebanon, nnua a ɛnya nsuo yie nyinaa nyaa awerɛkyekyerɛ wɔ asase ase.

\VS{17}Wɔn a wɔtenaa ne nwunu ase, ne ne mpamfoɔ a wɔwɔ amanaman no mu nso ne no kɔ damena mu, akɔka wɔn a wɔtotɔɔ wɔ akofena ano no ho.


\par }{\PP \VS{18}“ ‘Nnua a ɛwɔ Eden no mu deɛ ɛwɔ he na ɛbɛtumi de ne ho atoto wo ho wɔ animuonyam ne kɛseyɛ mu? Nanso, wo nso wɔbɛsiane wo akɔ fam, wo ne Eden nnua no. Wobɛfra momonotofoɔ mu, wɔn a wɔatotɔ wɔ akofena ano no.

\par }{\PP “ ‘Yei yɛ Farao ne ne nipadɔm no, Otumfoɔ
{\ND{Awurade}} asɛm nie.’ ”




\par }\Chap{32}{\SH Farao Ho Kwadwom
\par }
{\PP \VerseOne{1}Mfeɛ dumienu mu, bosome a ɛtɔ so dumienu no ɛda a ɛdi ɛkan no,
{\ND{Awurade}} asɛm baa me nkyɛn sɛ:

\VS{2}“Onipa ba, to kwadwom fa Misraimhene Farao ho na ka kyerɛ no sɛ:

\par }{\Q “ ‘Wote sɛ gyata wɔ aman no mu:

\par }{\QB wote sɛ ɛpo mu aboa a ne ho yɛ hu

\par }{\Q wobubu afuni wɔ wo asutene mu,

\par }{\QB wode wo nan boro asutene no

\par }{\QB de hono nsuo no.


\par }{\PP \VS{3}“ ‘Yei ne deɛ Otumfoɔ
{\ND{Awurade}} seɛ:

\par }{\Q “ ‘Mede nipadɔm bɛba

\par }{\QB abɛto mʼasau agu wo so,

\par }{\QB na wɔbɛtwe wo afiri mʼasau mu.


\par }{\Q \VS{4}Mɛto wo atwene asase no so

\par }{\QB na mahuri wo ato ɛserɛ so.

\par }{\Q Mɛma ewiem nnomaa nyinaa abɛsisi wo so

\par }{\QB na asase so mmoa nyinaa adi wo nam ɔherɛ so.


\par }{\Q \VS{5}Mɛhata wo nam wɔ mmepɔ no so

\par }{\QB na mede wo funu ahyɛ mmɔnhwa ma.


\par }{\Q \VS{6}Mede wo mogya a ɛretene no

\par }{\QB bɛfɔ asase no de akɔka mmepɔ no

\par }{\QB na wonam bɛhyɛ abɔn nketewa no ma.


\par }{\Q \VS{7}Sɛ metwa wo firi hɔ a, mɛkata ɔsoro ani

\par }{\QB na madundum wɔn nsoromma;

\par }{\Q mede omununkum bɛkata owia ani,

\par }{\QB na ɔsrane renhyerɛn.


\par }{\Q \VS{8}Ɔsoro nkanea a ɛhyerɛn nyinaa

\par }{\QB mɛma aduru sum wɔ wo so;

\par }{\QB mɛma esum aduru wʼasase, Otumfoɔ
{\ND{Awurade}} asɛm nie.


\par }{\Q \VS{9}Mɛma nnipa bebree akoma atutu

\par }{\QB ɛberɛ a mede wo sɛeɛ aba aman no mu,

\par }{\QB nsase a wonnya nhunuiɛ mu.


\par }{\Q \VS{10}Mɛma nnipa bebree ho adwiri wɔn wɔ wo ho,

\par }{\QB wo enti, ehu bɛma wɔn ahene ho apopo

\par }{\QB ɛberɛ a merehim mʼakofena wɔ wɔn anim.

\par }{\Q Ɛda a wobɛhwe ase no

\par }{\QB wɔn mu biara ho bɛwoso

\par }{\QB berɛ nyinaa mu wɔ wɔn nkwa enti.


\par }{\PP \VS{11}“ ‘Na sei na Otumfoɔ
{\ND{Awurade}} seɛ:

\par }{\Q “ ‘Babiloniahene akofena

\par }{\QB bɛsɔre wo so.


\par }{\Q \VS{12}Mɛma wo nipadɔm no atotɔ

\par }{\QB wɔ nnɔmmarima akofena ano,

\par }{\QB wɔ aman a wɔyɛ tutugyagu mu.

\par }{\Q Wɔbɛsɛe Misraim ahomasoɔ pasaa

\par }{\QB na ne nipadɔm no nyinaa bɛdi nkoguo.


\par }{\Q \VS{13}Mɛkunkum nʼanantwie nyinaa

\par }{\QB afiri nsuo bebree no ho

\par }{\Q na nnipa nan rentiatia mu bio

\par }{\QB na anantwie nan nso renhono no.


\par }{\Q \VS{14}Afei mɛma ne nsuo ani ate

\par }{\QB na mama ne asutene atene sɛ ngo,


\par }{\QR Otumfoɔ
{\ND{Awurade}} asɛm nie.

\par }{\Q \VS{15}Sɛ mema Misraim da mpan

\par }{\QB na meyi biribiara firi asase no so,

\par }{\Q sɛ mekum wɔn a wɔte soɔ nyinaa a,

\par }{\QB afei na wɔbɛhunu sɛ mene
{\ND{Awurade}} no.’


\par }{\PP \VS{16}“Yei ne kwadwom a wɔbɛto ama no. Amanaman no mmammaa bɛto ama Misraim ne ne nipadɔm nyinaa, Otumfoɔ
{\ND{Awurade}} asɛm nie.”


\par }{\PP \VS{17}Afe a ɛtɔ so dumienu no no bosome ɛda a ɛtɔ so dunum no,
{\ND{Awurade}} asɛm baa me nkyɛn sɛ:

\VS{18}“Onipa ba, twa adwo ma Misraim nipadɔm na ma ɔne amanaman akɛseɛ no mmammaa nsiane nkɔ asase ase nkɔka wɔn a wɔasiane kɔ amena mu no ho.

\VS{19}Ka kyerɛ wɔn sɛ, ‘Wadom mo dodo sene wɔn a aka no anaa? Monsiane nkɔ na mo ne momonotofoɔ no nkɔda.’

\VS{20}Wɔbɛka wɔn a wɔwuwuu wɔ akofena ano no ho. Wɔatwe akofena no, ma wɔntwe ɔno ne nipadɔm no ase nkɔ.

\VS{21}Akannifoɔ akɛseɛ a wɔwɔ damena mu bɛka wɔ Misraim ne ne mpamfoɔ ho sɛ, ‘Wɔasiane aba na wodeda momonotofoɔ mu, wɔn a wɔwuwuu wɔ akofena ano no.’


\par }{\PP \VS{22}“Asiria ne nʼasraadɔm nyinaa wɔ hɔ, wɔn a wakunkum wɔn no damena atwa ne ho ahyia, wɔn a wɔatotɔ wɔ akofena ano no.

\VS{23}Wɔn adamena no wɔ amena no ase tɔnn na nʼasraadɔm deda ne damena ho nyinaa. Wɔn a na wɔhunahuna afoforɔ wɔ ateasefoɔ asase so no nyinaa awuwu, wɔatotɔ wɔ akofena ano.


\par }{\PP \VS{24}“Elam wɔ hɔ, ne nipadɔm nyinaa atwa ne damena ho ahyia. Wɔn nyinaa awuwu, wɔatotɔ wɔ akofena ano. Wɔn a na wɔhunahuna afoforɔ wɔ ateasefoɔ asase so nyinaa siane kɔɔ asase ase sɛ momonotofoɔ. Wɔde wɔn animguaseɛ kɔka wɔn a wɔsiane kɔ amena mu no ho.

\VS{25}Wɔato mpa ama no wɔ atɔfoɔ no mu, na ne nipadɔm atwa ne damena ho ahyia. Wɔn nyinaa yɛ momonotofoɔ a wɔatotɔ wɔ akofena ano. Esiane sɛ wɔn ahunahuna trɛɛ wɔ ateasefoɔ asase soɔ no enti, wɔne wɔn a wɔsiane kɔ amena mu no nyinaa anim agu ase. Wɔadeda wɔn wɔ atɔfoɔ no mu.


\par }{\PP \VS{26}“Mesek ne Tubal wɔ hɔ a wɔn nipadɔm atwa wɔn adamena ho ahyia. Wɔn nyinaa yɛ momonotofoɔ a wɔatotɔ wɔ akofena ano ɛfiri sɛ wɔtrɛtrɛɛ wɔn ahunahuna mu wɔ ateasefoɔ asase so.

\VS{27}Ɛnyɛ wɔ ne akofoɔ momonotofoɔ foforɔ a wɔatotɔ na ɛdeda hɔ anaa? Wɔn a wɔne wɔn akodeɛ siane kɔɔ damena mu na wɔn tiri deda wɔn akofena soɔ no. Wɔn amumuyɛ so asotwe daa wɔn nnompe so, mmom saa akofoɔ yi ahunahuna atrɛtrɛ wɔ ateasefoɔ asase so.


\par }{\PP \VS{28}“Ao Farao, wo nso wɔbɛbubu wo mu na woakɔda momonotofoɔ mu, wo ne wɔn a wɔtotɔɔ wɔ akofena ano no.


\par }{\PP \VS{29}“Edom wɔ hɔ, nʼahemfo ne ne mmapɔmma nyinaa deda wɔn a wɔatotɔ wɔ akofena ano mu, wɔn tumi nyinaa akyi. Wɔdeda momonotofoɔ mu, wɔ ne wɔn a wɔsiane kɔ amena mu no.


\par }{\PP \VS{30}“Mmapɔmma a wɔfiri atifi fam nyinaa ne Sidonfoɔ nyinaa wɔ hɔ, wɔ ne atɔfoɔ kɔɔ wɔ animguaseɛ mu, wɔn tumi a wɔde hunahunaeɛ no nyinaa akyi. Wɔdeda hɔ sɛ momonotofoɔ, wɔne wɔn a wɔkum wɔn wɔ akofena ano, na wɔne wɔn a wɔsiane kɔ amena mu no asoa wɔn animguaseɛ.


\par }{\PP \VS{31}“Farao, ɔne nʼasraadɔm nyinaa bɛhunu wɔn na ne werɛ bɛkyekye wɔ ne nipadɔm a wɔkunkum wɔn wɔ akofena ano no ho, Otumfoɔ
{\ND{Awurade}} asɛm nie.

\VS{32}Mmom me na memaa Farao ne ne nipadɔm de ahunahuna trɛtrɛɛ ateasefoɔ asase so deɛ, nanso wɔbɛdeda momonotofoɔ mu, wɔn a wɔde akofena kunkumm wɔn, Otumfoɔ
{\ND{Awurade}} asɛm nie.”




\par }\Chap{33}{\SH Ɔwɛmfoɔ Hesekiel
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, kasa kyerɛ wo ɔman mma na ka kyerɛ wɔn sɛ: ‘Sɛ metwe mʼakofena wɔ asase bi so, na sɛ asase no so nnipa yi wɔn mmarima no mu baako sɛ ɔnyɛ ɔwɛmfoɔ mma wɔn,

\VS{3}na ɔhunu sɛ akofena reba abɛtia asase no a, ɔhyɛne totorobɛnto de bɔ nnipa no kɔkɔ.

\VS{4}Na sɛ obi te totorobɛnto no nnyegyeeɛ na wanna ne ho so, na sɛ akofena no bɛkum no a, ne mogya bɛbɔ ɔno ankasa tiri so.

\VS{5}Esiane sɛ ɔtee totorobɛnto no nnyegyeeɛ na wantie kɔkɔbɔ no enti, ne mogya bɛbɔ nʼankasa tiri so. Sɛ ɔtiee kɔkɔbɔ no a, anka ɔnyaa ne tiri didii mu.

\VS{6}Nanso sɛ ɔwɛmfoɔ no hunu sɛ akofena no reba na wanhyɛne totorobɛnto no ammɔ nnipa no kɔkɔ, na sɛ akofena no ba bɛkum wɔn mu baako a, wɔbɛfa saa onipa no akɔ wɔ ne bɔne enti, nanso mɛma ɔwɛmfoɔ no abu owufoɔ no mogya ho akonta.’


\par }{\PP \VS{7}“Onipa ba, mayɛ wo ɔwɛmfoɔ ama Israel efie, ɛno enti tie mʼanum nsɛm na fa kɔkɔbɔ a ɛfiri me nkyɛn ma wɔn.

\VS{8}Sɛ meka kyerɛ omumuyɛfoɔ sɛ, ‘Ao omumuyɛfoɔ owuo na wobɛwuo,’ na sɛ wʼankasa ankyerɛ no amma wamfiri nʼakwan so a, saa omumuyɛfoɔ no bɛwu ne bɔne mu, na mɛma woabu ne mogya ho akonta.

\VS{9}Nanso sɛ wobɔ omumuyɛfoɔ no kɔkɔ sɛ ɔmfiri nʼakwan so na sɛ wanyɛ a, ne bɔne enti, ɔbɛwu, nanso worenni ne mogya ho fɔ.


\par }{\PP \VS{10}“Onipa ba, ka kyerɛ Israel efie sɛ: ‘Yei ne deɛ moreka: “Yɛn mfomsoɔ ne yɛn nnebɔne hyɛ yɛn so, yɛresɛe ɛsiane yeinom enti. Na ɛdeɛn na yɛbɛyɛ na yɛanya nkwa?” ’

\VS{11}Ka kyerɛ wɔn sɛ, ‘Sɛ mete ase yi, Otumfoɔ
{\ND{Awurade}} asɛm nie, mʼani nnye amumuyɛfoɔ wuo ho, na mmom mepɛ sɛ wɔdane firi wɔn akwan so na wɔnya nkwa. Monnane! Monnane mfiri mo amumuyɛ akwan no so! Adɛn enti na ɛsɛ sɛ mowuwuo, Ao Israel efie?’


\par }{\PP \VS{12}“Ɛno enti onipa ba, ka kyerɛ wo ɔman mma sɛ, ‘Ɔteneneeni tenenee rentumi nye no nkwa wɔ ɛberɛ a ɔnnyɛ ɔsetie; na omumuyɛfoɔ amumuyɛ remma ɔnhwe ase wɔ ɛberɛ a ɔdane firi ho. Sɛ ɔteneneeni yɛ bɔne a, ɔrennya nkwa wɔ ne kane teneneeyɛ enti.’

\VS{13}Sɛ meka kyerɛ ɔteneneeni sɛ ɔbɛnya nkwa, na afei ɔde ne ho to ne teneneeyɛ so na ɔyɛ bɔne a, wɔrenkae ne kane tenenee adeyɛ biara. Ɔbɛwu wɔ ne bɔne a wayɛ enti.

\VS{14}Na sɛ meka kyerɛ omumuyɛfoɔ sɛ, ‘Owuo na wobɛwuo,’ na afei ɔdane firi ne nnebɔne ho na ɔyɛ deɛ ɛyɛ na ɛtene,

\VS{15}na sɛ ɔsane de bosea ho awowasideɛ ma, na ɔsane de deɛ wawia ma, na ɔdi ahyɛdeɛ a ɛma nkwa soɔ, na wanyɛ bɔne a, ampa ara ɔbɛnya nkwa, na ɔrenwu.

\VS{16}Wɔrenkae bɔne a wayɛ no mu biara ntia no. Wayɛ deɛ ɛyɛ na ɛtene, ampa ara ɔbɛnya nkwa.


\par }{\PP \VS{17}“Nanso wo ɔman mma ka sɛ, ‘{\ND{Awurade}} akwan ntene.’ Nanso ɛyɛ wɔn akwan mmom na ɛnteneɛ.

\VS{18}Sɛ ɔteneneeni firi ne tenenee ho na ɔyɛ bɔne a, ɛno enti ɔbɛwu.

\VS{19}Na sɛ omumuyɛfoɔ dane firi ne nnebɔne ho na ɔyɛ deɛ ɛyɛ na ɛtene a, ɔbɛnya nkwa.

\VS{20}Nanso, Ao Israel efie, moka sɛ, ‘Awurade akwan ntene.’ Nanso mɛbu obiara atɛn sɛdeɛ nʼakwan teɛ.”


\par }{\SH Wɔkyerɛ Yerusalem Ahweaseɛ Ase
\par }
{\PP \VS{21}Yɛn nnommumfa afe a ɛtɔ so dumienu no bosome a ɛtɔ so edu no nnannum so, ɔbarima bi a wadwane afiri Yerusalem baa me nkyɛn bɛkaa sɛ, “Kuropɔn no ahwease!”

\VS{22}Na anwummerɛ a adeɛ rebɛkyeɛ ama ɔbarima no aba no, na
{\ND{Awurade}} nsa wɔ me so na ɔbuee mʼano ansa na ɔbarima no baa anɔpa. Enti na mʼano abue a metumi kasa.


\par }{\PP \VS{23}Afei
{\ND{Awurade}} asɛm baa me nkyɛn sɛ,

\VS{24}“Onipa ba, nnipa a wɔtete saa mmubuiɛ so wɔ Israel asase no so no reka sɛ, ‘Abraham mpo a ɔyɛ onipa baako no, ɔnyaa asase no nyinaa. Enti yɛn a yɛdɔɔso yi nso, nokorɛm, wɔde asase no nyinaa ama yɛn sɛ yɛn agyapadeɛ.’

\VS{25}Ɛno enti, ka kyerɛ wɔn sɛ, ‘Yei ne deɛ Otumfoɔ
{\ND{Awurade}} seɛ: Sɛ mowe ɛnam a mogya wɔ mu, na mosom mo anyame na mohwie mogya guo enti, ɛsɛ sɛ mofa asase no anaa?

\VS{26}Mode mo ho to mo akofena so. Moyɛ akyiwadeɛ na mo mu biara gu ne yɔnko yere ho fi. Ɛsɛ sɛ monya asase no anaa?’


\par }{\PP \VS{27}“Ka yei kyerɛ wɔn sɛ, ‘Deɛ Otumfoɔ
{\ND{Awurade}} seɛ nie: Ampa ara sɛ mete ase yi, wɔn a wɔaka wɔ kuro no mmubuiɛ soɔ no bɛtotɔ wɔ akofena ano. Wɔn a wɔwɔ wiram no mede wɔn bɛma nkekaboa ama wɔawe wɔn na wɔn a wɔwɔ abandenden ne abodan mu no, ɔyaredɔm bɛkunkum wɔn.

\VS{28}Mɛsɛe asase no ama ayɛ afo, na nʼahomasoɔ ahoɔden no bɛba awieeɛ na Israel mmepɔ no bɛda mpan a obiara rentwam hɔ.

\VS{29}Afei wɔbɛhunu sɛ mene
{\ND{Awurade}} no, ɛberɛ a mama asase no ada mpan wɔ akyiwadeɛ a wɔayɛ nyinaa enti.’


\par }{\PP \VS{30}“Wo deɛ, onipa ba, wo ɔman mma reka wo ho nsɛm wɔ afasuo ho ne afie apono ano kyerɛ wɔn ho wɔn ho sɛ, ‘Mommra mmɛtie asɛm a ɛfiri
{\ND{Awurade}} nkyɛn aba.’

\VS{31}Me nkurɔfoɔ ba wo nkyɛn, sɛdeɛ wɔyɛ daa no, bɛtenatena wʼanim bɛtie wo nsɛm, nanso wɔmmfa nyɛ adwuma. Wɔde wɔn ano ka ahofama, nanso wɔn akoma mu deɛ wɔn ani bere asisie mu adenya.

\VS{32}Nokorɛm, wɔn deɛ, wote sɛ obi a ne nne yɛ dɛ, na ɔde nnwontodeɛ to ɔdɔ nnwom, ɛfiri sɛ wɔte wo nsɛm nanso wɔmmfa nyɛ adwuma.


\par }{\PP \VS{33}“Sɛ yeinom nyinaa ba mu a, na nokorɛm ɛbɛba mu nso, na afei wɔbɛhunu sɛ odiyifoɔ bi baa wɔn mu.”




\par }\Chap{34}{\SH Nnwanhwɛfoɔ Ne Nnwan
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, hyɛ nkɔm tia Israel nnwanhwɛfoɔ: hyɛ nkɔm na ka kyerɛ wɔn sɛ: ‘Yei ne deɛ Otumfoɔ
{\ND{Awurade}} seɛ: Nnome nka Israel nnwanhwɛfoɔ a wɔhwɛ wɔn ankasa nko ara so. Ɛnsɛ sɛ nnwanhwɛfoɔ hwɛ nnwankuo no anaa?

\VS{3}Monom nufosuo, mode mmoa no ho nwi fira mo ho na mokum mmoa a wɔadɔre nanso monhwɛ nnwankuo no.

\VS{4}Monhyɛɛ wɔn a wɔyɛ mmerɛ no den, nsaa ayarefoɔ yadeɛ na monkyekyeree apirafoɔ akuro. Momfaa wɔn a wɔabɔ ko mmaeɛ na monhwehwɛɛ wɔn a wɔayera. Mode ɔhyɛ ne atirimuɔden na ahwɛ wɔn so.

\VS{5}Ɛno enti wɔbɔ hweteeɛ, ɛfiri sɛ wɔnni hwɛfoɔ, na wɔbɔ hweteeɛ no, wɔbɛyɛɛ hanam maa wiram mmoa nyinaa.

\VS{6}Me nnwan kyinkyini mmepɔ ne nkokoɔ nyinaa so. Wɔbɔɔ wɔn petee asase so baabiara, na obiara anhwehwɛ wɔn.


\par }{\PP \VS{7}“ ‘Enti, mo nnwanhwɛfoɔ, montie
{\ND{Awurade}} asɛm:

\VS{8}Nokorɛm, sɛ mete ase yi, Otumfoɔ
{\ND{Awurade}} asɛm nie, ɛsiane sɛ me nnwankuo nni ɔhwɛfoɔ enti wɔawiawia wɔn na wɔayɛ hanam ama wiram mmoa, na ɛsiane sɛ nnwanhwɛfoɔ no anhwehwɛ me nnwan no na mmom wɔhwɛɛ wɔn ankasa ho na wɔtoo me nnwan no asaworam

\VS{9}enti, nnwanhwɛfoɔ, montie
{\ND{Awurade}} asɛm:

\VS{10}Yei ne deɛ Otumfoɔ
{\ND{Awurade}} seɛ: Me ne nnwanhwɛfoɔ no anya na mɛma wɔabu me nnwankuo no ho akonta. Memma wɔnhwɛ nnwankuo no bio sɛdeɛ ɛbɛyɛ a wɔrenkum nnwan no nnwe; mɛgye me nnwankuo afiri wɔn anom na wɔrenyɛ wɔn aduane bio.


\par }{\PP \VS{11}“ ‘Na yei ne deɛ Otumfoɔ
{\ND{Awurade}} seɛ: Me ara mɛhwehwɛ me nnwan na mahwɛ wɔn so.

\VS{12}Sɛdeɛ odwanhwɛfoɔ hwɛ ne nnwan a wɔahwete ɛberɛ a ɔwɔ wɔn nkyɛn no, saa ara na mɛhwɛ me nnwan so. Mɛyi wɔn afiri mmea mmea a wɔhwete kɔeɛ wɔ omununkum ne esum ɛda no.

\VS{13}Mede wɔn bɛfiri amanaman so aba na maboaboa wɔn ano afiri nsase so na mede wɔn aba wɔn ankasa asase so. Mɛma wɔadidi wɔ Israel mmepɔ so, subɔnhwa ne asase no so atenaeɛ nyinaa.

\VS{14}Mehwɛ wɔn so wɔ adidibea papa, na Israel mmepɔ atentene so bɛyɛ wɔn adidibea. Ɛhɔ na wɔbɛdeda adidibea asase papa so, na ɛhɔ na wɔbɛwe ɛserɛ frɔmfrɔm wɔ Israel mmepɔ so.

\VS{15}Me ara mɛhwɛ me nnwan na mama wɔadeda hɔ.
{\ND{Awurade}} asɛm nie.

\VS{16}Mɛhwehwɛ deɛ wayera na mede deɛ wabɔ ko asane aba. Mɛkyekyere deɛ wapira no akuro, na mahyɛ deɛ ɔyɛ mmerɛ no den, nanso deɛ wadɔre ne deɛ ne ho yɛ den no, mɛsɛe wɔn. Mede tenenee bɛhwɛ nnwankuo no.


\par }{\PP \VS{17}“ ‘Na mo, me nnwankuo, yei ne deɛ Otumfoɔ
{\ND{Awurade}} seɛ: Mɛbu odwan baako ne ɔfoforɔ ntam atɛn ne mpapo ne nnwennini ntam.

\VS{18}Adidibea papa a modidi soɔ no, ɛyɛ ade ketewa ma mo anaa? Ɛsɛ sɛ mode mo nan tiatia mo adidibea a aka no nso so anaa? Ɛnsɔ mo ani sɛ monom nsuo a ani yɛ korɔgyenn anaa? Ɛsɛ sɛ mode mo nan hono nkaeɛ no anaa?

\VS{19}Ɛsɛ sɛ me nnwankuo di deɛ moatiatia so na wɔnom deɛ mode mo nan ahono anaa?


\par }{\PP \VS{20}“ ‘Ɛno enti sei na Otumfoɔ
{\ND{Awurade}} ka kyerɛ wɔn: Monhwɛ, me ara mɛbu nnwan a wɔadɔre ne nnwan a wɔafonfɔn ntam atɛn.

\VS{21}Esiane sɛ, mode mo nkyɛnmu ne mmatire puapua nnwan a wɔnni ahoɔden na mode mo mmɛn pempem wɔn kɔsi sɛ mobɛpam wɔn akɔ akyirikyiri enti,

\VS{22}mɛgye me nnwankuo na wɔrenfom wɔn bio. Mɛbu odwan baako ne ɔfoforɔ ntam atɛn.

\VS{23}Mɛma odwanhwɛfoɔ baako, me ɔsomfoɔ Dawid, ahwɛ wɔn so, na ɔbɛyɛn wɔn na wayɛ wɔn hwɛfoɔ.

\VS{24}Na me,
{\ND{Awurade}}, mɛyɛ wɔn Onyankopɔn na me ɔsomfoɔ Dawid ayɛ wɔn mu ɔberempɔn. Me
{\ND{Awurade}} na maka.


\par }{\PP \VS{25}“ ‘Me ne wɔn bɛyɛ asomdwoeɛ apam na matɔre nkekaboa ase wɔ asase no so sɛdeɛ wɔbɛtumi atena ɛserɛ so na wɔadeda kwaeɛ mu asomdwoeɛ mu.

\VS{26}Mɛhyira wɔn ne mmea mmea a atwa me kokoɔ ho ahyia. Mɛtɔ bosuo wɔ ne berɛ mu, na ɛbɛyɛ nhyira bosuo.

\VS{27}Mfuo so nnua bɛso wɔn aba na asase no nso abɔ nʼaduane. Nnipa no bɛtena wɔn asase so dwoodwoo. Mɛbubu wɔn kɔnnua na magye wɔn afiri wɔn a wɔde wɔn yɛɛ nkoa nsam na wɔbɛhunu sɛ mene
{\ND{Awurade}} no.

\VS{28}Amanaman no renyɛ wɔn fomfa adeɛ bio, na wiram mmoa nso renkyere wɔn nnwe. Wɔbɛtena asomdwoeɛ mu na obiara renhunahuna wɔn.

\VS{29}Na mɛma wɔn asase a ɛso nnɔbaeɛ ama agye din, na aduanekɔm renne wɔn wɔ asase no so na wɔrenyɛ ahohora mma amanaman no.

\VS{30}Afei wɔbɛhunu sɛ me
{\ND{Awurade}}, wɔn Onyankopɔn ne wɔn wɔ hɔ, na wɔn, Israel efie yɛ me nkurɔfoɔ, Otumfoɔ
{\ND{Awurade}} asɛm nie.

\VS{31}Mo, me nnwan, mʼadidibea nnwan yɛ me nkurɔfoɔ, na mene mo Onyankopɔn, Otumfoɔ
{\ND{Awurade}} asɛm nie.’ ”




\par }\Chap{35}{\SH Nkɔmhyɛ A Ɛtia Edom
\par }
{\PP \VerseOne{1}{\ND{Awurade}} asɛm baa me nkyɛn sɛ:

\VS{2}“Onipa ba, fa wʼani kyerɛ Bepɔ Seir; hyɛ nkɔm tia no

\VS{3}na ka sɛ, ‘Yei ne deɛ Otumfoɔ
{\ND{Awurade}} seɛ: Me ne wo anya, Bepɔ Seir, na mɛtene me basa atia wo, na mɛma woada mpan.

\VS{4}Mɛdane wo nkuro ama ayɛ mmubuiɛ na wobɛda mpan. Afei wobɛhunu sɛ mene
{\ND{Awurade}} no.


\par }{\PP \VS{5}“ ‘Esiane sɛ wode tete nitan hyɛɛ wo mu na woyii Israelfoɔ maa akofena wɔ wɔn amanehunu mu, ɛberɛ a wɔn asotwe duruu ne mpɔnpɔnsoɔ no

\VS{6}enti, sɛ mete ase yi deɛ, Otumfoɔ
{\ND{Awurade}} asɛm nie, mede wo bɛma mogyahwieguo na ɛbɛdi wʼakyi. Esiane sɛ woansuro mogyahwieguo no enti, mogyahwiegu bɛtaa wo.

\VS{7}Mɛma bepɔ Seir ada mpan, na mayi wɔn a wɔdi so akɔneaba no afiri hɔ.

\VS{8}Mede atɔfoɔ bɛhyɛ wo mmepɔ so ma; wɔn a wɔbɛtotɔ akofena ano bɛhwehwe ase wɔ wo nkokoɔ so, mmɔnhwa mu ne wo subɔnhwa mu.

\VS{9}Mɛma wada mpan afebɔɔ, na obiara rentena wo nkuro so. Afei, wobɛhunu sɛ mene
{\ND{Awurade}} no.


\par }{\PP \VS{10}“ ‘Woaka sɛ, “Saa aman mmienu ne nsase yi bɛyɛ yɛn dea na yɛbɛfa,” wɔ ɛberɛ a me
{\ND{Awurade}} mete hɔ,

\VS{11}enti, sɛ mete ase yi, Otumfoɔ
{\ND{Awurade}} asɛm nie, me ne wo bɛdi no sɛdeɛ abufuo ne ninkunu a wodaa no adi wɔ ɔtan a wotanee wɔn no mu no teɛ, na mɛda me ho adi wɔ wɔn mu, ɛberɛ a mɛbu wo atɛn.

\VS{12}Afei, wobɛhunu sɛ me
{\ND{Awurade}}, mate animtiabuo nsɛm a woaka atia Israel mmepɔ. Wokaa sɛ, “Wɔama ada mpan na wɔadane ama yɛn sɛ yɛmfa.”

\VS{13}Mohoahoaa mo ho tiaa me na mokasa tiaa me a moanto sɛbe, na meteeɛ.

\VS{14}Yei ne deɛ Otumfoɔ
{\ND{Awurade}} seɛ: Ɛberɛ a ewiase nyinaa redi ahurisie no, mɛma woada mpan.

\VS{15}Sɛdeɛ wodii ahurisie ɛberɛ a Israel efie agyapadeɛ daa mpan no, saa ɛkwan no na mede wo bɛfa so. Wobɛda mpan, Bepɔ Seir, wo ne Edom nyinaa. Afei wɔbɛhunu sɛ mene
{\ND{Awurade}} no.’ ”




\par }\Chap{36}{\SH Israel Mmepɔ Ho Nkɔmhyɛ
\par }
{\PP \VerseOne{1}“Onipa ba, hyɛ nkɔm kyerɛ Israel mmepɔ na ka sɛ: ‘Israel mmepɔ, montie
{\ND{Awurade}} asɛm.

\VS{2}Yei ne deɛ Otumfoɔ
{\ND{Awurade}} seɛ: Sɛe na ɔtamfoɔ no ka faa wo ho, “Ahaa! Tete sorɔnsorɔmmea no abɛyɛ yɛn dea.” ’

\VS{3}Ɛno enti, hyɛ nkɔm na ka sɛ, ‘Yei ne deɛ Otumfoɔ
{\ND{Awurade}} seɛ: Esiane sɛ wɔasɛe mo na wɔataataa mo wɔ afa nyinaa, na ɛno enti mobɛyɛɛ aman a aka no agyapadeɛ ne ahohoradeɛ a ɛda wɔn a wɔsi wo atwetwe ano,

\VS{4}ɛno enti, Israel mmepɔ, montie Otumfoɔ
{\ND{Awurade}} asɛm: Yei ne deɛ Otumfoɔ
{\ND{Awurade}} ka kyerɛ mmepɔ ne nkokoɔ, subɔnka ne bɔnhwa, mmubuiɛ a ada mpan ne deɛ ayɛ afo, fomfa nkuro a animguaseɛ aka wɔn wɔ aman no nkaeɛ a atwa wɔn ho ahyia no mu.

\VS{5}Yei ne deɛ Otumfoɔ
{\ND{Awurade}} seɛ: Mefiri anem a emu yɛ den mu akasa atia amanaman a aka no ne Edom nyinaa, ɛfiri sɛ wɔde fɛdie ne adwemmɔne ayɛ me ɔman wɔn agyapadeɛ sɛdeɛ wɔbɛtumi afom nʼadidibea.’

\VS{6}Ɛno enti, hyɛ nkɔm a ɛfa Israel asase ho, na ka kyerɛ mmepɔ ne nkokoɔ, subɔnhwa ne bɔnhwa sɛ, ‘Yei ne deɛ Otumfoɔ
{\ND{Awurade}} seɛ: Mede ninkunutweɛ mu anibereɛ kasa, ɛfiri sɛ amanaman no abu wo animtiaa.

\VS{7}Enti yei ne deɛ Otumfoɔ
{\ND{Awurade}} seɛ: Mema me nsa so ka ntam sɛ amanaman a atwa wo ho ahyia no nso, wɔbɛbu wɔn animtiaa.


\par }{\PP \VS{8}“ ‘Nanso mo, Israel mmepɔ, mobɛnya mman, aso aba ama me nkurɔfoɔ Israelfoɔ, ɛfiri sɛ ɛrenkyɛre wɔbɛba efie.

\VS{9}Mo ho hia me na mɛhunu mo mmɔbɔ; wɔbɛfuntum mo na wɔadua mo so aba,

\VS{10}na mɛma wo so nnipa adɔɔso. Israel efie nyinaa mpo, nnipa bɛtena wo nkuro no so bio, na wɔbɛsisi mmubuiɛ no nso.

\VS{11}Israel mmepɔ, mɛma mmarima ne mmoa adɔɔso mo so na wɔbɛwowo na wɔadɔre, mɛma nnipa atena wo mu te sɛ kane no na wɔbɛma woadi yie asene kane no. Na afei mobɛhunu sɛ mene
{\ND{Awurade}} no.

\VS{12}Mɛma nkurɔfoɔ, me nkurɔfoɔ Israelfoɔ, anante wo so. Wɔbɛfa wo na wobɛyɛ wɔn agyapadeɛ na woremma wɔnni mmakuna bio.


\par }{\PP \VS{13}“ ‘Yei ne deɛ Otumfoɔ
{\ND{Awurade}} seɛ: Esiane sɛ nkurɔfoɔ ka kyerɛ wo sɛ, “Israel asase, wokum nnipa we na woma wo ɔman no hwere nʼadehyeɛ” enti,

\VS{14}worenkum nnipa nwe bio na woremma wo ɔman nhwere nʼadehyeɛ bio, Otumfoɔ
{\ND{Awurade}} asɛm nie.

\VS{15}Meremma wo nte amanaman no fɛdie bio, na worenhunu nkurɔfoɔ no animtiabuo bio, na wo ɔman nso renhwe ase bio, Otumfoɔ
{\ND{Awurade}} asɛm nie.’ ”


\par }{\PP \VS{16}{\ND{Awurade}} asɛm baa me nkyɛn sɛ,

\VS{17}“Onipa ba, ɛberɛ a Israelfoɔ te wɔn ankasa asase soɔ no, wɔde wɔn abrabɔ ne wɔn nneyɛɛ guu asase no ho fi. Na wɔn abrabɔ te sɛ ɔbaa bosome nsabuo wɔ mʼani so.

\VS{18}Enti mehwiee mʼabufuhyeɛ guu wɔn so ɛfiri sɛ wahwie mogya agu asase no so na wɔde wɔn abosom agu hɔ fi.

\VS{19}Mebɔɔ wɔn petee amanaman no so na wɔhwetee wɔn guu nsase no so; megyinaa wɔn abrabɔ ne wɔn nneyɛɛ so buu wɔn atɛn.

\VS{20}Na baabiara a wɔkɔɔ wɔ amanaman mu no, wɔguu me din kronkron ho fi, ɛfiri sɛ wɔkaa wɔ wɔn ho sɛ, ‘Yeinom yɛ
{\ND{Awurade}} nkurɔfoɔ, nanso na ɛsɛ sɛ wɔfiri nʼasase so.’

\VS{21}Me din kronkron ho hia me, deɛ Israel efie guu ho fi wɔ amanaman a wɔkɔɔ so mu no.


\par }{\PP \VS{22}“Ɛno enti, ka kyerɛ Israel efie sɛ, ‘Yei ne deɛ Otumfoɔ
{\ND{Awurade}} seɛ: Israel efie, ɛnyɛ mo enti na merebɛyɛ saa nneɛma yi, na mmom me din kronkron no enti, deɛ moguu ho fi wɔ amanaman a mokɔɔ so mu no.

\VS{23}Mɛda me din kɛseyɛ no kronkronyɛ a woagu ho fi wɔ amanaman mu no adi, edin a woagu ho fi wɔ wɔn mu no. Sɛ mefa wo so da me ho adi sɛ ɔkronkronni ma wɔhunu a, afei amanaman no bɛhunu sɛ mene
{\ND{Awurade}} no, Otumfoɔ
{\ND{Awurade}} asɛm nie.


\par }{\PP \VS{24}“ ‘Na mɛyi wo afiri amanaman no mu, mɛboaboa mo ano afiri nsase no nyinaa so de mo asane aba mo ankasa asase so.

\VS{25}Mede nsuo korɔgyenn bɛpete mo so na mo ho ate: Mɛte mo ho afiri nkekaawa ne mo ahoni nyinaa ho.

\VS{26}Mɛma wo akoma foforɔ na mede honhom foforɔ ahyɛ wo mu. Mɛyi akoma a ɛte sɛ ɛboɔ no afiri wo mu na mama wo akoma foforɔ a ɛte sɛ honam.

\VS{27}Na mede me Honhom bɛhyɛ wo mu na mama woadi mʼahyɛdeɛ so na woahwɛ adi me mmara so.

\VS{28}Mobɛtena asase a mede maa mo agyanom no so. Mobɛyɛ me nkurɔfoɔ na mayɛ mo Onyankopɔn.

\VS{29}Mɛprapra mo ho fi nyinaa. Mɛma aduane aba ama abu so na meremma ɛkɔm mma mo so.

\VS{30}Mɛma nnua so aba ayɛ bebree na mfuo nso abɔ nnɔbaeɛ sɛdeɛ ɛkɔm enti mo anim rengu ase bio wɔ amanaman no mu.

\VS{31}Afei, wobɛkae wʼakwammɔne ne wʼamumuyɛ, na wo bɔne ne akyiwadeɛ enti, wo ho bɛyɛ wo nwunu.

\VS{32}Mepɛ sɛ mohunu sɛ ɛnyɛ mo enti na mereyɛ yei, Otumfoɔ
{\ND{Awurade}} asɛm nie. Momfɛre na momma mo ani nnwu wɔ mo abrabɔ ho, Ao Israel efie.


\par }{\PP \VS{33}“ ‘Yei ne deɛ Otumfoɔ
{\ND{Awurade}} seɛ: Ɛda a mɛte mo ho afiri mo bɔne ho no, mɛma nnipa atena mo nkuro so bio na wɔbɛsisi mmubuiɛ no bio.

\VS{34}Asase a ada mpan no, wɔbɛdua so nneɛma na ɛrenna hɔ kwa sɛdeɛ na ɛteɛ wɔ wɔn a na wɔtwam hɔ no ani soɔ no.

\VS{35}Wɔbɛka sɛ, “Saa asase a ada mpan yi ayɛ sɛ Eden turo. Nkuropɔn a na adane mmubuiɛ, ayɛ afoafo na asɛe yi, wɔabɔ ho ban na nnipa abɛtenatena mu.”

\VS{36}Afei aman a aka a atwa wo ho ahyia no bɛhunu sɛ me
{\ND{Awurade}}, makyekyere deɛ na asɛeɛ na madua wɔ deɛ na ada mpan soɔ, me
{\ND{Awurade}} na maka na mɛyɛ.’


\par }{\PP \VS{37}“Yei ne deɛ Otumfoɔ
{\ND{Awurade}} seɛ: Mɛtie Israel efie abisadeɛ na mayɛ yei ama wɔn; Mɛma wɔn nkurɔfoɔ adɔɔso sɛ nnwan,

\VS{38}wɔbɛdɔɔso sɛ nnwankuo a wɔde wɔn kɔ Yerusalem sɛ afɔrebɔdeɛ wɔ afahyɛ nna. Saa ara na nnipa dodoɔ bɛhyɛ nkuropɔn a abubuo no so ma. Afei wɔbɛhunu sɛ mene
{\ND{Awurade}} no.”




\par }\Chap{37}{\SH Bɔnhwa Mu Nnompe A Ɛho Akokwa
\par }
{\PP \VerseOne{1}Na
{\ND{Awurade}} nsa wɔ me so na ɔde ne Honhom yii me firii adi de me bɛsii bɔnhwa no mfimfini, na nnompe ayɛ no ma.

\VS{2}Ɔde me dii akɔneaba wɔ mu na mehunuu nnompe bebree wɔ bɔnhwa no ase, nnompe a ɛho akokwa.

\VS{3}Ɔbisaa me sɛ, “Onipa ba, saa nnompe yi bɛtumi anya nkwa anaa?”

\par }{\PP Mekaa sɛ, “Ao Otumfoɔ
{\ND{Awurade}}, wo nko ara na wonim.”


\par }{\PP \VS{4}Afei ɔka kyerɛɛ me sɛ, “Hyɛ nkɔm wɔ nnompe yi ho na ka kyerɛ wɔn sɛ, ‘Nnompe a mo ho akokwa, montie
{\ND{Awurade}} asɛm!

\VS{5}Yei ne deɛ Otumfoɔ
{\ND{Awurade}} ka kyerɛ saa nnompe yi: Mɛma ahomeɛ aba mo mu na mobɛnya nkwa.

\VS{6}Mɛma ntini abɛsosɔ mo mu, na mede ɛnam agu mo so na mede wedeɛ akata mo so. Mede ahomeɛ bɛgu mo mu na moaba nkwa mu. Afei wobɛhunu sɛ mene
{\ND{Awurade}}.’ ”


\par }{\PP \VS{7}Ɛno enti mehyɛɛ nkɔm sɛdeɛ wɔhyɛɛ me no. Na megu so rehyɛ nkɔm no, ɛnne bi baeɛ, awosoɔ bi, na nnompe no keka bobɔɔ mu, dompe bɛkaa ne dompe ho.

\VS{8}Na mehwɛeɛ hunuiɛ sɛ ntini baa so, na ɛnam baa ho na wedeɛ bɛkataa so, nanso na ahomeɛ biara nni mu.


\par }{\PP \VS{9}Afei ɔka kyerɛɛ me sɛ: “Hyɛ nkɔm kyerɛ ahome, hyɛ nkɔm onipa ba, na ka kyerɛ no sɛ, ‘Sei na Otumfoɔ
{\ND{Awurade}} seɛ: Ahome, firi mframa ɛnan no mu bra bɛhome gu saa awufoɔ yi mu na wɔnya nkwa.’ ”

\VS{10}Enti mehyɛɛ nkɔm sɛdeɛ ɔhyɛɛ me no, na ahome hyɛnee wɔn mu; na nkwa baa wɔn mu ma wɔsɔre gyinagyinaa wɔn nan so, ɛdɔm kɛseɛ pa ara.


\par }{\PP \VS{11}Afei ɔka kyerɛɛ me sɛ, “Onipa ba, saa nnompe yi yɛ Israel efie nyinaa. Wɔka sɛ: ‘Yɛn nnompe ho akokwa na yɛn anidasoɔ asa. Wɔatwa yɛn agu korakora.’

\VS{12}Ɛno enti hyɛ nkɔm na ka kyerɛ wɔn sɛ: ‘Yei ne deɛ Otumfoɔ
{\ND{Awurade}} seɛ: Me nkurɔfoɔ, merebɛbuebue mo adamena na mayi mo afiri mu apue. Mede mo bɛsane aba Israel asase so.

\VS{13}Afei mo, me nkurɔfoɔ, sɛ mebuebue mo adamena na meyiyi mo firi mu a, mobɛhunu sɛ mene
{\ND{Awurade}} no.

\VS{14}Mede me Honhom bɛhyɛ mo mu na mobɛnya nkwa, na mede mo bɛtena mo ankasa asase so. Afei mobɛhunu sɛ me,
{\ND{Awurade}} na makasa na mayɛ nso,
{\ND{Awurade}} asɛm nie.’ ”


\par }{\SH Ɔman Baako A Ɛhyɛ Ɔhene Baako Ase
\par }
{\PP \VS{15}{\ND{Awurade}} asɛm baa me nkyɛn sɛ:

\VS{16}“Onipa ba, fa dua na twerɛ ho sɛ, ‘Yei gyina hɔ ma Yudafoɔ ne Israelfoɔ a wɔka ne ho no.’ Afei fa dua foforɔ na twerɛ ho sɛ, ‘Efraim dua a ɛyɛ Yosef ne Israel efie a wɔka ne ho nyinaa dea.’

\VS{17}Ka ne mmienu bɔ mu na ɛnyɛ dua baako wɔ wo nsam.


\par }{\PP \VS{18}“Sɛ wo nkurɔfoɔ ka sɛ, ‘Worenkyerɛ yɛn deɛ wode yei kyerɛ anaa a,’

\VS{19}ka kyerɛ wɔn sɛ, ‘Yei ne deɛ Otumfoɔ
{\ND{Awurade}} seɛ: Merebɛfa Yosef dua a ɛhyɛ Efraim ne Israel mmusuakuo a wɔka ne ho no nsa, na mede abɔ Yuda dua no mu ayɛ mmienu no baako, na wɔbɛyɛ baako wɔ me nsam.’

\VS{20}Ma nnua a woatwerɛtwerɛ ho no so kyerɛ wɔn

\VS{21}na ka kyerɛ wɔn sɛ, ‘Yei ne deɛ Otumfoɔ
{\ND{Awurade}} seɛ: Mɛyi Israelfoɔ afiri amanaman a wɔkɔ soɔ no so. Mɛboaboa wɔn ano afiri afanan nyinaa na mede wɔn asane aba wɔn ankasa asase so.

\VS{22}Mɛyɛ wɔn ɔman baako wɔ asase no so wɔ Israel mmepɔ so. Ɔhene baako bɛdi wɔn nyinaa so na wɔrenyɛ aman mmienu bio, na wɔrenkyɛ mu nyɛ wɔn ahennie mmienu.

\VS{23}Wɔremfa wɔn ahoni ne nsɛsodeɛ tantane no anaasɛ wɔn nnebɔne no mu bi ngu wɔn ho fi bio, na mɛgye wɔn nkwa afiri wɔn akyirisane bɔne mu na mɛte wɔn ho. Wɔbɛyɛ me nkurɔfoɔ na mayɛ wɔn Onyankopɔn.


\par }{\PP \VS{24}“ ‘Me ɔsomfoɔ Dawid bɛdi wɔn so ɔhene na wɔn nyinaa bɛnya odwanhwɛfoɔ baako. Wɔbɛdi me mmara so na wɔahwɛ mʼahyɛdeɛ ayɛ.

\VS{25}Wɔbɛtena asase a mede maa me ɔsomfoɔ Yakob, asase a mo agyanom tenaa soɔ. Wɔne wɔn mma ne wɔn mma mma bɛtena hɔ afebɔɔ, na me ɔsomfoɔ Dawid bɛyɛ wɔn ɔberempɔn afebɔɔ.

\VS{26}Me ne wɔn bɛyɛ asomdwoeɛ apam, ɛbɛyɛ apam a ɛte hɔ daa. Mɛma wɔatim na mama wɔadɔre na mede me kronkronbea bɛsi wɔn mu afebɔɔ.

\VS{27}Me tenabea bɛwɔ wɔn mu, mɛyɛ wɔn Onyankopɔn na wɔayɛ me nkurɔfoɔ.

\VS{28}Afei amanaman no bɛhunu sɛ me
{\ND{Awurade}}, me na meyɛ Israel kronkron, ɛberɛ a me kronkronbea si wɔn mu afebɔɔ.’ ”




\par }\Chap{38}{\SH Nkɔmhyɛ A Ɛtia Gog
\par }
{\PP \VerseOne{1}{\ND{Awurade}} asɛm baa me nkyɛn sɛ,

\VS{2}“Onipa ba, fa wʼani si Gog, a ɛwɔ Magog asase so no so, Mesek ne Tubal ɔberempɔn no; hyɛ nkɔm tia no

\VS{3}na ka sɛ: ‘Yei ne deɛ Otumfoɔ
{\ND{Awurade}} seɛ: Me ne wo anya, Gog, Mesek ne Tubal ɔberempɔn.

\VS{4}Mɛkyinkyim wo na mede nnarewa asosɔ wʼapantan mu, na mede wo ne wʼakodɔm nyinaa, wʼapɔnkɔ, wʼapɔnkɔtesofoɔ a wɔhyehyɛ akotaadeɛ ne ɛdɔm kɛseɛ a wɔkurakura akokyɛm akɛseɛ ne nketewa a wɔn nyinaa rehinhim wɔn akofena, apue.

\VS{5}Persia, Kus ne Put a wɔn nyinaa kurakura akokyɛm na wɔhyehyɛ wɔn dadeɛ kyɛ bɛka wɔn ho,

\VS{6}afei Gomer ne nʼasraafoɔ nyinaa ne Bet-Togarma a wɔfiri atifi fam akyirikyiri ne nʼasraafoɔ ne aman bebree bɛka wo ho.


\par }{\PP \VS{7}“ ‘Siesie wo ho, yɛ krado, wo ne nipakuo a wɔaboaboa wɔn ho ano wɔ wo nkyɛn nyinaa na yɛ wɔn so hwɛfoɔ.

\VS{8}Nna bebree akyi no, wobɛtwe atuo. Mfeɛ bi akyi no wobɛko afa asase bi a wafiri ɔko mu afirie na wɔaboaboa ɛso nnipa afiri amanaman so aba Israel mmepɔ a ada mpan akyɛre no so. Wɔde wɔn fifiri amanaman no mu, na seesei wɔn nyinaa te asomdwoeɛ mu.

\VS{9}Wo ne wʼasraafoɔ nyinaa ne aman bebrebe a wɔwɔ wo nkyɛn no bɛforo akɔ mo anim sɛ ahum. Mobɛyɛ sɛ omununkum akata asase no so.


\par }{\PP \VS{10}“ ‘Yei ne deɛ Otumfoɔ
{\ND{Awurade}} seɛ: Saa ɛda no, nsusuiɛ bi bɛba wo tirim na wobɛdwene nhyehyɛeɛ bɔne bi.

\VS{11}Wobɛka sɛ, “Mɛko afa asase a wɔntoo ɛso nkuraa ho fasuo. Mɛto ahyɛ nnipa a wɔwɔ asomdwoeɛ na wɔnnwene hwee ho, a wɔn mu biara nni ɔfasuo, apono ne akyi adaban.

\VS{12}Mɛfom na mawia na madane me nsa atia amanfo a nnipa abɛtena soɔ ne nnipa a wɔaboa wɔn ano afiri amanaman so, nnipa a ayɛmmoa ne adwadideɛ abu wɔn soɔ na wɔtete asase no mfimfini.”

\VS{13}Seba ne Dedan ne Tarsis adwadifoɔ ne ne nkuraase nyinaa bɛbisa wo sɛ, “Woaba sɛ worebɛfom anaa? Woaboa wo dɔm ano sɛ morebɛwia na moasoa dwetɛ ne sikakɔkɔɔ, ayɛmmoa ne adwadideɛ akɔ na moafa afodeɛ bebree abranso anaa?” ’


\par }{\PP \VS{14}“Ɛno enti, onipa ba hyɛ nkɔm kyerɛ Gog sɛ, ‘Yei ne deɛ Otumfoɔ
{\ND{Awurade}} seɛ: Saa ɛda no, ɛberɛ a me nkurɔfoɔ Israelfoɔ te hɔ asomdwoeɛ mu no, worennwene ho anaa?

\VS{15}Wobɛfiri wʼasase so wɔ atifi fam nohoa tɔnn, wo ne aman bebree a wɔn nyinaa tete apɔnkɔ soɔ, nipadɔm kɛseɛ, asraadɔm a ɛso.

\VS{16}Mobɛtu atene akɔtia me nkurɔfoɔ Israelfoɔ te sɛ omununkum a ɛkata asase no so. Nna a ɛbɛba no mu, Gog, mɛma woasɔre atia mʼasase, sɛdeɛ aman no bɛhunu me, ɛberɛ a menam wo so bɛda me ho adi sɛ ɔkronkronni wɔ wɔn anim.


\par }{\PP \VS{17}“ ‘Yei ne deɛ Otumfoɔ
{\ND{Awurade}} seɛ: Ɛnyɛ wo ne deɛ menam mʼasomfoɔ Israel adiyifoɔ so kaa wo ho asɛm nna a atwam no anaa? Saa ɛberɛ no, wɔde mfeɛ bebree hyɛɛ nkɔm sɛ mɛma wo so de atia wɔn.

\VS{18}Yei ne deɛ ɛbɛsi saa ɛda no. Sɛ Gog to hyɛ Israel asase so a, mʼabufuhyeɛ bɛsɔre, Otumfoɔ
{\ND{Awurade}} asɛm nie.

\VS{19}Mʼanem ne mʼabufuhyeɛ mu, mepae mu ka sɛ, saa ɛberɛ no asasewosoɔ kɛseɛ bɛba Israel asase so.

\VS{20}Ɛpo mu mpataa, ewiem nnomaa, wiram mmoa, abɔdeɛ biara a ɛwea asase soɔ ne nnipa a wɔwɔ asase so nyinaa ho bɛpopo wɔ mʼanim. Mmepɔ bɛtutu agu, abotan bɛdwiri na afasuo nyinaa abubu agu fam.

\VS{21}Mɛfrɛ akofena abɛtia Gog wɔ me mmepɔ nyinaa so, Otumfoɔ
{\ND{Awurade}} asɛm nie. Wɔde akofena bɛsɔre atia wɔn ho wɔn ho.

\VS{22}Mede ɔyaredɔm ne mogyahwiegu bɛbu no atɛn, mɛhwie osubrane, ampariboɔ, ogya ne sɔfe a ɛdɛre agu ɔno ne nʼasraafoɔ ne aman bebree a wɔka ne ho no so.

\VS{23}Enti mɛda me kɛseyɛ ne me kronkronyɛ adi, na mama amanaman ahunu me. Afei wɔbɛhunu sɛ mene
{\ND{Awurade}} no.’




\par }\Chap{39}{\PP \VerseOne{1}“Onipa ba, hyɛ nkɔm tia Gog na ka sɛ: ‘Yei ne deɛ Otumfoɔ
{\ND{Awurade}} seɛ: Me ne wo anya, Gog, Mesek ne Tubal ɔberempɔn.

\VS{2}Mɛkyinkyim wo na matwe wʼase. Mede wo bɛfiri atifi fam nohoa tɔnn na mede aba Israel mmepɔ so.

\VS{3}Afei, mɛbɔ wo tadua afiri wo nsa benkum mu na mama wʼagyan afiri wo nsa nifa mu agu fam.

\VS{4}Wo ne wʼakodɔm nyinaa ne aman a wɔka wo ho bɛtotɔ wɔ Israel mmepɔ so. Mede wo bɛma nnomaa ahodoɔ a wɔpɛ deɛ aporɔ ne wiram mmoa sɛ wɔn aduane.

\VS{5}Mobɛtotɔ wɔ mfuo so, ɛfiri sɛ makasa, Otumfoɔ
{\ND{Awurade}} asɛm nie.

\VS{6}Mɛtɔ ogya agu Magog so ne wɔn a wɔtete hɔ asomdwoeɛ mu wɔ mpoano nsase so no na wɔbɛhunu sɛ mene
{\ND{Awurade}} no.


\par }{\PP \VS{7}“ ‘Mɛma me nkurɔfoɔ Israelfoɔ ahunu me din kronkron wɔ wɔn mu na meremma ho ɛkwan mma wɔnngu me din kronkron ho fi, na aman no bɛhunu sɛ me
{\ND{Awurade}} mene Ɔkronkronni no wɔ Israel.

\VS{8}Ɛreba! Na ampa ara ɛbɛsi, Otumfoɔ
{\ND{Awurade}} asɛm nie. Ɛda a maka ho asɛm no nie.


\par }{\PP \VS{9}“ ‘Afei wɔn a wɔtete Israel nkuro soɔ bɛfiri adi na wɔde akodeɛ no bɛsɔ ogya, akokyɛm nketewa ne akɛseɛ, tadua ne agyan, mporibaa ne mpea. Wɔde bɛyɛ anyina asɔ ogya mfeɛ nson.

\VS{10}Ɛrenhia sɛ wɔbɛkɔ anyina wɔ mfuo no so anaasɛ wɔbɛpɛ bi wɔ kwaeɛ mu, ɛfiri sɛ wɔde akodeɛ no bɛsɔ ogya. Na wɔbɛfom wɔn a wɔfom wɔn nneɛma no nneɛma, Otumfoɔ
{\ND{Awurade}} asɛm nie.


\par }{\PP \VS{11}“ ‘Saa ɛda no, mɛyɛ amusieeɛ wɔ Israel ama Gog, wɔ bɔnhwa a ɛda baabi a wɔn a wɔtu ɛkwan kɔ apueeɛ fam wɔ ɛpo no ho fa. Ɛbɛsi akwantufoɔ ɛkwan ɛfiri sɛ Gog ne ne nipadɔm no, wɔbɛsie wɔn wɔ hɔ. Ɛno enti wɔbɛfrɛ hɔ sɛ Hamon Gog bɔnhwa.


\par }{\PP \VS{12}“ ‘Na Israel efie de abosome nson bɛsie wɔn de adwira asase no.

\VS{13}Nnipa a wɔwɔ asase no so bɛsie wɔn, na ɛda a wɔbɛhyɛ me animuonyam no bɛyɛ nkaeɛda ama wɔn, Otumfoɔ
{\ND{Awurade}} na ɔseɛ.

\VS{14}Ɛberɛ biara, wɔbɛfa mmarima daa ama wɔaprapra asase no so. Ebinom bɛfa asase no so nyinaa, na ebinom nso asie wɔn a wɔda so gugu asase no so.

\par }{\PP “ ‘Abosome nson akyi no, wɔbɛfiri aseɛ ahwehwɛ asase no so.

\VS{15}Ɛberɛ a wɔrekyinkyin asase no so no, sɛ wɔn mu bi hunu onipa dompe a, ɔbɛhyɛ hɔ agyiraeɛ akɔsi sɛ asiefoɔ bɛfa akɔsie wɔ Hamon Gog bɔnhwa no mu.

\VS{16}(Kuro bi bɛba hɔ a ne din de Hamona). Na sei na wɔbɛdwira asase no.’


\par }{\PP \VS{17}“Onipa ba, yei ne deɛ Otumfoɔ
{\ND{Awurade}} seɛ: Frɛ nnomaa ahodoɔ ne wiram mmoadoma nyinaa na ka kyerɛ wɔn sɛ, ‘Mommoaboa mo ho ano mfiri mmeammea mmra afɔrebɔ a meresiesie ama mo no ase, afɔrebɔ kɛseɛ wɔ Israel mmepɔ so. Ɛhɔ na mobɛwe ɛnam na moanom mogya.

\VS{18}Mobɛwe nnɔmmarima nam wɔ hɔ na moanom asase so mmapɔmma mogya te sɛ deɛ wɔyɛ nnwennini ne nnwammaa, mpapo ne anantwinini a wɔn nyinaa yɛ Basan ayɛmmoa a wɔadɔre sradeɛ.

\VS{19}Afɔdeɛ a meresiesie ama mo no, mobɛdi sradeɛ kɔsi sɛ mobɛyɛ pintinn na moanom mogya akɔsi sɛ mobɛbobo.

\VS{20}Mobɛwe apɔnkɔ ne sotefoɔ, nnɔmmarima ne asraafoɔ ahodoɔ nyinaa ɛnam amee wɔ me ɛpono so,’ Otumfoɔ
{\ND{Awurade}} asɛm nie.


\par }{\PP \VS{21}“Mɛda mʼanimuonyam adi wɔ amanaman no mu na wɔn nyinaa bɛhunu asotwe ne nsa a mede ato wɔn so.

\VS{22}Ɛfiri saa ɛda no rekorɔ, Israel efie bɛhunu sɛ mene
{\ND{Awurade}}, wɔn Onyankopɔn no.

\VS{23}Na amanaman no bɛhunu sɛ Israelfoɔ kɔɔ nkoasom mu wɔn bɔne enti, ɛfiri sɛ wɔanni me nokorɛ. Ɛno enti mede mʼanim hintaa wɔn, na mede wɔn hyɛɛ wɔn atamfoɔ nsa na wɔn nyinaa totɔɔ wɔ akofena ano.

\VS{24}Me ne wɔn diiɛ sɛdeɛ wɔn ho fi ne wɔn mfomsoɔ teɛ, mede mʼanim hintaa wɔn.


\par }{\PP \VS{25}“Ɛno enti sei na Otumfoɔ
{\ND{Awurade}} seɛ: Mede Yakob bɛfiri nkoasom mu aba na manya ahummɔborɔ ama Israelfoɔ nyinaa, na mɛtwe me din kronkron no ho ninkunu.

\VS{26}Wɔn werɛ bɛfiri wɔn animguaseɛ ne nokorɛ a wɔanni me ɛberɛ a na wɔte hɔ asomdwoeɛ mu wɔ wɔn asase so a obiara nhunahuna wɔn.

\VS{27}Sɛ mede wɔn firi amanaman no so sane ba na meboaboa wɔn ano firi wɔn atamfoɔ nsase so a, mɛfa wɔn so ada me kronkronyɛ adi wɔ amanaman no nyinaa ani so.

\VS{28}Afei wɔbɛhunu sɛ mene
{\ND{Awurade}} wɔn Onyankopɔn no, ɛfiri sɛ ɛwom sɛ mede wɔn kɔɔ nnommumfa mu wɔ amanaman no mu deɛ, nanso mɛboaboa wɔn ano akɔ wɔn ankasa asase so a merennya wɔn mu biara wɔ akyire.

\VS{29}Meremfa mʼanim nhinta wɔn bio, ɛfiri sɛ mɛhwie me Honhom agu Israel efie so, Otumfoɔ
{\ND{Awurade}} asɛm nie.”




\par }\Chap{40}{\SH Asɔredan Foforɔ No Mfefaremu
\par }
{\PP \VerseOne{1}Yɛn nnommumfa afe a ɛtɔ so aduonu enum, afe no ahyɛaseɛ bosome ɛda a ɛtɔ so edu a ɛyɛ kuropɔn no asehweɛ afe a ɛtɔ so dunan no, saa ɛda no ara no
{\ND{Awurade}} nsa baa me so, na ɔde me kɔɔ hɔ.

\VS{2}Onyankopɔn anisoadehunu mu no, ɔde me kɔɔ Israel asase so, na ɔde me kɔgyinaa bepɔ tenten bi so; nʼanafoɔ fam no na adan bi wɔ hɔ a ɛsɛ kuropɔn.

\VS{3}Ɔde me kɔɔ hɔ na mehunuu ɔbarima bi a ne tebea te sɛ kɔbere mfrafraeɛ; na ɔgyina ɔpono no ano, kura serekye ahoma ne susudua wɔ ne nsam.

\VS{4}Ɔbarima yi ka kyerɛɛ me sɛ, “Onipa ba, fa wʼani hwɛ na fa wʼaso tie na biribiara a merebɛkyerɛ wo no, fa wʼadwene di akyire, ɛfiri sɛ ɛno enti na wɔde wo aba ha. Ka biribiara a wobɛhunu kyerɛ Israel efie.”


\par }{\SH Apueeɛ Fam Ɛpono A Ɛkɔ Akyire Adihɔ
\par }
{\PP \VS{5}Mehunuu ɔfasuo a atwa asɔredan no mfefaremu nyinaa ho ahyia. Susudua a ɛhyɛ ɔbarima no nsam no tenten yɛ anammɔn edu ne fa. Ɔsusuu ɔfasuo no hunuu sɛ ne pipiripie yɛ anammɔn edu ne fa, na ne ɔsorokɔ nso saa ara.


\par }{\PP \VS{6}Afei, ɔkɔɔ abɔntenpono a ɛkyerɛ apueeɛ fam no ano. Ɔforoo nʼatrapoe no na ɔsusuu aboboano na ne tɛtrɛtɛ yɛ anammɔn edu ne fa.

\VS{7}Awɛmfoɔ adan no mu biara tentene mu yɛ anammɔn edu ne fa na ne tɛtrɛtɛ mu nso yɛ anammɔn edu ne fa. Afasuo ntiantia a ɛtwitwa awɛmfoɔ adan no ntam mu pipiripie yɛ anammɔn nson ne fa. Ntwonoo a anim kyerɛ asɔredan no aboboano ɛpono no tɛtrɛtɛ yɛ anammɔn edu ne fa.

\VS{8}Afei ɔsusuu ɛpono no ntwonoo;

\VS{9}na ne tentene mu yɛ anammɔn dumienu, na nʼadum mu biara nso pipiripie yɛ anammɔn mmiɛnsa. Ɛpono no ntwonoo anim hwɛ asɔredan no.


\par }{\PP \VS{10}Na awɛmfoɔ adan mmiɛnsa mmiɛnsa wɔ apueeɛ ɛpono no benkum so ne nifa so; na ne nyinaa kɛseɛ yɛ pɛ na afasuo ntiantia a ɛtwitwa ntam no nso pipiripie yɛ pɛ.

\VS{11}Afei ɔsusuu abɔntenpono no ano ɛkwan, na ne tɛtrɛtɛ yɛ anammɔn dunum na ne tentene mu nso yɛ anammɔn dunkron ne fa.

\VS{12}Awɛmfoɔ adan no mu biara anim wɔ ɔfasuo tiawa a ne sorokɔ yɛ ɔnamɔn ne fa, na awɛmfoɔ adan no mu biara yɛ ahinanan a ɔfa biara susu anammɔn edu ne fa.

\VS{13}Afei ɔsusuu ɛpono no firi awɛmfoɔ adan no mu baako ɔfasuo a ɛwɔ akyire no atifi kɔsii ɛdan a ɛne no di nhwɛanim no akyire ɔfasuo atifi; na ɛkwan a ɛda ntam yɛ anammɔn aduasa nson ne fa.

\VS{14}Ɔsusu faa afasuo ntiantia a ɛtwitwa awɛmfoɔ adan no ntam no nyinaa anim wɔ ɛpono ɛkwan no mu, na ɛyɛɛ anammɔn aduɔkron. Ntenemu no kɔsii ntwonoo a anim hwɛ adihɔ hɔ no.

\VS{15}Ɛkwan a ɛfiri abɔntenpono aboboano kɔsi ntwonoo no tire yɛ anammɔn aduɔson enum.

\VS{16}Awɛmfoɔ adan ne afasuo ntiantia a ɛtwitwa wɔn ntam wɔ abɔntenpono ɛkwan no mu no, na banbɔ mpomma nketenkete atwa ho ahyia, na saa ara na ntwonoo no mu teɛ, na ne nyinaa buebue kɔ mu. Afasuo ntiatia a ɛtwitwa awɛmfoɔ adan no ntam no, wɔakurukyire mmɛdua de asiesie anim.


\par }{\SH Adihɔ A Ɛda Akyire
\par }
{\PP \VS{17}Afei ɔde me baa adihɔ a ɛda akyire hɔ. Ɛhɔ na mehunuu adan bi ne aboɔ nsɛweeɛ bi a ɛwɔ mfikyire adihɔ no ɔfasuo ase nyinaa; na adan no yɛ aduasa wɔ aboɔ nsɛweeɛ no akyi.

\VS{18}Na aboɔ nsɛweeɛ no trɛ firi apono no anim, na na ne tɛtrɛtɛ te sɛ ntwonoo no a ɛhyɛn adihɔ no tɛtrɛtɛ; yei ne aseɛ nsɛweeɛ no.

\VS{19}Afei ɔsusuu ɛkwan a ɛfiri nhyɛnmu ɛpono a ɛdi ɛkan no de kɔsii ɛpono a ɛwɔ Kronkronbea no anim wɔ atifi fam; na ɛyɛ anammɔn ɔha ne aduonum firi apueeɛ de kɔsi atifi fam.


\par }{\SH Atifi Fam Ɛpono
\par }
{\PP \VS{20}Afei ɔsusuu ɛpono a ani hwɛ atifi fam na ɛpue mfikyire adihɔ no tentene ne ne tɛtrɛtɛ.

\VS{21}Na awɛmfoɔ adan a mmiɛnsa wɔ afaafa, afasuo ntiawa a ɛtwitwa wɔn ntam ne ntwonoo no mfefaremu te sɛ ɔpono a ɛdi ɛkan no deɛ. Na ne tenten yɛ anammɔn aduɔson enum na ne tɛtrɛtɛ yɛ anammɔn aduasa nson ne fa.

\VS{22}Na ne mpomma nketenkete ne ntwonoo ne mmɛdua a wɔakurukyire no nsusuwiiɛ nyinaa te sɛ ɛpono a ani hwɛ apueeɛ fam no deɛ. Atwedeɛ nnidisoɔ nson na wɔforo de kɔ mu. Atwedeɛ no ne ntwonoo no di nhwɛanim.

\VS{23}Na ɛpono bi wɔ hɔ a ɛkɔ mfimfini adihɔ a ɛne atifi fam ɛpono no di nhwɛanim, sɛdeɛ na ɛteɛ wɔ apueeɛ fam no. Ɔsusu firii ɛpono baako ano kɔsii deɛ ɛne no di nhweanim no ano; na ɛyɛ anammɔn ɔha ne aduonum.


\par }{\SH Anafoɔ Fam Pono
\par }
{\PP \VS{24}Afei ɔdii mʼanim de me kɔɔ anafoɔ fam, na mehunuu ɛpono a ani hwɛ anafoɔ fam no. Ɔsusuu nʼadum ne ntwonoo no, na wɔn nsusuiɛ te sɛ nkaeɛ no.

\VS{25}Na ɛpono no ne ntwonoo no ho wowɔ mpomma nketenkete wɔ ho nyinaa te sɛ mpomma nketenkete a ɛwɔ nkaeɛ no ho no. Na ntwonoo no tentene yɛ anammɔn aduɔwɔtwe nson na ne tɛtrɛtɛ yɛ anammɔn aduanan ɛnan.

\VS{26}Atwedeɛ nnidisoɔ nson na wɔforo kɔ ɛpono no ano, na ne ntwonoo no ne no di nhwɛanim; na mmɛdua mfoni wɔ afasuo ntiantia a ɛtwitwa awɛmfoɔ no adan no ntam no anim wɔ nʼafanu.

\VS{27}Na mfimfini adihɔ nso wɔ ɛpono a ani hwɛ anafoɔ fam, na ɔsusuu ɛkwan a ɛda saa ɛpono yi ne abɔntenpono a ɛwɔ anafoɔ fam no ntam; na ɛyɛ anammɔn ɔha ne aduonum.


\par }{\SHB Apono A Ɛkɔ Mfimfini Adihɔ
\par }
{\PP \VS{28}Afei, ɔde me faa anafoɔ fam ɛpono no mu baa mfimfini adihɔ hɔ. Ɔsusuu anafoɔ fam ɛpono no; na ne nsusuiɛ no nyinaa te sɛ deɛ aka no.

\VS{29}Nʼawɛmfoɔ adan, afasuo ntiatia a ɛtwitwa adan no ntam ne ntwonoo no nsusuiɛ ne deɛ aka no yɛ pɛ. Na ɛpono no ne ne ntwonoo wowɔ mpomma nketenkete wɔ ho nyinaa. Na ne tentene yɛ anammɔn aduɔson enum na ne tɛtrɛtɛ nso yɛ anammɔn aduasa nson ne fa.

\VS{30}(Ɛpono no ntwonoo a wɔde kɔ mfimfini adihɔ no tentene yɛ anammɔn aduasa nson na ne tɛtrɛtɛ nso yɛ anammɔn nson ne fa.)

\VS{31}Ɛpono no hwɛ mfikyire adihɔ hɔ; nʼafadum ho wɔ mmɛdua a wɔakurukyire, na atrapoe nnidisoɔ nwɔtwe na wɔforo de kɔ hɔ.


\par }{\PP \VS{32}Afei, ɔde me baa mfimfini adihɔ hɔ wɔ apueeɛ fam na ɔsusuu ɛpono no; na ne nsusuiɛ ne deɛ aka no yɛ pɛ.

\VS{33}Nʼawɛmfoɔ adan, afasuo ntiatia a ɛtwitwa adan no ntam ne ntwonoo no nsusuiɛ ne deɛ aka no yɛ pɛ. Na ɛpono no ne ne ntwonoo wowɔ mpomma nketenkete wɔ ho nyinaa. Na ne tentene yɛ anammɔn aduɔson enum na ne tɛtrɛtɛ nso yɛ anammɔn aduasa nson ne fa.

\VS{34}Ne ntwonoo hwɛ mfimfini adihɔ hɔ; nʼafadum ho wɔ mmɛdua a wɔakurukyire, na atrapoe nnidisoɔ nwɔtwe na wɔforo de kɔ hɔ.


\par }{\PP \VS{35}Afei ɔde me baa atifi fam ɛpono no ano na ɔsusuiɛ. Na ne nsusuiɛ no ne deɛ aka no yɛ pɛ,

\VS{36}saa ara na nʼawɛmfoɔ adan, afasuo ntiantia a ɛtwitwa adan no ntam ne ne ntwonoo tɛ sɛ nkaeɛ no, ɛnna mpomma nketenkete wɔ ɛho nyinaa. Na ne tentene yɛ anammɔn aduɔson enum, na ne tɛtrɛtɛ nso yɛ anammɔn aduasa nson ne fa.

\VS{37}Ne ntwonoo no ani kyerɛ mfikyire adihɔ hɔ, nʼafadum no afaanu nyinaa ho wɔ mmɛdua a wɔakurukyire, na atrapoe nnidisoɔ nwɔtwe na wɔforo de kɔ hɔ.


\par }{\SHB Adan A Wɔsiesie Afɔrebɔdeɛ Wɔ Mu
\par }
{\PP \VS{38}Ɛdan bi a ɛpono da ano bɛn ntwonoo a ɛwowɔ apono a ɛwɔ mfimfini no mu biara ho. Ɛhɔ na wɔhohoro ɔhyeɛ afɔrebɔdeɛ ho.

\VS{39}Apono mmienu sisi abɔntenpono ntwonoo mu, na ɛso na wɔkunkum ɔhyeɛ afɔdeɛ, bɔne afɔdeɛ ne afɔdie afɔdeɛ mmoa.

\VS{40}Ntwonoo no akyi, atrapoe no nkyɛn mu fa ne fa a ɛrekɔ atifi fam ɛpono no ano no, na apono mmienu sisi hɔ.

\VS{41}Ɛno enti ɛpono no afa mmienu no, na apono ɛnan sisi ɛfa biara; ne nyinaa yɛ apono nwɔtwe a ɛso na wɔkum mmoa afɔrebɔdeɛ.

\VS{42}Aboɔ a wɔatwa apono ɛnan wɔ hɔ ma ɔhyeɛ afɔrebɔdeɛ. Emu biara tentene yɛ anammɔn mmienu ne fa, na ne tɛtrɛtɛ nso yɛ saa ara, ne sorokɔ yɛ ɔnamɔn baako ne fa. Saa apono yi so na wɔde asekan ne nkukuo a wɔde yɛ ɔhyeɛ afɔrebɔdeɛ ne afɔrebɔdeɛ a aka mmoa ho adwuma guo.

\VS{43}Na kɔtɔkorɔ nta adinam a emu biara tentene yɛ nsateakwaa mmiɛnsa sensɛn afasuo no nyinaa ho. Apono no so na wɔde afɔrebɔ ɛnam guo.


\par }{\SHB Asɔfoɔ No Adan
\par }
{\PP \VS{44}Mfimfini ɛpono no akyi wɔ mfimfini adihɔ no, na adan mmienu wɔ hɔ; baako bɛn atifi fam ɛpono a ani hwɛ anafoɔ fam, na baako nso bɛn anafoɔ fam ɛpono a ani kyerɛ atifi fam.

\VS{45}Ɔka kyerɛɛ me sɛ, “Ɛdan a ɛwɔ anafoɔ fam no, asɔfoɔ a wɔhwɛ asɔredan no so no dea,

\VS{46}Na ɛdan a ani kyerɛ atifi fam no yɛ asɔfoɔ a wɔhwɛ afɔrebukyia no so no dea. Yeinom yɛ Sadok mmammarima a wɔn nko ara ne Lewifoɔ a wɔtumi bɛn
{\ND{Awurade}} na wɔsom wɔ nʼanim.”

\VS{47}Afei wɔsusuu adihɔ no. Na ɛyɛ ahinanan a ɛfa biara tentene yɛ anammɔn ɔha ne aduonum. Na afɔrebukyia no si asɔredan no anim.


\par }{\SH Asɔredan No
\par }
{\PP \VS{48}Afei ɔde me baa asɔredan no ntwonoo mu, na ɔsusuu ntwonoo no afadum, na ɛfa biara tɛtrɛtɛ yɛ anammɔn nson ne fa. Na aboboano no tɛtrɛtɛ yɛ anammɔn aduonu baako. Na afasuo ntiawa a epuepue anim no yɛ anammɔn ɛnan ne fa wɔ nʼafanu.

\VS{49}Ntwonoo no tɛtrɛtɛ yɛ anammɔn aduasa, na ɛfiri anim kɔsi akyire yɛ anammɔn dunwɔtwe. Atwedeɛ nnidisoɔ edu bi na wɔforo de kɔ hɔ. Na adum sisi ntwonoo no afadum no fa biara.




\par }\Chap{41}{\PP \VerseOne{1}Ɔbarima no de me kɔɔ asɔredan no mu, na ɔsusuu afadum no; na ne tɛtrɛtɛ yɛ anammɔn nkron wɔ ne fa biara.

\VS{2}Aboboano no tɛtrɛtɛ yɛ anammɔn dunum, na afasuo a epuepue wɔ afaanu no tɛtrɛtɛ yɛ anammɔn nson ne fa. Afei ɔsusuu Asɔredan no mu a na ne tentene yɛ anammɔn aduosia na ne tɛtrɛtɛ yɛ anammɔn aduasa.


\par }{\PP \VS{3}Afei ɔkɔɔ kronkronbea hɔ kɔsusuu nʼafadum a ɛwɔ nʼaboboano no; ebiara tɛtrɛtɛ yɛ anammɔn mmiɛnsa. Aboboano no tɛtrɛtɛ yɛ anammɔn nkron, na afasuo a epuepue afaanu no nso tɛtrɛtɛ yɛ anammɔn edu ne fa.

\VS{4}Na ɔsusuu kronkronbea no mu tentene; na ɛyɛ anammɔn aduasa na ne tɛtrɛtɛ kɔsi asɔredan no nso yɛ anammɔn aduasa. Ɔka kyerɛɛ me sɛ, “Ɛha ne Kronkron Mu Kronkronbea.”


\par }{\PP \VS{5}Ɔsusuu asɔredan no fasuo; na ne pipiripie yɛ anammɔn nson, na adan a ɛwowɔ nkyɛn nkyɛn a atwa asɔredan no ho ahyia no mu biara tɛtrɛtɛ yɛ anammɔn nsia.

\VS{6}Wɔsisii nkyɛnkyɛn adan wɔ asan mmiɛnsa a ɛtoa so so. Adan aduasa wɔ asan biara so. Wɔayɛ asan yi a adan no sisi soɔ no traawa te sɛ apa a atwa asɔredan no ɔfasuo no ho ahyia. Ɛyɛ nnyinasoɔ ma adan no, nanso ɛnka asɔredan no ɔfasuo no.

\VS{7}Nkyɛnkyɛn adan a ɛwowɔ soro no mu trɛ sene deɛ ɛwowɔ aseɛ. Asan mmiɛnsa a atwa asɔredan no ho ahyia no, deɛ ɛwɔ ɔsoro biara trɛ sene deɛ ɛwɔ nʼase, ɛno enti nkyɛnkyɛn adan a ɛwowɔ soro mu trɛ sene deɛ ɛwowɔ nʼase. Atwedeɛ bi firi asan a ɛwɔ fam pa ara no so foro tra mfimfini asan no kɔ asan a ɛtɔ so mmiɛnsa so.


\par }{\PP \VS{8}Mehunuu bamma a atwa asɔredan no ho ahyia a ɛyɛ nkyɛnkyɛn adan no fapem. Na ne tentene yɛ anammɔn nkron.

\VS{9}Nkyɛnkyɛn adan afasuo a ɛwɔ akyire no pipiripie yɛ anammɔn nson ne fa. Ɛkwan a ɛda asɔredan no nkyɛnkyɛn adan no a atwa asɔredan no ho ahyia

\VS{10}ne asɔfoɔ adan no ntam yɛ anammɔn aduasa.

\VS{11}Na apono deda nkyɛnkyɛn adan no ano a ani hwɛ ɛkwan no. Na baako wɔ atifi fam na baako nso wɔ anafoɔ fam; na bamma no anim a ɛkyerɛ ɛkwan no so no pipiripie yɛ anammɔn nson ne fa wɔ ho nyinaa.


\par }{\PP \VS{12}Ɛdan a ani hwɛ asɔredan no adihɔ wɔ atɔeɛ fam no tɛtrɛtɛ yɛ anammɔn ɔha ne enum. Ɛdan no ɔfasuo no pipiripie yɛ anammɔn nson ne fa wɔ ho nyinaa na ne tentene yɛ anammɔn ɔha aduasa enum.


\par }{\PP \VS{13}Ɔsusuu asɔredan no, na ne tentene yɛ anammɔn ɔha ne aduonum, afei asɔredan no adihɔ ne ɛdan no a nʼafasuo ka ho no nso tentene yɛ anammɔn ɔha ne aduonum.

\VS{14}Asɔredan no adihɔ a ɛwɔ apueeɛ fam, de bɛsi asɔredan no anim yɛ anammɔn ɔha ne aduonum.


\par }{\PP \VS{15}Afei ɔsusuu ɛdan a ani hwɛ adihɔ a ɛwɔ asɔredan no akyi ne ɛho mmarannaa a ɛwowɔ ɛfa biara; na ne tentene yɛ anammɔn ɔha ne aduonum.

\par }{\PP Asɔredan no mu, kronkronbea no mu ne ntwonoo a ani hwɛ adihɔ,

\VS{16}ne aboboano, mpomma nketenkete ne mmarannaa a atwa mmiɛnsa yi ho ahyia, deɛ ɛka ho biara ne aboboano no, na wɔde nnua aduradura ho. Ɛfam afasuo no ho kɔka mpomma no ano ne mpomma no, na wɔde dua aduradura ho.

\VS{17}Ɛkwan a ɛda ɛpono a ɛkɔ kronkronbea nu mu no atifi ne afasuo no ho nyinaa, kronkrommea no mu ne asɔredan no mu no nyinaa no,

\VS{18}na wɔakurukyire Kerubim ne mmɛdua. Mmɛdua no didi Kerubim no akyi. Kerubim biara wɔ anim mmienu.

\VS{19}Onipa anim kyerɛ mmɛdua wɔ fa baako na gyata anim kyerɛ mmɛdua wɔ fa baako a aka. Na wɔakurukyire wɔ asɔredan no ho nyinaa.

\VS{20}Asɔredan no mu, ɛfiri fam kɔsi ɛkwan a ɛda ɛpono no atifi ne afasuo ho nyinaa no, na wɔakurukyire Kerubim ne mmɛdua.


\par }{\PP \VS{21}Na asɔredan no mu wɔ aponnwa a ɛyɛ ahanan, na deɛ ɛwɔ Kronkron Mu Kronkron no anim no nso te saa ara.

\VS{22}Na afɔrebukyia a wɔde dua asene wɔ hɔ a ne ɔsorokɔ yɛ anammɔn ɛnan ne fa a na ɛyɛ ahinanan a ɛfa biara susu anammɔn mmiɛnsa; ne ntweaso, ne nnyinasoɔ ne nʼafafa no, wɔde dua na ayɛ. Ɔbarima no ka kyerɛɛ me sɛ, “Saa ɛpono yi na ɛsi
{\ND{Awurade}} anim.”

\VS{23}Asɔredan no mu ne Kronkron Mu Kronkron no nyinaa wowɔ apono a ɛyɛ afanu.

\VS{24}Ɛpono biara wɔ mmukamu mmienu.

\VS{25}Na wɔakurukyire Kerubim ne mmɛdua wɔ asɔredan no mu apono so te sɛ deɛ wɔayɛ wɔ afasuo no ho no, ɛnna wɔabɔ dua nkatasoɔ wɔ ntwonoo no anim.

\VS{26}Ntwonoo no afasuo a ɛwowɔ afa afa no na mpomma nketenkete wɔ mu a wɔakurukyire mmɛdua wɔ afa biara. Na nkyɛnkyɛn adan a ɛwɔ asɔredan no ho nso wowɔ dua nkatasoɔ.




\par }\Chap{42}{\SH Asɔfoɔ Adan
\par }
{\PP \VerseOne{1}Afei, ɔbarima no dii mʼanim faa atifi fam kɔɔ mfikyire adihɔ hɔ de me baa adan a ɛne asɔredan adihɔ di nhwɛanim, na ɛne atifi fam adihɔ ɔfasuo no nso di nhweanim.

\VS{2}Ɛdan a ne ɛpono kyerɛ atifi fam yi tentene yɛ anammɔn ɔha ne aduonum, na ne tɛtrɛtɛ nso yɛ anammɔn aduɔson enum.

\VS{3}Adan no bi ne mfimfini adihɔ no a ne tentene yɛ anammɔn aduasa no di nhweanim. Na adan no bi nso ne aboɔ nsɛweeɛ a ɛwɔ mfikyire adihɔ no di nhwɛanim. Ɛso mmrannaa kyerɛkyerɛ anim wɔ nsan mmiɛnsa no mu biara so.

\VS{4}Adan no anim no, na ɛkwan bi da hɔ a ne tɛtrɛtɛ yɛ anammɔn dunum na tentene yɛ anammɔn ɔha ne aduonum. Wɔn apono no ano kyerɛkyerɛ atifi fam.

\VS{5}Adan a ɛwɔ asan a ɛwɔ ɔsoro no mu susua, ɛfiri sɛ na nʼabrannaa no mu trɛ sene mmrannaa a ɛwowɔ nsan a ɛdidi aseɛ no.

\VS{6}Adan a ɛwɔ asan a ɛtɔ so mmiɛnsa no nni afadum sɛdeɛ nsan a ɛwɔ aseɛ no wɔ no; enti na emu susua sene adan a ɛwowɔ nsan a ɛdidi aseɛ no.

\VS{7}Na ɔfasuo bi wɔ nkyɛn a ɛne adan no ne mfikyire adihɔ no sa so; na ne tentene yɛ anammɔn aduɔson enum a ɛfa adan no anim.

\VS{8}Adan a ɛsa soɔ na ɛtoa mfikyire adihɔ no so no tentene yɛ anammɔn aduɔson enum, nanso adan a ɛsa soɔ a ɛbɛn asɔredan no tentene yɛ anammɔn ɔha ne aduonum.

\VS{9}Sɛ obi firi mfikyire adihɔ reba mu a, ɔbɛhunu sɛ adan a ɛwɔ fam pa ara no aboboano ani kyerɛ apueeɛ fam.

\VS{10}Anafoɔ fam no, adan mmienu bi di nhwɛanim wɔ asɔredan no ne asɔredan no adihɔ hɔ ntam, na

\VS{11}ɛkwan bi da adan no anim. Saa adan yi te sɛ adan a ɛwɔ atifi fam no; wɔn tentene ne wɔn tɛtrɛtɛ yɛ pɛ. Ɛho apono a wɔfa mu pue ne nsusuiɛ yɛ pɛ. Apono a ɛwɔ atifi fam no

\VS{12}nso sesɛ adan a ɛwɔ anafoɔ fam no apono. Na ɛpono bi wɔ ɛkwan a ɛne ɔfasuo a ɛkɔ apueeɛ fam no sa soɔ no ano. Ɛhɔ na wɔfa kɔ adan no mu.


\par }{\PP \VS{13}Na ɔka kyerɛɛ me sɛ, “Atifi fam ne anafoɔ fam adan a ani hwɛ asɔredan adihɔ no yɛ asɔfoɔ no dea. Ɛhɔ na asɔfoɔ a wɔkɔ
{\ND{Awurade}} anim no bɛdi afɔrebɔdeɛ kronkron no. Ɛhɔ na wɔde afɔrebɔdeɛ kronkron pa ara a ɛyɛ aduane afɔrebɔdeɛ, bɔne afɔrebɔdeɛ ne afɔdie afɔrebɔdeɛ no bɛgu, ɛfiri sɛ beaeɛ no yɛ kronkron.

\VS{14}Sɛ asɔfoɔ no kɔ beaeɛ kronkron hɔ, a ɛnsɛ sɛ wɔkɔ mfikyire adihɔ hɔ kɔsi sɛ wɔbɛyiyi wɔn ɔsom ntadeɛ agu hɔ, ɛfiri sɛ saa ntadeɛ no yɛ kronkron. Ɛsɛ sɛ wɔhyɛ ntadeɛ foforɔ bi ansa na wɔabɛn mmeammea a ɔmanfoɔ tumi kɔ hɔ no.”


\par }{\PP \VS{15}Ɔsusuu deɛ ɛwɔ asɔredan no mu wieeɛ no, ɔde me faa apueeɛ ɛpono no ano pueeɛ, na ɔsusuu asɔredan no ho hyiaaɛ.

\VS{16}Ɔsusuu apueeɛ fam na ɛyɛ anammɔn ahanson ne aduonum.

\VS{17}Ɔsusuu atifi fam, na ɛyɛ anammɔn ahanson ne aduonum.

\VS{18}Ɔsusuu anafoɔ fam, na ɛyɛ anammɔn ahanson ne aduonum.

\VS{19}Afei ɔdanee nʼani hwɛɛ atɔeɛ fam, na ɔsusuiɛ no, na ɛyɛ anammɔn ahanson ne aduonum.

\VS{20}Enti na ne mfefaremu no yɛ anammɔn ahanson ne aduonum wɔ afanan no nyinaa, na ɛtwa kronkronbea ne asafo atenaeɛ no ntam.




\par }\Chap{43}{\SH Animuonyam Sane Ba Asɔredan No Mu
\par }
{\PP \VerseOne{1}Na ɔbarima no de me baa apueeɛ fam ɛpono no ano,

\VS{2}na mehunuu Israel Onyankopɔn animuonyam sɛ apue wɔ apueeɛ fam reba. Na ne nne te sɛ nsusenee nworosoɔ ano den, na asase no so hyerɛnee wɔ nʼanimuonyam no mu.

\VS{3}Anisoadehunu a menyaeɛ no te sɛ deɛ menyaa no ɛberɛ a ɔba bɛsɛee kuropɔn no ne deɛ menyaa wɔ Asubɔnten Kebar ho no, na mede mʼanim butuu fam.

\VS{4}{\ND{Awurade}} animuonyam faa ɛpono a ani kyerɛ apueeɛ fam no mu hyɛnee asɔredan no mu.

\VS{5}Na honhom no pagyaa me de me baa mfimfini adihɔ hɔ na
{\ND{Awurade}} animuonyam hyɛɛ asɔredan no ma.


\par }{\PP \VS{6}Ɛberɛ a ɔbarima no gyina me ho no, metee sɛ obi rekasa firi asɔredan no mu kyerɛ me.

\VS{7}Ɔkaa sɛ, “Onipa ba, ɛha ne mʼahennwa siberɛ ne me nan ntiasoɔ. Ɛha na mɛtena wɔ Israelfoɔ mu afebɔɔ. Israel efie rengu me din ho fi bio da; wɔn anaa wɔn ahemfo remfa wɔn adwamammɔ ne ahemfo no ahoni a nkwa nni mu a wɔwɔ wɔn sorɔnsorɔmmea no rengu me din ho fi.

\VS{8}Ɛberɛ a wɔmaa wɔn aboboano bɛnee me deɛ, na wɔn aponnwa nso bɛnee me deɛ a na ɔfasuo na ɛtwa yɛn ntam no, wɔde wɔn akyiwadeɛ guu me din kronkron ho fi. Ɛno enti mesɛee wɔn wɔ mʼabufuo mu.

\VS{9}Afei ma wɔnyi wɔn adwamammɔ ne ahemfo no ahoni a wɔnni nkwa no mfiri mʼani so, na mɛtena wɔn mu afebɔɔ.


\par }{\PP \VS{10}“Onipa ba, kyerɛkyerɛ Israelfoɔ sɛdeɛ asɔredan no teɛ na wɔn ani nwu wɔ wɔn bɔne ho. Ma wɔnsusu ne sie mfoni ho,

\VS{11}na sɛ wɔn ani wu deɛ wɔayɛ ho a, twa asɔredan no mfoni kyerɛ wɔn; ne ntotoeɛ, apono a wɔfa mu pue ne deɛ wɔfa kɔ mu, ne mfoni nyinaa, ne ɛho akwankyerɛ nyinaa ne mmara. Twerɛ saa nneɛma yi wɔ wɔn anim na wɔadi me ntotoeɛ ne ne sie no mfoni no so.


\par }{\PP \VS{12}“Asɔredan no ho mmara nie: Asase a ɛda ho wɔ bepɔ no so nyinaa yɛ kronkron. Sei na asɔredan no ho mmara teɛ.


\par }{\SH Afɔrebukyia
\par }
{\PP \VS{13}“Afɔrebukyia no nsusuiɛ na ɛdidi soɔ yi. Ne nsuka mu dɔ yɛ anammɔn ne fa na ne tɛtrɛtɛ nso saa ara, na anoano hini a ɛtwa ho hyia no nso tɛtrɛtɛ bɛyɛ nsateakwaa nkron. Na yei nso ne afɔrebukyia no tentene:

\VS{14}Ɛfiri ne nnyinasoɔ a ɛsi nsuka no so kɔ ne soro yɛ anammɔn mmiɛnsa, na ne pipiripie nso yɛ ɔnamɔn ne fa, na apa ketewa no ne apa kɛseɛ no ntam yɛ anammɔn nsia, na apa no pipiripie nso yɛ ɔnamɔn ne fa.

\VS{15}Afɔrebukyia no wisie tokuro no ɔsorokɔ yɛ anammɔn nsia na mmɛn ɛnan a ano hwɛ soro tuatua ho.

\VS{16}Afɔrebukyia wisie tokuro no yɛ ahinanan, na ɛfa biara yɛ anammɔn dunwɔtwe.

\VS{17}Afɔrebukyia no apa a ɛwɔ soro no nso yɛ ahinanan a afanan no mu biara yɛ anammɔn aduonu baako, na kawa a ɛyɛ nsateakwaa nkron da apa no ano na nsuka a atwa ho ahyia yɛ ɔnamɔn ne fa. Atwedeɛ a ɛkɔ afɔrebukyia no so no ani hwɛ apueeɛ fam.”


\par }{\PP \VS{18}Ɔka kyerɛɛ me sɛ, “Onipa ba, yei ne deɛ Otumfoɔ
{\ND{Awurade}} seɛ: Yeinom na ɛbɛyɛ nhyehyɛeɛ a wɔbɛfa so abɔ ɔhyeɛ afɔdeɛ ne ɛkwan a, sɛ wɔsi afɔrebukyia no wie a wɔbɛfa so de mogya apete ho:

\VS{19}Ɛsɛ sɛ wode nantwie ba ma asɔfoɔ a wɔyɛ Lewifoɔ na wɔfiri Sadok abusua mu na wɔba mʼanim bɛsom me no, sɛ bɔne afɔrebɔdeɛ, Otumfoɔ
{\ND{Awurade}} asɛm nie.

\VS{20}Ɛsɛ sɛ wofa nantwie ba no mogya no bi na wode keka afɔrebukyia mmɛn ɛnan no ho. Wode bi bɛkeka apa a ɛwɔ soro no ntwɛtwɛaso ne anoano kawa a atwa ho ahyia no ho na wɔnam so ate afɔrebukyia no ho de ayɛ mpata nso.

\VS{21}Ɛsɛ sɛ wofa bɔne afɔrebɔdeɛ nantwie no na wokɔhye no wɔ asɔredan no ho beaeɛ a wɔayi ato hɔ, wɔ kronkronbea no akyi.


\par }{\PP \VS{22}“Ɛda a ɛtɔ so mmienu no, ɛsɛ sɛ wode ɔpapo a ɔnni dɛm ma sɛ bɔne afɔrebɔdeɛ, na ɛsɛ sɛ wɔdwira afɔrebukyia no ho sɛdeɛ wɔde nantwie no yɛeɛ no.

\VS{23}Sɛ wowie ɛho dwira a, ɛsɛ sɛ wode nantwie ba ne nnwennini a wɔfiri ebuo no mu a wɔnni dɛm bɛbɔ afɔdeɛ.

\VS{24}Ɛsɛ sɛ wode wɔn ba
{\ND{Awurade}} anim, na asɔfoɔ de nkyene pete wɔn so na wɔde bɔ ɔhyeɛ afɔdeɛ ma
{\ND{Awurade}}.


\par }{\PP \VS{25}“Ɛsɛ sɛ wode ɔpapo ba sɛ bɔne afɔrebɔdeɛ nnanson. Afei ɛsɛ sɛ wode nantwie ba ne nnwennini a wɔfiri ebuo mu na wɔnni dɛm nso ba.

\VS{26}Wɔbɛyɛ mpatadeɛ ama afɔrebukyia no nnanson de ate ho; sei na wɔbɛyɛ de asi hɔ ama dwumadie.

\VS{27}Saa nna yi akyi, ɛfiri ɛda a ɛtɔ so nnwɔtwe de rekorɔ no, ɛsɛ sɛ asɔfoɔ no de mo ɔhyeɛ afɔrebɔdeɛ ne asomdwoeɛ afɔrebɔdeɛ no ba afɔrebukyia no so. Afei mɛgye mo atom, Otumfoɔ
{\ND{Awurade}} asɛm nie.”




\par }\Chap{44}{\SH Ɔhene No, Lewifoɔ No, Asɔfoɔ No
\par }
{\PP \VerseOne{1}Afei, ɔbarima no sane de me baa kronkronbea no abɔntenpono no a ɛkyerɛ apueeɛ fam no ano, na wɔato mu.

\VS{2}Na
{\ND{Awurade}} ka kyerɛɛ me sɛ, “Ɛsɛ sɛ ɛpono a wɔato mu yi tena hɔ saa ara. Ɛnsɛ sɛ wɔbue. Obiara mmfa hɔ nhyɛne mu. Ɛnsɛ sɛ wɔbue, ɛfiri sɛ
{\ND{Awurade}}, Israel Onyankopɔn afa hɔ ahyɛne mu.

\VS{3}Ɔhene no ankasa nko ara na ɔbɛtumi atena abɔntenpono no ano na wadidi wɔ
{\ND{Awurade}} anim. Ɔno na ɔtumi fa abɔntenpono no ntwonoo mu hyɛne mu, na ɔfa hɔ ara firi adi.”


\par }{\PP \VS{4}Afei, ɔbarima no de me faa atifi fam abɔntenpono no mu de me baa asɔredan no anim. Mehwɛeɛ na mehunuu
{\ND{Awurade}} animuonyam sɛ ahyɛ
{\ND{Awurade}} asɔredan no ma, na mebutuu hɔ.


\par }{\PP \VS{5}Na
{\ND{Awurade}} ka kyerɛɛ me sɛ, “Onipa ba, hwɛ adeɛ yie, tie no yie, na ma wʼani nku biribiara a mɛka akyerɛ wo a ɛfa nhyehyɛeɛ a ɛwɔ
{\ND{Awurade}} asɔredan no ho nyinaa. Ma wʼani nku asɔredan no ɛpono ne mmeaeɛ a wɔfa firi adi firi kronkronbea hɔ nyinaa.

\VS{6}Ka kyerɛ Israel efie atuatefoɔ no sɛ, ‘Sei na
{\ND{Awurade}} seɛ: Mo akyiwadeɛ no adɔɔso, Ao Israel efie!

\VS{7}Mo akyiwadeɛ a aka no nyinaa akyi no, mode ananafoɔ a wɔyɛ akoma mu ne honam fam momonotofoɔ aba me kronkronbea de agu mʼasɔredan ho fi, ɛberɛ a mode aduane, sradeɛ ne mogya brɛɛ me na mosɛee mʼapam.

\VS{8}Sɛ mobɛyɛ mo adwuma a ɛfa mʼakronkronneɛ ho no, mo maa afoforɔ bɛhwɛɛ me kronkronbea so mmom.

\VS{9}Yei ne deɛ Otumfoɔ
{\ND{Awurade}} seɛ: Ɔnanani a ɔyɛ akoma mu ne honam fam momonoto biara nni ɛkwan sɛ ɔhyɛne me kronkronbea hɔ. Ananafoɔ a wɔte Israelfoɔ mu mpo nni ɛkwan saa.


\par }{\PP \VS{10}“ ‘Lewifoɔ a wɔfirii me nkyɛn kɔɔ akyirikyiri ɛberɛ a Israel fom ɛkwan ne wɔn a wɔtwee wɔn ho firii me ho kɔdii wɔn ahoni akyi no, ɛsɛ sɛ wɔn bɔne so asodie bɛda wɔn so.

\VS{11}Wɔbɛtumi asom wɔ me kronkronbea hɔ ɛberɛ a wɔhwɛ asɔredan no apono so na wɔsom wɔ mu; wɔbɛtumi akum ɔhyeɛ afɔrebɔdeɛ na wɔabɔ afɔdeɛ ama nnipa no, na wɔagyina nnipa no anim asom wɔn.

\VS{12}Nanso, ɛsiane sɛ wɔsomm wɔn wɔ wɔn ahoni no mu na wɔmaa Israel efie kɔɔ bɔne mu enti, mama me nsa so aka ntam sɛ, ɛsɛ sɛ wɔn bɔne so asodie bɛda wɔn so. Otumfoɔ
{\ND{Awurade}} asɛm nie

\VS{13}Ɛnsɛ sɛ wɔbɛn me sɛ wɔrebɛsom me sɛ asɔfoɔ anaasɛ wɔbɛn mʼakronkronneɛ mu biara anaa mʼafɔrebɔdeɛ kronkron; ɛsɛ sɛ wɔn akyiwadeɛ ahodoɔ ho aniwuo ka wɔn.

\VS{14}Nanso mede asɔredan no mu dwumadie bɛhyɛ wɔn nsa. Wɔbɛyɛ ɛho som biara wɔ mu.


\par }{\PP \VS{15}“ ‘Na mmom asɔfoɔ a wɔyɛ Lewifoɔ ne Sadok asefoɔ a wɔyɛɛ adwuma nokorɛm wɔ me kronkronbea ɛberɛ a Israelfoɔ fom ɛkwan no bɛtumi abɛn me na wɔasom wɔ mʼanim; ɛsɛ sɛ wɔgyina mʼanim na wɔbrɛ me sradeɛ ne mogya afɔrebɔdeɛ, Otumfoɔ
{\ND{Awurade}} asɛm nie.

\VS{16}Wɔn nko ara na wɔwɔ ho ɛkwan sɛ wɔhyɛne me kronkronbea hɔ; wɔn nko ara na wɔwɔ ho ɛkwan sɛ wɔtwi bɛn me ɛpono, bɛsom wɔ mʼanim na wɔyɛ me som nnwuma.


\par }{\PP \VS{17}“ ‘Sɛ wɔwura apono a ɛkɔ mfimfini adihɔ no mu a, ɛsɛ sɛ wɔhyɛ nwera ntadeɛ. Ɛnsɛ sɛ wɔhyɛ kuntu atadeɛ ɛberɛ a wɔresom wɔ apono a ɛkɔ mfimfini adihɔ hɔ anaasɛ asɔredan no mu.

\VS{18}Ɛsɛ sɛ wɔbɔ nwera abotire na wɔhyehyɛ nwera ntadeɛ wɔ wɔn ase. Ɛnsɛ sɛ wɔhyehyɛ biribiara a ɛbɛma wɔate fifire.

\VS{19}Sɛ wɔkɔ mfikyire adihɔ, faako a nnipa no wɔ no a, ɛsɛ sɛ wɔyi ntadeɛ a wɔhyɛ de someeɛ no na wɔgya de gu adan kronkron no mu, na wɔhyehyɛ ntadeɛ foforɔ, sɛ ɛbɛyɛ a wɔmmfa wɔn dwumadie ntadeɛ no nnwira nnipa no ho.


\par }{\PP \VS{20}“ ‘Ɛnsɛ sɛ wɔbɔ tikwa anaasɛ wɔma wɔn tirinwi fu kuhaa, mmom ɛsɛ sɛ wɔbubu so fɛfɛɛfɛ.

\VS{21}Ɔsɔfoɔ biara nnnom bobesa ɛberɛ a wahyɛne mfimfini adihɔ hɔ.

\VS{22}Ɛnsɛ sɛ wɔware akunafoɔ anaa mmaa awaregyaefoɔ. Wɔtumi ware mmaabunu a wɔyɛ Israelfoɔ asefoɔ anaa akunafoɔ a na anka wɔn kununom yɛ asɔfoɔ.

\VS{23}Wɔnkyerɛkyerɛ me nkurɔfoɔ nsonsonoeɛ a ɛda adeɛ a ɛyɛ kronkron ne adeɛ a ɛyɛ kwasafo deɛ ntam, na wɔmma wɔn nhunu deɛ ɛma biribi yɛ adeɛ a ɛho nteɛ anaasɛ ɛho teɛ.


\par }{\PP \VS{24}“ ‘Akasa akasa biara mu no, asɔfoɔ na wɔbɛyɛ atemmufoɔ agyina me mmaransɛm so abu atɛn. Ɛsɛ sɛ wɔdi me mmara ne mʼahyɛdeɛ a ɛfa mʼafahyɛ ahodoɔ no so, na wɔyɛ me home nna kronkron.


\par }{\PP \VS{25}“ ‘Ɛnsɛ sɛ ɔsɔfoɔ kɔ funu ho na ɔde gu ne ho fi; gye sɛ funu no yɛ nʼagya, ne maame, ne ba, ne nuabarima anaa ne nuabaa a ɔnwareeɛ; ne saa deɛ a, ɔtumi kɔ ho de gu ne ho fi.

\VS{26}Na sɛ wɔdwira ne ho a, ɛsɛ sɛ ɔtwɛn nnanson.

\VS{27}Ɛda a ɔbɛkɔ kronkronbea no mfimfini adihɔ hɔ akɔsom wɔ kronkronbea hɔ no, ɛsɛ sɛ ɔbɔ bɔne afɔdeɛ ma ne ho, Otumfoɔ
{\ND{Awurade}} asɛm nie.


\par }{\PP \VS{28}“ ‘Me nko ara ne agyapadeɛ a asɔfoɔ no wɔ. Ɛnsɛ sɛ moma wɔn kyɛfa biara wɔ Israel. Mɛyɛ wɔn kyɛfa.

\VS{29}Wɔbɛdi aduane afɔrebɔdeɛ, bɔne afɔrebɔdeɛ, afɔdie afɔrebɔdeɛ, na biribiara a wɔahyira so ama
{\ND{Awurade}} wɔ Israel no bɛyɛ wɔn dea.

\VS{30}Mo nnuaba a ɛdi ɛkan no mu deɛ ɛdi mu ne mo akyɛdeɛ sononko no nyinaa bɛyɛ asɔfoɔ no dea. Ɛsɛ sɛ mode mo mmɔre a ɛdi ɛkan no ma wɔn na nhyira atena mo afie mu.

\VS{31}Ɛnsɛ sɛ asɔfoɔ no we aboa biara a wawu nam, sɛ ɛyɛ anomaa anaa wiram aboa biara.’ ”




\par }\Chap{45}{\SH Asase No Mu Kyekyɛ
\par }
{\PP \VerseOne{1}“ ‘Sɛ mokyekyɛ asase no mu sɛ agyapadeɛ a, ɛsɛ sɛ mode ɛfa bi ma
{\ND{Awurade}} sɛ ɔmantam kronkron a ne tentene yɛ anammɔn mpem aduasa nson ne ahanum (37,500), na ne tɛtrɛtɛ nso yɛ anammɔn mpem aduasa (30,000); saa beaeɛ no nyinaa bɛyɛ kronkron.

\VS{2}Wɔbɛgya asase yi mu bi a ɛyɛ ahinanan a ne fa biara yɛ anammɔn ahanson ne aduonum (750) ama kronkronbea, na mfikyisase a atwa ho ahyia no tɛtrɛtɛ yɛ anammɔn aduɔson enum (75).

\VS{3}Monsusu ɔmantam kronkron asase no mu bi a ne tentene yɛ anammɔn mpem aduasa nson ne ahanum (37,500) na ne tɛtrɛtɛ nso yɛ anammɔn mpem dunum (15,000). Ɛhɔ na wɔbɛsi kronkronbea, Kronkron Mu Kronkron no.

\VS{4}Ɛbɛyɛ asase no fa a ɛyɛ kronkron ma asɔfoɔ a wɔsom wɔ kronkronbea na wɔbɛn
{\ND{Awurade}}, na wɔsom wɔ nʼanim. Ɛhɔ na wɔbɛsisi wɔn afie na ayɛ beaeɛ kronkron ama kronkronbea no nso.

\VS{5}Asase a ne tentene yɛ anammɔn mpem aduasa nson ne ahanum (37,500) na ne tɛtrɛtɛ nso yɛ anammɔn mpem dunum (15,000) bɛyɛ beaeɛ a wɔbɛkyekyere nkuro ama Lewifoɔ a wɔsom wɔ asɔredan mu no atena mu sɛ wɔn agyapadeɛ.


\par }{\PP \VS{6}“ ‘Wɔbɛgya asase a ne tɛtrɛtɛ yɛ anammɔn mpem nson ne ahanum (7,500) na ne tentene nso yɛ anammɔn mpem aduasa nson ne ahanum (37,500) a ɛtoa beaeɛ kronkron no so no ama kuropɔn no; ɛbɛyɛ Israel efie nyinaa dea.


\par }{\PP \VS{7}“ ‘Ɔhene no bɛfa asase a ɛne ɔmantam kronkron no ne kuropɔn no daberɛ bɔ hyeɛ. Ɛbɛtrɛ akɔ atɔeɛ fam ne apueeɛ fam akɔpem atɔeɛ ne apueeɛ ahyeɛ so, na ɛne mmusuakuo no mu baako asase abɔ hyeɛ wɔ atifi fam ne anafoɔ fam.

\VS{8}Asase no bɛyɛ nʼagyapadeɛ wɔ Israel. Na me mmapɔmma renhyɛ me nkurɔfoɔ so bio, na mmom wɔbɛma Israel efie ɛkwan ama wɔafa asase no sɛdeɛ wɔn mmusuakuo no teɛ.


\par }{\PP \VS{9}“ ‘Yei ne deɛ Otumfoɔ
{\ND{Awurade}} seɛ: Moaduru akyiri pa ara, Israel mmapɔmma! Monnyae mo basabasayɛ ne mo nhyɛsoɔ na monyɛ deɛ ɛtene na ɛyɛ. Monnyae me nkurɔfoɔ nsase a mogyegyeɛ no, Otumfoɔ
{\ND{Awurade}} asɛm nie.

\VS{10}Ɛsɛ sɛ mode nsania ne susudeɛ a ɛyɛ pɛ susu adeɛ.

\VS{11}Kɛntɛn baako, a ɛyɛ lita ɔha aduɔwɔtwe mmienu (182), na mode bɛsusu adeɛ biara dodoɔ; ɛfah ne bat bɛyɛ kɛntɛn baako mu nkyɛmu edu.

\VS{12}Dwetɛ mpɔ na mode bɛsusu adeɛ mu duru. Dwetɛ mpɔ baako bɛyɛ gram dumienu, na dwetɛ mpɔ aduosia ayɛ gram ahanson aduonu (720).


\par }{\SH Afɔrebɔdeɛ Ne Nna Kronkron
\par }
{\PP \VS{13}“ ‘Akyɛdeɛ soronko a ɛsɛ wode ma nie: Ayuo kilogram mmiɛnsa ne atokoɔ kilogram mmienu ne fa.

\VS{14}Ngo dodoɔ a wɔatwa ato hɔ no nyɛ lita mmienu ne fa.

\VS{15}Afei wɔmfa nnwankuo ahanu a wɔwɔ Israel adidibea a ɛhɔ wɔ nsuo no mu baako. Yeinom na wɔde bɛyɛ aduane afɔrebɔdeɛ, ɔhyeɛ afɔrebɔdeɛ ne asomdwoeɛ afɔrebɔdeɛ a ɛbɛyɛ mpatadeɛ ama nnipa no, Otumfoɔ
{\ND{Awurade}} na ɔseɛ.

\VS{16}Ɛsɛ sɛ Israelfoɔ nyinaa kɔka ɔheneba no ho na ɔde nʼafɔrebɔdeɛ ba.

\VS{17}Ɛbɛyɛ ɔheneba no asɛdeɛ sɛ ɔde afɔrebɔdeɛ a wɔde ma ɔsom afahyɛ bi te sɛ ɔbosome foforɔ afahyɛ, home nna ne nna a ɛtete saa no ba. Ɔde bɔne ho afɔrebɔdeɛ, ɔhyeɛ ho afɔrebɔdeɛ, atokoɔ afɔrebɔdeɛ, nsã afɔrebɔdeɛ ne asomdwoeɛ afɔrebɔdeɛ bɛba abɛyɛ nkabomudeɛ ama Israel.


\par }{\PP \VS{18}“ ‘Yei ne deɛ Otumfoɔ
{\ND{Awurade}} seɛ: Ɔbosome a ɛdi ɛkan no ɛda a ɛdi ɛkan no, ɛsɛ sɛ wɔde nantwinini ba baako a ne ho nni dɛm dwira kronkronbea hɔ.

\VS{19}Ɛsɛ sɛ ɔsɔfoɔ no de bɔne afɔrebɔdeɛ no mogya no bi keka asɔredan no aponnwa, afɔrebukyia no apa a ɛwɔ soro no ntweaso ɛnan no ne mfimfini adihɔ no aponnwa ho.

\VS{20}Ɛsɛ sɛ woyɛ ade korɔ yi ara wɔ ɔbosome no ɛda a ɛtɔ so nson de ma obiara a ɔfiri anibiannasoɔ mu bɛyɛ bɔne anaa nim a ɔnnim enti ɔbɛyɛ bɔne, na wo nam so de ayɛ mpata ama asɔredan no.


\par }{\PP \VS{21}“ ‘Ɔbosome a ɛdi ɛkan no ɛda a ɛtɔ sɔ dunan no, ɛsɛ sɛ modi Twam Afahyɛ a ɛyɛ apontoɔ a wɔde nnanson na ɛyɛ no. Saa ɛberɛ no, mobɛdi burodo a mmɔreka nni mu.

\VS{22}Saa ɛda no ɛsɛ sɛ ɔhene no de nantwinini a wɔde bɛbɔ afɔdeɛ ama no ne asase no so nnipa nyinaa ba.

\VS{23}Ɛda biara wɔ nnanson Afahyɛ no mu, ɛsɛ sɛ ɔhene no de nantwinini nson ne nnwennini nson a wɔn ho nni dɛm biara ba sɛ ɔhyeɛ afɔrebɔdeɛ ma
{\ND{Awurade}}, ne ɔpapo sɛ bɔne afɔrebɔdeɛ.

\VS{24}Deɛ ɛsɛ sɛ ɔde ba sɛ aduane afɔrebɔdeɛ yɛ kɛntɛn baako (lita dumienu) a ɛka nantwinini biara ho ne kɛntɛn baako (lita dumienu) nso a ɛka odwennini baako biara ho. Ngo lita ɛnan nso ka kɛntɛn biara ho.


\par }{\PP \VS{25}“ ‘Nnanson Afahyɛ a wɔhyɛ aseɛ wɔ ɔbosome a ɛtɔ so nson no ɛda a ɛtɔ so dunum no mu no, ɔhene no de saa nneɛma no ara bɛba sɛ bɔne afɔrebɔdeɛ, ɔhyeɛ afɔrebɔdeɛ, aduane afɔrebɔdeɛ ne ngo.




\par }\Chap{46}{\PP \VerseOne{1}“ ‘Yei ne deɛ Otumfoɔ
{\ND{Awurade}} seɛ: Ɛsɛ sɛ wɔto mfimfini adihɔ ɛpono a ani hwɛ apueeɛ no mu nnafua nsia a wɔde yɛ adwuma, nanso Homeda ne Ɔbosome Foforɔ ɛda no deɛ, ɛsɛ sɛ wɔma ano da hɔ.

\VS{2}Ɔhene no bɛfiri mfikyire awura ɛpono no ntwonoo mu na wabɛgyina aponnwa no ho. Asɔfoɔ no de ne hyeɛ afɔrebɔdeɛ ne asomdwoeɛ afɔrebɔdeɛ bɛbɔ afɔdeɛ. Ɔbɛsɔre wɔ ɛpono no aboboano na wasane apue, nanso wɔrento ɛpono no mu kɔsi anwummerɛ.

\VS{3}Home nna ne ɔbosome foforɔ nna no, ɛsɛ sɛ asase no sofoɔ sɔre wɔ
{\ND{Awurade}} anim wɔ ɛpono no aboboano.

\VS{4}Afɔrebɔdeɛ a ɛsɛ sɛ ɔhene no de brɛ
{\ND{Awurade}} wɔ Homeda no yɛ nnwammaa nsia ne odwennini baako a wɔn mu biara ho nni dɛm.

\VS{5}Aduane afɔrebɔdeɛ a wɔde ka odwennini no ho yɛ kilogram dunsia, na deɛ wɔde ka nnwammaa no ho yɛ deɛ ɛsɔ ani, na ɔde ngo lita ɛnan ka aduane kilogram dunsia biara ho.

\VS{6}Ɔbosome Foforɔ ɛda no, ɔmfa nantwie ba a ɔyɛ ɔnini, nnwammaa nsia ne nnwennini a wɔn mu biara nnii dɛm mmra.

\VS{7}Ɔmfa atokoɔ kilogram dunsia nka nantwinini no ho ne nnwennini no nso saa ara, na nnwammaa no deɛ, ɔmfa atokoɔ dodoɔ a ɔpɛ sɛ ɔde ma. Ɔmfa ngo lita ɛnan nka atokoɔ kilogram dunsia biara ho mmra sɛ aduane afɔrebɔdeɛ.

\VS{8}Na sɛ ɔhene no rebɛhyɛne mu a, ɔmfa ɛpono no ntwonoo no mu, na ɛsɛ sɛ ɛhɔ ara na ɔfa de firi adi.


\par }{\PP \VS{9}“ ‘Na sɛ asase no sofoɔ ba
{\ND{Awurade}} anim apontoɔ nna no a, deɛ ɔbɛfa atifi ɛpono no mu akɔ mu akɔsɔre no, ɔmfa anafoɔ ɛpono no mu mfiri adi; saa ara na deɛ ɔfa anafoɔ ɛpono mu kɔ mu no nso, ɔmfa atifi ɛpono no mu mfiri adi. Ɛnsɛ sɛ obiara sane fa ɛpono a ɔfaa mu hyɛnee mu no mu firi adi.

\VS{10}Ɛsɛ sɛ ɔhene no fra wɔn mu; ɔne wɔn bɛba mu na ɔne wɔn afiri adi.


\par }{\PP \VS{11}“ ‘Afahyɛ ne apontoɔ nna no, aduane afɔrebɔdeɛ no nyɛ nantwinini baako ne atokoɔ kilogram dunsia, nnwennini ne atokoɔ kilogram dunsia, na nnwammaa no deɛ atokoɔ dodoɔ ɛsɔ ani na ɔde bɛka ho, na ngo lita ɛnan ka atokoɔ kilogram dunsia biara ho.


\par }{\PP \VS{12}“ ‘Ɛberɛ biara a ɔhene no bɛfiri ne pɛ mu abɔ afɔdeɛ ama
{\ND{Awurade}} no, sɛ ɛyɛ ɔhyeɛ afɔdeɛ anaa asomdwoeɛ afɔdeɛ no, ɛsɛ sɛ wɔbue ɛpono a ɛkyerɛ apueeɛ no ma no. Ɔbɛbɔ ne ɔhyeɛ anaa ne asomdwoeɛ afɔdeɛ no sɛdeɛ ɔyɛ no wɔ Homeda no. Afei ɔbɛfiri adi na ɛno akyi wɔbɛto ɛpono no mu.


\par }{\PP \VS{13}“ ‘Da biara da, anɔpa biara, ɛsɛ sɛ wode odwammaa a wadi afe na ɔnni dɛm bɛbɔ ɔhyeɛ afɔdeɛ ma
{\ND{Awurade}}.

\VS{14}Anɔpa biara ɛsɛ sɛ wobɔ aduane afɔdeɛ a ɛyɛ atokoɔ kilogram mmiɛnsa ne ngo lita baako ne fa a wɔde bɛfɔre esiam no. Aduane afɔdeɛ a wɔbɔ ma
{\ND{Awurade}} yi yɛ nhyehyɛeɛ a ɛbɛtena hɔ daa.

\VS{15}Ɛno enti wɔde odwammaa ne atokoɔ afɔrebɔdeɛ ne ngo no bɛma anɔpa biara sɛ daa ɔhyeɛ afɔrebɔdeɛ.


\par }{\PP \VS{16}“ ‘Yei ne deɛ Otumfoɔ
{\ND{Awurade}} seɛ: Sɛ ɔhene no de nʼagyapadeɛ no mu bi kyɛ ne mmammarima no mu bi a, ɛbɛyɛ nʼasefoɔ dea na ɛyɛ wɔn agyapadeɛ.

\VS{17}Nanso sɛ ɔde nʼagyapadeɛ no mu bi kyɛ nʼasomfoɔ no mu bi a, ɛbɛyɛ ɔsomfoɔ no dea kɔsi nʼahofadie afe. Ɛno akyi ɛbɛsane abɛyɛ ɔhene no dea. Nʼagyapadeɛ yɛ ne mmammarima nko ara dea.

\VS{18}Ɛnsɛ sɛ ɔhene no gye nnipa no agyapadeɛ biara, pam wɔn firi wɔn asase so. Ɛsɛ sɛ ɔma ne mmammarima agyapadeɛ firi ɔno ankasa ahodeɛ mu, sɛdeɛ me nkurɔfoɔ mu biara remfiri nʼasase so.’ ”


\par }{\PP \VS{19}Afei, ɔbarima no de me faa ɛkwan a ɛda ɛpono no nkyɛnmu a ɛkɔ adan kronkron a ɛkyerɛ atifi fam no, deɛ ɛyɛ asɔfoɔ no dea no, na ɔkyerɛɛ me beaeɛ bi a ɛwɔ atɔeɛ fam.

\VS{20}Ɔka kyerɛɛ me sɛ: “Ɛha ne beaeɛ a asɔfoɔ no bɛnoa afɔdie afɔrebɔdeɛ ne bɔne afɔrebɔdeɛ na wɔato atokoɔ afɔrebɔdeɛ, sɛdeɛ wɔremfa mma mfikyire adihɔ hɔ mmɛdwira nkurɔfoɔ no ho.”


\par }{\PP \VS{21}Ɔde me baa adihɔ a ɛwɔ afikyire hɔ no na ɔdii mʼanim de me kɔɔ ne ntweaso ɛnan no so, na mehunuu adihɔ foforɔ wɔ ntwea biara so.

\VS{22}Mfikyire adihɔ no ntweaso ɛnan no mu biara wɔ adihɔ a ɛhyɛ mu a ne tentene yɛ anammɔn aduosia na ne tɛtrɛtɛ yɛ anammɔn aduanan enum; na saa adihɔ yi nyinaa kɛseɛ yɛ pɛ.

\VS{23}Afasuo no mu biara anim no na wɔahyehyɛ aboɔ de aseɛ no ayɛ bukyia wɔ afaafa nyinaa.

\VS{24}Ɔka kyerɛɛ me sɛ, “Yeinom ne mukaase a wɔn a wɔsom wɔ asɔredan mu no bɛnoa nkurɔfoɔ no afɔrebɔdeɛ.”




\par }\Chap{47}{\SH Asubɔnten A Ɛtene Firi Asɔredan No Ho
\par }
{\PP \VerseOne{1}Ɔbarima no de me sane baa asɔredan no ɛkwan ano, na mehunuu sɛ nsuo firi asɔredan no aboboano ase a ɛtene kɔ apueeɛ fam (na asɔredan no ani hwɛ apueeɛ fam). Na nsuo no tene firii asɔredan no ase wɔ anafoɔ fam; afɔrebukyia no anafoɔ fam.

\VS{2}Ɔde me firii adi faa atifi fam ɛpono no mu na ɔde me faa mfikyire baa abɔntenpono a ani hwɛ apueeɛ no, na na nsuo no tene firi anafoɔ fam.


\par }{\PP \VS{3}Ɛberɛ a ɔbarima no rekɔ apueeɛ fam a ɔkura susuhoma no, ɔsusuu anammɔn apem ahanum (500,000), na afei ɔde me faa nsuo a ɛdeda nan ase mu.

\VS{4}Ɔsusuu anammɔn apem ahanum (500,000) bio na ɔde me faa nsuo a ɛdeda kotodwe mu. Ɔsusuu anammɔn apem ahanum (500,000) bio na ɔde me faa nsuo a ɛdeda sisie mu.

\VS{5}Ɔsusuu anammɔn apem ahanum (500,000) bio na afei na nsuo no ayɛ asubɔnten a merentumi ntwa, ɛfiri sɛ na emu dɔ enti, ɛsɛ sɛ wɔdware asubɔnten a obiara ntumi ntwa.

\VS{6}Ɔbisaa me sɛ, “Onipa ba wohunu yei anaa?”

\par }{\PP Afei ɔsane de me baa asubɔnten no konkɔn so.

\VS{7}Meduruu hɔ no, mehunuu nnua bebree wɔ asubɔnten no nkonkɔn mmienu no so.

\VS{8}Ɔka kyerɛɛ me sɛ, “Saa nsuo yi tene kɔ apueeɛ fam kɔbɔ Araba mu na ɛhɔ na ɛbɔ ɛpo mu. Baabi a ɛbɔ ɛpo mu hɔ nsuo no yɛ deɛ nkyene nni mu.

\VS{9}Baabiara a nsuo no tene fa no, abɔdeɛ a wɔwɔ nkwa bebree bɛtena hɔ. Mpataa bebree bɛba hɔ ɛfiri sɛ saa nsuo no tene fa hɔ na ɛma nsuo a ɛyɛ nkyenkyen no yɛ nsu pa; biribiara yɛ yie wɔ baabiara nsuo no tene fa.

\VS{10}Apofofoɔ bɛgyinagyina mpoano hɔ; ɛfiri En-Gedi kɔsi En-Eglaim. Wɔbɛnya baabi ahata wɔn asau. Mpataa no bɛyɛ ahodoɔ bebree te sɛ mpataa a ɛwɔ Ɛpo kɛseɛ no mu.

\VS{11}Nanso atɛkyɛ ne aforɔ no deɛ, ɛbɛtena hɔ saa ara. Wɔbɛgya hɔ ama adane nkyene.

\VS{12}Nnuaba nnua ahodoɔ bɛnyini wɔ asubɔnten no konkɔn mmienu no so. Wɔn nhahan rempo, na wɔbɛso aba biribiara. Wɔbɛso aba ɔbosome biara, ɛfiri sɛ nsuo a ɛfiri kronkronbea hɔ no tene kɔ hɔ. Wɔn aba bɛyɛ aduane na wɔde wɔn nhahan asa yadeɛ.”


\par }{\SH Asase No So Ahyeɛ
\par }
{\PP \VS{13}Yei ne deɛ Otumfoɔ
{\ND{Awurade}} seɛ: “Ahyeɛ a wobɛtoto de akyekyɛ asase no mu ama Israel mmusuakuo dumienu no sɛ agyapadeɛ a kyɛfa mmienu bɛyɛ Yosef dea no nie.

\VS{14}Wobɛkyekyɛ mu pɛpɛɛpɛ ama wɔn. Ɛfiri sɛ memaa me nsa so kaa ntam sɛ mede bɛma mo agyanom na saa asase yi bɛyɛ mo agyapadeɛ.


\par }{\BB \par }
{\LID \VS{15}“Yei na ɛbɛyɛ asase no hyeɛ:

\par }{\BB \par }
{\LI “Atifi fam hyeɛ no bɛfa Hetlon ɛkwan so akɔfiri Ɛpo kɛseɛ no, atwam Lebo Hamat akɔ Sedad,

\VS{16}Berota ne Sibraim (a ɛda Damasko ne Hamat hyeɛ no ntam), na atoa so akɔ Haser-Hatikon a ɛno nso wɔ Hauran hyeɛ so.

\VS{17}Ɛhyeɛ no bɛfiri ɛpo no, afa Damasko atifi fam hyeɛ so akɔsi Hasar-Enan na Hamat hyeɛ no abɛda atifi fam. Yei na ɛbɛyɛ atifi fam hyeɛ.


\par }{\LI \VS{18}Apueeɛ fam hyeɛ no bɛfiri Hauran ne Damasko ntam afa Yordan a ɛda Gilead ne Israel asase no ntam, atoa so afa apueeɛ fam ɛpo no akɔsi Tamar. Yei na ɛbɛyɛ apueeɛ fam hyeɛ.”


\par }{\LI \VS{19}Anafoɔ fam hyeɛ no bɛfiri Tamar akɔ Meriba Kades nsuwansuwa ho, na atoa so afa Misraim asuwa akɔsi Ɛpo Kɛseɛ no. Yei na ɛbɛyɛ anafoɔ fam hyeɛ.


\par }{\LI \VS{20}Atɔeɛ fam no, Ɛpo Kɛseɛ no bɛyɛ ɛhyeɛ akɔsi beaeɛ bi a ɛne Lebo Hamat di nhwɛanim. Yei bɛyɛ atɔeɛ fam hyeɛ.


\par }{\BB \par }
{\PP \VS{21}“Monkyekyɛ asase yi mma mo ho mo ho, sɛdeɛ Israel mmusuakuo no teɛ.

\VS{22}Monkyekyɛ mu sɛ agyapadeɛ mma mo ho ne ahɔhoɔ a wɔte mo mu a wɔwɔ mma. Ɛsɛ sɛ mofa wɔn sɛ nnipa a wɔawo wɔn sɛ Israelfoɔ te sɛ mo ara; ɛsɛ sɛ wɔnya kyɛfa wɔ Israel mmusuakuo no mu.

\VS{23}Abusuakuo biara a ɔhɔhoɔ bi bɛdɔm no, emu na ɛsɛ sɛ woma no nʼagyapadeɛ,” Otumfoɔ
{\ND{Awurade}} asɛm nie.




\par }\Chap{48}{\SH Asase No Mu Kyekyɛ
\par }
{\LID \VerseOne{1}“Mmusuakuo no din na ɛdidi soɔ yi:

\par }{\BB \par }
{\LI “Dan bɛnya kyɛfa baako wɔ atifi hyeɛ so hɔ; ɛbɛfa Hetlon ɛkwan so akɔ Lebo Hamat, Hasar Enan ne Damasko atifi fam hyeɛ a ɛdi Hamat so no bɛyɛ ɛhyeɛ a ɛfiri apueeɛ fam kɔ atɔeɛ fam no fa bi.


\par }{\LI \VS{2}Aser bɛnya kyɛfa baako; ɛne Dan kyɛfa no bɛbɔ hyeɛ firi apueeɛ fam akɔsi atɔeɛ fam.


\par }{\LI \VS{3}Naftali bɛnya kyɛfa baako; ɛne Aser kyɛfa no bɛbɔ hyeɛ firi apueeɛ fam akɔsi atɔeɛ fam.


\par }{\LI \VS{4}Manase bɛnya kyɛfa baako; ɛne Naftali kyɛfa no bɛbɔ hyeɛ firi apueeɛ fam akɔsi atɔeɛ fam.


\par }{\LI \VS{5}Efraim bɛnya kyɛfa baako; ɛne Manase asase no bɛbɔ hyeɛ firi apueeɛ fam akɔsi atɔeɛ fam.


\par }{\LI \VS{6}Ruben bɛnya kyɛfa baako; ɛne Efraim asase bɛbɔ hyeɛ firi apueeɛ fam akɔsi atɔeɛ fam.


\par }{\LI \VS{7}Yuda bɛnya kyɛfa baako; ɛne Ruben asase bɛbɔ hyeɛ firi apueeɛ fam akɔsi atɔeɛ fam.


\par }{\BB \par }
{\PP \VS{8}“Yuda nsase no hyeɛ a ɛfiri apueeɛ kɔsi atɔeɛ no so na kyɛfa a wode bɛma sɛ akyɛdeɛ sononko no bɛdi. Ne tɛtrɛtɛ bɛyɛ anammɔn mpem aduasa nson ne ahanum. Na ne tentene, ɛfiri apueeɛ kɔsi atɔeɛ no ne mmusuakuo no kyɛfa baako bɛyɛ pɛ, na kronkronbea no bɛwɔ mfimfini.


\par }{\PP \VS{9}“Kyɛfa sononko a wode bɛma
{\ND{Awurade}} no tentene bɛyɛ anammɔn mpem aduasa nson ne ahanum (37,500). Na ne tɛtrɛtɛ ayɛ anammɔn mpem dunum (15,000).

\VS{10}Yei bɛyɛ kyɛfa kronkron ama asɔfoɔ no. Ɛbɛyɛ anammɔn mpem aduasa nson ne ahanum (37,500) ne tentene mu wɔ atifi fam, na ayɛ anammɔn mpem dunum (15,000) wɔ atɔeɛ fam. Ɛbɛyɛ anammɔn mpem dunum (15,000) wɔ apueeɛ fam, na anafoɔ fam nso ɛbɛyɛ anammɔn mpem aduasa nson ne ahanum (37,500). Ne mfimfini bɛyɛ
{\ND{Awurade}} kronkronbea.

\VS{11}Yei bɛyɛ Sadokfoɔ asɔfoɔ a wɔayɛ wɔn kronkron no dea, wɔn a wɔdii me nokorɛ somm me na wɔannane amfiri me nkyɛn sɛdeɛ Lewifoɔ yɛeɛ ɛberɛ a Israelfoɔ dane firii me nkyɛn no.

\VS{12}Ɛbɛyɛ akyɛdeɛ sononko a ɛfiri asase no kyɛfa a ɛyɛ kronkron no mu ama wɔn, kyɛfa kronkron mu kronkron a ɛne Lewifoɔ asase no bɔ hyeɛ.


\par }{\PP \VS{13}“Asɔfoɔ no asase nkyɛn mu no, Lewifoɔ no bɛnya kyɛfa a ne tentene yɛ anammɔn mpem aduasa nson ne ahanum (37,500), na ne tɛtrɛtɛ yɛ anammɔn mpem dunum (15,000). Ne tentene nyinaa bɛyɛ anammɔn mpem aduasa nson ne ahanum (37,500), na ne tɛtrɛtɛ nyinaa nso asi anammɔn mpem dunum (15,000).

\VS{14}Ɛnsɛ sɛ wɔtɔn anaasɛ wɔde emu fa biara sesa biribi. Asase no mu deɛ ɛyɛ papa nie, na ɛnsɛ sɛ ɛkɔ onipa foforɔ nsam, ɛfiri sɛ ɛyɛ kronkron ma
{\ND{Awurade}}.


\par }{\PP \VS{15}“Asase a aka a ne tɛtrɛtɛ yɛ anammɔn mpem nson ne ahanum (7,500) na ne tentene nso yɛ anammɔn mpem aduasa nson ne ahanum (37,500) no bɛda hɔ ama kuropɔn no mufoɔ. Wɔbɛsisi adan wɔ so na wɔde bi nso ayɛ mmoa adidibea. Kuropɔn no bɛda ne mfimfini

\VS{16}na ne kɛseɛ bɛyɛ anammɔn mpem nsia ahanson aduonum (6,750) wɔ atifi fam, anafoɔ fam, apueeɛ fam ne atɔeɛ fam.

\VS{17}Kuropɔn yi mmoa adidibea no kɛseɛ bɛyɛ anammɔn ahasa aduɔson enum (375) wɔ nʼafanan biara.

\VS{18}Asase a aka a ɛda kyɛfa kronkron no ho wɔ ne tentene mu no bɛyɛ anammɔn mpem dunum (15,000) wɔ nʼapueeɛ fam ne nʼatɔeɛ fam. Ɛso nnɔbaeɛ no na kuropɔn no adwumayɛfoɔ bɛdi.

\VS{19}Kuropɔn no mu adwumayɛfoɔ a wɔyɛ asase no so kua no bɛyɛ wɔn a wɔfiri Israel mmusuakuo nyinaa no mu.

\VS{20}Asase no nyinaa bɛyɛ ahinanan a ne fa biara susu anammɔn mpem aduasa nson ne ahanum (37,500). Wobɛyi kyɛfa kronkron no ne kuropɔn no asase asi nkyɛn sɛ akyɛdeɛ sononko.


\par }{\PP \VS{21}“Asase a aka a ɛdeda kyɛfa kronkron ne kuropɔn no asase ho no bɛyɛ ɔhene no dea. Ɛfiri apueeɛ fam a ɛsusu anammɔn mpem aduasa nson ne ahanum (37,500) no, asase no bɛtrɛ akɔsi apueeɛ fam hyeɛ so, na atɔeɛ fam nso, ɛbɛtrɛ akɔsi atɔeɛ fam hyeɛ so. Nsase mmienu a ɛne mmusuakuo asase no sa soɔ no bɛyɛ ɔhene no dea, na kyɛfa kronkron a asɔredan no kronkronbea ka ho no bɛwɔ wɔn mfimfini.

\VS{22}Ɛno enti Lewifoɔ no asase ne kuropɔn no asase bɛda ɔhene asase no mfimfini. Ɔhene no asase no bɛda Yuda ne Benyamin ahyeɛ no ntam.


\par }{\BB \par }
{\LID \VS{23}“Mmusuakuo a aka no,

\par }{\BB \par }
{\LI “Benyamin bɛnya kyɛfa baako; ɛbɛfiri apueeɛ fam akɔ atɔeɛ fam.


\par }{\LI \VS{24}Simeon bɛnya kyɛfa baako, ɛne Benyamin asase no bɛbɔ hyeɛ afiri apueeɛ fam akɔ atɔeɛ fam.


\par }{\LI \VS{25}Isakar bɛnya kyɛfa baako; ɛne Simeon asase no bɛbɔ hyeɛ afiri apueeɛ fam akɔ atɔeɛ fam.


\par }{\LI \VS{26}Sebulon bɛnya kyɛfa baako; ɛne Isakar asase no bɛbɔ hyeɛ afiri apueeɛ fam akɔ atɔeɛ fam.


\par }{\LI \VS{27}Gad bɛnya kyɛfa baako; ɛne Sebulon asase no bɛbɔ hyeɛ afiri apueeɛ fam akɔ atɔeɛ fam.


\par }{\LI \VS{28}Gad kyɛfa no hyeɛ a ɛda anafoɔ fam no bɛkɔ anafoɔ fam afiri Tamar akɔ Meriba Kades nsuwansuwa ho, ɛbɛfa Misraim asuwa akɔsi Ɛpo Kɛseɛ no.


\par }{\BB \par }
{\LID \VS{29}“Yei ne asase a wobɛkyekyɛ ama Israel mmusuakuo no sɛ agyapadeɛ, na yeinom bɛyɛ wɔn kyɛfa,” Otumfoɔ
{\ND{Awurade}} asɛm nie.


\par }{\SH Kuropɔn No Apono
\par }
{\LID \VS{30}“Yeinom ne apono a wɔbɛfa mu apue afiri kuropɔn no mu:

\par }{\BB \par }
{\LI “Ɛfiri aseɛ wɔ atifi fam ɔfasuo a ne tentene yɛ anammɔn mpem nsia ahanson ne aduonum no (6,750),

\VS{31}wɔde Israel mmusuakuo dumienu no din bɛtoto kuropɔn apono no. Apono mmiɛnsa a ɛwɔ atifi fam no bɛyɛ Ruben ɛpono, Yuda ɛpono ne Lewi ɛpono.


\par }{\LI \VS{32}Apueeɛ fam ɔfasuo a ne tentene yɛ anammɔn mpem nsia ahanson ne aduonum (6,750) no, wɔde apono mmiɛnsa bɛtoto Yosef, Benyamin ne Dan.


\par }{\LI \VS{33}Anafoɔ fam ɔfasuo a ne tentene yɛ anammɔn mpem nsia ahanson aduonum (6,750) no, wɔde apono mmiɛnsa no bɛtoto Simeon, Isakar ne Sebulon.


\par }{\LI \VS{34}Atɔeɛ fam ɔfasuo a ne tentene yɛ anammɔn mpem nsia ahanson aduonum (6,750) no, wɔde apono mmiɛnsa bɛtoto Gad, Aser ne Naftali.


\par }{\BB \par }
{\LID \VS{35}“Ɛkwan a ɛtwa kuropɔn no nyinaa ho hyia no tentene yɛ anammɔn mpem aduonu nson (27,000).

\par }{\BB \par }
{\PP “Na ɛfiri saa ɛda no, wɔbɛfrɛ kuropɔn no sɛ, ‘{\ND{Awurade Wɔ Hɔ}}.’ ”

\par }