\NormalFont\ShortTitle{Marko}

{\MT Marko

\par }{\MTB Asɛmpa No



\par }\ChapOne{1}{\SH Yohane Osubɔni Asɛnka
\par }
{\PP \VerseOne{1}Asɛmpa a ɛfa Yesu Kristo, Onyankopɔn Ba no ho no, ahyɛaseɛ nie.

\VS{2}Wɔatwerɛ wɔ Odiyifoɔ Yesaia nwoma no mu sɛ,

\par }{\Q “Mɛsoma me ɔbɔfoɔ adi wʼanim ɛkan.

\par }{\QB Ɔno na ɔbɛsiesie ɛkwan ama wo.”


\par }{\Q \VS{3}“Nne bi reteam firi ɛserɛ so sɛ,

\par }{\Q ‘Monsiesie ɛkwan mma Awurade,

\par }{\QB mommɔ akwan a ɛtene mma no.’ ”


\par }{\MM \VS{4}Enti Yohane ba bɛbɔɔ asu wɔ ɛserɛ so, ɔkaa adwensakyera asubɔ a ɛma bɔnefakyɛ ho asɛm.

\VS{5}Nnipa fifiri Yerusalem ne Yudea nkuro so kɔhunuu Yohane, tiee no. Na wɔkaa wɔn bɔne kyerɛɛ no no, ɔbɔɔ wɔn asu wɔ Asubɔnten Yordan mu.

\VS{6}Na Yohane hyɛ atadeɛ a wɔde yoma nhoma na apam a aboa nhoma abɔsoɔ nso bɔ mu. Na nʼaduane yɛ ntutummɛ ne ɛwoɔ.

\VS{7}Ne nkyerɛkyerɛ no mu, ɔkaa sɛ, “Ɛrenkyɛre koraa, obi bɛba a ɔwɔ tumi sene me a, ne mpaboa ahoma mpo, mensɛ sɛ mekoto mesane.

\VS{8}Me deɛ, mede nsuo na ɛbɔ mo asu, na ɔno deɛ, ɔde Honhom Kronkron na ɛbɛbɔ mo asu!”


\par }{\SH Yesu Asubɔ Ne Ne Sɔhwɛ
\par }
{\PP \VS{9}Ɛda bi, Yesu firii Nasaret a ɛwɔ Galileaman mu ba maa Yohane bɔɔ no asu wɔ Asubɔnten Yordan mu.

\VS{10}Yesu firi nsuo no mu sii konkɔn so ara pɛ, ɔhunuu sɛ ɔsoro abue, na Honhom Kronkron resiane sɛ aborɔnoma aba ne so. Saa ɛberɛ no ara mu,

\VS{11}ɛnne bi firi ɔsoro kaa sɛ, “Wone me Dɔ Ba a wosɔ mʼani.”


\par }{\PP \VS{12}Ɛhɔ ara, Honhom Kronkron de Yesu kɔɔ ɛserɛ so.

\VS{13}Ɔtenaa hɔ adaduanan a na obiara nka ne ho ka wiram mmoa nko ara. Ɛhɔ na ɔbonsam sɔɔ no hwɛeɛ. Akyire yi, abɔfoɔ ba bɛsom no.


\par }{\PP \VS{14}Ɔhene Herode kyeree Yohane akyi no, Yesu kɔɔ Galilea kɔkaa asɛmpa no wɔ hɔ.

\VS{15}Ɔkaa sɛ,
{\WJ{“Ɛberɛ no awie du! Onyankopɔn Ahennie no abɛn. Monnu mo ho na monnye asɛmpa no nni!”}}


\par }{\SH Asuafoɔ A Wɔdi Ɛkan No Frɛ
\par }
{\PP \VS{16}Ɛda bi a Yesu nam Galilea mpoano no, ɔhunuu Simon ne ne nua Andrea sɛ wɔregu asau.

\VS{17}Yesu frɛɛ wɔn sɛ,
{\WJ{“Mommɛdi mʼakyi! Na mɛma mo ayɛ nnipayifoɔ.”}}

\VS{18}Ɛhɔ ara, wɔgyaa wɔn asau no guu hɔ bɛdii nʼakyi.


\par }{\PP \VS{19}Ɔkɔɔ nʼanim kakra no, ɔhunuu Sebedeo mma baanu a wɔfrɛ ɔbaako Yohane, ɛnna ɔbaako nso Yakobo, sɛ wɔte kodoɔ mu reyɛ wɔn asau ho adwuma.

\VS{20}Ɔfrɛɛ wɔn nso sɛ wɔmmɛdi nʼakyi. Ntɛm ara, wɔgyaa wɔn agya Sebedeo ne nʼapaafoɔ hɔ wɔ kodoɔ no mu bɛdii nʼakyi.


\par }{\SH Yesu Tu Honhommɔne
\par }
{\PP \VS{21}Yesu ne nʼakyidifoɔ yi bɛduruu Kapernaum. Na Homeda duruiɛ no, ɔkɔɔ asɔredan mu kɔkaa asɛmpa no.

\VS{22}Nnipa no tee asɛm no no, wɔn ho dwirii wɔn, ɛfiri sɛ, ɔkasaa te sɛ obi a ɔwɔ tumi, na mmom wankasa sɛ Atwerɛsɛm no akyerɛkyerɛfoɔ no.

\VS{23}Amonom hɔ ara, ɔbarima bi a ɔwɔ wɔn hyiadan no mu hɔ a ɔwɔ honhommɔne teaam mu sɛ,

\VS{24}“Ɛdeɛn na wo Nasareni Yesu ne yɛn wɔ yɛ? Woaba sɛ worebɛsɛe yɛn anaa? Menim wo sɛ wone Onyankopɔn Ba Kronkronni no!”


\par }{\PP \VS{25}Yesu teateaa honhommɔne no sɛ,
{\WJ{“Mua wʼano! Firi ne mu kɔ!”}}

\VS{26}Honhommɔne no wosoo saa ɔbarima no, ma ɔteateaam den na ɛtu kɔeɛ.


\par }{\PP \VS{27}Nnipa no nyinaa ho dwirii wɔn, ma wɔbisabisaa wɔn ho wɔn ho sɛ. “Nkyerɛkyerɛ foforɔ bɛn ni? Ahonhommɔne mpo tie ne nne!”

\VS{28}Saa anwanwadeɛ a ɔyɛeɛ yi ho nsɛm trɛ faa Galileaman mu nyinaa.


\par }{\SH Yesu Sa Nyarewa
\par }
{\PP \VS{29}Wɔfirii hyiadan no mu no, wɔne Yakobo ne Yohane kɔɔ Simon ne Andrea efie.

\VS{30}Na Simon ase baa ɛda mpa so a huraeɛ akyere no, na wɔkaa ne ho asɛm kyerɛɛ Yesu.

\VS{31}Yesu kɔɔ baabi a ɔda hɔ, kɔsɔɔ ne nsa, ma ɔsɔre tenaa ase. Ɛhɔ ara, huraeɛ no tu firii ne so. Ɔsɔre noaa aduane maa wɔn.


\par }{\PP \VS{32}Ɛduruu anwummerɛ no, nnipa no de ayarefoɔ ne wɔn a wɔwɔ ahonhommɔne brɛɛ Yesu sɛ ɔnsa wɔn yadeɛ.

\VS{33}Kuro mu no nyinaa bɛboaa wɔn ho ano wɔ efie no aboboano,

\VS{34}na Yesu saa ayarefoɔ bebree yadeɛ. Ɔtuu ahonhommɔne bebree nso. Nanso, wamma ahonhommɔne no ankasa, ɛfiri sɛ, na wɔnim no.


\par }{\SH Yesu Twee Ne Ho Kɔbɔɔ Mpaeɛ
\par }
{\PP \VS{35}Ahemadakye a na ɛnim nteteeɛ no, Yesu sɔre firii efie hɔ kɔɔ baabi a ɛhɔ yɛ dinn, kɔbɔɔ mpaeɛ wɔ hɔ.

\VS{36}Simon ne wɔn a wɔka ne ho firii adi kɔhwehwɛɛ no,

\VS{37}na wɔhunuu no no, wɔka kyerɛɛ no sɛ, “Nnipa bebree rehwehwɛ wo.”


\par }{\PP \VS{38}Ɔka kyerɛɛ wɔn sɛ,
{\WJ{“Ɛsɛ sɛ yɛkɔ nkuro a aka no so, na mekɔka mʼasɛm kyerɛ wɔn, ɛfiri sɛ, ɛno enti na mebaeɛ.”}}

\VS{39}Enti, ɔkɔɔ Galileaman mu baabiara kɔkaa asɛmpa no wɔ asɔredan mu, tuu ahonhommɔne bebree nso.


\par }{\SH Yesu Sa Ɔkwatani Bi Yadeɛ
\par }
{\PP \VS{40}Ɔkwatani bi bɛkotoo no srɛɛ no sɛ, “Sɛ ɛyɛ wo pɛ a, wobɛtumi ama me ho ate.”


\par }{\PP \VS{41}Yesu hunuu ɔkwatani no mmɔbɔ, enti ɔde ne nsa kaa no kaa sɛ,
{\WJ{“Mepɛ! Wo ho mfi!”}}

\VS{42}Amonom hɔ ara, ne ho teeɛ, maa ne ho tɔɔ no!


\par }{\PP \VS{43}Yesu bɔɔ nʼano dendeenden sɛ,

\VS{44}{\WJ{“Nka saa asɛm yi nkyerɛ obiara, na mmom, fa wo ho kɔkyerɛ ɔsɔfoɔ. Sɛ worekɔ a, fa wʼafɔrebɔdeɛ a Mose ahyɛ sɛ akwatafoɔ a wɔasa wɔn yadeɛ mfa nka wɔn ho nkɔ no ka wo ho kɔ, sɛdeɛ ɛbɛma obiara ahunu sɛ wo ho atɔ wo bio.”}}

\VS{45}Nanso, ɔrekorɔ no nyinaa, na ɔde nteateamu rebɔ nʼayaresa no ho dawuro. Esiane yei enti, sɛ Yesu kɔ baabiara a, nnipadɔm bɛtwa ne ho hyia. Ɛno enti, afei baabiara a ɔbɛkɔ no, ɔnnyi ne ho adi. Enti, ɔtenaa ɛserɛ so hɔ maa nnipa bebree baa ne nkyɛn wɔ hɔ.




\par }\Chap{2}{\SH Yesu Sa Obubuafoɔ Bi Yadeɛ
\par }
{\PP \VerseOne{1}Nna bi akyi no, Yesu kɔɔ Kapernaum bio. Ɔduruu hɔ no nnipa pii tee sɛ waba hɔ.

\VS{2}Ankyɛre na nnipa bebree bɛhyɛɛ efie a na ɔwɔ mu no mu ma tɔ. Ɔkaa asɛmpa no kyerɛɛ wɔn.

\VS{3}Mmarima baanan bi de obubuafoɔ bi a wɔso no baa hɔ.

\VS{4}Esiane sɛ na wɔntumi mfa nnipadɔm no mu nkɔ Yesu nkyɛn no enti, wɔforoo ɛdan a Yesu wɔ mu no, kɔtuu tokuro wɔ atifi. Wɔde obubuafoɔ a ɔda ne kɛtɛ so no faa mu, gyaagyaa no brɛoo de no kɔtoo Yesu anim.

\VS{5}Yesu hunuu wɔn gyidie a wɔwɔ wɔ ne mu no, ɔka kyerɛɛ ɔyarefoɔ no sɛ,
{\WJ{“Ɔba, wɔde wo bɔne akyɛ wo!”}}


\par }{\PP \VS{6}Nanso Atwerɛsɛm no akyerɛkyerɛfoɔ a wɔwɔ hɔ no tee deɛ Yesu kaeɛ no, wɔdwenee wɔ wɔn tirim

\VS{7}sɛ, “Asɛm bɛn na ɔreka yi! Abususɛm na ɔreka yi! Ɔdwene sɛ ɔyɛ Onyankopɔn? Onyankopɔn nko na ɔtumi de bɔne kyɛ.”


\par }{\PP \VS{8}Yesu hunuu wɔn adwene no, ɛhɔ ara, ɔka kyerɛɛ wɔn sɛ,
{\WJ{“Adɛn na moma asɛm a mekaeɛ yi ha mo?}}

\VS{9}{\WJ{Deɛ ɛwɔ he na ɛyɛ mmerɛ? Sɛ obi bɛka akyerɛ obubuafoɔ no sɛ, ‘Wɔde wo bɔne akyɛ wo’, anaasɛ, ‘Fa wo kɛtɛ na nante’?}}

\VS{10}{\WJ{Enti mɛkyerɛ mo sɛ Onipa Ba no wɔ tumi sɛ ɔde bɔne kyɛ.”}} Enti ɔka kyerɛɛ obubuafoɔ no sɛ,

\VS{11}{\WJ{“Mese wo sɛ, sɔre gyina hɔ. Fa wo kɛtɛ, na kɔ wo efie na wo ho atɔ wo.”}}

\VS{12}Obubuafoɔ yi sɔre bobɔɔ ne kɛtɛ, na ɔde anigyeɛ ne ahosɛpɛ faa nnipadɔm no mu kɔeɛ. Nnipa no ho dwirii wɔn, ma wɔkamfoo Onyankopɔn sɛ, “Yɛnhunuu yei bi da!”


\par }{\SH Yesu Frɛ Lewi
\par }
{\PP \VS{13}Yesu sane kɔɔ mpoano hɔ bio, na ɔkaa asɛmpa no kyerɛɛ nnipakuo a wɔahyia wɔ hɔ no.

\VS{14}Ɛberɛ a ɔnam mpoano hɔ no, ɔhunuu Alfeo ba Lewi sɛ ɔte atogyeɛ. Ɔhunuu no no ɔka kyerɛɛ no sɛ,
{\WJ{“Di mʼakyi.”}} Ɛhɔ ara, Lewi sɔre dii nʼakyi.


\par }{\PP \VS{15}Saa ɛda no anadwofa, Lewi too ɛpono, too nsa frɛɛ nʼafɛfoɔ ɔtogyefoɔ ne nnebɔneyɛfoɔ bi sɛ wɔmmra na ɔne wɔn ne Yesu ne nʼasuafoɔ no nto nsa nnidi. Nnipa a wɔdii Yesu akyi no bi te sɛ Lewi ara pɛ.

\VS{16}Farisifoɔ no hunuu sɛ ɔne nnebɔneyɛfoɔ ne ɔtogyefoɔ ato nsa redidi no, wɔbisaa nʼasuafoɔ no sɛ, “Adɛn enti na ɔne ɔtogyefoɔ ne nnebɔneyɛfoɔ to nsa didi?”


\par }{\PP \VS{17}Yesu tee deɛ wɔkaeɛ no, ɔbuaa wɔn sɛ,
{\WJ{“Wɔn a wɔwɔ ahoɔden no, ɔyaresafoɔ ho nhia wɔn, na wɔn a wɔyare no na ɔyaresafoɔ ho hia wɔn. Mamma sɛ merebɛka akyerɛ teneneefoɔ sɛ wɔnsakyera wɔn adwene na mmom, nnebɔneyɛfoɔ.”}}


\par }{\SH Mmuadadie Ho Asɛmmisa
\par }
{\PP \VS{18}Ɛda bi a Yohane Osubɔni akyidifoɔ ne Farisifoɔ no redi mmuada no, nnipa bi kɔɔ Yesu nkyɛn kɔbisaa no sɛ, “Adɛn enti na Yohane ne Farisifoɔ no akyidifoɔ di mmuada na wʼakyidifoɔ deɛ, wɔnni mmuada?”


\par }{\PP \VS{19}Yesu nso bisaa wɔn sɛ,
{\WJ{“Moahunu ayeforɔkunu nnamfo a wɔbɛba ayeforɔ ase a wɔbɛka sɛ, wɔredi mmuada enti wɔrennidi anaa? Mmerɛ dodoɔ a wɔne ayeforɔkunu no nam no deɛ, wɔrenni mmuada da.}}

\VS{20}{\WJ{Nanso, ɛda bi bɛba a, wɔbɛfa ayeforɔkunu no afiri wɔn nkyɛn. Saa ɛberɛ no na wɔbɛdi mmuada.}}


\par }{\PP \VS{21}{\WJ{“Ɛte sɛ wode ntoma foforɔ atare ntoma dada mu. Ɛdeɛn na ɛba? Ntaremu no bɛte ntoma dada no mu, na ayi afiri mu, na ama tokuro a ɛda hɔ no aso asene kane deɛ no.}}

\VS{22}{\WJ{Monim sɛ, wɔmfa nsã foforɔ ngu aboa nwoma nkotokuo dada mu. Anyɛ saa a, ɛbɛpae. Nsa no bɛhwie agu, na nkotokuo a nsã no wɔ mu no nso bɛpaapae. Ɛsɛ sɛ wɔde nsã foforɔ gu nkotokuo foforɔ mu.”}}


\par }{\SH Homeda Die Ho Asɛm
\par }
{\PP \VS{23}Homeda bi a Yesu ne nʼasuafoɔ nam aburoofuo bi mu no, asuafoɔ no pempan aburoo no bi weeɛ.

\VS{24}Farisifoɔ no bi ka kyerɛɛ Yesu sɛ, “Ɛnni ho kwan sɛ wɔyɛ saa! Yɛn mmara mma ho ɛkwan sɛ wɔbu aburoo Homeda.”


\par }{\PP \VS{25}Yesu nso bisaa wɔn sɛ,
{\WJ{“Monkenkanee deɛ Ɔhene Dawid yɛeɛ, ɛberɛ a ɛkɔm dee ɔne wɔn a na wɔka ne ho no,}}

\VS{26}{\WJ{ne sɛdeɛ ɔkɔɔ Onyankopɔn efie, Ɔsɔfopanin Abiatar berɛ so, na ɔne wɔn a wɔka ne ho kɔdii burodo a wɔde abɔ afɔdeɛ ama Onyankopɔn no, a obiara nni ho ɛkwan sɛ ɔdi, agye asɔfoɔ nko ara no pɛn? Na ɛno nso tia mmara.}}


\par }{\PP \VS{27}{\WJ{“Onipa enti na wɔyɛɛ Homeda, na ɛnyɛ Homeda enti na wɔbɔɔ onipa.}}

\VS{28}{\WJ{Na me, Onipa Ba no mpo, meyɛ Homeda no nso wura!”}}




\par }\Chap{3}{\SH Yesu Sa Obi A Ne Nsa Awuo Yadeɛ
\par }
{\PP \VerseOne{1}Yesu baa Kapernaum no, ɔkɔɔ hyiadan mu bio. Ɔduruu hɔ no, ɔhunuu ɔbarima bi a ne nsa baako awu.

\VS{2}Na saa ɛda no yɛ Homeda enti na Yesu atamfoɔ no retetɛ no ahwɛ sɛ ɔbɛsa ɔbarima no yadeɛ anaa. Na wɔabɔ wɔn tirim sɛ, sɛ ɔsa no yadeɛ a, wɔbɛkyere no!

\VS{3}Yesu ka kyerɛɛ ɔbarima no sɛ,
{\WJ{“Sɔre gyina nnipa no anim.”}}


\par }{\PP \VS{4}Ɔdanee ne ho kyerɛɛ nʼatamfoɔ no bisaa wɔn sɛ,
{\WJ{“Ɛyɛ sɛ obi yɛ papa Homeda? Anaasɛ ɛyɛ ɛda a wɔde yɛ bɔne? Ɛyɛ ɛda a wɔde gye nkwa anaa wɔma obi nkwa hwere no”}} Nanso, wɔammua no.


\par }{\PP \VS{5}Ɔde abufuo hwɛɛ wɔn hyiaeɛ. Ɛhaa no sɛ wɔnni ahummɔborɔ mma nnipa enti ɔka kyerɛɛ ɔbarima no sɛ,
{\WJ{“Tene wo nsa no mu.”}} Ɔtenee mu, na amonom hɔ ara, ne nsa no yɛɛ yie.

\VS{6}Ɛhɔ ara, Farisifoɔ no kɔhyiaa Herodefoɔ no ne wɔn susuu ɛkwan a wɔbɛfa so akum Yesu no ho.


\par }{\SH Nnipadɔm Tu Di Yesu Akyi
\par }
{\PP \VS{7}Yesu ne nʼasuafoɔ no firii hɔ kɔɔ mpoano. Nnipadɔm fifiri Galilea, Yudea, Yerusalem,

\VS{8}Idumea, Asubɔnten Yordan agya, Tiro ne Sidon fam nyinaa, tu dii Yesu akyi. Ɛfiri sɛ, na nʼanwanwadeɛ a ɔyɛ no atrɛ afanan nyinaa enti na ebinom pɛ sɛ wɔbɛhwɛ no.

\VS{9}Ɔka kyerɛɛ nʼasuafoɔ no sɛ, wɔmpɛ kodoɔ bi nsi nkyɛn baabi, na sɛ nnipadɔm no kyere ne so wɔ mpoano hɔ a, watena mu akɔ.

\VS{10}Ɛda no, na wasa nyarewa bebree. Nanso, na ayarefoɔ no ba ara na wɔreba a wɔpɛɛ sɛ wɔde wɔn nsa ka nʼatadeɛ.

\VS{11}Ɛberɛ biara a wɔn a wɔwɔ ahonhommɔne no bi bɛhunu no no, wɔtwa hwe fam, woso biribiri, ka sɛ, “Woyɛ Onyankopɔn Ba.”

\VS{12}Nanso, ɔbɔɔ wɔn ano sɛ, wɔnnkyerɛ onipa ko a ɔyɛ.


\par }{\SH Asuafoɔ Dumienu No Yie
\par }
{\PP \VS{13}Akyire yi, ɔkɔɔ bepɔ so frɛɛ wɔn a wayi wɔn no baa ne nkyɛn.

\VS{14}Ɔyii wɔn mu dumienu a daa wɔne no bɛnante, na wɔakɔka asɛmpa no,

\VS{15}na wɔatu ahonhommɔne nso.


\par }{\BB \par }
{\LID \VS{16}Dumienu a ɔyii wɔn no din nie:

\par }{\BB \par }
{\LI Simon a ɔtoo no din foforɔ Petro.


\par }{\LI \VS{17}Sebedeo mma Yakobo ne Yohane nso, ɔfrɛɛ wɔn Boanerges a, aseɛ ne aprannaa mma.


\par }{\LI \VS{18}Wɔn a wɔka ho nso nie: Andrea,

\par }{\LI Filipo,

\par }{\LI Bartolomeo,

\par }{\LI Mateo,

\par }{\LI Toma,

\par }{\LI Alfeo ba Yakobo,

\par }{\LI Tadeo, ne

\par }{\LI Simon ɔmanyɛfoɔ,


\par }{\LI \VS{19}ɛnna Yuda Iskariot a ɔyii no maeɛ no.


\par }{\BB \par }
{\PP \VS{20}Ɔsane baa efie a ɔte mu no mu no, nnipakuo bi sane baa ne so bio. Ankyɛre koraa na ɛhɔ nyinaa yɛɛ ma a ɔnnya ɛkwan koraa nnidi.

\VS{21}Ne fiefoɔ tee asɛm a aba no, wɔkɔɔ hɔ sɛ wɔrekɔfa no akɔ wɔn efie ɛfiri sɛ, wɔkaa sɛ, “Ne tiri mu ka no.”


\par }{\SH Yesu Ka Nyaatwomfoɔ Anim
\par }
{\PP \VS{22}Atwerɛsɛm no akyerɛkyerɛfoɔ a wɔfiri Yerusalem baeɛ no kaa sɛ, “Beelsebul a ɔyɛ ahonhommɔne panin no afa no, na ɔnam saa tumi no so na ɔtu ahonhommɔne no.”


\par }{\PP \VS{23}Yesu frɛɛ wɔn kasa kyerɛɛ wɔn abɛbuo mu sɛ,
{\WJ{“Ɛbɛyɛ dɛn na Ɔbonsam bɛtumi atu Ɔbonsam?}}

\VS{24}{\WJ{Ahennie biara a ɛne ne ho di asie no bɛgu.}}

\VS{25}{\WJ{Saa ara na efie biara a ɛne ne ho di asie no nnyina ara ne no.}}

\VS{26}{\WJ{Na sɛ Ɔbonsam twa ne ho ne ne ho di asie a, ɛbɛyɛ dɛn na watumi adi nkonim? Ɔbɛdi nkoguo.}}

\VS{27}{\WJ{Obiara ntumi nkɔ ɔhoɔdenfoɔ efie nkɔfa ne nneɛma kwa, agye sɛ, onii no di ɛkan kyekyere ɔhoɔdenfoɔ no, ansa na watumi afa ne nneɛma.}}

\VS{28}{\WJ{Mereka akyerɛ mo sɛ, bɔne a onipa ayɛ biara no, wɔtumi de kyɛ no, na mpo obi ka abususɛm tia me a, wɔtumi de kyɛ no;}}

\VS{29}{\WJ{nanso deɛ ɔka abususɛm tia Honhom Kronkron no deɛ, wɔremfa nkyɛ no da. Ɛyɛ bɔne a ɛrempepa da.”}}


\par }{\PP \VS{30}Ɔkaa saa asɛm yi ɛfiri sɛ, na wɔka sɛ, “Ɔwɔ honhommɔne.”


\par }{\SH Yesu Maame Ne Ne Nuanom
\par }
{\PP \VS{31}Ɔgu so rekyerɛkyerɛ no, ne maame ne ne nuanom bɛgyinaa nnipadɔm no mu baabi somaa obi sɛ, ɔnkɔfrɛ no mmra, na wɔne no nkasa.

\VS{32}Saa ɛberɛ no na nnipadɔm no atwa ne ho ahyia. Nnipa no ka kyerɛɛ Yesu sɛ, “Wo maame ne wo nuanom gyina afikyire hɔ pɛ sɛ wɔne wo kasa.”


\par }{\PP \VS{33}Yesu bisaa wɔn sɛ,
{\WJ{“Hwan ne me maame? Ɛhefoɔ ne me nuanom?”}}


\par }{\PP \VS{34}Ɔhwɛɛ nnipadɔm no hyiaeɛ kaa sɛ,
{\WJ{“Yeinom ne me maame ne me nuanom!}}

\VS{35}{\WJ{Obiara a ɔbɛyɛ Onyankopɔn apɛdeɛ no, ɔno ne me nuabarima ne me nuabaa ne me maame.”}}




\par }\Chap{4}{\SH Ogufoɔ Ho Ɛbɛ
\par }
{\PP \VerseOne{1}Ɛberɛ a ɔgu so rekyerɛkyerɛ no, nnipadɔm sane bɛtwaa ne ho hyiaeɛ wɔ mpoano hɔ. Yei enti, ɔkɔtenaa kodoɔ mu, toaa ne nkyerɛkyerɛ no so.

\VS{2}Na sɛdeɛ ɔyɛ daa no, ɔnam mmɛbuo so kasa kyerɛɛ wɔn. Baako a ɔkaeɛ ne sɛ,

\VS{3}{\WJ{“Ɛda bi, ogufoɔ bi kɔɔ nʼafuom kɔguu aba.}}

\VS{4}{\WJ{Ɔgu so regu aba no, aba no bi guu kwankyɛn, maa nnomaa bɛsosɔɔ ne nyinaa diiɛ.}}

\VS{5}{\WJ{Ebi nso kɔguu ɔbotan bi so. Nanso, dɔteɛ a ɛwɔ so no nnɔɔso.}}

\VS{6}{\WJ{Ankyɛre na ɛfifiriiɛ, nanso ɛsiane sɛ dɔteɛ a ɛwɔ ɔbotan no so no nnɔɔso no enti, owia bɔɔ so no, ne nyinaa hyeeɛ.}}

\VS{7}{\WJ{Aba no bi nso guu nkasɛɛ mu, maa nkasɛɛ no kyekyeree no enti antumi anso aba.}}

\VS{8}{\WJ{Aba no bi nso guu asase pa mu, maa ebi nyini soo mmɔho aduasa, ebi aduosia, ɛnna afoforɔ nso mmɔho ɔha!”}}


\par }{\PP \VS{9}Na Yesu kaa sɛ,
{\WJ{“Ma deɛ ɔwɔ aso no ntie!”}}


\par }{\PP \VS{10}Akyire no a ɛkaa ɔne dumienu no ne asuafoɔ afoforɔ bi no, wɔbisaa no sɛ, “Asɛm a wokaeɛ no, aseɛ ne sɛn?”

\VS{11}Ɔbuaa wɔn sɛ,
{\WJ{“Mo deɛ, wɔada Onyankopɔn Ahennie ho ahintasɛm adi akyerɛ mo. Nanso, afoforɔ deɛ, wɔka no abɛbuo mu na ɛkyerɛ wɔn.}}

\VS{12}{\WJ{Esiane saa nti,}}

\par }{\Q {\WJ{“ ‘Wɔhunu na wɔte, nanso wɔrente deɛ wɔte no ase,}}

\par }{\QB {\WJ{na wɔrennane mma Onyankopɔn nkyɛn,}}

\par }{\Q {\WJ{na wɔremfa wɔn bɔne nso nkyɛ wɔn.’}}


\par }{\PP \VS{13}{\WJ{“Na sɛ moante saa bɛ yi ase a, ɛbɛyɛ dɛn na moate mmɛ ahodoɔ a merebɛbuo no ase?}}

\VS{14}{\WJ{Ogufoɔ no gu aba a ɛyɛ asɛm no.}}

\VS{15}{\WJ{Aba a ɛguu kwankyɛn no gyina hɔ ma wɔn a wɔte Onyankopɔn asɛm, nanso sɛ wɔte asɛm no a, ntɛm so, ɔbonsam ba wɔn nkyɛn, ma wɔn werɛ firi deɛ wɔate no nyinaa.}}

\VS{16}{\WJ{Aba a ɛguu ɔbotan so no gyina hɔ ma nnipa a wɔde anigyeɛ tie asɛm no.}}

\VS{17}{\WJ{Nanso, wɔte sɛ aba a afifiri foforɔ a ne nhini nkɔ fam. Ahyɛaseɛ no, wɔkɔ so fɛfɛɛfɛ, nanso sɛ ɛba sɛ asɛm no enti, ɔtaa anaa amanehunu bi to wɔn pɛ, na wɔapa aba.}}

\VS{18}{\WJ{Aba a ɛguu nkasɛɛ mu no nso gyina hɔ ma nnipa a wɔte asɛmpa no,}}

\VS{19}{\WJ{nanso ɛnkyɛre koraa na ewiase yi mu afɛfɛdeɛ ne ahonyadeɛ ne ɔbra yi mu dadwene, nnaadaa ne nneɛma bi ho akɔnnɔ abɛhyɛ wɔn akoma mu. Yei enti, asɛm no ntumi nso aba biara.}}

\VS{20}{\WJ{Aba a ɛguu asase pa mu no gyina hɔ ma wɔn a wɔte Onyankopɔn asɛm no, na wɔso aba bebree. Nnipa no bi so mmɔho aduasa. Ebi nso so aduosia, na afoforɔ nso so ɔha.”}}


\par }{\SH Kanea So Mfasoɔ
\par }
{\PP \VS{21}Afei, Yesu bisaa wɔn sɛ,
{\WJ{“Moahunu obi a ɔsɔ kanea na ɔde hyɛ mpa ase, anaasɛ ɔde ahina butu so? Dabi! Wɔde kanea si petee mu na ahyerɛn ma ɛho aba mfasoɔ.}}

\VS{22}{\WJ{Deɛ ahinta biara no, wɔbɛda no adi, na deɛ wɔakata so biara no, wɔde bɛto dwa.}}

\VS{23}{\WJ{Deɛ ɔwɔ aso a ɔbɛtie no, ma ɔntie!}}


\par }{\PP \VS{24}{\WJ{“Monhwɛ yie wɔ deɛ mote no ho. Deɛ mote no, ɛno ara na wɔde bɛma mo, na aboro so mpo.}}

\VS{25}{\WJ{Deɛ ɔwɔ biribi no, wɔbɛma no bi aka ho; deɛ ɔnni ahe bi no, kakraa a ɔwɔ no mpo, wɔbɛgye afiri ne nsam.”}}


\par }{\SH Aba A Ɛrenyini Ho Ɛbɛ
\par }
{\PP \VS{26}Ɔkaa bio sɛ,
{\WJ{“Sɛdeɛ Onyankopɔn Ahennie no teɛ nie: okuafoɔ bi gu aba wɔ asase bi so}}.

\VS{27}{\WJ{Awia ne anadwo, sɛ ɔda o, sɛ ɔnyane o, aba no fefɛ a ɔnnim sɛdeɛ ɛyɛeɛ a ɛnyiniiɛ.}}

\VS{28}{\WJ{Asase no ankasa bɔ nʼaduane, dua no na ɛdi kan, afei ɛpɛsɛ na abɔ, ama aba no anyini.}}

\VS{29}{\WJ{Sɛ aba no nyini wie a, okuafoɔ no fa ne dadeɛ kɔtwa, ɛfiri sɛ otwa berɛ aduru.”}}


\par }{\SH Onyina Aba Ho Ɛbɛ
\par }
{\PP \VS{30}Ɔsane kaa sɛ,
{\WJ{“Ɛdeɛn ho na yɛde Ɔsoro Ahennie no bɛto, anaa abɛbusɛm bɛn na yɛde bɛkyerɛkyerɛ mu?}}

\VS{31}{\WJ{Ɛte sɛ onyina aba, a ɛyɛ ketewaa wɔ aba a wodua nyinaa mu.}}

\VS{32}{\WJ{Na sɛ wodua a ɛnyini yɛ kɛseɛ sene nnua a aka no nyinaa, ɛyiyi mman akɛseɛ ma ewiem nnomaa bɛsisi ne nwunu mu.”}}


\par }{\PP \VS{33}Mmɛbuo a ɛtete sɛ yeinom na Yesu de kaa asɛm no kyerɛɛ wɔn, sɛdeɛ wɔbɛtumi ate aseɛ.

\VS{34}Ɔnam mmɛbuo so na ɔkasa kyerɛɛ wɔn a wɔbɛtiee no no nyinaa, na sɛ ɛka ɔne nʼasuafoɔ no nko a, ɔkyerɛ wɔn ne nyinaa ase.


\par }{\SH Yesu Brɛ Ahum Ase
\par }
{\PP \VS{35}Ɛduruu anwummerɛ no, Yesu ka kyerɛɛ nʼasuafoɔ no sɛ,
{\WJ{“Momma yɛntwa nkɔ asuogya nohoa.”}}

\VS{36}Ɔkaa saa no, wɔgyaa nnipadɔm no wɔ hɔ, na ɔne wɔn kɔeɛ a akodoɔ foforɔ di wɔn akyi.

\VS{37}Prɛko pɛ, ahum kɛseɛ bi tuiɛ, maa asorɔkye bu bɛkataa kodoɔ no so, ma ɛyɛɛ sɛ ɛremem.

\VS{38}Saa ɛberɛ no, na Yesu wɔ kodoɔ no to de ne ti ato sumiiɛ so ada. Asuafoɔ no de ahopopoɔ ne nteateamu kɔnyanee no kaa sɛ, “Ɔkyerɛkyerɛfoɔ, yɛreyɛ amem yi, ɛmfa wo ho?”


\par }{\PP \VS{39}Ɔsɔre teateaa mframa no ka kyerɛɛ ɛpo no sɛ,
{\WJ{“Yɛ dinn!”}} Mframa no gyaeeɛ, na ɛpo no yɛɛ dinn!


\par }{\PP \VS{40}Yesu bisaa wɔn sɛ,
{\WJ{“Adɛn na moyɛ ahufoɔ sei? Adɛn, monnye me nni anaa?”}}


\par }{\PP \VS{41}Na wɔn ho dwirii wɔn yie, bisabisaa wɔn ho wɔn ho sɛ, “Onipa bɛn ni a mframa ne ɛpo mpo tie no yi?”




\par }\Chap{5}{\SH Yesu Sa Ɔbarima Bi A Ɔwɔ Honhommɔne Yadeɛ
\par }
{\PP \VerseOne{1}Yesu ne nʼasuafoɔ bɛduruu ɛpo no fa baabi wɔ Gerasefoɔ asase so.

\VS{2}Ɔresi afiri kodoɔ no mu no, ɔbarima bi a honhommɔne wɔ ne mu de mmirika firi amusieeɛ bɛhyiaa no.

\VS{3}Na saa ɔbarima yi te amusieeɛ hɔ.

\VS{4}Ɔyɛ obi a na ne ho yɛ den yie enti, sɛ wɔde nkɔnsɔnkɔnsɔn mpo gu ne nsa a, ɔtumi bubu mu a obiara ntumi nkɔ nʼanim.

\VS{5}Anadwo ne awia nyinaa na ɔnenam amusieeɛ hɔ mmepɔ no mu a, ɔde aboɔ a ano yɛ nam twitwa ne ho.


\par }{\PP \VS{6}Ɔbarima yi hunuu Yesu wɔ akyirikyiri no, ɔtuu mmirika, bɛbuu no nkotodwe.

\VS{7}Ɔteateaam sɛ, “Yesu, Ɔsorosoro Onyankopɔn no Ba, ɛdeɛn na wowɔ ne me yɛ? Mesrɛ wo, ɛnyɛ me ayayadeɛ biara!”

\VS{8}Yesu tiaa honhommɔne a ɛwɔ ɔbarima no mu no sɛ,
{\WJ{“Honhommɔne, firi ne mu fi!”}}


\par }{\PP \VS{9}Yesu bisaa no sɛ,
{\WJ{“Wɔfrɛ wo sɛn?”}}

\par }{\PP Ɔbuaa Yesu sɛ, “Me din de ‘Ɛdɔm’ ɛfiri sɛ, yɛdɔɔso.”

\VS{10}Afei, ɔsrɛɛ Yesu anibereɛ so sɛ ɔmmpam wɔn nkɔ akyirikyiri.


\par }{\PP \VS{11}Saa ɛberɛ no, na mprakokuo bi redidi wɔ bepɔ no nkyɛn baabi a ɛbɛn ɛpo no.

\VS{12}Enti, ahonhommɔne no srɛɛ Yesu sɛ, “Tu yɛn na yɛnkɔhyɛ mprako no mu.”

\VS{13}Yesu maa wɔn ho ɛkwan ma wɔkɔhyɛɛ mprako no mu. Mprako no de ahoɔherɛ sianee bepɔ no kɔguu ɛpo no mu ma ɛfaa wɔn.


\par }{\PP \VS{14}Mprakohwɛfoɔ no dwane baa nkuro a ɛbɛn hɔ no mu bɛkaa deɛ wɔahunu no kyerɛɛ wɔn. Wɔn a wɔteeɛ no kɔhwɛɛ deɛ asie no.

\VS{15}Nnipakuo no duruu baabi a Yesu wɔ no, wɔhunuu ɔbarima a na honhommɔne ahyɛ no ma no sɛ ɔte hɔ dinn a nʼadwenem ate no. Yei maa wɔn ho dwirii wɔn.

\VS{16}Wɔn a wɔhunuu asɛm a asi no ka kyerɛɛ afoforɔ,

\VS{17}maa nnipakuo no srɛɛ Yesu sɛ, ɔmfiri wɔn nkyɛn nkɔ, na wɔn ho ntɔ wɔn!


\par }{\PP \VS{18}Enti, ɔsane foro kɔtenaa kodoɔ no mu. Ɔbarima a na honhommɔne wɔ ne mu no srɛɛ Yesu sɛ ɔpɛ sɛ ɔne no kɔ.

\VS{19}Nanso, Yesu kaa sɛ,
{\WJ{“Dabi, na kɔ na kɔka anwanwadeɛ a Onyankopɔn ayɛ ama wo yi ne nʼahummɔborɔ ho asɛm kyerɛ wʼabusuafoɔ.”}}

\VS{20}Enti, ɔbarima no firi hɔ kɔɔ Dekapoli, “Nkuro Edu” no a, ɛwɔ saa ɔmantam no mu, kɔkaa anwanwadeɛ a Yesu ayɛ ama no no kyerɛɛ obiara. Wɔtee asɛm no, wɔn ho dwirii wɔn.


\par }{\PP \VS{21}Yesu de kodoɔ no tware baa ɛpo no fa baabi no, nnipakuo bɛtwaa ne ho hyiaa wɔ mpoano hɔ.

\VS{22}Asafopanin bi a na ɔwɔ hɔ a wɔfrɛ no Yairo no, buu Yesu nkotodwe,

\VS{23}srɛɛ no sɛ, ɔnsa ne babaa yadeɛ mma no. Ɔfiri ahoyera mu ka kyerɛɛ Yesu sɛ, “Abɔfra no rewu, enti mesrɛ wo sɛ, fa wo nsa bɛka no na ɔnnya nkwa.”

\VS{24}Yesu ne no kɔeɛ a nnipakuo no di wɔn akyi.


\par }{\PP \VS{25}Na ɔbaa bi a watu mogya mfirinhyia dumienu ka nnipakuo no ho.

\VS{26}Ɔde ne yadeɛ no akyin ayaresafoɔ bebree so, atua sika bebree ama wayɛ ohiani, nanso na ne ho ntɔ no ara.

\VS{27}Na wate anwanwadeɛ a Yesu ayɛ no nyinaa, na ɛno enti ɔde ne ho fraa nnipakuo no, firii Yesu akyi sɔɔ nʼatadeɛ ano.

\VS{28}Ɔdwenee ho kaa sɛ, “Sɛ metumi nya ne ho ɛkwan, de me nsa sɔ nʼatadeɛ mu kɛkɛ a, me ho bɛtɔ me.”

\VS{29}Ampa ara, ɛsɔ a ɔsɔɔ nʼatadeɛ no mu pɛ, na mogya no twa maa ne ho tɔɔ no!


\par }{\PP \VS{30}Amonom hɔ ara, Yesu tee nka sɛ tumi bi afiri ne mu. Ɔdanee ne ho kyerɛɛ nnipakuo no bisaa sɛ,
{\WJ{“Hwan na ɔsɔɔ mʼatadeɛ mu no?”}}


\par }{\PP \VS{31}Nʼasuafoɔ no buaa sɛ, “Saa nnipakuo a obiara de ne ho twitwiri ne yɔnko yi na worebisa sɛ,
{\WJ{‘Hwan na ɔde ne nsa aka mʼatadeɛ?’ ”}}


\par }{\PP \VS{32}Nanso, ɔpɛɛ sɛ ɔhunu onipa ko a ɔsɔɔ nʼatadeɛ mu no.

\VS{33}Ɛberɛ a ɔbaa no hunuu asɛm a asie no, ɔde ahopopoɔ bɛbuu Yesu nkotodwe kaa deɛ ɔyɛeɛ no kyerɛɛ no.

\VS{34}Yesu ka kyerɛɛ no sɛ,
{\WJ{“Ɔbabaa, wo gyidie ama wo ho atɔ wo; fa asomdwoeɛ kɔ; wo yadeɛ no agyae.”}}


\par }{\SH Yairo Babaa No Nyane
\par }
{\PP \VS{35}Ɔgu so rekasa kyerɛ ɔbaa no no, abɔfoɔ firi Yairo efie bɛbɔɔ amaneɛ sɛ, Yairo babaa no awu, enti ɛho nhia sɛ Yesu bɛba bio.


\par }{\PP \VS{36}Yesu antie deɛ na wɔreka no koraa, na ɔka kyerɛɛ Yairo sɛ,
{\WJ{“Nsuro, gye di ara.”}}


\par }{\PP \VS{37}Afei, Yesu amma obiara anni nʼakyi ankɔ Yairo efie hɔ gye Petro, Yakobo ne Yohane.

\VS{38}Ɛberɛ a Yesu duruu hɔ no, ɔhunuu sɛ ɛhɔ nyinaa ayɛ manyamanya a nnipa retwa agyaadwoɔ.

\VS{39}Ɔkɔɔ efie no mu ne wɔn a wɔwɔ hɔ no kɔkasaeɛ. Ɔbisaa wɔn sɛ,
{\WJ{“Adɛn ne agyaadwotwa ne gyegyeegye yi? Abɔfra no nwuiɛ; nna na wada!”}}

\VS{40}Wɔn a wɔwɔ hɔ no tee asɛm a Yesu kae no, wɔseree no.

\par }{\PP Yesu ka kyerɛɛ wɔn a wɔwɔ efie hɔ no sɛ, wɔn nyinaa mfiri adi. Ɔne abɔfra no agya ne ne maame ne nʼasuafoɔ baasa no kɔɔ deɛ abɔfra no da hɔ.

\VS{41}Ɔsɔɔ abɔfra no nsa kaa sɛ,
{\TL{{\WJ{“Talita, Kumm!”}}}} a aseɛ ne sɛ
{\WJ{“Abaayewa, mese wo sɛ sɔre!”}}

\VS{42}Amonom hɔ ara, abaayewa no sɔreeɛ, na ɔfiri aseɛ nanteeɛ. Na saa abaayewa no adi mfeɛ dumienu. Asɛm a ɛsiiɛ yi maa wɔn ho dwirii wɔn yie.

\VS{43}Yesu bɔɔ wɔn ano sɛ wɔnnka asɛm a asie no nkyerɛ obiara, na mmom, wɔmma abɔfra no aduane nni.




\par }\Chap{6}{\SH Odiyifoɔ A Ɔnni Animuonyam
\par }
{\PP \VerseOne{1}Yesu firi baabi a ɔwɔ hɔ kɔɔ ne kurom a nʼasuafoɔ no ka ne ho.

\VS{2}Ɔkɔɔ hyiadan mu Homeda, hyɛɛ aseɛ kyerɛkyerɛeɛ, maa dodoɔ a wɔbɛtiee no ho dwirii wɔn.

\par }{\PP Wobisaa sɛ, “Ɛhe na saa onipa yi nyaa saa nneɛma yi, ɛdeɛn nyansa na wɔde ama no a enti ɔtumi yɛ anwanwadeɛ yi?

\VS{3}Ɛnyɛ dua dwumfoɔ ba no ni? Ɛnyɛ Maria babarima a ne nuanom ne Yakobo, Yosef, Yuda ne Simon no nie? Ɛnyɛ yɛne ne nuammaanom na ɛte ha!” Na wɔn bo fuu no.


\par }{\PP \VS{4}Yesu ka kyerɛɛ wɔn sɛ,
{\WJ{“Odiyifoɔ kurom, nʼabusuafoɔ mu, ne ne fie na ɔnni animuonyam.”}}

\VS{5}Wantumi anyɛ anwanwadeɛ ahodoɔ wɔ hɔ, gye ayarefoɔ kakra bi na ɔde ne nsa guu wɔn so, saa wɔn yadeɛ.

\VS{6}Gye a wɔannye no anni no yɛɛ no nwanwa.

\par }{\SH Yesu Soma Asuafoɔ Dumienu No
\par }
{\PP Na Yesu kyinkyinii nkuraa ase kyerɛkyerɛeɛ.

\VS{7}Yesu frɛɛ nʼasuafoɔ dumienu no baa ne nkyɛn, na ɔsomaa wɔn baanu baanu, maa wɔn tumi wɔ ahonhommɔne so.


\par }{\PP \VS{8}Akwankyerɛ a ɔde maa wɔn nie,
{\WJ{“Mommfa biribiara nkura gye mo poma nko ara; mommfa aduane anaa kotokuo anaa sika.}}

\VS{9}{\WJ{Bio, mommfa mpaboa foforɔ anaa atadeɛ foforɔ nka deɛ ɛhyɛ mo yi ho.}}

\VS{10}{\WJ{Baabiara a mobɛkɔ no, montena efie baako pɛ mu. Monnsesa mo atenaeɛ.}}

\VS{11}{\WJ{Na sɛ morefiri kuro bi a wɔannye anaa wɔantie mo no mu akɔ a, momporoporo mo nan ase tutuo, mfa nni adanseɛ.”}}


\par }{\PP \VS{12}Asuafoɔ no kɔkaa asɛm no kyerɛɛ obiara a wɔhyiaa no no sɛ ɔnnu ne ho, ntwe ne ho mfiri ne bɔne ho.

\VS{13}Na wɔtutuu ahonhommɔne bebree, de ngo sraa ayarefoɔ pii saa wɔn yadeɛ.


\par }{\SH Yohane Osubɔni No Kum
\par }
{\PP \VS{14}Ɔhene Herode tee yei, ɛfiri sɛ na Yesu din atrɛ. Ebinom kaa sɛ, “Yohane Osubɔni no na wasane aba nkwa mu bio, enti na ɔtumi yɛ anwanwadeɛ a ɔyɛ yi.”


\par }{\PP \VS{15}Ebinom nso susuu sɛ, Yesu yɛ Odiyifoɔ Elia na wasane aba.

\par }{\PP Afoforɔ nso kaa sɛ, odiyifoɔ foforɔ bi a ɔte sɛ tete adiyifoɔ akɛseɛ no bi na waba.


\par }{\PP \VS{16}Herode kaa sɛ, “Dabi, ɛyɛ Yohane Osubɔni a metwaa ne ti no. Wanyane afiri owuo mu.”


\par }{\PP \VS{17}Saa ɛberɛ no, na Herode asoma asraafoɔ ma wɔakɔkyere Yohane de no ato afiase, ɛfiri sɛ, na Yohane akasa atia Herode ne Herodia a na ɔyɛ Herode nua Filipo yere no awadeɛ.

\VS{18}Yohane Osubɔni ka kyerɛɛ Herode sɛ, “Wonni ho ɛkwan sɛ woware wo nua yere.”

\VS{19}Asɛm a Yohane kaeɛ no anyɛ Herodia nso dɛ, ma ɔnyaa ne ho menasepɔ kaa sɛ, ɛsɛ sɛ wɔkum Yohane. Nanso, ɔrentumi nku no gye sɛ Herode ama no tumi.

\VS{20}Na Herode de obuo ma Yohane, ɛfiri sɛ, na ɔnim sɛ ɔyɛ onipa tenenee. Yei enti, ɔbɔɔ ne ho ban. Ɛberɛ biara a Horode ne Yohane bɛkasa no, na ne ho yera no, nanso yei nyinaa akyi no, ɔde ntoboaseɛ tiee no.


\par }{\PP \VS{21}Deɛ Herodia pɛɛ sɛ ɛnyɛ Yohane no baa mu. Ɛne sɛ, na Herode redi nʼawoda, ma ɔtoo ɛpono wɔ nʼahemfie maa ne mpanimfoɔ, nʼasafohene ne Galilea mpanimfoɔ.

\VS{22-23}Herodia babaa bɛsa kyerɛɛ wɔn ma ɛyɛɛ wɔn nyinaa fɛ. Herode de ntamka kyerɛɛ ababaawa no sɛ, “Bisa me biribiara a wopɛ; sɛ mʼahemman mu fa mpo na wopɛ koraa a, mede bɛma wo!”


\par }{\PP \VS{24}Ababaawa yi kɔɔ ne maame nkyɛn kɔbisaa no deɛ ɔmmisa, ma ɔka kyerɛɛ no sɛ, “Bisa no Yohane Osubɔni ti!”


\par }{\PP \VS{25}Ababaawa yi de ahoɔherɛ sane baa ɔhene no nkyɛn bɛka kyerɛɛ no sɛ, “Mepɛ sɛ wode Yohane Osubɔni tiri to prɛte mu ma me seesei ara!”


\par }{\PP \VS{26}Yei maa ɔhene no werɛ hoeɛ, nanso ɛsiane sɛ na waka ntam wɔ nnipa no anim no enti, wammu ɛbɔ a ɔhyɛɛ ne babaa no so.

\VS{27}Herode somaa nʼasraafoɔ no mu baako sɛ ɔnkɔ afiase hɔ nkɔtwa Yohane ti mfa mmrɛ no. Ɔsraani no kɔtwaa Yohane Osubɔni ti,

\VS{28}na ɔde too prɛte mu de brɛɛ ababaawa no maa ɔde kɔmaa ne maame.

\VS{29}Ɛberɛ a Yohane asuafoɔ no tee deɛ asi no, wɔbɛfaa nʼamu no kɔsiee no wɔ ɔboda bi mu.


\par }{\SH Yesu Ma Nnipa Mpemnum Aduane
\par }
{\PP \VS{30}Asomafoɔ no sane baa Yesu nkyɛn bɛkaa deɛ wɔyɛeɛ ne deɛ wɔkyerɛkyerɛɛ nnipa a wɔkɔɔ wɔn nkyɛn no nyinaa kyerɛɛ no.

\VS{31}Yesu tiee wɔn amaneɛ no wieeɛ no, ɔka kyerɛɛ wɔn sɛ,
{\WJ{“Momma yɛntwe yɛn ho mfiri nnipakuo yi ho, na yɛnkɔhome kakra.”}} Deɛ ɛma ɔkaa saa ne sɛ, na nnipa a wɔba wɔn nkyɛn no to ntwa da. Wɔnnya ɛkwan mpo na wɔadidi.


\par }{\PP \VS{32}Yesu ne nʼasuafoɔ no tenaa kodoɔ mu kɔɔ baabi a obiara nni hɔ.

\VS{33}Nanso, ɛberɛ a wɔrekɔ no, nnipa pii hunuu wɔn, na wɔtuu mmirika faa mpoano hɔ kɔhyiaa wɔn.

\VS{34}Yei enti, ɛberɛ a Yesu sii fam no, na nnipakuo ahyia wɔ hɔ. Ɔhunuu wɔn no, ne yam hyehyee no maa wɔn ɛfiri sɛ, na wɔte sɛ nnwan a wɔnni ɔhwɛfoɔ. Ɔkyerɛkyerɛɛ wɔn nneɛma bebree a ɛsɛ sɛ wɔhunu.


\par }{\PP \VS{35}Onwunu reyɛ adwo no, nʼasuafoɔ no baa ne nkyɛn, bɛka kyerɛɛ no sɛ, “Adeɛ resa. Aduane biara nso nni ha.

\VS{36}Ka kyerɛ nnipa no na wɔnkɔ nkuro mu ne nkuraa a atwa yɛn ho ahyia yi ase, na wɔnkɔtɔ aduane bi nni.”


\par }{\PP \VS{37}Yesu ka kyerɛɛ wɔn sɛ,
{\WJ{“Momma wɔn aduane nni.”}}

\par }{\PP Wɔbisaa no sɛ, “Ansa na yɛbɛtumi ama saa nnipa dodoɔ yi aduane no, ɛsɛ sɛ yɛnya abosome nwɔtwe akatua. Sɛ yɛse yɛbɛma wɔn aduane a, yɛrennya saa nnipakuo yi ho sika!”


\par }{\PP \VS{38}Yesu bisaa wɔn sɛ,
{\WJ{“Burodo ahe na yɛwɔ? Monkɔ na monkɔhwɛ.”}}

\par }{\PP Wɔsane ba bɛka kyerɛɛ no sɛ, “Wɔwɔ burodo enum ne mpataa mmienu.”


\par }{\PP \VS{39}Afei, Yesu ka kyerɛɛ nnipakuo no sɛ, wɔntenatena ase, na wɔtenatenaa ase akuakuo wɔ ɛserɛ no so.

\VS{40}Enti, wɔtenatenaa ase akuakuo a ebi yɛ ɔha na ebi yɛ aduonum.

\VS{41}Yesu faa burodo enum ne mpataa mmienu no, na ɔhwɛɛ ɔsoro, bɔɔ mpaeɛ, hyiraa so. Ɔbubuu burodo no mu de maa asuafoɔ no sɛ wɔnkyɛ mma nnipa no. Na ɔkyɛɛ mpataa no nso maa wɔn.

\VS{42}Nnipa no dii aduane no maa obiara meeɛ!

\VS{43}Nnipa a wɔdii aduane no bɛyɛ mmarima mpemnum;

\VS{44}na wɔtasee aseɛ nkaeɛ no, ɛyɛɛ nkɛntɛmma dumienu.


\par }{\SH Yesu Nante Nsuo Ani
\par }
{\PP \VS{45}Adidie no akyi pɛ, Yesu ka kyerɛɛ nʼasuafoɔ no sɛ, wɔnkɔtena kodoɔ no mu, na wɔnni ɛkan nkɔ Betsaida, na ɔregya nnipakuo no ɛkwan na wati wɔn.

\VS{46}Akyire yi, ɔkɔɔ bepɔ no so kɔbɔɔ mpaeɛ.


\par }{\PP \VS{47}Anadwo no a asuafoɔ no te kodoɔ mu aduru nsuo no mfimfini no, na Yesu nko ara na ɔwɔ mpoano.

\VS{48}Ɔhunuu sɛ na wɔn ho akyere wɔn; ɛne sɛ, mframa a ano yɛ den ne asorɔkye bɔ dweradweraa kodoɔ no, enti na wɔrebrɛ ɔkodoɔ no hare mu. Anɔpahema bɛyɛ sɛ nnɔnmiɛnsa berɛ mu no, ɔnantee nsuo no ani baa wɔn nkyɛn. Ɔyɛɛ sɛ ɔretwa wɔn ho.

\VS{49}Ɛberɛ a asuafoɔ no hunuu obi sɛ ɔnam nsuo no ani no, wɔde ehu teateaam ɛfiri sɛ, na wɔsusu sɛ wɔahunu ɔsaman.

\VS{50}Wɔn nyinaa hunuu no.

\par }{\PP Ɛhɔ ara, Yesu ka kyerɛɛ wɔn sɛ,
{\WJ{“Momma mo bo ntɔ mo yam. Ɛyɛ me! Monnsuro!”}}

\VS{51}Afei, ɔkɔɔ wɔn nkyɛn wɔ kodoɔ no mu no, mframa no gyaeeɛ! Asuafoɔ no ho dwirii wɔn,

\VS{52}ɛfiri sɛ, na wɔnnte aduanema no ase, na wɔapirim wɔn akoma.


\par }{\SH Genesaret Ayaresa
\par }
{\PP \VS{53}Wɔtwaa asuo no baa Genesaret na wɔduruu hɔ no, wɔde kodoɔ no baa mpoano.

\VS{54}Na wɔsi firii kodoɔ no mu no, nnipa a wɔgyina hɔ no hunuu no.

\VS{55}Wɔtuu mmirika kyinii nkuro a atwa hɔ ahyia no nyinaa so soaa nnipa a wɔyare da wɔn kɛtɛ so brɛɛ no wɔ baabiara a wɔtee sɛ ɔwɔ.

\VS{56}Na nkuraa ase anaa nkuro so baabiara a ɔkɔreɛ no, wɔde ayarefoɔ bɛguu mmɔntene so, srɛɛ no sɛ, ɔmma wɔmfa wɔn nsa nka nʼatadeɛ ano kɛkɛ. Ayarefoɔ dodoɔ a wɔtumi de wɔn nsa kaa nʼatadeɛ ano no ho yɛɛ wɔn den.




\par }\Chap{7}{\SH Honhom Fam Ahoteɛ
\par }
{\PP \VerseOne{1}Ɛda bi, Farisifoɔ ne Atwerɛsɛm no akyerɛkyerɛfoɔ binom a wɔfiri Yerusalem baa Yesu nkyɛn.

\VS{2}Wɔduruu hɔ no, wɔhunuu sɛ nʼasuafoɔ no bi redidi a wɔanhohoro wɔn nsa ho.

\VS{3}Na Yudafoɔ no, ne titire no Farisifoɔ no, nnidi da, gye sɛ wɔahohoro wɔn nsa ho nyinaa, sɛdeɛ wɔn amanneɛ kyerɛ, ansa na wɔadidi.

\VS{4}Na sɛ wɔfiri dwa so ba a, wɔhohoro wɔn nsa ansa na wɔadidi. Yei yɛ mmara bebree a wɔfiri tete adi so no mu baako. Na mmara no bi ne sɛ, wɔhohoro nkuruwa, asɛn ne nwowa mu.


\par }{\PP \VS{5}Enti, Atwerɛsɛm no akyerɛkyerɛfoɔ no bisaa Yesu sɛ, “Adɛn enti na wʼasuafoɔ no nni yɛn amanneɛ a ɛfiri tete no so? Ɛfiri sɛ, wɔdidi a, wɔnni ɛkan nhohoro wɔn nsa sɛdeɛ amanneɛ kyerɛ no.”


\par }{\PP \VS{6}Yesu buaa wɔn sɛ,
{\WJ{“Mo nyaatwomfoɔ! Asɛm a Yesaia ka faa mo ho sɛ,}}

\par }{\Q {\WJ{“ ‘Saa nnipa yi de wɔn ano na ɛdi me ni,}}

\par }{\QB {\WJ{nanso wɔn akoma mmɛn me ho baabiara no yɛ nokorɛ turodoo!}}


\par }{\Q \VS{7}{\WJ{Wɔsom me kwa;}}

\par }{\QB {\WJ{na wɔn nkyerɛkyerɛ yɛ nnipa nsa ano mmara’}}


\par }{\MM \VS{8}{\WJ{Mogya Onyankopɔn mmara a wahyehyɛ no de mo ankasa mo amanneɛ si ananmu.}}


\par }{\PP \VS{9}{\WJ{“Moahyɛ da sɛ mobɛpo Onyankopɔn mmara no, na moatiatia so, ama mo amanneɛ no atim.}}

\VS{10}{\WJ{Ɛho nhwɛsoɔ bi ne sɛ, Mose de Onyankopɔn mmara a ɛka sɛ, ‘Di wʼagya ne wo maame ni’ no maa.}} Ɔkaa sɛ,
{\WJ{‘obiara a ɔbɛkasa atia nʼagya anaa ne maame no, ɛsɛ sɛ wɔkum no.’}}

\VS{11}{\WJ{Nanso, moka sɛ, ɛyɛ sɛ obi bɛka akyerɛ nʼagya anaa ne maame a adeɛ bi hia no no sɛ, ‘Merentumi mmoa mo! Ɛfiri sɛ, mede deɛ anka ɛsɛ sɛ mede ma mo no ama Onyankopɔn.’}}

\VS{12}{\WJ{Enti, mobu Onyankopɔn mmara a ɔhyɛeɛ no so, sɛdeɛ ɛbɛyɛ a mobɛtumi abɔ mo amanneɛ ho ban.}}

\VS{13}{\WJ{Yei yɛ nhwɛsoɔ baako pɛ. Nanso, bebree ka ho.”}}


\par }{\PP \VS{14}Afei, Yesu frɛɛ nnipakuo no baa ne nkyɛn, ka kyerɛɛ wɔn sɛ,
{\WJ{“Mo nyinaa montie asɛm a mereka yi yie, na monte aseɛ.}}

\VS{15}{\WJ{Adeɛ biara a ɛkɔ onipa mu no, ngu ne ho fi. Na mmom, deɛ ɛbɛfiri onipa mu aba no, na ɛgu ne ho fi.}}

\VS{16}{\WJ{Deɛ ɔwɔ aso a ɔbɛtie no ntie.”}}


\par }{\PP \VS{17}Afei, Yesu firii nnipakuo no mu kɔɔ efie no, nʼasuafoɔ no bisaa no asɛm a ɔkaeɛ no ase.

\VS{18}Ɔbisaa wɔn sɛ,
{\WJ{“Mo nso monte asɛm a mekaeɛ no ase? Monhunu sɛ, deɛ modie no ngu mo ho fi anaa?}}

\VS{19}{\WJ{Ɛfiri sɛ, deɛ modie biara no ne mo akoma nni hwee yɛ, na mmom, ɛfa ɔyafunu no mu kɛkɛ.”}}


\par }{\PP \VS{20}Ɔtoaa so sɛ,
{\WJ{“Deɛ ɛfiri onipa mu ba no na ɛgu ne ho fi.}}

\VS{21}{\WJ{Afei, deɛ ɛfiri nnipa akoma mu ba no, ɛde adwamammɔ, korɔno, awudie,}}

\VS{22}{\WJ{adifudepɛ, amumuyɛ, nsisie, ahohwie, anibereɛ, abususɛm, ahantan ne nkwaseasɛm ba.}}

\VS{23}{\WJ{Saa nnebɔne yi nyinaa firi onipa mu na ɛba, na ɛnonom na ɛgu onipa ho fi a ɛmma ɔmfata Onyankopɔn anim.”}}


\par }{\SH Ɔbaa Bi Gyidie
\par }
{\PP \VS{24}Yesu firi hɔ no, ɔkɔɔ Tiro ne Sidon fam pɛɛ sɛ ɔrekɔhyɛ hɔ komm a, obiara nte ne nka, nanso anyɛ yie. Ɛda a ɔduruu hɔ ara pɛ, na nkurɔfoɔ tee ne nka sɛ waba hɔ.

\VS{25}Ɛhɔ ara na ɔbaa bi a honhommɔne hyɛ ne babaa ketewa bi mu baa ne nkyɛn. Na wate Yesu nka enti, ɔbɛbuu no nkotodwe.

\VS{26}Ɔbaa no srɛɛ no sɛ ɔntu saa honhommɔne no mfiri ne ba no mu mma no. Na saa ɔbaa yi yɛ Helani a wɔwoo no wɔ Siro-Foinike.


\par }{\PP \VS{27}Yesu ka kyerɛɛ no sɛ,
{\WJ{“Ɛsɛ sɛ mma no mee ansa. Na ɛnyɛ sɛ wɔde mma aduane ma nkraman.”}}


\par }{\PP \VS{28}Ɔbaa no nso buaa no sɛ, “Owura, ɛyɛ nokorɛ deɛ, nanso ɛyɛ a, wɔde aduane a aka wɔ mmɔfra no prɛte mu no bi ma nkraman a wɔhyehyɛ ɛpono no ase no.”


\par }{\PP \VS{29}Yesu ka kyerɛɛ no sɛ,
{\WJ{“Wo mmuaeɛ pa no enti, masa wo babaa no yadeɛ. Kɔ efie. Honhommɔne no afiri ne mu afi.”}}


\par }{\PP \VS{30}Ɔduruu efie no, ɔhunuu sɛ ne babaa no da mpa so dinn a honhommɔne no afiri ne mu ampa ara.


\par }{\SH Mumu Sotifoɔ Bi Ayaresa
\par }
{\PP \VS{31}Yesu firi Tiro no, ɔfaa Sidon mansini a emu nkuro yɛ edu no so, bɛduruu Galilea Po so.

\VS{32}Wɔde ɔsotifoɔ bi a ɔsane yɛ mumu brɛɛ no. Wɔn a wɔwɔ hɔ no nyinaa srɛɛ Yesu sɛ, ɔmfa ne nsa nka ɔyarefoɔ no, na ɔnsa no yadeɛ.


\par }{\PP \VS{33}Yesu sɔɔ ne mu de no firii nnipakuo no mu. Afei, ɔde ne nsateaa hyɛɛ ɔbarima no asom, tee ntasuo de kaa ne tɛkrɛma.

\VS{34}Ɔhwɛɛ soro, guu ahome teaam sɛ,
{\TL{{\WJ{“Hefata!”}}}} Aseɛ ne,
{\WJ{“bue!”}}

\VS{35}Amonom hɔ ara, ɔbarima no tumi tee asɛm, na ɔhyɛɛ aseɛ kasaeɛ!


\par }{\PP \VS{36}Yesu bɔɔ nnipakuo no ano sɛ, wɔmmmɔ asɛm no dawuro nkyerɛ obiara. Nanso, mpɛn dodoɔ a ɔbraa wɔn no, na trɛ ara na wɔn nso wɔretrɛ asɛm no mu.

\VS{37}Saa asɛm yi maa wɔn ho dwirii wɔn yie. Enti, wɔkaa sɛ, “Yesu ayɛ adeɛ nyinaa yie, ɔma asotifoɔ mpo te asɛm, na mumu nso kasa!”




\par }\Chap{8}{\SH Nnipa Mpemnan Aduanema
\par }
{\PP \VerseOne{1}Ɛda koro bi a nnipakuo bi aba Yesu nkyɛn no, aduane a wɔdi no saeɛ.

\VS{2}Yesu frɛɛ nʼasuafoɔ ka kyerɛɛ wɔn sɛ,
{\WJ{“Nnipa yi yɛ me mmɔbɔ. Wɔabɛdi nnansa wɔ ha a, wɔnni aduane biara a wɔbɛdi bio.}}

\VS{3}{\WJ{Sɛ megya wɔn ɛkwan sɛ wɔnkɔ a wonnidiiɛ a, anhwɛ a na wɔn mu bi atotɔ baha wɔ ɛkwan so, ɛfiri sɛ, wɔn mu bi firi akyirikyiri na wɔbaeɛ.”}}


\par }{\PP \VS{4}Nʼasuafoɔ no bisaa no sɛ, “Ɛhefa na yɛbɛnya aduane ama saa nnipa dodoɔ yi wɔ ɛserɛ yi so ha?”


\par }{\PP \VS{5}Ɔbisaa wɔn sɛ,
{\WJ{“Burodo ahe na mowɔ?”}}

\par }{\PP Wɔbuaa no sɛ, “Yɛwɔ nson.”


\par }{\PP \VS{6}Yesu ka kyerɛɛ nnipakuo no sɛ wɔntenatena ase wɔ ɛserɛ no so. Afei, ɔfaa burodo nson no, na ɔhyiraa so, bubuu mu de maa nʼasuafoɔ no ma wɔkyɛ maa nnipa no.

\VS{7}Na wɔwɔ mpataa kakra wɔ hɔ, enti Yesu hyiraa ɛno nso so, de maa asuafoɔ no sɛ wɔnkyɛ ɛno nso mma wɔn.

\VS{8}Nnipakuo no didi meeɛ no, ɔgyaa wɔn ɛkwan.

\VS{9}Nnipa a wɔdii aduane no dodoɔ bɛyɛ mpemnan. Na wɔtasee aseɛ nnikaeɛ no, ɛyɛɛ nkɛntɛmma nson.

\VS{10}Yei akyi no, ɔne nʼasuafoɔ no kɔtenaa kodoɔ mu baa Dalmanuta fam.


\par }{\SH Ɔsoro Nsɛnkyerɛnneɛ
\par }
{\PP \VS{11}Farisifoɔ no tee sɛ Yesu aba hɔ no, wɔbaa ne nkyɛn bɛbisabisaa no nsɛm, de sɔɔ no hwɛɛ. Wɔka kyerɛɛ no sɛ, “Yɛ nsɛnkyerɛnneɛ bi kyerɛ yɛn. Ma nsɛnkyerɛnneɛ bi nna adi wɔ ewiem nkyerɛ yɛn. Ɛno ansa na yɛbɛgye wo adi.”

\VS{12}Yesu tee deɛ wɔkaeɛ no, ɔguu ahome, ka kyerɛɛ wɔn sɛ,
{\WJ{“Deɛn enti na mohwehwɛ nsɛnkyerɛnneɛ daa yi? Nsɛnkyerɛnneɛ biara nni hɔ a mɛyɛ akyerɛ mo.”}}

\VS{13}Ɔsane kɔtenaa kodoɔ no mu, gyaa wɔn, tware kɔɔ asuogya nohoa.


\par }{\SH Herode Ne Farisifoɔ Mmɔka
\par }
{\PP \VS{14}Asuafoɔ no werɛ firii sɛ wɔfa aduane bi kura ansa na wɔakɔ. Aduane a na wɔkura wɔ kodoɔ no mu no yɛ burodo baako pɛ.

\VS{15}Wɔretwa asuo no no, Yesu ka kyerɛɛ wɔn sɛ,
{\WJ{“Monhwɛ mo ho so yie wɔ Ɔhene Herode ne Farisifoɔ mmɔreka ho.”}}


\par }{\PP \VS{16}Asuafoɔ no bisabisaa wɔn ho wɔn ho sɛ, “Asɛm a ɔreka yi ase ne sɛn?” Deɛ wɔn adwene kyerɛɛ wɔn ne sɛ, ebia ɔreka aduane a wɔn werɛ firii sɛ wɔbɛfa akuta no ho asɛm.


\par }{\PP \VS{17}Yesu hunuu deɛ wɔdwennwene no, ɔka kyerɛɛ wɔn sɛ,
{\WJ{“Ɛnyɛ ɛno ho asɛm na mereka! Monnte yei ase anaa? Mo akoma da so pirim?}}

\VS{18}{\WJ{Mowɔ ani nso monhunu adeɛ? Mowɔ aso nso momfa nte asɛm? Na monnkae biribi anaa?}}

\VS{19}{\WJ{Ɛberɛ a mebubuu burodo enum mu maa nnipa mpemnum no, nnikaeɛ nkɛntɛmma ahe na motaseeɛ?”}}

\par }{\PP Wɔkaa sɛ, “Dumienu.”


\par }{\PP \VS{20}{\WJ{“Na mesane de burodo nson maa nnipa mpemnan no nso, ahe na ɛkaeɛ?”}}

\par }{\PP Wɔkaa sɛ, “Nkɛntɛmma nson.”


\par }{\PP \VS{21}Ɔbisaa wɔn bio sɛ,
{\WJ{“Monnte ase ara anaa?”}}


\par }{\SH Onifirani Bi Ayaresa Wɔ Betsaida
\par }
{\PP \VS{22}Ɛberɛ a wɔduruu Betsaida no, nnipa bi de onifirani bi brɛɛ no, srɛɛ no sɛ ɔmfa ne nsa nka no, na ɔnsa no yadeɛ.

\VS{23}Yesu sɔɔ onifirani yi nsa de no kɔɔ akuraa no kurotia. Ɔtee ntasuo guu onifirani no ani so, na ɔde ne nsa guu no so. Yesu bisaa no sɛ,
{\WJ{“Wohunu adeɛ anaa?”}}


\par }{\PP \VS{24}Onifirani no maa nʼani so hwɛɛ ɔsoro, buaa sɛ, “Aane, mehunu nnipa! Nanso mehunu wɔn sɛ nnua bi na wɔnenam hɔ.”


\par }{\PP \VS{25}Afei, Yesu de ne nsa kataa nʼani no so bio. Onifirani no buee nʼani, na ɛberɛ a ɔrehwɛ adeɛ haa no, nʼani no yɛɛ yie a afei deɛ na ɔhunu biribiara kann.

\VS{26}Yesu ma ɔkɔɔ efie, ka kyerɛɛ no sɛ,
{\WJ{“Nsane nkɔ akuraa no ase bio.”}}


\par }{\SH Petro Ka Sɛ Yesu Ne Kristo No
\par }
{\PP \VS{27}Yesu ne nʼasuafoɔ no firi Galilea kɔɔ Kaesarea ne Filipi nkuraa ase. Wɔnam ɛkwan so rekɔ no, ɔbisaa wɔn sɛ,
{\WJ{“Nnipa ka sɛ mene hwan?”}}


\par }{\PP \VS{28}Asuafoɔ no buaa sɛ, “Ebinom se wone Yohane Osubɔni no, na afoforɔ nso se woyɛ Elia anaasɛ tete adiyifoɔ no mu bi a wasane aba.”


\par }{\PP \VS{29}Na ɔbisaa wɔn sɛ,
{\WJ{“Na mo nso mose meyɛ hwan?”}}

\par }{\PP Petro buaa no sɛ, “Wone Kristo no.”


\par }{\PP \VS{30}Ɔbɔɔ wɔn kɔkɔ sɛ, wɔnnka nkyerɛ obiara.


\par }{\SH Yesu Hyɛ Ne Owuo Ne Ne Wusɔreɛ Ho Nkɔm
\par }
{\PP \VS{31}Afei, ɔhyɛɛ aseɛ ka kyerɛɛ wɔn sɛ Onipa Ba no bɛhunu amane, na mpanimfoɔ, asɔfoɔ mpanin ne Atwerɛsɛm no akyerɛkyerɛfoɔ no bɛpo no, na wɔakum no, na nnansa so, Onipa Ba no bɛsɔre.

\VS{32}Ɔkaa asɛm no pefee a wamfa biribiara ansie wɔn. Petro twee no gyinaa nkyɛn, bisaa no sɛ, “Adɛn enti na woka asɛm a ɛte sɛɛ yi?”


\par }{\PP \VS{33}Yesu danee ne ho hwɛɛ nʼasuafoɔ no, kaa Petro anim sɛ,
{\WJ{“Firi me so, ɔbonsam! Wʼadwene yɛ deɛ ɛfiri onipa na ɛnyɛ deɛ ɛfiri Onyankopɔn.”}}


\par }{\SH Ahopakyire
\par }
{\PP \VS{34}Afei, ɔfrɛɛ nʼasuafoɔ no ne nnipakuo no baa ne nkyɛn, ka kyerɛɛ wɔn sɛ wɔmmɛtie no. Ɔka kyerɛɛ wɔn sɛ,
{\WJ{“Sɛ obi pɛ sɛ ɔdi mʼakyi a, ɛsɛ sɛ ɔpa ne ho akyi, na ɔsoa nʼasɛnnua, na ɔdi mʼakyi.}}

\VS{35}{\WJ{Deɛ ɔma ne ɔkra som no bo no, ɛbɛfiri ne nsa. Na deɛ me ne Asɛmpa no enti, ɔbɛhwere ne kra no, wɔbɛgye ne nkwa.}}

\VS{36}{\WJ{Na sɛ onipa nya ewiase nyinaa, na ɔhwere ne kra a, mfasoɔ bɛn na ɔbɛnya?}}

\VS{37}{\WJ{Ɛdeɛn na ɛsom bo sene ne kra?}}

\VS{38}{\WJ{Na obiara a saa nna bɔne yi mu nʼani wu me ne me nsɛm ho no, ne ho bɛyɛ me, Onipa Ba no, aniwu ɛberɛ a me ne mʼabɔfoɔ kronkron no bɛsane aba wɔ mʼAgya animuonyam mu no.”}}




\par }\Chap{9}{\SH Yesu Animuonyam Da Adi
\par }
{\PP \VerseOne{1}Yesu kɔɔ so ka kyerɛɛ nʼasuafoɔ no sɛ,
{\WJ{“Mo a mogyina ha yi mu bi bɛtena ase akɔsi sɛ mobɛhunu sɛ, Onyankopɔn Ahennie no reba tumi mu!”}}


\par }{\PP \VS{2}Nnansia akyi, Yesu faa Petro, Yakobo ne Yohane de wɔn kɔɔ bepɔ tentene bi atifi. Saa ɛberɛ no, na obiara nni hɔ ka wɔn ho. Amonom hɔ ara, Yesu sakyerae animuonyam mu.

\VS{3}Nʼatadeɛ hyerɛn yɛɛ fitafita sene sɛdeɛ obi bɛtumi ahoro saa atadeɛ no ama ayɛ fitaa no.

\VS{4}Afei Elia ne Mose bɛfirii hɔ. Na wɔne Yesu kasaeɛ!


\par }{\PP \VS{5}Petro ka kyerɛɛ Yesu sɛ, “Ɔkyerɛkyerɛfoɔ, ɛyɛ sɛ yɛwɔ ha. Yɛbɛbɔ asese mmiɛnsa wɔ ha, wo deɛ baako, Mose deɛ baako na Elia deɛ baako.”

\VS{6}Esiane sɛ na wɔabɔ hu no enti na ɛma ɔkaa saa.


\par }{\PP \VS{7}Na omununkum bɛkataa wɔn so. Ɛnne bi firii omununkum no mu kaa sɛ, “Yei ne me Dɔ Ba. Montie no.”


\par }{\PP \VS{8}Prɛko pɛ, wɔtotoo wɔn ani no, wɔanhunu obiara ka Yesu ho.


\par }{\PP \VS{9}Wɔresiane afiri bepɔ no so no, Yesu bɔɔ wɔn ano sɛ wɔnnka deɛ wɔahunu no nkyerɛ obiara kɔsi sɛ Onipa Ba no bɛsɔre afiri awufoɔ mu.

\VS{10}Asuafoɔ no anka ankyerɛ obiara, na mmom, ɛyɛ a, na wɔtaa bisabisa wɔn ho wɔn ho sɛ, nʼasɛm a ɔkaa sɛ, “Mɛnyane afiri awufoɔ mu” no, na ɔkyerɛ sɛn?


\par }{\PP \VS{11}Afei, nʼasuafoɔ no bisaa no deɛ enti a daa mmara no akyerɛkyerɛfoɔ no ka sɛ, ɛsɛ sɛ Elia sane ba ansa na Onipa Ba no aba no.


\par }{\PP \VS{12}Yesu gye too mu sɛ, ɛsɛ sɛ Elia di ɛkan ba bɛtoto nneɛma nyinaa yie. Ɔkaa sɛ,
{\WJ{“Ɛnneɛ na adɛn enti na wɔatwerɛ sɛ Onipa Ba no bɛhunu amane bebree na wɔapo no?}}

\VS{13}{\WJ{Nanso me se mo sɛ, Elia aba dada! Na wɔne no anni no yie sɛdeɛ adiyifoɔ no hyɛɛ ho nkɔm no.”}}


\par }{\SH Yesu Sa Abarimaa Bi A Ɔwɔ Honhommɔne Yadeɛ
\par }
{\PP \VS{14}Ɛberɛ a wɔsiane bɛduruu bepɔ no ase hɔ no, wɔhunuu sɛ nnipakuo atwa asuafoɔ a wɔaka no ho ahyia, na wɔne mmara no akyerɛkyerɛfoɔ no regye wɔn ho wɔn ho akyinnyeɛ.

\VS{15}Ɛberɛ a nnipakuo no hunuu Yesu no wɔn ho dwirii wɔn, na wɔde mmirika, bɛhyiaa no.


\par }{\PP \VS{16}Yesu bisaa wɔn sɛ,
{\WJ{“Akyinnyeɛ a na moregye no fa ɛdeɛn ho?”}}


\par }{\PP \VS{17}Nnipa no mu baako kaa sɛ, “Ɔkyerɛkyerɛfoɔ, mede me ba aba ha sɛ sa no yadeɛ. Honhommɔne bi a ɛwɔ ne so enti, ɔntumi nkasa.

\VS{18}Sɛ honhommɔne no ka ne ho wɔ ne mu a, ɛtwa no hwe fam, ma nʼano twa ahuro, ma ɔtwɛre ne se, ma ɔsensene. Ɛno enti, mesrɛɛ wʼasuafoɔ no sɛ wɔntu honhommɔne no mfiri ne mu, nanso wɔantumi.”


\par }{\PP \VS{19}Yesu ka kyerɛɛ nʼasuafoɔ no sɛ,
{\WJ{“O, mo a mo gyidie sua, me ne mo ntena nkɔsi da bɛn ansa na mo gyidie atim? Momfa abarimaa no mmrɛ me.”}}


\par }{\PP \VS{20}Wɔde abarimaa no brɛɛ Yesu. Ɛberɛ a wɔde no duruu Yesu anim pɛ no, yadeɛ no baa dendeenden, twaa no hwee fam, ma ɔperee ara a nʼano retwa ahuro.


\par }{\PP \VS{21}Yesu bisaa abarimaa no agya sɛ,
{\WJ{“Nna ahe ni a yadeɛ yi baa ne so?”}}

\par }{\PP Abarimaa no agya buaa Yesu sɛ, “Ɛfiri ne mmɔfraase pɛɛ;

\VS{22}na ɛtɔ ɛda bi koraa a, yadeɛ no tumi twa no hwe ogya anaa nsuo mu, pɛ sɛ ɛkum no. Enti, sɛ wobɛtumi asa no yadeɛ deɛ a, hunu yɛn mmɔbɔ, na sa no yadeɛ ma yɛn.”


\par }{\PP \VS{23}Yesu bisaa no sɛ,
{\WJ{“Adɛn enti na woka sɛ, sɛ mɛtumi a? Nneɛma nyinaa bɛtumi ayɛ hɔ ama obiara a ɔgye die.”}}


\par }{\PP \VS{24}Abarimaa no agya buaa sɛ, “Mewɔ gyidie nanso ɛsua, enti boa me, na hyɛ me gyidie mu den!”


\par }{\PP \VS{25}Yesu hunuu sɛ nnipa no dɔ ara na wɔredɔɔso no, ɔteaa honhommɔne no sɛ,
{\WJ{“Honhommɔne sotifoɔ ne mumu, mehyɛ wo sɛ, firi abɔfra yi mu fi. Nkɔhyɛ ne mu bio!”}}


\par }{\PP \VS{26}Afei, yadeɛ no baa dendeenden ansa na ɛrefiri ne mu, enti ɛmaa abarimaa no yɛɛ sɛ owufoɔ. Enti, nnipakuo no kasaa huhuhuhu sɛ, “Wawu.”

\VS{27}Nanso, Yesu sɔɔ ne nsa, pagyaa no ma ɔgyinaa ne nan so a ne ho atɔ no.


\par }{\PP \VS{28}Yei akyi a Yesu ne nʼasuafoɔ no nko ara wɔ efie no, wɔbisaa no sɛ, “Adɛn enti na yɛn deɛ yɛantumi antu saa honhommɔne no?”


\par }{\PP \VS{29}Yesu buaa wɔn sɛ,
{\WJ{“Mpaeɛbɔ nko ara na ɛbɛtumi atu saa yadeɛ yi.”}}


\par }{\SH Yesu Owuo Ho Nkɔmhyɛ
\par }
{\PP \VS{30}Yesu firii hɔ no, ɔfaa Galilea, ɛfiri sɛ, na ɔmpɛ sɛ nnipa te ne nka.

\VS{31}Na ɔpɛ sɛ ɔnya berɛ ma nʼasuafoɔ no de kyerɛkyerɛ wɔn. Ɔka kyerɛɛ wɔn sɛ,
{\WJ{“Wɔbɛyi Onipa Ba no ama, na wɔakum no, na ne nnansa so, ɔbɛsɔre aba nkwa mu bio.”}}

\VS{32}Asuafoɔ no ante asɛm a ɔkaeɛ yi ase, nanso na wɔsuro sɛ wɔbɛbisa no aseɛ.


\par }{\SH Hwan Ne Ɔkɛseɛ?
\par }
{\PP \VS{33}Yesu ne nʼasuafoɔ no baa Kapernaum. Ɛberɛ a wɔduruu efie a wɔbɛtena mu no mu na wɔregye wɔn ahome no, Yesu bisaa nʼasuafoɔ no sɛ,
{\WJ{“Yɛreba no, ɛdeɛn akyinnyeɛ na na moregye wɔ ɛkwan so no?”}}

\VS{34}Asuafoɔ no antumi ammua ɛfiri sɛ, na wɔredwennwene deɛ ɔbɛyɛ wɔn mu kɛseɛ no ho.


\par }{\PP \VS{35}Ɔtenaa ase, frɛɛ wɔn baa ne nkyɛn, ka kyerɛɛ wɔn sɛ,
{\WJ{“Obiara a ɔpɛ sɛ ɔyɛ ɔpanin wɔ mo mu no, ɛsɛ sɛ ɔyɛ abɔfra anaa ɔsomfoɔ wɔ mo mu!”}}


\par }{\PP \VS{36}Afei, ɔde abɔfra ketewa bi bɛgyinaa wɔn mfimfini. Ɔde abɔfra no kyerɛɛ wɔn kaa sɛ,

\VS{37}{\WJ{“Mo mu biara a me enti ɔbɛgye abɔfra ketewa sɛ yei no, agye me, na deɛ ɔbɛgye me no nso agye mʼAgya a ɔsomaa me no!”}}


\par }{\SH Deɛ Ɔntia Yɛn No Wɔ Yɛn Afa
\par }
{\PP \VS{38}Yohane a ɔyɛ asuafoɔ no mu baako no ka kyerɛɛ Yesu sɛ, “Ɔkyerɛkyerɛfoɔ, yɛhunuu ɔbarima bi a ɔde wo din retu ahonhommɔne enti yɛka kyerɛɛ no sɛ ɔnnyae, ɛfiri sɛ, ɔnka yɛn ho.”


\par }{\PP \VS{39}Yesu kaa sɛ,
{\WJ{“Monnsi no ɛkwan. Ɛfiri sɛ, obiara nni hɔ a ɔreyɛ anwanwadeɛ wɔ me din mu na ɔbɛtwa ne ho atia me,}}

\VS{40}{\WJ{na obiara a ɔntia yɛn no wɔ yɛn afa.}}

\VS{41}{\WJ{Obiara a ɛsiane sɛ, moyɛ Kristo dea no enti, ɔbɛma mo nsuo kuruwa ma anom no, nʼakatua remmɔ no da.}}


\par }{\PP \VS{42}{\WJ{“Enti, sɛ obi to mmɔfra nketewa a wɔgye me di yi mu bi suntidua a, ɛyɛ ma no sɛ anka wɔde ɛboɔ duruduru bɛsɛn ne kɔn mu, ato no atwene ɛpo mu.}}

\VS{43}{\WJ{Sɛ wo nsa ma woyɛ bɔne a, twa na to twene. Ɛyɛ ma wo sɛ wode dɛm bɛkɔ nkwa mu sene sɛ, wode wo onipadua nyinaa bɛto amanehunu ogya}}

\VS{44}{\WJ{a ɛnnum da no mu.}}

\VS{45}{\WJ{Na sɛ wo nan ma woyɛ bɔne a, twa na to twene. Ɛyɛ ma wo sɛ wode nansin bɛkɔ nkwa mu sene sɛ, wode nan mmienu bɛkɔ amanehunu ogya}}

\VS{46}{\WJ{a ɛnnum da no mu.”}}

\VS{47}{\WJ{Na sɛ wʼani ma woyɛ bɔne a, tu na to twene. Ɛyɛ ma wo sɛ wode ani baako bɛkɔ Onyankopɔn Ahennie mu sene sɛ wowɔ ani mmienu na wɔde wo bɛto amanehunu ogya mu,}}

\VS{48}{\WJ{baabi a}}

\par }{\Q {\WJ{“ ‘ogya no ɛnnum da,}}

\par }{\QB {\WJ{na ɛhɔ asonsono nso nwu da.’}}


\par }{\MM \VS{49}{\WJ{Na wɔde ogya bɛhyɛ wɔn nyinaa nkyene.}}


\par }{\PP \VS{50}{\WJ{“Nkyene yɛ dɛ, nanso sɛ nkyene yera ne dɛ a, ɛho nni mfasoɔ; wonte ne dɛ wɔ biribiara mu. Enti, monnyera mo dɛ! Mo ne mo ho mo ho ntena asomdwoeɛ mu.”}}




\par }\Chap{10}{\SH Awaregyaeɛ Ho Asɛmmisa
\par }
{\PP \VerseOne{1}Afei, Yesu firii Galilea twa baa Yudea fam no hɔ wɔ Asubɔnten Yordan agya. Nnipakuo baa ne nkyɛn, na sɛdeɛ ɔtaa yɛ no, ɔkyerɛkyerɛɛ wɔn.


\par }{\PP \VS{2}Farisifoɔ bi baa ne nkyɛn bɛbisaa no sɛ, “Wopene awaregyaeɛ so anaa?” Wɔbisaa no yei de sɔɔ no hwɛɛ.


\par }{\PP \VS{3}Yesu nso bisaa wɔn sɛ,
{\WJ{“Ɛdeɛn na Mose ka faa awaregyaeɛ ho?”}}


\par }{\PP \VS{4}Wɔbuaa sɛ, “Mose kaa sɛ ɛyɛ sɛ wɔgyae awadeɛ. Nʼasɛm a ɔkaeɛ ne sɛ, sɛ ɔbarima bi pɛ sɛ ɔgyaa ne yere awadeɛ a, ɔntwerɛ awaregyaeɛ krataa mfa mma ne yere no.”


\par }{\PP \VS{5}Yesu bisaa wɔn sɛ,
{\WJ{“Adɛn enti na ɔkaa saa? Merebɛkyerɛ mo deɛ enti a ɔkaa saa. Esiane mo akoma a apirim no enti na ɔkaa saa kyerɛɛ mo.}}

\VS{6}{\WJ{Ɛfiri adebɔ ahyɛaseɛ na Onyankopɔn bɔɔ ɔbarima ne ɔbaa.}}

\VS{7}{\WJ{Yei enti na ɔbarima bɛgya nʼagya ne ne maame,}}

\VS{8}{\WJ{na ɔde ne ho akɔbɔ ne yere ho, na wɔn baanu no ayɛ honam korɔ.}}

\VS{9}{\WJ{Na deɛ Onyankopɔn aka abom no, ɛnsɛ sɛ onipa tete mu.”}}


\par }{\PP \VS{10}Akyire no a ɔne nʼasuafoɔ no wɔ efie no, asuafoɔ no bisaa no saa asɛm korɔ no ara bio.

\VS{11}Ɔbuaa wɔn sɛ,
{\WJ{“Sɛ obi gyaa ne yere awadeɛ na ɔsane ware obi foforɔ a, na wabɔ adwaman.}}

\VS{12}{\WJ{Na sɛ ɔyere gyaa ne kunu awadeɛ, na ɔsane ware a, ɔno nso abɔ adwaman saa ara.”}}


\par }{\SH Yesu Hyira Mmɔfra Nkumaa
\par }
{\PP \VS{13}Ɛda bi, awofoɔ bi de mmɔfra nkumaa brɛɛ Yesu sɛ ɔnhyira wɔn, nanso nʼasuafoɔ no pampam wɔn a wɔde mmɔfra no baeɛ no, ka kyerɛɛ wɔn sɛ, wɔnnha no.

\VS{14}Yesu hunuu deɛ nʼasuafoɔ no ayɛ no, anyɛ no dɛ na ɔka kyerɛɛ wɔn sɛ,
{\WJ{“Momma mmɔfra no ɛkwan na wɔmmra me nkyɛn, na monnsi wɔn ɛkwan, na yeinom sei na Onyankopɔn Ahennie no yɛ wɔn dea.}}

\VS{15}{\WJ{Mereka akyerɛ mo sɛ, obiara a ɔrennye Onyankopɔn Ahennie no sɛ abɔfra no, ɔrentumi nhyɛne mu.”}}

\VS{16}Na ɔyɛɛ wɔn atuu, de ne nsa guu wɔn so, hyiraa wɔn.


\par }{\SH Aberanteɛ Sikani No
\par }
{\PP \VS{17}Na ɔsiim sɛ ɔrekɔ baabi foforɔ no, ɔbarima bi tutuu mmirika baa ne nkyɛn bɛbuu no nkotodwe, bisaa no sɛ, “Ɔkyerɛkyerɛfoɔ pa, Ɛdeɛn na menyɛ na manya nkwa a ɛnni awieeɛ?”


\par }{\PP \VS{18}Yesu bisaa no sɛ,
{\WJ{“Adɛn na wofrɛ me onipa pa? Obiara nyɛ onipa papa gye ɔbaako; ɔne Onyankopɔn.}}

\VS{19}{\WJ{Ɛfa wʼasɛmmisa no ho nso, wonim mmaransɛm no: Nni awu, mmɔ adwaman, mmɔ korɔno, nni atorɔ, nsisi, di wʼagya ne wo maame ni.”}}


\par }{\PP \VS{20}Aberanteɛ no ka kyerɛɛ no sɛ, “Ɔkyerɛkyerɛfoɔ, yeinom nyinaa mefiri me mmɔfraase na medii so.”


\par }{\PP \VS{21}Yesu hwɛɛ aberanteɛ yi dinn, nyaa ɔdɔ bi maa no. Ɔka kyerɛɛ no sɛ,
{\WJ{“Aka wo adeɛ baako. Kɔ na kɔtɔn biribiara a wowɔ, na fa sika no ma ahiafoɔ, na wobɛnya agyapadeɛ wɔ ɔsoro, na bra bɛdi mʼakyi.”}}


\par }{\PP \VS{22}Aberanteɛ no tee saa asɛm yi no, nʼanim sesaeɛ, na ɔde awerɛhoɔ kɔeɛ, ɛfiri sɛ, na ɔwɔ ahonyadeɛ bebree.


\par }{\PP \VS{23}Ɔrekɔ no, Yesu hwɛɛ no na ɔdanee ne ho ka kyerɛɛ nʼasuafoɔ no sɛ,
{\WJ{“Ɛyɛ den ma osikani sɛ ɔbɛkɔ Onyankopɔn Ahennie no mu!”}}


\par }{\PP \VS{24}Asɛm a Yesu kaeɛ no maa asuafoɔ no ho dwirii wɔn. Yesu sane kaa bio sɛ,
{\WJ{“Me mma, sɛ moahunu den a ɛyɛ ma wɔn a wɔwɔ ahonyadeɛ sɛ wɔbɛkɔ Onyankopɔn Ahennie mu?}}

\VS{25}{\WJ{Na ɛyɛ mmerɛ sɛ yoma bɛfa paneɛ aniwa mu sene sɛ osikani bɛkɔ Onyankopɔn Ahennie mu.”}}


\par }{\PP \VS{26}Asuafoɔ no ho dwiri wɔn mmorosoɔ na wɔbisaa no sɛ, “Ɛnneɛ na hwan na wɔbɛgye no nkwa?”


\par }{\PP \VS{27}Yesu hwɛɛ wɔn dinn kaa sɛ,
{\WJ{“Onipa fam deɛ, yei rentumi mma mu, na Onyankopɔn fam deɛ, biribiara bɛtumi aba mu.”}}


\par }{\SH Yesu Akyiridie Mu Akatua
\par }
{\PP \VS{28}Afei, Petro hyɛɛ aseɛ kenkanee nneɛma a ɔne asuafoɔ no agya abɛdi Yesu akyi. Ɔkaa sɛ, “Yɛagya biribiara abɛdi wʼakyi.”


\par }{\PP \VS{29}Yesu nso buaa no sɛ,
{\WJ{“Merema mo ate aseɛ sɛ, obi nni hɔ a, me enti wagya efie, nuammarimanom, nuammaanom, maame, agya ne mma anaasɛ agyapadeɛ a ɔbɛkɔ akɔka Asɛmpa no,}}

\VS{30}{\WJ{na ɔrennya efie, nuammarimanom, nuammaanom, maamenom, mma ne nsase mmɔho ɔha a ɔtaa nso ka ho! Yeinom nyinaa bɛyɛ ne dea wɔ asase yi so, na ewiase a ɛreba no mu deɛ, ɔbɛnya nkwa a ɛnni awieeɛ.}}

\VS{31}{\WJ{Na adikanfoɔ pii bɛdi akyire, na akyikafoɔ abɛdi ɛkan.”}}


\par }{\SH Yesu Owuo Ne Ne Wusɔreɛ Ho Nkɔmhyɛ A Ɛtɔ So Mmiɛnsa
\par }
{\PP \VS{32}Afei, wɔsiim sɛ wɔrekɔ Yerusalem a na Yesu di wɔn ɛkan; na ɛberɛ a asuafoɔ no di nʼakyi no, ehu ne suro kaa wɔn. Yesu twee wɔn gyinaa nkyɛn, na ɔsane kaa nneɛma a, sɛ wɔduru Yerusalem a, ɛbɛba ne so no nyinaa kyerɛɛ wɔn.

\VS{33}Ɔka kyerɛɛ wɔn sɛ,
{\WJ{“Sɛ yɛduru hɔ a, wɔbɛyi me, Onipa Ba no ama asɔfoɔ mpanin ne Atwerɛsɛm no akyerɛkyerɛfoɔ, na wɔabu me kumfɔ, na wɔde me ahyɛ Roma aban nsa, na wɔakum me.}}

\VS{34}{\WJ{Wɔbɛdi me ho fɛw, na wɔatete ntasuo agu me so, na wɔde mpire atwa me mmaa, na wɔakum me, na nnansa so no, masɔre bio.”}}


\par }{\SH Yakobo Ne Yohane Abisadeɛ
\par }
{\PP \VS{35}Afei, Sebedeo mma Yakobo ne Yohane baa Yesu nkyɛn bɛka kyerɛɛ no sɛ, “Ɔkyerɛkyerɛfoɔ, yɛpɛ sɛ woyɛ yɛn adɔeɛ bi.”


\par }{\PP \VS{36}Yesu bisaa wɔn sɛ,
{\WJ{“Ɛdeɛn na mopɛ sɛ meyɛ ma mo?”}}


\par }{\PP \VS{37}Wobuaa sɛ, “Ma yɛn mu baako ntena wo nifa so, na ɔbaako nso ntena wo benkum so wɔ wʼahennie mu hɔ!”


\par }{\PP \VS{38}Nanso, Yesu maa wɔn mmuaeɛ sɛ,
{\WJ{“Monnim deɛ mobisa no! Mobɛtumi anom awerɛhoɔ kuruwa nwononwono a ɛsɛ sɛ menom ano no anaa? Anaasɛ, mobɛtumi ama wɔde amanehunu asubɔ no abɔ mo asu?”}}


\par }{\PP \VS{39}Wɔka kyerɛɛ no sɛ, “Yɛbɛtumi!”

\par }{\PP Na Yesu ka kyerɛɛ wɔn sɛ,
{\WJ{“Mobɛtumi anom me kuruwa ano, na wɔde asubɔ a wɔde bɔ me no abɔ mo;}}

\VS{40}{\WJ{nanso menni tumi sɛ meyi wɔn a wɔbɛtena me nifa anaa me benkum so no. Onyankopɔn nko ara na ɔde saa afa no bɛma wɔn a wɔasiesie hɔ ama wɔn no.”}}


\par }{\PP \VS{41}Asuafoɔ a aka no tee deɛ Yakobo ne Yohane kɔbisaeɛ no, anyɛ wɔn dɛ.

\VS{42}Enti, Yesu frɛɛ wɔn ka kyerɛɛ wɔn sɛ,
{\WJ{“Monim sɛ ahene ne atumfoɔ a wɔwɔ ewiase no di wɔn a wɔhyɛ wɔn ase no so,}}

\VS{43}{\WJ{nanso mo deɛ, ɛnte saa wɔ mo ho. Obiara a ɔpɛ sɛ ɔyɛ kɛse wɔ mo mu no, ɛsɛ sɛ ɔyɛ mo ɔsomfoɔ.}}

\VS{44}{\WJ{Na obiara a ɔpɛ sɛ ɔyɛ ne nuanom so panin no ɛsɛ sɛ ɔyɛ wɔn nyinaa akoa.}}

\VS{45}{\WJ{Me a meyɛ Onipa Ba no, mamma sɛ wɔnsom me na mmom, mebaeɛ sɛ merebɛboa afoforɔ, na mede me kra ayɛ mpata ama nnipa pii.”}}


\par }{\SH Onifirani Bi Adehunu
\par }
{\PP \VS{46}Yesu ne nʼasuafoɔ no bɛduruu Yeriko. Wɔrefi kuro no mu no, nnipakuo tu dii wɔn akyi. Saa ɛberɛ a Yesu retwa mu no, na onifirani Bartimeo a ne din nkyerɛaseɛ ne “Timoteo ba” no te kwankyɛn resrɛsrɛ adeɛ.

\VS{47}Ɛberɛ a Bartimeo tee sɛ Yesu Nasareni na ɔretwam no, ɔhyɛɛ aseɛ teateaam sɛ, “Dawid Ba Yesu, hunu me mmɔbɔ!”


\par }{\PP \VS{48}Nnipa no bi teateaa no sɛ, “Mua wʼano!” Nanso ɔkɔɔ so teateaam denden sɛ, “Dawid ba, hunu me mmɔbɔ!”


\par }{\PP \VS{49}Ɛberɛ a Yesu tee ne nne no, ɔgyina kaa sɛ,
{\WJ{“Momfrɛ no mma me.”}}

\par }{\PP Wɔfrɛɛ onifirani no ka kyerɛɛ no sɛ, “Ma wo bo ntɔ wo yam, sɔre na ɔrefrɛ wo!”

\VS{50}Bartimeo to ne ntoma guiɛ, sɔre baa Yesu nkyɛn.


\par }{\PP \VS{51}Yesu bisaa no sɛ,
{\WJ{“Ɛdeɛn na wopɛ sɛ meyɛ mema wo?”}}

\par }{\PP Onifirani no buaa sɛ, “Ɔkyerɛkyerɛfoɔ, mepɛ sɛ mehunu adeɛ!”


\par }{\PP \VS{52}Yesu ka kyerɛɛ no sɛ,
{\WJ{“Kɔ, na wo gyidie agye wo.”}} Na ntɛm ara onifirani no hunuu adeɛ, na ɔdii Yesu akyi.




\par }\Chap{11}{\SH Yesu Kɔ Yerusalem
\par }
{\PP \VerseOne{1}Yesu ne nʼasuafoɔ no rebɛn Yerusalem, na wɔduruu Betfage ne Betania a ɛwɔ Ngo Bepɔ no ho no, Yesu somaa nʼasuafoɔ no mu baanu, dii wɔn anim ɛkan.

\VS{2}Yesu ka kyerɛɛ wɔn sɛ,
{\WJ{“Monkɔ akuraa a ɛwɔ hɔ no ase. Sɛ moduru hɔ a, mobɛhunu sɛ wɔasa afunumu ba bi a wɔntenaa ne so da ahoma. Monsane no, na momfa no mmrɛ me.}}

\VS{3}{\WJ{Na sɛ obi bisa mo sɛ ɛdeɛn na moreyɛ a, monka no tiawa sɛ, ‘Ne ho hia Awurade, na ɔbɛsane de no aba seesei ara.’ ”}}


\par }{\PP \VS{4}Asuafoɔ baanu no siim. Wɔkɔhunuu sɛ aboa no sa efie bi aboboano. Enti, wɔsanee no.

\VS{5}Wɔgu so resane no no, nnipa bi a wɔgyina nkyɛn bisaa wɔn sɛ, “Adɛn enti na moresane afunumu ba no?”

\VS{6}Wɔkaa asɛm a Yesu ka kyerɛɛ wɔn no kyerɛɛ nnipa no ma wɔtee wɔn aseɛ.

\VS{7}Wɔde afunumu ba no brɛɛ Yesu, maa asuafoɔ no de wɔn ntoma guu aboa no so, maa Yesu tenaa ne so.

\VS{8}Nnipakuo a wɔwɔ hɔ no bi de wɔn ntoma sesɛɛ ɛkwan a ɔde aboa no nam so no so. Ebinom nso pempan nnua mman de sesɛɛ ɛkwan no mu saa ara.

\VS{9}Na Yesu di nnipakuo no mfimfini a wɔn nyinaa reteateam sɛ,

\par }{\Q “Hosiana!”\FTNT{*}{{\FR 11:9 }{\FT{Nkamfoɔ}}}

\par }{\BB \par }
{\Q “Nhyira ne deɛ ɔnam Awurade din mu reba!”


\par }{\BB \par }
{\Q \VS{10}“Animuonyam nka Onyankopɔn sɛ yɛn agya Dawid ahennie reba.”

\par }{\BB \par }
{\Q “Hosiana wɔ ɔsorosoro!”


\par }{\PP \VS{11}Yesu kɔduruu Yerusalem no, ɔkɔɔ asɔredan no mu. Ɔhwɛɛ biribiara a ɛwɔ hɔ dinn ansa na ɔrefiri hɔ, ɛfiri sɛ, na onwunu redwo enti ɔne asuafoɔ dumienu no kɔɔ Betania.


\par }{\SH Yesu Dome Ankaa Dua
\par }
{\PP \VS{12}Adeɛ kyee anɔpa a wɔrefiri Betania hɔ no, ɛkɔm dee no.

\VS{13}Wɔkɔɔ kakra no, ɔhunuu sɛ borɔdɔma dua bi si hɔ a ayɛ kusuu. Ɔkɔɔ hɔ kɔhwɛɛ sɛ aduaba no bi wɔ so anaa. Nanso, ɔduruu hɔ no, ɔhunuu sɛ nhahan nko ara na ɛwɔ so. Saa ɛberɛ no nso, na ɛnyɛ ɛberɛ a ɛsɛ sɛ borɔdɔma no so.

\VS{14}Nanso, Yesu domee borɔdɔma dua no sɛ,
{\WJ{“Ɛfiri ɛnnɛ, worenso aba bio!”}} Asuafoɔ no tee asɛm a ɔkaeɛ no.


\par }{\SH Yesu Kɔ Asɔrefie
\par }
{\PP \VS{15}Yesu sane baa Yerusalem no, ɔkɔɔ asɔrefie hɔ. Ɔduruu hɔ no, ɔpamoo adwadifoɔ a wɔwɔ hɔ no nyinaa, kaa sikasesafoɔ apono nyinaa guu fam, bubuu pata a wɔtɔn mmorɔnoma wɔ mu no nyinaa,

\VS{16}sii ɛkwan sɛ obiara mmɛdi dwa wɔ hɔ bio.

\VS{17}Ɔka kyerɛɛ wɔn sɛ,
{\WJ{“Atwerɛsɛm no ka sɛ, ‘Mʼasɔrefie yɛ beaeɛ a wɔbɔ mpaeɛ,’ nanso mo deɛ, mode hɔ ayɛ akorɔmfoɔ atenaeɛ.”}}


\par }{\PP \VS{18}Asɔfoɔ mpanin ne Yudafoɔ mpanimfoɔ tee deɛ Yesu ayɛ no, wɔbɔɔ ne ho pɔ, pɛɛ ɛkwan a wɔbɛfa so ayi no afiri hɔ. Asɛm a na ɛha wɔn ne sɛ, sɛ wɔanhwɛ no yie nso a, ɛde basabasa bɛba, ɛfiri sɛ, na nnipa bebree agye Yesu nkyerɛkyerɛ no atom.


\par }{\PP \VS{19}Sɛdeɛ na wɔtaa yɛ no, anwummerɛ no ara, wɔfirii kuro no mu.


\par }{\SH Borɔdɔma Dua A Ɛwuiɛ No
\par }
{\PP \VS{20}Anɔpa a asuafoɔ no retwam wɔ borɔdɔma dua a Yesu domee no no ho no, wohunuu sɛ awu.

\VS{21}Petro kaee asɛm a Yesu ka de domee dua no no, ɔteaam sɛ, “Hwɛ, Ɔkyerɛkyerɛfoɔ! Borɔdɔma dua a wodomee no no awu!”


\par }{\PP \VS{22}Yesu nso ka kyerɛɛ nʼasuafoɔ no sɛ,
{\WJ{“Sɛ mowɔ gyidie wɔ Onyankopɔn mu a,}}

\VS{23}{\WJ{anka mobɛtumi aka akyerɛ Ngo Bepɔ yi sɛ, ‘Tutu kɔgu ɛpo mu,’ na ɛbɛtutu akɔgu mu nso. Monnye nni; mommma mo gyidie nhinhim.}}

\VS{24}{\WJ{Montie deɛ mereka yi. Biribiara a mobɛbisa wɔ mpaeɛbɔ mu no, monnye nni sɛ mo nsa aka, na ɛbɛyɛ hɔ ama mo.}}

\VS{25}{\WJ{Na sɛ morebɔ mpaeɛ a, deɛ ɛdi ɛkan no, sɛ mowɔ obi ho asɛm a, momfa nkyɛ no sɛdeɛ ɛbɛyɛ a mo Agya a ɔwɔ ɔsoro no nso de mo bɔne bɛkyɛ mo.}}

\VS{26}{\WJ{Na sɛ moamfa bɔne ankyɛ a, saa ara na mo Agya a ɔwɔ ɔsoro no nso remfa mo bɔne nkyɛ mo.”}}


\par }{\SH Yesu Tumi Ho Nsɛmmisa
\par }
{\PP \VS{27}Wɔbaa Yerusalem bio. Wɔkɔɔ asɔrefie hɔ no, asɔfoɔ mpanin ne Yudafoɔ mpanin baa ne nkyɛn bɛbisaa no sɛ,

\VS{28}“Tumi bɛn na wogyinaa so pamoo adwadifoɔ no?”


\par }{\PP \VS{29}Yesu nso buaa wɔn sɛ,
{\WJ{“Merebɛbisa mo asɛm baako bi na mommua me!}}

\VS{30}{\WJ{Onyankopɔn na ɔsomaa Yohane Osubɔni, anaa ɛnyɛ ɔno? Mommua me!”}}


\par }{\PP \VS{31}Wɔdwennwenee ho kaa sɛ, “Sɛ yɛka sɛ, ‘Onyankopɔn na ɔsomaa no a,’ wɔbɛbisa yɛn deɛ enti a yɛannye deɛ Yohane kaeɛ no anni.

\VS{32}Na sɛ yɛka sɛ, ‘Ɛnyɛ Onyankopɔn na ɔsomaa no nso a,’ ɛdɔm no bɛha yɛn. Ɛfiri sɛ, wɔn nyinaa nim sɛ Yohane yɛ odiyifoɔ.”


\par }{\PP \VS{33}Enti, wɔn mmuaeɛ a wɔmaeɛ ara ne sɛ, “Yɛrentumi mmua. Yɛnnim.”

\par }{\PP Ɛhɔ ara na Yesu nso ka kyerɛɛ wɔn sɛ,
{\WJ{“Sɛ monnim de a, me nso meremma mo asɛmmisa no ho mmuaeɛ!”}}




\par }\Chap{12}{\SH Bobeturo Mu Akuafoɔ Bi
\par }
{\PP \VerseOne{1}Yesu nam mmɛbuo so kyerɛɛ nnipa no sɛ:
{\WJ{“Ɛda bi, okuafoɔ bi yɛɛ bobefuo, gyee ban faa ho, na ɔtuu amena bi a wɔkyi bobe mu nsuo wɔ mu, na ɔsii ɔwɛn aban wɔ mu. Afei, ɔde afuo no gyaa akuafoɔ bi, na ɔtuu ɛkwan.}}

\VS{2}{\WJ{Ɛduruu ɛberɛ a bobe no bereeɛ a ɛsɛ sɛ wɔte no, ɔsomaa ne ho onipa bi sɛ ɔnkɔgye ne kyɛfa mmrɛ no.}}

\VS{3}{\WJ{Nanso, akuafoɔ no boroo no, ma ɔde ne nsapan sane kɔeɛ.}}

\VS{4}{\WJ{Okuafoɔ no sane somaa onipa foforɔ kɔɔ wɔn nkyɛn, na ɔno nso, wɔboroo no, pirapiraa no sene deɛ ɔdi ɛkan no.}}

\VS{5}{\WJ{Onipa a ɔsomaa no bio no deɛ, wɔkumm no. Afoforɔ a akyire no wɔkɔeɛ no nso, wɔhwee ebinom, na wɔkumm ebinom nso.}}


\par }{\PP \VS{6}{\WJ{“Nanso, na aka ɔbaako a ɔyɛ ne ba a ɔdɔ no. Ɔsomaa ɔno nso kɔɔ wɔn nkyɛn, susuu sɛ wɔbɛfɛre no de anidie ama no.}}


\par }{\PP \VS{7}{\WJ{“Nanso, ɛberɛ a akuafoɔ no hunuu no sɛ ɔreba no, wɔkaa sɛ, ‘Ɔdedifoɔ no na ɔreba no. Momma yɛnkum no, na agyapadeɛ no ayɛ yɛn dea!’}}

\VS{8}{\WJ{Wɔkyeree no, kumm no, twee no firii bobe turom hɔ kɔtoo no twenee baabi.}}


\par }{\PP \VS{9}{\WJ{“Mogye di sɛ, sɛ afu wura no ba a ɛdeɛn na ɔbɛyɛ akuafoɔ no? Ɔbɛba abɛkum wɔn, na ɔde afuo no ama nnipa foforɔ.}}

\VS{10}{\WJ{Monnkanee yei wɔ Atwerɛsɛm no mu pɛn sɛ:}}

\par }{\Q {\WJ{“ ‘Ɛboɔ a adansifoɔ apo no,}}

\par }{\QB {\WJ{ɛno ara na abɛyɛ ɛdan no ntweaso tiboɔ;}}


\par }{\Q \VS{11}{\WJ{Awurade na wayɛ yei,}}

\par }{\QB {\WJ{na ɛyɛ nwanwa wɔ yɛn ani so?’ ”}}


\par }{\PP \VS{12}Na ɛsiane saa bɛ a ɔbuiɛ no enti, Yudafoɔ mpanin no pɛɛ sɛ wɔkyere no, ɛfiri sɛ, wohunuu sɛ wɔn ho asɛm na ɔreka no a ɛkyerɛ sɛ, wɔne saa akuafoɔ atirimuɔdenfoɔ no. Nanso na wɔsuro dɔm no. Yei ma wɔgyaee no, na wɔfirii hɔ kɔeɛ.


\par }{\SH Ɛtoɔ Gyeɛ Ho Asɛmmisa
\par }
{\PP \VS{13}Wɔsomaa Farisifoɔ ne Herodefoɔ bi baa Yesu nkyɛn sɛ wɔne no mmɛkasa, na wɔnam nʼanom asɛm so anya no akyere no.

\VS{14}Wɔbisaa no sɛ, “Ɔkyerɛkyerɛfoɔ, yɛnim sɛ woyɛ ɔnokwafoɔ a, wotaa ka nokorɛ. Deɛ onipa ka no ntumi nnane wʼadwene. Afei, wokyerɛkyerɛ nnipa Onyankopɔn akwan. Yɛpɛ sɛ yɛbisa wo sɛ, ɛyɛ sɛ wɔyi toɔ ma Roma Hempɔn Kaesare\FTNT{*}{{\FR 12:14 }{\FT{Na ɛyɛ asɛdeɛ sɛ ɔmanfoɔ tua toɔ ma Romahene. Na togyeɛ nsɔ ani koraa enti Yudafoɔ no bi ampɛ sɛ wɔbɛtua, ɛfiri sɛ, na wɔgye di sɛ ɛtoɔ no tua no na ɛnyɛ Roma den ma wɔdi ɔman no so.}}} anaa ɛnyɛ?”


\par }{\PP \VS{15}Yesu hunuu wɔn adwemmɔne no kaa sɛ,
{\WJ{“Adɛn enti na mosɔ me hwɛ, momfa sika a wɔde yi toɔ no bi nkyerɛ me, na mɛma mo mmuaeɛ.”}}

\VS{16}Wɔde maa no, ɔbisaa wɔn sɛ,
{\WJ{“Hwan mfoni ne atwerɛ na ɛwɔ so?”}}

\par }{\PP Wɔbuaa sɛ, “Kaesare deɛ.”


\par }{\PP \VS{17}Yesu ka kyerɛɛ wɔn sɛ,
{\WJ{“Ɛnneɛ momfa Kaesare deɛ mma no, na momfa Onyankopɔn deɛ mma Onyankopɔn!”}}

\par }{\PP Ne mmuaeɛ no maa wɔn ho dwirii wɔn.


\par }{\SH Owusɔreɛ Ho Asɛmmisa
\par }
{\PP \VS{18}Afei, Sadukifoɔ a wɔka sɛ owusɔreɛ nni hɔ no, baa ne nkyɛn bɛbisaa no sɛ,

\VS{19}“Ɔkyerɛkyerɛfoɔ, Mose yɛɛ mmara maa yɛn sɛ, sɛ ɔbarima bi anwo na ɔwu a, ne nuabarima mfa ne yere no kunabaa na ɔne no nwo mma mma owufoɔ no.

\VS{20}Anuanom baason bi tenaa ase. Deɛ ɔdi ɛkan no waree yere, na ɔne no anwo na ɔwuiɛ.

\VS{21}Na deɛ ɔtɔ so mmienu no nso waree okunafoɔ no, na ɔno nso, ankyɛre na ɔwuiɛ a ɔne no anwo. Na deɛ ɔtɔ so mmiɛnsa no nso waree no a, ɔne no anwo na ɔwuiɛ.

\VS{22}Yei kɔɔ so kɔsii sɛ, anuanom yi nyinaa waree ɔbaa no, na ɔbaa no nso wuiɛ.

\VS{23}Deɛ yɛpɛ sɛ yɛhunu ne sɛ, owusɔreɛ no mu, sɛ wɔnya sɔre a, wɔn mu hwan na ɔbaa no bɛyɛ ne yere?”


\par }{\PP \VS{24}Yesu buaa wɔn sɛ,
{\WJ{“Mo mfomsoɔ a moyɛ no firi nim a monnim Atwerɛsɛm no, ne Onyankopɔn tumi a ɔwɔ.}}

\VS{25}{\WJ{Sɛ anuanom baason yi ne ɔbaa no sɔre firi awufoɔ mu a, wɔrenware; wɔbɛyɛ sɛ abɔfoɔ a wɔwɔ ɔsoro no.}}

\VS{26}{\WJ{Afei, ɛfa awufoɔ owusɔreɛ no ho no nso, monnkanee Mose nwoma no mu asɛm a ɛfa Mose ne wira a na ɛrehyeɛ no ho da? Onyankopɔn ka kyerɛɛ Mose sɛ, ‘Mene Abraham Onyankopɔn, Isak Onyankopɔn ne Yakob Onyankopɔn.’}}

\VS{27}{\WJ{Na Onyankopɔn reka akyerɛ Mose sɛ, ɛwom sɛ, saa nnipa yi awuwu mfeɛ pii a atwam no deɛ, nanso wɔte ase. Anyɛ saa a anka ɔrenka sɛ ɔyɛ ateasefoɔ Onyankopɔn, na ɔnyɛ awufoɔ Onyankopɔn. Moayɛ mfomsoɔ kɛseɛ.”}}


\par }{\PP \VS{28}Atwerɛsɛm no akyerɛkyerɛfoɔ no mu baako a ɔgyina hɔ retie no no hunuu sɛ, wabua wɔn sɛdeɛ ɛfata no, ɔbisaa no sɛ, “Mose mmaransɛm no mu deɛ ɛwɔ he na ɛkyɛn ne nyinaa?”


\par }{\PP \VS{29}Yesu buaa no sɛ,
{\WJ{“Deɛ ɛkyɛn ne nyinaa ne deɛ ɛka sɛ, ‘Israel, tie! Awurade, yɛn Onyankopɔn, yɛ Awurade korɔ;}}

\VS{30}{\WJ{na dɔ Awurade wo Onyankopɔn firi wʼakoma ne wo kra ne wʼadwene ne wʼahoɔden nyinaa mu,’ no.}}

\VS{31}{\WJ{Na deɛ ɛtɔ so mmienu no ne: ‘Dɔ wo yɔnko sɛ wo ho.’ Mmaransɛm bi nni hɔ a ɛkyɛn eyinom.”}}


\par }{\PP \VS{32}Atwerɛsɛm no ɔkyerɛkyerɛfoɔ no buaa no sɛ, “Owura, woaka nokorɛ sɛ, Onyankopɔn baako pɛ na ɔwɔ hɔ, na obi foforɔ nka ne ho,

\VS{33}na menim nso sɛ, sɛ mɛdɔ no afiri mʼakoma ne mʼadwene ne mʼahoɔden nyinaa mu, na mɛdɔ me yɔnko sɛ me ho no, sene afɔdeɛ biara a wɔbɔ.”


\par }{\PP \VS{34}Yesu hunuu sɛ wabua asɛm no nyansa mu no, ɔka kyerɛɛ no sɛ,
{\WJ{“Wo ne Onyankopɔn Ahennie ntam ɛkwan nware.”}} Na saa asɛm yi akyi, obi antumi ammisa no asɛm biara bio.


\par }{\SH Onipa Ba No Ho Asɛmmisa
\par }
{\PP \VS{35}Ɛberɛ bi a Yesu rekyerɛkyerɛ wɔ asɔredan mu no, ɔbisaa nnipa no sɛ,
{\WJ{“Adɛn na Atwerɛsɛm no akyerɛkyerɛfoɔ no ka sɛ, ɛsɛ sɛ Agyenkwa no yɛ Ɔhene Dawid ba?}}

\VS{36}{\WJ{Ɛfiri sɛ Dawid ankasa nam Honhom Kronkron mu kaa sɛ,}}

\par }{\Q {\WJ{“ ‘Awurade ka kyerɛɛ me wura sɛ:}}

\par }{\QB {\WJ{“Tena me nifa so}}

\par }{\Q {\WJ{kɔsi sɛ mede wʼatamfoɔ}}

\par }{\QB {\WJ{bɛyɛ wo nan ntiasoɔ.” ’}}


\par }{\MM \VS{37}{\WJ{Sɛ Dawid frɛ no ‘Awurade’ a, ɛbɛyɛ dɛn na watumi ayɛ ne ba?”}}

\par }{\PP Ɛkwan a ɔfaa so kasaeɛ no maa nnipa no de anigyeɛ tiee no.


\par }{\SH Atwerɛfoɔ No Kɔkɔbɔ
\par }
{\PP \VS{38}Ɛberɛ bi a nnipakuo bi de anigyeɛ retie Yesu no, ɔka kyerɛɛ wɔn sɛ,
{\WJ{“Monhwɛ mo ho yie wɔ Atwerɛsɛm no akyerɛkyerɛfoɔ ho! Wɔhyɛ ntadeɛ akɛseɛ sɛ asikafoɔ na sɛ wɔnam badwa mu a, wɔpɛ sɛ obiara a ɔhyia wɔn no de obuo kyea wɔn.}}

\VS{39}{\WJ{Sɛ wɔkɔ hyiadan mu a, wɔtenatena mpanin adwa so, na sɛ wɔkɔ adidie ase a, wɔtena mpanin tenabea.}}

\VS{40}{\WJ{Wɔbɔ mpaeɛ hunu atentene kyerɛ nnipa sɛ wɔresom Onyankopɔn, nanso wɔsisi akunafoɔ. Yei enti wɔbɛnya asotwe a emu yɛ duru.”}}


\par }{\SH Ɔbaa Kunafoɔ Hiani Bi
\par }
{\PP \VS{41}Ɛda bi a Yesu kɔɔ asɔredan mu no, ɔkɔtenaa afɔrebɔ adaka a ɛsi hɔ no anim hwɛɛ sɛdeɛ nkurɔfoɔ no de sika regu adaka no mu. Asikafoɔ no de sika a ɛdɔɔso guu mu.

\VS{42}Ɔbaa kunafoɔ hiani bi nso baeɛ na ɔde sika nketewa mmienu bɛguu mu.


\par }{\PP \VS{43}Ɔfrɛɛ nʼasuafoɔ no baa ne nkyɛn ka kyerɛɛ wɔn sɛ,
{\WJ{“Saa ɔbaa kunafoɔ hiani yi afɔdeɛ a ɔbɔeɛ no som bo sene afɔdeɛ akɛseakɛseɛ a asikafoɔ no bɛbɔeɛ no nyinaa.}}

\VS{44}{\WJ{Na wɔn nyinaa firi deɛ wɔanya ama abu wɔn so no mu na wɔyiyii bi de baeɛ, na ɔbaa yi deɛ, ɔfiri ne hia mu de deɛ ɔwɔ nyinaa na abɛgu mu no.”}}




\par }\Chap{13}{\SH Asɔredan No Sɛeɛ
\par }
{\PP \VerseOne{1}Yesu refiri asɔredan no mu hɔ no, nʼasuafoɔ no mu baako kaa sɛ, “Ɔkyerɛkyerɛfoɔ, adan yi yɛ fɛ papa. Hwɛ sɛdeɛ wɔde aboɔ asiesie afasuo no.”


\par }{\PP \VS{2}Yesu ka kyerɛɛ no sɛ,
{\WJ{“Ɛyɛ nokorɛ deɛ, nanso wɔbɛdwiri saa ɛdan yi agu pasaa.”}}


\par }{\PP \VS{3}Ɛberɛ a ɔte Ngo Bepɔ no so a nʼani tua Yerusalem no, Petro, Yakobo, Yohane ne Andrea baa ne nkyɛn bɛbisaa no sɛ,

\VS{4}“Ɛberɛ bɛn na deɛ woreka fa asɔredan yi ho no bɛba mu. Na nsɛnkyerɛnneɛ bi bɛdi ɛkan aba ansa anaa?”


\par }{\PP \VS{5}Yesu buaa wɔn sɛ,
{\WJ{“Monhwɛ yie na obi annaadaa mo.}}

\VS{6}{\WJ{Nnipa bebree de me din bɛba abɛka sɛ wɔne Agyenkwa no, na wɔadaadaa mo mu pii.}}

\VS{7}{\WJ{Akokoakoko bɛsisi afanan nyinaa, nanso ɛnyɛ ɛnonom ne awieeɛ no ho nsɛnkyerɛnneɛ.}}

\VS{8}{\WJ{Aman bɛsɔre aman so, na ahennie asɔre ahennie so na asasewosoɔ ne ɛkɔm bɛba mmeammea. Yeinom nyinaa bɛyɛ nneɛma a ɛyɛ hu a ɛbɛba no mfitiaseɛ.}}


\par }{\PP \VS{9}{\WJ{“Nanso, sɛ yeinom fiti aseɛ sɛ ɛreba a, monhwɛ yie! Mobɛkɔ ɔhaw akɛseɛ mu. Esiane sɛ modi mʼakyi enti, wɔbɛtwe mo akɔ asɛnniiɛ; wɔbɛhwe mo wɔ asɔredan mu, na wɔaka nsɛm agu mo so wɔ ahemfo ne mpanimfoɔ anim. Saa ɛberɛ no ne berɛ pa a ɛsɛ sɛ moka Asɛmpa no kyerɛ wɔn.}}

\VS{10}{\WJ{Na ɛsɛ sɛ Asɛmpa no di ɛkan duru ɔman biara so ansa na awieeɛ no aba.}}

\VS{11}{\WJ{Na sɛ wɔkyere mo de mo bɛgyina asɛnniiɛ a, monnnwene deɛ mobɛka de ayi mo ho ano ho. Monka deɛ Onyankopɔn bɛkyerɛ mo sɛ monka no. Na ɛnyɛ mo na mobɛkasa, na Honhom Kronkron no na ɔbɛkyerɛ mo deɛ monka.}}


\par }{\PP \VS{12}{\WJ{“Onua bɛyi onua ama sɛ wɔakum no. Saa ara na agyanom nso bɛyi wɔn mma ama. Mma bɛsɔre atia wɔn awofoɔ ama wɔakum wɔn.}}

\VS{13}{\WJ{Me enti, nnipa nyinaa bɛtan mo. Nanso, deɛ ɔbɛtumi agyina pintinn akɔsi awieeɛ no, wɔbɛgye no nkwa.}}


\par }{\PP \VS{14}{\WJ{“Enti, sɛ mohunu akyiwadeɛ a ɛbɔ ɔman wɔ asɔredan mu hɔ a, ɔkenkanfoɔ, hwɛ yie! Wɔn a wɔwɔ Yudea no nnwane nkɔ mmepɔ no so.}}

\VS{15}{\WJ{Wɔn a wɔwɔ wɔn afie mu no nnwane a wɔnnsane nkɔ efie hɔ bio nkɔfa biribiara mmfiri hɔ.}}

\VS{16}{\WJ{Wɔn a wɔwɔ mfuom no nso nnsane wɔn akyi mmɛfa sika anaa ntoma wɔ efie.}}

\VS{17}{\WJ{Na wɔn a wɔafa afuro ne wɔn a wɔturu mma saa ɛberɛ no mu no nnue.}}

\VS{18}{\WJ{Na mommɔ mpaeɛ na ɛberɛ a ɛsɛ sɛ modwane no anyɛ awɔberɛ.}}

\VS{19}{\WJ{Na ahohia a ɛbɛba saa mmerɛ no mu no, ɛfiri ɛberɛ a Onyankopɔn bɔɔ adeɛ no, ebi nsii da, na ebi nso rensi da.}}


\par }{\PP \VS{20}{\WJ{“Gye sɛ Awurade twa saa amanehunu no so, anyɛ saa a, ɔkra baako koraa rentena ase. Nanso, ɛsiane wɔn a wɔayi wɔn no enti, ɔbɛtwa nna no so.}}

\VS{21}{\WJ{Na sɛ obi ka kyerɛ mo sɛ, ‘Agyenkwa no ni’ a, mommua.}}

\VS{22}{\WJ{Atorɔ Kristo ne atorɔ adiyifoɔ bɛsɔre wɔ mo mu, na wɔayɛ anwanwadeɛ ahodoɔ, na sɛ ɛbɛtumi a, wɔadaadaa Onyankopɔn no ara ankasa mma.}}

\VS{23}{\WJ{Monhwɛ yie, ɛfiri sɛ, maka biribiara akyerɛ mo!}}


\par }{\PP \VS{24}{\WJ{“Ahohia no akyi no,}}

\par }{\Q {\WJ{“ ‘owia bɛduru sum,}}

\par }{\QB {\WJ{na ɔsrane renhyerɛn,}}


\par }{\Q \VS{25}{\WJ{na nsoromma bɛtete ahwe,}}

\par }{\QB {\WJ{na wɔbɛwoso tumi a ɛwɔ ewiem no.’}}


\par }{\PP \VS{26}{\WJ{“Na nnipa nyinaa bɛhunu me, Agyenkwa no, sɛ mede tumi ne animuonyam nam omununkum mu reba.}}

\VS{27}{\WJ{Na mɛsoma mʼabɔfoɔ akɔ ewiase afanan nyinaa, firi ɔsoro ano akɔka asase ano, na wɔabɛboaboa wɔn a mayi wɔn no ano.}}


\par }{\PP \VS{28}{\WJ{“Afei, monsua biribi mfiri borɔdɔma dua no ho asɛm no mu. Sɛ ɛyi mman foforɔ, sane yi ahahan foforɔ a, na ɛkyerɛ sɛ asusɔ abɛn.}}

\VS{29}{\WJ{Sɛ mohunu sɛ saa nneɛma yi a maka ho asɛm akyerɛ mo yi nyinaa afiti aseɛ resisi a, mobɛhunu sɛ me ba a mɛsane aba no abɛn.}}

\VS{30}{\WJ{Nokorɛ me se mo sɛ, awontoatoasoɔ yi rentwam, gye sɛ saa nneɛma yi nyinaa aba mu ansa.}}

\VS{31}{\WJ{Ɔsoro ne asase bɛtwam akɔ, na me nsɛm deɛ, ɛrentwam da.}}


\par }{\PP \VS{32}{\WJ{“Nanso ɛda anaa dɔn ko a awieeɛ no bɛba deɛ, obiara nnim. Ɔsoro abɔfoɔ ne mʼankasa mpo nnim. Agya no nko ara na ɔnim.}}

\VS{33}{\WJ{Esiane sɛ monnim berɛ ko a asɛm yi bɛsi enti, monsiesie mo ho. Monwɛn, ntwɛn me ba no.}}

\VS{34}{\WJ{Me ba no te sɛ ɔbarima bi a ɔtuu ɛkwan kɔɔ ɔman foforɔ bi so. Ɔrebɛkɔ no, ɔkyerɛɛ adwuma a nʼapaafoɔ nyɛ. Ɛnna ɔka kyerɛɛ ne wɛmfoɔ nso sɛ, ɔnwɛn hɔ yie nkɔsi sɛ ɔbɛba.}}


\par }{\PP \VS{35}{\WJ{“Enti, mo nso monwɛn, ɛfiri sɛ, monnim berɛ ko a efiewura no bɛba. Ɛbɛtumi aba sɛ ɔbɛba anwummerɛ, ɔdasuom, ahemadakye anaa awia.}}

\VS{36}{\WJ{Sɛ ofu mu ba a, ɛnsɛ sɛ ɔbɛto mo sɛ moadeda.}}

\VS{37}{\WJ{Asɛm a mede agya mo ne nnipa nyinaa ni. ‘Monwɛn.’ ”}}




\par }\Chap{14}{\SH Wɔbɔɔ Yesu Ho Pɔ
\par }
{\PP \VerseOne{1}Aka nnanu na Twam Afahyɛ\FTNT{*}{{\FR 14:1 }{\FT{Ɛyɛ afahyɛ bi a wɔde kae ɛberɛ a Awurade bɔfoɔ bɛtwaam faa Hebrifoɔ anim na ɔkunkumm wɔn mmakan sɛdeɛ ɔyɛɛ wɔ Misraimfoɔ afie mu no. (Hwɛ
}}{\XT{2 Mose 12.11}}{\FT{)}}} ne Apiti Afahyɛ a ɛyɛ Yudafoɔ ahomegyeɛ nna no aduru no, asɔfoɔ mpanin ne Atwerɛsɛm no akyerɛkyerɛfoɔ no hwehwɛɛ nyansakwan a wɔbɛfa so akye Yesu, akum no.

\VS{2}Nanso, wɔkaa sɛ, “Yɛrenkyere no afahyɛ no mu, anyɛ saa a ɛde basabasa bɛba ɔman no mu.”


\par }{\SH Wɔsra Yesu Ngo Wɔ Betania
\par }
{\PP \VS{3}Yesu wɔ Betania na ɔne Simon kwatani redidi no, ɔbaa bi a ɔkura ngo hwamhwam bi a ne bo yɛ den baa hɔ. Ɔtuu ano, hwie guu Yesu tirim.


\par }{\PP \VS{4}Deɛ ɔbaa yi yɛeɛ no anyɛ nnipa a wɔte adidiiɛ no mu bi dɛ. Na wɔkaa sɛ, “Wasɛe ngo no kwa.

\VS{5}Anka ɔbɛtumi atɔn ngo hwamhwam yi anya sika pii na ɔde ama ahiafoɔ.”


\par }{\PP \VS{6}Nanso, Yesu ka kyerɛɛ wɔn sɛ,
{\WJ{“Monnyaa no! Adɛn enti na moreha no wɔ ade pa a ɔyɛeɛ no ho?}}

\VS{7}{\WJ{Mo ne ahiafoɔ a mobɛtumi aboa wɔn ɛberɛ biara mu na ɛte. Na me deɛ, merenkyɛ wɔ mo nkyɛn.}}

\VS{8}{\WJ{Wayɛ deɛ ɔbɛtumi. Wadi ɛkan asra me onipadua ama ɛda a wobɛsie me.}}

\VS{9}{\WJ{Mereka makyerɛ mo sɛ, baabiara a wɔbɛka Asɛmpa no wɔ ewiase no, wɔde deɛ ɔbaa yi yɛeɛ no bɛkae no, akamfo no.”}}


\par }{\SH Yuda Pene So Sɛ Ɔbɛyi Yesu Ama
\par }
{\PP \VS{10}Afei, Yuda Iskariot, asuafoɔ dumienu no mu baako, kɔɔ asɔfoɔ mpanin no nkyɛn ne wɔn kɔhyehyɛɛ sɛdeɛ ɔbɛyi Yesu ama wɔn no ho.

\VS{11}Asɔfoɔ mpanin no tee asɛm no, ɛyɛɛ wɔn anigye ma wɔhyɛɛ no bɔ. Ɛfiri saa ɛberɛ no, ɔhwehwɛɛ sɛdeɛ ɔbɛnya Yesu ho ɛkwan, ayi no ama ɛberɛ a ɛsɛ mu.


\par }{\SH Yesu Ne Nʼasuafoɔ Adidie
\par }
{\PP \VS{12}Apiti Afahyɛ no ɛda a ɛdi ɛkan a wɔkum Twam Afahyɛ odwan no, nʼasuafoɔ bisaa no faako a wɔbɛkɔ akɔdi Twam Afahyɛ no.


\par }{\PP \VS{13}Ɔsomaa nʼasuafoɔ no mu baanu kɔɔ Yerusalem sɛ wɔnkɔsiesie baabi mma no. Deɛ ɔka kyerɛɛ wɔn ne sɛ,
{\WJ{“Morekɔ kuro no mu a, mobɛhyia onipa bi a ɔso ahina. Monni nʼakyi.}}

\VS{14}{\WJ{Baabiara a ɔbɛwura no, monka nkyerɛ efiewura no sɛ, ‘Yɛn wura asoma yɛn sɛ, yɛmmɛhwɛ ɛdan a wɔasiesie ama yɛn a yɛbɛdi Twam Afahyɛ no wɔ mu no.’}}

\VS{15}{\WJ{Ɔbɛkyerɛ mo abansoro asa kɛseɛ bi a wɔasiesie mu. Ɛhɔ na monyɛ ahoboa mma yɛn.”}}


\par }{\PP \VS{16}Asuafoɔ baanu no siim kɔɔ kuro no mu, na wɔhunuu biribiara sɛdeɛ Yesu ka kyerɛɛ wɔn no pɛpɛɛpɛ, na wɔsiesiee Twam Afahyɛ no wɔ hɔ.


\par }{\PP \VS{17}Ɛduruu anwummerɛ no, Yesu ne dumienu no baeɛ.

\VS{18}Na wɔte hɔ redidi no, Yesu kaa sɛ,
{\WJ{“Merema mo ate aseɛ sɛ, mo a me ne mo reto nsa adidi yi mu baako bɛyi me ama.”}}


\par }{\PP \VS{19}Wɔn nyinaa werɛ hoeɛ, na wɔhyɛɛ aseɛ bisaa mmaako mmaako sɛ, “Ɛyɛ me anaa?”


\par }{\PP \VS{20}Ɔbuaa wɔn sɛ,
{\WJ{“Ɛyɛ mo dumienu a mo ne me reto nsa adidi yi mu baako.}}

\VS{21}{\WJ{Onipa Ba no wu sɛdeɛ odiyifoɔ no hyɛɛ ne ho nkɔm no; nanso onipa a ɔbɛyi Onipa Ba no ama no, nnue! Sɛ wanwo saa onipa no a, anka ɛyɛ.”}}


\par }{\SH Adidi Kronkron Asehyɛ
\par }
{\PP \VS{22}Ɛberɛ a wɔredidi no, Yesu faa abodoo, na ɔhyiraa so bubuiɛ, na ɔde maa wɔn kaa sɛ,
{\WJ{“Monnye nni; yei ne me onipadua.”}}


\par }{\PP \VS{23}Afei, ɔfaa kuruwa a nsã wɔ mu, na ɔdaa ase no, ɔde maa wɔn, na wɔn nyinaa nom bi.


\par }{\PP \VS{24}Na ɔka kyerɛɛ wɔn sɛ,
{\WJ{“Yei ne me mogya a ɛyɛ apam no mogya a ɛhyɛ Apam Foforɔ no mu den a bebree enti wɔrehwie agu.}}

\VS{25}{\WJ{Mereka akyerɛ mo sɛ, merennom saa nsã yi bio da akɔsi ɛda a me ne mo bɛnom bi bio wɔ Onyankopɔn Ahennie no mu.”}}


\par }{\PP \VS{26}Wɔtoo dwom bi wieeɛ no, wofirii hɔ kɔɔ Ngo Bepɔ no so.


\par }{\SH Yesu Hyɛ Pa A Petro Bɛpa No No Ho Nkɔm
\par }
{\PP \VS{27}Wɔduruu deɛ wɔrekɔ no, Yesu ka kyerɛɛ wɔn sɛ,
{\WJ{“Mo nyinaa bɛdwane agya me. Ɛfiri sɛ, Onyankopɔn nam adiyifoɔ no so kaa sɛ,}}

\par }{\Q {\WJ{“ ‘Mɛbɔ odwanhwɛfoɔ no,}}

\par }{\QB {\WJ{na nnwan no abɔ apete.’}}


\par }{\MM \VS{28}{\WJ{Na sɛ mewusɔre a, mɛdi mo anim akɔ Galilea akɔhyia mo wɔ hɔ.”}}


\par }{\PP \VS{29}Petro ka kyerɛɛ no sɛ, “Sɛ nnipa nyinaa bɛdwane agya wo a, me deɛ, merennwane nnya wo da!”


\par }{\PP \VS{30}Yesu ka kyerɛɛ no sɛ,
{\WJ{“Petro, ansa na anadwo yi akokɔ bɛbɔn mprenu no, na woapa me mprɛnsa.”}}


\par }{\PP \VS{31}Petro de anibereɛ kaa sɛ, “Merempa wo da! Sɛ ɛsɛ sɛ me ne wo wu mpo a, merempa wo da!” Saa ara na wɔn a aka no nyinaa nso kaeɛ.


\par }{\SH Yesu Bɔ Mpaeɛ Wɔ Getsemane
\par }
{\PP \VS{32}Yesu ne nʼasuafoɔ no duruu baabi a wɔfrɛ hɔ Getsemane no, ɔka kyerɛɛ nʼasuafoɔ no sɛ,
{\WJ{“Montena ha, na merekɔbɔ mpaeɛ aba.”}}

\VS{33}Ɔfaa Petro, Yakobo ne Yohane kaa ne ho, na ne ho hyɛɛ aseɛ yeraa no, na ɔyɛɛ basaa.

\VS{34}Ɔka kyerɛɛ wɔn sɛ,
{\WJ{“Awerɛhoɔ ahyɛ me kra ma. Montena ha, na mo ne me nwɛn.”}}


\par }{\PP \VS{35}Ɔkɔɔ nʼanim kakra, kɔbutuu fam, bɔɔ mpaeɛ sɛ, sɛ ɛbɛtumi a, saa ahoyera no ntwa ne ho nkɔ.

\VS{36}Ɔkaa sɛ,
{\WJ{“Abba, Agya! Wotumi yɛ biribiara. Ma kuruwa yi ntwa me ho nkɔ. Nanso, deɛ wopɛ na ɛnyɛ hɔ, na ɛnyɛ deɛ mepɛ.”}}


\par }{\PP \VS{37}Ɔsane baeɛ no, ɔbɛhunuu asuafoɔ baasa no sɛ wɔadeda. Ɔbisaa Petro sɛ,
{\WJ{“Simon, woada? Woantumi ne me anwɛn dɔnhwereɛ baako pɛ mpo?}}

\VS{38}{\WJ{Monwɛn na mommɔ mpaeɛ na ɔsɔhwɛfoɔ no anni mo so. Honhom no pɛ deɛ, na honam no na ɛyɛ mmerɛ.”}}


\par }{\PP \VS{39}Ɔsane kɔɔ bio kɔbɔɔ mpaeɛ korɔ no ara.

\VS{40}Ɔsane baa wɔn nkyɛn bio bɛhunuu sɛ wɔadeda, ɛfiri sɛ, na wɔabrɛbrɛ. Na wonhunu deɛ wɔnka nkyerɛ no.


\par }{\PP \VS{41}Ɔsane baa ne mprɛnsa so no, ɔbisaa wɔn sɛ.
{\WJ{“Mogu so adeda a morehome? Ɛberɛ a ɛsɛ sɛ mode da no atwam. Wɔrebɛyi Onipa Ba no ahyɛ nnebɔneyɛfoɔ nsa.}}

\VS{42}{\WJ{Monsɔre na yɛnkɔ! Monhwɛ, deɛ ɔreyi me ama no wɔ ha!”}}


\par }{\SH Wɔkyere Yesu
\par }
{\PP \VS{43}Ɔgu so rekasa no, Yuda a ɔyɛ nʼasuafoɔ no mu baako ne dɔm a asɔfoɔ mpanin ne Yudafoɔ mpanin asoma wɔn ka ne ho a, wɔkurakura akofena ne mmaa baa hɔ.


\par }{\PP \VS{44}Na Yuda aka akyerɛ wɔn dada sɛ, “Deɛ mɛbam no, ayɛ no atuu no, ɔno ne deɛ morehwehwɛ no no. Monkyere no, na monsɔ ne mu yie mfa no nkɔ.”

\VS{45}Ɛno enti, wɔduruu hɔ pɛ, ɔkɔɔ Yesu nkyɛn kɔbam no kaa sɛ, “Me Wura.” Afei, ɔyɛɛ no atuu.

\VS{46}Ɛhɔ ara, na ɛdɔm a wɔne Yuda nam no sɔɔ Yesu mu kyeree no.

\VS{47}Wɔn a wɔka Yesu ho no mu baako twee ne akofena de twaa Ɔsɔfopanin no akoa bi aso ma ɛteeɛ.


\par }{\PP \VS{48}Yesu bisaa wɔn sɛ,
{\WJ{“Meyɛ owudifoɔ enti na mode akofena ne mmaa aba me so rebɛkye me anaa?}}

\VS{49}{\WJ{Adɛn na ɛberɛ a merekyerɛkyerɛ wɔ asɔredan mu hɔ no, moankye me? Nanso, yeinom nyinaa aba sɛdeɛ ɛbɛyɛ a nkɔm a wɔhyɛɛ wɔ me ho no bɛba mu.”}}

\VS{50}Asuafoɔ no nyinaa dwane gyaa no.


\par }{\PP \VS{51}Aberanteɛ bi a ɔde ntomasini bi asi nʼasene dii nʼakyi.

\VS{52}Ɛdɔm a wɔbɛkyeree Yesu no pɛɛ sɛ wɔkyere no, nanso ɔgyaa ne ntoma no maa wɔn, de ne ho saa ara dwanee.


\par }{\SH Yesu Gyina Ɔsɔfopanin Anim
\par }
{\PP \VS{53}Wɔde Yesu kɔɔ Ɔsɔfopanin no anim no, ankyɛre na asɔfoɔ mpanin ne Yudafoɔ mpanin bi bɛhyiaa hɔ.

\VS{54}Ɛberɛ a wɔde Yesu rekɔ no, Petro tee ne ho dii wɔn akyi, na ɔwiawiaa ne ho kɔhyɛɛ Ɔsɔfopanin no efie hɔ de ne ho kɔfraa asomfoɔ bi a na wɔreto ogya no mu.


\par }{\PP \VS{55}Asɔfoɔ mpanin ne badwafoɔ no nyinaa hwehwɛɛ sɛ wɔbɛnya asɛm bi atia Yesu, na wɔagyina so abu no kumfɔ. Nanso, wɔannya bi.

\VS{56}Nnipa pii bɛdii adansekurumu tiaa Yesu, nanso wɔn nsɛm a wɔkaeɛ no bɔɔ abira.


\par }{\PP \VS{57}Afei, nnipa no bi kekaa nsɛm a ɛnnim too ne so sɛ,

\VS{58}“Yɛtee sɛ ɔkaa sɛ, ‘Mɛbubu asɔredan a wɔde nsa na ɛsii no, na mede nnansa asi foforɔ a wɔamfa nsa ansi!’ ”

\VS{59}Na yei mpo, wɔn adanseɛ no anhyia.


\par }{\PP \VS{60}Ɔsɔfopanin no sɔre gyinaa badwa no mfimfini bisaa Yesu sɛ, “Yei nso, wonni ho anoyie biara? Ɛdeɛn na wowɔ ka?”

\VS{61}Yesu ammua no.

\par }{\PP Afei, Ɔsɔfopanin no bisaa no bio sɛ, “Wone Agyenkwa no, Onyankopɔn Ba no anaa?”


\par }{\PP \VS{62}Yesu buaa no sɛ,
{\WJ{“Mene no, na mobɛhunu Onipa Ba no sɛ ɔte Onyankopɔn nifa, na ɔnam omununkum mu resane aba asase so.”}}


\par }{\PP \VS{63}Yei maa Ɔsɔfopanin no sunsuanee nʼatadeɛ mu kaa sɛ, “Adansefoɔ bɛn na wɔn ho hia yɛn bio?

\VS{64}Mo nyinaa ate abususɛm a ɔkaeɛ no. Ɛdeɛn na mowɔ ka?”

\par }{\PP Wɔn nyinaa gye too mu sɛ, ɔsɛ owuo.

\VS{65}Na ebinom tee ntasuo guu ne so, na wɔkyekyeree nʼani, na wɔbobɔɔ no akuturuku bisaa no sɛ “Wose woyɛ odiyifoɔ, kyerɛ yɛn onipa ko a ɔbɔɔ wo!” Na asomfoɔ a wɔde no rekɔ no bobɔɔ no asotorɔ.


\par }{\SH Petro Pa Yesu
\par }
{\PP \VS{66}Ɛberɛ a na Petro te adihɔ hɔ no, Ɔsɔfopanin no mmaawa no mu baako baa hɔ;

\VS{67}na ɔhunuu Petro sɛ ɔreto ogya no, ɔhwɛɛ no haa, ka kyerɛɛ no sɛ, “Wo nso wo ne Nasareni Yesu no na ɛnam!”


\par }{\PP \VS{68}Petro saneeɛ sɛ, “Mennim deɛ woreka yi ho hwee!” Na ɛhɔ ara na ɔfirii adi kɔtenaa nkyɛn baabi. Saa ɛberɛ no ara na akokɔ bɔnee.


\par }{\PP \VS{69}Abaawa no sane hunuu no, na ɔhyɛɛ aseɛ ka kyerɛɛ wɔn a ɔne wɔn nam no sɛ, “Yei nso ka wɔn ho. Ɔyɛ Yesu asuafoɔ no mu baako!”

\VS{70}Petro saneeɛ bio.

\par }{\PP Ɛkyɛɛ kakra no, nnipa a wɔgyina ogya no ho no hyɛɛ aseɛ ka kyerɛɛ Petro sɛ, “Woka wɔn ho, ɛfiri sɛ, woyɛ Galileani!”\FTNT{†}{{\FR 14:70 }{\FT{Petro kasa na ɛdaa no adi sɛ ɔyɛ Galileani.}}}


\par }{\PP \VS{71}Petro hyɛɛ aseɛ kekaa ntam, dii nse sɛ, “Mennim saa onipa a moreka ne ho asɛm yi.”


\par }{\PP \VS{72}Na ɛhɔ ara, akokɔ bɔnee deɛ ɛtɔ so mmienu. Na Petro kaee Yesu asɛm a ɔka kyerɛɛ no sɛ,
{\WJ{“Akokɔ remmɔn mprenu na woapa me mprɛnsa”}} no. Na ɔhyɛɛ aseɛ suiɛ.




\par }\Chap{15}{\SH Yesu Gyina Pilato Anim
\par }
{\PP \VerseOne{1}Adeɛ kyee anɔpatutuutu no, asɔfoɔ mpanin, Yudafoɔ mpanin, Atwerɛsɛm no akyerɛkyerɛfoɔ ne agyinatufoɔ hyia dwenee ɛkwan a wɔde Yesu bɛfa so ho. Wɔkyekyeree no de no kɔhyɛɛ Pilato nsa.


\par }{\PP \VS{2}Wɔde no duruu hɔ no, Pilato bisaa no sɛ, “Wone Yudafoɔ ɔhene no anaa?”

\par }{\PP Yesu buaa sɛ,
{\WJ{“Mo na moseɛ.”}}


\par }{\PP \VS{3}Ɛhɔ ara, asɔfoɔ mpanin no kaa nsɛm akɛseakɛseɛ guu ne so, nanso wanka hwee.

\VS{4}Pilato bisaa no bio sɛ, “Enti, nsɛm akɛseakɛseɛ a wɔreka gu wo so yi, wonka ho hwee?”


\par }{\PP \VS{5}Nanso, Yesu anka hwee ma ɛyɛɛ Pilato nwanwa.


\par }{\PP \VS{6}Na ɛyɛ Pilato amanneɛ sɛ, afe biara Twam Afahyɛ no mu, ɔgyaa odeduani baako a ɔman no pɛ sɛ wɔgyaa no ma wɔn.

\VS{7}Saa afe no mu, na onipa bi a wɔfrɛ no Baraba no ka nnipa bi a wɔsɔre tiaa aban, nam so dii awu no ho wɔ afiase hɔ.

\VS{8}Ɛdɔm no kɔɔ Pilato so kɔka kyerɛɛ no sɛ, ɔnyi odeduani baako mma wɔn sɛdeɛ daa ɔyɛ no.


\par }{\PP \VS{9}Pilato bisaa sɛ, “Menyi ‘Yudafoɔ Ɔhene’ no mma mo anaa?”

\VS{10}Ɛfiri sɛ, na wahunu sɛ asɔfoɔ mpanin no de ɔtan na atwa asɛm ato Yesu so ɛsiane din a na wagye no enti.

\VS{11}Nanso, asɔfoɔ mpanin no tuu dɔm no aso sɛ, sɛ wɔde bɛyi Yesu deɛ, wɔmpere ma wɔnyi Baraba.


\par }{\PP \VS{12}Enti, Pilato bisaa wɔn sɛ, “Na sɛ meyi Baraba ma mo a, ɛdeɛn na menyɛ saa ɔbarima yi a mofrɛ no mo ɔhene no?”


\par }{\PP \VS{13}Wɔteateaam sɛ, “Bɔ no asɛnnua mu!”


\par }{\PP \VS{14}Pilato bisaa wɔn bio sɛ, “Adɛn nti? Bɔne bɛn na wayɛ?”

\par }{\PP Wɔn nyinaa bɔ gyee so sɛ, “Bɔ no asɛnnua mu!”


\par }{\PP \VS{15}Afei, Pilato hunuu sɛ ɔyɛ asɛm no hwee a, ɛrenyɛ yie. Afei, na ɔsuro nso sɛ, sɛ anhwɛ a basabasayɛ bɛba enti, ɔgyaa Baraba maa wɔn. Ɔmaa wɔbɔɔ Yesu mmaa, na ɛno akyi no, ɔde no maa wɔn sɛ wɔnkɔbɔ no asɛnnua mu.


\par }{\SH Yesu Ho Fɛdie
\par }
{\PP \VS{16}Asraafoɔ no de Yesu kɔɔ amrado aban mu hɔ, ɛnna wɔfrɛɛ asraafoɔ no nyinaa baa hɔ.

\VS{17}Wɔhyɛɛ no batakari kɔkɔɔ bi, de nkasɛɛ atentene bi nwonoo ɛkyɛ hyɛɛ no.

\VS{18}Wɔhyɛɛ aseɛ bɔ gyee so, dii ne ho fɛ sɛ, “Yudafoɔ ɔhene, wo nkwa so!”

\VS{19}Wɔde abaa paa nʼapampam, tetee ntasuo guu ne so, buu no nkotodwe, de dii ne ho fɛw.

\VS{20}Wɔdii ne ho fɛ wieeɛ no, wɔworɔɔ batakari kɔkɔɔ no, ɛnna wɔde ɔno ara nʼatadeɛ hyɛɛ no, de no kɔeɛ sɛ wɔrekɔbɔ no asɛnnua mu.


\par }{\SH Wɔbɔ Yesu Asɛnnua Mu
\par }
{\PP \VS{21}Wɔrekɔ no, wɔhyiaa ɔbarima bi a wɔfrɛ no Simon a ɔfiri Kirene a ɔyɛ Aleksandro ne Rufo agya wɔ ɛkwan so. Wɔhyɛɛ no ma ɔsoaa Yesu asɛnnua no.

\VS{22}Wɔde Yesu baa baabi a wɔfrɛ hɔ sɛ Golgota a (nʼasekyerɛ ne Nitire so) hɔ.

\VS{23}Ɛhɔ na wɔmaa no nsã nwononwono bi sɛ ɔnnom, nanso wannom.

\VS{24}Afei, wɔbɔɔ no asɛnnua mu. Yei akyi, wɔbɔɔ nʼatadeɛ no so ntonto.


\par }{\PP \VS{25}Ɛbɛyɛ anɔpa nnɔnkron na wɔbɔɔ no asɛnnua mu.

\VS{26}Asɛm bi a wɔka too no so na wɔtwerɛɛ taree nʼasɛnnua no atifi ka sɛ,

\par }{\PC Yudafoɔ Ɔhene.


\par }{\PP \VS{27}Ɛda no ara anɔpa, wɔbɔɔ awudifoɔ baanu bi asɛnnua mu kaa Yesu ho. Na ɔbaako sɛn ne nifa so, ɛnna ɔbaako nso sɛn ne benkum so.

\VS{28}Yei maa deɛ Atwerɛsɛm no kaa sɛ, “Wɔkan no fraa nnebɔneyɛfoɔ mu” no baa mu.

\VS{29}Nnipa a wɔsen faa hɔ no nyinaa wosowosoo wɔn ti, dii ne ho fɛ sɛ, “Ei, wo ni? Ɛnyɛ wo na woseɛ sɛ, wobɛtumi abubu asɔredan na wode nnansa asi no?

\VS{30}Sɛ wose wo ho yɛ nwanwa a, ɛnneɛ siane firi asɛnnua no so si fam.”

\VS{31}Saa ɛberɛ no na asɔfoɔ mpanin ne Atwerɛsɛm no akyerɛkyerɛfoɔ no nso atwa ahyia hɔ redi Yesu ho fɛw. Wɔkɔɔ so dii ne ho fɛ sɛ, “Ɔgye afoforɔ nanso ɔntumi nnye ne ho!”

\VS{32}Wɔkɔɔ so dii ne ho fɛ bio sɛ, “Agyenkwa! Yudafoɔ ɔhene! Siane firi asɛnnua no so si fam, na yɛnnye wo nni!” Awudifoɔ a wɔbɔɔ wɔne Yesu asɛnnua mu no mpo dii ne ho fɛ bi.


\par }{\SH Yesu Wuiɛ
\par }
{\PP \VS{33}Ɛfiri owigyinaeɛ kɔpem nnɔnmiɛnsa no, esum duruu asase no so nyinaa.

\VS{34}Yesu de nne kɛseɛ teaam sɛ,
{\TL{{\WJ{“Eli, Eli, lama sabaktani?”}}}} Ase ne sɛ,
{\WJ{“Me Onyankopɔn, Me Onyankopɔn, adɛn enti na woagya me?”}}


\par }{\PP \VS{35}Wɔn a wɔgyina hɔ no bi a wɔtee deɛ ɔkaeɛ no kaa sɛ, “Montie sɛ ɔrefrɛ Elia.”


\par }{\PP \VS{36}Wɔn mu baako tuu mmirika, kɔfaa sapɔ bi, de bɔɔ nsã nwononwono bi mu, de tuaa dua bi ano, de brɛɛ Yesu sɛ ɔnnom. Ɔkaa sɛ, “Momma yɛnhwɛ sɛ Elia bɛba abɛyi no asi fam anaa!”


\par }{\PP \VS{37}Afei, Yesu de nne kɛseɛ teaam bio, na ɔgyaa ne honhom mu wuiɛ.


\par }{\PP \VS{38}Ɛhɔ ara, ntoma a ɛtwa asɔredan no mu no mu suanee mmienu firi soro kɔsii fam.\FTNT{*}{{\FR 15:38 }{\FT{Ntwamutam no tware Kronkron Beaeɛ ne Kronkron Mu Kronkron no mu (}}{\XT{2 Mose 26.31-35}}{\FT{). Ntwamutam no mu te a ɛteeɛ no kyerɛ sɛ Kristo kɔ ɔsoro ma yɛn sɛdeɛ ɛbɛma yɛn nso yɛapue Onyankopɔn anim.}}}

\VS{39}Asraafoɔ ɔha so panin a na ɔgyina hɔ no hunuu ɛkwan a Yesu faa so wuiɛ no, ɔkaa sɛ, “Ampa ara, onipa yi yɛ Onyankopɔn Ba!”


\par }{\PP \VS{40}Saa ɛberɛ no, na mmaa bi gyinagyina akyiri baabi rehwɛ deɛ ɛrekɔ so. Mmaa no bi ne Maria Magdalene, Maria a ɔyɛ Yakobo kumaa ne Yosef maame ne Salome.

\VS{41}Ɛberɛ a na Yesu wɔ Galilea no, saa mmaa yi dii nʼakyi somm no. Saa ara nso na na nnipa bi a wɔdii nʼakyi baa Yerusalem no bi nso wɔ hɔ.


\par }{\SH Yesu Sie
\par }
{\PP \VS{42}Ɛduruu anwummerɛ no, ɛsiane sɛ na adeɛ kye a ɛyɛ Homeda\FTNT{†}{{\FR 15:42 }{\FT{Na ɛyɛ Efiada anwummerɛ.}}} no enti,

\VS{43}ɔbadwani animuonyamfoɔ bi a, wɔfrɛ no Yosef a ɔfiri Arimatea a, na ɔretwɛn ɛberɛ a Onyankopɔn Ahennie no bɛba no de akokoɔduru kɔɔ Pilato hɔ kɔsrɛɛ no sɛ, ɔmfa Yesu amu no mma no.

\VS{44}Ɛberɛ a Pilato tee sɛ Yesu awu no, wannye anni, enti ɔfrɛɛ Roma asraafoɔ panin a na ɔhwɛ hɔ no bisaa no.

\VS{45}Asraafoɔ panin no kaa sɛ wawu no, Pilato maa Yosef ho ɛkwan sɛ ɔnkɔfa amu no.

\VS{46}Yosef kɔtɔɔ nwera, yii Yesu amu no firii asɛnnua no so, de nwera no kyekyeree no, ɔde no kɔtoo ɔboda bi a wɔatwa mu, piree ɛboɔ kɛseɛ bi hinii ano.

\VS{47}Na Maria Magdalene ne Yosef ne maame Maria wɔ hɔ bi, na wɔhunuu faako a wɔde Yesu amu no toeɛ.




\par }\Chap{16}{\SH Yesu Owusɔreɛ
\par }
{\PP \VerseOne{1}Adeɛ kyeeɛ a Homeda no twaam no, Maria Magdalene ne Salome ne Yakobo maame Maria kɔtɔɔ nnuhwam sɛ wɔde rekɔ akɔsra Yesu amu no.

\VS{2}Ɛda a ɛdi nnawɔtwe no ɛkan anɔpahema no, ansa na owia bɛpue no, wɔde nnuhwam no baa ɛda no so.

\VS{3}Wɔnam ɛkwan so rekɔ no, na wɔredwene deɛ ɛbɛyɛ a wɔbɛpire ɛboɔ no afiri ɛda no ano no ho.


\par }{\PP \VS{4}Nanso, wɔreyɛ aduru hɔ no, wɔmaa wɔn ani so hunuu sɛ, obi apire ɛboɔ kokuroko no afiri ɛda no ano.

\VS{5}Wɔkɔɔ ɛda no mu kɔhunuu aberanteɛ bi sɛ ɔhyɛ atadeɛ fitaa te nifa so hɔ. Wɔhunuu no no, wɔbɔɔ birim.


\par }{\PP \VS{6}Nanso, aberanteɛ no ka kyerɛɛ wɔn sɛ, “Monnsuro. Ɛnyɛ Nasareni Yesu a wɔbɔɔ no asɛnnua mu no na morehwehwɛ no no? Ɔnni ha! Wasɔre! Monhwɛ faako a wɔde no toeɛ hɔ!

\VS{7}Afei, monkɔ na monkɔka yei nkyerɛ nʼasuafoɔ no ne Petro sɛ, ‘Yesu redi mo anim akɔ Galilea. Ɛhɔ na mobɛhunu no, sɛdeɛ ɔka kyerɛɛ mo ansa na ɔrewu no!’ ”


\par }{\PP \VS{8}Mmaa no de ehu ne ahopopoɔ dwane firii hɔ a, na obiara ntumi ne ne yɔnko nkasa.


\par }{\SH Yesu Yi Ne Ho Adi Kyerɛ Maria Magdalene
\par }
{\PP \VS{9}Kwasiada anɔpa na Yesu sɔre firii awufoɔ mu. Onipa a ɔyii ne ho adi kyerɛɛ no kane ne Maria Magdalene, ɔbaa a ɔtuu ahonhommɔne nson firii ne mu no.

\VS{10}Maria Magdalene kɔɔ asuafoɔ no nkyɛn kɔhunuu wɔn sɛ wɔn werɛ ahoɔ, na wɔresu.

\VS{11}Ɔka kyerɛɛ wɔn sɛ, wahunu Yesu na ɔte ase. Nanso, wɔannye no anni.


\par }{\SH Yesu Yi Ne Ho Adi Kyerɛ Asuafoɔ Baanu
\par }
{\PP \VS{12}Akyire yi, Yesu yii ne ho adi kyerɛɛ wɔn mu baanu a wɔnam firi Yerusalem rekɔ akuraa, nanso wɔhunuu no no, ahyɛaseɛ no, wɔantumi anhunu sɛ ɛyɛ ɔno, ɛfiri sɛ, na wasesa.

\VS{13}Akyire no a wɔhunuu onipa ko a ɔyɛ no, wɔtuu mmirika sane baa Yerusalem, bɛka kyerɛɛ nkaeɛ no, nanso obiara annye wɔn anni.


\par }{\PP \VS{14}Akyire no a asuafoɔ dubaako no te adidiiɛ no, ɔyii ne ho adi kyerɛɛ wɔn. Ɔkaa wɔn anim wɔ gyidie a wɔnni ne gye a wɔannye wɔn a wɔbɛkaa sɛ wasɔre no anni no ho.


\par }{\SH Asomafoɔ No Asɛmpaka
\par }
{\PP \VS{15}Afei, ɔka kyerɛɛ wɔn sɛ,
{\WJ{“Monkɔ ewiase nyinaa nkɔka asɛmpa no nkyerɛ nnipa nyinaa.}}

\VS{16}{\WJ{Na obiara a ɔgye di na wɔbɔ no asu no, wɔbɛgye no nkwa. Na obiara a ɔnnye nni no, wɔbɛbu no fɔ.}}

\VS{17}{\WJ{Saa nsɛnkyerɛnneɛ yi bɛdi wɔn a wɔgye me di no akyi. Wɔde me din bɛtu ahonhommɔne, na wɔaka kasa foforɔ.}}

\VS{18}{\WJ{Wɔbɛsɔ awɔ mu, na sɛ wɔnom awuduro bi mpo a, ɛrenyɛ wɔn hwee; wɔde wɔn nsa bɛgu ayarefoɔ so, ama wɔn ho ayɛ wɔn den.”}}


\par }{\SH Yesu Sorokɔ
\par }
{\PP \VS{19}Awurade Yesu ne wɔn kasa wieeɛ akyi no, wɔfaa no kɔɔ ɔsoro na ɔkɔtenaa Onyankopɔn nsa nifa so.

\VS{20}Yei akyi no, asuafoɔ no kɔkaa asɛm no wɔ baabiara, na Awurade kaa wɔn ho ma wɔyɛɛ nsɛnkyerɛnneɛ ne anwanwadeɛ ahodoɔ nso, de hyɛɛ wɔn nsɛm a wɔkaeɛ no mu den.

\par }