\NormalFont\ShortTitle{Mika}

{\MTB Odiyifoɔ

\par }{\MT Mika

\par }{\MTB Nwoma



\par }\ChapOne{1}{\PP \VerseOne{1}{\ND{Awurade}} de saa nsɛm yi brɛɛ Moresetni Mika\FTNT{*}{{\FR 1:1 }{\FT{Mika asekyerɛ ne “Hwan na ɔte sɛ Awurade.” Samaria ne Yerusalem: Saa nkuropɔn mmienu yi gyina hɔ ma Israel ne Yuda. Atemmuo a Mika hyɛɛ ho nkɔm no fa aman mmienu no ho na ɛmfa wɔn nkuropɔn no nko ho.}}} ɛberɛ a na Yotam, Ahas ne Hesekia di adeɛ wɔ Yuda no. Anisoadehunu a ɔhunuiɛ fa Samaria ne Yerusalem ho.


\par }{\BB \par }
{\BB \par }
{\Q \VS{2}Monyɛ aso, mo nnipa nyinaa,

\par }{\QB montie, asase ne mo a mote so nyinaa.

\par }{\Q Otumfoɔ
{\ND{Awurade}} redi adanseɛ atia mo,

\par }{\QB ɔkasa firi nʼasɔredan kronkron no mu.


\par }{\SH Atemmuo A Ɛtia Samaria Ne Yerusalem
\par }
{\Q \VS{3}Monhwɛ!
{\ND{Awurade}} firi nʼatenaeɛ reba;

\par }{\QB ɔresiane na ɔnante asase sorɔnsorɔmmea so.


\par }{\Q \VS{4}Mmepɔ nane wɔ nʼase,

\par }{\QB mmɔnhwa mu paepae

\par }{\Q te sɛ ama a aka ogya,

\par }{\QB te sɛ nsuo a ɛsiane ɔherɛ so firi kokoɔ so.


\par }{\Q \VS{5}Yei nyinaa yɛ Yakob nnebɔne,

\par }{\QB ne bɔne ahodoɔ a ɛwɔ Israel efie enti.

\par }{\Q Yakob nnebɔne ne sɛn?

\par }{\QB Ɛnyɛ Samaria anaa?

\par }{\Q Na ɛhe ne Yuda sorɔnsorɔmmea?

\par }{\QB Ɛnyɛ Yerusalem anaa?


\par }{\BB \par }
{\Q \VS{6}“Enti mɛyɛ Samaria kuro no mmubuiɛ sie,

\par }{\QB baabi a wɔbɛyɛ bobe turo.

\par }{\Q Mehwie nʼaboɔ agu bɔnhwa mu

\par }{\QB ama ne fapem ho ada hɔ.


\par }{\Q \VS{7}Wɔbɛbubu nʼahoni nyinaa mu asinasini;

\par }{\QB wɔde ogya bɛhyɛ nʼasɔredan mu ayɛyɛdeɛ nyinaa.

\par }{\QB Mɛsɛe ne nsɛsodeɛ nyinaa.

\par }{\Q Esiane sɛ nʼakyɛdeɛ a waboa ano no nyinaa

\par }{\QB ɔnya firii adwamanfoɔ akatua mu no enti

\par }{\QB wɔde bɛma adwamanfoɔ.”


\par }{\SH Osu Ne Awerɛhoɔ
\par }
{\Q \VS{8}Yeinom enti mɛsu atwa agyaadwoɔ;

\par }{\QB mede adagya bɛnante na mennhyɛ mpaboa.

\par }{\Q Mɛpɔ so sɛ odompo

\par }{\QB na masu sɛ ɔpatuo.


\par }{\Q \VS{9}Nʼapirakuro no wuo ayɛ den;

\par }{\QB abɛduru Yuda.

\par }{\Q Abɛduru me nkurɔfoɔ ɛpono ano

\par }{\QB mpo aduru Yerusalem ankasa.


\par }{\Q \VS{10}Monnka no wɔ Gat

\par }{\QB monnsu koraa

\par }{\Q Mo a mowɔ Bet-Leafra deɛ

\par }{\QB monyantam mfuturo mu.


\par }{\Q \VS{11}Monsene nkɔ adagya ne aniwuo mu,

\par }{\QB mo a mote Safir.

\par }{\Q Wɔn a wɔte Saanan ntumi mpue

\par }{\QB Bet-Esel wɔ awerɛhoɔ mu;

\par }{\QB ɛfiri sɛ, wo hɔ na ɔnya ne banbɔ.


\par }{\Q \VS{12}Wɔn a wɔte Marot de ɔyea nukanuka wɔ mu

\par }{\QB de twɛn mmoa,

\par }{\Q ɛfiri sɛ amanehunu a ɛfiri
{\ND{Awurade}} hɔ aba

\par }{\QB abɛduru Yerusalem ɛpono ano.


\par }{\Q \VS{13}Mo a mote Lakis,

\par }{\QB monsiesie nteaseɛnam no.

\par }{\Q Mo ne bɔne farebae

\par }{\QB ma Ɔbabaa Sion,

\par }{\Q na modii Israel anim kɔɔ bɔne mu.


\par }{\Q \VS{14}Enti mode ntetemu akyɛdeɛ bɛma Moreset-Gat,

\par }{\QB Aksib kuro bɛdaadaa Israel ahemfo.


\par }{\Q \VS{15}Mede nkonimdifoɔ bɛtoa mo

\par }{\QB mo a mote Maresa.

\par }{\Q Deɛ ɔyɛ Israel onimuonyamfoɔ no

\par }{\QB bɛba Adulam.


\par }{\Q \VS{16}Monyi mo tirinwi mfa nni awerɛhoɔ,

\par }{\QB wɔ mma a mo ani gye wɔn ho no ho;

\par }{\Q mommɔ tikwa te sɛ ɔpete,

\par }{\QB ɛfiri sɛ, wɔbɛfa wɔn afiri mo nkyɛn

\par }{\QB akɔ nnommumfa mu.




\par }\Chap{2}{\SH Onipa Ne Onyankopɔn Nhyehyɛeɛ
\par }
{\Q \VerseOne{1}Nnome nka wɔn a wɔfa amumuyɛ ho adwene,

\par }{\QB wɔn a wɔbɔ ɛpɔ bɔne wɔ wɔn mpa so!

\par }{\Q Wɔsɔre anɔpa kɔdi dwuma no

\par }{\QB ɛfiri sɛ wɔwɔ tumi sɛ wɔyɛ.


\par }{\Q \VS{2}Wɔn ani bere mfuo na wɔgye.

\par }{\QB Na afie nso wɔfa.

\par }{\Q Wɔde nyansa korɔno gye nkurɔfoɔ afie,

\par }{\QB na ayɔnkofoɔ agyapadeɛ nso wɔgye.


\par }{\Q \VS{3}Enti, sɛdeɛ
{\ND{Awurade}} seɛ nie,

\par }{\QB “Meredwene amanehunu a ɛtia saa nkurɔfoɔ yi ho

\par }{\Q na worentumi nnyi wo ho mfiri mu.

\par }{\QB Worentumi nnante ahantan so bio,

\par }{\QB ɛfiri sɛ ɛbɛyɛ ɛberɛ bɔne.


\par }{\Q \VS{4}Saa ɛda no, nnipa bɛsere mo.

\par }{\QB Wɔde saa awerɛhoɔ dwom yi

\par }{\Q bɛdi mo ho fɛ sɛ:

\par }{\QB ‘wɔasɛe yɛn koraa;

\par }{\Q wɔakyekyɛ me nkurɔfoɔ ahodeɛ mu.

\par }{\QB Ɔgye firi me nsa mu!

\par }{\QB Na ɔde yɛn mfuo ma akɔnkɔnsafoɔ.’ ”


\par }{\BB \par }
{\Q \VS{5}Enti morennya obi wɔ

\par }{\QB {\ND{Awurade}} asafo mu

\par }{\Q a ɔde ntontobɔ bɛkyɛ asase no.


\par }{\SH Atorɔ Adiyifoɔ
\par }
{\Q \VS{6}“Monnhyɛ nkɔm,” saa na wɔn nkɔmhyɛfoɔ no ka.

\par }{\QB “Monnhyɛ saa nneɛma yi ho nkɔm;

\par }{\QB animguaseɛ rento yɛn.”


\par }{\Q \VS{7}Ao, Yakob efie, mma monnka nsɛm a ɛte saa.

\par }{\QB {\ND{Awurade}} Honhom nni boasetɔ?

\par }{\QB Ɔyɛ nneɛma a ɛte sei anaa?

\par }{\BB \par }
{\Q “Ne nsɛm nyɛ deɛ nʼakwan tene

\par }{\QB no yie anaa?


\par }{\Q \VS{8}Akyire no, me nkurɔfoɔ asɔre

\par }{\QB te sɛ asraafoɔ.

\par }{\Q Moworɔ ntadeɛ pa firi

\par }{\QB wɔn a wɔretwam a wɔnni adwemmɔne biara ho,

\par }{\QB ma wɔyɛ te sɛ asraafoɔ a wɔfiri akono.


\par }{\Q \VS{9}Mopam mmaa a wɔwɔ me nkurɔfoɔ mu

\par }{\QB firi wɔn afie fɛfɛ mu.

\par }{\Q Mogye me nhyira

\par }{\QB firi wɔn mma nsam afebɔɔ.


\par }{\Q \VS{10}Sɔre, firi ha kɔ!

\par }{\QB Ɛha nyɛ beaeɛ a wɔhome,

\par }{\Q ɛfiri sɛ ɛho agu fi,

\par }{\QB Wɔasɛe no, na ɛrenyɛ yie bio.


\par }{\Q \VS{11}Sɛ ɔtorofoɔ ne ɔdaadaafoɔ ba bɛka sɛ,

\par }{\QB ‘Mɛhyɛ nkɔm ama moanya nsã bebree a’

\par }{\QB ɔbɛyɛ odiyifoɔ a saa nkurɔfoɔ yi pɛ.


\par }{\SH Ɔgyeɛ Ho Bɔhyɛ
\par }
{\Q \VS{12}“Mɛboaboa mo nyinaa ano Ao, Yakob;

\par }{\QB nokorɛm mɛka Israel nkaeɛfoɔ no nyinaa abɔ mu.

\par }{\Q Mɛka wɔn abɔ mu te sɛ nnwan a wɔgu nnwammuo mu,

\par }{\QB te sɛ nnwankuo a wɔwɔ adidibea;

\par }{\QB nnipa bɛhyɛ beaeɛ ho manyamanya.


\par }{\Q \VS{13}Deɛ ɔbɔ ɛkwan no bɛdi wɔn anim

\par }{\QB wɔbɛbu apono no na wɔafiri akɔ.

\par }{\Q Wɔn ɔhene bɛsene adi wɔn anim,

\par }{\QB {\ND{Awurade}} bɛyɛ wɔn ti.”




\par }\Chap{3}{\SH Ntuanofoɔ Ne Adiyifoɔ Animka
\par }
{\PP \VerseOne{1}Afei mekaa sɛ,

\par }{\Q “Montie, mo Yakob ntuanofoɔ,

\par }{\QB mo sodifoɔ a mowɔ Israel efie.

\par }{\Q Ɛsɛ sɛ mohunu deɛ ɛyɛ atɛntenenee,


\par }{\QB \VS{2}Mo a mokyiri deɛ ɛyɛ na modɔ bɔne

\par }{\Q moworɔ me nkurɔfoɔ wedeɛ

\par }{\QB na motete ɛnam no firi wɔn nnompe ho;


\par }{\Q \VS{3}mowe me nkurɔfoɔ nam,

\par }{\QB mowae wɔn wedeɛ,

\par }{\QB bubu wɔn nnompe mu nketenkete;

\par }{\Q motwitwa wɔn sɛ ɛnam a

\par }{\QB mode regu kwansɛn mu.”


\par }{\BB \par }
{\Q \VS{4}Afei wɔbɛsu afrɛ
{\ND{Awurade}},

\par }{\QB nanso ɔrennye wɔn so.

\par }{\Q Saa ɛberɛ no ɔde nʼanim bɛsie wɔn,

\par }{\QB bɔne a wɔayɛ enti.


\par }{\PP \VS{5}Deɛ
{\ND{Awurade}} seɛ nie:

\par }{\Q “Adiyifoɔ a

\par }{\QB wɔdaadaa me nkurɔfoɔ no deɛ,

\par }{\Q obi ma wɔn biribi di a

\par }{\QB wɔpae mu ka asomdwoeɛ nsɛm,

\par }{\Q na sɛ wɔamma wɔn biribi anni a,

\par }{\QB adiyifoɔ no siesie wɔn ho sɛ wɔbɛtu wɔn so sa.


\par }{\Q \VS{6}Enti adeɛ bɛsa mo a morennya anisoadehunu,

\par }{\QB esum bɛduru mo a morennya ahintasɛm biara.

\par }{\Q Owia bɛtɔ ama adiyifoɔ no,

\par }{\QB na adekyeɛ bɛdane esum ama wɔn.


\par }{\Q \VS{7}Adepɛmuhunufoɔ ani bɛwu

\par }{\QB na wɔbɛgu nsamanfrɛfoɔ anim ase.

\par }{\Q Wɔn nyinaa bɛkatakata wɔn anim,

\par }{\QB ɛfiri sɛ mmuaeɛ biara mfiri Onyankopɔn hɔ mma.”


\par }{\Q \VS{8}Nanso me deɛ tumi ahyɛ me ma,

\par }{\QB {\ND{Awurade}} Honhom ahyɛ me ma

\par }{\Q tenenee ne ahoɔden

\par }{\QB a mede bɛpae mu aka

\par }{\Q Yakob amumuyɛ ne Israel bɔne.


\par }{\Q \VS{9}Montie, mo Yakob efie ntuanofoɔ,

\par }{\QB mo a moyɛ Israel sodifoɔ,

\par }{\Q a mokyiri atɛntenenee

\par }{\QB na mokyea deɛ ɛtene nyinaa;


\par }{\Q \VS{10}Mo a mode mogyahwiegu kyekyeree Sion

\par }{\QB ne awurukasɛm kyekyeree Yerusalem.


\par }{\Q \VS{11}Nʼadikanfoɔ no gye adanmudeɛ ansa na wabu atɛn,

\par }{\QB nʼasɔfoɔ gye sika ansa na wɔakyerɛkyerɛ,

\par }{\Q nʼadiyifoɔ de nkɔmhyɛ ayɛ sikapɛ.

\par }{\QB Nanso wɔdan
{\ND{Awurade}}, na wɔka sɛ,

\par }{\Q “{\ND{Awurade}} nni yɛn ntam anaa?

\par }{\QB Ɔhaw biara remma yɛn so.”


\par }{\Q \VS{12}Na mo enti,

\par }{\QB wɔbɛfuntum Sion te sɛ afuo,

\par }{\Q Yerusalem bɛyɛ mmubuiɛ,

\par }{\QB na asɔredan no kokoɔ bɛyɛ sɛ nkɔfie a nkyɛkyerɛ afu wɔ so.




\par }\Chap{4}{\SH {\ND{Awurade}} Bepɔ No
\par }
{\PP \VerseOne{1}Nna a ɛdi akyire no mu no,

\par }{\Q {\ND{Awurade}} asɔredan bepɔ no bɛtim

\par }{\QB sɛ mmepɔ no nyinaa ti;

\par }{\Q ɛbɛgye din aboro nkokoɔ nyinaa,

\par }{\QB na nnipa ahodoɔ bɛbɔ yuu akɔ hɔ.


\par }{\PP \VS{2}Aman bebree bɛba abɛka sɛ,

\par }{\Q “Mommra mma yɛnkɔ
{\ND{Awurade}} bepɔ so,

\par }{\QB Yakob Onyankopɔn efie.

\par }{\Q Ɔbɛkyerɛ yɛn nʼakwan,

\par }{\QB sɛdeɛ yɛbɛnante soɔ.”

\par }{\Q Na mmara no bɛfiri Sion aba

\par }{\QB {\ND{Awurade}} asɛm bɛfiri Yerusalem aba.


\par }{\Q \VS{3}{\ND{Awurade}} bɛdi amanaman ntam nsɛm

\par }{\QB Aane ɔbɛsiesie ntawantawa ama aman a wɔyɛ den wɔ mmaa nyinaa.

\par }{\Q Wɔde wɔn akofena bɛbɔ funtumdadeɛ

\par }{\QB wɔde wɔn mpea bɛbɔ nsɔsɔwa.

\par }{\Q Ɔman bi ntwe ɔman foforɔ so akofena,

\par }{\QB na wɔrenyɛ ahoboa biara mma ɔko bio.


\par }{\Q \VS{4}Obiara bɛtena ne bobe

\par }{\QB anaa ne borɔdɔma nnua ase,

\par }{\Q na obiara remmɛhunahuna wɔn,

\par }{\QB ɛfiri sɛ, Asafo
{\ND{Awurade}} akasa.


\par }{\Q \VS{5}Amanaman no nyinaa bɛtumi anante

\par }{\QB wɔn anyame din mu,

\par }{\Q na yɛn deɛ, yɛbɛnante
{\ND{Awurade}},

\par }{\QB yɛn Onyankopɔn Din mu daa daa.


\par }{\SH {\ND{Awurade}} Atirimpɔ
\par }
{\Q \VS{6}“Saa ɛda no,” sɛdeɛ
{\ND{Awurade}} seɛ nie,

\par }{\QB “Mɛboaboa mmubuafoɔ, atukɔfoɔ

\par }{\QB ɛne wɔn a mede awerɛhoɔ aba wɔn so ano.


\par }{\Q \VS{7}Mɛma mmubuafoɔ ayɛ me nkurɔfoɔ wɔ asase no so,

\par }{\QB atukɔfoɔ no bɛyɛ ɔman kɛseɛ.

\par }{\Q {\ND{Awurade}} bɛdi wɔn so ɔhene wɔ Sion bepɔ so

\par }{\QB afiri da no akɔsi daa.


\par }{\Q \VS{8}Na wo, nnwankuo no abantenten,

\par }{\QB Ao, Ɔbabaa Sion, abandenden,

\par }{\Q wɔde wo tete tumidie no bɛsane abrɛ wo;

\par }{\QB Ɔbabaa Yerusalem nsa bɛsane aka nʼahennie.”


\par }{\BB \par }
{\Q \VS{9}Ɛdeɛn enti na afei woresu denden,

\par }{\QB wonni ɔhene anaa?

\par }{\Q Wo futufoɔ ayera, na enti,

\par }{\QB ɔyea aka wo sɛ ɔbaa ɔwɔ awokoɔ mu?


\par }{\Q \VS{10}Ɔyea enti, nukanuka wo mu, Ao Ɔbabaa Sion,

\par }{\QB te sɛ ɔbaa a awoɔ aka no,

\par }{\Q seesei ɛsɛ sɛ wofiri kuropɔn no mu

\par }{\QB kɔtena ɛserɛ so.

\par }{\Q Wobɛkɔ Babilonia;

\par }{\QB na ɛhɔ na wɔbɛgye woɔ.

\par }{\Q Ɛhɔ na
{\ND{Awurade}} bɛgye wo

\par }{\QB afiri wʼatamfoɔ nsam.


\par }{\BB \par }
{\Q \VS{11}Seesei deɛ, aman bebree

\par }{\QB aka abɔ mu atia wo.

\par }{\Q Wɔka sɛ, “Wɔngu Sion ho fi,

\par }{\QB na yɛmfa yɛn ani nhwɛ no!”


\par }{\Q \VS{12}Nanso, wɔnnim
{\ND{Awurade}} adwene.

\par }{\QB Wɔnte nʼagyinatuo ase.

\par }{\Q Wɔnnim sɛ ɔno na ɔboaboa wɔn ano te sɛ afiafi

\par }{\QB de kɔ ayuporobea.


\par }{\Q \VS{13}“Sɔre, na pore, Ao Ɔbabaa Sion,

\par }{\QB mɛma wo dadeɛ mmɛn;

\par }{\Q mɛma wo kɔbere ntɔte

\par }{\QB na wobɛbubu aman bebree mu nketenkete.”

\par }{\Q Wode wɔn mfasodeɛ a wɔampɛ no ɛkwan pa so bɛbrɛ
{\ND{Awurade}},

\par }{\QB wode wɔn ahonyadeɛ bɛbrɛ asase nyinaa so wura.




\par }\Chap{5}{\SH Bɔhyɛhene Bi A Ɔfiri Betlehem
\par }
{\Q \VerseOne{1}Mommoaboa mo akodɔm ano,

\par }{\QB Ao akofoɔ kuropɔn,

\par }{\Q ɛfiri sɛ, atamfoɔ atwa yɛn ho ahyia.

\par }{\QB Wɔde abaa bɛbɔ Israel sodifoɔ no wɔ nʼafono so.


\par }{\BB \par }
{\Q \VS{2}“Nanso wo, Betlehem Efrata,

\par }{\QB ɛwom sɛ woyɛ ketewa wɔ Yuda mmusua mu deɛ,

\par }{\Q nanso, wo mu na obi bɛfiri ama me

\par }{\QB a ɔbɛyɛ Israel sodifoɔ,

\par }{\QB na nʼase firi teteete.”


\par }{\BB \par }
{\Q \VS{3}Enti wɔbɛgya Israelfoɔ mu,

\par }{\QB kɔsi sɛ ɔbaa a awoɔ aka no no bɛwo

\par }{\Q na ne nuanom mmarima nkaeɛ

\par }{\QB bɛsane akɔka Israelfoɔ ho.


\par }{\BB \par }
{\Q \VS{4}Ɔbɛsɔre ahwɛ ne nnwankuo

\par }{\QB wɔ
{\ND{Awurade}} ahoɔden mu,

\par }{\QB wɔ
{\ND{Awurade}} ne Onyankopɔn din kɛseyɛ mu.

\par }{\Q Na wɔbɛtena asomdwoeɛ mu, na afei

\par }{\QB ne kɛseyɛ bɛduru asase awieeɛ.


\par }{\BB \par }
{\Q \VS{5}Na ɔbɛyɛ wɔn asomdwoeɛ.

\par }{\Q Sɛ Asiriafoɔ bɛto hyɛ yɛn so,

\par }{\QB na wɔbɔ nsra fa yɛn aban mu a,

\par }{\Q yɛde nnwanhwɛfoɔ nson,

\par }{\QB mpo ntuanofoɔ nwɔtwe bɛhyia wɔn.


\par }{\Q \VS{6}Wɔde akofena bɛdi Asiria asase so,

\par }{\QB wɔbɛtwe akofena de adi Nimrod asase so.

\par }{\Q Sɛ Asiriafoɔ to hyɛ yɛn so,

\par }{\QB bɔ nsra fa yɛn ahyeɛ so a,

\par }{\QB ɔbɛgye yɛn afiri ne nsam.


\par }{\BB \par }
{\Q \VS{7}Yakob asefoɔ nkaeɛ no

\par }{\QB bɛfrafra nnipa bebree mu

\par }{\Q te sɛ obosuo a ɛfiri
{\ND{Awurade}},

\par }{\QB te sɛ osuo a ɛpete gu ɛserɛ so

\par }{\Q a ɛnntwɛn ɔdasani,

\par }{\QB na ɔdasani biara rentumi nsi ho ɛkwan.


\par }{\Q \VS{8}Wɔbɛkane Yakob asefoɔ nkaeɛ no afra aman no mu,

\par }{\QB wɔbɛfrafra nnipa bebree mu

\par }{\Q te sɛ gyata a ɔfra mmoa mu wɔ kwaeɛ mu,

\par }{\QB te sɛ gyata ba a ɔfra nnwankuo mu

\par }{\Q a ɔbobɔ wɔn tete wɔn mu

\par }{\QB na obiara ntumi nnye wɔn.


\par }{\Q \VS{9}Wɔbɛma wo nsa so sɛ woadi wʼatamfoɔ so nkonim,

\par }{\QB na wɔbɛsɛe wʼatamfoɔ nyinaa.


\par }{\PP \VS{10}“Saa ɛda no,” sɛdeɛ
{\ND{Awurade}} seɛ nie,

\par }{\Q “Mɛsɛe apɔnkɔ a wowɔ

\par }{\QB na mabubu wo nteaseɛnam.


\par }{\Q \VS{11}Mɛsɛe nkuropɔn a ɛwɔ wʼasase so

\par }{\QB na madwiri wo banbɔ denden nyinaa agu.


\par }{\Q \VS{12}Mɛsɛe wʼabayisɛm

\par }{\QB na wo ntafowayie to bɛtwa.


\par }{\Q \VS{13}Mɛsɛe nsɛsodeɛ a wode wo nsa ayɛ

\par }{\QB ne aboɔ ahoni a wowɔ no,

\par }{\Q na worenkoto nsɔre

\par }{\QB wo nsa ano adwuma bio.


\par }{\Q \VS{14}Mɛtutu Asera afɔrebukyia no afiri wo mu

\par }{\QB na masɛe wo nkuropɔn.


\par }{\Q \VS{15}Aman a wɔantie mʼasɛm no nyinaa,

\par }{\QB mede abufuo ne abufuhyeɛ bɛtɔ wɔn so wedeɛ.”




\par }\Chap{6}{\SH {\ND{Awurade}} Soboɔ A Ɔbɔ Israel
\par }
{\PP \VerseOne{1}Montie asɛm a
{\ND{Awurade}} reka:

\par }{\Q “Monsɔre na mommɔ mo nkuro wɔ mmepɔ no anim;

\par }{\QB momma nkokoɔ nte deɛ mowɔ ka.


\par }{\BB \par }
{\Q \VS{2}“Na afei Ao, mmepɔ, montie
{\ND{Awurade}} soboɔ;

\par }{\QB tie, asase nnyinasoɔ a ɛwɔ hɔ daa.

\par }{\Q Na
{\ND{Awurade}} wɔ asɛm a ɛtia ne nkurɔfoɔ;

\par }{\QB ɔrebɔ Israel soboɔ.


\par }{\BB \par }
{\Q \VS{3}“Me nkurɔfoɔ, ɛdeɛn na mayɛ mo?

\par }{\QB Mede adesoa bi asoa mo? Mommua me!


\par }{\Q \VS{4}Meyii mo firii Misraim

\par }{\QB megyee mo firii nkoasom asase so.

\par }{\Q Mesomaa Mose bɛdii mo anim

\par }{\QB Aaron ne Miriam nso.


\par }{\Q \VS{5}Me nkurɔfoɔ, monkae

\par }{\QB afotuo a Moabhene Balak, maeɛ

\par }{\QB ɛne mmuaeɛ a Beor babarima Balaam maeɛ.

\par }{\Q Monkae mo akwantuo a motu firii Sitim kɔɔ Gilgal,

\par }{\QB na monhunu
{\ND{Awurade}} akwantenenee.”


\par }{\BB \par }
{\Q \VS{6}Ɛdeɛn na memfa mmra
{\ND{Awurade}} anim

\par }{\QB mmɛkoto ɔsorosoro Onyankopɔn no?

\par }{\Q Memfa anantwie mma a wadi afe

\par }{\QB mmɛbɔ ɔhyeɛ afɔdeɛ wɔ nʼanim anaa?


\par }{\Q \VS{7}{\ND{Awurade}} ani bɛsɔ nnwennini mpempem

\par }{\QB ne ngo ɔpedu a ɛretene sɛ nsubɔntene anaa?

\par }{\Q Memfa mʼabakan mmɔ me bɔne ho afɔdeɛ,

\par }{\QB anaa me yafunu mu mma, me kra bɔne nti?


\par }{\Q \VS{8}Ɔde deɛ ɛyɛ akyerɛ wo, Ao onipa.

\par }{\QB Na ɛdeɛn na
{\ND{Awurade}} hwehwɛ afiri wo hɔ?

\par }{\Q Yɛ adetenenee, hunu afoforɔ mmɔbɔ,

\par }{\QB na wo ne wo Onyankopɔn nnante ahobrɛaseɛ mu.


\par }{\SH Israel Afɔdie Ne Asotwe
\par }
{\Q \VS{9}Montie!
{\ND{Awurade}} refrɛ kuropɔn no,

\par }{\QB Wo din suro yɛ nyansahu,

\par }{\QB “Monsuro Abaa no ne deɛ ɔmaa no tumi no.


\par }{\Q \VS{10}Mo amumuyɛfoɔ, menkɔ so mma me werɛ mfiri mo ahonya a monam nsisie so apɛ,

\par }{\QB ne nkontompo susukora a ɛde nnome ba no anaa?


\par }{\Q \VS{11}Mennyae onipa a ɔkura nsania a wɔamia mu,

\par }{\QB ne nsisie nkariboɔ

\par }{\QB na ɔmfa ne ho nni anaa?


\par }{\Q \VS{12}Adefoɔ a wɔwɔ mo mu no di akakabensɛm;

\par }{\QB mo nkurɔfoɔ no yɛ atorofoɔ

\par }{\Q na wɔn tɛkrɛma ka nnaadaasɛm.


\par }{\Q \VS{13}Ɛno enti, mafiri aseɛ resɛe mo,

\par }{\QB Mo bɔne ahodoɔ enti, mɛsɛe mo.


\par }{\Q \VS{14}Mobɛdidi, nanso moremmee;

\par }{\QB ɛkɔm bɛkɔ so ade mo.

\par }{\Q Mobɛboaboa ano nanso ɛrenkɔsi hwee,

\par }{\QB ɛfiri sɛ mede deɛ moakora no bɛma akofena.


\par }{\Q \VS{15}Mobɛdua nanso morentwa.

\par }{\QB Mobɛkyi ngo dua mu ngo, nanso morensra bi.

\par }{\QB Mobɛtiatia bobe so, nanso morennom nsã a mobɛnya afiri mu no bi.


\par }{\Q \VS{16}Moadi Omri mmara so.

\par }{\QB Moayɛ deɛ wɔyɛɛ wɔ Ahab efie.

\par }{\QB Moasua wɔn nneyɛeɛ no bi,

\par }{\Q ɛno enti mɛma ɔsɛeɛ aba mo so.

\par }{\QB Wɔbɛsere mo nkurɔfoɔ;

\par }{\QB na amanaman bɛbu mo animtia.”




\par }\Chap{7}{\SH Israel Ahohia
\par }
{\Q \VerseOne{1}Mayɛ mmɔbɔ!

\par }{\Q Mete sɛ aduaba tefoɔ a

\par }{\QB otwa berɛ akyi mekɔdi mpɛpɛ wɔ bobe turo mu;

\par }{\Q mennya bobe siaw na madi,

\par }{\QB borɔdɔma aba a ɛdi ɛkan a me kɔn dɔ nso, saa ara.


\par }{\Q \VS{2}Moapra Nyamefɛrefoɔ nyinaa afiri asase so.

\par }{\QB Anka ɔbaako a ɔtene mpo.

\par }{\Q Nnipa nyinaa tetɛ na wɔhwehwɛ sɛ wɔbɛka mogya agu;

\par }{\QB wɔsunsum wɔn ho wɔn ho mfidie.


\par }{\Q \VS{3}Nsa mmienu no nyinaa akokwa bɔneyɛ mu;

\par }{\QB sodifoɔ bisa akyɛdeɛ,

\par }{\Q ɔtemmufoɔ gye adanmudeɛ,

\par }{\QB wɔn a tumi wɔ wɔn nsa mu no yɛ deɛ wɔpɛ,

\par }{\QB wɔn nyinaa bɔ mu dwene amumuyɛ ho.


\par }{\Q \VS{4}Deɛ ɔyɛ wɔ wɔn mu no te sɛ hwerɛmo;

\par }{\QB deɛ ɔtene pa ara no, nkasɛɛ ban yɛ sene no.

\par }{\Q Wʼatɛmmuda no aso,

\par }{\QB ɛda a Onyankopɔn reba wo nsrahwɛ.

\par }{\QB Yei ne ɛberɛ a wɔn ani so bɛyɛ wɔn totɔtotɔ.


\par }{\Q \VS{5}Nnye obiara nni;

\par }{\QB mfa wo werɛ nhyɛ adamfo mu.

\par }{\Q Mpo ɔbaa a ɔda wo koko mu no

\par }{\QB to wo tɛkrɛma nnareka wɔ ne ho.


\par }{\Q \VS{6}Ɔbabarima twiri nʼagya,

\par }{\QB Ɔbabaa sɔre tia ne maame,

\par }{\Q asebaa nso tia nʼase

\par }{\QB na onipa biara atamfoɔ bɛfiri ɔno ankasa ne fiefoɔ mu.


\par }{\Q \VS{7}Me deɛ, mede anidasoɔ hwɛ
{\ND{Awurade}},

\par }{\QB Metwɛn me Nkwagyeɛ Onyankopɔn;

\par }{\QB na me Onyankopɔn bɛtie me.


\par }{\SH Israel Bɛsɔre
\par }
{\Q \VS{8}Mma wʼani nnye, me ɔtamfoɔ!

\par }{\QB Mahwe ase deɛ, nanso mɛsɔre.

\par }{\Q Esum aduru me deɛ,

\par }{\QB nanso
{\ND{Awurade}} bɛyɛ me hann.


\par }{\Q \VS{9}Sɛ mayɛ bɔne atia no enti,

\par }{\QB {\ND{Awurade}} abufuo bɛba me so,

\par }{\Q kɔsi sɛ ɔbɛka mʼasɛm ama me

\par }{\QB na wada me bembuo adi.

\par }{\Q Ɔde me bɛba hann no mu;

\par }{\QB na mɛhunu ne tenenee.


\par }{\Q \VS{10}Afei, mʼatamfoɔ bɛhunu

\par }{\QB na wɔn ani bɛwu,

\par }{\Q deɛ ɔsee me sɛ,

\par }{\QB “Ɛhe na
{\ND{Awurade}} wo Onyankopɔn no wɔ?”

\par }{\Q Mʼani bɛhunu nʼahweaseɛ;

\par }{\QB mpo seesei no, wɔbɛtiatia ne so

\par }{\QB te sɛ atɛkyɛ a ɛwɔ mmɔntene so.


\par }{\BB \par }
{\Q \VS{11}Ɛda a wɔbɛto wʼafasuo no bɛba,

\par }{\QB ɛda a wɔbɛtrɛ wʼahyeɛ mu.


\par }{\Q \VS{12}Ɛda no, nnipa bɛba wo nkyɛn

\par }{\QB firi Asiria ne Misraim nkuropɔn mu,

\par }{\Q mpo wɔbɛfiri Misraim akɔsi Eufrate

\par }{\QB afiri ɛpo akɔsi ɛpo

\par }{\QB ne bepɔ so akɔsi bepɔ so.


\par }{\Q \VS{13}Asase no bɛyɛ amanfo ɛsiane nnipa a wɔtete so

\par }{\QB ne wɔn nneyɛɛ enti.


\par }{\SH Mpaeɛbɔ Ne Nkamfoɔ
\par }
{\Q \VS{14}Fa wo poma di wo nkurɔfoɔ anim,

\par }{\QB nnwan a wɔyɛ wʼagyapadeɛ no,

\par }{\Q a wɔn nko ara tete kwaeɛ mu

\par }{\QB wira frɔmfrɔm adidibea hɔ.

\par }{\Q Ma wɔn nnidi wɔ Basan ne Gilead

\par }{\QB sɛ tete nna no mu.


\par }{\BB \par }
{\Q \VS{15}“Mɛyɛ anwanwadeɛ akyerɛ wo,

\par }{\QB sɛdeɛ meyɛɛ nna a wofiri Misraim baeɛ mu no.”


\par }{\BB \par }
{\Q \VS{16}Aman bɛhunu wo na wɔn ani bɛwu,

\par }{\QB wɔn a tumi nyinaa afiri wɔn nsa no.

\par }{\Q Wɔde wɔn nsa bɛtuatua wɔn ano

\par }{\QB na wɔn aso bɛsisi.


\par }{\Q \VS{17}Wɔbɛdi dɔteɛ sɛ awɔ,

\par }{\QB ne mmoa a wɔwea fam.

\par }{\Q Wɔde ahopopoɔ bɛfiri wɔn abɔn mu aba;

\par }{\QB wɔde suro bɛdane wɔn ho ama
{\ND{Awurade}} yɛn Onyankopɔn,

\par }{\QB na wɔbɛsuro wo.


\par }{\Q \VS{18}Hwan na ɔte sɛ wo,

\par }{\QB Onyankopɔn a wode bɔne kyɛ?

\par }{\Q Wo a wode agyanom asefoɔ nkaeɛ amumuyɛ kyɛ wɔn.

\par }{\QB Wʼabofuo nntena hɔ daa

\par }{\QB na mmom wʼani gye sɛ wobɛda mmɔborɔhunu adi.


\par }{\Q \VS{19}Wobɛhunu yɛn mmɔbɔ bio,

\par }{\QB wobɛtiatia yɛn bɔne so,

\par }{\QB na woato yɛn amumuyɛ agu ɛpo bunu mu.


\par }{\Q \VS{20}Wobɛyɛ nokwafoɔ ama Yakob

\par }{\QB na wahunu Abraham mmɔbɔ

\par }{\Q sɛdeɛ wokaa yɛn agyanom ntam

\par }{\QB teteete no.

\par }