\NormalFont\ShortTitle{5 Mose (Deuteronomium)}

{\MTC Deuteronomium

\par }{\MTD Anaasɛ

\par }{\MT Mose Nwoma A Ɛtɔ So Enum



\par }\ChapOne{1}{\SH Wɔtu Firi Horeb
\par }
{\PP \VerseOne{1}Yei ne nsɛm a Mose ka kyerɛɛ Israelfoɔ nyinaa wɔ ɛserɛ no so wɔ Yordan apueeɛ. Wɔbɔɔ atenaeɛ wɔ Yordan bɔnhwa a ɛbɛn Suf, wɔ Paran, Tofel, Laban, Haserot ne Di-Sahab ntam no.

\VS{2}Ɛfiri Horeb de kɔ Kades-Barnea no, ɛkwan a ɛfa bepɔ Seir no yɛ nnafua dubaako kwan.


\par }{\PP \VS{3}Israelfoɔ firii Bepɔ Sinai no, afe a ɛtɔ so aduanan no bosome dubaako no ɛda a ɛdi ɛkan no, Mose kaa nsɛm a
{\ND{Awurade}} hyɛɛ no sɛ ɔnka nkyerɛ Israelfoɔ no pɛpɛɛpɛ kyerɛɛ wɔn.

\VS{4}Ɔkaa saa asɛm yi wɔ ɛberɛ a na wɔadi Amorifoɔ ɔhene Sihon a na ɔdi adeɛ wɔ Hesbon ne Basanhene Og a na ɔdi adeɛ wɔ Astarot ne Edrei so nkonim.


\par }{\PP \VS{5}Yordan agya a ɛwɔ Moab asase so na Mose firii aseɛ kyerɛkyerɛɛ mmara no mu sɛ:


\par }{\BB \par }
{\PP \VS{6}{\ND{Awurade}} ka kyerɛɛ yɛn wɔ Horeb sɛ: “Moatena saa bepɔ yi so akyɛre dodo.

\VS{7}Montutu nkɔtena Amorifoɔ nkokoɔ so; monkɔtena nnipa a wɔbemmɛn Araba mmepɔ no mu ne atɔeɛ mmepɔ ayaase nyinaa mu; monkɔ Negeb na momfa mpoano nkɔsi Kanaanfoɔ asase so ne Lebanon nkɔduru Asubɔnten Eufrate ho.

\VS{8}Montie! Mede saa asase yi ama mo. Monkɔ na monkɔfa asase a
{\ND{Awurade}} hyɛɛ bɔ sɛ ɔde bɛma mo agyanom Abraham, Isak ne Yakob ne wɔn asefoɔ no.”


\par }{\SH Akannifoɔ No Yie
\par }
{\PP \VS{9}Saa ɛberɛ no, meka kyerɛɛ nnipa no sɛ, “Me nko ara merentumi nyɛ mo ho adwuma.

\VS{10}{\ND{Awurade}}, mo Onyankopɔn, ama moadɔre enti ɛnnɛ yi, mo ase afɛe te sɛ ɔsoro nsoromma.

\VS{11}{\ND{Awurade}} mo agyanom Onyankopɔn mma mo nnɔre mmɔho mpempem na ɔnhyira mo sɛdeɛ wahyɛ mo bɔ no.

\VS{12}Na ɛbɛyɛ dɛn na me nko mɛtumi masoa mo haw ne mo nnesoa ne mo aperedie?

\VS{13}Monyi mmarima bi a wɔwɔ nyansa, nteaseɛ, na wɔwɔ edin pa mfiri abusuakuo biara mu na memfa wɔn ntuatua mo ano.”


\par }{\PP \VS{14}Mobuaa me sɛ, “Dwuma a woasusu sɛ wobɛdi no yɛ.”


\par }{\PP \VS{15}Enti, mede mo mmusuakuo mu mmarima atitire, anyansafoɔ a wɔn anim wɔ nyam no tuatuaa mo ano apem apem, ɔha ɔha, aduonum aduonum ne edu edu so mpanin ne mo mmusuakuo so sɛ ahwɛfoɔ.

\VS{16}Na atemmufoɔ a wɔwɔ hɔ saa ɛberɛ no nso, mehyɛɛ wɔn sɛ, sɛ akasakasa ba anuanom ntam, sɛ asɛm no yɛ Israelni ne ne nua bi anaa Israelni ne ɔhɔhoɔ bi a, monhwɛ na mommu atɛntenenee.

\VS{17}Mo atemmuo mu, mommmu ntɛnkyea. Montie ɔketewa ne ɔkɛseɛ pɛ. Monnsuro onipa biara, ɛfiri sɛ, Onyankopɔn na ɔbu atɛn. Asɛm a ɛyɛ den ma mo no, momfa mmrɛ me na menni.

\VS{18}Na saa ɛberɛ no, mekaa biribiara a ɛsɛ sɛ moyɛ kyerɛɛ mo.


\par }{\SH Wɔsoma Akwansrafoɔ
\par }
{\PP \VS{19}Na sɛdeɛ
{\ND{Awurade}} hyɛɛ yɛn no, yɛfirii Horeb de yɛn ani kyerɛɛ Amorifoɔ bepɔ a yɛnam ɛserɛ pradada a moahunu no so kɔduruu Kades-Barnea.

\VS{20}Afei, meka kyerɛɛ mo sɛ, “Moaduru Amorifoɔ bepɔman a
{\ND{Awurade}} de rema yɛn no so.

\VS{21}{\ND{Awurade}}, mo Onyankopɔn, de asase no ama mo. Momforo nkɔfa sɛdeɛ
{\ND{Awurade}}, mo agyanom Onyankopɔn, ka kyerɛɛ mo no. Monnsuro: mommma obi ntu mo aba mu.”


\par }{\PP \VS{22}Ɛnna mo nyinaa baa me nkyɛn bɛkaa sɛ, “Momma yɛnsoma mmarima nni yɛn anim na wɔnkɔsra asase no mma yɛn na wɔmmɛka deɛ wɔbɛhunu nkyerɛ yɛn na ɛno na ɛbɛkyerɛ yɛn ɛkwan ne nkuro ko a yɛbɛfa so.”


\par }{\PP \VS{23}Na saa nsusuiɛ yi yɛ ma me enti meyii akwansrafoɔ dumienu a ɔbaako biara firi mo mmusuakuo dumienu no mu.

\VS{24}Wɔforoo bepɔ no na wɔkɔduruu Eskol subɔnhwa mu sraa hɔ.

\VS{25}Na wɔfaa asase no so aba bi de brɛɛ yɛn. Na wɔkaa sɛ, asase a
{\ND{Awurade}} yɛn Onyankopɔn de ama yɛn no yɛ asase pa.


\par }{\SH Israelfoɔ Anwiinwii
\par }
{\PP \VS{26}Nanso, na mompɛ sɛ moforo kɔ soro. Motee
{\ND{Awurade}} asɛm so atua.

\VS{27}Monwiinwii wɔ mo ntomadan mu kaa sɛ, “{\ND{Awurade}} tan yɛn enti na ɔde yɛn firi Misraim de yɛn abɛhyɛ Amorifoɔ nsam sɛ wɔnkunkum yɛn.

\VS{28}Yɛrekɔ no sɛn? Yɛn akwansrafoɔ no amanneɛbɔ no abu yɛn aba mu. ‘Wɔka sɛ asase no so nnipa yɛ atentene ahoɔdenfoɔ sene yɛn. Wɔn nkuro yɛ akɛseɛ a afasuo a wɔatoto afa ho no kɔ ɔsorosoro. Na mpo, yɛhunuu Anakfoɔ mma no bi wɔ hɔ!’ ”


\par }{\PP \VS{29}Na meka kyerɛɛ mo sɛ, “Monnsuro!

\VS{30}{\ND{Awurade}} di mo anim. Ɔbɛko ama mo sɛdeɛ mohunuu no sɛ ɔyɛɛ wɔ Misraim no.

\VS{31}Na mohunuu nso sɛdeɛ
{\ND{Awurade}} kɔɔ so hwɛɛ mo ntoatoasoɔ wɔ ɛserɛ so ha sɛdeɛ agya hwɛ ne ba no. Afei, ɔde mo abɛduru beaeɛ ha.”


\par }{\PP \VS{32}Nanso, deɛ ɔyɛ maa mo no nyinaa akyi no, moannye
{\ND{Awurade}} anni.

\VS{33}Ɔdii mo anim pɛɛ beaeɛ pa maa mo tenaeɛ, de ogyadum kyerɛɛ mo ɛkwan anadwo de omununkum dum kyerɛɛ mo ɛkwan awia.


\par }{\PP \VS{34}{\ND{Awurade}} tee sɛ morenwiinwii no, ne bo fuu yie na ɔkaa ntam sɛ,

\VS{35}“Saa awoɔ ntoatoasoɔ bɔne yi mu, onipa baako koraa nni hɔ a ɔbɛhunu asase pa a maka ho ntam sɛ mede bɛma mo agyanom

\VS{36}agye Yefune babarima Kaleb. Ɔno na ɔbɛhunu saa asase yi. Mede asase a ne nan sii so no bɛma ɔne nʼasefoɔ, ɛfiri sɛ, wadi
{\ND{Awurade}} akyi nokorɛm.”


\par }{\PP \VS{37}Me nso, ɛsiane mo enti,
{\ND{Awurade}} bo fuu me. Ɔka kyerɛɛ me sɛ, “Wo nan rensi Bɔhyɛ Asase no so da!

\VS{38}Na mmom, wo ɔboafoɔ Nun babarima Yosua na ɔbɛdi ɔmanfoɔ no anim akɔ asase no so. Na sɛ ɔreboa ne ho akɔ hɔ a, hyɛ no nkuran.

\VS{39}Mede asase no bɛma wo mma a wɔnnim biribiara. Wo mma a wɔnnim papa nnim bɔne no. Na mosuro sɛ wɔbɛfa wɔn nnommum, nanso wɔn na mede asase no bɛma wɔn. Wɔn na wɔbɛtena asase no so.

\VS{40}Na mo deɛ, monnane mo ani nkɔ ɛserɛ so a ɛrekɔ Ɛpo Kɔkɔɔ no so hɔ.”


\par }{\PP \VS{41}Ɛnna mogye too mu sɛ “Yɛayɛ bɔne atia
{\ND{Awurade}}. Yɛbɛkɔ asase no so akɔko sɛdeɛ
{\ND{Awurade}} aka akyerɛ yɛn no.” Enti, wɔfaa wɔn akodeɛ miaeɛ. Na wɔgye di sɛ ɛhɔ sodie bɛyɛ mmerɛ ama wɔn.


\par }{\PP \VS{42}Nanso,
{\ND{Awurade}} ka kyerɛɛ me sɛ, “Ka kyerɛ wɔn sɛ, ‘Mma wɔnnkɔko, ɛfiri sɛ, wɔkɔ a merenni wɔn akyi. Wɔn atamfoɔ no bɛdi wɔn so.’ ”


\par }{\PP \VS{43}Asɛm a meka kyerɛɛ mo ni, nanso moantie. Na mmom, mosɔre tiaa
{\ND{Awurade}} ahyɛdeɛ no bio nam ahomasoɔ so kɔɔ asase no so kɔkoeɛ.

\VS{44}Amorifoɔ a wɔte bepɔ no so nso sɔre baa sɛ nwowa ne mo koeɛ. Wɔtaa mo kunkumm mo firii Seir kɔduruu Horma.

\VS{45}Afei, mosane baa mo akyi bɛsuu wɔ
{\ND{Awurade}} anim, nanso wantie.

\VS{46}Enti, motenaa Kades nna bebree.




\par }\Chap{2}{\SH Ɛserɛ So Ananteananteɛ
\par }
{\PP \VerseOne{1}Afei, yɛsane yɛn akyi de yɛn ani kyerɛɛ ɛserɛ so wɔ baabi a Ɛpo Kɔkɔɔ no da hɔ sɛdeɛ
{\ND{Awurade}} kyerɛɛ me sɛ menyɛ no. Yɛnantenante faa Seir bepɔ ho nna bebree.


\par }{\PP \VS{2}Akyire no,
{\ND{Awurade}} ka kyerɛɛ me sɛ,

\VS{3}“Moatwa afa saa bepɔ yi ho akyɛre yie enti monnane mo ani nkyerɛ atifi fam.

\VS{4}Hyɛ ɔman no sɛ, ‘Mobɛfa mo nuanom Edomfoɔ a wɔyɛ Esau asefoɔ a wɔte Seir no asase so. Edomfoɔ no bɛsuro mo, nanso monhwɛ yie.

\VS{5}Monnhyɛ wɔn abufuo a ɛde ɔko bɛba, na meremfa wɔn nsase no mu biara mma mo; mpo, baabi a mode mo nan bɛtia, ɛfiri sɛ, mede Seir bepɔ kuro ama Esau sɛ nʼatenaeɛ.

\VS{6}Aduane biara a mobɛdi ne nsuo biara a mobɛnom no, montua wɔn ho ka.’ ”


\par }{\PP \VS{7}{\ND{Awurade}} ahyira mo nsa ano nnwuma nyinaa. Wahwɛ mo so wɔ mo akwantuo wɔ ɛserɛ kakraa yi nyinaa so. Saa mfeɛ aduanan yi nyinaa mu,
{\ND{Awurade}} aka mo ho na hwee ho anhia mo.


\par }{\PP \VS{8}Yɛtwa faa yɛn nuanom a wɔyɛ Esau asefoɔ a wɔte Seir no ho. Yɛfaa Araba subɔnhwa ɛkwan no a ɛfiri Elat ne Esion-Geber no so na yɛbɛfaa Moab ɛserɛ so ɛkwan no so.


\par }{\PP \VS{9}{\ND{Awurade}} ka kyerɛɛ me sɛ, “Monnha Moabfoɔ no anaa monnteetee wɔn sɛdeɛ ɛde ɔko bɛba, na meremfa wɔn nsase no mu biara mma mo. Ɛfiri sɛ, mede Ar ama Lot asefoɔ sɛ agyapadeɛ.”


\par }{\PP \VS{10}Kane no na Emifoɔ na wɔte hɔ. Na wɔsoso na wɔdɔɔso a wɔwoware te sɛ Anakfoɔ no.

\VS{11}Wɔn nso, na wɔyɛ abrane sɛ Anakfoɔ no ara pɛ, a na wɔfrɛ wɔn Refaimfoɔ, nanso Moabfoɔ deɛ, na wɔfrɛ wɔn Emifoɔ.

\VS{12}Kane no na Horifoɔ na wɔte Seir, nanso Esau asefoɔ tuu wɔn firii hɔ. Wɔsɛee Horifoɔ no tenaa wɔn ananmu sɛdeɛ Israel yɛɛ wɔ asase a
{\ND{Awurade}} de maa wɔn sɛ wɔn agyapadeɛ no so no pɛpɛɛpɛ.


\par }{\PP \VS{13}{\ND{Awurade}} kaa sɛ, “Afei, sɔre na kɔtwa asuwa Sered no.” Na yɛkɔtwaa asuwa Sered.


\par }{\PP \VS{14}Na nna dodoɔ a yɛde nante firi Kades-Barnea bɛsii sɛ yɛtwaa asuwa Sered no yɛ mfirinhyia aduasa nwɔtwe. Saa ɛberɛ no, na mmarima a wɔanyinyini yie a wɔbɛtumi akɔ ɔko no nyinaa awuwu wɔ ɛserɛ no so sɛdeɛ Awurade kaeɛ no.

\VS{15}Na
{\ND{Awurade}} nsa tiaa wɔn ara kɔsi sɛ wɔn nyinaa bɛwuwuu wɔ wɔn atenaeɛ hɔ.


\par }{\PP \VS{16}Akofoɔ no nyinaa wuwu firii nnipa no mu pɛ,

\VS{17}{\ND{Awurade}} ka kyerɛɛ me sɛ,

\VS{18}“Ɛnnɛ, ɛsɛ sɛ wofa Ar kɔsi Moab mantam mu.

\VS{19}Na sɛ woduru Amonfoɔ mu a, nha wɔn anaa nhyɛ wɔn ahometeɛ a ɛde wɔn bɛkɔ ɔko mu, ɛfiri sɛ, meremma mo Amorifoɔ nsase no bi. Mede ama Lot asefoɔ sɛ agyapadeɛ.”


\par }{\PP \VS{20}Saa beaeɛ hɔ na abrane akɛseɛ a na Amonfoɔ frɛ wɔn Samsumin no na wɔte kane no.

\VS{21}Na wɔyɛ nnipa ahoɔdenfoɔ a wɔdɔɔso na wɔwoware te sɛ Anakfoɔ no. Na
{\ND{Awurade}} sɛee Samsumifoɔ no wɔ Amonfoɔ anim ma wɔtuu wɔn tenaa wɔn anan mu.

\VS{22}Saa ara na
{\ND{Awurade}} sɛee Horifoɔ wɔ Esau asefoɔ a na wɔte Seir no anim ma wɔtuu wɔn, tenaa wɔn anan mu de bɛsi ɛnnɛ yi.

\VS{23}Na Awifoɔ nso a wɔtenaa nkuraa nkuraa hwete kɔduruu Gasa no nso, Kaftorfoɔ a wɔfiri Kaftor bɛsɛee wɔn, tenaa wɔn anan mu.


\par }{\SH Wɔdi Amorihene Sihon So
\par }
{\PP \VS{24}“Sɔre kɔtwa Arnon subonhwa. Mede Hesbonhene Sihon a ɔyɛ Amorini no ne nʼasase ahyɛ wo nsa. Kɔto hyɛ ne so, na monko, na fa nʼasase no.

\VS{25}Ɛfiri ɛnnɛ yi ara, mede mo ho suro ne hu bɛhyɛ aman a wɔwɔ ɔsoro ase nyinaa mu. Wɔbɛte mo ho nsɛm na wɔn ho bɛpopo na mo enti, wɔanya adwenemhaw.”


\par }{\PP \VS{26}Metuu abɔfoɔ firii Kedemot ɛserɛ so kɔɔ Hesbonhene Sihon nkyɛn asomdwoeɛ so kɔka kyerɛɛ no sɛ,

\VS{27}“Ma yɛntwam wʼasase so ha. Yɛbɛfa ɛkwan tempɔn mu a yɛremmane mfa benkum anaa nifa so baabiara.

\VS{28}Tɔn aduane ma yɛnni na tɔn nsuo nso ma yɛnnom. Deɛ yɛrehwehwɛ ara ne ɛkwan a wobɛma yɛn ama yɛatwam wɔ wʼasase so,

\VS{29}sɛdeɛ Esau asefoɔ a na wɔte Seir ne Moabfoɔ a na wɔte Ar yɛɛ yɛn no. Ma yɛntwam nkɔsi sɛ yɛbɛtwam Yordan akɔsi asase a
{\ND{Awurade}} de ama yɛn no so.”

\VS{30}Nanso, Hesbonhene Sihon amma yɛamfa nʼasase so antwam. Ɛfiri sɛ,
{\ND{Awurade}} yɛɛ ne honhom sisirii, pirim nʼakoma sɛdeɛ ɔnam so de no bɛhyɛ wo nsam nam so adi wɔn so nkonim sɛdeɛ wayɛ no ɛnnɛ yi.


\par }{\PP \VS{31}{\ND{Awurade}} ka kyerɛɛ me sɛ, “Mafiti aseɛ de Sihon ne ne ɔman ahyɛ wo nsam. Afei, fiti aseɛ na di wɔn so, na fa nʼasase no.”


\par }{\PP \VS{32}Ɛberɛ a Sihon ne ne dɔm bɛhyiaa yɛn ɔko so wɔ Yahas no,

\VS{33}{\ND{Awurade}} de no maa yɛn ma yɛdii ɔno, ne ne manfoɔ nyinaa so.

\VS{34}Na yɛfaa ne nkuro nyinaa saa ɛberɛ no sɛee ne mmarima, mmaa ne mmɔfra a wɔwɔ kuropɔn biara mu a yɛannya obiara,

\VS{35}gye afieboa nko na yɛfomm wɔn faeɛ, ɛnna nkuro a yɛfaeɛ no mu asadeɛ.

\VS{36}Ɛfiri Aroer a ɛda Arnon subɔnhwa ano ne kuro a ɛda subɔnhwa no mu no so de kɔsi Gilead no, kuro biara nni hɔ a na ɛsodie yɛ den ma yɛn;
{\ND{Awurade}} de ne nyinaa hyɛɛ yɛn nsa.

\VS{37}Nanso, yɛammɛn Amorifoɔ a na wɔwɔ Asubɔnten Yabok ho ne mmepɔ no so nkuro no baabiara a
{\ND{Awurade}} yɛn Onyankopɔn hyɛɛ yɛn sɛ yɛnnkɔ no.




\par }\Chap{3}{\SH Basanhene Og So Nkonimdie
\par }
{\PP \VerseOne{1}Afei, yɛde yɛn ani kyerɛɛ Basan ɛkwan so. Basanhene Og ne nʼasraadɔm firi bɛhyiaa yɛn wɔ Edrei ne yɛn koeɛ.

\VS{2}Nanso,
{\ND{Awurade}} ka kyerɛɛ me sɛ, “Nsuro no, ɛfiri sɛ, mede ɔno ne nʼakodɔm ne nʼasase nyinaa ahyɛ wo nsa. Asɛm a ɛtoo Amorifoɔhene Sihon wɔ Hesbon no, saa asɛm korɔ no ara bi na ɛbɛto no.”


\par }{\PP \VS{3}Enti,
{\ND{Awurade}}, yɛn Onyankopɔn, sane de Basanhene Og ne nʼakodɔm nyinaa hyɛɛ yɛn nsa. Yɛbɔɔ wɔn guiɛ a anka wɔn mu baako koraa.

\VS{4}Saa ɛberɛ no, yɛfaa wɔn nkuropɔn nyinaa. Nkuropɔn aduosia no mu baako koraa nni hɔ a yɛannye amfiri wɔn nsam. Argob mantam a ɛyɛ Og ahenkuro wɔ Basan nyinaa ka ho.

\VS{5}Saa nkuropɔn yi nyinaa, na wɔato afasuo atentene afa ho de nnadeɛ apono atoto ano. Saa ɛberɛ korɔ no ara mu, yɛfaa nkuraa a na wɔntoo afasuo mfaa ho bebree.

\VS{6}Yɛsɛee Basan kuropɔn no korakora sɛdeɛ yɛsɛee Hesbonhene Sihon no. Yɛsɛee nkuro no ne emu mmarima, mmaa ne mmɔfra nyinaa pasapasa.

\VS{7}Nanso, afieboa nyinaa ne nkuro no mu asadeɛ deɛ, yɛfom faeɛ.


\par }{\PP \VS{8}Amorifoɔ ahemfo baanu nsase a na ɛdeda Asubɔnten Yordan apueeɛ fam no nyinaa, yɛfaeɛ—nsase a ɛfiri Arnon subɔnhwa kɔsi bepɔ Hermon so nyinaa.

\VS{9}Sidonfoɔ frɛ no Hermon Sirion ɛnna Amorifoɔ frɛ no Senir.

\VS{10}Yɛadi nkuropɔn a ɛwɔ bepɔ no apampam no nyinaa so a Gilead ne Basan ka ho de kɔsi nkuro a ɛwɔ Saleka ne Edrei, a na ɛyɛ Og ahemman wɔ Basan no nso ka ho bi.

\VS{11}Abrane no deɛ, Basanhene Og nko na na waka. Ne dadeɛ mpa tenten boro anammɔn dumiɛnsa ɛnna ne tɛtrɛtɛ yɛ anammɔn nsia. Ɛda so wɔ Amonfoɔ kuropɔn Raba mu seesei ara.


\par }{\SH Nsase No Mu Kyekyɛ Wɔ Yordan Apueeɛ Fam
\par }
{\PP \VS{12}Yɛfaa asase no, mede asase no fa a ɛda firi Aroer Arnon subɔnhwa mu ne Gilead bepɔ fa ne ne nkuro no maa Rubenfoɔ ne Gadfoɔ.

\VS{13}Afei, mede asase no nkaeɛ a ɛyɛ Gilead ne Basan nyinaa a ɛyɛ na anka ɛyɛ Og ahemman no maa Manase abusua fa no. Saa Basan no nyinaa na wɔfrɛ no abrane asase.

\VS{14}Manase abusua ɔkannifoɔ Yair faa Argob asase no nyinaa a ɛne Basan kɔsii Gesurfoɔ ne Maakatfoɔ hyeɛ so. Ɔde ne din too asase no frɛɛ hɔ Hawot-Yair de bɛsi ɛnnɛ.

\VS{15}Mede Gilead maa Makir,

\VS{16}Rubenfoɔ ne Gadfoɔ no, memaa wɔn asase bi a ɛfiri Gilead fa bi, kɔsi Arnon subɔnhwa ho, de kɔsi Asubɔnten Yabok a ɛyɛ Amonfoɔ hyeɛ no so.

\VS{17}Atɔeɛ hyeɛ no firi Asubɔnten Yordan a ɛda Araba a ɛfiri Kineret kɔsi Nkyene Ɛpo a ɛda Pisga bepɔ ayaase no.


\par }{\PP \VS{18}Na mehyɛɛ mo saa ɛberɛ no sɛ, “{\ND{Awurade}} mo Onyankopɔn de asase yi ama mo sɛ momfa. Nanso mo mmarima akofoɔ nyinaa nhyɛ akodeɛ nni mo nuanom Israelfoɔ anim ntwa Yordan.

\VS{19}Mo yerenom, mo mma ne mo afieboa bebrebe no deɛ, monnya wɔn wɔ mo akyi wɔ nkuro a mede ama mo no so.

\VS{20}Sɛ
{\ND{Awurade}} bɔ Israelfoɔ a wɔaka no ho ban na wɔtena asase a
{\ND{Awurade}} de ama wɔn a ɛtwam Asubɔnten Yordan no so a, afei motumi sane mo akyi ba asase a mede ama mo no so.”


\par }{\SH Wɔamma Mose Ankɔ Asase No So
\par }
{\PP \VS{21}Saa ɛberɛ no, meka kyerɛɛ Yosua sɛ, “Woahunu deɛ
{\ND{Awurade}} wo Onyankopɔn ayɛ saa ahemfo baanu yi. Saa ara na ɔbɛyɛ ahemman a ɛwɔ Yordan atɔeɛ fam no nyinaa.

\VS{22}Nsuro aman a wɔwɔ hɔ no na
{\ND{Awurade}} bɛko ama wo.”


\par }{\PP \VS{23}Saa ɛberɛ no, mesrɛɛ
{\ND{Awurade}} sɛ,

\VS{24}“Ao Otumfoɔ
{\ND{Awurade}}, meyɛ wʼakoa. Afei, na worekyerɛ me wo kɛseyɛ ne wo tumi. Onyame bɛn na ɔwɔ ɔsoro anaa asase so a ɔbɛtumi ayɛ mmaninneɛ te sɛ wo?

\VS{25}Mesrɛ wo, ma me ntwa Yordan nkɔhwɛ asase nwanwa a ɛda ɛfa hɔ, ɔman fɛfɛ no ne Lebanon mmepɔ no.”


\par }{\PP \VS{26}Nanso ɛsiane mo enti,
{\ND{Awurade}} bo fuu me. Na wantie me. Na
{\ND{Awurade}} ka kyerɛɛ me sɛ “Ɛyɛ, nka saa asɛm yi ho hwee bio nkyerɛ me.

\VS{27}Foro kɔ Pisga na hwɛ atɔeɛ ne atifi ne anafoɔ ne apueeɛ. Esiane sɛ, worentwa Yordan no enti, wʼankasa fa wʼani hwɛ asase no.

\VS{28}Nanso, tu Yosua na bɔ nʼaba so, na hyɛ no den na ɔno na ɔbɛdi saa nnipa yi anim atwa na wama wɔadi asase a wʼani tua yi so.”

\VS{29}Ɛno enti, yɛtenaa subɔnhwa a ɛbɛn Bet-Peor.




\par }\Chap{4}{\SH Ɔsetie Ho Afotuo
\par }
{\PP \VerseOne{1}Afei, Israel montie mmara ne nhyehyɛeɛ a merebɛkyerɛkyerɛ mo yi yie. Monni so na moanya nkwa, na moatumi akɔ asase a
{\ND{Awurade}} mo agyanom Onyankopɔn de rema mo no so na moatena hɔ.

\VS{2}Mommfa bi nka ho, na monnyi biribiara nso mfiri mmara a
{\ND{Awurade}} mo Onyankopɔn de ama me sɛ memfa mma mo no mu, na mmom monni so.


\par }{\PP \VS{3}Mode mo ani hunuu deɛ
{\ND{Awurade}} yɛɛ mo wɔ Baal-peor no. Ɔsɛee nnipa pii a na wɔsom abosom no.

\VS{4}Nanso, wɔn a na wɔdi
{\ND{Awurade}} mo Onyankopɔn nokorɛ nyinaa da so te ase bɛsi ɛnnɛ.


\par }{\PP \VS{5}Sɛ moduru asase a mobɛtena so no so a, yeinom ne mmara a ɛsɛ sɛ modi so. Ɛfiri Awurade, yɛn Onyankopɔn, nkyɛn. Ɔde ama me sɛ memfa mma mo.

\VS{6}Sɛ modi so a, ɛbɛma mo agye nim wɔ adwene ne nyansa mu. Na sɛ aman a wɔatwa mo ho ahyia no te saa mmara yi a, wɔbɛteam sɛ, “Ɔman bɛn na wɔwɔ nyansa ne adwene sɛ Israel!”

\VS{7}Ɔman kɛseɛ bɛn na ɛwɔ onyame a ɔbɛn wɔn pɛɛ te sɛ
{\ND{Awurade}}, yɛn Onyankopɔn, a yɛfrɛ no a ɔgye yɛn so yi?

\VS{8}Na ɔman bɛn na ɛwɔ edin sei a ɛwɔ mmara pa te sɛ saa mmara yi a mede rema mo ɛnnɛ yi?


\par }{\PP \VS{9}Monhwɛ yie! Monhwɛ yie pa ara na mo werɛ amfiri deɛ moahunu sɛ
{\ND{Awurade}} yɛ ma mo. Sɛ mote ase yi, mommma saa nsɛm yi mfiri mo adwene mu da! Na monhwɛ nso sɛ mo mma ne mo nananom nso bɛte.

\VS{10}Ka kyerɛ wɔn, ne titire no, ɛda a mokɔgyinaa
{\ND{Awurade}} mo Onyankopɔn anim wɔ bepɔ Horeb a ɔka kyerɛɛ me sɛ, “Frɛ ɔmanfoɔ no wɔ mʼanim na mɛkyerɛ wɔn deɛ wɔnyɛ no. Sɛ ɛba saa a, wɔbɛsua sɛdeɛ wɔbɛdi me ni berɛ dodoɔ a wɔte ase no, na ɛnam so ma wɔatumi akyerɛ wɔn mma mmara no.”

\VS{11}Mobɛgyina bɛnee bepɔ no ayaase ɛberɛ a na bepɔ no rehye no. Egyaframa no tu kɔɔ soro a omununkum ne esum kabii aduru no.

\VS{12}Na
{\ND{Awurade}} kasa faa ogya no mu kyerɛɛ mo. Motee nsɛm no, nanso moanhunu no. Ɛnne kɛkɛ na ɛbaeɛ.

\VS{13}Ɔdaa nʼapam a ɔkyerɛɛ mo sɛ monni so no adi; mmaransɛm edu a ɔtwerɛɛ guu aboɔ ɛpono mmienu so no.

\VS{14}Saa ɛberɛ no na Awurade hyɛɛ me sɛ memfa mmara a ɛsɛ sɛ modi so wɔ asase a morebɛhyɛne so akɔtena so no mma mo.


\par }{\SH Ahonisom Ho Kɔkɔbɔ
\par }
{\PP \VS{15}Monhwɛ yie! Ɛberɛ a
{\ND{Awurade}} kasa faa ogya mu kyerɛɛ mo firi bepɔ Horeb so no, moanhunu no.

\VS{16}Ɛno enti, Monnnaadaa mo ho nyɛ mfoni hunu bi wɔ mo tirim sɛ ɔyɛ ɔbaa anaa ɔbarima,

\VS{17}aboa anaa anomaa,

\VS{18}aboa a ɔwea fam anaa nsuomnam.

\VS{19}Na sɛ mohwɛ ewiem na mohunu owia, ɔsrane ne nsoromma a, mma wɔnntwetwe mo nkɔsom wɔn.
{\ND{Awurade}}, mo Onyankopɔn, yɛɛ saa ewiem abɔdeɛ yi maa nnipa a wɔwɔ asase so nyinaa.

\VS{20}Na mo deɛ,
{\ND{Awurade}} yii mo firii dadeɛ fononoo mu wɔ Misraim sɛ mommɛyɛ nʼadedifoɔ sɛdeɛ mote ɛnnɛ yi.


\par }{\PP \VS{21}Mo enti,
{\ND{Awurade}} bo fuu me yie. Ɔkaa ntam sɛ, merentwa Asubɔnten Yordan nkɔ asase pa a
{\ND{Awurade}}, mo Onyankopɔn, de rema mo sɛ mo agyapadeɛ sononko no so da.

\VS{22}Ɛwom sɛ mobɛtwa Yordan akɔtena hɔ asase no so, na me deɛ, mɛwu wɔ asuo no fa ha.

\VS{23}Enti, monhwɛ yie na moammu apam a
{\ND{Awurade}}, mo Onyankopɔn, ne mo ayɛ no so. Sɛ moyɛ abosom sɛso biara a mo
{\ND{Awurade}} mo Onyankopɔn abra mo no a, na ɛkyerɛ sɛ, moabu apam no so.

\VS{24}{\ND{Awurade}}, mo Onyankopɔn, yɛ Onyame ninkunfoɔ ne ogya a ɔhye adeɛ Onyankopɔn.


\par }{\PP \VS{25}Moawowo mma ne mmanana akyi, na moatena asase no so akyɛre no, sɛ bɔne fa mo na moyɛ ohoni bi nam so yɛ bɔne wɔ
{\ND{Awurade}} mo Onyankopɔn ani so nam so hyɛ no Abufuo a,

\VS{26}mefrɛ ɔsoro ne fam sɛ mʼadansefoɔ de tia mo saa ɛda yi sɛ, ntɛm so, mobɛhye afiri asase a moretwam wɔ so akɔ Yordan akɔfa no so. Morentena hɔ nkyɛ na wɔasɛe mo pasapasa.

\VS{27}Na
{\ND{Awurade}} bɛbɔ mo apansam aman mu a mo mu kakra bi na wɔbɛtena ase.

\VS{28}Ɛhɔ a ɛyɛ ahɔhosase no so na mobɛsom ahoni a wɔde nnua ne aboɔ na ayɛ, anyame a wɔnhunu adeɛ na wɔnte asɛm na wɔnnidi nte hwa no.

\VS{29}Ɛhɔ na mobɛpere bio ahwehwɛ
{\ND{Awurade}} mo Onyankopɔn. Na sɛ mode mo akoma ne mo kra nyinaa hwehwɛ no a, mobɛhunu no.

\VS{30}Sɛ ɔhaw bi to mo na yeinom nyinaa ba mo so a, akyire no, mobɛsane akɔ
{\ND{Awurade}} mo Onyankopɔn nkyɛn na moayɛ ɔsetie ama no.

\VS{31}Ɛfiri sɛ, mo Awurade mo Onyankopɔn no yɛ mmɔborɔhunu Onyankopɔn. Ɔrennya mo na ɔrensɛe mo anaa ne werɛ remfiri apam a ɔne mo agyanom pameeɛ a ɔkaa ntam sii so no.


\par }{\SH Onyankopɔn Yɛ Baako
\par }
{\PP \VS{32}Hwehwɛ abakɔsɛm mu firi ɛberɛ a Onyankopɔn bɔɔ nnipa wɔ asase so bɛsi ɛnnɛ yi. Afei, hwehwɛ firi ɔsoro ano kɔsi ɔsoro ano. Hwɛ sɛ biribi kɛseɛ a ɛte sɛ yei asi pɛn anaasɛ woate biribi saa pɛn?

\VS{33}Ɔman bi ate Onyankopɔn nne sɛ ɔrekasa afiri ogya mu sɛdeɛ moteeɛ na wɔda so te ase yi anaa?

\VS{34}Onyame foforɔ bi nam ɔgye a ɔnam amanehunu, nsɛnkyerɛnneɛ a ɛyɛ nwanwa, ɔko, tumidie ne ahodwiredeɛ so agye ɔman bi afiri ɔman foforɔ bi nsam afa sɛ ne dea anaa? Nanso, saa na
{\ND{Awurade}}, mo Onyankopɔn, yɛ maa mo wɔ Misraim a mo ani hunuiɛ.


\par }{\PP \VS{35}Ɔdaa yeinom nyinaa adi kyerɛɛ mo sɛdeɛ ɛbɛyɛ a mobɛhunu sɛ
{\ND{Awurade}} yɛ Onyankopɔn a nʼakyi obi nni hɔ.

\VS{36}Ɔmaa motee ne nne firi soro nam so tenetenee mo so. Ɔmaa mohunuu ne ogya fadum wɔ asase so, ɛnna motee ne nne firii ogya no mfimfini.

\VS{37}Esiane sɛ na ɔpɛ mo agyanom asɛm, na ɔpɛɛ sɛ ɔhyira wɔn asefoɔ enti na ɔno ara nam ne tumi kɛseɛ so yii mo firii Misraim no.

\VS{38}Ɔpamoo saa aman yi a na wɔn ho yɛ den sene mo wɔ mo anim sɛdeɛ mobɛba wɔn asase so abɛdi so sɛdeɛ ɛte ɛnnɛ yi.


\par }{\PP \VS{39}Enti, monkae na momma no ntim mo akoma mu:
{\ND{Awurade}} yɛ Onyankopɔn wɔ ɔsoro ne asase so, na onyame bi nka ne ho bio!

\VS{40}Sɛ moyɛ ɔsetie ma mmara no ne ahyɛdeɛ no a mede bɛma mo ɛnnɛ no a, ɛbɛsi mo ne mo mma yie. Mobɛnyini akyɛre wɔ asase a
{\ND{Awurade}} mo Onyankopɔn de rema mo afebɔɔ no so.


\par }{\SH Apueeɛ Fam Dwanekɔbea Nkuropɔn
\par }
{\PP \VS{41}Afei, Mose yii nkuropɔn mmiɛnsa bi wɔ Yordan apueeɛ fam

\VS{42}a, sɛ ɛba sɛ obi akum obi a wanhyɛ da na ɔnni onipa ko no ho menasepɔ bi a, ɔtumi dwane kɔ hɔ kɔbɔ ne ho adwaa.

\VS{43}Ɔyii Beser a ɛda ɛserɛ ne asase tata so no maa Rubenfoɔ. Ɔde Ramot a ɛwɔ Gilead no maa Gadfoɔ ɛnna ɔde Golan a ɛwɔ Basan no nso maa Manase abusuakuo.


\par }{\SH Wɔda Mmara No Adi
\par }
{\PP \VS{44}Yeinom ne mmara a Mose de maa Israelfoɔ no.

\VS{45}Israelfoɔ no firii Misraim no, yeinom ne akwankyerɛ, mmara ne ahyɛdeɛ a Mose de maa wɔn

\VS{46}ɛberɛ a wɔduruu bɔnhwa a ɛbɛn Bet-Peor a ɛda Asubɔnten Yordan apueeɛ fam. Kane no, na Amorifoɔ na wɔte asase yi so ɛberɛ a wɔn ɔhene Sihon a ɔfiri Hesbon di adeɛ. Mose ne Israelfoɔ firi Misraim ɛreba no, wɔsɛe ɔhene yi ne nkurɔfoɔ.

\VS{47}Wɔfaa nʼasase no sane faa Basanhene Og asase nso kaa ho. Saa ahemfo baanu yi na wɔyɛ Amorifoɔ ahemfo a wɔte Yordan apueeɛ.

\VS{48}Saa asase yi na ɛfiri Aroer a ɛda Arnon subɔnhwa ano kɔsi Sion bepɔ, a wɔfrɛ no Hermon no ho.

\VS{49}Israelfoɔ no sane faa nsaase a ɛfiri Araba ɛpo no ano kɔsi bepɔ Pisga ase.




\par }\Chap{5}{\SH Mmaransɛm Edu No
\par }
{\PP \VerseOne{1}Mose frɛɛ Israelfoɔ nyinaa ka kyerɛɛ wɔn sɛ:

\par }{\PP Montie mmara ne ahyɛdeɛ a mede rema mo ɛnnɛ no yie. Monsua na monni so.

\VS{2}Ɛberɛ a yɛwɔ Horeb no,
{\ND{Awurade}} yɛn Onyankopɔn ne yɛn yɛɛ apam bi.

\VS{3}Ɛnyɛ yɛn agyanom na
{\ND{Awurade}} ne wɔn yɛɛ apam tete no, na mmom, ɔne yɛn a yɛte ase ɛnnɛ yi na ɛyɛeɛ.

\VS{4}{\ND{Awurade}} ne mo kasaa animuanimu firi ogyaframa no mu.

\VS{5}Megyinaa mo ne
{\ND{Awurade}} ntam, ɛfiri sɛ, na mosuro ogya no enti, moamforo bepɔ no. Ɔkasa kyerɛɛ me na me nso mekaa nsɛm a ɔkaeɛ no kyerɛɛ mo.

\par }{\PP Nsɛm a ɔkaeɛ no nie:


\par }{\BB \par }
{\LID \VS{6}“Mene
{\ND{Awurade}} mo Onyankopɔn a meyii mo firii nkoasom wɔ Misraim no.


\par }{\BB \par }
{\LI \VS{7}“Monnsom onyame foforɔ biara nka me ho.


\par }{\LI \VS{8}Monnyɛ ohoni anaa biribiara a ɛsɛ adeɛ a ɛwɔ ewiem, anaa deɛ ɛwɔ asase so, anaa deɛ ɛwɔ nsuo mu, anaa deɛ ɛwɔ asase ase.

\VS{9}Monnkoto ohoni biara nsom no ɛkwan biara so, na me,
{\ND{Awurade}} mo Onyankopɔn, meyɛ ninkunfoɔ. Na me ne onyame foforɔ bi nkyɛ mo dɔ a modɔ me no. Na sɛ nnipa bi bɔne a wayɛ enti metwe wɔn aso a, metwe wɔn aso kɔsi wɔn awontoatoasoɔ a wɔtan me no nyinaa so.

\VS{10}Na medɔ awoɔ ntoatoasoɔ mpem a wɔdɔ me na wɔdi mʼahyɛdeɛ so.


\par }{\LI \VS{11}Mommmɔ
{\ND{Awurade}} Onyankopɔn din basabasa. Sɛ moyɛ saa a, ɔbɛbu mo fɔ.


\par }{\LI \VS{12}Monkae homeda na monni no sɛ ɛda kronkron, sɛdeɛ
{\ND{Awurade}} ahyɛ no.

\VS{13}Nnansia na momfa nyɛ mo nnwuma nyinaa,

\VS{14}na ɛda a ɛtɔ so nson no yɛ homeda ma
{\ND{Awurade}} Onyankopɔn. Saa ɛda no, ɛnsɛ sɛ moyɛ adwuma biara; ɛnsɛ sɛ mo mmammarima, mo mmabaa anaa mo asomfoɔ anaa mo anantwie ne mo afunumu anaa mo ahɔhoɔ yɛ adwuma biara.

\VS{15}Monkae sɛ berɛ bi a atwam no na moyɛ nkoa wɔ Misraim, na
{\ND{Awurade}}, mo Onyankopɔn, nam anwanwa tumi ne tumi nnwuma so na ɔyii mo firii hɔ. Ɛno enti na
{\ND{Awurade}} mo Onyankopɔn hyɛ mo sɛ monni homeda no.


\par }{\LI \VS{16}Di wʼagya ne wo maame ni sɛdeɛ
{\ND{Awurade}}, mo Onyankopɔn, hyɛ mo no. Na ɛbɛma wo nkwa nna aware wɔ asase a
{\ND{Awurade}} wo Onyankopɔn de bɛma wo no so.


\par }{\LI \VS{17}Nni awu.


\par }{\LI \VS{18}Nsɛe awadeɛ.


\par }{\LI \VS{19}Mmɔ korɔno


\par }{\LI \VS{20}Nni wo yɔnko ho adansekurumu


\par }{\LI \VS{21}Mma wʼani mmere wo yɔnko yere. Mma wʼani mmere wo yɔnko fie anaa nʼasase anaa nʼakoa anaa nʼafenawa, ne nʼanantwie, nʼafunumu anaa biribiara a ɛyɛ wo yɔnko dea.”


\par }{\BB \par }
{\PP \VS{22}{\ND{Awurade}} de nne kɛseɛ a ɛfiri ogyaframa no mu ka kyerɛɛ mo firii omununkum a esum kabii atwa ho ahyia mu. Nsɛm a ɔkaeɛ ara ni na ɔtwerɛɛ ne nsɛm no guu aboɔ ɛpono mmienu so na ɔde maa me.


\par }{\PP \VS{23}Motee nne no firii esum mu ɛberɛ a bepɔ no ogya redɛre framfram no, mmusuakuo mu ntuanofoɔ no nyinaa baa me nkyɛn.

\VS{24}Wɔkaa sɛ, “{\ND{Awurade}} yɛn Onyankopɔn, akyerɛ yɛn nʼanimuonyam ne ne tumi na yɛate ne nne afiri ogya mu. Ɛnnɛ, yɛahunu sɛ, sɛ Onyankopɔn ne onipa kasa koraa a, onipa tumi tena ase.

\VS{25}Na afei, adɛn enti na ɛsɛ sɛ yɛwuwu? Sɛ
{\ND{Awurade}}, yɛn Onyankopɔn, kasa kyerɛ yɛn bio a, akyinnyeɛ biara nni ho sɛ yɛbɛwuwu na ogya no ahye yɛn pasaa.

\VS{26}Enti, ɔkra teasefoɔ bɛtumi ate Onyankopɔn teasefoɔ no nne afiri ogyaframa no mu na watena ase anaa?

\VS{27}Wo, kɔ na kɔtie deɛ
{\ND{Awurade}} yɛn Onyankopɔn no ka. Na afei, bra na bɛka biribiara a ɔka kyerɛɛ wo no kyerɛ yɛn, na yɛbɛtie na yɛadi so.”


\par }{\PP \VS{28}{\ND{Awurade}} tee mo nne ɛberɛ a mokasa kyerɛɛ me no,
{\ND{Awurade}} ka kyerɛɛ me sɛ, “Mate nsɛm a nnipa ka kyerɛɛ wo no. Nsɛm a wɔkaaeɛ no nyinaa yɛ.

\VS{29}Ao, sɛ daa wɔbɛnya akoma sɛdeɛ ɛbɛma wɔasuro me na wɔadi mʼahyɛdeɛ nyinaa so a, anka ɛbɛyɛ ama wɔn ne wɔn asefoɔ nyinaa afebɔɔ.


\par }{\PP \VS{30}“Kɔ na kɔka kyerɛ wɔn sɛ, wɔnsane mmra wɔn ntomadan mu.

\VS{31}Nanso, wo deɛ, wo ne me ntena ha sɛdeɛ ɛbɛyɛ a mɛtumi de me nhyɛ ne me mmara ama wo. Wobɛkyerɛkyerɛ nnipa no sɛdeɛ wɔbɛtie wɔ asase a mede rema wɔn no so sɛ wɔn agyapadeɛ.”


\par }{\PP \VS{32}Enti, Mose ka kyerɛɛ nnipa no sɛ, “Monyɛ ɔsetie mma
{\ND{Awurade}} mo Onyankopɔn ahyɛdeɛ nyinaa, na monni ne nkyerɛkyerɛ so pɛpɛɛpɛ.

\VS{33}Akwan a
{\ND{Awurade}} mo Onyankopɔn ahyɛ mo sɛ monnante so no so, monnante so. Na moatena ase nna tenten na asi mo yie wɔ asase a morebɛkɔ akɔtena so no so.”




\par }\Chap{6}{\SH Dɔ
{\ND{Awurade}} Wo Onyankopɔn
\par }
{\PP \VerseOne{1}Yeinom ne ahyɛdeɛ, mmara ne nhyehyɛeɛ a
{\ND{Awurade}} mo Onyankopɔn ka kyerɛɛ me sɛ menkyerɛ mo na monni so wɔ asase a moretwa Yordan akɔtena so no,

\VS{2}sɛdeɛ ɛbɛyɛ a mo, mo mma ne wɔn mma bɛsuro
{\ND{Awurade}} mo Onyankopɔn mmerɛ dodoɔ a mote ase. Sɛ modi ne mmara ne nʼahyɛdeɛ nyinaa so a, mo nkwa nna bɛware.

\VS{3}Montie, Ao Israel, na monhwɛ yie nni so sɛdeɛ ɛbɛyɛ a, ɛbɛsi mo yie na mo ase atrɛ yie wɔ asase a nufosuo ne ɛwoɔ resene wɔ so sɛdeɛ
{\ND{Awurade}}, mo agyanom Onyankopɔn, hyɛɛ mo ho bɔ no.


\par }{\PP \VS{4}Tie, Ao Israel,
{\ND{Awurade}} yɛn Onyankopɔn yɛ Awurade koro.

\VS{5}Dɔ
{\ND{Awurade}} wo Onyankopɔn firi wʼakoma mu nyinaa ne wo kra nyinaa mu ne wʼahoɔden nyinaa mu.

\VS{6}Momma saa mmaransɛm a mede rema wo ɛnnɛ yi ntena mo akoma mu.

\VS{7}Momfa nhyɛ mo mma mu. Sɛ mowɔ fie anaa monam ɛkwan so, sɛ moda hɔ anaa mosɔre anɔpa a, monkyerɛkyerɛ wɔn.

\VS{8}Monkyekyere no sɛ agyinahyɛdeɛ mmɔ mo nsa na momfa bi mmɔ abotire.

\VS{9}Montwerɛ ngu mo fie aponnwa ne mo aboboanopono ho.


\par }{\PP \VS{10}Ɛrenkyɛre biara,
{\ND{Awurade}} mo Onyankopɔn de mo bɛba asase a ɔkaa ntam sɛ ɔde bɛma mo agyanom Abraham, Isak ne Yakob no. Ɛyɛ asase a animuonyam nkuropɔn a ɛnyɛ mo na mokyekyereeɛ ahyɛ so ma.

\VS{11}Wɔde nneɛma pa a ɛnyɛ mo na moyɛeɛ bɛhyɛ no ma. Mobɛto nsuo afiri abura a ɛnyɛ mo na motuiɛ mu, na mobɛdidi afiri turo a ɛnyɛ mo na moyɛeɛ mu ne ngo nnua a ɛnyɛ mo na moduaeɛ. Sɛ modidi mee wɔ saa asase yi so wie a,

\VS{12}monhwɛ yie na mo werɛ amfiri
{\ND{Awurade}} a ɔgyee mo firii nkoasom mu Misraim asase so no.


\par }{\PP \VS{13}Ɛsɛ sɛ mosuro
{\ND{Awurade}}, mo Onyankopɔn, na mosom ɔno nko ara. Ne din nko ara na momfa nka ntam.

\VS{14}Monnni anyame foforɔ akyi—anyame a wɔyɛ nnipa a wɔatwa mo ho ahyia no dea;

\VS{15}na
{\ND{Awurade}} mo Onyankopɔn a ɔwɔ mo ntam no yɛ Onyankopɔn ninkunfoɔ a nʼabufuhyeɛ no bɛhye mo na ɔbɛsɛe mo afiri asase so.

\VS{16}Monnsɔ
{\ND{Awurade}}, mo Onyankopɔn, nhwɛ sɛdeɛ moyɛeɛ ɛberɛ a na mowɔ Masa no.

\VS{17}Ɛsɛ sɛ modi
{\ND{Awurade}} mo Onyankopɔn ahyɛdeɛ so pɛpɛɛpɛ—monni mmara no mu nsɛm nyinaa so sɛdeɛ ɔde ama mo no.

\VS{18}Monyɛ deɛ ɛtene na ɛyɛ wɔ
{\ND{Awurade}} ani so na biribiara awie mo yie. Na moakɔ akɔtena asase pa a
{\ND{Awurade}} hyɛɛ ho bɔ kyerɛɛ mo agyanom no.

\VS{19}Mobɛpam atamfoɔ a wɔte mo asase no so nyinaa sɛdeɛ
{\ND{Awurade}} ka kyerɛɛ mo sɛ ɔbɛyɛ no.


\par }{\PP \VS{20}Daakye bi, mo mma bɛbisa mo sɛ, “Saa mmara ne nʼahyɛdeɛ a
{\ND{Awurade}}, yɛn Onyankopɔn de ama yɛn yi aseɛ ne sɛn?”

\VS{21}Monka nkyerɛ wɔn sɛ “Na yɛyɛ Farao nkoa wɔ Misraim, nanso
{\ND{Awurade}} nam anwanwatumi so yii yɛn firii Misraim.

\VS{22}Yɛhunuu
{\ND{Awurade}} nsɛnkyerɛnneɛ nnwuma a ɔyɛ tiaa Misraim, Farao ne ne nkurɔfoɔ nyinaa.

\VS{23}Ɔyii yɛn firii Misraim sɛdeɛ ɛbɛyɛ a, ɔbɛtumi de asase a wahyɛ yɛn agyanom ho bɔ no ama yɛn.

\VS{24}Na
{\ND{Awurade}} yɛn Onyankopɔn hyɛɛ yɛn sɛ yɛnni mmara no nyinaa so na yɛmfa obuo ne anidie mma no sɛdeɛ ɛbɛma daakye asi yɛn yie sɛdeɛ ɛte ɛnnɛ yi.

\VS{25}Ɛfiri sɛ, sɛ yɛdi mmara no nyinaa a
{\ND{Awurade}}, yɛn Onyankopɔn, de ama yɛn no so a, ɛbɛma yɛayɛ ateneneefoɔ.”




\par }\Chap{7}{\SH Wɔpam Amanaman No
\par }
{\PP \VerseOne{1}Sɛ
{\ND{Awurade}} mo Onyankopɔn de mo ba asase a morebɛkɔ akɔtena so no so a, ɔbɛpam amanaman pii a wɔwɔ mo anim no a wɔyɛ Hetifoɔ, Girgasifoɔ, Amorifoɔ, Kanaanfoɔ, Perisifoɔ, Hewifoɔ ne Yebusifoɔ. Yeinom yɛ aman nson a wɔsoso na wɔyɛ den sen mo.

\VS{2}Sɛ
{\ND{Awurade}} mo Onyankopɔn de saa aman yi hyɛ mo nsa na modi wɔn so a, monsɛe wɔn pasapasa. Mo ne wɔn nnhyehyɛ apam biara na monnhunu wɔn mmɔbɔ.

\VS{3}Mo ne wɔn nni awadeɛ na mommma mo mmammaa ne mo mmammarima nnware wɔn mmammarima ne wɔn mmammaa.

\VS{4}Ɛfiri sɛ, wɔakɔsom wɔn anyame foforɔ. Na
{\ND{Awurade}} abufuo bɛhuru atia mo na wasɛe mo.

\VS{5}Deɛ ɛsɛ sɛ moyɛ wɔn ne sɛ, mommubu wɔn afɔrebukyia na monnwiri wɔn abosom adum no ngu. Montwitwa wɔn abosompɔ ngu na monhye wɔn ahoni.

\VS{6}Na moyɛ nnipa kronkron a moyɛ
{\ND{Awurade}} mo Onyankopɔn dea. Nnipa a wɔwɔ asase so nyinaa, mo na
{\ND{Awurade}} mo Onyankopɔn ayi mo sɛ nʼagyapadeɛ sononko.


\par }{\PP \VS{7}Ɛnyɛ sɛ modɔɔso sene nnipa a aka no enti na
{\ND{Awurade}} anya mo ho dɔ no, na mo na mosua koraa wɔ nnipa no nyinaa mu.

\VS{8}Na mmom, ɛyɛ
{\ND{Awurade}} dɔ a ɔdɔ mo, ne ne ntam a ɔdii so no: ntam a ɔka kyerɛɛ mo agyanom sɛ ɔde ne nsa a tumi wɔ mu no bɛyi mo afiri nkoasom asase so ne Misraimhene Farao tumi ase no.

\VS{9}Monhunu sɛ
{\ND{Awurade}} mo Onyankopɔn yɛ Onyankopɔn; ɔyɛ nokorɛ Onyankopɔn a ɔdi ne dɔ apam so kɔsi awoɔ ntoatoasoɔ apem a wɔdɔ no na wɔdi nʼahyɛdeɛ so.

\VS{10}Nanso, ɔntwentwɛn na ɔsɛe. Ɔtwe wɔn a wɔmpɛ nʼasɛm aso, sɛe wɔn.

\VS{11}Ɛno enti, monni ahyɛdeɛ ne mmara a mede rema mo ɛnnɛ yi nyinaa so.


\par }{\PP \VS{12}Sɛ motie mmara yi na modi ne nyinaa so nokorɛm a,
{\ND{Awurade}}, mo Onyankopɔn, nso bɛdi nʼapam a ɔfiri ne nokorɛ dɔ mu ne mo agyanom pameeɛ no so.

\VS{13}Ɔbɛdɔ mo na wahyira mo na wayɛ mo ɔman kɛseɛ. Ɔbɛma mo awo mma bebree na wama mo asase adɔre na mo nyɛmmoa ase ayɛ bebree. Sɛ moduru asase a ɔhyɛɛ ho bɔ sɛ ɔde bɛma mo agyanom no so a, mobɛnya aburoo, nsã, ngo, anantwie, nnwan ne mpɔnkye bebree.

\VS{14}Wɔbɛhyira mo aboro aman a wɔwɔ asase so nyinaa so. Mo mmarima renyɛ saadwe, na mo mmaa nso renyɛ abonini, na mo nyɛmmoa nso bɛwowo.

\VS{15}Na
{\ND{Awurade}} bɛbɔ mo ho ban afiri yadeɛ nyinaa ho. Ɔremma owuyadeɛ a ebi bɔɔ mo wɔ Misraim no bi mmɔ mo, na ɔde saa yadeɛ no nyinaa bɛma mo atamfoɔ.

\VS{16}Monsɛe aman a
{\ND{Awurade}} mo Onyankopɔn de bɛhyɛ mo nsa no nyinaa. Monnhunu wɔn mmɔbɔ na monnsom wɔn anyame. Sɛ moyɛ saa a, ɛbɛsum mo afidie.


\par }{\PP \VS{17}Mobɛbisa mo ho sɛ, “Na sɛ saa aman yi yɛ den kyɛn yɛn a, ɛbɛyɛ dɛn na yɛatumi apamo wɔn?”

\VS{18}Nanso, monnsuro wɔn. Monkae adeɛ a
{\ND{Awurade}}, mo Onyankopɔn, de yɛɛ Farao ne ne manfoɔ nyinaa wɔ Misraim.

\VS{19}Mode mo ankasa mo ani hunuu amanehunu, nsɛnkyerɛnneɛ a ɛyɛ hu ne anwanwasɛm a ɛbaa wɔn so. Mohunuu tumi nsa ne abasa a wɔatrɛ mu a
{\ND{Awurade}}, mo Onyankopɔn, nam so yii mo firii hɔ no. Nnipa a mosuro wɔn seesei no,
{\ND{Awurade}} Onyankopɔn de wɔn bɛfa saa ɛkwan korɔ no ara so.

\VS{20}Ɛno akyi,
{\ND{Awurade}}, mo Onyankopɔn, bɛma mmɔborɔ abɛpam kakra a aka no afiri wɔn atɛeɛ mu kɔsi sɛ wɔn ase bɛhye.

\VS{21}Monnsuro saa aman no, ɛfiri sɛ, Awurade, mo Onyankopɔn, a ɔso na ne ho yɛ nwanwa no wɔ mo afa.

\VS{22}Nkakrankakra,
{\ND{Awurade}}, mo Onyankopɔn, bɛpamo saa aman no adi mo anim ɛkan. Ɔrenyi wɔn nyinaa mfiri hɔ prɛko pɛ; anyɛ saa a, nkekaboa no ase bɛdɔre ntɛm na wɔaba mo so.

\VS{23}Nanso,
{\ND{Awurade}}, mo Onyankopɔn de wɔn bɛhyɛ mo nsa, na ɔbɛma wɔn adwene ayɛ basabasa kɔsi sɛ ɔbɛsɛe wɔn.

\VS{24}Ɔde wɔn ahemfo bɛhyɛ mo nsa na mobɛpepa wɔn din afiri ɔsoro ase. Obiara rentumi nsɔre ntia mo; mobɛsɛe wɔn.

\VS{25}Wɔn anyame ahoni no, momfa ogya nhye wɔn. Mommma mo ani mmere ɛso dwetɛ anaa sikakɔkɔɔ no, na mommfa nto mo ho na anyɛ afidie anyi mo, ɛfiri sɛ, ɛyɛ
{\ND{Awurade}}, mo Onyankopɔn, akyiwadeɛ.

\VS{26}Mommfa akyiwadeɛ biara mma mo fie, na moankɔyɛ nnome sɛ saa nneɛma no, na amma wɔansɛe mo. Ɛsɛ sɛ mokyi saa nneɛma no korakora, ɛfiri sɛ, ɛyɛ abusudeɛ.




\par }\Chap{8}{\SH Mma Wo Werɛ Mfiri
{\ND{Awurade}}
\par }
{\PP \VerseOne{1}Monhwɛ yie na monni mmara a merehyɛ ama mo ɛnnɛ yi so, sɛdeɛ ɛbɛyɛ a, mobɛtena ase na moadɔɔso na moakɔ asase a
{\ND{Awurade}} kaa ntam de hyɛɛ mo agyanom bɔ no na moatena so.

\VS{2}Monkae sɛdeɛ
{\ND{Awurade}} mo Onyankopɔn dii mo anim faa ɛserɛ so mfeɛ aduanan, nam so brɛɛ mo ase de sɔɔ mo suban hwɛeɛ sɛ mobɛdi ne mmara so anaasɛ morenni so no.

\VS{3}Nokorɛm, ɔmaa ɛkɔm dee mo nam so brɛɛ mo ase, ɛnna ɔmaa mo mana, aduane a na anka mo ne mo agyanom nnii bi da. Ɔyɛɛ saa de kyerɛɛ mo sɛ, ɛnyɛ aduane nko ara na ɛho hia onipa wɔ nʼasetena mu, na mmom, deɛ ɛhia titire ne
{\ND{Awurade}} asɛm.

\VS{4}Mfeɛ aduanan yi nyinaa mu, mo ntadeɛ antete, na mo nan ammɔ mpumpunnya na anhonhono nso.

\VS{5}Enti, deɛ ɛsɛ sɛ mohunu ne sɛ, sɛdeɛ ɔbaatan tea ne ba no, saa ara nso na
{\ND{Awurade}} mo Onyankopɔn tea mo de boa mo.


\par }{\PP \VS{6}Monni
{\ND{Awurade}} mo Onyankopɔn ahyɛdeɛ so na monnante nʼakwan so na momfa anidie mma no.

\VS{7}Ɛfiri sɛ, mo
{\ND{Awurade}} de mo rekɔ asase pa so—asase a asutene, mmura ne nsutire resene wɔ bɔnhwa ne mmepɔ mu;

\VS{8}asase a atokoɔ, ayuo, bobe, borɔdɔma, ateaa, ngo dua ne ɛwoɔ wɔ so.

\VS{9}Ɛyɛ asase a aduane abu wɔ so a biribiara wɔ so; ɛyɛ asase a fagudeɛ dadeɛ abu so te sɛ aboɔ, na sumpii nso nyɛ na wɔ ne mmepɔ mu.


\par }{\PP \VS{10}Sɛ modidi mee a, monhyira
{\ND{Awurade}} mo Onyankopɔn wɔ asase pa a ɔde ama mo no enti.

\VS{11}Nanso, monhwɛ yie na mo werɛ amfiri
{\ND{Awurade}} mo Onyankopɔn a morenni ne mmara ne nʼahyɛdeɛ a merehyɛ mo ɛnnɛ yi so.

\VS{12}Anyɛ saa a, sɛ modidi na momee na mosisi mo afie fɛfɛ, na mokɔtena mu

\VS{13}na mo anantwie ne nnwan ase dɔre, na monya dwetɛ ne sika pii, na mo agyapadeɛ nyinaa dɔɔso

\VS{14}a, saa ɛberɛ no na ɛsɛ sɛ mohwɛ yie. Monnyɛ ahomasoɔ na mommma mo werɛ mfiri
{\ND{Awurade}} mo Onyankopɔn a ɔyii mo firii Misraim nkoasom asase so no.

\VS{15}Mommma mo werɛ mfiri sɛ ɔno na ɔdii mo anim yii mo firii ɛserɛ a na ɛso yɛ hu so. Ɔno na ɔyii mo firii asase a ɛso yɛ hye, a awɔ ne anyanyankyerɛ a wɔn ano wɔ borɔ wɔ so no so. Ɔmaa mo nsuo firi ɔbotan mu.

\VS{16}Ɔmaa mo mana aduane a mo agyanom nnim diiɛ wɔ ɛserɛ so. Ɔyɛɛ yei de brɛɛ mo ase, de sɔɔ mo hwɛeɛ wɔ mo ankasa yiedie mu.

\VS{17}Ɔyɛɛ saa de kyerɛɛ mo sɛ, ɛnsɛ sɛ modwene sɛ mo ahonya no firi mo ankasa mo ahoɔden mu.

\VS{18}Daa monkae sɛ,
{\ND{Awurade}} mo Onyankopɔn a ɔma mo tumi ma moyɛ adefoɔ no, ɔyɛ saa de dii apam a ɔne mo agyanom hyɛeɛ no so.


\par }{\PP \VS{19}Na mereka akyerɛ mo sɛ, sɛ mo werɛ firi
{\ND{Awurade}}, mo Onyankopɔn, na mokɔdi anyame foforɔ akyi, som wɔn, koto wɔn a, sɛeɛ na wɔbɛsɛe mo.

\VS{20}Sɛdeɛ
{\ND{Awurade}} asɛe amanaman a na wɔwɔ mo anim no, mo nso sɛ moantie
{\ND{Awurade}} mo Onyankopɔn a, saa ara na wɔbɛsɛe mo.




\par }\Chap{9}{\SH Israel Nkonimdie Firi Onyankopɔn Adom
\par }
{\PP \VerseOne{1}Ao Israel, montie! Morekɔtwa Yordan na moawura mu akɔgye aman a ɛsoso na wɔwɔ ahoɔden kyɛn mo na wɔwɔ nkuropɔn akɛseɛ na wɔn afasuo kɔka sorosoro no agyapadeɛ.

\VS{2}Nnipa no wɔ ahoɔden na wɔwoware—Anakfoɔ. Moate wɔn nka na moate sɛ wɔka sɛ, “Hwan na ɔbɛtumi ne Anakfoɔ agyina?”

\VS{3}Nanso, merehyɛ mo ase ɛnnɛ sɛ,
{\ND{Awurade}} mo Onyankopɔn na ɔredi mo anim te sɛ ogya dɛreɛ a ɛresɛe adeɛ. Ɔbɛsɛe wɔn. Ɔbɛbrɛ wɔn ase wɔ mo anim. Na moapam wɔn na moatɔre wɔn ase ntɛm pa ara sɛdeɛ
{\ND{Awurade}} hyɛɛ mo bɔ no.


\par }{\PP \VS{4}Sɛ Awurade, mo Onyankopɔn, tu wɔn gu a, monnka no wɔ mo akoma mu sɛ, “Esiane yɛn tenenee enti na
{\ND{Awurade}} de saa asase yi ama yɛn.” Dabi. Esiane sɛ aman no yɛ amumuyɛfoɔ no enti na
{\ND{Awurade}} reyɛ saa.

\VS{5}Ɛnyɛ sɛ moyɛ ateneneefoɔ ne nokwafoɔ no enti na morekɔfa wɔn asase no. Esiane wɔn amumuyɛ enti,
{\ND{Awurade}}, mo Onyankopɔn, bɛpamo saa aman yi adi mo anim de akyerɛ sɛ, wadi ntam a ɔka kyerɛɛ mo agyanom Abraham, Isak ne Yakob no so.

\VS{6}Meka bio sɛ, ɛnyɛ sɛ moyɛ teneneefoɔ enti na
{\ND{Awurade}}, mo Onyankopɔn, de saa asase pa yi rema mo. Ɛnte saa. Moyɛ ɔman a asoɔden ahyɛ mo ma.


\par }{\SH Sikakɔkɔɔ Nantwie Ba
\par }
{\PP \VS{7}Monkae yei na mommma mo werɛ mfiri sɛdeɛ mohyɛɛ
{\ND{Awurade}}, mo Onyankopɔn Abufuo wɔ ɛserɛ so hɔ no. Ɛfiri ɛberɛ a motu firii Misraim bɛsi sɛ moduruu ha yi, moate
{\ND{Awurade}} anim atua.

\VS{8}Mohyɛɛ
{\ND{Awurade}} abufuo wɔ Horeb a anka ɔpɛ sɛ ɔsɛe mo.

\VS{9}Mekɔɔ bepɔ no so sɛ merekɔgye aboɔ twerɛpono a na wɔatwerɛ apam a na
{\ND{Awurade}} ne mo apam no agu so no, metenaa hɔ nnafua aduanan. Mannidi na mannom.

\VS{10}{\ND{Awurade}} de apam a ɛwɔ aboɔ twerɛpono so a Onyankopɔn ankasa atwerɛ so nsɛm maa me. Ɔfiri ogya a ɛwɔ bepɔ no so no mu na ɔde maa me.


\par }{\PP \VS{11}Na adaduanan awia ne anadwo no baa awieeɛ no,
{\ND{Awurade}} de aboɔ ɛpono mmienu a wɔatwerɛ apam no wɔ so no maa me.

\VS{12}Afei,
{\ND{Awurade}} ka kyerɛɛ me sɛ, “Siane firi ha ntɛm kɔ, ɛfiri sɛ, nnipa a wodii wɔn anim firi Misraim no adane abɔnefoɔ. Wɔamane afiri ɛkwan a mehyɛɛ wɔn sɛ wɔntena ase no so dada, na wɔde sikakɔkɔɔ ayɛ ohoni afa.”


\par }{\PP \VS{13}Na
{\ND{Awurade}} ka kyerɛɛ me sɛ, “Mahwɛ saa nnipa yi ara ahunu sɛ, wɔn aso yɛ den pa ara.

\VS{14}Ma me ɛkwan na mensɛe na mempepa wɔn din mfiri ɔsoro ase. Na menam so mayɛ wʼasefoɔ ɔman kɛseɛ; ɔman a ɛso na ɛwɔ ahoɔden sene sɛdeɛ ɛte ɛnnɛ yi.”


\par }{\PP \VS{15}Enti, mesiane firii ogya bepɔ no so a aboɔ apono mmienu a apam no wɔ so no kura me.

\VS{16}Mʼase hɔ no, mehunuu sikakɔkɔɔ nantwie ba a mofiri mo bɔne kɛseɛ mu ayɛ atia
{\ND{Awurade}}, mo Onyankopɔn. Ankyɛre koraa na modane firii
{\ND{Awurade}} ɛkwan a ɔkyerɛɛ mo sɛ momfa so no so.

\VS{17}Enti, mepagyaa boɔ apono no kɔɔ soro ɛnna meto hwee fam. Mebubuu no wɔ mo anim.


\par }{\PP \VS{18}Afei, medaa
{\ND{Awurade}} anim awia ne anadwo adaduanan a manni burodo. Mannom nsuo. Meyɛɛ yei, ɛfiri sɛ moyɛɛ adeɛ a
{\ND{Awurade}} kyi, na ɛnam so maa ne bo fuu yie.

\VS{19}Mesuro maa mo, ɛfiri sɛ, na
{\ND{Awurade}} ayɛ nʼadwene sɛ ɔbɛsɛe mo. Nanso, ɔtiee me bio.

\VS{20}{\ND{Awurade}} bo fuu Aaron ara kɔsii sɛ anka ɔpɛ sɛ ɔsɛe no. Nanso, mebɔɔ mpaeɛ maa Aaron nso.

\VS{21}Mefaa mo bɔne no, nantwie ba a moayɛ no, na menanee no wɔ ogya mu yamoo no muhumuhu. Metoo ne mfuturo no guu asuwa a ɛtene firi bepɔ no so no mu.


\par }{\PP \VS{22}Mohyɛɛ
{\ND{Awurade}} abufuo wɔ Tabera, Masa ne Kibrot-Hataawa nso.


\par }{\PP \VS{23}Kades-Barnea nso,
{\ND{Awurade}} somaa mo wɔ saa ɔhyɛ yi so sɛ, “Monkɔ soro hɔ nkɔfa asase a mede ama mo no”. Nanso, motiaa
{\ND{Awurade}} mo Onyankopɔn ahyɛdeɛ no na moamfa mo ho anto no so antie nʼasɛm.

\VS{24}Aane, ɛfiri sɛ mehunuu mo no, daa mosɔre tia
{\ND{Awurade}}.


\par }{\PP \VS{25}Ɛno enti na ɛberɛ a
{\ND{Awurade}} sii nʼadwene pi sɛ ɔpɛ sɛ ɔsɛe mo no, mekɔdaa nʼanim awia ne anadwo nnafua aduanan no.

\VS{26}Mebɔɔ mpaeɛ kyerɛɛ
{\ND{Awurade}} sɛ, “Otumfoɔ
{\ND{Awurade}}, nsɛe wo ɔman ne wʼagyapadeɛ a wode wo kɛseyɛ agye asi hɔ na wode wo nsa a ɛyɛ den ayi wɔn afiri Misraim no.

\VS{27}Yi wʼani firi saa nnipa asoɔdenfoɔ yi so na kae wʼasomfoɔ Abraham, Isak ne Yakob.

\VS{28}Sɛ wosɛe saa nnipa yi a, Misraimfoɔ bɛka sɛ, ‘{\ND{Awurade}} sɛee wɔn, ɛfiri sɛ, wantumi amfa wɔn ankɔ asase a ɔkaa ntam sɛ ɔde bɛma wɔn no so. Anaasɛ nso, wɔbɛka sɛ, ɔsɛee wɔn, ɛfiri sɛ, ɔtan wɔn; ɔde wɔn baa ɛserɛ so sɛ ɔrekɔkunkum wɔn.’

\VS{29}Nanso, wɔyɛ wo nkurɔfoɔ ne wʼagyapadeɛ a wonam tumi a ɛso ne wʼabasa a wama soɔ so yii wɔn.”




\par }\Chap{10}{\SH Aboɔ Ɛpono Foforɔ
\par }
{\PP \VerseOne{1}Saa ɛberɛ no,
{\ND{Awurade}} ka kyerɛɛ me sɛ, “Twa aboɔ ɛpono no mmienu te sɛ kane deɛ no na foro bra me nkyɛn wɔ bepɔ no so. Afei, yɛ dua adaka a wobɛkora wɔ mu.

\VS{2}Mɛtwerɛ nsɛm a metwerɛ guu aboɔ ɛpono mmienu a ɛdi ɛkan a wobubuu mu no bi pɛpɛɛpɛ agu so. Na wode ahyɛ adaka no mu.”


\par }{\PP \VS{3}Na mede dua okuo yɛɛ adaka, senee aboɔ ɛpono mmienu sɛ kane deɛ no, na meforoo bepɔ no a apono mmienu no kura me nsam.

\VS{4}{\ND{Awurade}} twerɛɛ Mmaransɛm Edu no a ɔdii ɛkan twerɛ firii ogya mu wɔ bepɔ no so wɔ mo nhyiamu ase no guu apono no so. Na
{\ND{Awurade}} de maa me.

\VS{5}Na mesiane firii bepɔ no so na mede aboɔ apono no bɛhyɛɛ adaka a meyɛeɛ no mu sɛdeɛ
{\ND{Awurade}} hyɛɛ me sɛ menyɛ no, na ɛwɔ hɔ bɛsi ɛnnɛ.


\par }{\PP \VS{6}Na Israelfoɔ tu firii Beerot-Bene-Yaakan kɔɔ Mosera. Ɛhɔ na Aaron wuiɛ na wɔsiee no. Aaron babarima Eleasa sii nʼanan mu, dii ɔsɔfoɔ.

\VS{7}Wɔfiri hɔ no, wɔtu kɔɔ Gudgod. Wɔfiri Gudgod hɔ no, wɔkɔɔ Yotbata, asase a nsuo abu so wɔ so.

\VS{8}Ɛhɔ na
{\ND{Awurade}} yii Lewifoɔ abusuakuo sɛ wɔnsoa
{\ND{Awurade}} apam adaka no na wɔnnyina
{\ND{Awurade}} anim nsom no na wɔmfa ne din so nhyira. Yeinom da so yɛ wɔn nnwuma de bɛsi ɛnnɛ.

\VS{9}Ne saa enti na Lewifoɔ no nni agyapadeɛ a wɔnya mu mfasodeɛ wɔ Israelfoɔ mmusuakuo mu no.
{\ND{Awurade}} no ankasa ne wɔn agyapadeɛ sɛdeɛ
{\ND{Awurade}} mo Onyankopɔn ka kyerɛɛ wɔn no.


\par }{\PP \VS{10}Sɛdeɛ maka dada no, metenaa bepɔ no so
{\ND{Awurade}} anim adaduanan awia ne anadwo ne mprenu so. Na bio,
{\ND{Awurade}} tiee me sufrɛ enti, wansɛe mo.

\VS{11}{\ND{Awurade}} ka kyerɛɛ me sɛ, “Sɔre na di ɔmanfoɔ no anim fa wɔn kɔ asase a mekaa ntam sɛ mede bɛma wɔn agyanom no so na wɔmfa no sɛ agyapadeɛ.”


\par }{\SH Monsuro
{\ND{Awurade}}
\par }
{\PP \VS{12}Enti Israel, ɛdeɛn na
{\ND{Awurade}}, mo Onyankopɔn, hwehwɛ afiri mo nkyɛn? Ɔhwehwɛ sɛ mosuro no na moyɛ nʼapɛdeɛ, na mode mo akoma ne mo kra nyinaa dɔ no na mosom no,

\VS{13}na modi
{\ND{Awurade}} ahyɛdeɛ ne ne mmara a mede rema mo ɛnnɛ yi so, na asi mo yie.


\par }{\PP \VS{14}Ɔsorosoro mu soro ne asase ne deɛ ɛwɔ mu nyinaa yɛ
{\ND{Awurade}} mo Onyankopɔn, dea.

\VS{15}Nanso,
{\ND{Awurade}} yii mo agyanom sɛ ne dɔ nhwɛsodeɛ. Na ɔyii mo a moyɛ wɔn asefoɔ gyaa ɔman biara sɛdeɛ ɛte ɛnnɛ yi.

\VS{16}Ɛno enti, momma wɔnte mo akoma mu na monnyae asoɔden no.

\VS{17}{\ND{Awurade}} mo Onyankopɔn yɛ ahene mu hene ne anyame mu nyame. Ɔyɛ Onyankopɔn kokuroko, otumfoɔ ne ɔnwanwani a ɔnkyea nʼaso na ɔnnye adanmudeɛ nso.

\VS{18}Ɔbu nwisiaa ne akunafoɔ atɛntenenee. Ɔda ne dɔ adi kyerɛ ahɔhoɔ a wɔte mo mu. Ɔma wɔn aduane ne ntoma.

\VS{19}Mo nso, ɛsɛ sɛ modɔ ahɔhoɔ, ɛfiri sɛ, mo nso ɛberɛ bi na moyɛ ahɔhoɔ wɔ Misraim asase so.

\VS{20}Ɛsɛ sɛ modi
{\ND{Awurade}} mo Onyankopɔn ni na mosom no, na moka mo ho bata ne ho. Monka ntam wɔ ne din nko ara mu.

\VS{21}Ɔyɛ mo Onyankopɔn a ɛsɛ sɛ mokamfo no. Ɔno na wayɛ anwanwadeɛ akɛseɛ a mo nyinaa ahunu bi.

\VS{22}Ɛberɛ a mo agyanom siane kɔɔ Misraim no, na wɔn dodoɔ yɛ aduɔson. Nanso afei,
{\ND{Awurade}}, mo Onyankopɔn ama moadɔre te sɛ ɔsoro nsoromma.




\par }\Chap{11}{\SH Dɔ
{\ND{Awurade}} Na Tie No
\par }
{\PP \VerseOne{1}Dɔ
{\ND{Awurade}} wo Onyankopɔn na di nʼapɛdeɛ, ne mmara ne nʼahyɛdeɛ so berɛ nyinaa.

\VS{2}Montie ɛnnɛ sɛ, ɛnyɛ mo mma na wɔnyaa osuahunu hunuu
{\ND{Awurade}} mo Onyankopɔn ntenesoɔ, ne tumi, ne basa kɛseɛ, ne nsa a watene mu,

\VS{3}nsɛnkyerɛnneɛ a ɔyɛeɛ ne nneɛma a wɔyɛɛ wɔ Misraim pɛɛ maa ebi kaa Misraimhene Farao ne ɔman mu no nyinaa.

\VS{4}Wɔanhunu dwuma a mo Onyankopɔn dii Misraim asraafoɔ, wɔn apɔnkɔ ne wɔn nteaseɛnam, anaa sɛdeɛ ɔmaa Ɛpo Kɔkɔɔ yiri faa wɔn ɛberɛ a wɔtaa mo no ne sɛdeɛ
{\ND{Awurade}} sɛee wɔn ɛberɛ a wɔtaa mo no ne sɛdeɛ
{\ND{Awurade}} sɛee wɔn de bɛsi ɛnnɛ yi.

\VS{5}Wɔanhunu sɛdeɛ na
{\ND{Awurade}} hwɛ mo so yie wɔ ɛserɛ so hɔ kɔsii sɛ mobɛduruu ha.

\VS{6}Na wɔnni hɔ enti, wɔanhunu deɛ wɔde yɛɛ Eliab a ɔyɛ Ruben aseni mma Datan ne Abiram ɛberɛ a wɔyɛɛ bɔne na asase mu bue menee wɔn ne wɔn afie ne wɔn ntomadan ne biribiara a na nkwa wɔ mu a ɛyɛ wɔn agyapadeɛ no.

\VS{7}Na mode mo ani ahunu
{\ND{Awurade}} tumi nnwuma a ɔyɛeɛ nyinaa.


\par }{\PP \VS{8}Monni mmara a merehyɛ ama mo ɛnnɛ yi so sɛdeɛ ɛbɛyɛ a, mobɛnya ahoɔden akɔfa asase a morebɛtwa Yordan akɔ so akɔfa yi,

\VS{9}na mo nna aware asase a nufosuo ne ɛwoɔ resene wɔ so a
{\ND{Awurade}} kaa ntam kyerɛɛ mo agyanom sɛ ɔde bɛma wɔn ne wɔn asefoɔ no so.

\VS{10}Asase a morebɛkɔ so no nte sɛ Misraim asase a mofiri so baeɛ no a na modua mfudeɛ a mode mo nan twa nsuka te sɛ deɛ moredua nhahannuane no.

\VS{11}Na asase a moretwa Yordan akɔfa no yɛ mmepɔ mmepɔ ne bɔnhwa a osuo tɔ wɔ hɔ yie

\VS{12}a ɛyɛ asase a
{\ND{Awurade}}, mo Onyankopɔn, hwɛ so yie. Na daa
{\ND{Awurade}} mo Onyankopɔn ani wɔ so firi afe no ahyɛaseɛ kɔsi nʼawieeɛ.


\par }{\PP \VS{13}Sɛ moto mo bo ase tie me mmara a merehyɛ ama mo ɛnnɛ yi na mode mo akoma ne mo kra nyinaa dɔ
{\ND{Awurade}}, mo Onyankopɔn, na mosom no a,

\VS{14}ɛnneɛ, ɔbɛtɔ osuo ne berɛ mu ama mo na moatumi atwa nnɔbaeɛ de bi ayɛ nsã ne ngo.

\VS{15}Ɔbɛma mo ɛserɛ pii na mo anantwie awe na mo nso mobɛdidi amee.


\par }{\PP \VS{16}Monnnane mo akoma mfiri
{\ND{Awurade}} so nkɔsom anyame foforɔ.

\VS{17}Sɛ moyɛ saa a,
{\ND{Awurade}} Abufuo no bɛhuru atia mo. Ɔbɛto ɔsoro mu, agyina osutɔ, na mo nnɔbaetwa ayɛ basaa. Na ntɛm so, mobɛwuwu wɔ asase a
{\ND{Awurade}} de rema mo no so.

\VS{18}Enti, momma me nsɛm yi ntena mo akoma mu. Momfa nkyekyere mo nsa sɛ nkaedeɛ na momfa mmɔ abotire.

\VS{19}Monkyerɛkyerɛ mo mma. Sɛ mowɔ fie anaa monam ɛkwan so, sɛ moda hɔ anaa mosɔre anɔpa a, monkyerɛkyerɛ wɔn.

\VS{20}Montwerɛ ngu mo afie aponnwa ne mo abɔntenpono ho,

\VS{21}sɛdeɛ ɛbɛyɛ a, ɔsoro da so kata asase ani yi, mo ne mo mma ase bɛdɔre wɔ asase a
{\ND{Awurade}} kaa ntam sɛ ɔde bɛma mo agyanom no so.


\par }{\PP \VS{22}Monhwɛ yie na monni mmara a merehyɛ ama mo yi so; monnante
{\ND{Awurade}}, mo Onyankopɔn, akwan so na momfa mo ho mmata ne ho mfa nkyerɛ ɔdɔ a modɔ no.

\VS{23}Ɛwom sɛ aman a wɔwɔ mo asase so yɛ den sen mo deɛ, nanso
{\ND{Awurade}} bɛpamo wɔn nyinaa.

\VS{24}Baabiara a mode mo nan bɛtia no, asase no bɛyɛ mo dea. Mo ahyeɛ bɛyɛ ɛfiri ɛserɛ so anafoɔ kɔsi Lebanon wɔ atifi fam de firi Asubɔnten Eufrate wɔ apueeɛ fam kɔsi Ntam Po no fam.

\VS{25}Obiara rentumi nsɔre ntia mo, ɛfiri sɛ,
{\ND{Awurade}}, mo Onyankopɔn, bɛto mo ho hu ne mo ho suro adi mo anim sɛdeɛ ɔhyɛɛ mo bɔ no wɔ baabiara a mobɛkɔ wɔ asase no so.


\par }{\PP \VS{26}Hwɛ, ɛnnɛ mede nhyira ne nnome resi mo anim,

\VS{27}Sɛ modi
{\ND{Awurade}}, mo Onyankopɔn, mmara a merehyɛ ama mo ɛnnɛ yi so a, ɛbɛyɛ nhyira.

\VS{28}Na sɛ mopo
{\ND{Awurade}}, mo Onyankopɔn mmara dane firi nʼakwan a merehyɛ mo ɛnnɛ yi so, kɔsom anyame foforɔ a, ɛbɛyɛ nnome.

\VS{29}Na sɛ
{\ND{Awurade}}, mo Onyankopɔn, de mo duru asase a morekɔ so akɔfa no a, monka nhyira nsɛm mfiri Gerisim Bepɔ no so na monka nnome nsɛm nso mfiri Ebal Bepɔ so.

\VS{30}Saa mmepɔ mmienu yi wɔ Asubɔnten Yordan atɔeɛ fam, asase a na Kanaanfoɔ a na wɔte Yordan subɔnhwa a ɛbɛn kuro Gilgal no te hɔ. Na wɔwɔ atɔeɛ fam a ɛbɛn More kwaeɛ no.

\VS{31}Moreyɛ atwa Yordan akɔtena asase a
{\ND{Awurade}}, mo Onyankopɔn, de rema mo no so. Sɛ mokɔfa saa asase no kɔtena so a,

\VS{32}monhwɛ yie na monni mmara ne ahyɛdeɛ a mede rema mo ɛnnɛ yi so.




\par }\Chap{12}{\SH Beaeɛ A
{\ND{Awurade}} Ayi Ama Ɔsom
\par }
{\PP \VerseOne{1}Yeinom ne mmara ne ahyɛdeɛ a ɛsɛ sɛ modi so, ɛberɛ a mote asase a
{\ND{Awurade}}, mo agyanom Onyankopɔn, de ama mo no so.

\VS{2}Sɛ motu amanaman a wɔtete hɔ no firi hɔ a, ɛsɛ sɛ mosɛe mmeammea a wɔsom wɔn anyame no nyinaa—mmepɔ no atifi, nkokoɔ no atifi ne nnua a ɛyi nhahammono no ase nyinaa.

\VS{3}Mommubu wɔn afɔrebukyia nyinaa na monyam wɔn ɔsom adum no. Momfa ogya nhye wɔn abosompɔ na mommobɔ wɔn ahoni a wɔayeyɛ no. Mompepa wɔn ahoni no din mfiri mmeammea hɔ.


\par }{\PP \VS{4}Mommfa wɔn akwan no so nsom
{\ND{Awurade}}, mo Onyankopɔn.

\VS{5}Na mmom, monhwehwɛ baabi a
{\ND{Awurade}}, mo Onyankopɔn, bɛyi afiri mo mmusuakuo mu ama mo no na montim ne din hɔ sɛ nʼatenaeɛ. Beaeɛ hɔ na ɛsɛ sɛ mokɔ.

\VS{6}Ɛhɔ na momfa mo hyeɛ afɔrebɔdeɛ mmra mmɛbɔ a mo ntotosoɔ dudu, akyɛdeɛ sononko, adeɛ a moaka ho ntam sɛ mode bɛba ne afɔrebɔdeɛ a ɛfiri akoma pa mu, mo anantwie ne mo nnwan mu mmakan nso ka ho.

\VS{7}Ɛhɔ na
{\ND{Awurade}} mo Onyankopɔn anim, mo ne mo abusuafoɔ bɛdidi na mo ani agye wɔ biribiara a mo nsa aka wɔ hɔ, ɛfiri sɛ,
{\ND{Awurade}}, mo Onyankopɔn, ahyira mo.


\par }{\PP \VS{8}Ɛnnɛ yi, deɛ mopɛ biara na moyɛ, nanso, ɛnyɛ ne kwan ne no,

\VS{9}ɛfiri sɛ, monnuruu ahomegyebea a
{\ND{Awurade}} mo Onyankopɔn de rebɛma mo no hɔ.

\VS{10}Ɛrenkyɛre biara, mobɛtwa Asubɔnten Yordan akɔtena asase a
{\ND{Awurade}}, mo Onyankopɔn, de rema mo sɛ agyapadeɛ sononko no so. Sɛ ɔma mo ahomegyeɛ ne banbɔ wɔ mo atamfoɔ ho a,

\VS{11}momfa biribiara a mɛhyɛ mo sɛ momfa mmra a ɛyɛ mo ɔhyeɛ afɔrebɔdeɛ, ntotosoɔ dudu, akyɛdeɛ sononko ne mo ɔma ahodoɔ ne mo bɔhyɛ afɔdeɛ. Momfa nkɔ beaeɛ a
{\ND{Awurade}} mo Onyankopɔn bɛyi ama mo a mobɛkamfo ne din wɔ hɔ no.

\VS{12}Mo ne mo mmammarima, mo mmammaa ne mo nkoa nyinaa nnye mo ani wɔ hɔ wɔ
{\ND{Awurade}}, mo Onyankopɔn, anim. Na monkae Lewifoɔ a wɔtete mo nkuro so no sɛ, wɔnni asase a ɛyɛ wɔn dea.

\VS{13}Monhwɛ yie na moammɔ mo hyeɛ afɔdeɛ wɔ baabiara kwa.

\VS{14}Motumi yɛ saa wɔ baabi pɔtee a
{\ND{Awurade}} ayi afiri mo mmusua asase bi mu ama mo. Ɛhɔ na motumi bɔ ɔhyeɛ afɔdeɛ na moyɛ biribiara a mɛhyɛ mo sɛ monyɛ no.


\par }{\PP \VS{15}Nanso, kuro biara a mopɛ so no, motumi kum mmoa we sɛdeɛ mokum atwe ne adabɔ no. Motumi we ɛnam dodoɔ biara a
{\ND{Awurade}}, mo Onyankopɔn, de bɛma mo. Mo nyinaa, sɛ mo ho te anaa mo ho nte no, motumi we bi.

\VS{16}Mmara a ɛbata ho ara ne sɛ, monnni mogya no. Montwa ngu fam te sɛ nsuo.

\VS{17}Ɛnsɛ sɛ modi mo afɔdeɛ, ntotosoɔ dudu a ɛfiri mo aburoo mu, mo nsã foforɔ ne ngo anaa mo anantwie ne mo nnwan abakan wɔ mo kuro mu. Biribiara a moaka ho ntam sɛ mode bɛma
{\ND{Awurade}} anaa deɛ mofiri akoma pa mu ahyɛ ho bɔ anaa akyɛdeɛ sononko biara, ɛnsɛ sɛ modi.

\VS{18}Mmom, ɛsɛ sɛ modi no wɔ
{\ND{Awurade}}, mo Onyankopɔn, anim wɔ baabi a
{\ND{Awurade}}, mo Onyankopɔn, bɛkyerɛ mo no a mo, mo mmammarima ne mo mmammaa mo nkoa ne mo mfenaa ne Lewifoɔ a wɔfiri mo nkuro mu ka mo ho. Monnye mo ani wɔ
{\ND{Awurade}}, mo Onyankopɔn anim wɔ biribiara a mobɛyɛ no ho.

\VS{19}Monhwɛ yie na moantwa Lewifoɔ no annya wɔ mmerɛ dodoɔ a mote mo asase so yi.


\par }{\PP \VS{20}Sɛ
{\ND{Awurade}}, mo Onyankopɔn, trɛ mo asase mu sɛdeɛ wahyɛ mo ho bɔ no a, ɛnneɛ, mobɛtumi awe ɛnam mmerɛ biara a mopɛ.

\VS{21}Ɛtumi ba sɛ baabi a
{\ND{Awurade}}, mo Onyankopɔn, ayi ama mo sɛ monkamfo ne din hɔ no ne mo fie kwan ware. Sɛ ɛba saa a, motumi kum mo anantwie anaa nnwan a
{\ND{Awurade}} de ama mo no bi we ɛnam no wɔ mo fie sɛdeɛ mahyɛ mo no.

\VS{22}Obi a ne ho te anaa ne ho nte tumi we ɛnam no bi sɛdeɛ mowe ɔtwe ne ɔdabɔ no.

\VS{23}Mmara a ɛwɔ ho ara ne sɛ, monnni mogya no, ɛfiri sɛ, mogya no yɛ nkwa enti ɛnsɛ sɛ modi nkwa no fra ɛnam no.

\VS{24}Mmom, monhwie mogya no ngu fam sɛ nsuo.

\VS{25}Monnni mogya no, na asi mo ne mo mma yie, ɛfiri sɛ, moayɛ deɛ ɛsɔ
{\ND{Awurade}} ani.


\par }{\PP \VS{26}Momfa mo akyɛdeɛ kronkron ne mo bɔhyɛ afɔrebɔdeɛ nkɔ beaeɛ a
{\ND{Awurade}} akyerɛ.

\VS{27}Ɛsɛ sɛ mode ɛnam ne mogya a mode bɔ ɔhyeɛ afɔdeɛ no gu Awurade mo Onyankopɔn no afɔrebukyia so. Mogya a ɛka mo afɔdeɛ foforɔ bi a mobɔ ho no, monhwie ngu
{\ND{Awurade}}, mo Onyankopɔn, afɔrebukyia no nkyɛn nanso motumi we ɛnam no.

\VS{28}Monhwɛ yie na monni me mmara so na biribiara bɛkɔ yie ama mo ne mo mma, ɛfiri sɛ, mobɛyɛ deɛ ɛsɔ
{\ND{Awurade}} mo Onyankopɔn ani.


\par }{\PP \VS{29}Sɛ
{\ND{Awurade}}, mo Onyankopɔn, sɛe aman no na mopam wɔn kɔtena wɔn asase no so a,

\VS{30}mommma ɛkwan a wɔfa so som wɔn anyame no nyɛ afidie mma mo. Mommmisa sɛ “Ɛkwan bɛn so na saa aman yi fa som wɔn anyame? Yɛpɛ sɛ yɛdi wɔn akyi.”

\VS{31}Mommfa saa ɛkwan yi so nsom
{\ND{Awurade}}, mo Onyankopɔn, ɛfiri sɛ, wɔn anyame no som mu no, wɔyɛɛ akyiwadeɛ bebree a
{\ND{Awurade}} mpɛ. Mpo, wɔhyee wɔn mmammarima ne wɔn mmammaa wɔ ogya a wɔde rebɔ afɔdeɛ ama wɔn anyame no mu.


\par }{\PP \VS{32}Monhwɛ sɛ, deɛ mahyɛ mo no nyinaa mobɛdi so; mommfa bi nka ho na monnyi bi nso mfiri mu.




\par }\Chap{13}{\SH Ahonisom Ho Kɔkɔbɔ
\par }
{\PP \VerseOne{1}Sɛ odiyifoɔ anaa obi a ɔnam daeɛso so ka ahintasɛm sɔre wɔ mo mu na ɔka nsɛnkyerɛnneɛ a ɛyɛ hu ne anwanwasɛm kyerɛ mo,

\VS{2}na sɛ nsɛnkyerɛnneɛ anaa anwanwasɛm no ba mu na ɔka sɛ, “Momma yɛnni anyame foforɔ akyi (anyame a monnim wɔn) na yɛnsom wɔn” a,

\VS{3}monntie saa odiyifoɔ anaa ɔdaeɛsofoɔ no nsɛm.
{\ND{Awurade}}, mo Onyankopɔn, resɔ mo ahwɛ sɛ modɔ no firi mo akoma ne mo kra mu nyinaa anaa.

\VS{4}{\ND{Awurade}}, mo Onyankopɔn, na ɛsɛ sɛ modi nʼakyi na ɔno na ɛsɛ sɛ mode obuo ne anidie ma no. Monni ne mmara so na monyɛ ɔsetie mma no; monsom no na momfam ne ho den.

\VS{5}Ɛsɛ sɛ wɔkum saa odiyifoɔ anaa ɔdaeɛsofoɔ no, ɛfiri sɛ, ɔkasa tia
{\ND{Awurade}}, mo Onyankopɔn, a ɔyii mo firii Misraim nkoasom asase no so no; wayere ne ho sɛ ɔpɛ sɛ ɔtwe mo firi ɛkwan a
{\ND{Awurade}}, mo Onyankopɔn, ahyɛ sɛ momfa so no so. Ɛsɛ sɛ motutu abɔnefoɔ nyinaa firi mo mu.


\par }{\PP \VS{6}Sɛ wo nuabarima, wo babarima, wo babaa, wo yere a wodɔ no anaa wʼadamfo pa bi fa sum ase ba wo nkyɛn bɛka kyerɛ wo sɛ, “Momma yɛnkɔsom anyame foforɔ, anyame a wo anaa wʼagyanom nhunuu bi da,”

\VS{7}anyame a ɛyɛ nnipa a atwa wo ho ahyia dea, sɛ wɔbɛn anaa wɔwɔ akyiri firi asase ano kɔsi ano no a,

\VS{8}mfa wo ho mma no, anaasɛ ntie no. Nhunu no mmɔbɔ. Mfa ne ho nkyɛ no na mmɔ ne ho ban nso.

\VS{9}Kum na ɛsɛ sɛ wokum no. Fa wo nsa di ɛkan kum no ansa na nnipa nyinaa de wɔn nsa abɛka ho.

\VS{10}Monsi no aboɔ nku no, ɛfiri sɛ, ɔpɛɛ sɛ ɔtwe wo firi
{\ND{Awurade}}, mo Onyankopɔn, a ɔyii mo firii Misraim nkoasom asase so no ho.

\VS{11}Afei, Israel nyinaa bɛte na wɔasuro na obiara nni hɔ a ɔbɛfiri mo mu a, ɔbɛyɛ saa adeɛ no bio.


\par }{\PP \VS{12}Sɛ ɛba sɛ mote wɔ nkuro a
{\ND{Awurade}}, mo Onyankopɔn, de rema mo no baako so sɛ

\VS{13}nnipa bɔnefoɔ bi asɔre wɔ wɔn mu adi nnipa a wɔwɔ kuro no mu anim de wɔn akɔsi bɔne mu aka sɛ, “Momma yɛnkɔsom anyame foforɔ,” anyame a monhunuu bi da a,

\VS{14}ɛsɛ sɛ mobisa mu, hwehwɛ mu yie. Na sɛ ɛyɛ nokorɛ na sɛ nhwehwɛmu ada no adi sɛ nnebɔneyɛ bi akɔ so wɔ mo mu a,

\VS{15}ɛsɛ sɛ wɔde akofena kunkum wɔn a wɔwɔ kuro no mu nyinaa. Monsɛe kuro no pasapasa, emu nnipa ne afieboa.

\VS{16}Afei, mommoaboa asadeɛ no nyinaa ano wɔ kuro no adwabɔeɛ na monhye no. Monhye kuro mu no ne emu nneɛma nyinaa mma ɛnyɛ sɛ ɔhyeɛ afɔdeɛ mma
{\ND{Awurade}}, mo Onyankopɔn. Saa kuro no nyɛ amamfo daa; ɛnsɛ sɛ wɔsane kyekyere bio.

\VS{17}Asadeɛ a wɔde agu nkyɛn sɛ wɔbɛsɛe no no, mommfa bi. Sɛ moyɛ saa a,
{\ND{Awurade}} bɛdane afiri nʼabufuhyeɛ no ho na wahunu mo mmɔbɔ. Ne yam bɛhyehye no ama mo na wama mo adɔre sɛdeɛ ɔkaa ntam hyɛɛ mo agyanom bɔ no,

\VS{18}ɛfiri sɛ, moyɛ ɔsetie ma
{\ND{Awurade}} mo Onyankopɔn, na modi ne mmara a mede rema mo ɛnnɛ yi so, na moyɛ deɛ ɛsɔ nʼani.




\par }\Chap{14}{\SH Nnuane A Ɛho Teɛ Ne Nea Ɛho Nteɛ
\par }
{\PP \VerseOne{1}Moyɛ
{\ND{Awurade}} mo Onyankopɔn mma. Ɛno enti mommotabota mo ho anaa monnnyi mo moma so mma awufoɔ,

\VS{2}ɛfiri sɛ, moyɛ nnipa kronkron ma
{\ND{Awurade}}, mo Onyankopɔn. Nnipa a wɔwɔ asase so nyinaa, mo na
{\ND{Awurade}} ayi mo sɛ nʼagyapadeɛ a ɛsom bo.


\par }{\PP \VS{3}Monnni akyiwadeɛ biara.

\VS{4}Yeinom ne mmoa a ɛsɛ sɛ mowe: nantwie, odwan, abirekyie

\VS{5}ɔforoteɛ, adowa, ɔwansane, eyuo, ɔtwe, ɛkoɔ ne abereɛ.

\VS{6}Na monni atɔteboa biara a ne tɔte mu apae mmienu na ɔpu wesa.

\VS{7}Nanso, ntɔteboa a wɔpu wesa anaa wɔn tɔte mu apae mmienu koraa mu no, monnwe yoma, adanko ne atwaboa, ɛfiri sɛ, wɔpu wesa deɛ, nanso wɔn tɔte mu mpaeɛ; wɔn ho nte mma mo.

\VS{8}Ɔprako nso ho nte. Ɛwom sɛ ne tɔte mu apae deɛ, nanso ɔmpu nwesa. Ɛnsɛ sɛ mowe ne nam anaa mode mo nsa sɔ ne funu mu koraa.


\par }{\PP \VS{9}Nsuomnam a wɔwɔ tɛtɛ ne abon nyinaa motumi we.

\VS{10}Nanso, nsuomnam a wɔnni tɛtɛ ne abon deɛ, monnwe. Wɔn ho nte mma mo.


\par }{\PP \VS{11}Anomaa biara a ne ho te no, monwe.

\VS{12}Nnomaa a ɛnsɛ sɛ mowe nie: ɔkɔdeɛ, opete, asuo so ɔkɔdeɛ,

\VS{13}ɔkompete, nkorɔma ahodoɔ nyinaa

\VS{14}kwaakwaadabi ahodoɔ nyinaa,

\VS{15}sohori, anadwo akorɔma, ɛpo so asomfena ne akorɔma ahodoɔ nyinaa,

\VS{16}ɔpatuo, ɔpatukɛseɛ, bakanoma

\VS{17}nantwinoma, opete ne ɛpo so anene,

\VS{18}ne asukɔnkɔn ahodoɔ nyinaa, asɔkwaa ne apan.


\par }{\PP \VS{19}Ntuboa a wɔnante nyinaa ho nnte mma mo; monnwe.

\VS{20}Nanso ntuboa a wɔn ho te nyinaa deɛ, monwe.


\par }{\PP \VS{21}Monnwe aboa bi a ɔno ankasa awuo. Momfa ma ɔhɔhoɔ a ɔne mo te, anaasɛ montɔn ma ɔnanani. Na mo ankasa deɛ, monnwe, ɛfiri sɛ, wɔayi mo asi nkyɛn sɛ ɔman kronkron ama
{\ND{Awurade}}, mo Onyankopɔn.

\par }{\PP Monnoa abirekyie ba wɔ ne maame nufosuo mu.


\par }{\SH Ntotosoɔ Dudu Ho Mmara
\par }
{\PP \VS{22}Mo mfuo mu nnɔbaeɛ no, monyi mu ntotosoɔ dudu a ɛyɛ nkyɛmu edu mu baako wɔ mo nnɔbaeɛ mu afe biara otwaberɛ mu.

\VS{23}Momfa saa ntotosoɔ dudu yi mmra baabi a
{\ND{Awurade}}, mo Onyankopɔn, bɛkyerɛ mo na momfa nkamfo ne din na monni wɔ nʼanim. Mo aburoo, mo nsa, mo ngo ne mo anantwie ne mo nnwan abakan mmarima nso, monyɛ wɔn saa ara. Ntotosoɔ dudu no botaeɛ ne sɛ, ɛkyerɛ mo sɛ, ɛsɛ sɛ daa mosuro
{\ND{Awurade}}, mo Onyankopɔn.

\VS{24}Sɛ beaeɛ a
{\ND{Awurade}}, mo Onyankopɔn, bɛkyerɛ mo sɛ monkamfo ne din no kwan ware firi mo fie a,

\VS{25}motumi tɔn mo afudeɛ ne mo nyɛmmoa ntotosoɔ dudu no kyɛfa gye sika de kɔ faako a
{\ND{Awurade}}, mo Onyankopɔn, akyerɛ mo hɔ.

\VS{26}Sɛ moduru hɔ a, momfa sika no ntɔ biribiara a mo kɔn dɔ, sɛ ebia, nantwie, odwan, bobesa, anaa nsã biara a ɛyɛ den ne adeɛ biara a mo kra pɛ na monni wɔ hɔ wɔ
{\ND{Awurade}} mo Onyankopɔn anim, na mo ne mo fiefoɔ ani nnye.

\VS{27}Lewifoɔ a wɔfra mo mu no, mommma mo werɛ mfiri wɔn, ɛfiri sɛ, wɔnni kyɛfa biara a wɔdi so sɛdeɛ mowɔ no.


\par }{\PP \VS{28}Mfeɛ mmiɛnsa biara awieeɛ no, momfa mo mfudeɛ ntotosoɔ dudu no mmra mmɛkora no wɔ kuro a ɛbɛn mu.

\VS{29}Momfa mma Lewifoɔ a wɔnni kyɛfa wɔ mo mu no ne ananafoɔ a wɔwɔ mo nkuro so no, nwisiaa ne akunafoɔ a wɔwɔ mo nkuro so sɛdeɛ wɔbɛtumi adidi amee. Na
{\ND{Awurade}}, mo Onyankopɔn, bɛhyira mo nnwuma nyinaa so.




\par }\Chap{15}{\SH Aka Mu Twa
\par }
{\PP \VerseOne{1}Mfirinhyia nson biara awieeɛ, montwa mo aka mu.

\VS{2}Ɛkwan a ɛsɛ sɛ mofa so nie: Ɛsɛ sɛ boseabɔni biara a wabɔ ne yɔnko Israelni bosea no, ɔde kyɛ no. Ɛnsɛ sɛ wɔdan wɔn yɔnko anaa wɔn busuani ka, ɛfiri sɛ,
{\ND{Awurade}} ɛberɛ a wɔde bosea kyɛ no aduru.

\VS{3}Saa bosea a wɔtwa mu yi ka mo yɔnkonom Israelfoɔ nko ara. Ahɔhoɔ a wɔte mo mu no nka ho.

\VS{4}Ɛnsɛ sɛ ahiafoɔ ba mo mu ɛfiri sɛ,
{\ND{Awurade}}, mo Onyankopɔn bɛhyira mo wɔ asase a ɔde rema mo sɛ mo agyapadeɛ sononko no so.

\VS{5}Sɛ moto mo bo ase di
{\ND{Awurade}} mo Onyankopɔn mmara a mede rema mo ɛnnɛ yi so a, mobɛnya saa nhyira yi.

\VS{6}{\ND{Awurade}} mo Onyankopɔn bɛhyira mo sɛdeɛ wahyɛ mo bɔ no. Mobɛbɔ aman bebree bosea nanso mo deɛ, morenkɔ aboseabɔ da. Mobɛdi aman bebree so nanso wɔrenni mo so.


\par }{\PP \VS{7}Sɛ moduru nkuro a
{\ND{Awurade}}, mo Onyankopɔn, de rema mo no so na sɛ ahiafoɔ wɔ hɔ a, mommpirim mo akoma anaa mommma mo nsam nyɛ den wɔ wɔn so.

\VS{8}Mmom, mongo mo nsam na momfɛm wɔn deɛ ɛhia wɔn.

\VS{9}Monhwɛ na moannya saa adwemmɔne yi wɔ mo tirim sɛ ɛka mu twa berɛ no reyɛ aduru so enti, obi bɛbisa mo bosea a moremma no. Sɛ moammɔ ahiafoɔ no bosea na sɛ wɔsu frɛ
{\ND{Awurade}} a, wɔbɛbu mo fɔ sɛ moayɛ bɔne.

\VS{10}Momma no akoma pa mu na
{\ND{Awurade}}, mo Onyankopɔn, bɛhyira mo ne biribiara a mobɛyɛ so.

\VS{11}Ɛberɛ biara, mobɛhunu ahiafoɔ wɔ mo mu. Ɛno enti na merehyɛ mo sɛ, biribiara a mowɔ no, mo ne ahiafoɔ ne mo nuanom Israelfoɔ nkyɛ.


\par }{\SH Asomfoɔ Ahofadie
\par }
{\PP \VS{12}Sɛ wo nua Hebrini barima anaa ɔbaa tɔn ne ho ma wo na ɔsom wo mfirinhyia nsia a, afe a ɛtɔ so nson no, gya no ɛkwan.

\VS{13}Na sɛ woregya no ɛkwan a, mma no nkɔ nsapan.

\VS{14}Fa nsa a emu go gya no ɛkwan na ma no wo nnwan no, wʼayuporebea mu adeɛ ne wo nsakyimena mu adeɛ bi. Wo ne no nkyɛ wʼadonneɛ bi a
{\ND{Awurade}}, wo Onyankopɔn, de ahyira wo no bi.

\VS{15}Monkae sɛ na moyɛ nkoa wɔ Misraim na
{\ND{Awurade}}, mo Onyankopɔn yii mo firii hɔ. Ɛno enti na mede saa mmara yi rema mo ɛnnɛ yi.


\par }{\PP \VS{16}Na sɛ ɛba sɛ wʼakoa ka kyerɛ wo sɛ, “Merennya wo hɔ nkɔ”, ɛfiri sɛ, ɔpɛ wo ne wʼabusuafoɔ asɛm na ne ho tɔ no wɔ wo nkyɛn a,

\VS{17}ɛnneɛ, fa fitiiɛ bɔne nʼaso mu na ɔnyɛ wʼakoa daa. Wo mfenaa nso, yɛ wɔn saa ara.


\par }{\PP \VS{18}Mma no nyɛ wo ya sɛ woregyaa wʼasomfoɔ no ama wɔafa wɔn ho akɔdie. Monkae sɛ, mfeɛ nsia ni no, wɔasom wo a sɛ wokɔfaa apaafoɔ sɛ wɔnsom wo a, anka wobɛtua apaafoɔ no sika mmɔho mmienu, na
{\ND{Awurade}} mo Onyankopɔn bɛhyira mo wɔ biribiara a moyɛ ho.


\par }{\SH Mmoa Mmakan
\par }
{\PP \VS{19}Mo anantwie ne mo nnwan mmakan anini no, monyi nsi hɔ mma
{\ND{Awurade}}, mo Onyankopɔn. Mo anantwie mmakan no, mommfa wɔn nkɔ mo mfuo mu nkɔyɛ nnwuma na monntwitwa mo nnwan mmakan ho nwi nso.

\VS{20}Mmom, mo ne mo abusuafoɔ, afe biara, monnwe saa mmoa yi wɔ baabi a
{\ND{Awurade}}, mo Onyankopɔn bɛyi ama mo no wɔ nʼanim.

\VS{21}Na sɛ ɛba sɛ abakan no bi adi dɛm, sɛ ebia, ɔtɔ apakye anaa nʼani afira anaa wadi ɛdɛm foforɔ bi a, mommfa no mmɔ afɔdeɛ mma
{\ND{Awurade}} mo Onyankopɔn.

\VS{22}Mmom, momfa no nyɛ aduane mma abusuafoɔ wɔ fie. Sɛ obi ho te o, sɛ ne ho nte o, ɔtumi di bi sɛdeɛ obiara tumi we ɔtwe anaa ɔdabɔ nam no.

\VS{23}Nanso, monnni mogya no. Monhwie ngu fam te sɛ nsuo.




\par }\Chap{16}{\SH Twam Afahyɛ
\par }
{\PP \VerseOne{1}Daa monni Twam Afahyɛ no wɔ ɔbosome Abib\FTNT{*}{{\FR 16:1 }{\FT{Hebrifoɔ bosome Abib no taa si Ɔbɛnem ne Oforisuo ntam.}}} no mu mma
{\ND{Awurade}}, mo Onyankopɔn, ɛfiri sɛ, ɔbosome Abib mu ɛda bi anadwo na Onyankopɔn yii mo firii Misraim.

\VS{2}Monkum anantwie anaa nnwan sɛ Twam Afahyɛ afɔrebɔdeɛ mma
{\ND{Awurade}}, mo Onyankopɔn, wɔ baabi a
{\ND{Awurade}} bɛyi sɛ atenaeɛ wɔ ne din mu.

\VS{3}Monnni burodo a mmɔreka wɔ mu; monni burodo a mmɔreka nni mu nnanson, ɛfiri sɛ, ɔherɛ so na mofirii Misraim sɛdeɛ ɛbɛyɛ a, mo nkwa nna nyinaa mobɛkae ɛberɛ a motu firii Misraim no.

\VS{4}Mommma wɔnhunu mmɔreka wɔ mo nkyɛn wɔ mo nsase nyinaa so nnanson. Mommma ɛnam a mode bɔɔ afɔdeɛ ɛda a ɛdi ɛkan no anwummerɛ no nnka ogya so nkɔsi anɔpa.


\par }{\PP \VS{5}Monnni Twam Afahyɛ no wɔ nkuro a
{\ND{Awurade}}, mo Onyankopɔn, de rema mo no so.

\VS{6}Baabi a
{\ND{Awurade}} mo Onyankopɔn bɛyi sɛ wɔnkamfo ne din wɔ hɔ no na monni Twam Afahyɛ no. Sɛ owia rekɔtɔ a na monni mfa nkae mo Misraim firi berɛ no.

\VS{7}Montoto na monwe no wɔ faako a
{\ND{Awurade}}, mo Onyankopɔn, bɛyi ama mo no. Na adeɛ kye a, monkɔ mo ntomadan mu.

\VS{8}Nnansia na momfa nni burodo a wɔmfaa mmɔreka mfraeɛ. Na ne nnanson so, nnipa no nyinaa nhyia wɔ
{\ND{Awurade}}, mo Onyankopɔn, anim. Na saa ɛda no, obiara nnyɛ adwuma.


\par }{\SH Ɔtwa Berɛ Afahyɛ
\par }
{\PP \VS{9}Ɛberɛ a wɔrebɛfiri aseɛ atwa aburoo no na monkan nnanson no.

\VS{10}Monni Nnapɛn Dapɔnna ma
{\ND{Awurade}}, mo Onyankopɔn, na mommɔ ayamyɛ afɔdeɛ sɛdeɛ nhyira a
{\ND{Awurade}}, mo Onyankopɔn, ahyira mo no sɛso so.

\VS{11}Na monnye mo ani wɔ
{\ND{Awurade}}, mo Onyankopɔn, anim wɔ baabi a ɔbɛyi sɛ atenaeɛ a wɔbɛkamfo ne din no—mone no mo mmammarima ne mo mmammaa, mo nkoa ne mo mfenaa, Lewifoɔ a wɔwɔ mo nkuro mu ne ahɔhoɔ, nwisiaa ne akunafoɔ a wɔne mo teɛ.

\VS{12}Monkae sɛ, na moyɛ nkoa wɔ Misraim enti monhwɛ yie na monni saa mmara yi nyinaa so.


\par }{\SH Asese Afahyɛ
\par }
{\PP \VS{13}Sɛ moboaboa mo ayuporobea ne mo nsakyimena mu adeɛ ano wie a, momfa nnanson nni Asese Afahyɛ no.

\VS{14}Saa afahyɛ yi bɛyɛ ahotɔ ne ahosɛpɛ berɛ ama mo ne mo abusuafoɔ, mo asomfoɔ ne Lewifoɔ, ahɔhoɔ, nwisiaa ne akunafoɔ a wɔfiri mo nkuro mu.

\VS{15}Nnanson na momfa nni saa afahyɛ yi mfa nhyɛ
{\ND{Awurade}}, mo Onyankopɔn, animuonyam wɔ baabi a ɔbɛyi, ɛfiri sɛ,
{\ND{Awurade}} mo Onyankopɔn na ɔma mo mfudeɛ bɔ pii na ɔhyira mo nnwuma nyinaa so. Saa afahyɛ yi yɛ ahosɛpɛ ma obiara.


\par }{\PP \VS{16}Afe biara mu, ɛsɛ sɛ mo mmarima hyia wɔ mo
{\ND{Awurade}}, mo Onyankopɔn anim baabi a ɔbɛyi no mprɛnsa de ma Apiti Afahyɛ, Otwa berɛ Afahyɛ ne Asese Afahyɛ no. Ɛnsɛ sɛ obiara ba
{\ND{Awurade}} anim nsapan.

\VS{17}Obiara mma deɛ ne nsa bɛso so wɔ sɛdeɛ
{\ND{Awurade}} mo Onyankopɔn ahyira no.


\par }{\SH Atemmufoɔ
\par }
{\PP \VS{18}Monsisi atemmufoɔ ne mpanimfoɔ mfiri mo mmusuakuo biara mu wɔ nkuro a
{\ND{Awurade}}, mo Onyankopɔn de rema mo no mu. Wɔbɛbu atɛntenenee wɔ nsase no nyinaa so.

\VS{19}Mommmu ntɛnkyea da biara da. Monnnye adanmudeɛ, ɛfiri sɛ, adanmudeɛ fira anyansafoɔ ani ma wɔsi gyinaeɛ de tia onyamesuroni asɛm.

\VS{20}Momma asɛntenenee nna adi sɛdeɛ ɛbɛma moatumi atena asase a
{\ND{Awurade}} mo Onyankopɔn de rema mo no so.


\par }{\SH Ahonisom
\par }
{\PP \VS{21}Monnsisi nnua biara sɛ abosompɔ wɔ
{\ND{Awurade}} mo Onyankopɔn afɔrebukyia a morebɛsi ama no no ho.

\VS{22}Saa ara nso na monnsi aboɔ adum nsom wɔn, ɛfiri sɛ, ɛyɛ
{\ND{Awurade}} mo Onyankopɔn akyiwadeɛ.




\par }\Chap{17}{\PP \VerseOne{1}Mommfa anantwie anaa nnwan a wɔadi dɛm mmɔ afɔdeɛ mma
{\ND{Awurade}}, mo Onyankopɔn, ɛfiri sɛ, ɛyɛ nʼakyiwadeɛ.


\par }{\PP \VS{2}Sɛ ɛba sɛ ɔbarima anaa ɔbaa a ɔka mo ho wɔ kuro baako bi a
{\ND{Awurade}}, mo Onyankopɔn, de rema mo no mu ayɛ bɔne wɔ
{\ND{Awurade}}, mo Onyankopɔn, anim, atia apam no

\VS{3}sɛ ɔresom anyame foforɔ anaa ɔresom owia, ɔsrane anaa ɔsoro atumfoɔ bi a mabra no, na

\VS{4}sɛ mote saa asɛm no a, monhwehwɛ mu yie. Sɛ ɛyɛ nokorɛ na wɔkɔ mu hunu sɛ ɛyɛ akyiwadeɛ na wayɛ wɔ Israel a,

\VS{5}momfa saa ɔbarima anaa ɔbaa no a wayɛ saa bɔne no mmra mo kuropɔn ɛpono ano na monsi no aboɔ nkum no.

\VS{6}Adansefoɔ baanu anaa baasa ano asɛm so na ɛsɛ sɛ wɔgyina kum saa ɔbarima no. Nanso, ɛnsɛ sɛ wɔgyina ɔdanseni baako ano asɛm so kum obi.

\VS{7}Adansefoɔ no to ɔboɔ a ɛdi ɛkan a, nnipa a wɔwɔ hɔ no nyinaa nso bɛto wɔn deɛ de akum onipa no. Saa ɛkwan yi so na mobɛfa atu onipa bɔnefoɔ ase afiri mo mu.


\par }{\SH Asɛnniiɛ
\par }
{\PP \VS{8}Sɛ wɔde nsɛm bi ba mo asɛnniiɛ a ne die yɛ mo den sɛ mobɛbu ho atɛn, sɛ ɛyɛ awudie, asɛnnie, anaasɛ ntɔkwa a, momfa wɔn nkɔ baabi a
{\ND{Awurade}}, mo Onyankopɔn, bɛkyerɛ mo no.

\VS{9}Monkɔ asɔfoɔ a wɔyɛ Lewifoɔ ne ɔtemmufoɔ a ɔte adwa mu saa ɛberɛ no nkyɛn. Mommisa wɔn na wɔnkyerɛ mo atɛn a mommuo.

\VS{10}Monni gyinaeɛ a wɔbɛsi no so pɛpɛɛpɛ wɔ beaeɛ a
{\ND{Awurade}}, mo Onyankopɔn, bɛyi ama mo no hɔ. Monhwɛ yie na monni biribiara a wɔbɛkyerɛ mo sɛ monyɛ no so pɛpɛɛpɛ.

\VS{11}Monni mmara a wɔkyerɛ mo ne gyinaeɛ a wɔbɛsi ama mo no so pɛpɛɛpɛ. Monnnane deɛ wɔka kyerɛ mo no ani. Monnkɔ nifa anaa benkum.

\VS{12}Ɔbarima a ɔbɛbu ɔtemmufoɔ anaa ɔsɔfoɔ a ɔgyina hɔ resom
{\ND{Awurade}} mo Onyankopɔn animtia no, wɔnkum no. Ɛsɛ sɛ motɔre amumuyɛsɛm ase wɔ Israel.

\VS{13}Nnipa nyinaa bɛte na wɔasuro na wɔremmu animtia bio.


\par }{\SH Ɔhene
\par }
{\PP \VS{14}Sɛ moduru asase a
{\ND{Awurade}} mo Onyankopɔn de rema mo no so na mofa tena so na moka sɛ. “Momma yɛnsi yɛn so ɔhene te sɛ aman a atwa yɛn ho ahyia no nyinaa a,”

\VS{15}monhwɛ sɛ mobɛpa obi a
{\ND{Awurade}} mo Onyankopɔn bɛyi no asi mo so ɔhene. Ɛsɛ sɛ ɔyɛ mo nuanom no mu bi. Mommfa ɔhɔhoɔ a ɔnyɛ mo nua Israelni nsi mo so ɔhene.

\VS{16}Ɛnsɛ sɛ saa ɔhene no pɛ apɔnkɔ dodoɔ sɛ nʼagyapadeɛ anaasɛ ɔma nnipa sane kɔ Misraim kɔtɔ apɔnkɔ dodoɔ wɔ hɔ, ɛfiri sɛ,
{\ND{Awurade}} aka akyerɛ mo sɛ. “Ɛnsɛ sɛ mosane kɔ mo akyi bio.”

\VS{17}Ɛnsɛ sɛ ɔware yerenom bebree anyɛ saa a, nʼakoma bɛfiri
{\ND{Awurade}} so. Ɛnsɛ sɛ ɔboaboa dwetɛ ne sika pii ano.


\par }{\PP \VS{18}Sɛ ɔtena ahennwa no so sɛ ɔhene a, ɛsɛ sɛ ɔtwerɛ mmara nwoma no wɔ mmobɔeɛ so wɔ Lewifoɔ asɔfoɔ anim na ɔfa.

\VS{19}Mmerɛ dodoɔ a ɔte ase no, ɛsɛ sɛ ɔkora mmara a ɛwɔ ne nkyɛn no na ɔkenkan no daa sɛdeɛ ɛbɛyɛ a, ɔbɛdi mmara no so na wasuro
{\ND{Awurade}} ne Onyankopɔn.

\VS{20}Kenkan a ɔkenkan no daa no remma ɔnyɛ ahantan, nhoran ne ho nkyerɛ sɛ ɔsene ne manfoɔ no. Ɛbɛsi no kwan sɛ ɔbɛtwe ne ho kakra mpo afiri saa mmara yi ho. Yei bɛsi no gyinaeɛ sɛ ɔne nʼasefoɔ bɛdi adeɛ awoɔ ntoatoasoɔ bebree so wɔ Israel.




\par }\Chap{18}{\SH Asɔfoɔ Ne Lewifoɔ Akyɛdeɛ
\par }
{\PP \VerseOne{1}Asɔfoɔ a wɔyɛ Lewifoɔ, nokorɛm Lewi abusuakuo nyinaa nni kyɛfa ne agyapadeɛ biara wɔ Israel ɔman mu te sɛ mmusuakuo a aka no. Mmom, asɔfoɔ no ne Lewifoɔ no bɛdi ogya afɔdeɛ a wɔbɔ ma
{\ND{Awurade}} no bi sɛ wɔn agyapadeɛ.

\VS{2}Israelfoɔ mu deɛ, wɔrennya agyapadeɛ biara sɛ wɔn ankasa kyɛfa.
{\ND{Awurade}} ankasa bɛyɛ wɔn kyɛfa sɛdeɛ ɔhyɛɛ wɔn bɔ no ara.


\par }{\PP \VS{3}Yei ne kyɛfa a asɔfoɔ no bɛnya afiri anantwie ne odwan a nnipa no de bɛbɔ afɔdeɛ no mu: nʼabati, nʼapantan ne nʼayamdeɛ.

\VS{4}Afei, momma wɔn mo aburookan mu adeɛ, nsã foforɔ ne ngo ne nwi a ɛdi ɛkan a wɔtwitwa firi odwan ho.

\VS{5}Ɛfiri sɛ,
{\ND{Awurade}}, mo Onyankopɔn, ayi Lewifoɔ afiri mo mmusuakuo nyinaa mu sɛ wɔnnyina, nsom daa wɔ
{\ND{Awurade}} din mu.


\par }{\PP \VS{6}Sɛ Lewini bi pɛ na ɔfiri mo nkuro no mu biara a ɔte so mu wɔ Israel kɔ baabi a
{\ND{Awurade}} ayi a,

\VS{7}ɔtumi som wɔ
{\ND{Awurade}}, ne Onyankopɔn, din mu te sɛ deɛ ne nkurɔfoɔ Lewifoɔ a wɔsom wɔ hɔ wɔ
{\ND{Awurade}} anim no yɛ no ara.

\VS{8}Sɛ mpo wanya sika bi afiri abusua agyapadeɛ bi tɔn mu a, wɔde ne kyɛfa a ɛwɔ afɔrebɔdeɛ no mu sɛ Lewini no bɛma no sɛ asɛdeɛ.


\par }{\SH Nneyɛɛ A Ɛyɛ Akyiwadeɛ
\par }
{\PP \VS{9}Sɛ monya duru asase a
{\ND{Awurade}}, mo Onyankopɔn, de rema mo no so a, monhwɛ yie na moansua amanaman a ɛwɔ hɔ no amanneɛ a ɛyɛ akyiwadeɛ.

\VS{10}Mommma wɔnnhunu sɛ mo mu bi de ne babarima anaa ne babaa abɔ ɔhyeɛ afɔdeɛ. Na mommma mo nnipa no nnyɛ akɔmfoɔ a wɔhyɛ abosom nkɔm, abayifoɔ ne abisakorɔfoɔ, ne ntafowayifoɔ

\VS{11}ne nkaberɛkyerefoɔ ne asamanfrɛfoɔ, adutofoɔ a ɔbisa afunu.

\VS{12}Obiara a ɔyɛ saa adeɛ yi bi no yɛ
{\ND{Awurade}} akyiwadeɛ na saa akyiwadeɛ yi enti,
{\ND{Awurade}}, mo Onyankopɔn, bɛpamo saa aman no afiri mo anim.

\VS{13}Na wɔmmfa so bi nto mo so wɔ
{\ND{Awurade}}, mo Onyankopɔn, anim.


\par }{\SH Odiyifoɔ
\par }
{\PP \VS{14}Aman a morekɔtu wɔn yi tie wɔn a wɔpɛ abayisɛm ne nkɔmhyɛsɛm. Nanso mo deɛ,
{\ND{Awurade}}, mo Onyankopɔn, mma mo kwan sɛ monyɛ saa.

\VS{15}{\ND{Awurade}}, mo Onyankopɔn, bɛyi odiyifoɔ a ɔte sɛ me afiri mo Israelfoɔ yi ara mu. Ɛsɛ sɛ moyɛ ɔsetie ma no.

\VS{16}Saa na mo ankasa mobisaa
{\ND{Awurade}}, mo Onyankopɔn, ɛberɛ a mohyiaa wɔ Horeb no. Mosrɛɛ sɛ mompɛ sɛ mote
{\ND{Awurade}}, mo Onyankopɔn, nne anaa mohunu egyadɛreɛ bio, ɛfiri sɛ, mosuro sɛ anhwɛ a, mobɛwuwu.


\par }{\PP \VS{17}Na
{\ND{Awurade}} buaa sɛ, “Mɛyɛ wɔn abisadeɛ ama wɔn.

\VS{18}Mɛda odiyifoɔ te sɛ wo adi afiri wɔn nkurɔfoɔ Israelfoɔ mu. Mɛkyerɛ saa odiyifoɔ no asɛm a mɛhyɛ no sɛ ɔnka nkyerɛ nnipa no, na ɔbɛka akyerɛ wɔn.

\VS{19}Obiara a wantie asɛm a odiyifoɔ no bɛka wɔ me din mu no, mʼankasa me ne ɔsoɔdenfoɔ no bɛdi.

\VS{20}Na odiyifoɔ biara a ɔnam onyame foforɔ bi so ka asɛm anaa ɔdi atorɔ wɔ me din mu no bɛwu.”


\par }{\PP \VS{21}Mobɛbisa mo ho sɛ, “Ɛbɛyɛ dɛn na yɛahunu sɛ adiyisɛm no firi
{\ND{Awurade}} anaasɛ ɛmfiri no?”

\VS{22}Sɛ odiyifoɔ no hyɛ nkɔm wɔ
{\ND{Awurade}} din mu na amma mu a, na ɛnyɛ
{\ND{Awurade}} na ɔde asɛm no maeɛ. Na ɛkyerɛ sɛ, saa odiyifoɔ no ara kaa ɔno ankasa nʼasɛm bi kwa enti ɛnsɛ sɛ wɔsuro no.




\par }\Chap{19}{\SH Dwanekɔbea Nkuropɔn
\par }
{\PP \VerseOne{1}Sɛ
{\ND{Awurade}} mo Onyankopɔn sɛe aman a ɔde wɔn nsase rema mo na sɛ mopam wɔn na motena wɔn nkuro no mu ne wɔn afie mu a,

\VS{2}monyi nkuropɔn mmiɛnsa\FTNT{*}{{\FR 19:2 }{\FT{Yei yɛ nkuropɔn mmiɛnsa a ɛbɛkaa baako a na ɛwɔ hɔ dada a na ɛwɔ Yordan apueeɛ fam sɛ dwanekɔbea no. Na yeinom wɔ Yordan atɔeɛ fam.}}} a ɛwɔ asase no mfimfini a
{\ND{Awurade}}, mo Onyankopɔn, de rema mo afa no.

\VS{3}Monyiyi akwan nkɔ hɔ na monkyɛ asase a
{\ND{Awurade}}, mo Onyankopɔn, de rema mo sɛ agyapadeɛ no mu mmiɛnsa sɛdeɛ ɛbɛyɛ a, sɛ obi kum obi a, ɔbɛdwane akɔ hɔ.


\par }{\PP \VS{4}Sɛ obi anhyɛ da na ɔkum obi a ɔnni ne ho menasepɔ anaa ɔntan no dada a, onipakumfoɔ no tumi dwane kɔ saa nkuropɔn yi biara so de gye ne ho nkwa.

\VS{5}Sɛ ebia, obi ne ne yɔnko bi kɔ wiram rekɔbu nnua na sɛ ɛba sɛ ɔbaako de abonnua rebu dua bi na sɛ abonnua no hɔn firi ne dua mu kumm ne yɔnko no a, saa asɛm yi mu no, onipakumfoɔ no tumi dwane kɔ nkuropɔn no baako so de gye ne ho nkwa.

\VS{6}Sɛ dwanekɔbea biara mmɛn hɔ a, ɔtaafoɔ bi bɛtumi ataa onipakumfoɔ no akum no. Sɛ ɛba saa a, ɛkyerɛ sɛ, wɔakum onipakumfoɔ no wɔ ɛberɛ a wanhyɛ da akum obi. Wankum onipa, na mmom deɛ ɔyɛeɛ yɛ asiane.

\VS{7}Ne saa enti na merehyɛ mo sɛ monyi nkuropɔn mmiɛnsa nsi nkyɛn no.


\par }{\PP \VS{8}Sɛ
{\ND{Awurade}} mo Onyankopɔn trɛ mo ɔman mu sɛdeɛ ɔkaa ho ntam kyerɛɛ mo agyanom na ɔde asase no nyinaa ma mo sɛdeɛ ɔhyɛɛ wɔn ho bɔ no a,

\VS{9}ɛsɛ sɛ moyi nkuropɔn mmiɛnsa si nkyɛn. Sɛ moto mo bo ase di mmara a mehyɛɛ mo no so ɛnnɛ yi sɛ monnɔ
{\ND{Awurade}} mo Onyankopɔn na monnante nʼakwan so a, ɛnneɛ, ɔde asase no bɛma mo.

\VS{10}Monyɛ yei, sɛdeɛ ɛbɛyɛ a, wɔnhwie mogya a ɛnni fɔ no ngu wɔ mo asase a
{\ND{Awurade}}, mo Onyankopɔn, de rema mo sɛ mo agyapadeɛ no so, na moanni mogyahwieguo no ho fɔ.


\par }{\PP \VS{11}Sɛ obi tan obi enti ɔhyɛ da kɔtɛ no kumm no na ɔdwane kɔ nkuropɔn no bi so kɔtɛ a,

\VS{12}ɛsɛ sɛ mpanimfoɔ a wɔwɔ ne kuro no mu hɔ no soma ma wɔkɔpɛ no ma wɔsane de no ba kuropɔn no mu ma owufoɔ no nkurɔfoɔ nso kum no bi.

\VS{13}Mommma onipakumfoɔ no asɛm nha mo. Monyi wɔn a wɔdi awudie ho fɔ wɔ Israel nyinaa mmra, sɛdeɛ ɛbɛyɛ a, biribiara bɛkɔ yie ama mo.


\par }{\PP \VS{14}Sɛ moduru asase a
{\ND{Awurade}}, mo Onyankopɔn, de rema mo sɛ agyapadeɛ sononko no so a, monntutu ɛhyeɛ a mo agyanom atoto ngu mmfa so nwia obi asase.


\par }{\SH Adansefoɔ
\par }
{\PP \VS{15}Mommmu obi a ɔdanseni baako abɛdi atia no no fɔ. Soboɔ bɛdi mu ɛberɛ a nnipa baanu anaa baasa abɛdi adanseɛ.


\par }{\PP \VS{16}Sɛ atorɔ danseni bi ba bɛbɔ obi amumuyɛ bi ho kwaadu a,

\VS{17}ɛnneɛ, ɛsɛ sɛ kwaadubɔni no ne onipa a wabɔ no kwaadu no nyinaa ba asɔfoɔ ne atemmufoɔ a wɔreyɛ
{\ND{Awurade}} adwuma no anim.

\VS{18}Ɛsɛ sɛ wɔto wɔn bo bisa nnipa no nsɛm mu yie. Na sɛ wɔhunu sɛ kwaadubɔni no retwa atorɔ a,

\VS{19}wɔde asotwe a anka ɛsɛ sɛ wɔde ma onipa a wɔabɔ no kwaadu no bɛma no. Sɛ mofa saa ɛkwan yi so a, mobɛtu amumuyɛsɛm nyinaa afiri mo mu.

\VS{20}Wɔn a wɔbɛte no bɛsuro sɛ wɔbɛyɛ saa bɔne no bi.

\VS{21}Monnhunu obiara mmɔbɔ! Mo mmara a ɛsɛ sɛ modi so no yɛ nkwa nsi nkwa ananmu, ani nsi ani ananmu, ɛse nsi ɛse ananmu, nsa nsi nsa ananmu, ɛnan nsi ɛnan ananmu.




\par }\Chap{20}{\SH Akodie Ho Nkyerɛkyerɛ
\par }
{\PP \VerseOne{1}Sɛ mokɔ ɔko de tia mo atamfoɔ na mohunu apɔnkɔ ne nteaseɛnam ne akodɔm a wɔdɔɔso sen mo a, monnsuro wɔn.
{\ND{Awurade}}, mo Onyankopɔn, a ɔyii mo firii Misraim no bɛka mo ho.

\VS{2}Sɛ morebɛkɔ ɔko a, ɔsɔfoɔ no bɛba abɛkasa akyerɛ akodɔm no.

\VS{3}Ɔbɛka sɛ, “Montie me, mo Israel mmarima! Ɛnnɛ, morekɔ ɔsa yi, mommma mo akoma ntu! Mommma mo abasa mu mmu, na momma mo ho mpopo.

\VS{4}Na
{\ND{Awurade}}, mo Onyankopɔn, na ɔne mo rekɔ. Ɔbɛko atia mo atamfoɔ no ama mo, na moadi nkonim.”


\par }{\PP \VS{5}Akodɔm mpanimfoɔ no bɛbisa akodɔm no sɛ, “Mo mu bi asi ɛdan foforɔ a ɔntenaa mu da? Sɛ obi wɔ ha saa a, ɔnsane nkɔ! Ebia na wɔakum no wɔ ɔko no mu na ama obi akɔtena mu!

\VS{6}Obi wɔ ha a wadɔ bobefuo na ɔnnii mu aba da? Sɛ obi wɔ ha saa a, ɔnsane nkɔ! Ebia na wɔakum no wɔ ɔko no mu, na ama obi akɔdi mu aba.

\VS{7}Obi wɔ ha a wagye ɔbaa bi awadeɛ? Sɛ obi wɔ ha saa a, ɔnsane nkɔ! Ebia na wɔakum no wɔ ɔko no mu, na ama obi akɔware ne siyere no.”

\VS{8}Afei, mpanimfoɔ bɛkɔ so abisa sɛ, “Mo mu bi suro anaa nʼakoma atu? Ɛnneɛ, ɔnkɔ fie sɛdeɛ ɛbɛyɛ a, ne nuammarima nso akoma ntu.”

\VS{9}Sɛ mpanimfoɔ no wie akodɔm no kasakyerɛ a, afei wɔbɛpa asahene asisi wɔn ano.


\par }{\PP \VS{10}Sɛ mobɛn kuro biara a morekɔto ahyɛ wɔn so no ano a, deɛ ɛdi ɛkan no, monkyerɛ nnipa no asomdwoeɛ nhyehyɛeɛ a mowɔ ma wɔn.

\VS{11}Sɛ wɔpene mo nhyehyɛeɛ no so na wɔbue wɔn apono ma mo a, nnipa a wɔwɔ mu no nyinaa, mobɛhyɛ wɔn ama wɔasom mo.

\VS{12}Na sɛ wɔampene asomdwoeɛ nhyehyɛeɛ no so na sɛ wɔse wɔne mo bɛko a, ɛnneɛ, monto nhyɛ kuro no so.

\VS{13}Sɛ
{\ND{Awurade}}, mo Onyankopɔn, dane kuro no hyɛ mo nsa a, monkum kuro no mu mmarima nyinaa.

\VS{14}Nanso, ɛyɛ a momfa kuro no mu mmaa, mmɔfra, nyɛmmoa ne asadeɛ a aka nyinaa sɛ agyapadeɛ. Momfa asadeɛ no nyinaa a
{\ND{Awurade}} de ama mo no.

\VS{15}Saa nhyɛ yi fa nkuro a ɛwɔ akyiri nko ara ho, na ɛnyɛ nkuro a ɛwɔ bɔhyɛ asase no so.


\par }{\PP \VS{16}Na amanaman nkuro a
{\ND{Awurade}}, mo Onyankopɔn, de rema mo sɛ agyapadeɛ sononko no deɛ, monsɛe biribiara a nkwa wɔ mu wɔ hɔ no.

\VS{17}Monsɛe Hetifoɔ, Amorifoɔ, Kanaanfoɔ, Perisifoɔ, Hewifoɔ ne Yebusifoɔ pasaa sɛdeɛ
{\ND{Awurade}}, mo Onyankopɔn, hyɛɛ mo no.

\VS{18}Sɛ ɛba saa a, ɛremma nnipa a wɔte asase no so no nkyerɛ mo akyiwadeɛ ho amanneɛ a wɔnam so somm wɔn anyame a anka ɛbɛma mo ayɛ bɔne a emu yɛ duru atia
{\ND{Awurade}}, mo Onyankopɔn, no.


\par }{\PP \VS{19}Sɛ moretua kuropɔn bi na ɔko no rekɔ so a, monnsɛe nnua. Monni nnuaba no na monntwitwa nnua no ngu. Nnua no nyɛ atamfoɔ a ɛsɛ sɛ moto hyɛ so!

\VS{20}Nanso, motumi twa nnua a monim sɛ ɛnyɛ aduane. Momfa nyɛ deɛ ɛho hia mo mfa ntua kuro no kɔsi sɛ ɛbɛdi nkoguo.




\par }\Chap{21}{\SH Awudie A Wɔnnim Owudifoɔ No Ho Mpata
\par }
{\PP \VerseOne{1}Sɛ wɔhunu sɛ wɔakum obi da afuom wɔ asase a
{\ND{Awurade}}, mo Onyankopɔn, de rema mo no so, na sɛ monnim owudifoɔ no a,

\VS{2}mo ntuanofoɔ ne atemmufoɔ bɛkɔ akɔsusu ɛkwan a ɛda deɛ owufoɔ no da hɔ ne kuro a ɛbɛn no ntam.

\VS{3}Afei, mpanimfoɔ a wɔwɔ kuro a ɛbɛn owufoɔ no pɛɛ no mfa nantwie ba a ɔnyɛɛ adwuma da na ɔntwee funtumfidie da,

\VS{4}na wɔnni nʼanim mfa no nkɔ subɔnhwa a wɔmfuntum anaa wɔnnuaa hwee wɔ hɔ da na nsuo resene wɔ mu mu. Subɔnhwa no mu na ɛsɛ sɛ wɔbu nantwie ba no kɔn mu.

\VS{5}Lewifoɔ asɔfoɔ bɛba hɔ, ɛfiri sɛ,
{\ND{Awurade}}, mo Onyankopɔn, ayi wɔn sɛ wɔnka asɛm na wɔnhyira wɔ
{\ND{Awurade}} din mu. Na wɔn na wɔsi asɛnnie ne asotwe so dua.

\VS{6}Kuro a ɛbɛn efunu no mu mpanimfoɔ no, ɛsɛ sɛ wɔhohoro wɔn nsa gu nantwie ba a wɔbuu ne kɔn mu no so.

\VS{7}Na afei wɔbɛka sɛ, “Ɛnyɛ yɛn nsa na yɛhwiee mogya yi guiɛ na yɛanhunu nso.

\VS{8}Ao,
{\ND{Awurade}}, fa kyɛ wo ɔman Israel a wogyee wɔn no. Mfa mogya a ɛdi bem yi ho so nto wo nnipa Israel so.” Wɔwie yei a, na ɛkyerɛ sɛ, wɔayi ɛso a ɛda wɔn so no afiri wɔn so.

\VS{9}Sɛ wɔdi saa nkyerɛkyerɛ yi so na wɔyɛ deɛ ɛtene wɔ
{\ND{Awurade}} ani so a, na moayi awudie no ho afɔbuo afiri mo atenaeɛ hɔ.


\par }{\SH Mmaa Nnommumfoɔ Awadeɛ
\par }
{\PP \VS{10}Sɛ mokɔ ɔko tia mo atamfoɔ na
{\ND{Awurade}} mo Onyankopɔn dane wɔn hyɛ mo nsa na mofa wɔn nnomum,

\VS{11}na sɛ wɔn mu no, mohunu ɔbaa ɔhoɔfɛfoɔ bi a mopɛ sɛ mofa no sɛ ɔyere a, motumi ware no.

\VS{12}Momfa no mmra mo fie na monyi ne ti, ntwitwa ne mmɔwerɛ,

\VS{13}na monyi ntadeɛ a na ɛhyɛ no wɔ ɛberɛ a mokyeree no no ngu hɔ. Na watena mo fie asu nʼagya ne ne maame bosome akyi no, motumi kɔ ne ho ma ɔyɛ ɔyere.

\VS{14}Sɛ mo ani nnye ne ho a, momma no nkɔ baabiara a ɔpɛ sɛ ɔkɔ. Monntɔn no na monnyɛ no sɛ afenaa, ɛfiri sɛ, moagu nʼanim ase.


\par }{\SH Abakan Ho Asɛm
\par }
{\PP \VS{15}Sɛ ɔbarima wɔ yerenom baanu na ɔdɔ ɔbaako kyɛn deɛ ɔka ho no, na wɔn baanu no nyinaa, wɔn mu biara ne no wɔ ɔbabarima nanso nʼabakan no yɛ ɔyere a ɔmpɛ nʼasɛm no babarima,

\VS{16}na sɛ ɔhyɛ nsamanseɛ de ma ne mmammarima a, ɛnsɛ sɛ ɔde kyɛfa kɛseɛ no ma ɔbabarima kumaa a ɔyɛ ne yere a ɔdɔ no no babarima.

\VS{17}Ɔbɛfa ne babarima a ɔyɛ ɔyere a ɔmpɛ nʼasɛm no sɛ nʼabakan no, na wanam so ama no nʼagyapadeɛ no mmɔho mmienu. Saa ɔbabarima no yɛ nʼagya no ahoɔden nsɛnkyerɛnneɛ a ɛdi ɛkan. Ɛno enti, abakan kyɛfa yɛ ne dea.


\par }{\SH Ɔbabarima A Ɔte Atua
\par }
{\PP \VS{18}Sɛ ɔbarima bi wɔ ɔbabarima a ɔyɛ asoɔden ne otuatefoɔ a ɔntie nʼagya ne ne maame asɛm a nso wɔtene ne so a,

\VS{19}deɛ ɛsɛ sɛ ɛba ara ne sɛ, agya no ne maame no de wɔn babarima no bɛkɔ mpanimfoɔ a wɔhwɛ kuro no so no anim.

\VS{20}Ɛsɛ sɛ wɔpae mu ka sɛ, “Yɛn babarima yi yɛ asoɔden ne otuatefoɔ a ɔntie yɛn asɛm. Ɔyɛ onipa teta kɔwensani.”

\VS{21}Ɛba saa a, ɛsɛ sɛ mmarima a wɔwɔ kuro no mu nyinaa si no aboɔ kum no. Ne saa no, monam so bɛpamo saa bɔne a aba mo mu no, na Israel nyinaa bɛte, na abɔ wɔn hu.


\par }{\SH Mmara Ahodoɔ
\par }
{\PP \VS{22}Sɛ obi yɛ amumuyɛsɛm bi a ɛfata owuo na enti wɔkum no na wɔde no sɛn dua so a,

\VS{23}ɛnsɛ sɛ ɔsɛne dua no so ma adeɛ kye so. Ɛsɛ sɛ ɛda no ara, wɔsie amu no, ɛfiri sɛ, obiara a wɔsɛn no dua so saa no yɛ Onyankopɔn nnome. Monngu asase a
{\ND{Awurade}}, mo Onyankopɔn, de rema mo sɛ agyapadeɛ sononko no ho fi.




\par }\Chap{22}{\PP \VerseOne{1}Sɛ wohunu sɛ obi nantwie anaa sɛ ne dwan nam basabasa a, ɛnyɛ sɛdeɛ wonhunuu no. Kyere no kɔma ne wura.

\VS{2}Sɛ ne wura nte mmɛn wo, anaasɛ wonnim no a, fa no kɔ wo fie kɔsi sɛ ne wura no bɛba abɛhwehwɛ no na fa nʼaboa ma no.

\VS{3}Sɛ wohunu wo nua bi afunumu anaa ne ntoma anaa ne biribi a ayera wɔ ɛkwan no so a, yɛ no saa ara. Mmu wʼani ngu so.


\par }{\PP \VS{4}Sɛ wohunu sɛ wo nua bi afunumu anaa ne nantwie da ɛkwan mu a, nhwɛ nkyɛn. Kɔboa wo yɔnko no na ɔmma aboa no nsɔre.


\par }{\PP \VS{5}Ɛnsɛ sɛ ɔbaa hyɛ mmarima atadeɛ, saa ara nso na ɛnsɛ sɛ ɔbarima hyɛ mmaa atadeɛ, ɛfiri sɛ, wɔn a wɔyɛ yei yɛ
{\ND{Awurade}}, mo Onyankopɔn, akyiwadeɛ.


\par }{\PP \VS{6}Sɛ wokɔto sɛ anomaa pirebuo da ɛkwankyɛn, sɛ ɛhyɛ dua mu anaa ɛda fam na sɛ anomaa no maame te ne ba no ho anaa ɔbutu nkosua so a, mfa anomaa no maame ne ne ba no nkɔ.

\VS{7}Wotumi fa ne ba no, nanso hwɛ no yie sɛ wobɛma ne maame no akɔ sɛdeɛ ɛbɛsi wo yie, na wo nkwa nna aware.


\par }{\PP \VS{8}Sɛ wosi ɛdan foforɔ a, si ban fa wo ɛdan no atifi ho nyinaa, na obi amfiri hɔ ante anhwe na woamfa mogyahwie ho asodie anto wo ne wo ɛdan no so.


\par }{\PP \VS{9}Wo bobefuo no, nnua nnɔbaeɛ foforɔ biara wɔ bobe no ntam. Sɛ woyɛ saa a, wonni ho kwan sɛ wote bobe aba wɔ bobefuo no mu anaasɛ nnɔbaeɛ foforɔ no so aba biara.


\par }{\PP \VS{10}Mfa nantwie ne afunumu mmɔ mu mfuntum afuo.


\par }{\PP \VS{11}Mfira ntoma a wɔde kuntu ne serekye afra anwono.


\par }{\PP \VS{12}Sɛ wopam atadeɛ a, yɛ mpɛsɛe wɔ nʼahinanan ɛnan no biara ano.


\par }{\SH Nneyɛɛ A Ɛmfata Wɔ Awadeɛ Mu
\par }
{\PP \VS{13}Sɛ ɔbarima ware ɔbaa na ɔne no da na akyire no, ɔmpɛ no bio,

\VS{14}na enti ɔka ne ho asɛmmɔne, bɔ no edin bɔne sɛ, “Mewaree no no, manhunu sɛ ɔyɛ ɔbaabunu,”

\VS{15}a, ɔbaa no agya ne ne maame wɔ ho ɛkwan sɛ wɔde adansedie a ɛkyerɛ sɛ wɔn babaa no yɛ ɔbaabunu bɛkyerɛ kuro no mpanimfoɔ wɔ kuro no ɛpono ano.

\VS{16}Ɛsɛ sɛ ɔbaa no agya ka kyerɛ wɔn sɛ, “Mede me babaa maa ɔbarima yi awadeɛ nanso ɔse ɔmpɛ no bio.

\VS{17}Wabɔ no kwaadu agu nʼanim ase aka sɛ, ɔwaree no no wahunu sɛ ɔnyɛ ɔbaabunu. Nanso adansedeɛ a ɛkyerɛ sɛ ɔyɛ ɔbaabunu no nie.” Afei, wɔbɛtrɛ ntoma no mu wɔ atemmufoɔ no anim.

\VS{18}Atemmufoɔ no bɛtwe ɔbarima no aso.

\VS{19}Wɔbɛbɔ no ka dwetɛ kilogram baako sɛ wahyɛ da agu Israel ɔbaabunu no anim ase sɛ ɔnyɛ ɔbaabunu. Wɔbɛtua sika no ama ɔbaa no agya. Afei, ɔbabaa no bɛyɛ ɔbarima no yere a ɔrennyaa no bio.


\par }{\PP \VS{20}Sɛ ɛkɔba sɛ kwaadu a wɔde bɔɔ no no yɛ, na wɔannya adansedeɛ a ɛfa ne baabunuyɛ no ho ankyerɛ a,

\VS{21}wɔde ɔbaa no bɛba nʼagya fie abɔntenpono ano na kurom hɔ mmarima asi no aboɔ wɔ hɔ akum no. Ɔnam adwamammɔ so ayɛ animguaseɛ bɔne wɔ Israel ɛberɛ a ɔne nʼawofoɔ te. Ɛsɛ sɛ wɔpepa saa bɔne no firi mo mu.


\par }{\PP \VS{22}Sɛ wɔhunu sɛ ɔbarima bi ne ɔbarima foforɔ bi yere da a, ɛsɛ sɛ wɔkum ɔbarima a ɔne ɔbaa no daeɛ no ne ɔbaa no nyinaa. Ɛsɛ sɛ motu saa bɔne no ase wɔ Israel.


\par }{\PP \VS{23}Sɛ ɔbarima bi hyia ababaawa a ɔyɛ ɔbaabunu a ɔne obi ahyehyɛ awadeɛ na ɔbarima no ne ababaawa no da, na sɛ saa asɛm no sii kuro no mu a,

\VS{24}ɛsɛ sɛ mode wɔn baanu no kɔ kuro no apono ano kɔsi wɔn aboɔ kum wɔn. Ababaawa no di fɔ, ɛfiri sɛ, wɔanteateam ampɛ mmoa. Ɛsɛ sɛ ɔbarima no nso wu, ɛfiri sɛ, wafa obi yere. Saa ɛkwan yi so na monam bɛtu bɔne afiri asase no so.


\par }{\PP \VS{25}Sɛ ɔbarima bi hyia ɔbaa a obi ahyehyɛ no awadeɛ wɔ baabi a ɛnyɛ wɔn ɔman mu, na ɔbarima no hyɛ no ne no da a, ɛsɛ sɛ wɔkum saa ɔbarima no.

\VS{26}Monnyɛ ababaawa no biribiara, ɛfiri sɛ, ɔnyɛɛ akunneɛ biara. Saa asɛm yi te sɛ obi a wato ahyɛ ne yɔnko so akum no.

\VS{27}Esiane sɛ ɔbarima no hyɛɛ no ne no daeɛ wɔ wiram enti, wɔfa no sɛ, ɔteateaam nanso wannya ɔgyefoɔ biara annye no.


\par }{\PP \VS{28}Sɛ wɔkyere ɔbarima bi a ɔne ababaawa bi a obi ne no nhyehyɛeɛ awadeɛ ada a,

\VS{29}ɛsɛ sɛ ɔtua dwetɛ kilogram mmienu ne fa ma ababaawa no agya. Na ɛno akyi, ɛsɛ sɛ ɔbarima no ware ababaawa no, ɛfiri sɛ, wagu nʼanim ase na ɔrentumi nnyae no awadeɛ da.


\par }{\PP \VS{30}Ɔbarima biara nni ho ɔkwan sɛ ɔne nʼagya yere da, ɛnsɛ sɛ ɔgu nʼagya mpa ho fi.




\par }\Chap{23}{\SH Nnipa A Wɔmfata Awurade Badwa Asekɔ
\par }
{\PP \VerseOne{1}Ɔbarima a wɔasa no anaa wɔatwa ne barima atwene no mmma
{\ND{Awurade}} badwa ase.


\par }{\PP \VS{2}Wɔn a wɔyɛ mpena mma ne wɔn asefoɔ kɔsi awoɔ ntoatoasoɔ a ɛtɔ so edu no mmma
{\ND{Awurade}} badwa ase.


\par }{\PP \VS{3}Amonfoɔ anaa Moabfoɔ anaa sɛ wɔn asefoɔ kɔsi awoɔ ntoatoasoɔ edu no mu biara mmma
{\ND{Awurade}} badwa ase.

\VS{4}Saa aman yi annye mo, amma mo aduane anaa sɛ nsuo ɛberɛ a mofiri Misraim reba no. Mmom, wɔkɔbɔɔ Beor babarima Balaam a ɔfiri Petor a ɛwɔ Mesopotamia paa sɛ ɔmmɛdome mo.

\VS{5}Nanso
{\ND{Awurade}}, mo Onyankopɔn, antie Balaam. Ɔdanee nnome no ma ɛyɛɛ nhyira maa mo, ɛfiri sɛ,
{\ND{Awurade}} mo Onyankopɔn dɔ mo.

\VS{6}Na sɛ mote ase yi, mommmoa Amonfoɔ ne Moabfoɔ ɛkwan biara so da biara da.


\par }{\PP \VS{7}Monnkyiri Edomfoɔ anaa Misraimfoɔ, ɛfiri sɛ, Edomfoɔ yɛ mo nuanom na motenaa Misraimfoɔ nso mu sɛ ahɔhoɔ.

\VS{8}Misraimfoɔ awoɔ ntoatoasoɔ mmiɛnsa a wɔne mo firii Misraim no bɛkɔ
{\ND{Awurade}} badwa ase.


\par }{\SH Atenaeɛ Hɔ Afideɛ
\par }
{\PP \VS{9}Sɛ mokɔ ɔko de tia mo atamfoɔ a, montwe mo ho mfiri deɛ ɛho nte biara ho.

\VS{10}Sɛ ɔbarima bi ho gu fi ɛsiane anadwo mu ahobaa a, ɛsɛ sɛ ɔfiri atenaeɛ hɔ kɔtena baabi ɛda mu no nyinaa.

\VS{11}Ɛduru anwummerɛ a, ɛsɛ sɛ ɔdware na owia kɔtɔ a, ɔnsane mmra atenaeɛ hɔ.


\par }{\PP \VS{12}Montwa baabi a mobɛgya mo anan wɔ asraafoɔ atenaeɛ hɔ.

\VS{13}Mo mu biara mfa sofi nka ne nneɛma ho. Ɛberɛ biara a mobɛgya mo anan no, momfa sofi no ntu amena na monkata agyanan no so.

\VS{14}Ɛsɛ sɛ asraafoɔ atenaeɛ hɔ yɛ kronkron, ɛfiri sɛ,
{\ND{Awurade}}, mo Onyankopɔn, nam mo atenaeɛ no so bɔ mo ho ban, na moadi mo atamfoɔ so nkonim. Ɛnsɛ sɛ ɔhunu animguasedeɛ biara wɔ mo mu; sɛ ɛba saa a, ɔbɛdane nʼakyi akyerɛ mo.


\par }{\SH Asetena Pa Ho Mmara
\par }
{\PP \VS{15}Sɛ ɛba sɛ nkoa dwane firi wɔn wuranom nkyɛn na wɔba mo nkyɛn bɛgye wɔn ho dwanekɔbea a, mommpam wɔn mma wɔnnsane wɔn akyi.

\VS{16}Momma wɔntena mo mu wɔ kuro biara a wɔpɛ so a monnnyɛ wɔn aniɛyaadeɛ.


\par }{\PP \VS{17}Ɛnsɛ sɛ Israelni barima anaa ɔbaa yɛ no ho hyiadan mu odwamanfoɔ.

\VS{18}Mommfa afɔrebɔdeɛ anaa adenya bi a ɛfiri odwamanfoɔ nkyɛn, sɛ ɔyɛ ɔbarima anaa ɔbaa, mma
{\ND{Awurade}} mo Onyankopɔn fie, ɛfiri sɛ, ɛyɛ
{\ND{Awurade}} mo Onyankopɔn akyiwadeɛ.


\par }{\PP \VS{19}Bosea a mobɔ mo yɔnko Israelni no, sɛ ɛyɛ sika, aduane anaa biribi foforɔ no, monnnye ho mfɛntom.

\VS{20}Motumi gye bosea ho mfɛntom firi ahɔhoɔ nkyɛn, na ɛnyɛ Israelfoɔ nkyɛn, sɛdeɛ
{\ND{Awurade}}, mo Onyankopɔn, bɛhyira mo wɔ biribiara a moyɛ mu wɔ asase a morekɔ so akɔfa no.


\par }{\PP \VS{21}Sɛ mohyɛ
{\ND{Awurade}} mo Onyankopɔn bɔ a, biribiara a mohyɛɛ no ho bɔ no, monyɛ no ntɛm so. Ɛfiri sɛ,
{\ND{Awurade}}, mo Onyankopɔn hwehwɛ sɛ, ɛbɔ a moahyɛ no no, mobɛdi so ntɛm so. Sɛ moanyɛ a, mobɛdi ho fɔ.

\VS{22}Nanso, sɛ moanhyɛ biribiara ho bɔ a, monyɛɛ bɔne biara.

\VS{23}Na sɛ wo ara wofiri wo pɛ mu hyɛ bɔ a, hwɛ yie na di asɛm a woaka no so, ɛfiri sɛ,
{\ND{Awurade}}, mo Onyankopɔn na woahyɛ no bɔ no.


\par }{\PP \VS{24}Wotumi di bobe aba dodoɔ biara wɔ wo yɔnko bobe turom nanso, mfa bi ngu kɛntɛn mu nkɔ.

\VS{25}Saa ara na mobɛtumi de mo nsa apempan aburoo mmɛtem kakra wɔ mo yɔnko afuom, nanso ɛnsɛ sɛ mode sekan twa.




\par }\Chap{24}{\PP \VerseOne{1}Sɛ ɔbarima ware yere na sɛ nʼani nnye ne ho bio, ɛfiri sɛ wahunu ade bɔne bi wɔ ne ho, na sɛ ɔtwerɛ awaregyaeɛ krataa de ma no, na ɔpamoo no firi ne fie,

\VS{2}na ɔfiri fie hɔ na ɔbarima foforɔ kɔware no,

\VS{3}na ne kunu a ɔtɔ so mmienu no gyaa no anaa sɛ ɔwu a,

\VS{4}ne kunu a ɔdi ɛkan a ɔgyaa no no nni ho ɛkwan sɛ ɔware no bio, ɛfiri sɛ, wagu ne ho fi. Ɛyɛ akyiwadeɛ wɔ
{\ND{Awurade}} ani so. Mommfa afɔbuo mma asase a
{\ND{Awurade}}, mo Onyankopɔn, de rema mo sɛ agyapadeɛ no so.


\par }{\PP \VS{5}Sɛ ɔbarima aware foforɔ a, ɛnsɛ sɛ wɔde no kɔ ɔko anaasɛ nso wɔde dwuma bi die to no so. Ɛsɛ sɛ ɔtena fie afe a ɔnyɛ adwuma biara sɛdeɛ ɛbɛyɛ a, ɔbɛma ne yere foforɔ a waware no no anya ahotɔ.


\par }{\PP \VS{6}Obi nnye adeyam boba kɛseɛ no ne ne ketewa no anaa adeyam boba ketewa no nko ara awowa, ɛfiri sɛ, deɛ ɛyɛ ne dea no, ɛno ho na ɔdidi.


\par }{\PP \VS{7}Sɛ obi kyere ne yɔnko Israelni na ɔdi no nya sɛ ɔdɔnkɔ anaa ɔtɔn no a, ɛsɛ sɛ onyadifoɔ no wuo. Ɛsɛ sɛ motu bɔne ase firi mo mu.


\par }{\PP \VS{8}Monhwɛ honam ani nsaneyadeɛ nyinaa yie na monni ɛho mmara a Lewifoɔ asɔfoɔ bɛkyerɛ mo no so; monni mmara a mahyɛ ama mo no so.

\VS{9}Monkae deɛ ɛberɛ a mofiri Misraim reba no
{\ND{Awurade}}, mo Onyankopɔn, yɛɛ Miriam.


\par }{\PP \VS{10}Sɛ wode biribi fɛm wo yɔnko a, nkɔ wo yɔnko fie nkɔgye awowasideɛ.

\VS{11}Gyina afikyire na ɔyɔnko a ɔfɛm wʼadeɛ no de awowasideɛ no bɛbrɛ wo.

\VS{12}Sɛ ɔyɔnko no yɛ ohiani na ɔwɔ ntoma baako a ɔpɛ sɛ ɔde si wo awowa a, nkora ntoma no nkɔsi adekyeeɛ.

\VS{13}Fa ntoma no kɔma wo yɔnko no owiatɔberɛ sɛdeɛ ɔde bɛda na wahyira wo. Na
{\ND{Awurade}}, wo Onyankopɔn, bɛka sɛ woayɛ wo nyamedwuma na wahyira wo.


\par }{\PP \VS{14}Nhyɛ ɔpaani mmɔborɔni a ɔyɛ wo nua Israelni anaa ɔhɔhoɔ a ɔte mo nkuro baako mu no so.

\VS{15}Tua nʼapaadeɛ ma no ɛda biara ansa na owia akɔtɔ, ɛfiri sɛ, ɔyɛ ohiani na nʼani da saa akatua no so. Anyɛ saa a, ɔbɛsu afrɛ
{\ND{Awurade}} atia wo, na wobɛdi bɔne ho fɔ.


\par }{\PP \VS{16}Ɛnsɛ sɛ mma bɔne bi a wɔayɛ enti wɔkum wɔn awofoɔ de si anan. Saa ara nso na ɛnsɛ sɛ awofoɔ bɔne bi a wɔayɛ enti wɔkum wɔn mma de si anan. Wɔn a owuo sɛ wɔn no, ɛsɛ sɛ wɔkum wɔn wɔ wɔn ankasa bɔne ano.


\par }{\PP \VS{17}Ɛsɛ sɛ wɔbu ahɔhoɔ a wɔte mo mu no ne nwisiaa atɛntenenee, na ɛnsɛ sɛ mogye okunafoɔ ɔbaa ntoma de si ɛka a ɔde ho awowa.

\VS{18}Daa monkae sɛ, na mo nso moyɛ nkoa wɔ Misraim na
{\ND{Awurade}}, mo Onyankopɔn, na ɔgyee mo. Ɛno enti na mede saa mmara yi ama mo no.


\par }{\PP \VS{19}Sɛ woretwa wʼafuo mu nnɔbaeɛ, na wo werɛ firi afi bi wɔ afuom hɔ a, nsane nkɔfa. Gya wɔ hɔ ma ahɔhoɔ, awisiaa anaa akunafoɔ sɛdeɛ ɛbɛyɛ a,
{\ND{Awurade}}, mo Onyankopɔn, bɛhyira mo nsa ano nnwuma nyinaa so.

\VS{20}Sɛ wote wo ngo nnua so aba a, nkɔ so mprenu. Gya aba no a aka so no ma ahɔhoɔ, nwisiaa ne akunafoɔ.

\VS{21}Saa nso na wote wo bobe nturo so aba a, nkɔ so mprenu. Gya aba a aka wɔ so no ma ahɔhoɔ, nwisiaa ne akunafoɔ.

\VS{22}Monkae sɛ, moyɛɛ nkoa wɔ Misraim. Ɛno enti na mehyɛ mo sɛ monyɛ yei no.




\par }\Chap{25}{\PP \VerseOne{1}Sɛ akasakasa si mmarima baanu ntam a, wɔmfa asɛm no nkɔ asɛnniiɛ na ɔtemmufoɔ no nni asɛm no. Ɔbɛgyaa deɛ ɔdi bem no na wɔatwe deɛ ɔdi fɔ no aso.

\VS{2}Sɛ ɔbarima a ɔdi fɔ no fata sɛ wɔtwa no mmaa a, ɔtemmufoɔ no bɛma no ada hɔ na watwa no mmaa dodoɔ a ɛfata ne bɔne no wɔ nʼanim.

\VS{3}Nanso, ɛnsɛ sɛ wɔtwa no mmaa boro aduanan. Sɛ wɔtwa no boro saa a, na wɔagu wo nua anim ase wɔ wʼanim.


\par }{\PP \VS{4}Nkyekyere nantwie a ɔreporo atokoɔ ano.


\par }{\PP \VS{5}Sɛ nuammarima baanu te fie na wɔn mu baako wu a wanwo ɔba a, ɛnsɛ sɛ okunafoɔ no kɔware ɔhɔhoɔ. Mmom, ne kunu a wawuo no nuabarima na ɛsɛ sɛ ɔware okunafoɔ no, na wayɛ okunu nua asɛdeɛ ama okunafoɔ no.

\VS{6}Abakan a wɔbɛwo no no, wɔde no bɛto nʼagya a wawuo no sɛdeɛ ɛbɛyɛ a, owufoɔ no din rempepa mfiri Israel.


\par }{\PP \VS{7}Na sɛ ɛba sɛ owufoɔ no nuabarima mpɛ sɛ ɔware ne nua no yere no a, ɔbaa no bɛkɔ kuro no mpanimfoɔ nkyɛn wɔ kuro no ɛpono ano akɔka akyerɛ wɔn sɛ, “Me kunu nua no mpɛ sɛ ne nua no din bɛka Israel. Ɔrentumi nyɛ okunu nua asɛdeɛ mma me.”

\VS{8}Afei, ɔbarima no kurom mpanimfoɔ bɛfrɛ no akasa akyerɛ no. Sɛ ɔse pene ara na ɔrempene no so a, ɔbɛka sɛ, “Mempɛ sɛ meware no” a,

\VS{9}okunafoɔ no bɛkɔ ɔbarima no anim a mpanimfoɔ no nso wɔ hɔ bi. Ɔbɛworɔ ɔbarima no mpaboa baako, ate ntasuo agu nʼanim na waka sɛ, “Sei na ɛsɛ sɛ wɔyɛ ɔbarima a ɔmpɛ sɛ ɔtoa ne nua abusua so.”

\VS{10}Wɔbɛfrɛ saa onipa no asefoɔ wɔ Israel sɛ abusua a wɔaworɔ wɔn mpaboa.


\par }{\PP \VS{11}Sɛ Israelfoɔ mmarima baanu reko na wɔn mu baako yere pɛ sɛ ɔboa ne kunu enti, ɔsɔ ɔbarima baako no barima mu a,

\VS{12}ɛsɛ sɛ wɔtwa ɔbaa no nsa no a ahummɔborɔ biara nni mu.


\par }{\PP \VS{13}Momfa nsania papa nkari adwadeɛ

\VS{14}na monsusu adwadeɛ no pɛpɛɛpɛ.

\VS{15}Aane, momfa nsania pa na monsusu adwadeɛ nso pɛpɛɛpɛ na moanya nkwa nna tenten wɔ asase a
{\ND{Awurade}}, mo Onyankopɔn, de rema mo no so.

\VS{16}Wɔn a wɔfa nsania bɔne ne nkontompo so kari adwadeɛ no yɛ
{\ND{Awurade}}, mo Onyankopɔn, akyiwadeɛ.


\par }{\PP \VS{17}Mommma mo werɛ mfiri deɛ Amalekfoɔ yɛɛ mo ɛberɛ a mofiri Misraim reba no ɛda biara da.

\VS{18}Wɔto hyɛɛ mo so ɛberɛ a moabrɛbrɛ na moatotɔ baha no, na wɔn a wɔaka akyi no nso, wɔbobɔɔ wɔn hwehwee fam. Na wɔnsuro Onyankopɔn.

\VS{19}Ɛno enti, sɛ
{\ND{Awurade}} mo Onyankopɔn ma mo ahomegyeɛ firi mo atamfoɔ nyinaa nsam wɔ asase a ɔde rema mo sɛ agyapadeɛ sononko no so a, ɛsɛ sɛ mosɛe Amalekfoɔ, na yɛankae wɔn bio wɔ asase yi so. Mommma mo werɛ mfiri yei da!




\par }\Chap{26}{\SH Otwa Afɔrebɔdeɛ Ne Ntotosoɔ Du Du
\par }
{\PP \VerseOne{1}Sɛ moduru asase a
{\ND{Awurade}}, mo Onyankopɔn, de rebɛma mo sɛ mo agyapadeɛ sononko no so, na moko gye tena so a,

\VS{2}momfa otwakane wɔ otwa berɛ biara mu no ngu kɛntɛn mu na momfa mmra baabi a
{\ND{Awurade}}, mo Onyankopɔn, bɛyi sɛ wɔnkamfo ne din wɔ hɔ no.

\VS{3}Monkɔ ɔsɔfoɔ a ɔwɔ hɔ saa ɛberɛ no nkyɛn na monka nkyerɛ no sɛ, “Menam saa akyɛdeɛ yi so reda no adi sɛ
{\ND{Awurade}}, yɛn Onyankopɔn, de me aba asase a ɔhyɛɛ mʼagyanom bɔ no so.”

\VS{4}Afei, ɔsɔfoɔ no bɛgye kɛntɛn no afiri wo nsam de asi
{\ND{Awurade}}, mo Onyankopɔn afɔrebukyia no anim.

\VS{5}Na wobɛka saa nsɛm yi wɔ
{\ND{Awurade}}, mo Onyankopɔn, anim sɛ, “Na me tete agya Yakob yɛ otutenani Aramni a ɔkɔtenaa Misraim. Nʼabusua no yɛ ketewaa bi, nanso Misraim hɔ no, wɔdɔɔso bebree bɛyɛɛ ɔman kɛseɛ.

\VS{6}Ɛberɛ a Misraimfoɔ dii yɛn nya nam so ma yɛyɛɛ wɔn nkoa no,

\VS{7}yɛsu frɛɛ
{\ND{Awurade}}, yɛn agyanom Onyankopɔn. Ɔtee yɛn sufrɛ na ɔhunuu yɛn amanehunu, ɔbrɛ ne ɔhyɛ a yɛwɔ mu.

\VS{8}Enti,
{\ND{Awurade}} nam tumi a ɛyɛ nwanwa, ehubɔ a emu yɛ den, nsɛnkyerɛnneɛ a ɛpusu nnipa ne anwanwasɛm so gyee yɛn firii Misraim.

\VS{9}Ɔde yɛn baa ha na ɔde asase yi a nufosuo ne ɛwoɔ resene so yi maa yɛn.

\VS{10}Afei, Ao
{\ND{Awurade}}, mede akyɛdeɛ a ɛyɛ mʼaduanekan a wode firi asase mu maa me no rebrɛ wo.” Afei, fa aduane no si
{\ND{Awurade}}, mo Onyankopɔn, anim na sɔre no.

\VS{11}Afei, kɔ na kɔgye wʼani wɔ nneɛma pa a
{\ND{Awurade}}, mo Onyankopɔn, de ama wo ne wo fiefoɔ no ho. Wʼanigyeɛ no mu, kae Lewifoɔ ne ahɔhoɔ a wɔte mo mu no nso.


\par }{\PP \VS{12}Mfeɛ mmiɛnsa biara, ɛsɛ sɛ moma mo mfudeɛ ho ntotosoɔ dudu sononko. Ɛsɛ sɛ mode saa ntotosoɔ dudu sononko no ma Lewifoɔ, ahɔhoɔ, nwisiaa ne akunafoɔ sɛdeɛ ɛbɛyɛ a, wɔbɛnya bi adi amee wɔ mo nkuro so.

\VS{13}Afei, mompae mu nka wɔ
{\ND{Awurade}}, mo Onyankopɔn, anim sɛ, “Mede akyɛdeɛ kronkron a ɛfiri me fie ama Lewifoɔ, ahɔhoɔ, nwisiaa ne akunafoɔ sɛdeɛ wohyɛɛ me no. Memmuu wo mmara no bi so anaa me werɛ mfirii wo mmara no bi.

\VS{14}Manni bi ɛberɛ a meretwa adwo anaasɛ ɛberɛ a na me ho nte no. Afei nso, mamfa me nsa anka bi, na mamfa mu bi nso amma awufoɔ. Matie
{\ND{Awurade}}, me Onyankopɔn, na mayɛ biribiara a wohyɛɛ me sɛ menyɛ no.

\VS{15}Firi wo soro tenabea kronkron hɔ hwɛ fam na hyira wo nkurɔfoɔ Israel ne asase a wode ama yɛn no—asase a nufosuo ne ɛwoɔ retene wɔ so sɛdeɛ wohyɛɛ yɛn agyanom bɔ no.”


\par }{\SH {\ND{Awurade}} Mmara So Die Ho Nkaeɛbɔ
\par }
{\PP \VS{16}{\ND{Awurade}}, mo Onyankopɔn, hyɛ mo ɛnnɛ sɛ, monni saa mmara yi nyinaa so; momfa mo akoma ne mo kra nyinaa nni so.

\VS{17}Moapae mu aka no ɛnnɛ sɛ,
{\ND{Awurade}} yɛ, mo Onyankopɔn, na mobɛnante nʼakwan so na mobɛdi ne mmara so ayɛ ɔsetie ama no.

\VS{18}Na
{\ND{Awurade}} aka no ɛnnɛ sɛ, moyɛ ne nkurɔfoɔ, nʼagyapadeɛ a nʼakoma da ho sɛdeɛ ɔhyɛɛ bɔ no; ɛno enti, ɛsɛ sɛ modi ne mmara nyinaa so.

\VS{19}Na sɛ moyɛ saa a, ɔbɛyɛ mo kɛseɛ asene ɔman biara. Afei, mobɛnya nkamfoɔ, animuonyam, na mo din bɛhyeta. Mobɛyɛ ɔman a ɛyɛ kronkron ma
{\ND{Awurade}}, mo Onyankopɔn sɛdeɛ ɔhyɛɛ bɔ no.




\par }\Chap{27}{\SH Bepɔ Ebal Afɔrebukyia
\par }
{\PP \VerseOne{1}Mose ne Israel mpanimfoɔ hyɛɛ ɔmanfoɔ no sɛ, “Monni mmara a mede rema mo ɛnnɛ yi nyinaa so.

\VS{2}Sɛ motwa Yordan kɔduru asase a
{\ND{Awurade}}, mo Onyankopɔn de rema mo no so a, monhyehyɛ aboɔ akɛseɛ na momfa akaadoo nsra ho.

\VS{3}Sɛ motwa Yordan kɔ asase a
{\ND{Awurade}}, mo Onyankopɔn de rema mo no so, asase a ɛwoɔ ne nufosuo resene so no so a, montwerɛ mmara no nyinaa ngu so sɛdeɛ
{\ND{Awurade}}, mo agyanom Onyankopɔn, hyɛɛ mo bɔ no.

\VS{4}Na sɛ motwa Yordan a, monhyehyɛ aboɔ no wɔ Ebal bepɔ so sɛdeɛ merehyɛ mo ɛnnɛ yi na momfa akaadoo no mfa ho.

\VS{5}Monsi afɔrebukyia, aboɔ afɔrebukyia wɔ hɔ mma
{\ND{Awurade}}, mo Onyankopɔn. Mommfa dadeɛ biribiara nka.

\VS{6}Momfa aboɔ nkunkuma nsi
{\ND{Awurade}}, mo Onyankopɔn afɔrebukyia no na mommɔ ɔhyeɛ afɔdeɛ wɔ so mma
{\ND{Awurade}}, mo Onyankopɔn.

\VS{7}Mommɔ asomdwoeɛ afɔdeɛ nso wɔ so na momfa anigyeɛ nnidi wɔ hɔ wɔ
{\ND{Awurade}}, mo Onyankopɔn, anim.

\VS{8}Montwerɛ mmara no mu nhyehyɛeɛ nyinaa pɛpɛɛpɛ ngu aboɔ a wɔde akaadoo aka so no so.”


\par }{\SH Nnome A Ɛfiri Bepɔ Ebal So
\par }
{\PP \VS{9}Afei, Mose ne Lewifoɔ asɔfoɔ kasa kyerɛɛ Israelfoɔ no sɛ, “Ao Israel, monyɛ komm na montie! Ɛnnɛ, moabɛyɛ
{\ND{Awurade}}, mo Onyankopɔn manfoɔ.

\VS{10}Monyɛ ɔsetie mma
{\ND{Awurade}}, mo Onyankopɔn, na monni ne mmara ne nʼahyɛdeɛ a mede rema mo ɛnnɛ yi so.”


\par }{\PP \VS{11}Saa ɛda no ara, Mose hyɛɛ ɔmanfoɔ no sɛ,


\par }{\PP \VS{12}Sɛ motwa Asubɔnten Yordan a, Simeon, Lewi, Yuda, Isakar, Yosef ne Benyamin mmusuakuo na wɔnnyina Gerisim bepɔ so nhyira ɔman no.

\VS{13}Ruben, Gad, Aser, Sebulon, Dan ne Naftali mmusuakuo nso nnyina Ebal bepɔ so nnome.


\par }{\PP \VS{14}Na afei, Lewifoɔ nteam ngu nnipa a wɔwɔ Israel nyinaa so sɛ:


\par }{\BB \par }
{\PP \VS{15}“Nnome nka onipa a ɔbɛyɛ ohoni a wɔasene anaa deɛ wɔagu de ahyɛ kɔkoam. Saa ahoni adwumfoɔ nsaano nnwuma yi yɛ
{\ND{Awurade}} akyiwadeɛ.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{16}“Nnome nka obiara a ɔbɛbu nʼagya anaa ne maame animtia.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{17}“Nnome nka obiara a ɔsesa hyeɛ nam so bɔ ne yɔnko korɔno.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{18}“Nnome nka obiara a ɔma onifirani fom ɛkwan.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{19}“Nnome nka obiara a ɔsisi ahɔhoɔ, nwisiaa ne akunafoɔ.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{20}“Nnome nka obiara a ɔne nʼagya yere bɛda, ɛfiri sɛ, wagu nʼagya mpa ho fi.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{21}“Nnome nka obiara a ɔne aboa bɛda.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{22}“Nnome nka obiara a ɔne ne nuabaa bɛda, sɛ ɔyɛ nʼagya babaa anaa ne maame babaa.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{23}“Nnome nka obiara a ɔne nʼase baa bɛda.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{24}“Nnome nka obiara a ɔbɛkum ɔfoforɔ wɔ kɔkoam.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{25}“Nnome nka obiara a ɔgye apaabɔdeɛ na ɔkum onipa a ɔnyɛɛ bɔne biara.”

\par }{\PR Na ɔman no nyinaa bɛgye so sɛ, “Amen!”


\par }{\PP \VS{26}“Nnome nka obiara a wanni mmaransɛm yi so na wannye anto mu.”

\par }{\PR Na ɔman no nyinaa bɛgye so sɛ, “Amen!”




\par }\Chap{28}{\SH Ɔsetie Mu Nhyira
\par }
{\PP \VerseOne{1}Na sɛ motie
{\ND{Awurade}}, mo Onyankopɔn, na modi mmara a mede rema mo ɛnnɛ yi so a,
{\ND{Awurade}}, mo Onyankopɔn, bɛpagya mo asene aman a wɔwɔ ewiase nyinaa.

\VS{2}Sɛ motie
{\ND{Awurade}}, mo Onyankopɔn a, mobɛnya saa nhyira yi nyinaa:


\par }{\PM \VS{3}Wɔbɛhyira mo wɔ mo nkuro ne mo ɔman mu.


\par }{\PM \VS{4}Wɔde mma bebree ne nsase bereɛ bɛhyira mo. Wɔde anantwie ne nnwan a wɔn ase dɔre bɛhyira mo.


\par }{\PM \VS{5}Wɔde nnuaba nkɛntɛn ma ma, ne mmɔre kodoɔ a burodo ahyɛ so ma bɛhyira mo.


\par }{\PM \VS{6}Wɔbɛhyira mo wɔ baabiara a mobɛkɔ, mo fieba mu ne mo adifire mu.


\par }{\PP \VS{7}Sɛ atamfoɔ to hyɛ mo so a,
{\ND{Awurade}} bɛdi wɔn so. Wɔbɛfiri baabi ato ahyɛ mo so na wɔafa akwan nson so ahwete afiri mo anim.


\par }{\PP \VS{8}Biribiara a mobɛyɛ no,
{\ND{Awurade}} bɛhyira so na ɔde aburoo ahyɛ mo apata ma ma.
{\ND{Awurade}}, mo Onyankopɔn, bɛhyira mo wɔ asase a ɔde rema mo no so.


\par }{\PP \VS{9}Sɛ modi
{\ND{Awurade}}, mo Onyankopɔn, mmara no so na monante nʼakwan so a, Awurade bɛgyina mo sɛ ne nnipa kronkron sɛdeɛ ɔhyɛɛ mo bɔ sɛ ɔbɛyɛ no.

\VS{10}Afei, ewiase aman nyinaa bɛhunu sɛ, moyɛ nnipa a
{\ND{Awurade}} afa mo, na wɔbɛsuro mo.

\VS{11}{\ND{Awurade}} bɛma mo nneɛma pa ma aboro so ma—nyɛmmoa ne afudeɛ pii wɔ asase a ɔhyɛɛ mo agyanom bɔ sɛ ɔde bɛma wɔn no so.


\par }{\PP \VS{12}{\ND{Awurade}} firi nʼahonya dodoɔ a ɛwɔ soro no mu bɛma osuo atotɔ wɔ ne berɛ mu, nam so ahyira mo nnwuma a moyɛ so. Mobɛfɛm aman pii nanso, mo deɛ, moremfɛm hwee mfiri wɔn nkyɛn.

\VS{13}Sɛ motie saa
{\ND{Awurade}}, mo Onyankopɔn, mmara yi na modi so a,
{\ND{Awurade}} bɛyɛ mo ti na ɛnyɛ nan, na moakorɔn.

\VS{14}Ɛnsɛ sɛ motwe mo ho firi mmara a mede rema mo ɛnnɛ yi biara ho sɛ morekɔdi anyame foforɔ akyi asom wɔn.


\par }{\SH Asoɔden Mu Nnome
\par }
{\PP \VS{15}Na sɛ moantie
{\ND{Awurade}}, mo Onyankopɔn, anni ne mmara nyinaa a mede rema mo ɛnnɛ no so a, saa nnome yi nyinaa bɛba abɛbunkam afa mo so.


\par }{\PM \VS{16}Nnome bɛka mo wɔ mo nkuro ne mo ɔman mu.


\par }{\PM \VS{17}Wɔde nkɛntɛn a aduaba biara nni mu ne mmɔre kodoɔ a burodo nni mu bɛdome mo.


\par }{\PM \VS{18}Wɔde mma kakra bi ne nsase bonini bɛdome mo. Wɔde anantwie ne nnwan abonini bɛdome mo.


\par }{\PM \VS{19}Baabiara a mobɛkorɔ, mo fieba ne mo adifire mu, wɔbɛdome mo.


\par }{\PP \VS{20}{\ND{Awurade}} bɛma nnome, basabasayɛ ne hwammɔdie aba adeɛ biara a moyɛ mu, kɔsi sɛ awieeɛ no wɔbɛsɛe mo koraa sɛ moayɛ bɔne na moagya me enti.

\VS{21}{\ND{Awurade}} de nyarewa bɛba mo so akɔsi sɛ ɔbɛsɛe mo nyinaa wɔ asase a morebɛkɔ akɔfa no so.

\VS{22}{\ND{Awurade}} de yadeɛ a ɛbɛma mo afonfɔn bɛka mo. Ɔbɛma huraeɛ ne ahonhono abɔ mo na wama ɔhyeɛ a ano yɛ den, mfudeɛ nyarewa ne kakawirewire aba mo so na aha mo ara kɔsi sɛ mo ase bɛhye.

\VS{23}Ɔsoro a ɛkata mo tiri so no bɛdane sumpii na ɛfam adane dadeɛ.

\VS{24}{\ND{Awurade}} bɛdane osutɔ a ɛwɔ mo ɔman mu no mfuturo; ɛbɛpore afiri soro agu mo so kɔsi sɛ mobɛsɛe.


\par }{\PP \VS{25}{\ND{Awurade}} bɛma mo atamfoɔ adi mo so nkonim. Mobɛfa baabi akɔto ahyɛ mo atamfoɔ so, nanso, mobɛfa akwan nson so adwane afiri wɔn anim. Mobɛyɛ ahodwiredeɛ wɔ ahennie a ɛwɔ asase yi so nyinaa ani so.

\VS{26}Mo afunu bɛyɛ nnomaa ne wiram mmoa aduane, na obiara nso nni hɔ saa ɛberɛ no a ɔbɛpam wɔn.

\VS{27}{\ND{Awurade}} bɛma mpɔmpɔ a ɛsisii mo wɔ Misraim no bi asisi mo. Na ɔde nsisiiwa, ntutuiɛ ne ntwom a wɔrentumi nsa bɛbobɔ mo.

\VS{28}{\ND{Awurade}} de adammɔ, anifiraeɛ ne ayamhyehyeɛ bɛto mo so.

\VS{29}Mode mo nsa bɛhwehwɛ ɛkwan awia ketee te sɛ deɛ onifirani de ne nsa keka anadwo. Biribiara a moyɛ no, morenni mu nkonim. Wɔbɛhyɛ mo so, abɔ mo korɔno daa na obiara mmɛgye mo.


\par }{\PP \VS{30}Mobɛgye ɔbaa aware nso obi ne no bɛda. Mobɛsi dan nso obi hunu na ɔbɛtena mu. Mobɛdɔ bobefuo nanso monnni mu aba.

\VS{31}Wɔbɛkum mo nantwie wɔ mo anim nanso morennya ne nam bi nwe. Wɔbɛgye mo afunumu afiri mo nsam a, ɔrensane mma bio. Wɔde mo dwan bɛma mo atamfoɔ na morennya ɔboafoɔ a ɔbɛgye no ama mo.

\VS{32}Wɔde mo mmammarima ne mo mmammaa bɛma ɔman foforɔ na daa mobɛhwɛ wɔn ara ama mo ani atɔre sia, nanso morentumi nyɛ ho hwee.

\VS{33}Nnipa a monnim wɔn na wɔbɛfo mo mfuo mu nnɔbaeɛ adi, na daa wɔasane ahyɛ mo so.

\VS{34}Na mo ani so adeɛ a mobɛhunu no bɛbɔ mo dam.

\VS{35}{\ND{Awurade}} bɛma mpɔmpɔ a ɛyɛ ya a wɔko a ɛnko abobɔ mo kotodwe ne mo nan ho na atrɛ afiri mo nan aseɛ akɔsi mo tiri so.


\par }{\PP \VS{36}{\ND{Awurade}} bɛpamo mo ne mo ɔhene a ɔdi mo so no akɔ ɔman bi a mo ne mo agyanom nnim so so. Ɛhɔ na mobɛsom anyame foforɔ, anyame a wɔde nnua ne aboɔ ayɛ.

\VS{37}Aman a
{\ND{Awurade}} de mobɛkɔ so no nyinaa so, mobɛyɛ akyiwadeɛ ne aseredeɛ ama wɔn.


\par }{\PP \VS{38}Mobɛdua bebree nanso mobɛtwa kakraa bi, ɛfiri sɛ, ntutummɛ bɛwe mo mfudeɛ.

\VS{39}Mobɛyɛ bobe nturo ahwɛ so yie nanso monnnom anaa monnni so aba, ɛfiri sɛ, asonson bɛsɛe bobe no.

\VS{40}Mobɛdua ngo nnua afa mo nsase so nyinaa nanso monnnya mu ngo biara, ɛfiri sɛ, aba no bɛte agu fam ɛberɛ a ɛmmereɛ.

\VS{41}Mobɛwo mmammarima ne mmammaa nanso ɛnyɛ mo na mobɛtete wɔn, ɛfiri sɛ, wɔbɛkyere wɔn de wɔn akɔ nkoasom mu.

\VS{42}Mo mfuo nyinaa, mmoawa bɛsɛe no.


\par }{\PP \VS{43}Ahɔhoɔ a wɔte mo mu no bɛnya ahoɔden anya no mmorosoɔ, na mo deɛ, mobɛyɛ mmerɛ ayɛ mmerɛ mmorosoɔ.

\VS{44}Wɔbɛbɔ mo bosea a moremmɔ wɔn bi. Wɔbɛyɛ tiri na moayɛ nan.


\par }{\PP \VS{45}Sɛ moanyɛ ɔsetie amma
{\ND{Awurade}}, mo Onyankopɔn, anni mmara a ɔde ama mo no so a, saa nnome yi nyinaa bɛdi mo akyi na abunkam afa mo so kɔsi sɛ wɔbɛsɛe mo.

\VS{46}Saa nsɛm a ɛyɛ hu yi bɛba sɛ nsɛnkyerɛnneɛ ne kɔkɔbɔ ama mo ne mo asefoɔ daa nyinaa.

\VS{47}Esiane sɛ moamfa anigyeɛ ne ahosɛpɛ ansom
{\ND{Awurade}} mo Onyankopɔn wɔ mfasoɔ dodoɔ a moanya no ho enti,

\VS{48}mobɛsom mo atamfoɔ a
{\ND{Awurade}}, mo Onyankopɔn, bɛsoma wɔn abɛtia mo no. Ɛkɔm bɛde mo; sukɔm bɛde mo; mobɛda adagya na biribiara ho ahia mo. Wɔbɛhyɛ mo kɔnnua kɔsi sɛ wɔbɛsɛe mo.


\par }{\PP \VS{49}{\ND{Awurade}} de ɔman bi a ɛwɔ akyirikyiri baabi wɔ asase ano bɛba abɛtia mo na wɔato ahyɛ mo so te sɛ ɔkɔdeɛ. Ɛyɛ ɔman a monte wɔn kasa;

\VS{50}ɔman a wɔn ho yɛ hu na wɔn akoma apirim na wɔmmu ɔpanin, nni ahummɔborɔ ma abɔfra.

\VS{51}Nʼasraadɔm bɛto ahyɛ mo nyɛmmoa ne mo nnɔbaeɛ so na ɛkɔm ade mo yie ama moawuwu. Wɔrennya aburoo, nsã, ngo, nantwie mma anaa nnwan mma mma mo, na ɛnam so ama mo asɛe.

\VS{52}Wɔbɛtua mo nkuropɔn nyinaa. Afasuo denden a mode mo ho too so sɛ ɛbɛbɔ mo ho ban wɔ mo asase no so no nyinaa, wɔbɛka agu fam. Wɔbɛto ahyɛ nkuro a ɛwɔ asase a
{\ND{Awurade}} mo Onyankopɔn de ama mo no so.


\par }{\PP \VS{53}Esiane ɔhaw ne abɛbrɛsɛ a ɔtamfoɔ de bɛba mo so wɔ otua no mu no enti, mobɛwe mo mmammarima ne mmammaa a
{\ND{Awurade}} de ama mo no ɛnam mono.

\VS{54}Mpo, mo mu ɔhobrɛaseni ne mmɔborɔni a ɔwɔ mo mu no renhunu ɔno ara ne nuabarima anaa ne yere a ɔdɔ no no ne ne mma a wɔte ase no so mmɔbɔ,

\VS{55}na ɔremma wɔn mu biara ɛnam no bi nwe. Esiane sɛ, ɔnni biribi a aka a ɔbɛwe wɔ otua no a mo atamfoɔ no bɛtua mo nkuropɔn no nyinaa enti.

\VS{56}Mo mu ɔbaa a ɔbrɛ ne ho ase na ɔwɔ nkatedeɛ wɔ ne mu, a mpo ɔmpɛ sɛ ɔde ne nan bɛsi fam no, ɔbɛnya ne kunu a ɔdɔ no ne ɔno ara ne mmammarima anaa ne mmammaa ho menasepɔ.

\VS{57}Ɔbaa no de awodeɛ ne abɔfra a wawo no foforɔ no bɛsie wɔn sɛdeɛ ɔbɛtumi awe ne nyinaa kɔkoam. Esiane ɔhaw ne abɛbrɛsɛ a mo atamfoɔ de bɛba mo nkuro nyinaa so no enti, biribiara renka a wɔbɛwe wɔ otua no mu.


\par }{\PP \VS{58}Sɛ moanni mmara no nyinaa a wɔatwerɛ wɔ saa nwoma yi mu no so na moansuro onimuonyamfoɔ ne ɔnwanwani
{\ND{Awurade}} mo Onyankopɔn no din a,

\VS{59}{\ND{Awurade}} de ɔyaredɔm a ɛyɛ hu bɛbrɛ mo ne mo asefoɔ. Saa yaredɔm yi ano bɛyɛ den na ɛrennyae. Mobɛka nnompe na moayɛ mmɔbɔ.

\VS{60}Ɔde yadeɛ a ɛbaa mo so wɔ Misraim a ɛbɔɔ mo hu no bɛbrɛ mo a ɛremfiri mo so da.

\VS{61}{\ND{Awurade}} bɛsane de nyarewa ahodoɔ bebree ne amanehunu a wɔntwerɛɛ no mmara nwoma no mu bɛbrɛ mo kɔsi sɛ mobɛsɛe.

\VS{62}Mo a na modɔɔso te sɛ ɔsoro nsoromma no, mo so bɛte koraa, ɛfiri sɛ, moantie
{\ND{Awurade}}, mo Onyankopɔn.

\VS{63}Sɛdeɛ na ɛyɛ Awurade anisɔ sɛ ɔbɛma mo akɔ so no, saa ara nso na ɛbɛyɛ no anisɔ sɛ ɔbɛdwerɛ mo na wasɛe mo. Ɔbɛtutu mo ase afiri asase a morekɔ so akɔfa no so.


\par }{\PP \VS{64}Na
{\ND{Awurade}} bɛbɔ mo apansam afra aman nyinaa firi asase ano kɔsi asase ano. Ɛhɔ na mobɛsom ahɔhoɔ anyame a mo anaa mo agyanom nhunuu bi da; anyame a wɔde nnua ne aboɔ ayɛ!

\VS{65}Saa aman no so morennya dwanekɔbea anaa ahomegyeɛ. Na
{\ND{Awurade}} bɛma mo akoma atutu na mo ani ayɛ siamoo na mo kra akusa.

\VS{66}Mo asetena bɛdi nsensɛnmu. Anadwo ne awia nyinaa mobɛbɔ ehu a morennya gyidie biara sɛ mobɛhunu anɔpa hann.

\VS{67}Anɔpa mobɛka sɛ, “Sɛ ɛyɛɛ anadwo a!” Na anwummerɛ nso mobɛka sɛ, “Sɛ ɛyɛɛ anɔpa a!” Mobɛka saa, ɛfiri sɛ, mohunu sɛ ehu atwa mo ho ahyia.

\VS{68}Na
{\ND{Awurade}} bɛma mo asane akɔ Misraim wɔ ahyɛn mu, akwantuo a mehyɛɛ mo bɔ sɛ morentu bio no. Ɛhɔ na mode mo ho bɛma mo atamfoɔ sɛ wɔntɔ mo sɛ nkoa, nanso obiara rempɛ sɛ ɔbɛtɔ mo.




\par }\Chap{29}{\SH Apam No Ntimu
\par }
{\PP \VerseOne{1}Yei ne nhyehyɛeɛ a ɛwɔ apam a
{\ND{Awurade}} hyɛɛ Mose sɛ ɔne Israelfoɔ no nyɛ wɔ Moab nka apam a ɔne wɔn yɛɛ no wɔ Horeb no.


\par }{\PP \VS{2}Mose frɛɛ Israelfoɔ no nyinaa ka kyerɛɛ wɔn sɛ:

\par }{\BB \par }
{\PP Mo ahunu deɛ
{\ND{Awurade}} yɛɛ Farao ne ne mpanimfoɔ ne ne ɔman nyinaa wɔ Misraim no.

\VS{3}Mo ankasa mohunuu sɔhwɛ akɛseɛ, nsɛnkyerɛnneɛ a ɛyɛ hu ne anwanwadeɛ akɛseɛ no.

\VS{4}Nanso, ɛbɛsi ɛnnɛ yi,
{\ND{Awurade}} mmaa mo adwene a ɛte asɛm ase anaa ani a ɛhunu adeɛ anaa aso a ɛte asɛm.

\VS{5}Mfeɛ aduanan mu a medii mo anim faa ɛserɛ so no, mo ntoma antete; saa ara na mo mpaboa a ɛhyɛ mo nan nso anhi.

\VS{6}Moanni aduane, annom nsã anaa nsã a ano yɛ den. Meyɛɛ saa sɛdeɛ mobɛhunu sɛ mene
{\ND{Awurade}}, mo Onyankopɔn, no.


\par }{\PP \VS{7}Yɛduruu ha no, Hesbonhene Sihon ne Basanhene Og ba bɛko tiaa yɛn, nanso, yɛdii wɔn so.

\VS{8}Yɛfaa wɔn asase de maa Ruben ne Gad mmusuakuo ne Manase abusuakuo fa no sɛ wɔn agyapadeɛ.


\par }{\PP \VS{9}Ɛno enti, monni saa apam yi so sɛdeɛ ɛbɛyɛ a, biribiara a mobɛyɛ no bɛyɛ yie.

\VS{10}Mo nyinaa—mo mmusuakuo mpanimfoɔ, mo atemmufoɔ, mo ahwɛfoɔ ne Israel mmarima nyinaa, ɛnnɛ mogyina
{\ND{Awurade}}, mo Onyankopɔn, anim,

\VS{11}mo ne mo mma ne mo yerenom ne ahɔhoɔ a wɔte mo mu a wɔbu mo nnua, soa mo nsuo.

\VS{12}Mogyina ha sɛ mo ne
{\ND{Awurade}}, mo Onyankopɔn, rebɛyɛ apam, apam a
{\ND{Awurade}} ne mo reyɛ ɛnnɛ. Ɔde ntam bɛsɔ ano,

\VS{13}na wasi so gyinaeɛ sɛ ɛnnɛ, moyɛ ne nkurɔfoɔ na ɔno nso bɛyɛ mo Onyankopɔn sɛdeɛ ɔhyɛɛ mo bɔ no na ɔkaa ntam kyerɛɛ mo agyanom Abraham, Isak ne Yakob no.

\VS{14}Mereyɛ saa apam yi a ne ntam bata ho. Apam yi, ɛnyɛ mo a

\VS{15}mo ne yɛn gyina ha ɛnnɛ wɔ
{\ND{Awurade}} mo Onyankopɔn anim no nko dea. Na mmom ɛwɔ hɔ ma wɔn a wɔnni ha nso.


\par }{\PP \VS{16}Mo ankasa monim sɛdeɛ yɛtenaa Misraim ne sɛdeɛ yɛreba ha no yɛfaa aman so bɛsii ha.

\VS{17}Mohunuu akyiwadeɛ ahoni a wɔde nnua ne aboɔ ne dwetɛ ne sikakɔkɔɔ ayɛ wɔ wɔn nkyɛn.

\VS{18}Monhwɛ yie sɛ ɔbarima anaa ɔbaa anaa abusua biara a wɔwɔ mo mu ɛnnɛ no mu biara akoma rennane mfiri
{\ND{Awurade}}, mo Onyankopɔn, ho nkɔsom saa aman yi anyame; monhunu sɛ, duhini biara nni mo mu a ɛpu bɔnwoma a ɛyɛ nwono saa.


\par }{\PP \VS{19}Ɛnsɛ sɛ obiara a ɔte nnome ho kɔkɔbɔ nsɛm yi susu sɛ ɔno deɛ hwee renka no. Mma no nka wɔ ne tirim sɛ, “Me ho sɔnn, ɛmfa ho sɛ menam asoɔden kwan so.” Yei de ɔsɛeɛ a ɛso bɛba.

\VS{20}{\ND{Awurade}} remfa nkyɛ saa nnipa no. Nʼabufuo ne ne ninkunu bɛhye atia wɔn. Nnome a wɔatwerɛ no saa nwoma yi mu nyinaa bɛba wɔn so na
{\ND{Awurade}} bɛpepa wɔn din afiri ɔsoro ase.

\VS{21}{\ND{Awurade}} bɛtwe wɔn afiri Israel mmusuakuo nyinaa mu na wahwie apam no mu nnome nyinaa a wɔatwerɛ wɔ saa mmara nwoma no mu agu wɔn so.


\par }{\PP \VS{22}Afei, nkyirimma a wɔbɛba, wɔn a wɔfiri mo ase ne wɔn a wɔfiri ahɔhoɔ ase a wɔfiri akyirikyiri asase so bɛhunu asase no sɛeɛ ne nyarewa a
{\ND{Awurade}} de bɛbrɛ asase no.

\VS{23}Wɔbɛhunu sɛ, wɔn asase no dɔteɛ adane sɔfe ne nkyene a wɔdua so biribiara a ɛnyɛ yie, na hwee nso nnyini wɔ so—mpo, ɛserɛ ahahan. Ɛbɛyɛ te sɛ Sodom ne Gomora, Adma ne Seboim a
{\ND{Awurade}} sɛee no nʼabufuo mu no.

\VS{24}Aman a atwa ahyia no bɛbisa sɛ, “Adɛn enti na
{\ND{Awurade}} ayɛ saa asase yi saa? Adɛn enti na ne bo fu denden saa?”


\par }{\PP \VS{25}Na wɔbɛka akyerɛ wɔn sɛ, “Saa asɛm yi siiɛ, ɛfiri sɛ, nnipa a wɔwɔ asase no so buu apam a wɔne
{\ND{Awurade}}, wɔn agyanom Onyankopɔn yɛeɛ ɛberɛ a ɔyii wɔn firii Misraim asase so.

\VS{26}Wɔdane kɔsom anyame foforɔ a wɔyɛ ahɔhoɔ ma wɔn, anyame a
{\ND{Awurade}} nkyerɛɛ wɔn sɛ wɔnsom.

\VS{27}Ɛno enti na
{\ND{Awurade}} abufuo dɛre tiaa saa asase yi, nam so de nnome a wɔatwerɛ wɔ saa nwoma yi mu no baa wɔn so no.

\VS{28}Abufuhyeɛ mu,
{\ND{Awurade}} tutuu ne nkurɔfoɔ ase firii wɔn asase so twaa wɔn asuo de wɔn kɔguu asase foforɔ a wɔte so seesei no.”


\par }{\PP \VS{29}Ahintasɛm nyinaa firi
{\ND{Awurade}} mo Onyankopɔn hɔ, na nneɛma a wada no adi akyerɛ yɛn ne yɛn asefoɔ no, ɛsɛ sɛ yɛhyɛ no nso, sɛdeɛ ɛbɛyɛ a, yɛbɛdi ne mmaransɛm yi so.




\par }\Chap{30}{\SH Awurade Nkyɛn Ba Ho Kɔkɔbɔ
\par }
{\PP \VerseOne{1}Sɛ nhyira ne nnome a mede ato mo anim no nyinaa ba mo so wɔ baabiara a
{\ND{Awurade}} mo Onyankopɔn bɛhwete mo akɔ wɔ aman no mu,

\VS{2}na mo ne mo mma sane ba
{\ND{Awurade}}, mo Onyankopɔn, nkyɛn, na mode mo akoma ne mo kra nyinaa yɛ ɔsetie ma no sɛdeɛ merekyerɛ mo ɛnnɛ yi a,

\VS{3}ɛnneɛ,
{\ND{Awurade}}, mo Onyankopɔn de mo akradeɛ bɛma mo, na wahunu mo mmɔbɔ, na waboaboa mo ano bio afiri amanaman a ɔbɔɔ mo hwete kɔɔ so no nyinaa, asane de mo aba bio.

\VS{4}Sɛ mpo, wɔapam mo kɔ akyirikyiri asase bi a ɛwɔ ɔsoro ase a, ɛfiri hɔ no,
{\ND{Awurade}}, mo Onyankopɔn, bɛboaboa mo ano asane de mo aba bio.

\VS{5}{\ND{Awurade}} Onyankopɔn de mo bɛba asase a ɛyɛ mo agyanom dea so, na moafa sɛ agyapadeɛ. Ɔbɛma mo adi yie na mo adɔɔso asene mo agyanom.

\VS{6}{\ND{Awurade}}, mo Onyankopɔn, bɛtene mo ne mo asefoɔ akoma so sɛdeɛ ɛbɛyɛ a, mode mo akoma ne mo kra nyinaa bɛdɔ no na moatena.

\VS{7}{\ND{Awurade}}, mo Onyankopɔn, de saa nnome yi nyinaa bɛgu mo atamfoɔ ne wɔn a wɔtaa mo no so.

\VS{8}Afei, mobɛsane atie, adi
{\ND{Awurade}} mmara a mede rema mo ɛnnɛ no so.

\VS{9}{\ND{Awurade}}, mo Onyankopɔn, bɛma biribiara a moyɛ no asi mo yie. Ɔbɛma mo mma pii. Mo nyɛmmoa bɛdɔɔso. Na mo mfuo mu nnɔbaeɛ nso bɛbu so, ɛfiri sɛ,
{\ND{Awurade}}, mo Onyankopɔn, ani bɛgye sɛ ɔbɛma mo adi yie sɛdeɛ na ɔyɛ mo agyanom no.

\VS{10}Sɛ motie
{\ND{Awurade}}, mo Onyankopɔn, nne, na modi nʼahyɛdeɛ ne ne mmara a wɔatwerɛ wɔ saa mmara nwoma no mu no so, na mode mo akoma ne mo kra dɔ no a, nʼani bɛgye mo yiedie ho.


\par }{\SH Owuo Ne Nkwa
\par }
{\PP \VS{11}Nokorɛm, saa mmara a merehyɛ ama mo ɛnnɛ yi sodie nyɛ den, na ɛnyɛ adeɛ a morentumi nyɛ nso.

\VS{12}Ɛnni soro a enti mobɛka sɛ, “Hwan na ɔbɛkɔ soro ama yɛn na wakɔgye abrɛ yɛn, na yɛate adi so?”

\VS{13}Saa ara nso na ɛnni ɛpo agya a enti mobɛka sɛ, “Hwan na ɔbɛtwa akɔ ɛpo fa nohoa ama yɛn na wakɔgye abrɛ yɛn, na yɛate adi so?”

\VS{14}Dabi, asɛm no abɛn wo. Ɛda wʼano, na ɛwɔ wʼakoma mu. Ɛno enti, monni so.


\par }{\PP \VS{15}Montie, ɛnnɛ, mede nkwa ne nkɔsoɔ, owuo ne ɔsɛeɛ asi mo anim.

\VS{16}Sɛ motie
{\ND{Awurade}}, mo Onyankopɔn, mmara a merehyɛ ama mo ɛnnɛ yi, nam so dɔ
{\ND{Awurade}}, mo Onyankopɔn, nante nʼakwan mu, di ne mmara so a, mobɛnya nkwa na mo ase adɔre, na
{\ND{Awurade}}, mo Onyankopɔn bɛhyira mo wɔ asase a morekɔ akɔtena so no so.


\par }{\PP \VS{17}Nanso sɛ mo akoma dane, sɛ moanyɛ ɔsetie, na sɛ wɔtwe mo kɔkoto anyame foforɔ, na mosom wɔn a,

\VS{18}mepae mu ka kyerɛ mo ɛnnɛ sɛ, nokorɛm wɔbɛsɛe mo; morentena asase a moretwa Yordan akɔ so akɔfa sɛ agyapadeɛ no so nkyɛ.


\par }{\PP \VS{19}Nnɛ mede nkwa ne owuo, nhyira ne nnome, asi mo anim sɛ monyi deɛ mopɛ. Mefrɛ ɔsoro ne asase sɛ adansefoɔ. Momfa nkwa, sɛdeɛ ɛbɛyɛ a, mo ne mo asefoɔ bɛnya nkwa!

\VS{20}Monnɔ
{\ND{Awurade}}, mo Onyankopɔn. Monyɛ ɔsetie mma no, na momfa mo ho mma no, ɛfiri sɛ, ɔno ne mo nkwa. Ɛno na mobɛtena ase akyɛre wɔ asase a
{\ND{Awurade}} kaa ntam sɛ ɔde bɛma mo tete agyanom Abraham, Isak ne Yakob no.




\par }\Chap{31}{\SH Yosua Di Mose Adeɛ
\par }
{\PP \VerseOne{1}Ɛberɛ a Mose kaa saa nsɛm yi kyerɛɛ Israelfoɔ wieeɛ no,

\VS{2}ɔkaa bio sɛ, “Seesei madi mfeɛ ɔha ne aduonu enti, merentumi nni mo anim bio.
{\ND{Awurade}} aka akyerɛ me sɛ merentwa Asubɔnten Yordan.

\VS{3}Nanso
{\ND{Awurade}}, mo Onyankopɔn, ankasa bɛdi mo anim atwa. Ɔbɛsɛe aman a wɔte hɔ na mobɛfa wɔn asase no. Yosua ne onipa foforɔ a ɔbɛdi mo anim sɛdeɛ
{\ND{Awurade}} hyɛɛ mo bɔ no.

\VS{4}{\ND{Awurade}} bɛsɛe amanaman a wɔte asase no so no sɛdeɛ ɔsɛee Sihon ne Og a na wɔyɛ Amorifoɔ ahemfo no.

\VS{5}{\ND{Awurade}} de nnipa a wɔte hɔ no bɛhyɛ mo nsa na mo ne wɔn bɛdi no sɛdeɛ mɛhyɛ mo no.

\VS{6}Monyɛ den na mo bo nyɛ duru! Monnsuro wɔn!
{\ND{Awurade}}, mo Onyankopɔn, bɛdi mo anim. Ɔrenni mo hwammɔ na ɔrennya mo nso.”


\par }{\PP \VS{7}Afei, Mose frɛɛ Yosua ka kyerɛɛ no Israelfoɔ no nyinaa anim sɛ, “Yɛ den na yɛ nnam, na wo na wode ɔman yi bɛkɔ asase a
{\ND{Awurade}} kaa wɔn agyanom ntam sɛ ɔde bɛma wɔn no so; na wo na wobɛkyɛ ama wɔn.

\VS{8}{\ND{Awurade}} na ɔredi wʼanim. Ɔbɛka wo ho; ɔrenni wo hwammɔ na ɔrennya wo, enti nsuro na mma wʼakoma ntu!”


\par }{\SH Mmara No Akenkan
\par }
{\PP \VS{9}Afei, Mose twerɛɛ mmara yi too hɔ; ɔde maa asɔfoɔ a wɔyɛ Lewi mmammarima a wɔsoaa
{\ND{Awurade}} apam adaka no ne Israel mpanimfoɔ nyinaa.

\VS{10}Mose hyɛɛ wɔn sɛ, “Mfeɛ nson biara awieeɛ, Asese Afahyɛ mu no, wɔmfa obiara ka a ɔde no nkyɛ no.

\VS{11}Israelfoɔ nyinaa nhyia wɔ
{\ND{Awurade}} mo Onyankopɔn anim wɔ baabi a ɔbɛkyerɛ no, na moakan saa mmara yi wɔ wɔn anim ama wɔate.

\VS{12}Frɛ nnipa no nyinaa, mmarima, mmaa, mmɔfra ne ahɔhoɔ a wɔte mo nkuro so nso sɛdeɛ ɛbɛyɛ a, wɔbɛte na wɔbɛsua sɛ, ɛsɛ sɛ wɔsuro
{\ND{Awurade}}, mo Onyankopɔn, na wɔbɛdi mmara no so pɛpɛɛpɛ,

\VS{13}na ama wɔn mma a wɔnnim mmara no ate na wɔasua sɛdeɛ ɛsɛ sɛ wɔsuro
{\ND{Awurade}}, mo Onyankopɔn, mmerɛ dodoɔ a mote asase a moretwam afa Yordan akɔfa sɛ agyapadeɛ so no.”


\par }{\SH Wɔka Israel Asoɔden Ho Asɛm
\par }
{\PP \VS{14}Afei,
{\ND{Awurade}} ka kyerɛɛ Mose sɛ, “Wo owuo berɛ aso. Frɛ Yosua na fa no kɔ ntomadan no mu na mede nʼadwuma bɛhyɛ ne nsa wɔ hɔ.” Enti Mose ne Yosua kɔdaa wɔn ho adi wɔ ntomadan no mu.


\par }{\PP \VS{15}Na
{\ND{Awurade}} yii ne ho adi kyerɛɛ wɔn wɔ fadum omununkum mu wɔ ntomadan kronkron no aboboano.

\VS{16}{\ND{Awurade}} ka kyerɛɛ Mose “Ɛrenkyɛre, wobɛwu na woakɔka wʼagyanom ho. Wo wuo akyi no, saa nnipa yi bɛfiti aseɛ asom anyame ahɔhoɔ, anyame a wɔwɔ asase a wɔrekɔ so no. Wɔbɛpa me na wɔabu apam a me ne wɔn hyehyɛeɛ no so.

\VS{17}Ɛba saa a, mʼabufuo bɛdɛre atia wɔn. Mɛpa wɔn, na mede mʼanim asie wɔn na wɔbɛsɛe wɔn. Ɔhaw a emu yɛ den bɛba wɔn so ama wɔaka sɛ, ‘Saa ɔhaw yi twa sɛ ɛba, ɛfiri sɛ, Onyankopɔn nni yɛn nkyɛn bio.’

\VS{18}Saa ɛberɛ no mede mʼanim bɛsie wɔn ɛsiane wɔn bɔne ahodoɔ a wɔayɛ afa anyame foforɔ a wɔsom no ho enti.


\par }{\PP \VS{19}“Afei, montwerɛ saa dwom yi mu nsɛm mfa na monkyerɛ Israelfoɔ no, na wɔnto sɛdeɛ ɛbɛyɛ adansedeɛ ama me, na mede atia wɔn.

\VS{20}Mede wɔn bɛba asase a nufosuo ne ɛwoɔ resene wɔ so sɛdeɛ mekaa ntam hyɛɛ wɔn agyanom bɔ no. Na wɔdidi mee yɛ akɛseɛ a, afei, wɔbɛdane wɔn ani akɔsom anyame afoforɔ apo me, na wɔnam so abu mʼapam no so.

\VS{21}Afei, ɔhaw ne akwansideɛ bebree ba wɔn so a, ɛdwom yi bɛtia wɔn, ɛfiri sɛ, wɔn asefoɔ werɛ remfiri da. Menim deɛ ɛsɛ sɛ wɔyɛ ansa koraa na mede wɔn bɛba asase a maka ho ntam ahyɛ bɔ no so.”

\VS{22}Enti, Mose twerɛɛ dwom no guu hɔ saa ɛda no, na ɔkyerɛɛ Israelfoɔ no.


\par }{\PP \VS{23}Afei,
{\ND{Awurade}} hyɛɛ Nun babarima Yosua sɛ, “Yɛ den na yɛ nnam, ɛfiri sɛ, wo na wode Israelfoɔ bɛba asase a mekaa ntam hyɛɛ ho bɔ no so, na mʼankasa mɛka mo ho.”


\par }{\PP \VS{24}Ɛberɛ a Mose twerɛɛ mmaransɛm no nyinaa guu nwoma mu wieeɛ no,

\VS{25}ɔde saa ɔhyɛ nsɛm yi maa Lewifoɔ a wɔsoaa
{\ND{Awurade}} apam adaka no:

\VS{26}“Momfa saa Mmara Nwoma yi nkɔto
{\ND{Awurade}}, mo Onyankopɔn, apam adaka no nkyɛn. Ɛhɔ na ɛbɛda sɛ adansedeɛ a ɛtia Israelfoɔ.

\VS{27}Ɛfiri sɛ, menim sɛdeɛ moyɛ atuatefoɔ ne asoɔden. Mpo, me ne mo da so wɔ hɔ yi, moate
{\ND{Awurade}} so atua. Na me wuo akyi no, atua bɛn na morente!

\VS{28}Momfrɛ mo mpanimfoɔ nyinaa ne mo mmusuakuo ntuanofoɔ nyinaa sɛdeɛ mɛtumi akasa akyerɛ wɔn na mafrɛ ɔsoro ne asase de adi adanseɛ atia wɔn.

\VS{29}Menim sɛ me wuo akyi, mobɛsɛe koraa na moapae afiri ɛkwan a makyerɛ mo sɛ momfa so no so. Mmerɛ a ɛreba no mu, amanehunu bɛba mo so, ɛfiri sɛ, monam bɔne a mobɛyɛ wɔ
{\ND{Awurade}} anim no so bɛhyɛ no abufuhyeɛ.”


\par }{\SH Mose Dwom
\par }
{\PP \VS{30}Enti, Mose kaa dwom no mu nsɛm nyinaa kyerɛɛ Israelfoɔ a wɔahyia wɔ hɔ no.




\par }\PoetryChap{32}{\Q \VerseOne{1}Monyɛ aso, Ao ɔsoro na mɛkasa!

\par }{\QB Tie, Ao asase, nsɛm a ɛfiri mʼanom.


\par }{\Q \VS{2}Me nkyerɛkyerɛ bɛtɔ agu mo so sɛ nsuo;

\par }{\QB me kasa bɛgu sɛ obosuo.

\par }{\Q Me nsɛm bɛtɔ sɛ osuo a ɛgu ɛserɛ foforɔ so,

\par }{\QB te sɛ nsuo a ɛpete afifideɛ foforɔ so.


\par }{\BB \par }
{\Q \VS{3}Mɛbɔ
{\ND{Awurade}} din;

\par }{\QB Animuonyam wɔ yɛn Onyankopɔn.


\par }{\Q \VS{4}Ɔyɛ Ɔbotan; nʼadwuma yɛ pɛ;

\par }{\QB Biribiara a ɔyɛ nam ne kwan so, na ɛyɛ.

\par }{\Q Ɔyɛ Onyankopɔn nokwafoɔ a ɔnyɛ mfomsoɔ;

\par }{\QB Ɔteneneeni ne nokwafoɔ ne no.


\par }{\BB \par }
{\Q \VS{5}Nanso wɔayɛ amumuyɛsɛm atia no;

\par }{\QB sɛ wɔyɛ saa a, na wɔyɛ ne mma anaa?

\par }{\QB Wɔyɛ adaadaafoɔ ne nkyirimma kɔntɔnkye.


\par }{\Q \VS{6}Saa na ɛsɛ sɛ mo ne
{\ND{Awurade}} di no?

\par }{\QB Mo nkwaseafoɔ ne adwenemherɛfoɔ.

\par }{\Q Ɛnyɛ ɔno ne mo Agya, mo yɛfoɔ?

\par }{\QB Ɛnyɛ ɔno na ɔbɔɔ mo na ɔmaa mo nnyinasoɔ?


\par }{\BB \par }
{\Q \VS{7}Monkae tete nna;

\par }{\QB monnwene awoɔ ntoatoasoɔ a atwam ho.

\par }{\Q Mommisa mo agya na ɔbɛkyerɛ mo.

\par }{\QB Mommisa mo mpanimfoɔ na wɔbɛka akyerɛ mo.


\par }{\Q \VS{8}Ɛberɛ a Ɔsorosoroni kyekyɛɛ nsase maa amanaman,

\par }{\QB na ɔkyekyɛɛ adasamma mu no,

\par }{\Q ɔtotoo ahyeɛ maa nnipa no

\par }{\QB sɛdeɛ Israelfoɔ no ano sie.


\par }{\Q \VS{9}Ɛfiri sɛ, Israelfoɔ yɛ
{\ND{Awurade}} dea;

\par }{\QB Yakob yɛ nʼagyapadeɛ sononko.


\par }{\BB \par }
{\Q \VS{10}Ɔhunuu wɔn wɔ ɛserɛ asase so

\par }{\QB Asase kesee a hwee nni so so.

\par }{\Q Ɔtwaa wɔn ho hyiaeɛ, hwɛɛ wɔn so;

\par }{\QB Wɛn wɔn sɛ nʼagyapadeɛ a ɛsom bo.


\par }{\Q \VS{11}Sɛdeɛ ɔkɔdeɛ hwanyan ne mma,

\par }{\QB na ɔbɔ mpɛmpɛn fa wɔn ho,

\par }{\Q saa ara na ɔtrɛɛ ne ntaban mu bumaa wɔn,

\par }{\QB sɔɔ wɔn mu den de wɔn tu kɔɔ soro.


\par }{\Q \VS{12}Awurade nko na ɔkyerɛ wɔn ɛkwan.

\par }{\QB Wɔtenaa ase a wɔnni ananafoɔ anyame biara.


\par }{\BB \par }
{\Q \VS{13}Ɔma wɔnante faa nkokoɔ so;

\par }{\QB Ɔma wɔdi mfuo so nnɔbaeɛ;

\par }{\Q ɔde abotan mu woɔ,

\par }{\QB ne ngo a ɛfiri abohemaa mu siesie wɔn.


\par }{\Q \VS{14}Ɔde anantwie nufosuo mu sradeɛ ne nnwan nufosuo,

\par }{\QB nnwan ne mmirekyie mu sradeɛ ma wɔdiiɛ.

\par }{\Q Ɔde Basan nnwennini ne nnwan a wɔadɔre,

\par }{\QB ne atokoɔ papa maa wɔn.

\par }{\Q Monom bobesa papa a ɛfiri bobe mu.


\par }{\BB \par }
{\Q \VS{15}Nanso, ankyɛre Yeshurun dɔree sradeɛ yɛɛ ahomasoɔ;

\par }{\QB nnipa no mu yɛɛ duru, yɛɛ abrane, yɛɛ pemee!

\par }{\Q Afei, wɔpaa Onyankopɔn a ɔbɔɔ wɔn;

\par }{\QB wɔammu wɔn Botan a ɔyɛ wɔn nkwagyeɛ no.


\par }{\Q \VS{16}Wɔkanyane ne ninkunutwe, ɛfiri sɛ wɔsomm anyame foforɔ;

\par }{\QB wɔyɛɛ akyiwadeɛ pii de hyɛɛ no abufuo.


\par }{\Q \VS{17}Wɔbɔɔ afɔdeɛ maa ahonhom fi, anyame huhuo,

\par }{\QB anyame a na wɔnnim wɔn dada,

\par }{\QB anyame a wɔbaa nnansa yi ara,

\par }{\QB anyame a na wɔn agyanom nsuro wɔn.


\par }{\Q \VS{18}Mopaa Ɔbotan a ɔyɛɛ mo agya no.

\par }{\QB Mo werɛ firii Onyankopɔn a ɔwoo mo no.


\par }{\BB \par }
{\Q \VS{19}{\ND{Awurade}} hunuu yei na wɔn ho yɛɛ no nwunu.

\par }{\QB Ɔno ankasa mmammarima ne ne mmammaa hyɛɛ no abufuo.


\par }{\Q \VS{20}Ɔkaa sɛ, “Mɛgya wɔn hɔ;

\par }{\QB Mɛma wɔn awieeɛ aba!

\par }{\Q Ɛfiri sɛ, wɔyɛ awoɔ ntoatoasoɔ kɔntɔnkye;

\par }{\QB mma a wɔnni nokorɛ.


\par }{\Q \VS{21}Wɔde anyame foforɔ som akanyane me ninkuntwe;

\par }{\QB wɔde anyame huhuo ahyɛ me abufuo.

\par }{\Q Afei, mɛhyira aman a wɔnyɛ me ɔman mpo ama wɔn ani abere;

\par }{\QB mɛhyira aman amanmufoɔ a wɔnni nteaseɛ ahyɛ wɔn abufuo.


\par }{\Q \VS{22}Mʼabufuo dɛre sɛ ogya,

\par }{\QB na ɛhye kɔsi damena mu.

\par }{\Q Ɛsɛe asase ne so nnɔbaeɛ nyinaa

\par }{\QB na ɛpaapae mmepɔ fapem.


\par }{\BB \par }
{\Q \VS{23}“Mɛhɔre amanehunu wɔ wɔn so

\par }{\QB na mato me bɛmma awowɔ wɔn.


\par }{\Q \VS{24}Mede ɛkɔm kɛseɛ,

\par }{\QB huraeɛnini ne owuyadeɛ bɛba wɔn so.

\par }{\Q Wɔde wiram mmoa se

\par }{\QB ne awɔ a wɔn ano wɔ borɔ a wɔwea fam bɛha wɔn.


\par }{\Q \VS{25}Mmɔntene so no wɔbɛwuwu akofena ano,

\par }{\QB na afie mu, ehu bɛtɔ wɔn so.

\par }{\Q Mmeranteɛ ne mmabaawa

\par }{\QB mmɔfra ne mpanin nyinaa.


\par }{\Q \VS{26}Meyɛɛ mʼadwene sɛ mɛbɔ wɔn ahwete

\par }{\QB ama wɔn nkaeɛ ayera.


\par }{\Q \VS{27}Nanso, mesuroo ɔtamfoɔ fɛdie,

\par }{\QB sɛ ebia atiafoɔ rente aseɛ na wɔaka sɛ,

\par }{\Q ‘Yɛn tumi adi nkonim!

\par }{\QB Ɛnyɛ
{\ND{Awurade}} na ɔyɛeɛ!’ ”


\par }{\BB \par }
{\Q \VS{28}Israel yɛ ɔman a wɔnni adwene.

\par }{\QB Nnipa no yɛ nkwaseafoɔ, na wɔnni nteaseɛ.


\par }{\Q \VS{29}Ao, sɛ wɔnim nyansa a, anka wɔbɛte yei ase!

\par }{\QB Ao, anka wɔbɛhunu wɔn hyɛberɛ!


\par }{\Q \VS{30}Ɛbɛyɛ dɛn na onipa baako ataa nnipa apem,

\par }{\QB na baanu bɛma ɔpedu adwane,

\par }{\Q gye sɛ wɔn Botan atɔn wɔn.

\par }{\QB Gye sɛ
{\ND{Awurade}} ayi wɔn ama.


\par }{\Q \VS{31}Na wɔn botan nte sɛ yɛn Botan,

\par }{\QB sɛdeɛ wɔhunu no.


\par }{\Q \VS{32}Wɔn bobe nyini firi Sodom bobe mu

\par }{\QB firi Gomora bobe nturom.

\par }{\Q Wɔn bobe aba yɛ awuduro

\par }{\QB na wɔn siaka nso yɛ nwono.


\par }{\Q \VS{33}Wɔn bobesa yɛ awɔ ano borɔ;

\par }{\QB aprammire ano borɔ kɔdiawuo.


\par }{\BB \par }
{\Q \VS{34}“Merekora saa nneɛma yi nyinaa,

\par }{\QB asɔ ano de asie mʼadekoradan mu.


\par }{\Q \VS{35}Mɛtɔ awere; wɔn a ɛfata wɔn no, ɛbɛtua wɔn so ka.

\par }{\QB Ɛrenkyɛre wɔn nan bɛwatiri.

\par }{\Q Wɔn amanehunu da no bɛduru,

\par }{\QB na wɔn hyɛberɛ bɛto wɔn.”


\par }{\BB \par }
{\Q \VS{36}{\ND{Awurade}} bɛbu ne nkurɔfoɔ atɛn

\par }{\QB na wasesa nʼadwene wɔ ne nkoa ho,

\par }{\Q Ɛberɛ a wahunu sɛ wɔn ahoɔden asa,

\par }{\QB na ɛnkaa obiara, akoa anaa ɔdehyeɛ.


\par }{\Q \VS{37}Ɔbɛbisa sɛ, “Afei wɔn anyame no wɔ he,

\par }{\QB ɔbotan a wɔde yɛɛ wɔn dwanekɔbea no,


\par }{\Q \VS{38}anyame a wɔdii wɔn afɔrebɔdeɛ mu sradeɛ no

\par }{\QB na wɔnom wɔn afɔrebɔdeɛ mu nsã no?

\par }{\Q Ma saa anyame no nsɔre mmɛboa mo!

\par }{\QB Ma wɔnyɛ mo dwanekɔbea!


\par }{\BB \par }
{\Q \VS{39}“Afei, monhunu sɛ, me ara me ne no!

\par }{\QB Onyame biara nni hɔ sɛ me!

\par }{\Q Me na mekum na mema nkwa:

\par }{\QB Me na mepira, na mesa;

\par }{\QB obi ntumi nnye wo mfiri me nsam.


\par }{\Q \VS{40}Afei, mepagya me nsa kyerɛ soro

\par }{\QB Ka sɛ: Sɛ mete ase yi,


\par }{\Q \VS{41}Sɛ mese mʼakofena a ɛpa yerɛ yerɛ ano

\par }{\QB na mefiri atemmuo ase a,

\par }{\Q mɛtɔ mʼatamfoɔ so awere

\par }{\QB na matua wɔn a wɔtan me so ka.


\par }{\Q \VS{42}Mɛma me bɛmma anom mogya abo,

\par }{\QB na mʼakofena asɛe honam,

\par }{\Q atɔfoɔ ne nnommumfoɔ mogya,

\par }{\QB ne atamfoɔ ntuanofoɔ tiri.”


\par }{\BB \par }
{\Q \VS{43}Ao ɔsorosoro, mo ne no nni ahurisie,

\par }{\QB ɛfiri sɛ, ɔbɛtɔ nʼasomfoɔ mogya so were.

\par }{\Q Ɔbɛtɔ nʼatamfoɔ so awere

\par }{\QB na wadwira nʼasase ne ne nkurɔfoɔ ho.


\par }{\PP \VS{44}Mose ne Nun babarima Hosea baeɛ bɛkaa dwom yi mu nsɛm nyinaa kyerɛɛ nnipa no.

\VS{45}Mose wiee saa dwom no mu nsɛm no ka no,

\VS{46}ɔka kaa ho sɛ, “Momfa nsɛm a maka akyerɛ mo no nyinaa nsie mo akoma mu. Monka nkyerɛ mo mma nso sɛdeɛ ɛbɛyɛ a wɔbɛdi emu asɛm biara so sɛ mmara.

\VS{47}Saa nkyerɛkyerɛ yi nyɛ nsɛm bi kwa, ɛyɛ mo nkwa! Sɛ modi so a, mo nkwa nna bɛware wɔ asase a moretwa Asubɔnten Yordan akɔtena so no so.”


\par }{\SH Mose Owuo
\par }
{\PP \VS{48}Ɛda no ara, Awurade ka kyerɛɛ Mose sɛ,

\VS{49}“Kɔ Moab, kɔ mmepɔ a ɛwɔ asuo no apueeɛ no so, na foro Nebo bepɔ a ɛne Yeriko di nhwɛanim no. To wʼani hwɛ Kanaan asase no, asase a mede rema Israelfoɔ sɛ wɔn agyapadeɛ no.

\VS{50}Ɛhɔ na wobɛwu wɔ bepɔ no so, na woakɔka wʼagyanom ho, sɛdeɛ wo nua Aaron wuu wɔ Hor bepɔ so kɔkaa nʼagyanom ho no.

\VS{51}Ɛfiri sɛ, mo baanu dii me hwammɔ wɔ Israelfoɔ mu wɔ Meriba ne Kades asuo ho wɔ Sin ɛserɛ so. Moanni me kronkronyɛ ho adanseɛ ankyerɛ Israelfoɔ no wɔ hɔ.

\VS{52}Ɛno enti, mobɛhunu asase no afiri akyiri, nanso mo nan rensi asase a mede rema Israelfoɔ no so.”




\par }\Chap{33}{\SH Mose Hyira Mmusuakuo No
\par }
{\PP \VerseOne{1}Yei ne nhyira a Onyankopɔn onipa Mose de hyiraa Israelfoɔ no ansa na ɔrewu:

\VS{2}Ɔkaa sɛ,

\par }{\Q “{\ND{Awurade}} firi Sinai ba bɛpuee

\par }{\QB yɛn so firii Seir;

\par }{\QB ɔhran firii Paran bepɔ so.

\par }{\Q Ɔde akronkronfoɔ pii ba firii

\par }{\QB anafoɔ fam ne mmepɔ nsianeɛ so.


\par }{\Q \VS{3}Nokorɛ mu, wo wodɔ wo nnipa no,

\par }{\QB akronkronfoɔ nyinaa wɔ wo nsam.

\par }{\Q Wɔkoto wo nan ase,

\par }{\QB na wɔnya nkyerɛkyerɛ firi wo hɔ;


\par }{\Q \VS{4}mmara a Mose de maa yɛn no:

\par }{\QB Yakob nkurɔfoɔ agyapadeɛ.


\par }{\Q \VS{5}{\ND{Awurade}} yɛɛ ɔhene wɔ Yeshurun

\par }{\QB ɛberɛ a nnipa no ntuanofoɔ hyiaa

\par }{\QB Israel mmusuakuo no.


\par }{\BB \par }
{\Q \VS{6}“Ma Ruben nya nkwa. Mma nʼase ntɔre.

\par }{\QB Na ne mmarima nso, mma wɔn so nhwan.”


\par }{\PP \VS{7}Asɛm a Mose ka faa Yuda abusuakuo ho nie:

\par }{\Q “Tie Ao
{\ND{Awurade}}, tie Yuda sufrɛ

\par }{\QB fa no brɛ ne nkurɔfoɔ.

\par }{\Q Ɔde nʼankasa ahoɔden bɔ ne ho ban.

\par }{\QB Yɛ ne ɔboafoɔ na tia nʼatamfoɔ!”


\par }{\PP \VS{8}Asɛm a Mose ka faa Lewi abusuakuo ho nie:

\par }{\Q “Ao
{\ND{Awurade}}, wode ade kronkron

\par }{\QB ama wʼasomfoɔ nokwafoɔ Lewifoɔ.

\par }{\Q Wosɔɔ wɔn hwɛɛ wɔ Masa

\par }{\QB wone wɔn koeɛ wɔ Meriba asuo ho.


\par }{\Q \VS{9}Lewifoɔ tiee wʼasɛm

\par }{\QB bɔɔ wʼapam no ho ban.

\par }{\Q Wɔdii wo nokorɛ

\par }{\QB sene sɛdeɛ wɔdii wɔn awofoɔ,

\par }{\QB wɔn abusuafoɔ ne wɔn mma nokorɛ.


\par }{\Q \VS{10}Afei, ma wɔnkyerɛ Yakob wo mmara no.

\par }{\QB Ma wɔmfa wo nkyerɛkyerɛ no mma Israelfoɔ.

\par }{\Q Wɔde aduhwam bɛba wʼanim

\par }{\QB Abɛbɔ ɔhyeɛ afɔdeɛ wɔ afɔrebukyia so.


\par }{\Q \VS{11}Hyira Lewifoɔ, Ao
{\ND{Awurade}}

\par }{\QB na ma wɔn nnwuma nyinaa nsɔ wʼani.

\par }{\Q Bubu wɔn atamfoɔ nnwonku;

\par }{\QB bɔ wɔn atamfoɔ hwe fam a wɔnsɔre bio.”


\par }{\PP \VS{12}Asɛm a Mose ka faa Benyamin abusuakuo ho nie:

\par }{\Q “{\ND{Awurade}} dɔ Benyamin nkurɔfoɔ

\par }{\QB na wɔnya banbɔ wɔ ne mu.

\par }{\Q Ɔtwa wɔn ho hyia ɛberɛ biara

\par }{\QB na ɔbɔ wɔn ho ban firi ɔhaw biara mu.”


\par }{\PP \VS{13}Asɛm a Mose ka faa Yosef mmusuakuo ho nie:

\par }{\Q “{\ND{Awurade}} nhyira wɔn nsase;

\par }{\QB ɔmfa ne bosuo pa a ɛfiri sorosoro

\par }{\QB ne nsuo a ɛfiri asase ase pɛɛ no,


\par }{\Q \VS{14}ne nnepa a ɛnyini wɔ owia mu

\par }{\QB ne adonneɛ a ɛba ɔbosome biara mu;


\par }{\Q \VS{15}ne nnɔbaeɛ pa a ɛfiri tete mmepɔ mu

\par }{\QB ne deɛ abu so wɔ nkokoɔ a ɛtim hɔ daa mu


\par }{\Q \VS{16}ne akyɛdeɛ amapa dodoɔ a ɛfiri asase mu,

\par }{\QB ne adom a ɛfiri deɛ ɔpuee wɔ ogya a ɛrederɛ no mu.

\par }{\Q Saa nhyira yi nyinaa mmra Yosef so

\par }{\QB nhyɛ no ahenkyɛ wɔ ne nuanom mu.


\par }{\Q \VS{17}Yosef wɔ ahoɔden ne tumi sɛ nantwie ba.

\par }{\QB Nʼahoɔden te sɛ ɔtrɔm mmɛn.

\par }{\Q Ɔde bɛwowɔ akyirikyiri aman,

\par }{\QB apamo wɔn akɔ asase ano.

\par }{\Q Yei ne me nhyira a

\par }{\QB mede rema Efraim bebrebe

\par }{\QB ne Manase mpempem no.”


\par }{\PP \VS{18}Asɛm a Mose ka faa Sebulon ne Isakar mmusuakuo ho nie:

\par }{\Q “Sebulon asefoɔ, monnya nkɔsoɔ wɔ mo akwantuo biara mu.

\par }{\QB Isakar asefoɔ, monnya nkɔsoɔ wɔ mo fie ntomadan mu.


\par }{\Q \VS{19}Wɔfrɛ nnipa no kɔ bepɔ no so

\par }{\QB kɔbɔ afɔdeɛ a ɛdi mu wɔ hɔ.

\par }{\Q Wɔnya mfasoɔ firi ɛpo mu nnepa

\par }{\QB ne ademudeɛ a ahinta wɔ anwea mu.”


\par }{\PP \VS{20}Asɛm a Mose ka faa Gad abusuakuo ho nie:

\par }{\Q “Nhyira nka obi a ɔtrɛ Gad mantam mu!

\par }{\QB Gad ayɛ krado sɛ gyata

\par }{\QB a ɔrebɛtu abasa anaa wate etire.


\par }{\Q \VS{21}Gad nkurɔfoɔ gyee asase pa no maa wɔn ho;

\par }{\QB ɔkannifoɔ kyɛfa na wɔde maa wɔn.

\par }{\Q Ɛberɛ a nkurɔfoɔ no mpanimfoɔ hyiaeɛ no,

\par }{\QB wɔde
{\ND{Awurade}} atɛntenenee yɛɛ adwuma,

\par }{\QB na wɔdii mmara a wɔde maa Israelfoɔ no so.”


\par }{\PP \VS{22}Asɛm a Mose ka faa Dan abusuakuo ho nie:

\par }{\Q “Dan yɛ gyata ba a

\par }{\QB ɔrehurihuri firi Basan.”


\par }{\PP \VS{23}Asɛm a Mose ka faa Naftali abusuakuo ho nie:

\par }{\Q “Ao Naftali, wowɔ adom bebree

\par }{\QB na
{\ND{Awurade}} nhyira ayɛ wo ma;

\par }{\QB atɔeɛ fam ne anafoɔ fam bɛyɛ wo kyɛfa.”


\par }{\PP \VS{24}Asɛm a Mose ka faa Aser abusuakuo ho nie:

\par }{\Q “Aser nnya animuonyam wɔ ne nuanom anim;

\par }{\QB ne nuanom mfa anidie mma no;

\par }{\QB wɔmfa ngo nsra ne nan ho.


\par }{\Q \VS{25}Wʼapono ho nkyerewa nyɛ dadeɛ ne kɔbere mfrafraeɛ;

\par }{\QB Awurade mmɔ wo ho ban wo nkwa nna nyinaa.


\par }{\BB \par }
{\Q \VS{26}“Onyankopɔn biara nni hɔ sɛ Yeshurun Onyankopɔn;

\par }{\QB Ɔnam ɔsorosoro bɛboa wo,

\par }{\QB ɔde ne tumi nante omununkum mu.


\par }{\Q \VS{27}Onyankopɔn a ɔwɔ hɔ daa yɛ wo dwanekɔbea;

\par }{\QB nʼabasa a ɛwɔ hɔ daa no kura wo.

\par }{\Q Ɔbɛpam wʼatamfoɔ afiri wʼanim;

\par }{\QB Ɔno na ɔteaam sɛ, ‘Sɛe wɔn!’


\par }{\Q \VS{28}Enti, Israel bɛtena ase asomdwoeɛ mu;

\par }{\QB Yakob a wanya nkɔsoɔ bɛnya banbɔ

\par }{\Q wɔ asase a aduane ne nsã wɔ so,

\par }{\QB na ɔsoro tɔ bosuo gu so.


\par }{\Q \VS{29}Nhyira nka mo, Ao Israel!

\par }{\QB Hwan na ɔte sɛ mo,

\par }{\QB nnipa a
{\ND{Awurade}} agye mo nkwa.

\par }{\Q Ɔyɛ mo akokyɛm ne mo ɔboafoɔ

\par }{\QB ne mo nkonimdie akofena!

\par }{\Q Mo atamfoɔ bɛkoto mo anim,

\par }{\QB na moatiatia wɔn so.”




\par }\Chap{34}{\SH Mose Owuo
\par }
{\PP \VerseOne{1}Na Mose firi Moab asase tata so foro kɔɔ Nebo Bepɔ so, sane foroo Pisga kokoɔ no wɔ Yeriko ntentenesoɔ. Na
{\ND{Awurade}} kyerɛɛ no asase no nyinaa, ɛfiri Gilead kɔsi Dan;

\VS{2}Naftali nsase nyinaa; Efraim ne Manase nsase; Yuda nsase nyinaa kɔsi Ntam Po no ho;

\VS{3}Negeb; ne nsase a ɛfiri Yeriko bɔnhwa no de kɔsi Soar.

\VS{4}Na
{\ND{Awurade}} ka kyerɛɛ Mose sɛ, “Yei ne asase a mekaa ntam hyɛɛ ho bɔ kyerɛɛ Abraham, Isak ne Yakob sɛ mede bɛma wɔn asefoɔ no. Afei, mama wo de wʼani ahunu, nanso wo nan rensi so.”


\par }{\PP \VS{5}Enti Mose,
{\ND{Awurade}} ɔsomfoɔ wuu wɔ Moab asase so sɛdeɛ
{\ND{Awurade}} kaeɛ no.

\VS{6}Wɔsiee no wɔ bɔnhwa bi a ɛbɛn Bet-Peor nanso ɛbɛsi ɛnnɛ, obiara nnim beaeɛ ko pɔtee.

\VS{7}Mose dii mfirinhyia ɔha ne aduonu, na ɔwuiɛ nanso na nʼani hunu adeɛ yie na ne ho nso yɛ den.

\VS{8}Israelfoɔ suu no nnafua aduasa de wiee nʼayie wɔ Moab tata so.


\par }{\PP \VS{9}Afei, Nun babarima Yosua nyaa nyansa honhom ɛfiri sɛ, Mose de ne nsa guu ne so. Enti, Israelfoɔ yɛɛ ɔsetie maa no na wɔyɛɛ biribiara sɛdeɛ
{\ND{Awurade}} hyɛɛ Mose no ara pɛ.


\par }{\PP \VS{10}Mose akyi no, odiyifoɔ biara mmaeɛ a
{\ND{Awurade}} nim no animu ne animu.

\VS{11}{\ND{Awurade}} somaa Mose ma ɔkɔyɛɛ anwanwadeɛ ne nsɛnkyerɛnneɛ a ɛyɛ hu wɔ Misraim asase so de tiaa Farao, nʼasomfoɔ ne asase no nyinaa.

\VS{12}Na ɛnam Mose so na
{\ND{Awurade}} daa ne tumi kɛseɛ ne ahodwirie nneyɛɛ adi kyerɛɛ Israel nyinaa.

\par }