\NormalFont\ShortTitle{Mateo}

{\MT Mateo

\par }{\MTB Asɛmpa No



\par }\ChapOne{1}{\SH Yesu Kristo Mpanimfoɔ
\par }
{\LID \VerseOne{1}Yesu Kristo a ɔfiri Ɔhene Dawid ne Abraham abusua mu no mpanimfoɔ din na ɛdidi soɔ yi:


\par }{\BB \par }
{\LI \VS{2}Abraham ba ne Isak,

\par }{\LI Isak ba ne Yakob;

\par }{\LI Yakob nso mma ne Yuda ne ne nuanom.


\par }{\LI \VS{3}Yuda mma ne Peres ne Sera. Wɔn maame ne Tamar.

\par }{\LI Peres ba ne Hesron

\par }{\LI ɛnna Hesron nso ba ne Ram.


\par }{\LI \VS{4}Ram woo Aminadab;

\par }{\LI Aminadab woo Nahson;

\par }{\LI Nahson nso woo Salmon.


\par }{\LI \VS{5}Salmon ne ne yere Rahab woo Boas;

\par }{\LI Boas ne ne yere Rut woo Obed;

\par }{\LI Obed nso woo Yisai.


\par }{\LI \VS{6}Yisai ba ne Ɔhene Dawid.

\par }{\BB \par }
{\LI Dawid ba ne Salomo. Dawid ne Batseba a na anka ɔyɛ Uria yere no na wɔwoo Salomo.


\par }{\LI \VS{7}Salomo woo Rehoboam;

\par }{\LI Rehoboam woo Abia;

\par }{\LI Abia woo Asa.


\par }{\LI \VS{8}Asa woo Yehosafat;

\par }{\LI Yehosafat woo Yoram,

\par }{\LI Yoram nso woo Usia


\par }{\LI \VS{9}Usia ba ne Yotam;

\par }{\LI Yotam ba ne Ahas:

\par }{\LI Ahas ba ne Hiskia.


\par }{\LI \VS{10}Hiskia ba ne Manase,

\par }{\LI Manase ba ne Amon;

\par }{\LI Amon nso ba ne Yosia.


\par }{\LI \VS{11}Yosia woo Yekonia ne ne nuanom. Wɔwoo wɔn ɛberɛ a na Yudafoɔ te nnommum mu wɔ Babilon no.


\par }{\BB \par }
{\LID \VS{12}Wɔn a wɔfiri Babilon nnommum mu baeɛ no akyi awoɔ ntoatoasoɔ nie:

\par }{\LI Yekonia woo Sealtiel;

\par }{\LI Sealtiel woo Serubabel.


\par }{\LI \VS{13}Serubabel woo Abihud;

\par }{\LI Abihud woo Eliakim;

\par }{\LI Eliakim nso woo Asor.


\par }{\LI \VS{14}Asor ba ne Sadok;

\par }{\LI Sadok ba ne Akim;

\par }{\LI Akim ba ne Elihud.


\par }{\LI \VS{15}Elihud ba ne Eleasa;

\par }{\LI Eleasa ba ne Matan.

\par }{\LI Matan nso ba ne Yakob;


\par }{\LI \VS{16}Yakob woo Yosef a ɔwaree Maria no. Saa Maria yi na ɔwoo Yesu Kristo.


\par }{\BB \par }
{\LID \VS{17}Awoɔ ntoatoasoɔ a ɛfiri Abraham so de bɛsi Ɔhene Dawid so yɛ dunan. Ɛfiri Ɔhene Dawid so de bɛsi ɛberɛ a wɔfaa ɔman no nnommum kɔɔ Babilon no nso awoɔ ntoatoasoɔ yɛ dunan saa ara. Saa ara nso na ɛfiri ɛberɛ a wɔtu firii Babilon sane baa wɔn ɔman mu bio no de bɛsi Kristo awoɔ so nso yɛ awoɔ ntoatoasoɔ dunan.


\par }{\SH Yesu Awoɔ
\par }
{\PP \VS{18}Sɛdeɛ Yesu Kristo awoɔ ho nsɛm teɛ nie: Wɔde ne maame Maria maa Yosef sɛ ɔnware no, nanso ansa na wɔbɛhyiam sɛ awarefoɔ no, ɔhunuu sɛ wanyinsɛn deɛ ɛfiri Honhom Kronkron.

\VS{19}Ɛbaa saa no, ne kunu Yosef a ɔdi ne ho ni no ampɛ sɛ ɔbɛgu Maria anim ase enti, ɔyɛɛ nʼadwene sɛ ɔbɛgyaa no awadeɛ kɔkoam.


\par }{\PP \VS{20}Ɛberɛ a asɛm no ayɛ Yosef dadwene no, Awurade ɔbɔfoɔ bɛyii ne ho adi kyerɛɛ no daeɛ mu. Ɔbɔfoɔ no ka kyerɛɛ no sɛ, “Yosef, Dawid aseni, nnyae Maria awadeɛ ɛfiri sɛ, ne nyinsɛn no firi Honhom Kronkron.

\VS{21}Ɔbɛwo ɔbarima na wɔato no edin Yesu, aseɛ ne Agyenkwa, ɛfiri sɛ, ɔno na ɔbɛgye ne nkurɔfoɔ nkwa afiri wɔn bɔne mu.”


\par }{\PP \VS{22}Yei nyinaa baa mu de hyɛɛ deɛ Awurade nam odiyifoɔ no so kaeɛ no ma sɛ:

\VS{23}“Ɔbaabunu no bɛnyinsɛn, na wawo ɔbabarima, na wɔato no edin Immanuel” a aseɛ ne sɛ, “Onyankopɔn ne yɛn wɔ hɔ.”


\par }{\PP \VS{24}Ɛberɛ a Yosef nyaneeɛ no, ɔyɛɛ sɛdeɛ ɔbɔfoɔ no hyɛɛ no sɛ ɔnyɛ no. Enti ɔkɔfaa Maria baa ne fie ma ɔbɛyɛɛ ne yere.

\VS{25}Yosef ne Maria anhyia da kɔsii sɛ Maria woo ɔbabarima maa Yosef too ne din “Yesu.”




\par }\Chap{2}{\SH Anyansafoɔ A Wɔfiri Apueeɛ No
\par }
{\PP \VerseOne{1}Ɛberɛ a Ɔhene Herode di adeɛ no na wɔwoo Yesu wɔ Betlehem a ɛwɔ Yudea.

\VS{2}Saa ɛberɛ no ara mu na anyansafoɔ bi firi apueeɛ baa Yerusalem bɛbisaa sɛ, “Ɛhe na Yudafoɔ ɔhene a wɔawo no no wɔ? Yɛhunuu ne nsoromma wɔ apueeɛ nohoa enti na yɛaba sɛ yɛrebɛsom no.”


\par }{\PP \VS{3}Ɔhene Herode tee saa asɛm yi no, ɛhaa nʼadwene yie. Saa ara nso na ɛhaa Yerusalemfoɔ nyinaa adwene.

\VS{4}Ɔhene Herode frɛɛ ɔman no mu asɔfoɔ mpanin ne Atwerɛsɛm no akyerɛkyerɛfoɔ bɛhyiaeɛ. Ɔbisaa wɔn sɛ, “Ɛhefa na wɔbɛwo Kristo no?”

\VS{5}Wɔbuaa no sɛ, “Betlehem a ɛwɔ Yudea. Na yei ne deɛ odiyifoɔ no kaeɛ:


\par }{\Q \VS{6}“ ‘Ao kuro Betlehem, wo a

\par }{\QB wonyɛ akumaa wɔ Yuda asafohene mu,

\par }{\Q wo mu na mɛyi deɛ ɔbɛdi

\par }{\QB me ɔman Israel anim afiri.’ ”


\par }{\PP \VS{7}Ɔhene Herode frɛɛ anyansafoɔ no kɔkoam bisaa wɔn ɛberɛ pɔtee a wɔhunuu nsoromma no. Ɔtoaa so ka kyerɛɛ wɔn sɛ,

\VS{8}“Monkɔ Betlehem nkɔhwehwɛ abɔfra no. Sɛ mohunu no a, mommɛka nkyerɛ me, na me nso menkɔsom no bi.”


\par }{\PP \VS{9}Anyansafoɔ no tiee ɔhene no asɛm no wieeɛ no, wɔkɔeɛ. Wɔrekɔ no, nsoromma a wɔhunuu wɔ apueeɛ no sane yii ne ho adi bio kyerɛɛ wɔn. Ɛdii wɔn anim kɔsii beaeɛ a wɔawo abɔfra no wɔ Betlehem hɔ.

\VS{10}Ɛberɛ a wɔhunuu nsoromma no no, wɔn ani gyee mmoroso.

\VS{11}Wɔduruu efie\FTNT{*}{{\FR 2:11 }{\FT{Anyansafoɔ no ankɔhwɛ Yesu ɛberɛ a ɔda mmoa adididaka mu sɛdeɛ na amanneɛ te ne sɛdeɛ nnwanhwɛfoɔ no kɔhwɛɛ no no. Mmom, abosome bi akyi no, wɔkɔhwɛɛ “abɔfra” no wɔ ne “fie”.}}} a abɔfra no ne ne maame Maria wɔ no, wɔkoto sɔree no. Wɔde wɔn akyɛdeɛ a ɛyɛ sikakɔkɔɔ, aduhwam ne kurobo yɛɛ no ayɛ.

\VS{12}Onyankopɔn soo wɔn daeɛ bɔɔ wɔn kɔkɔ sɛ wɔnnsane nkɔ Herode nkyɛn bio wɔ Yerusalem. Enti wɔfaa ɛkwan foforɔ so kɔɔ wɔn kurom.


\par }{\SH Wɔbɔ Wɔn Ho Adwaa Wɔ Misraim
\par }
{\PP \VS{13}Anyansafoɔ no kɔeɛ akyiri no, Awurade ɔbɔfoɔ soo Yosef daeɛ sɛ, “Sɔre fa abɔfra no ne ne maame na monkɔ Misraim nkɔtena hɔ nkɔsi sɛ mɛkyerɛ mo ɛberɛ a mobɛsane aba. Ɛfiri sɛ, Ɔhene Herode rehwehwɛ abɔfra no akum no.”


\par }{\PP \VS{14}Anadwo no ara, Yosef faa abɔfra no ne Maria siim kɔɔ Misraim,

\VS{15}na wɔtenaa hɔ kɔsii sɛ Ɔhene Herode wuiɛ. Yei na ɛmaa deɛ Awurade nam odiyifoɔ no so kaeɛ sɛ, “Mafrɛ me Ba afiri Misraim” no baa mu.


\par }{\SH Betlehem Mmɔfra No Kum
\par }
{\PP \VS{16}Herode hunuu sɛ anyansafoɔ no adaadaa no no, ne bo fuu mmoroso. Ɔsomaa nʼasraafoɔ sɛ wɔnkɔ Betlehem ne nkuro a atwa ho ahyia no nyinaa mu nkɔkunkum mmadoma mmarimaa kɔsi wɔn a wɔadi mfeɛ mmienu so, sɛdeɛ anyansafoɔ no ɛberɛ a wɔkaa sɛ wɔwoo abɔfra no wɔ mu no kyerɛ no.

\VS{17}Deɛ wɔnam odiyifoɔ Yeremia so kaeɛ no baa mu sɛ,


\par }{\Q \VS{18}“Wɔte nne bi wɔ Rama.

\par }{\QB Ɛyɛ osu ne agyaadwoɔ;

\par }{\Q Rahel resu ne mma;

\par }{\QB na ɔmpɛ sɛ wɔkyekyere ne werɛ,

\par }{\QB ɛfiri sɛ, wɔnte ase bio”.


\par }{\SH Wɔsane Ba Nasaret
\par }
{\PP \VS{19}Herode wuiɛ akyiri no, Awurade ɔbɔfoɔ yii ne ho adi kyerɛɛ Yosef wɔ daeɛ mu wɔ Misraim ka kyerɛɛ no sɛ,

\VS{20}“Sɔre na fa abɔfra no ne ne maame kɔ Israel asase so, ɛfiri sɛ, wɔn a wɔpɛɛ sɛ wɔkum abɔfra no awuwu.”


\par }{\PP \VS{21}Yosef faa abɔfra no ne ne maame sane kɔɔ Israel asase so bio.

\VS{22}Yosef tee sɛ Arkelao\FTNT{†}{{\FR 2:22 }{\FT{Ɔhempɔn Herode ba yi dii adeɛ sɛ ɔhene wɔ Yudea ne Samaria mfirinhyia edu pɛ. (4 AWK–6 KAA) Na ɔyɛ otirimuɔdenfoɔ ne nhyɛsotrasoɔ. Yei ma wɔtuu no adeɛ so ma Yudea bɛyɛɛ Roma mantam a na wɔtua toɔ ma Roma Ɔhempɔn no ananmusini.}}} a ɔyɛ Herode ba na ɔdi ɔhene wɔ Yudea saa ɛberɛ no mu no, ɔsuroo sɛ ɔbɛkɔ hɔ. Awurade sane soo no daeɛ foforɔ bio sɛ ɔnnkɔ Yudea, na mmom, ɔnkɔ Galilea.\FTNT{‡}{{\FR 2:22 }{\FT{Yesu berɛ so no, na Galilea da Ɔman Kronkron no atifi fam.}}}

\VS{23}Enti, wɔkɔtenaa kuro Nasaret mu. Yei nso maa deɛ adiyifoɔ no kaeɛ sɛ, “Wɔbɛfrɛ no Nasareni” no baa mu.




\par }\Chap{3}{\SH Yohane Osubɔni Asɛnka
\par }
{\PP \VerseOne{1}Ɛberɛ a Yesu ne nʼawofoɔ wɔ Nasaret no, Yohane Osubɔni bɛkaa asɛm wɔ Yudea ɛserɛ so sɛ,

\VS{2}“Monnu mo ho; momfa mo ho mma Onyankopɔn na ɔsoro ahennie no abɛn”

\VS{3}Yohane ne deɛ odiyifoɔ Yesaia kaa ne ho asɛm sɛ,

\par }{\Q “Nne bi reteam wɔ ɛserɛ so sɛ,

\par }{\Q ‘Monsiesie ɛkwan mma Awurade;

\par }{\QB momma nʼatempɔn ntene!’ ”


\par }{\PP \VS{4}Saa ɛberɛ no na Yohane fira yoma ho nwi ntoma, bɔ aboa nhoma abɔsoɔ. Na nʼaduane yɛ ntutummɛ ne ɛwoɔ.

\VS{5}Yerusalemfoɔ ne Yudeafoɔ ne nnipa a wɔte Asubɔnten Yordan ho no nyinaa kɔɔ ne nkyɛn wɔ ɛserɛ no so hɔ kɔtiee asɛm no bi.

\VS{6}Wɔkaa wɔn bɔne ma ɔbɔɔ wɔn asu wɔ Asubɔnten Yordan mu.


\par }{\PP \VS{7}Yohane hunuu sɛ Farisifoɔ ne Sadukifoɔ pii reba ne nkyɛn ma wɔabɔ wɔn asu no, ɔka kyerɛɛ wɔn sɛ, “Awɔ mma! Hwan na ɔka kyerɛɛ mo sɛ monnwane mfiri Onyankopɔn abufuo a ɛreba no ano?

\VS{8}Monkɔbɔ ɔbra pa mfa nkyerɛ sɛ moasakyera ampa.

\VS{9}Na monnhoahoa mo ho sɛ moyɛ Abraham asefoɔ, ɛfiri sɛ, Onyankopɔn bɛtumi ama saa aboɔ yi adane nnipa ma wɔabɛyɛ Abraham asefoɔ.

\VS{10}Onyankopɔn de nʼabonnua ato dua biara a ɛnso aba pa nhini ho sɛ ɔde bɛtwa, na ɔde agu ogya mu ahye no.


\par }{\PP \VS{11}“Me deɛ, mede nsuo na ɛrebɔ wɔn a wɔasakyera wɔn su no asu. Nanso deɛ ɔdi mʼakyi reba no deɛ, ɔso sene me a ne mpaboa mpo mensɛ sɛ mekura. Ɔno deɛ, sɛ ɔba a, ɔde Honhom Kronkron ne ogya na ɛbɛbɔ mo asu.

\VS{12}Ɔbɛhuhu aburoo no so ayiyi mu aba pa no afiri ntɛtɛ no mu, na ɔde aba pa no akɔsie, na ɔde ogya a ɛnnum da ahye ntɛtɛ no pasaa.”


\par }{\SH Yesu Asubɔ
\par }
{\PP \VS{13}Yesu tee Yohane Osubɔni nka no, ɔfiri Galilea baa Asubɔnten Yordan ho sɛ Yohane mmɔ no asu.

\VS{14}Yohane hunuu sɛ ɔmfata sɛ ɔbɔ Yesu asu. Yei enti, ɔkaa sɛ, “Wo na ɛsɛ sɛ wobɔ me asu, na ɛnyɛ me.”


\par }{\PP \VS{15}Ɛnna Yesu nso ka kyerɛɛ no sɛ,
{\WJ{“Ɛtwa ara na ɛtwa sɛ wobɔ me asu sɛdeɛ ɛbɛyɛ a deɛ Onyankopɔn ahyɛ ato hɔ no bɛba mu.”}} Yesu asɛm a ɔkaeɛ no enti, Yohane bɔɔ no asu.


\par }{\PP \VS{16}Wɔbɔɔ Yesu asu wieeɛ no, ɔfirii nsuo no mu, na hwɛ ɔsoro bueɛ. Ɔhunuu Onyankopɔn Honhom sɛ ɛresiane ba ne so sɛ aborɔnoma.

\VS{17}Ɛhɔ ara, ɛnne bi firi ɔsoro kaa sɛ, “Yei ne me Dɔ Ba a ɔsɔ mʼani.”




\par }\Chap{4}{\SH Ɔbonsam Sɔ Yesu Hwɛ
\par }
{\PP \VerseOne{1}Yei akyi no, Honhom Kronkron faa Yesu kɔɔ ɛserɛ so sɛ ɔbonsam nkɔsɔ no nhwɛ.

\VS{2}Saa ɛberɛ no mu, Yesu dii mmuada adaduanan awia ne anadwo. Yei maa ɛkɔm dee no.

\VS{3}Ɔbonsam baa Yesu nkyɛn bɛka kyerɛɛ no sɛ, “Sɛ wone Onyankopɔn Ba no a, ka na saa aboɔ yi nnane aduane.”


\par }{\PP \VS{4}Yesu buaa no sɛ,
{\WJ{“Wɔatwerɛ sɛ, ‘Ɛnyɛ aduane nko ara na ɛho hia onipa wɔ nʼasetena mu, na mmom, deɛ ɛhia titire ne Onyankopɔn asɛm.’ ”}}


\par }{\PP \VS{5}Afei, ɔbonsam de Yesu kɔɔ Yerusalem de no kɔgyinaa asɔredan a ɛwɔ hɔ no atifi pɛɛ,

\VS{6}na ɔka kyerɛɛ no sɛ, “Sɛ wone Onyankopɔn Ba no ampa ara a, huri firi deɛ wogyina hɔ si fam, ɛfiri sɛ, wɔatwerɛ sɛ,

\par }{\Q “ ‘Onyankopɔn bɛsoma nʼabɔfoɔ abɛsɔ wo,

\par }{\QB na woammɛhwe abotan so.’ ”


\par }{\PP \VS{7}Yesu buaa bio sɛ,
{\WJ{“Wɔatwerɛ sɛ, ‘Nsɔ Awurade wo Onyankopɔn nhwɛ.’ ”}}


\par }{\PP \VS{8}Yei akyi no, ɔbonsam de Yesu kɔɔ bepɔ tenten bi apampam. Ɔde nʼani kari kyerɛɛ no ewiase ahennie ahodoɔ ne emu animuonyam nyinaa.

\VS{9}Afei, ɔka kyerɛɛ Yesu sɛ, “Sɛ wobɛkoto asom me a, mede deɛ wohunu yi nyinaa bɛma wo.”


\par }{\PP \VS{10}Ɛhɔ ara na Yesu buaa sɛ,
{\WJ{“Firi me so, Ɔbonsam! Hunu sɛ, wɔatwerɛ sɛ ‘Koto som Awurade, wo Onyankopɔn, na ɔno nko ara na som no.’ ”}}


\par }{\PP \VS{11}Yesu ano siiɛ no, ɔbonsam gyaa no hɔ kɔeɛ. Ɛno akyi, abɔfoɔ baa Yesu nkyɛn bɛsom no.


\par }{\SH Yesu Fiti Nʼadwuma Ase Wɔ Galilea
\par }
{\PP \VS{12}Yesu tee sɛ wɔakyere Yohane no, ɔkɔɔ Galilea.

\VS{13}Ɔduruu Galilea no, wantena Nasaret, na mmom, ɔtwaam Nasaret hɔ kɔtenaa Kapernaum a ɛwɔ Galilea mpoano no, Sebulon ne Naftali ahyeɛ so.

\VS{14}Yei maa deɛ Odiyifoɔ Yesaia kaeɛ sɛ,


\par }{\Q \VS{15}“Sebulon asase ne Naftali asase,

\par }{\QB ɛpo ɛkwan so, Yordan agya,

\par }{\QB Galilea a amanamanfoɔ te hɔ,


\par }{\Q \VS{16}nnipa a wɔte sum mu no,

\par }{\QB Hann kɛseɛ bi apue ama wɔn.

\par }{\Q Hann no apue ama

\par }{\QB wɔn a wɔte owuo asase so.”


\par }{\PP \VS{17}Ɛfiri saa ɛberɛ no, Yesu firii nʼasɛnka ase sɛ,
{\WJ{“Monnu mo ho, momfa mo ho mma Onyankopɔn na ɔsoro ahennie no abɛn.”}}


\par }{\SH Yesu Frɛ Asuafoɔ Baanan
\par }
{\PP \VS{18}Ɛda bi a Yesu nam Galilea mpoano no, ɔhunuu anuanom baanu bi a wɔn nyinaa yɛ afarefoɔ sɛ wɔregu asau ɛpo no mu. Saa anuanom yi mu baako din de Simon a ne din foforɔ nso de Petro. Ɔbaako no nso din de Andrea.

\VS{19}Yesu ka kyerɛɛ wɔn sɛ,
{\WJ{“Mommɛdi mʼakyi na mɛkyerɛ mo ɛkwan a wɔfa so yi nnipa kra.”}}

\VS{20}Ɛhɔ ara, wɔgyaa wɔn asau no guu hɔ bɛdii nʼakyi ne no kɔeɛ.


\par }{\PP \VS{21}Ɔkɔɔ nʼanim kakra no, ɔhunuu Sebedeo mma baanu a wɔfrɛ ɔbaako Yohane ɛnna ɔbaako nso din de Yakobo, sɛ wɔne wɔn agya te kodoɔ mu retuatua wɔn asau mu. Yesu frɛɛ wɔn nso sɛ wɔmmɛdi nʼakyi.

\VS{22}Ntɛm ara, wɔgyaa wɔn agya ne kodoɔ no hɔ bɛdii nʼakyi.


\par }{\SH Galilea Asɛnka Ne Ayaresa
\par }
{\PP \VS{23}Yesu kyinkyinii Galileaman mu nyinaa kaa ahennie no ho asɛmpa wɔ Yudafoɔ hyiadan mu. Ɔsaa nyarewa ahodoɔ a wɔde baa nʼanim nyinaa nso.

\VS{24}Yesu anwanwadeɛ a ɔyɛeɛ yi trɛ kɔduruu Siriaman mu nyinaa. Yei maa wɔde wɔn a ahonhommɔne wɔ wɔn so, wɔn a wɔtwa, wɔn a wɔyare mmubuiɛ ne wɔn a nyarewa ahodoɔ ha wɔn no nyinaa firi Siriaman mu brɛɛ no ma ɔsaa wɔn nyinaa yadeɛ.

\VS{25}Anwanwadeɛ a Yesu yɛeɛ yi maa nnipakuo a wɔfiri Galilea ne Nkuro Edu “Dekapoli” no mu ne Yerusalem ne Yordan agya tu dii nʼakyi.




\par }\Chap{5}{\SH Nhyira Nsɛm
\par }
{\PP \VerseOne{1}Ɔhunuu nnipakuo no saa no, ɔkɔɔ bepɔ bi so. Ɔtenaa ase no, nʼasuafoɔ no kɔɔ ne nkyɛn.

\VS{2}Na ɔhyɛɛ aseɛ kyerɛkyerɛɛ wɔn sɛ,


\par }{\Q \VS{3}{\WJ{“Nhyira ne wɔn a wɔyɛ ahiafoɔ wɔ honhom mu,}}

\par }{\QB {\WJ{na wɔn na ɔsoro ahennie yɛ wɔn dea.}}


\par }{\Q \VS{4}{\WJ{Nhyira ne wɔn a wɔn werɛ aho,}}

\par }{\QB {\WJ{na wɔn na Onyankopɔn bɛkyekyere wɔn werɛ.}}


\par }{\Q \VS{5}{\WJ{Nhyira ne ahobrɛasefoɔ,}}

\par }{\QB {\WJ{na wɔn na Onyankopɔn bɛma wɔadi asase so.}}


\par }{\Q \VS{6}{\WJ{Nhyira ne wɔn a wɔn pɛ ne sɛ wɔbɛyɛ Onyankopɔn apɛdeɛ,}}

\par }{\QB {\WJ{na wɔn na Onyankopɔn bɛma wɔn deɛ ɛhia wɔn.}}


\par }{\Q \VS{7}{\WJ{Nhyira ne wɔn a wɔhunu mmɔbɔ,}}

\par }{\QB {\WJ{na wɔn na Onyankopɔn bɛhunu wɔn mmɔbɔ.}}


\par }{\Q \VS{8}{\WJ{Nhyira ne wɔn a wɔn akoma mu teɛ,}}

\par }{\QB {\WJ{na wɔn na wɔbɛhunu Onyankopɔn.}}


\par }{\Q \VS{9}{\WJ{Nhyira ne apatafoɔ,}}

\par }{\QB {\WJ{na wɔn na Onyankopɔn bɛfrɛ wɔn ne mma.}}


\par }{\Q \VS{10}{\WJ{Nhyira ne wɔn a ɛsiane sɛ wɔyɛ Onyankopɔn apɛdeɛ enti, wɔtaa wɔn,}}

\par }{\QB {\WJ{na wɔn na Ɔsoro Ahennie no yɛ wɔn dea.}}


\par }{\PP \VS{11}{\WJ{“Nhyira ne mo a me din mu enti, wɔya mo, taa mo, twa atorɔ, ka asɛmmɔne to mo so.}}

\VS{12}{\WJ{Momma mo ani nnye na monsɛpɛ mo ho, ɛfiri sɛ, mowɔ akatua a ɛso wɔ ɔsoro. Monhunu sɛ saa ara na wɔtaa adiyifoɔ a wɔdii mo ɛkan no.}}


\par }{\SH Nkyene Ne Kanea
\par }
{\PP \VS{13}{\WJ{“Mone asase yi so nkyene. Sɛ nkyene dɛ yera a, ɛkwan bɛn so na wɔbɛfa ama ayɛ nkyene bio? Ɛnyɛ mma hwee bio, gye sɛ wɔhwie gu na nnipa tiatia so.}}


\par }{\PP \VS{14}{\WJ{“Mone ewiase kanea. Kuro a ɛda bepɔ so no ntumi nhinta.}}

\VS{15}{\WJ{Wɔnsɔ kanea mfa nsie, na mmom, wɔde si petee mu na ahyerɛn ama wɔn a wɔwɔ efie no mu no nyinaa.}}

\VS{16}{\WJ{Saa ara na momma mo nneyɛeɛ pa nna adi mma nnipa nhunu na wɔnam so ahyɛ mo Agya a ɔwɔ ɔsoro no animuonyam.}}


\par }{\SH Mmara No Mu Den Hyɛ
\par }
{\PP \VS{17}{\WJ{“Monnsusu sɛ maba sɛ merebɛsɛe Mmara no anaa Adiyifoɔ no nkyerɛkyerɛ no. Na mmom, maba sɛ merebɛhyɛ no ma sɛdeɛ ne nyinaa bɛba mu pɛpɛɛpɛ.}}

\VS{18}{\WJ{Monhunu sɛ ɔsoro ne asase da so wɔ hɔ yi, Mmara no mu biribiara rensakra da kɔsi sɛ ne nyinaa bɛba mu.}}

\VS{19}{\WJ{Yei enti, obiara a ɔbɛbu mmaransɛm no mu fa bi so, na ɔbɛkyerɛkyerɛ afoforɔ ama wɔn nso abu mmaransɛm no mu fa bi so no, ɔbɛyɛ akumaa ɔsoro ahennie mu. Na obiara a ɔbɛdi mmara no so, na ɔbɛkyerɛkyerɛ afoforɔ ama wɔn nso adi mmara no soɔ no, ɔbɛyɛ kɛseɛ Ɔsoro Ahennie mu.}}

\VS{20}{\WJ{Enti, merebɔ mo kɔkɔ sɛ, sɛ mopɛ sɛ mokɔ ɔsoro ahennie mu deɛ a, gye sɛ moyɛ Onyankopɔn apɛdeɛ sene deɛ Atwerɛsɛm no akyerɛkyerɛfoɔ no ne Farisifoɔ no yɛ.}}


\par }{\SH Abufuo Ho Mmara
\par }
{\PP \VS{21}{\WJ{“Mose mmara no ka sɛ, ‘Deɛ ɔdi awuo no, ɔno nso ɛsɛ sɛ wɔkum no bi.’}}

\VS{22}{\WJ{Na me deɛ, deɛ mereka ne sɛ, obiara a ne bo bɛfu ne nua no, wɔbɛbu no atɛn. Bio, obiara a ɔbɛdi ne nua atɛm no, wɔbɛfrɛ no mpanin anim. Afei, obiara a ɔbɛka akyerɛ ne nua sɛ, ‘Ogyimifoɔ’ no, ɔbɛkɔ amanehunu ogya mu.}}


\par }{\PP \VS{23}{\WJ{“Enti, sɛ ɛba sɛ worekɔbɔ afɔdeɛ na wokae sɛ wo ne wo nua wɔ asɛm a,}}

\VS{24}{\WJ{gyae afɔdeɛ no bɔ, na kɔ na wo ne wo nua no nkɔbom ansa na woakɔbɔ wʼafɔdeɛ no.}}


\par }{\PP \VS{25}{\WJ{“Sɛ wo ne obi nya asɛm a, wo ne no mmɔ mu ntɛm, na wamfa wo ankɔ asɛnniiɛ ankɔma ɔtemmufoɔ, na ɔtemmufoɔ no amfa wo anhyɛ afiasehwɛfoɔ nsa, na afiasehwɛfoɔ no amfa wo ankɔto afiase.}}

\VS{26}{\WJ{Sɛ ɔde wo kɔ ɔtemmufoɔ anim a, kae sɛ, ansa na wobɛfiri asɛnniiɛ hɔ no, gye sɛ woatua sika biara a wɔregye afiri wo hɔ no.}}


\par }{\SH Adwamammɔ
\par }
{\PP \VS{27}{\WJ{“Mose mmara no ka sɛ, ‘Nsɛe awadeɛ.’}}

\VS{28}{\WJ{Na me deɛ, deɛ mereka ne sɛ: Obiara a ɔhunu ɔbaa na ne kɔn dɔ no nʼakoma mu no, abɔ adwaman.}}

\VS{29}{\WJ{Sɛ wʼani baako a ɛyɛ to wo suntidua a, ɛyɛ sɛ wobɛtu ato atwene. Ɛfiri sɛ, ɛyɛ sɛ wobɛhwere wʼakwaa fa bi sene sɛ wɔbɛto wo onipadua no nyinaa atwene amanehunu ogya mu.}}

\VS{30}{\WJ{Saa ara nso na sɛ wo nsa a ɛyɛ to wo suntidua a, ɛyɛ sɛ wobɛtwa ato atwene ɛfiri sɛ, ɛyɛ sɛ wobɛhwere wʼakwaa fa bi sene sɛ wɔbɛto wo onipadua nyinaa atwene amanehunu ogya mu.}}


\par }{\SH Awaregyaeɛ
\par }
{\PP \VS{31}{\WJ{“Mose mmara no ka sɛ, ‘Obiara a ɔbɛgyaa ne yere no mma no awaregyaeɛ krataa.’}}

\VS{32}{\WJ{Na me deɛ, deɛ mereka ne sɛ, sɛ ɔbarima bi gyaa ne yere a ɛnyɛ sɛ ɔbaa no abɔ adwaman, na ɔbaa no sane kɔware bio a, na ɔbarima a ɔgyaee no no ama ɔbaa no asɛe awadeɛ. Ɔbarima foforɔ a ɔbɛware ɔbaa no nso asɛe awadeɛ saa ara.}}


\par }{\SH Ɔkasa Mu Nokorɛdie
\par }
{\PP \VS{33}{\WJ{“Bio, Mose mmara no ka sɛ, ‘Mmu bɔ a woahyɛ Onyankopɔn no so, na mmom, di bɔ a woahyɛ no no so.’}}

\VS{34}{\WJ{Na me deɛ, deɛ mereka ne sɛ: Monnka ntam mfa nhyɛ bɔ. Monnnɔ ɔsoro, ɛfiri sɛ, ɛyɛ Onyankopɔn ahennwa.}}

\VS{35}{\WJ{Monnnɔ fam, ɛfiri sɛ, ɛyɛ Onyankopɔn nan ase adwa. Monnnɔ Yerusalem, ɛfiri sɛ, ɛyɛ ɔhenkɛseɛ kuropɔn.}}

\VS{36}{\WJ{Mfa wo tiri nka ntam, ɛfiri sɛ, worentumi nnane tirinwi baako mpo mma ɛnyɛ fitaa anaa tuntum.}}

\VS{37}{\WJ{Momma mo nsɛm nyɛ ‘Aane’ anaa ‘Dabi.’ Asɛm biara a wobɛka a ɛnyɛ aane anaa dabi no firi ɔbonsam.}}


\par }{\SH Aweretɔ
\par }
{\PP \VS{38}{\WJ{“Mose mmara no ka sɛ, ‘Sɛ obi tu wʼani a, tu ne deɛ bi. Sɛ obi tu wo se nso a, tu ne deɛ bi.’}}

\VS{39}{\WJ{Na me deɛ, deɛ mereka ne sɛ: Mommfa bɔne ntua bɔne so ka! Sɛ obi bɔ wʼaso nifa mu a, dane benkum no nso ma no na ɔmmɔ mu.}}

\VS{40}{\WJ{Sɛ obi ne wo di asɛm gye wʼatadeɛ nhyɛaseɛ a, worɔ wʼatadeɛ nkatasoɔ ka ho ma no.}}

\VS{41}{\WJ{Sɛ obi hyɛ wo sɛ, wo ne no nnante kwansin baako a, wo ne no nkɔ akwansini mmienu.}}

\VS{42}{\WJ{Sɛ obi srɛ wo biribi a, fa ma no; obi pɛ sɛ ɔfɛm wo hɔ biribi a, fa fɛm no.}}


\par }{\SH Dɔ Wʼatamfoɔ
\par }
{\PP \VS{43}{\WJ{“Moate sɛ wɔaka sɛ, ‘Dɔ wo yɔnko, na tane wʼatamfoɔ.’}}

\VS{44}{\WJ{Na me deɛ, deɛ mereka ne sɛ: monnɔ mo atamfoɔ, na mommɔ mpaeɛ mma wɔn a wɔha mo.}}

\VS{45}{\WJ{Yei bɛma mo ayɛ mo Agya a ɔwɔ ɔsoro no mma, ɛfiri sɛ, ɔma nʼawia pue, ma ne nsuo tɔ ma nnipa bɔne ne nnipa pa nyinaa pɛ.}}

\VS{46}{\WJ{Sɛ modɔ wɔn a wɔdɔ mo no nko ara a, akatua bɛn na mobɛnya? Ɛnyɛ saa ara na nnebɔneyɛfoɔ nso yɛ?}}

\VS{47}{\WJ{Sɛ mokyea wɔn a monim wɔn nko ara a, nsonsonoeɛ bɛn na ɛda mo ne afoforɔ ntam? Ɛnyɛ saa ara na nnebɔneyɛfoɔ nso yɛ?}}

\VS{48}{\WJ{Enti monyɛ pɛ sɛdeɛ mo Agya a ɔwɔ ɔsoro no yɛ pɛ no.}}




\par }\Chap{6}{\SH Papayɛ Ho Kɔkɔbɔ
\par }
{\PP \VerseOne{1}{\WJ{“Monhwɛ yie na moanyɛ papa ankyerɛ nnipa, amfa ampɛ animuonyam. Sɛ moyɛ saa a, morennya mfasoɔ biara mfiri mo Agya a ɔwɔ ɔsoro no nkyɛn.}}


\par }{\PP \VS{2}{\WJ{“Sɛ woyɛ papa a, mmɔ no dawuro sɛdeɛ nyaatwomfoɔ yɛ wɔ asɔredan mu ne mmɔntene so no. Merema mo ate sɛ, saa nnipa no anya wɔn akatua dada.}}

\VS{3}{\WJ{Sɛ woyɛ papa a, mma obiara nhunu, mpo sɛ wode wo nsa nifa yɛ papa a, mma wo nsa benkum nhunu,}}

\VS{4}{\WJ{na wʼagya a ɔnim kɔkoam nsɛm nyinaa no bɛtua wo ka.}}


\par }{\SH Mpaeɛbɔ Ho Kɔkɔbɔ
\par }
{\PP \VS{5}{\WJ{“Ɛfa mpaeɛbɔ ho nso, sɛ morebɔ mpaeɛ a, mommmɔ mpaeɛ sɛdeɛ nyaatwomfoɔ gyina asɔredan mu ne mmɔntene so bɔ mpaeɛ de pɛ nnipa anim animuonyam no. Merema mo ate aseɛ sɛ, saa nnipa no anya wɔn akatua dada.}}

\VS{6}{\WJ{Sɛ wobɔ mpaeɛ a, hɔ wo dan mu, na to wo ɛpono mu, na bɔ wʼAgya a wɔnhunu no mpaeɛ, na wʼAgya a ɔnim kɔkoam nsɛm no bɛtua wo ka.}}

\VS{7}{\WJ{Sɛ mobɔ mpaeɛ a, monnkasakasa bebree ntiti nsɛm mu, nsusu sɛ, sɛ moyɛ saa a na Onyankopɔn bɛtie mo.}}

\VS{8}{\WJ{Mo Agya Onyankopɔn nim deɛ ɛhia mo nyinaa ansa na mobisa no.}}


\par }{\PP \VS{9}{\WJ{“Enti, saa ɛkwan yi so na momfa mmɔ mpaeɛ:}}

\par }{\Q {\WJ{“ ‘Yɛn Agya a wowɔ ɔsoro,}}

\par }{\Q {\WJ{wo din ho nte.}}


\par }{\Q \VS{10}{\WJ{Wʼahennie mmra.}}

\par }{\Q {\WJ{Deɛ wopɛ nyɛ hɔ wɔ asase so,}}

\par }{\QB {\WJ{sɛdeɛ ɛteɛ wɔ ɔsoro.}}


\par }{\Q \VS{11}{\WJ{Ma yɛn yɛn daa aduane ɛnnɛ,}}


\par }{\Q \VS{12}{\WJ{na fa yɛn bɔne kyɛ yɛn,}}

\par }{\QB {\WJ{sɛdeɛ yɛde wɔn a wɔfom yɛn no bɔne kyɛ wɔn no.}}


\par }{\Q \VS{13}{\WJ{Mma yɛnkɔ sɔhwɛ mu.}}

\par }{\QB {\WJ{Na yi yɛn firi ɔbɔnefoɔ no nsam.’}}


\par }{\MM \VS{14}{\WJ{Sɛ mode wɔn a wɔfom mo mfomsoɔ kyɛ wɔn a, mo nso mo ɔsoro Agya de mo mfomsoɔ bɛkyɛ mo.}}

\VS{15}{\WJ{Nanso, sɛ moamfa wɔn a wɔfom mo mfomsoɔ ankyɛ wɔn a, mo ɔsoro Agya no nso remfa mo mfomsoɔ nkyɛ mo.”}}


\par }{\SH Mmuadadie Ho Kɔkɔbɔ
\par }
{\PP \VS{16}{\WJ{“Sɛ modi mmuada a, monnyɛ mo anim mmɔbɔmmɔbɔ sɛdeɛ nyaatwomfoɔ mmuada a wɔyɛ de pɛ nnipa anim animuonyam no. Merema mo ate aseɛ sɛ, saa nnipa no anya wɔn akatua dada.}}

\VS{17}{\WJ{Sɛ wodi mmuada a, nunu wo tirim, na hohoro wʼanim, na ma wʼanim nyɛ frɔmm,}}

\VS{18}{\WJ{na mma nnipa nhunu sɛ woredi mmuada, agye wʼAgya a ɔhunu deɛ woyɛ wɔ kɔkoam nyinaa no nko ara; na wʼAgya a ɔnim kɔkoam nsɛm nyinaa no bɛtua wo ka.}}


\par }{\PP \VS{19}{\WJ{“Monnhyehyɛ mo agyapadeɛ wɔ asase yi so, deɛ ntɛferɛ bɛtumi awe, na ɛbɛtumi awe nnaakye na asɛeɛ, na akorɔmfoɔ bɛtumi awia.}}

\VS{20}{\WJ{Mmom, monhyehyɛ mo agyapadeɛ wɔ ɔsoro, deɛ ntɛferɛ ntumi nwe, na ɛntumi nwe nnaakye nsɛeɛ, na akorɔmfoɔ ntumi nwia.}}

\VS{21}{\WJ{Na deɛ wʼagyapadeɛ wɔ no, ɛhɔ na wʼakoma nso wɔ.}}


\par }{\PP \VS{22}{\WJ{“Ani yɛ onipadua kanea. Ɛno enti sɛ wʼani yɛ a, na wo onipadua nyinaa yɛ hann.}}

\VS{23}{\WJ{Nanso sɛ wʼani nyɛ a, ɛma wo onipadua no nyinaa dane esum tumm. Enti, sɛ hann a ɛwɔ wo mu no yɛ esum deɛ a, na wo onipadua no yɛ esum kabii.}}


\par }{\PP \VS{24}{\WJ{“Obiara ntumi nsom awuranom baanu; sɛ ɔyɛ saa a, ɔbɛtan ɔbaako, na wadɔ ɔbaako anaasɛ ɔbɛsom ɔbaako yie, na wabu ɔbaako animtia. Morentumi nsom Onyankopɔn ne ahodeɛ.}}


\par }{\PP \VS{25}{\WJ{“Yei enti na metu mo fo sɛ, monnnwennwene deɛ mobɛdi anaa deɛ mobɛnom anaa deɛ mobɛfira ho. Mowɔ ɔkra ne onipadua a ɛsom bo sene deɛ mobɛdi, deɛ mobɛnom ne deɛ mobɛfira.}}

\VS{26}{\WJ{Monhwɛ ewiem nnomaa, wɔnnua aba ɛnna wɔntwa aba mmoaboa ano mfa nsie, nanso mo Agya a ɔwɔ ɔsoro no ma wɔn aduane di. Monnsom bo nsene wɔn anaa?}}

\VS{27}{\WJ{Mo mu hwan na adwene a ɔdwen no bɛtumi ato ne nkwa nna so simasin?}}


\par }{\PP \VS{28}{\WJ{“Adɛn enti na modwennwene ntoma ho? Monhwɛ afifideɛ bi sɛ sukooko. Wɔnnyɛ adwuma, anaasɛ wɔnwene ntoma ho.}}

\VS{29}{\WJ{Nanso, Ɔhene Salomo ahonya ne nʼanimuonyam nyinaa akyi no, na nʼahoɔfɛ nnuru sukooko yi.}}

\VS{30}{\WJ{Na sɛ Onyankopɔn tumi fira afifideɛ a ɛwɔ hɔ ɛnnɛ na ɔkyena ɛnni hɔ ntoma a, mo a mo gyidie sua, ɛbɛyɛ dɛn na ɔrentumi mma mo deɛ ɛhia mo?}}

\VS{31}{\WJ{Enti, monnnwennwene deɛ mobɛdie, deɛ mobɛnom anaasɛ deɛ mobɛfira ho.}}

\VS{32}{\WJ{Na wɔn a wɔnni gyidie no na ɛberɛ biara wɔdwene saa nneɛma no ho. Na mo deɛ, mo Agya a ɔwɔ ɔsoro no nim sɛ yeinom nyinaa ho hia mo.}}

\VS{33}{\WJ{Enti, monhwehwɛ Onyankopɔn Ahennie ne ne tenenee kane, na ɔde deɛ ɛhia mo nyinaa bɛka mo ho.}}

\VS{34}{\WJ{Enti, monnnwennwene ɔkyena ho. Onyankopɔn no ara de deɛ ɛhia mo bɛma mo. Ɛda biara ne mu nsɛm.}}




\par }\Chap{7}{\SH Atɛnyie
\par }
{\PP \VerseOne{1}{\WJ{“Mommmu ntɛn, na afoforɔ ammu mo ntɛn.}}

\VS{2}{\WJ{Deɛ mode yɛ afoforɔ no, ɛno ara na wɔde bɛyɛ mo.}}


\par }{\PP \VS{3}{\WJ{“Adɛn na woma aboseaa a ɛda wo nua ani so no ha wo, ɛberɛ a ɛboɔ kɛseɛ da wo deɛ so?}}

\VS{4}{\WJ{Ɛbɛyɛ dɛn na woatumi aka akyerɛ wo nua sɛ, ‘Ma menyi aboseaa a ɛda wʼani so no mma wo,’ wɔ ɛberɛ a ɛboɔ da wʼani so.}}

\VS{5}{\WJ{Nyaatwomni! Di ɛkan yi ɛboɔ a ɛda wʼani so no ansa na woatumi ahunu aboseaa a ɛda wo nua ani so ayi ama no.}}


\par }{\PP \VS{6}{\WJ{“Mommfa deɛ ɛho te mma nkraman. Saa ara nso na monnto mo nhwene pa ngu mprako anim! Wɔbɛtiatia so, na woadane wɔn ho ato ahyɛ mo so.}}


\par }{\SH Bisa, Hwehwɛ, Pem
\par }
{\PP \VS{7}{\WJ{“Mommisa, na wɔbɛma mo; monhwehwɛ, na mobɛhunu; mompem, na wɔbɛbue mo.}}

\VS{8}{\WJ{Na obiara a ɔbisa no, ɔnya. Obiara a ɔhwehwɛ no, ɔhunu; na deɛ ɔpem no, wɔbue no.}}


\par }{\PP \VS{9}{\WJ{“Na hwan na ne ba bisa no burodo a ɔbɛma no ɛboɔ?}}

\VS{10}{\WJ{Anaasɛ ɔbisa no nsuomnam a ɔbɛma no ɔwɔ? Ɛremma saa da!}}

\VS{11}{\WJ{Na sɛ mo a moyɛ nnebɔneyɛfoɔ mpo nim sɛdeɛ moma mo mma nnepa a, ɛbɛyɛ dɛn na mo Agya a ɔwɔ ɔsoro no mfa nnepa mma ne mma a wɔbisa no no.}}

\VS{12}{\WJ{Enti, sɛdeɛ mmara no ne adiyifoɔ no ka no, adeɛ biara a mopɛ sɛ nnipa nyɛ mma mo no, mo nso monyɛ mma wɔn saa ara.}}


\par }{\SH Ɛkwan Teateaa No
\par }
{\PP \VS{13}{\WJ{“Ɛkwan teateaa no nko ara so na wobɛtumi afa akɔ ɔsoro! Ɛkwan a ɛkɔ ɔbonsam kurom no trɛ, na nʼapono nso mu baeɛ ma nnipadɔm a wɔfa so kɔ ɔsɛeɛ mu.}}

\VS{14}{\WJ{Ɛpono a wɔwura mu de kɔ nkwa mu no yɛ ketewa na ɛkwan a wɔfa so no nso yɛ teateaa, na nnipa kakra bi na wɔhunu fa so.}}


\par }{\PP \VS{15}{\WJ{“Monhwɛ mo ho yie wɔ atorɔ akyerɛkyerɛfoɔ a wɔba mo nkyɛn ahobrɛaseɛ mu sɛ nnwan nanso wɔyɛ mpataku a wɔnya mo a, wɔbɛtete mo pasaa no ho.}}

\VS{16}{\WJ{Wɔn nneyɛeɛ na mode bɛhunu wɔn, sɛdeɛ motumi de dua bi aba hunu dua ko a ɛyɛ no. Worentumi nte bobe wɔ nkasɛɛ so; saa ara nso na worentumi nte borɔdɔma wɔ nnɛnkyɛmse so.}}

\VS{17}{\WJ{Dua a ɛwɔ nnyinasoɔ pa no tumi so aba pa; na dua a ɛnni nnyinasoɔ pa no nso so aba bɔne.}}

\VS{18}{\WJ{Dua pa ntumi nso aba bɔne saa ara nso na dua bɔne ntumi nso aba pa.}}

\VS{19}{\WJ{Dua biara a ɛnso aba pa no, wɔtwa de gu ogya mu hye no.}}

\VS{20}{\WJ{Onipa nneyɛeɛ na ɛma yɛhunu ne suban.}}


\par }{\PP \VS{21}{\WJ{“Ɛnyɛ obiara a ɔbɔ me din ‘Awurade, Awurade’ no na ɔbɛkɔ ɔsoro ahennie mu.}}

\VS{22}{\WJ{Atemmuo da no, nnipa pii bɛka akyerɛ me sɛ, ‘Awurade, yɛkaa wo ho asɛm kyerɛɛ afoforɔ. Yɛnam wo din nso so tuu ahonhommɔne, sane yɛɛ anwanwadeɛ, ahodoɔ’.}}

\VS{23}{\WJ{Na mabua wɔn sɛ, ‘mennim mo da. Momfiri me so nkɔ, nnebɔneyɛfoɔ!’}}


\par }{\PP \VS{24}{\WJ{“Wɔn a wɔtie deɛ meka, na wɔdi so no te sɛ onyansafoɔ a ɔsi ne dan si ɔbotan so.}}

\VS{25}{\WJ{Sɛ osuo tɔ, na osuframa bɔ, na nsuo yiri, na emu biara ka ɛdan no a, ɛremmu da ɛfiri sɛ, wɔsi sii ɔbotan so.}}

\VS{26}{\WJ{Nanso, wɔn a wɔtie deɛ meka na wɔnni soɔ no te sɛ ɔkwasea bi a ɔsii ne dan sii anwea so.}}

\VS{27}{\WJ{Sɛ osuo tɔ, na osuframa bɔ, na nsuo yiri, na emu biara ka ɛdan no a, ɛbɛdwiri agu fam, abubu pasaa.”}}


\par }{\PP \VS{28}Yesu asɛnka no maa nnipadɔm a wɔtiee no no nyinaa ho dwirii wɔn,

\VS{29}ɛfiri sɛ, ɔkyerɛkyerɛɛ sɛ obi a ɔkura tumi na ne nkyerɛkyerɛ no nte sɛ deɛ Atwerɛsɛm no akyerɛkyerɛfoɔ no kyerɛ no.




\par }\Chap{8}{\SH Yesu Sa Nyarewa
\par }
{\PP \VerseOne{1}Ɛberɛ a Yesu sianee bepɔ no no, nnipadɔm bebree dii nʼakyi.

\VS{2}Ɔkwatani bi baa Yesu nkyɛn bɛkotoo no, srɛɛ no sɛ, “Me wura, mesrɛ wo, sɛ ɛyɛ wo pɛ a, sa me yadeɛ.”


\par }{\PP \VS{3}Yesu tenee ne nsa de kaa ɔkwatani no kaa sɛ,
{\WJ{“Mɛsa wo yadeɛ. Kwata, firi ne ho kɔ!”}} Amonom hɔ ara, kwata no firii ne ho.

\VS{4}Yesu ka kyerɛɛ no sɛ,
{\WJ{“Wo ne obiara nni wʼayaresa yi ho nkɔmmɔ. Kɔ na fa wo ho kɔkyerɛ ɔsɔfoɔ, na bɔ afɔdeɛ a Mose hyɛɛ sɛ wɔmmɔ sɛ adansedie no.”}}


\par }{\PP \VS{5}Yesu kɔɔ Kapernaum. Ɔduruu hɔ no, Roma asraafoɔ panin bi a ɛdɔm hyɛ nʼase baa ne kyɛn bɛbuu no nkotodwe kaa sɛ,

\VS{6}“Awurade, mʼabɔfra abubu gu hɔ a ɔrehunu amane; mesrɛ wo, bɛsa no yadeɛ ma me.”


\par }{\PP \VS{7}Yesu ka kyerɛɛ no sɛ,
{\WJ{“Mɛba abɛsa no yadeɛ.”}}


\par }{\PP \VS{8}Asraafoɔ panin no tee Yesu asɛm a ɔkaeɛ no, ɔkaa sɛ, “Awurade, memfata sɛ woba me fie. Ka biribi na mʼabɔfra no ho bɛyɛ no den.

\VS{9}Meyɛ ɔsraani a mehyɛ tumi ase, na mesane wɔ asraafoɔ a wɔhyɛ mʼase. Meka kyerɛ wɔn mu bi sɛ ɔnkɔ a, ɔkɔ. Meka kyerɛ ɔfoforɔ sɛ ɔmmra a, ɔba. Saa ara nso na sɛ meka kyerɛ mʼabɔfra sɛ ɔnyɛ biribi a, ɔyɛ ara no no.”


\par }{\PP \VS{10}Yesu tee saa asɛm yi no, ɛyɛɛ no nwanwa. Ɔdanee nʼani, ka kyerɛɛ nnipadɔm a wɔdi nʼakyi no sɛ,
{\WJ{“Israelman mu nyinaa, menhunuu gyidie a ɛte sei da.}}

\VS{11}{\WJ{Na mereka akyerɛ mo sɛ, nnipa pii bɛfiri apueeɛ ne atɔeɛ aba, na wɔne Abraham, Isak ne Yakob ato nsa adidi wɔ ɔsoro ahennie no mu.}}

\VS{12}{\WJ{Na Israelfoɔ a wɔsiesiee ɔsoro ahennie maa wɔn no mu pii wɔ hɔ a wɔbɛto wɔn agu esum kabii mu, na wɔde wɔn nsa bɛgu wɔn tiri atwa agyaadwoɔ.”}}


\par }{\PP \VS{13}Yesu ka kyerɛ asraafoɔ panin no sɛ,
{\WJ{“Kɔ efie. Deɛ wogye die no aba mu ama wo!”}} Saa ɛberɛ korɔ no ara mu, abɔfra no ho tɔɔ no!


\par }{\SH Yesu Sa Petro Ase Yadeɛ
\par }
{\PP \VS{14}Yesu kɔɔ Petro fie. Ɔkɔtoo sɛ huraeɛ akyere Petro ase baa ma ɔda hɔ.

\VS{15}Yesu sɔɔ ne nsa na amonom, huraeɛ no tu firii ne so. Ɔsɔre noaa aduane maa wɔn.


\par }{\PP \VS{16}Saa ɛda no anwummerɛ no, wɔde wɔn a wɔwɔ ahonhommɔne pii brɛɛ Yesu. Nʼanom asɛm a ɔkaeɛ no maa ahonhommɔne no nyinaa tu yeraeɛ, na wɔn a wɔyare no nyinaa nso ho tɔɔ wɔn.

\VS{17}Yei maa deɛ Odiyifoɔ Yesaia kaa sɛ,

\par }{\Q “Ɔfaa yɛn ahoɔmmerɛ,

\par }{\QB na ɔsoaa yɛn nyarewa nyinaa” no baa mu.


\par }{\SH Yesu Akyiridie
\par }
{\PP \VS{18}Yesu hunuu sɛ ɛdɔm no redɔɔso no, ɔka kyerɛɛ nʼasuafoɔ no sɛ, wɔntwa nkɔ asuogya nohoa.

\VS{19}Ɛhɔ ara Yudani ɔkyerɛkyerɛfoɔ bi ka kyerɛɛ Yesu sɛ, “Ɔkyerɛkyerɛfoɔ, baabiara a wobɛkɔ no, mɛdi wʼakyiri!”


\par }{\PP \VS{20}Yesu buaa no sɛ,
{\WJ{“Sakraman wɔ abɔn, ewiem nnomaa nso wɔ mpirebuo, nanso me, Onipa Ba no deɛ, menni baabi a mede me tiri to!”}}


\par }{\PP \VS{21}Asuafoɔ no mu baako bɛka kyerɛɛ no sɛ, “Owura, ma me kwan na menkɔsie mʼagya ansa na mʼabɛdi wʼakyi.”


\par }{\PP \VS{22}Nanso, Yesu ka kyerɛɛ no sɛ,
{\WJ{“Di mʼakyi. Wɔn a wɔawu no nsie wɔn awufoɔ”}}.


\par }{\SH Yesu Brɛ Ahum Ase
\par }
{\PP \VS{23}Yesu saa nyarewa no wieeɛ no, ɔkɔtenaa kodoɔ mu na nʼasuafoɔ no dii nʼakyi.

\VS{24}Prɛko pɛ, ahum kɛseɛ bi tuiɛ maa asorɔkye bu bɛkataa kodoɔ no so. Nanso, na Yesu deɛ, wada.

\VS{25}Nʼasuafoɔ no de nteateamu kɔɔ ne nkyɛn, kɔnyanee no kaa sɛ, “Awurade! Gye yɛn na yɛreyɛ amem!”


\par }{\PP \VS{26}Yesu nyaneeɛ no, ɔka kyerɛɛ wɔn sɛ,
{\WJ{“Mo a mo gyidie sua, adɛn na moabɔ hu saa?”}} Ɛhɔ ara, ɔsɔre teateaa ahum ne asorɔkye no ma ɛyɛɛ dinn.


\par }{\PP \VS{27}Asuafoɔ no ho dwirii wɔn yie. Wɔbisabisaa wɔn ho wɔn ho sɛ, “Onipa bɛn mpo ni a ahum ne ɛpo tie no yi?”


\par }{\SH Yesu Tu Ahonhommɔne
\par }
{\PP \VS{28}Yesu ne nʼasuafoɔ no duruu asuogya wɔ Gadarafoɔ asase so no, nnipa baanu bi a ahonhommɔne wɔ wɔn so firi amusieeɛ bɛhyiaa no. Esiane sɛ na saa nnipa yi yɛ keka enti, na obiara ntumi mfa faako a wɔwɔ hɔ.

\VS{29}Wɔhunuu no pɛ, wɔhyɛɛ aseɛ teateaam sɛ, “Onyankopɔn Ba, ɛdeɛn na worehwehwɛ afiri yɛn nkyɛn? Woaba ha sɛ worebɛyɛ yɛn ayayadeɛ ɛberɛ a mmerɛ no nsoeɛ anaa?”


\par }{\PP \VS{30}Saa ɛberɛ korɔ no ara mu na mprakokuo bi redidi wɔ nkyɛn baabi.

\VS{31}Ahonhommɔne no srɛɛ Yesu sɛ, “Sɛ wotu yɛn a, fa yɛn kɔhyɛ mprakokuo yi mu.”


\par }{\PP \VS{32}Yesu tiaa wɔn sɛ,
{\WJ{“Momfiri!”}} Ɛhɔ ara ahonhommɔne no firii nnipa no mu, kɔwuraa mprako no mu. Mprakokuo no nyinaa de mmirika sianee bepɔ no, kɔguu ɛpo no mu ma ɛfaa wɔn.

\VS{33}Ntɛm ara, wɔn a wɔhwɛ mprako no so no tuu mmirika kɔɔ kurom, kɔkaa deɛ asie no kyerɛɛ nkurɔfoɔ.

\VS{34}Kurom hɔfoɔ no tee deɛ aba no, wɔbɔɔ twi, kɔɔ deɛ Yesu wɔ hɔ no. Wɔhunuu Yesu no, wɔsrɛɛ no sɛ ɔmfiri wɔn ɔman mu hɔ nkɔ.




\par }\Chap{9}{\SH Obubuafoɔ Bi Ayaresa
\par }
{\PP \VerseOne{1}Yei akyi no, Yesu kɔtenaa kodoɔ bi mu kɔɔ Kapernaum, kuro a ɔte mu.

\VS{2}Ɔduruu hɔ no, ankyɛre biara na nnipa bi de obubuafoɔ bi brɛɛ no sɛ ɔnsa no yadeɛ. Na Yesu hunuu gyidie a wɔwɔ wɔ ne mu no, ɔka kyerɛɛ obubuafoɔ no sɛ,
{\WJ{“Ɔba, ma wʼani nnye, wɔde wo bɔne nyinaa akyɛ wo.”}}


\par }{\PP \VS{3}Ɛhɔ ara na Atwerɛsɛm no akyerɛkyerɛfoɔ a na wɔwɔ hɔ no bi teaam sɛ, “Ɔbarima yi ka abususɛm. Ɔkyerɛ sɛ ɔyɛ Onyankopɔn!”


\par }{\PP \VS{4}Yesu hunuu deɛ ɛwɔ wɔn adwenem no, ɔbisaa wɔn sɛ,
{\WJ{“Adɛn enti na modwene bɔne ho saa?}}

\VS{5}{\WJ{Me Onipa Ba no, mewɔ tumi wɔ asase yi so sɛ metumi de bɔne kyɛ. Deɛ ɛwɔ he na ɛyɛ den, sɛ obi bɛka sɛ, ‘Mede wo bɔne akyɛ wo’ anaasɛ ɔbɛka sɛ, ‘Sɔre na nante?’ ”}}

\VS{6}Nanso, sɛdeɛ ɛbɛyɛ na mobɛhunu sɛ Onipa Ba no wɔ tumi sɛ ɔde bɔne kyɛ enti, ɔka kyerɛɛ obubuafoɔ no sɛ,
{\WJ{“Sɔre na bobɔ wo kɛtɛ, na kɔ efie ɛfiri sɛ, masa wo yadeɛ.”}}

\VS{7}Amonom hɔ ara, obubuafoɔ no sɔre bobɔɔ ne kɛtɛ, siim kɔɔ ne fie!

\VS{8}Nnipadɔm no hunuu anwanwadeɛ yi no, wɔn ho dwirii wɔn yie. Wɔkamfoo Onyankopɔn sɛ ɔde tumi a ɛte saa ama onipa!


\par }{\SH Yesu Frɛ Mateo
\par }
{\PP \VS{9}Yesu firi deɛ ɔsaa obubuafoɔ no yadeɛ hɔ rekɔ no, ɔhunuu ɔbarima ɔtogyeni bi a ɔte atogyeeɛ. Wɔfrɛ saa ɔbarima no Mateo. Yesu hunuu no no, ɔka kyerɛɛ no sɛ,
{\WJ{“Bɛdi mʼakyi.”}} Ɛhɔ ara, Mateo sɔre dii Yesu akyi.


\par }{\PP \VS{10}Ɛbaa sɛ Yesu ne nʼasuafoɔ no kɔɔ Mateo fie kɔdidiiɛ. Wɔredidi no, ɔtogyefoɔ ne nnebɔneyɛfoɔ bebree baa hɔ ne no ne nʼasuafoɔ no too nsa didiiɛ.

\VS{11}Farisifoɔ no hunuu sɛ ɔne nnebɔneyɛfoɔ ato nsa redidi no, anyɛ wɔn dɛ. Wɔbisaa nʼasuafoɔ no sɛ, “Adɛn enti na mo ɔkyerɛkyerɛfoɔ no de ne ho abɔ nnebɔneyɛfoɔ a wɔte sɛɛ yi?”


\par }{\PP \VS{12}Yesu teeɛ no, ɔbuaa wɔn sɛ,
{\WJ{“Nnipa a wɔnyare no, ɔyaresafoɔ ho nhia wɔn, na nnipa a wɔyare no na ɔyaresafoɔ ho hia wɔn.”}}

\VS{13}Ɔsane kaa bio sɛ,
{\WJ{“Monkɔhwehwɛ yei ase wɔ Atwerɛ Kronkron no mu. Wɔatwerɛ sɛ, ‘Ɛnyɛ mo afɔdeɛ ne ayɛyɛdeɛ na mepɛ, na mmom, ahummɔborɔ.’ Mammɛfrɛ teneneefoɔ, na mmom, mebɛfrɛɛ nnebɔneyɛfoɔ sɛ wɔnsakra mmra Onyankopɔn nkyɛn.”}}


\par }{\SH Mmuadadie Ho Asɛmmisa
\par }
{\PP \VS{14}Ɛda bi, Yohane Osubɔni asuafoɔ baa Yesu nkyɛn bɛbisaa no sɛ, “Adɛn enti na wʼasuafoɔ no nni mmuada, sɛdeɛ yɛne Farisifoɔ di mmuada no?”


\par }{\PP \VS{15}Yesu buaa wɔn sɛ,
{\WJ{“Mogye di sɛ, sɛ ayeforɔkunu ne ne nnamfonom te hɔ a, ɛsɛ sɛ ne nnamfonom no werɛ ho, na wɔbua da anaa? Ɛberɛ bi bɛba a wɔbɛfa me afiri wɔn nkyɛn. Saa ɛberɛ no na wɔbɛdi mmuada.}}


\par }{\PP \VS{16}{\WJ{“Hwan na ɔde ntoma foforɔ bɛtare ntoma dada mu? Saa ntaremu no bɛsuane dada no mu ama tokuro kɛseɛ abɛda hɔ.}}

\VS{17}{\WJ{Hwan na ɔde nsã foforɔ bɛgu aboa nwoma nsã nkotokuo dada mu? Sɛ ɔyɛ saa a, nsã no bɛpae nkotokuo no ama nsã no ahwie agu, na nkotokuo no nso asɛe. Nsa nkotokuo foforɔ mu nko ara na ɛsɛ sɛ wɔde nsã foforɔ gugu na amma nkotokuo no ne nsã no mu biara ansɛe.”}}


\par }{\SH Ɔbaa Bi Ayaresa Ne Ababaawa Bi Wunyane
\par }
{\PP \VS{18}Yesu gu so rekasa no, Yudafoɔ panin bi ba bɛkoto, sɔree no. Ɔde nʼadesrɛdeɛ too Yesu anim sɛ, “Me babaa awu seesei ara. Menim sɛ, sɛ woba de wo nsa bɛka no pɛ a, ɔbɛnyane.”

\VS{19}Yesu ne nʼasuafoɔ no ne ɔpanin no siim sɛ wɔrekɔ ɔpanin no fie.


\par }{\PP \VS{20}Wɔrekɔ no, ɔbaa bi a mogya atu no mfirinhyia dumienu firii Yesu akyi sɔɔ nʼatadeɛ ano.

\VS{21}Ɔkaa wɔ ne tirim sɛ, “Sɛ mede me nsa ka no nko ara a, me ho bɛyɛ me den.”


\par }{\PP \VS{22}Yesu danee nʼani ka kyerɛɛ no sɛ,
{\WJ{“Ɔbabaa, ma wo bo ntɔ wo yam. Wo gyidie agye wo. Wo ho atɔ wo.”}} Ɛfiri saa ɛberɛ no mu, ne ho tɔɔ no.


\par }{\PP \VS{23}Yesu duruu ɔpanin no fie hɔ a ɔhunuu sɛ nkurɔfoɔ no bi resu na ebinom reto ayiase nnwom no,

\VS{24}ɔkaa sɛ,
{\WJ{“Obiara mfiri adi. Ababaawa no nwuiɛ. Wada!”}} Yesu asɛm a ɔkaeɛ yi maa nnipa no seree no.

\VS{25}Nnipa no nyinaa firii adi no, Yesu kɔɔ faako a ababaawa no da hɔ no. Ɔsɔɔ ne nsa. Prɛko pɛ, ababaawa no nyaneeɛ.

\VS{26}Saa anwanwadeɛ a Yesu yɛeɛ yi trɛɛ wɔ mpɔtam hɔ nyinaa.


\par }{\SH Anifirafoɔ Baanu Bi Ayaresa
\par }
{\PP \VS{27}Yesu firi deɛ ɔnyanee ababaawa no hɔ rekɔ no, anifirafoɔ baanu bi dii nʼakyi teateaam sɛ, “Dawid ba, hunu yɛn mmɔbɔ!”


\par }{\PP \VS{28}Yesu duruu efie no, anifirafoɔ no baa ne nkyɛn. Yesu bisaa wɔn sɛ,
{\WJ{“Mogye di sɛ mɛtumi ama moahunu adeɛ?”}}

\par }{\PP Wɔbuaa no sɛ, “Aane, Awurade, yɛgye di!”


\par }{\PP \VS{29}Yesu de ne nsa kaa wɔn ani kaa sɛ,
{\WJ{“Mo gyidie nyɛ deɛ mohwehwɛ mma mo!”}}

\VS{30}Amonom hɔ ara na wɔn ani buebueeɛ. Yesu bɔɔ wɔn ano sɛ,
{\WJ{“Monnka saa ayaresa yi ho asɛm nkyerɛ obiara.”}}

\VS{31}Nanso, nnipa no firi hɔ pɛ, wɔbɔɔ asɛm no dawuro.


\par }{\SH Mumu Bɔdamfoɔ Bi Ayaresa
\par }
{\PP \VS{32}Yesu ne nʼasuafoɔ refiri adi no, wɔde mumu bi a honhommɔne wɔ ne so brɛɛ no.

\VS{33}Yesu tuu honhommɔne no na prɛko pɛ, mumu no kasaeɛ. Saa honhommɔne tuo yi yɛɛ nnipa a wɔwɔ hɔ no nyinaa nwanwa ma wɔkaa sɛ, “Yɛnhunuu saa anwanwadeɛ yi bi da wɔ Israelman mu ha!”


\par }{\PP \VS{34}Farisifoɔ no deɛ, wɔkaa sɛ, “Ɔbonsam de honhommɔne ahyɛ no ma enti na ɔtumi tu ahonhommɔne no.”


\par }{\SH Ayamhyehyeɛ
\par }
{\PP \VS{35}Yesu kyinkyinii nkuro so ne nkuraa ase kaa Onyankopɔn Ahennie no ho asɛmpa wɔ wɔn hyiadan mu. Baabiara a ɔkɔeɛ no, ɔsaa nyarewa ahodoɔ bebree.

\VS{36}Ɛberɛ a Yesu hunuu nnipadɔm no, ne yam hyehyee no maa wɔn ɛfiri sɛ, ɔhunuu sɛ ɔhaw ahodoɔ gu wɔn so a, wɔnhunu deɛ wɔnyɛ ne deɛ wɔmfa a wɔbɛnya mmoa nso. Wɔte sɛ nnwan a wɔnni ɔhwɛfoɔ.

\VS{37}Ɛha na Yesu ka kyerɛɛ nʼasuafoɔ no sɛ,
{\WJ{“Otwa adwuma no dɔɔso, na adwumayɛfoɔ no deɛ, wɔsua.}}

\VS{38}{\WJ{Enti, monsrɛ adwumawura no na ɔmma adwumayɛfoɔ bebree mmra ne twa adwuma no mu.”}}




\par }\Chap{10}{\SH Asuafoɔ Dumienu No
\par }
{\PP \VerseOne{1}Yesu frɛɛ nʼasuafoɔ dumienu no baa ne nkyɛn, na ɔmaa wɔn tumi sɛ wɔntu ahonhommɔne na wɔnsa nyarewa ne ahoɔmmerɛ nyinaa.


\par }{\BB \par }
{\LID \VS{2}Yesu asuafoɔ dumienu no din nie:

\par }{\BB \par }
{\LI Simon a ne din baako ne Petro ne ne nua Andrea;

\par }{\LI Yakobo ne ne nua Yohane a wɔyɛ Sebedeo mma no,


\par }{\LI \VS{3}Filipo ne Bartolomeo,

\par }{\LI Toma ne ɔtogyefoɔ Mateo,

\par }{\LI Yakobo, Alfeo ba ɛne Tadeo,


\par }{\LI \VS{4}Simon a ɔfiri Kana ne Yuda Iskariot a akyire yi, ɔyii Yesu maeɛ no.


\par }{\BB \par }
{\PP \VS{5}Yesu somaa asuafoɔ dumienu no hyɛɛ wɔn sɛ,
{\WJ{“Monnkɔ deɛ amanamanmufoɔ wɔ anaa Samariafoɔ kuro biara mu,}}

\VS{6}{\WJ{na mmom, monkɔ Onyankopɔn nnwan a wɔwɔ Israel a wɔayera no nkyɛn.}}

\VS{7}{\WJ{Monkɔka nkyerɛ wɔn sɛ, ‘Onyankopɔn Ahennie no abɛn!’}}

\VS{8}{\WJ{Monsa ayarefoɔ yadeɛ, monnyane awufoɔ, momma akwatafoɔ ho nte, na montu ahonhommɔne. Sɛdeɛ monyaa no kwa no, saa ara na mo nso momfa mma kwa.}}


\par }{\PP \VS{9}{\WJ{“Mommfa sikakɔkɔɔ, dwetɛ anaa kɔbere biara mmɔ mo ho.}}

\VS{10}{\WJ{Mommfa akwantubɔtɔ anaa ntadeɛ anaa mpaboa anaa poma mmienu. Ɛsɛ sɛ odwumayɛfoɔ didi.}}

\VS{11}{\WJ{Kuro biara a mobɛkɔ mu anaa akuraa biara a mobɛkɔ aseɛ no, monhwehwɛ onipa a onyamesuro wɔ ne mu akyiri kwan na montena ne nkyɛn kɔsi da a mobɛfiri hɔ akɔ baabi foforɔ.}}

\VS{12}{\WJ{Sɛ mokɔ efie bi mu a, monkyea wɔn sɛ, ‘Asomdwoeɛ nka mo!’}}

\VS{13}{\WJ{Sɛ saa efie no mufoɔ gye mo fɛ so a, monhyira wɔn, na sɛ wɔannye mo deɛ a, monnhyira wɔn.}}

\VS{14}{\WJ{Sɛ morefiri efie anaa kuro biara a wɔannye mo wɔ mu no mu akɔ a, momporoporo efie no anaa kuro no mu mfuturo a ɛwɔ mo nan ase no ngu hɔ.}}\FTNT{*}{{\FR 10:14 }{\FT{Yei yɛ deɛ Farisifoɔ yɛ ɛberɛ a wɔfiri beaeɛ biara a wɔbu sɛ aman amanmufoɔ atena hɔ enti ɛhɔ agu fi. Ɛyɛ kɔkɔbɔ a emu yɛ dene ma wɔn a wɔpo Awurade asɛm.}}}

\VS{15}{\WJ{Nokorɛ nie, Atemmuo da no, Sodom ne Gomora mpo bɛnya baabi agyina wɔ Onyankopɔn anim sene saa kuro no.}}


\par }{\PP \VS{16}{\WJ{“Monkae sɛ meresoma mo sɛ nnwan akɔ mpataku mu. Monyɛ anifire sɛ awɔ na monnwo sɛ mmorɔnoma.}}

\VS{17}{\WJ{Nanso, monhwɛ yie wɔ nnipa ho! Wɔbɛkyere mo, adi mo asɛm, abɔ mo mmaa wɔ wɔn asɔredan mu.}}

\VS{18}{\WJ{Me enti, wɔde mo bɛkɔ atumfoɔ ne ahene anim. Yei bɛma mo anya ɛkwan aka asɛmpa no akyerɛ wɔn ne amanamanmufoɔ no.}}

\VS{19}{\WJ{Sɛ wɔkyere mo a, monnnwene asɛm a mobɛka de ayi mo ho ano. Wɔde asɛm a mobɛka no bɛma mo ɛberɛ a ɛsɛ mu.}}

\VS{20}{\WJ{Asɛm a mobɛka no remfiri mo, na mmom, mo ɔsoro Agya no honhom na ɔnam mo so bɛkasa.}}


\par }{\PP \VS{21}{\WJ{“Onua bɛyi onua ama sɛ wɔakum no. Saa ara na agyanom nso bɛyi wɔn mma ama. Mma bɛsɔre atia wɔn awofoɔ ama wɔakum wɔn.}}

\VS{22}{\WJ{Me enti, nnipa nyinaa bɛtan mo. Nanso, deɛ ɔbɛtumi agyina pintinn akɔsi awieeɛ no, wɔbɛgye no nkwa.}}

\VS{23}{\WJ{Sɛ wɔtaa mo kuro baako mu a, monnwane nkɔ kuro foforɔ mu. Mereka nokorɛ akyerɛ mo sɛ, morenwie Israel nkuro nyinaa mu adwumayɛ ansa na Onipa Ba no aba.}}


\par }{\PP \VS{24}{\WJ{“Osuani nsene ne ɔkyerɛkyerɛfoɔ, na akoa nso nsene ne wura.}}

\VS{25}{\WJ{Osuani sua ne ɔkyerɛkyerɛfoɔ, na akoa nso sua ne wura. Enti, sɛ me a meyɛ efie no ti no wɔfrɛ me ‘Ɔbonsam’ a, ɛdeɛn din na wɔremfa mfrɛ mo!}}


\par }{\PP \VS{26}{\WJ{“Monnsuro wɔn a wɔbɛhunahuna mo. Mmerɛ bi bɛba a nokorɛ no bɛda adi. Deɛ wɔyɛ no kɔkoam no nyinaa bɛda adi.}}

\VS{27}{\WJ{Deɛ mereka makyerɛ mo wɔ esum mu yi, monka wɔ hann mu. Deɛ mereka agu mo asom yi, mompae mu nka wɔ adan atifi.}}

\VS{28}{\WJ{Monnsuro wɔn a wɔbɛtumi akum mo onipadua nanso wɔrentumi nkum mo kra no. Onyankopɔn a ɔbɛtumi akum onipadua no ne ɔkra wɔ amanehunu kurom no nko ara na monsuro no.}}

\VS{29}{\WJ{Wɔtɔn akasanoma gye ahe? Mmienu boɔ nyɛ sika bi pɛ? Nanso akasanoma biara nni hɔ a ɔbɛwu a mo Agya no nnim ho biribi.}}

\VS{30}{\WJ{Mo tirinwi mpo, wɔakan ne nyinaa.}}

\VS{31}{\WJ{Enti, monnsuro! Mosom bo ma Onyankopɔn sene nkasanoma.}}


\par }{\PP \VS{32}{\WJ{“Obiara a ɔbɛka sɛ ɔnim me nnipa anim no, me nso mɛka sɛ menim no mʼagya a ɔwɔ ɔsoro no anim.}}

\VS{33}{\WJ{Nanso, obiara a ɔbɛka sɛ ɔnnim me nnipa anim no, me nso mɛka sɛ mennim no wɔ mʼagya a ɔwɔ ɔsoro no anim.}}


\par }{\SH Ɛnyɛ Asomdwoeɛ, Ɛyɛ Ɔko
\par }
{\PP \VS{34}{\WJ{“Monnsusu sɛ mede asomdwoeɛ na ɛbaa asase yi so! Ɛnyɛ asomdwoeɛ na mmom akofena na mede baeɛ.}}

\VS{35}{\WJ{Maba sɛ mɛma}}

\par }{\Q {\WJ{“ ‘ɔbabarima asɔre atia nʼagya,}}

\par }{\QB {\WJ{na ɔbabaa asɔre atia ne maame,}}

\par }{\Q {\WJ{na ɔbaa warefoɔ nso asɔre atia nʼasebaa.}}


\par }{\QB \VS{36}{\WJ{Obiara ɔtamfoɔ a ne ho yɛ hu no bɛfiri nʼankasa ne fie.’}}


\par }{\PP \VS{37}{\WJ{“Deɛ ɔdɔ nʼagya anaa ne maame kyɛn me no rentumi nyɛ me deɛ. Saa ara na deɛ ɔdɔ ne babarima anaa ne babaa kyɛn me no rentumi nyɛ me deɛ ara no no.}}

\VS{38}{\WJ{Sɛ obi amfa nʼasɛnnua na wammɛdi mʼakyi a, ɔrentumi nyɛ me deɛ.}}

\VS{39}{\WJ{Sɛ woma wo ɔkra som wo bo a, wobɛhwere wo ɔkra no, nanso sɛ me enti wohwere wo ɔkra a, wo nsa bɛka.}}


\par }{\PP \VS{40}{\WJ{“Obiara a ɔgye mo no gye me, na deɛ ɔgye me no nso gye Onyankopɔn a ɔsomaa me no.}}

\VS{41}{\WJ{Sɛ wogye odiyifoɔ bi sɛ ɔyɛ Onyankopɔn onipa enti a, wɔbɛtua wo so ka sɛ odiyifoɔ no ara pɛ. Na sɛ wogye nnipa tenenee a, wobɛnya akatua sɛ onipa tenenee.}}

\VS{42}{\WJ{Na obiara a ɔbɛma mʼakyidifoɔ yi mu akumaa bi nsuo anom no, onii no akatua remmɔ no da.”}}




\par }\Chap{11}{\SH Yohane Osubɔni Ahoyera
\par }
{\PP \VerseOne{1}Yesu wiee nʼasuafoɔ dumienu no kasakyerɛ no, ɔfirii hɔ kɔɔ nkuro a ɛbemmɛn no mu kɔkyerɛkyerɛɛ asɛm no.


\par }{\PP \VS{2}Yohane Osubɔni a saa ɛberɛ no na ɔda afiase no tee anwanwadeɛ a Kristo reyɛ no, ɔsomaa nʼasuafoɔ bɛbisaa no sɛ,

\VS{3}“Wo ne deɛ ɔreba no, anaa yɛnhwɛ ɔfoforɔ anim?”


\par }{\PP \VS{4}Yesu buaa wɔn sɛ,
{\WJ{“Monsane nkɔ, nkɔka anwanwadeɛ a moahunu ne deɛ moate nkyerɛ Yohane sɛ,}}

\VS{5}{\WJ{anifirafoɔ hunu adeɛ, mmubuafoɔ nante, akwatafoɔ ho ate, asotifoɔ te asɛm, na awufoɔ nso nyane. Afei, monka nkyerɛ no sɛ, meka asɛmpa no kyerɛ ahiafoɔ.}}

\VS{6}{\WJ{Monsane nka nkyerɛ no bio sɛ, Nhyira ne deɛ merenyɛ no suntidua.”}}


\par }{\PP \VS{7}Yohane asuafoɔ no kɔeɛ no, Yesu hyɛɛ aseɛ kaa Yohane ho asɛm kyerɛɛ nnipadɔm no. Ɔbisaa wɔn sɛ,
{\WJ{“Mokɔɔ ɛserɛ so no, ɛdeɛn na mokɔɔ sɛ morekɔhwɛ? Ɛserɛ a mframa rebɔ no?}}

\VS{8}{\WJ{Anaa na mosusu sɛ mobɛhunu ɔbarima bi a wahyehyɛ sɛ ɔhene ba te ahemfie?}}

\VS{9}{\WJ{Anaa Onyankopɔn odiyifoɔ? Ɛnneɛ, mereka makyerɛ mo sɛ, ɔsene odiyifoɔ.}}

\VS{10}{\WJ{Na saa Yohane yi na Atwerɛsɛm no ka fa ne ho sɛ,}}

\par }{\Q {\WJ{“ ‘Mɛsoma me ɔbɔfoɔ adi wʼanim ɛkan.}}

\par }{\QB {\WJ{Ɔno na ɔbɛsiesie ɛkwan ama wo.’}}


\par }{\MM \VS{11}{\WJ{Nokorɛ nie, nnipa a mmaa awo wɔn nyinaa mu, obiara nni hɔ a ɔyɛ kɛse sene Yohane Osubɔni. Nanso, deɛ ɔyɛ aketewa koraa wɔ Ɔsoro Ahennie mu no yɛ ɔkɛseɛ sene no!}}

\VS{12}{\WJ{Na ɛfiri ɛberɛ a Yohane Osubɔni firii aseɛ kaa asɛmpa no, bɔɔ nkurɔfoɔ asu de bɛsi ɛnnɛ no, Ɔsoro Ahennie no de tumi retrɛ na nnipadɔm a wɔn ani abereɛ refa no aniɛden so.}}

\VS{13}{\WJ{Ansa na Yohane rebɛba no, na adiyifoɔ ne Mose mmara no aka ɔsoro ahennie no ho asɛm dada.}}

\VS{14}{\WJ{Sɛ mopɛ sɛ mote deɛ mereka no ase deɛ a, Yohane no, ɔno ne Elia a adiyifoɔ no hyɛɛ ne ho nkɔm sɛ ɔbɛba no.}}

\VS{15}{\WJ{Deɛ ɔwɔ aso no, ɔntie!}}


\par }{\PP \VS{16}{\WJ{“Ɛdeɛn ho na mɛtumi de nnɛmmafoɔ yi atoto? Wɔte sɛ mmɔfra a wɔte baabi redi agorɔ. Ɛfa ka kyerɛ ɛfa sɛ,}}


\par }{\Q \VS{17}{\WJ{“ ‘Yɛtoo anigyeɛ nnwom maa mo,}}

\par }{\QB {\WJ{nanso moansa.}}

\par }{\Q {\WJ{Yɛtoo awerɛhoɔ nnwom nso maa mo,}}

\par }{\QB {\WJ{nanso moansu.’}}


\par }{\MM \VS{18}{\WJ{Yohane baeɛ a ɔnnidi na ɔnnom no, wɔse, ‘Ɔwɔ honhommɔne.’}}

\VS{19}{\WJ{Onipa Ba no baeɛ a ɔdidi na ɔnom no nso, wɔse, ‘Monhwɛ odidifoɔ ne ɔsanomfoɔ a ɔyɛ ɔtogyefoɔ ne nnebɔneyɛfoɔ adamfo!’ Nanso, wɔn a wɔdi Onyankopɔn akyi nokorɛ mu no deɛ, wɔn bra di adanseɛ sɛ, nʼakwan nyinaa yɛ.”}}


\par }{\SH Korasin, Betsaida Ne Kapernaum, Monnue!
\par }
{\PP \VS{20}Afei, ɔhyɛɛ aseɛ kaa nkuro a ɔyɛɛ anwanwadeɛ ahodoɔ wɔ hɔ nanso wɔannu wɔn ho no anim sɛ,

\VS{21}{\WJ{“Korasin, due! Betsaida, due! Anwanwadeɛ a meyɛɛ no mo mu no, sɛ meyɛɛ no Tiro ne Sidon a, anka ɛhɔfoɔ no de awerɛhoɔ ne ahonuo asakyera wɔn adwene dada.}}

\VS{22}{\WJ{Atemmuo da no, asɛm a ɛbɛto wɔn no bɛsene deɛ ɛbɛto Tiro ne Sidon!}}

\VS{23}{\WJ{Na wo Kapernaum, wopɛ sɛ woma wo ho so, nanso wɔbɛbrɛ wo ase de wo akɔ asaman. Anwanwadeɛ a meyɛɛ no wo hɔ no, sɛ wɔyɛɛ no wɔ Sodom a, anka ɛda so wɔ hɔ bɛsi ɛnnɛ.}}

\VS{24}{\WJ{Mereka nokorɛ akyerɛ mo sɛ, Atemmuo da no, Tiro ne Sodom bɛnya gyinabea pa asene mo!”}}


\par }{\SH Agya No Ayɛyie
\par }
{\PP \VS{25}Asɛnka no akyi, Yesu bɔɔ mpaeɛ sɛ,
{\WJ{“Agya, ɔsoro ne asasewura, meda wo ase sɛ woanna nokorɛ no adi ankyerɛ wɔn a wɔsusu sɛ wɔyɛ anyansafoɔ, na mmom, wodaa nokorɛ no adi kyerɛɛ mmɔfra nkumaa.}}

\VS{26}{\WJ{Aane, Agya, wo pɛ mu na woma ɛbaa saa.}}


\par }{\PP \VS{27}{\WJ{“Mʼagya no de nneɛma nyinaa ahyɛ me nsa. Obiara nnim Ɔba no gye Agya no nko ara. Na obiara nnim Agya no gye Ɔba no, ne wɔn a Ɔba no pɛ sɛ ɔda no adi kyerɛ wɔn.}}


\par }{\PP \VS{28}{\WJ{“Mo a moayɛ adwuma abrɛ na moasoa nnesoa nyinaa, mommra me nkyɛn, na mɛma mo ahome.}}

\VS{29}{\WJ{Momfa me kɔnnua nto mo ho so, na monsua me, ɛfiri sɛ, medwo, na mebrɛ me ho ase akoma mu, na mobɛnya ahome ama mo kra.}}

\VS{30}{\WJ{Ɛfiri sɛ, me kɔnnua yɛ mmerɛ, na mʼadesoa yɛ hare.”}}




\par }\Chap{12}{\SH Homeda Ho Asɛnka
\par }
{\PP \VerseOne{1}Homeda bi, Yesu ne nʼasuafoɔ no kɔfaa aburoofuo bi mu. Wɔnam aburoofuo no mu no, ɛkɔm dee asuafoɔ no ma wɔpempanee aburoo no bi weeɛ.

\VS{2}Farisifoɔ bi hunuu deɛ asuafoɔ no reyɛ no, anyɛ wɔn abodwo. Wɔbisaa Yesu sɛ, “Woahunu sɛ wʼasuafoɔ no abu Homeda mmara no so?”


\par }{\PP \VS{3}Yesu nso bisaa wɔn sɛ,
{\WJ{“Monkenkanee deɛ Ɔhene Dawid yɛeɛ, ɛberɛ a ɛkɔm dee ɔne wɔn a na wɔka ne ho no?}}

\VS{4}{\WJ{Wɔkɔɔ Onyankopɔn fie kɔdii burodo a wɔde abɔ afɔdeɛ a anka wɔnni ho kwan sɛ wɔdi, agye ɔsɔfoɔ nko ara no. Ɛno nso yɛ mmara so buo?}}

\VS{5}{\WJ{Na monnsane nkane mfirii Mose mmara no mu, sɛ asɔfoɔ a wɔyɛ asɔrefie adwuma no tumi yɛ adwuma Homeda nso?}}

\VS{6}{\WJ{Mereka ama moate aseɛ sɛ, deɛ ɔkyɛn asɔrefie no wɔ ha!}}

\VS{7}{\WJ{Sɛ moate asɛm a ɛse, ‘Mmɔborɔhunu na mepɛ na ɛnyɛ afɔrebɔ’ no ase yie a, anka moremmu wɔn a wɔnni fɔ no fɔ.}}

\VS{8}{\WJ{Na me, Onipa Ba no, meyɛ Homeda no wura”.}}


\par }{\PP \VS{9}Yesu firii deɛ ɔwɔ hɔ kɔɔ hyiadan mu.

\VS{10}Ɔhunuu ɔbarima bi wɔ dan mu hɔ a na ne nsa baako awu. Farisifoɔ no bisaa Yesu sɛ, “Enti mmara ma ho kwan sɛ obi sa yadeɛ Homeda anaa?”\FTNT{*}{{\FR 12:10 }{\FT{Mmara akyerɛkyerɛfoɔ mma ayaresa ho kwan homeda; gye sɛ wɔhunu sɛ, sɛ wɔansa ɔyarefoɔ no yadeɛ da no ara na adeɛ kye a, ɔbɛwu. Obi a na ne nsa awu no deɛ na ɛnyɛ deɛ owuo hunahuna noɔ.}}} Wɔbisaa yei sɛdeɛ ɛbɛyɛ a wɔbɛnya ɛkwan atoto nʼano na wɔakye no!


\par }{\PP \VS{11}Yesu buaa wɔn sɛ,
{\WJ{“Mo mu hwan na ɔwɔ odwan baako na sɛ ɔkɔtɔ amena mu Homeda a, ɔrenyi no? Ɛkwan biara so wobɛkɔ akɔyi no.}}

\VS{12}{\WJ{Onipa som bo sene odwan! Yei enti ɛwɔ ho kwan sɛ wɔyɛ papa Homeda.”}}


\par }{\PP \VS{13}Afei, Yesu ka kyerɛɛ deɛ ne nsa awu no sɛ,
{\WJ{“Tene wo nsa!”}} Ɔyarefoɔ no tenee ne nsa. Ɔtenee ne nsa no, ahoɔden baa mu ma ɛyɛɛ sɛ baako no.

\VS{14}Farisifoɔ no firii adi kɔtuu sɛdeɛ wɔbɛkyere Yesu akum no no ho agyina.


\par }{\PP \VS{15}Esiane sɛ na ɔnim ɛpɔ a wɔrebɔ wɔ ne ho no enti, ɔfirii hyiadan no mu maa nnipadɔm dii nʼakyi. Ɔsaa wɔn mu ayarefoɔ no nyinaa yadeɛ.

\VS{16}Nanso, ɔbɔɔ wɔn ano sɛ wɔmmmɔ nʼanwanwadeɛ a ɔyɛeɛ no ho dawuro.

\VS{17}Na nkɔm a Odiyifoɔ Yesaia hyɛɛ no aba mu sɛ:


\par }{\Q \VS{18}“Monhwɛ mʼakoa a mayi no,

\par }{\QB deɛ medɔ no a me kra ani sɔ no,

\par }{\Q mede me honhom mɛgu no so,

\par }{\QB na wabu amanaman atɛn.


\par }{\Q \VS{19}Ɔrenko, na ɔrenteateam.

\par }{\QB Na obi rente ne nne abɔntene so!


\par }{\Q \VS{20}Ɔrensɛe demmire ɛyɛ mmerɛ no.

\par }{\QB Kanea ntoma a ɛnnɛre yie no, ɔrennum;

\par }{\Q kɔsi sɛ ɔnam atɛntenenee so de nkonimdie aba.


\par }{\QB \VS{21}Ne din bɛyɛ amanaman nyinaa anidasoɔ.”


\par }{\SH Farisifoɔ Ka Sɛ Yesu Yɛ Ɔbonsam
\par }
{\PP \VS{22}Afei, wɔde obi a ɔyɛ mumu yɛ onifirani na honhommɔne nso wɔ ne so brɛɛ Yesu sɛ ɔnsa no yadeɛ. Yesu saa no yadeɛ ma ɔkasaeɛ sane hunuu adeɛ.

\VS{23}Nnipadɔm a wɔwɔ hɔ no ho dwirii wɔn. Wɔkaa sɛ, “Ɛbɛtumi aba sɛ Yesu yi yɛ Dawid Ba no, Agyenkwa no anaa?”


\par }{\PP \VS{24}Nanso, Farisifoɔ no tee anwanwadeɛ a Yesu yɛeɛ no, wɔkaa sɛ, “Ɔnam ahonhommɔne nyinaa panin Ɔbonsam, Beelsebul no so na ɔtu ahonhommɔne.”


\par }{\PP \VS{25}Yesu hunuu wɔn adwene, maa wɔn mmuaeɛ sɛ,
{\WJ{“Ahemman biara a ɛdi mpaapaemu no ntumi nnyina. Saa ara nso na kuro anaa efie biara a ɛdi mpaapaemu no ntumi nnyina.}}

\VS{26}{\WJ{Na sɛ ɔbonsam nso ko tia ne ho a, ɛbɛyɛ dɛn na nʼahennie agyina?}}

\VS{27}{\WJ{Na sɛ menam Beelsebul tumi so na metu ahonhommɔne a, hwan so na mo nkurɔfoɔ nam tu ahonhommɔne? Saa na ɛteɛ de a, mo nkurɔfoɔ no ara na wɔbɛbu mo atɛn.}}

\VS{28}{\WJ{Na sɛ mede Onyankopɔn honhom na ɛtu ahonhommɔne deɛ a, na Onyankopɔn Ahennie aba mo so.}}


\par }{\PP \VS{29}{\WJ{“Obi ntumi nkɔ ɔhoɔdenfoɔ fie mu nkɔwia no, agye sɛ, onipa ko no di ɛkan de ahoma kyekyere no.}}


\par }{\PP \VS{30}{\WJ{“Obiara a ɔnni mʼafa no, tia me. Na deɛ ɔne me mmoaboa ano no hwete mu.}}

\VS{31}{\WJ{Mereka akyerɛ mo sɛ, wɔde bɔne ne abususɛm nyinaa bɛkyɛ nnipa, nanso abususɛm a ɛtia Honhom Kronkron no deɛ, wɔremfa nkyɛ.}}

\VS{32}{\WJ{Deɛ ɔbɛkasa atia Onipa Ba no, wɔde bɛkyɛ no. Nanso, deɛ ɔbɛkasa atia Honhom Kronkron no deɛ, wɔremfa nkyɛ no da biara da.}}


\par }{\SH Dua Ne Nʼaba
\par }
{\PP \VS{33}{\WJ{“Dua biara aba na wɔde hunu ne su. Dua pa so aba pa na dua bɔne nso so aba bɔne.}}

\VS{34}{\WJ{Awɔ mma! Ɛbɛyɛ dɛn na abɔnefoɔ sɛ mo atumi aka deɛ ɛyɛ ho asɛm? Deɛ ayɛ akoma ma abu so no na ano ka.}}

\VS{35}{\WJ{Onipa pa anom asɛm da nnepa a ɛwɔ ne mu no adi. Saa ara na onipa bɔne nso anom asɛm da nnebɔne a ɛwɔ ne mu no adi.}}

\VS{36}{\WJ{Mereka makyerɛ mo sɛ, Atemmuo da no, asɛnhunu biara a obi aka no, ɔbɛbu ho akonta.}}

\VS{37}{\WJ{Wʼanomu asɛm so na wɔnam bɛbu wo bem anaa ɛfɔ”.}}


\par }{\SH Wɔpɛ Sɛ Yesu Yɛ Nsɛnkyerɛnneɛ Bi
\par }
{\PP \VS{38}Ɛda bi, Yudafoɔ mpanimfoɔ bi a Farisifoɔ bi ka wɔn ho baa Yesu nkyɛn bɛka kyerɛɛ no sɛ, ɔnyɛ nsɛnkyerɛnneɛ bi nkyerɛ wɔn.


\par }{\PP \VS{39}Yesu buaa wɔn sɛ,
{\WJ{“Ɔman a wɔyɛ abɔnefoɔ a wɔnni gyidie na wɔpɛ sɛ wɔhunu nsɛnkyerɛnneɛ. Nanso, wɔrenhunu nsɛnkyerɛnneɛ biara ka Odiyifoɔ Yona deɛ no ho.}}

\VS{40}{\WJ{Na sɛdeɛ Yona kɔdii bonsu yam nnansa no, saa ara na ɛsɛ sɛ Onipa Ba no kɔdi asase mu nnansa.}}

\VS{41}{\WJ{Atemmuo da no, Ninewe mmarima bɛsɔre atia nnɛmma yi na wɔabu mo fɔ ɛfiri sɛ, ɛberɛ a Yona kaa asɛmpa no, wɔnuu wɔn ho. Nanso, deɛ ɔsene Yona wɔ ha.}}

\VS{42}{\WJ{Atemmuo da no, Seba Ɔhemmaa bɛsɔre atia ɔman yi ɛfiri sɛ, ɔfiri asase ano nohoa bɛtiee Salomo nyansa nsɛm. Nanso, deɛ ɔsene Salomo no wɔ ha.}}


\par }{\PP \VS{43}{\WJ{“Saa ɔman debɔneyɛfoɔ yi te sɛ obi a honhommɔne wɔ ne soɔ. Sɛ honhommɔne no tu firi ne mu a, ɛkyinkyini, hwehwɛ homebea nanso, ɛnnya bi.}}

\VS{44}{\WJ{Sɛ ɛba saa a, deɛ honhommɔne no ka ne sɛ, ‘Mɛsane akɔ onipa a mefirii ne mu baeɛ no mu bio.’ Ɔsane kɔ onipa no mu na ɔhunu sɛ ne mu da mpan, na wɔasiesie hɔ fɛfɛɛfɛ a,}}

\VS{45}{\WJ{ɔsane nʼakyi kɔfa ahonhommɔne afoforɔ nson a wɔyɛ den kyɛn no ba ma wɔn nyinaa bɛtena ne mu. Yei ma onipa no asetena no sɛe kyɛn ne kane asetena no.”}}


\par }{\SH Yesu, Ne Maame Ne Ne Nuanom
\par }
{\PP \VS{46}Ɛberɛ a Yesu reka asɛmpa akyerɛ nnipadɔm wɔ efie bi mu no, ne maame ne ne nuanom bɛgyinaa afikyire pɛɛ sɛ wɔne no kasa.

\VS{47}Nnipa a wɔwɔ hɔ no mu baako kɔka kyerɛɛ Yesu sɛ, “Wo maame ne wo nuanom gyina afikyire hɔ pɛ sɛ wɔne wo kasa”.


\par }{\PP \VS{48}Yesu kaa sɛ,
{\WJ{“Hwan ne me maame? Ɛhefoɔ ne me nuanom?”}}

\VS{49}Ɔkaa saa wieeɛ no, ɔde ne nsa kyerɛɛ nnipadɔm no, ka kyerɛɛ nʼasuafoɔ no sɛ,
{\WJ{“Yeinom ne me maame ne me nuanom”.}}

\VS{50}Ɔsane kaa bio sɛ,
{\WJ{“Obiara a ɔbɛyɛ mʼagya a ɔwɔ ɔsoro no apɛdeɛ no, ɔno ne me nuabarima, ne me nuabaa ne me maame”.}}




\par }\Chap{13}{\SH Okuafoɔ Ho Ɛbɛ
\par }
{\PP \VerseOne{1}Ɛda no ara Yesu firii adi kɔtenaa mpoano.

\VS{2}Nnipakuo kɔɔ ne nkyɛn wɔ hɔ. Ɔkɔtenaa kodoɔ bi mu a na nnipakuo no nso gyinagyina mpoano hɔ.

\VS{3}Ɔhyɛɛ aseɛ kyerɛkyerɛɛ wɔn abɛbuo mu sɛ,
{\WJ{“Okuafoɔ bi kɔɔ nʼafuom kɔguu aba.}}

\VS{4}{\WJ{Ɔgu so reguo no, aba no bi guu ɛkwan mu maa nnomaa bɛsosɔɔ ne nyinaa.}}

\VS{5}{\WJ{Ebi nso kɔguu abotan so. Ankyɛre na aba no fifiriiɛ.}}

\VS{6}{\WJ{Esiane sɛ na dɔteɛ a ɛwɔ abotan no so sua no enti, owia bɔɔ so no, ne nyinaa hyeeɛ.}}

\VS{7}{\WJ{Aba no bi nso guu nkasɛɛ mu, na nkasɛɛ no nyiniiɛ no ɛmiaa no.}}

\VS{8}{\WJ{Aba no bi guu asase pa mu. Ɛnyiniiɛ, soo aba mmɔho aduasa; ebi aduosia ɛnna afoforɔ nso ɔha.}}

\VS{9}{\WJ{Deɛ ɔwɔ aso no, ma ɔntie!”}}


\par }{\SH Deɛ Enti A Yesu Kasa Abɛbuo Mu
\par }
{\PP \VS{10}Ɔwiee ne nkyerɛkyerɛ no, nʼasuafoɔ no baa ne nkyɛn bɛbisaa no sɛ, “Adɛn na daa wonam abɛbuo so kasa kyerɛ nnipa no?”


\par }{\PP \VS{11}Yesu buaa wɔn sɛ,
{\WJ{“Mo deɛ, wɔde Ɔsoro Ahennie ho ahintasɛm ama mo na wɔn deɛ, wɔmmfa mmaa wɔn.}}

\VS{12}{\WJ{Deɛ ɔwɔ biribi no, wɔbɛma no bi aka ho na wanya ma abu ne so. Na deɛ ɔnni ahe bi no, kakra a ɔwɔ no mpo, wɔbɛgye afiri ne nsam.}}

\VS{13}{\WJ{Deɛ enti a ɛma mekasa kyerɛ wɔn abɛbuo mu no ne sɛ:}}

\par }{\Q {\WJ{“Wɔhunu deɛ, nanso wɔnhunu;}}

\par }{\QB {\WJ{wɔte deɛ, na wɔnte aseɛ.}}


\par }{\MM \VS{14}{\WJ{Yei maa Yesaia nkɔm a ɔhyɛɛ sɛ:}}

\par }{\Q {\WJ{“ ‘Ɔte deɛ mobɛte, nanso morente aseɛ;}}

\par }{\QB {\WJ{ɔhunu deɛ mobɛhunu, nanso morenhunu no, aba mu.}}


\par }{\Q \VS{15}{\WJ{Ɛfiri sɛ, ɔman yi akoma apirim.}}

\par }{\QB {\WJ{Wɔyɛ asoɔden;}}

\par }{\QB {\WJ{wɔakatakata wɔn ani.}}

\par }{\Q {\WJ{Sɛ ɛnte saa a anka wɔn ani bɛhunu adeɛ,}}

\par }{\QB {\WJ{na wɔn aso ate asɛm,}}

\par }{\QB {\WJ{na wɔn akoma ate asɛm ase,}}

\par }{\Q {\WJ{na wɔanu wɔn ho asane aba me nkyɛn na masa wɔn yadeɛ.’}}


\par }{\MM \VS{16}{\WJ{Na mo deɛ, wɔahyira mo ani sɛ ɛnhunu adeɛ; wɔahyira mo aso sɛ ɛnte asɛm.}}

\VS{17}{\WJ{Na me deɛ mereka akyerɛ mo sɛ, adiyifoɔ ne ateneneefoɔ pii pɛɛ sɛ wɔhunu deɛ mohunu no, nanso wɔanhunu. Wɔpɛɛ sɛ wɔte deɛ mote no, nanso wɔante.}}


\par }{\SH Okuafoɔ Ho Ɛbɛ No Asekyerɛ
\par }
{\PP \VS{18}{\WJ{“Afei, montie ɛbɛ a ɛfa okuafoɔ a ɔkɔguu aba wɔ nʼafuom no ho no asekyerɛ.}}

\VS{19}{\WJ{Wɔn a wɔtie Onyankopɔn asɛm no, na wɔnte aseɛ no te sɛ aba a ɛguu ɛkwan mu no. Ɔbɔnefoɔ no ba, bɛhwim deɛ wɔadua wɔ wɔn akoma mu no.}}

\VS{20}{\WJ{Aba a ɛguu abotan soɔ no gyina hɔ ma wɔn a wɔte asɛm no, na wɔde anigyeɛ sɔ mu.}}

\VS{21}{\WJ{Nanso, asɛm no ntim wɔ wɔn mu. Yei enti, ɛnkyɛre na asɛm no awu. Esiane sɛ asɛm no awuo enti, sɛ ɔhaw anaa ɔtaa bi ba a, wɔpa aba.}}

\VS{22}{\WJ{Aba a ɛguu nkasɛɛ mu no gyina hɔ ma wɔn a wɔtie asɛm no, nanso ewiase yi mu abrabɔ mu haw ne agyapadeɛ ho dwene enti, ɛmma asɛm no ntumi nnyɛ wɔn mu adwuma.}}

\VS{23}{\WJ{Na aba a ɛguu asase pa mu no gyina hɔ ma wɔn a wɔtie asɛm no, na wɔte aseɛ. Wɔso aba mmɔho aduasa; ebi aduosia; ɛnna afoforɔ nso, ɔha.”}}


\par }{\SH Ewira Ne Aburoo Ho Ɛbɛ
\par }
{\PP \VS{24}Yesu de ɛbɛ foforɔ kaa asɛm sɛ,
{\WJ{“Ɔsoro Ahennie no te sɛ okuafoɔ bi a ɔdua aba wɔ nʼafuom.}}

\VS{25}{\WJ{Ɛda koro anadwo a wada no, ne ɔtamfoɔ nso bɛduaa wira fraa aburoo a wadua no.}}

\VS{26}{\WJ{Aburoo no renyini no, na wira no nso renyini.}}


\par }{\PP \VS{27}{\WJ{“Okuafoɔ no apaafoɔ bɛka kyerɛɛ no sɛ, ‘Owura, aba a woduaeɛ no, wira bi afifiri wɔ aseɛ!’}}


\par }{\PP \VS{28}{\WJ{“Okuafoɔ no buaa sɛ, ‘Ɔtamfoɔ bi na ɔduaeɛ!’}}

\par }{\PP {\WJ{“Apaafoɔ no bisaa no sɛ, ‘Wopɛ sɛ yɛkɔtutu saa wira no anaa?’}}


\par }{\PP \VS{29}{\WJ{“Ɔbuaa wɔn sɛ, ‘Dabi! Anhwɛ a na moatutu aburoo no bi afra wira no.}}

\VS{30}{\WJ{Momma ne nyinaa nyini nkɔsi otwa berɛ na mama atwafoɔ ayiyi wira no afiri aburoo no mu ahye no, na wɔde aburoo no nso agu asan so.’ ”}}


\par }{\SH Onyina Aba Ho Ɛbɛ
\par }
{\PP \VS{31}Yesu buu wɔn ɛbɛ foforɔ sɛ,
{\WJ{“Ɔsoro Ahennie te sɛ onyina aba ketewa bi a obi duaa wɔ nʼafuom.}}

\VS{32}{\WJ{Ɛyɛ aba ketewaa bi, nanso sɛ ɛnyini a, ɛyɛ dutan kɛseɛ ma nnomaa kɔsisi ne mman so.”}}


\par }{\SH Mmɔka Ho Ɛbɛ
\par }
{\PP \VS{33}Ɔbuu wɔn ɛbɛ foforɔ sɛ,
{\WJ{“Ɔsoro Ahennie te sɛ mmɔreka bi a burodotofoɔ de fotɔ mmɔre ma ɛtu.”}}


\par }{\PP \VS{34}Yesu nam abɛbuo so na ɔkasa kyerɛɛ nnipadɔm no.

\VS{35}Esiane sɛ na adiyifoɔ ahyɛ nkɔm sɛ ɔnam abɛbuo so bɛkasa enti, wanka asɛm a wamfa abɛbuo amfra mu. Nkɔm a adiyifoɔ no hyɛeɛ ne sɛ,

\par }{\Q “Mɛkasa abɛbuo mu,

\par }{\QB na maka anwanwadeɛ mu ahintasɛm a ɛfiri adebɔ mfitiaseɛ.”


\par }{\SH Ewira Ne Aburoo Ho Ɛbɛ No Asekyerɛ
\par }
{\PP \VS{36}Afei, Yesu firii nnipadɔm no nkyɛn kɔɔ efie. Nʼasuafoɔ no baa ne nkyɛn bɛka kyerɛɛ no sɛ, ɔnkyerɛ wɔn abɛbuo a ɛfa ewira ne aba ho no ase.


\par }{\PP \VS{37}Yesu buaa wɔn sɛ,
{\WJ{“Me Onipa Ba no, mene okuafoɔ a ɔduaa aba no.}}

\VS{38}{\WJ{Afuo no ne ewiase, na aba no nso gyina hɔ ma wɔn a wɔyɛ Ahennie no mma; ewira no nso gyina hɔ ma wɔn a wɔyɛ ɔbonsam mma.}}

\VS{39}{\WJ{Ɔtamfoɔ a ɔduaa ewira fraa aburoo no ne ɔbɔnefoɔ no. Otwa berɛ no yɛ ewiase awieeɛ; atwafoɔ no ne abɔfoɔ.}}


\par }{\PP \VS{40}{\WJ{“Sɛdeɛ asɛnka no mu, wɔtutuu wira no firi aburoo no mu kɔhyee no no, saa ara na ɛbɛyɛ ewiase awieeɛ.}}

\VS{41}{\WJ{Onipa Ba no bɛsoma nʼabɔfoɔ, na wɔabɛboaboa wɔn a wɔpɛ bɔne, nsɛmmɔnedifoɔ nyinaa ano afiri Ahennie no mu,}}

\VS{42}{\WJ{na wɔato wɔn agu ogyatannaa no mu, ahye wɔn. Ɛhɔ na esu ne agyaadwoɔ wɔ.}}

\VS{43}{\WJ{Na ateneneefoɔ no bɛhyerɛn sɛ owia wɔ wɔn Agya Ahennie no mu. Deɛ ɔwɔ aso no, ma ɔntie!”}}


\par }{\SH Ademudeɛ Ne Ahwene Pa Ho Ɛbɛ
\par }
{\PP \VS{44}Yesu toaa abɛbuo no so sɛ,
{\WJ{“Ɔsoro Ahennie no te sɛ ademudeɛ bi a obi kɔhunuu wɔ afuo bi mu.}}\FTNT{*}{{\FR 13:44 }{\FT{Tete no, ɛsiane sɛ na sikakorabea biara nni baabi enti, na wɔde ademudeɛ sie fam.}}}{\WJ{Ɔkataa so, na ɔde ahopere kɔtɔn nʼahodeɛ nyinaa, de kɔtɔɔ afuo no.}}


\par }{\PP \VS{45}{\WJ{“Bio, Ɔsoro Ahennie te sɛ obi a ɔdi ahwene pa ho edwa a ɔrepɛ ahwene pa atɔ.}}

\VS{46}{\WJ{Ɔkɔnyaa bi a ɛyɛ fɛ mmoroso, enti ɔkɔtɔn nʼahodeɛ nyinaa de kɔtɔeɛ!”}}


\par }{\SH Asauguo Ho Ɛbɛ
\par }
{\PP \VS{47}Yesu toaa so bio sɛ,
{\WJ{“Ɔsoro Ahennie no te sɛ obi a ɔkɔguu asau wɔ asuo bi mu yii nsuomnam ahodoɔ bebree.}}

\VS{48}{\WJ{Asau no yɛɛ ma no, ɔtwe baa konkɔn so. Afei, ɔtenaa ase yiyii nam pa no guu kɛntɛn mu ɛnna ɔtoo deɛ ɛnyɛ no guiɛ.}}

\VS{49}{\WJ{Saa ara na ewiase awieeɛ bɛyɛ. Abɔfoɔ no bɛba abɛpa abɔnefoɔ no afiri ateneneefoɔ no mu,}}

\VS{50}{\WJ{na wɔato abɔnefoɔ no agu ogyatannaa no mu; ɛhɔ na esu ne agyaadwoɔ wɔ.}}


\par }{\PP \VS{51}{\WJ{“Mote aseɛ?”}}

\par }{\PP Nʼasuafoɔ no buaa no sɛ, “Aane.”


\par }{\PP \VS{52}Yesu toaa ne nkyerɛkyerɛ no so sɛ,
{\WJ{“Atwerɛsɛm no akyerɛkyerɛfoɔ a wɔabɛyɛ mʼasuafoɔ no te sɛ efiewura a wada nʼagyapadeɛ foforɔ ne dada nyinaa adi.”}}


\par }{\SH Wɔpo Yesu Wɔ Nasaret
\par }
{\PP \VS{53}Yesu wiee nʼabɛbuo no, ɔfiri baabi a ɔwɔ hɔ.

\VS{54}Ɔkɔɔ ne kurom Nasaret. Ɔkyerɛkyerɛɛ wɔ hyiadan mu maa wɔn a wɔtiee no no ho dwirii wɔn. Wɔbisabisaa wɔn ho wɔn ho sɛ, “Ɛhe na saa ɔbarima yi kɔnyaa nyansa a ɔde yɛ anwanwadeɛ sɛɛ yi?

\VS{55}Ɛnyɛ dua dwumfoɔ no ba no ni? Ɛnyɛ ne maame ne Maria? Ɛnyɛ ne nua mmarimanom ne Yakobo ne Yosef ne Simon ne Yuda?

\VS{56}Ɛnyɛ yɛne ne nuammaanom na ɛte ha? Na afei ɛhe na ɔkɔnyaa yeinom nyinaa yi?”

\VS{57}Wɔn bo fuu no.

\par }{\PP Yesu ka kyerɛɛ wɔn sɛ,
{\WJ{“Odiyifoɔ wɔ animuonyam baabiara, agye ne ɔman mu anaa ne nkurɔfoɔ mu.”}}


\par }{\PP \VS{58}Esiane sɛ wɔannye no annie no enti, wanyɛ anwanwadeɛ bebree wɔ hɔ.




\par }\Chap{14}{\SH Yohane Osubɔni Kum
\par }
{\PP \VerseOne{1}Ɛberɛ no mu ara na Herode a na ɔdi ɔhene wɔ Galilea no tee Yesu nka.

\VS{2}Ɔtee Yesu nka no, deɛ ɔka kyerɛɛ nʼasomfoɔ ne sɛ, “Ɛnyɛ obiara sɛ Yohane Osubɔni na wasɔre afiri awufoɔ mu. Yei enti na wanya tumi foforɔ de reyɛ anwanwadeɛ ahodoɔ yi.”


\par }{\PP \VS{3}Saa ɛberɛ no na Herode ama wɔakyere Yohane Osubɔni ato afiase, ɛfiri sɛ, na wakasa atia Herodia ne Herode awadeɛ no

\VS{4}sɛ, Herode aware ne nua Filipo yere.

\VS{5}Herode pɛɛ sɛ ɔkum Yohane. Nanso na ɔsuro sɛ, sɛ ɔkum no a, basabasa bɛba ɔman no mu. Ɛfiri sɛ, na nnipa no nyinaa bu Yohane sɛ odiyifoɔ.


\par }{\PP \VS{6}Ɛbaa sɛ na Herode redi nʼawoda. Awoda no ase Herodia babaa bɛsa ma ɛyɛɛ Herode fɛ.

\VS{7}Yei maa Herode kaa ntam, hyɛɛ no bɔ sɛ, ɔmmisa deɛ ɔpɛ biara na ɔde bɛma no.

\VS{8}Ababaawa yi maame Herodia tuu no fo sɛ, “Mmisa biribiara, gye sɛ Yohane ti a wɔatwa ato prɛte mu.”

\VS{9}Herode tee asɛm yi no, ɛyɛɛ no ya, ma ɛhaa no. Nanso, ɛsiane ntam a waka wɔ nnipa a wɔahyia hɔ no anim no enti, ɔhyɛ ma wɔyɛɛ deɛ ababaawa no hwehwɛ no maa no.

\VS{10}Herode soma ma wɔkɔtwaa Yohane ti wɔ afiase hɔ.

\VS{11}Wɔde ti a wɔatwa no too prɛte mu de brɛɛ ababaawa no maa ɔde kɔmaa ne maame.

\VS{12}Yohane asuafoɔ no bɛfaa nʼamu no kɔsiee no. Yei akyi, wɔkɔbɔɔ Yohane wuo no ho amaneɛ kyerɛɛ Yesu.


\par }{\SH Yesu Ma Nnipa Mpemnum Aduane
\par }
{\PP \VS{13}Yesu tee Yohane Osubɔni wuo no, ɔtee ne ho kɔtenaa baabi a obiara nni hɔ. Nnipa tee ne nka maa wɔnam fam firi wɔn nkuro ne wɔn nkuraaseɛ tii no kɔɔ deɛ ɔwɔ hɔ.

\VS{14}Yesu firii kodoɔ no mu baa deɛ nnipa no wɔ hɔ no. Ɔhunuu nnipadɔm no, ne yam hyehyee no maa wɔn. Yei ma ɔsaa ayarefoɔ a wɔwɔ wɔn mu no yadeɛ.


\par }{\PP \VS{15}Anim rebiribiri no, Yesu asuafoɔ no baa ne nkyɛn bɛka kyerɛɛ no sɛ, “Adeɛ asa awie. Aduane biara nso nni ha. Ɛha nso mmɛn kuro biara. Enti gya nnipa no kwan, na wɔnkɔhwehwɛ aduane ntɔ nni wɔ nkuro no bi so.”


\par }{\PP \VS{16}Yesu buaa wɔn sɛ,
{\WJ{“Ɛho nhia sɛ wɔkɔ; momma wɔn aduane nni!”}}


\par }{\PP \VS{17}Asuafoɔ no ka kyerɛɛ no sɛ, “Deɛ yɛwɔ nyinaa yɛ burodo enum ne mpataa mmienu pɛ.”


\par }{\PP \VS{18}Yesu ka kyerɛɛ wɔn sɛ,
{\WJ{“Momfa mmrɛ me.”}}

\VS{19}Afei, ɔka kyerɛɛ nnipadɔm no ma wɔtenatenaa ase wɔ ɛserɛ no so. Ɔhwɛɛ ɔsoro bɔɔ mpaeɛ, hyiraa aduane no so. Afei, ɔbubuu mu de maa nʼasuafoɔ no ma wɔkyekyɛ maa nnipadɔm no.

\VS{20}Nnipa no dii aduane no maa obiara meeɛ! Afei, asuafoɔ no boaboaa deɛ wɔdi ma ɛkaeɛ no ano no, ɛyɛɛ nkɛntɛmma dumienu.

\VS{21}Mmarima a wɔdii aduane no dodoɔ bɛyɛ mpemnum a mmaa ne mmɔfra nka ho.


\par }{\SH Yesu Nante Nsuo Ani
\par }
{\PP \VS{22}Nnipadɔm no didi wieeɛ pɛ, Yesu ka kyerɛɛ nʼasuafoɔ no sɛ, wɔntena kodoɔ no mu nni ɛkan ntwa nkɔ asuogya nohoa na ɔno deɛ, ɔretena hɔ agya nnipa no kwan.

\VS{23}Ɔgyaa wɔn ɛkwan wieeɛ no, ɔkɔɔ bepɔ bi so kɔbɔɔ mpaeɛ. Onwunu dwoeɛ no, na aka Yesu nko ara wɔ deɛ ɔwɔ hɔ.

\VS{24}Saa ɛberɛ no, na kodoɔ a na asuafoɔ no te mu no aduru akyiri. Mframa hyɛɛ aseɛ bɔɔ denden maa ɛpo no bɔɔ asorɔkye dweradweraa kodoɔ no a na asuafoɔ no te mu no.


\par }{\PP \VS{25}Anɔpahema bɛyɛ nnɔnnan berɛ mu no, Yesu nam ɛpo no ani baa asuafoɔ no nkyɛn.

\VS{26}Ɛberɛ a asuafoɔ no hunuu obi sɛ ɔnam nsuo no ani reba wɔn nkyɛn no wɔsuroeɛ, ɛfiri sɛ, na wɔsusu sɛ wɔahunu ɔsaman. Ɛmaa wɔde ehu teateaam.


\par }{\PP \VS{27}Ntɛm ara, Yesu ka kyerɛɛ wɔn sɛ,
{\WJ{“Me a. Monnsuro. Momma mo bo ntɔ mo yam!”}}


\par }{\PP \VS{28}Petro ka kyerɛɛ no sɛ, “Awurade, sɛ ɛyɛ wo deɛ a, ka kyerɛ me, na me nso memfa nsuo no ani mmra wo nkyɛn.”


\par }{\PP \VS{29}Yesu ka kyerɛɛ Petro sɛ,
{\WJ{“Bra!”}}

\par }{\PP Petro firii kodoɔ no mu sii nsuo no ani, nantee sɛ ɔrekɔ Yesu nkyɛn.

\VS{30}Nanso, ɔhunuu mframa a ɛrebɔ no, ne ho popoeɛ. Ɔhyɛɛ aseɛ sɛ ɔremem. Ɔteateaam, frɛɛ Yesu sɛ, “Awurade, gye me na meremem!”


\par }{\PP \VS{31}Ɛhɔ ara, Yesu tenee ne nsa twee no. Afei ɔka kyerɛɛ Petro sɛ,
{\WJ{“Wo a wo gyidie sua, adɛn na wonnye me nnie?”}}


\par }{\PP \VS{32}Yesu ne Petro kɔtenaa kodoɔ no mu no, mframa no gyaee bɔ.

\VS{33}Asuafoɔ a wɔwɔ kodoɔ no mu no de ahodwirie bɛkotoo Yesu kaa sɛ, “Onyankopɔn Ba ne wo ampa!”


\par }{\SH Genesaret Ayaresa
\par }
{\PP \VS{34}Wɔtwaa asuo no baa Genesaret.

\VS{35}Yesu duruu hɔ no, ankyɛre na nkuro a atwa Genesaret ho ahyia no nyinaa tee ne nka. Wɔde wɔn ayarefoɔ nyinaa brɛɛ no.

\VS{36}Ayarefoɔ no srɛɛ Yesu sɛ, ɔmma wɔmfa wɔn nsa nka nʼatadeɛ ano kɛkɛ. Ayarefoɔ dodoɔ a wɔtumi de wɔn nsa kaa nʼatadeɛ ano no ho yɛɛ wɔn den.




\par }\Chap{15}{\SH Ahoteɛ
\par }
{\PP \VerseOne{1}Ɛda bi, Farisifoɔ ne Yudafoɔ mpanin no bi firi Yerusalem baa Yesu nkyɛn bɛbisaa no sɛ,

\VS{2}“Adɛn enti na wʼasuafoɔ no nni Yudafoɔ amanneɛ so? Yɛn amanneɛ a yɛhohoro yɛn nsa ho ansa na yɛadidi no, wɔnni so.”


\par }{\PP \VS{3}Yesu nso bisaa wɔn sɛ,
{\WJ{“Adɛn enti na mo nso mode mo amanneɛ no bu Onyankopɔn mmaransɛm so?}}

\VS{4}{\WJ{Ebi ne sɛ, Onyankopɔn mmara no ka sɛ, ‘Di wʼagya ne wo maame ni,’ na baako nso ne sɛ, ‘Obiara a ɔbɛka asɛmmɔne afa nʼawofoɔ ho no, ɛsɛ sɛ wɔkum no,’}}

\VS{5}{\WJ{Na mo deɛ, deɛ moka ne sɛ, sɛ obi ka kyerɛ ne maame anaa nʼagya sɛ, ‘Mewɔ adeɛ bi a anka mɛtumi de aboa mo, nanso mede rekɔma Onyankopɔn’ a, ɛnyɛ bɔne.}}

\VS{6}{\WJ{Enti, mo ara monam mo mmara a moahyɛ so bu Onyankopɔn mmara a ɔhyɛɛ sɛ di wʼagya ne wo maame ni no so.}}

\VS{7}{\WJ{Mo nyaatwomfoɔ! Sɛ Yesaia hyɛɛ mo ho nkɔm sɛ:}}


\par }{\Q \VS{8}{\WJ{“ ‘Saa nnipa yi ka sɛ wɔdi me ni,}}

\par }{\QB {\WJ{nanso wɔn akoma mmɛn me.}}


\par }{\Q \VS{9}{\WJ{Wɔsom me ani so kɛkɛ,}}

\par }{\QB {\WJ{ɛfiri sɛ, wɔkyerɛkyerɛ mmara a onipa ayɛ na ɛnyɛ deɛ ɛfiri Onyankopɔn.’ ”}}


\par }{\PP \VS{10}Afei, Yesu frɛɛ nnipadɔm no ka kyerɛɛ wɔn sɛ, “Montie deɛ meka no na mommɔ mmɔden nte aseɛ.

\VS{11}{\WJ{Ɛnyɛ adeɛ a ɛbɛkɔ onipa mu no na ɛmma ne ho nte, na mmom, deɛ ɛbɛfiri ne mu aba no na ɛgu ne ho fi.”}}


\par }{\PP \VS{12}Nsɛm a Yesu kaeɛ yi maa nʼasuafoɔ no ba bɛka kyerɛɛ no sɛ, “Wonim sɛ wo nsɛm a wokaeɛ no ama Farisifoɔ no bo afu?”


\par }{\PP \VS{13}Yesu buaa wɔn sɛ,
{\WJ{“Dua biara a ɛnyɛ mʼagya na ɔduaeɛ no, wɔbɛtu atwene.}}

\VS{14}{\WJ{Mommmua wɔn koraa! Na wɔyɛ anifirafoɔ a wɔrekyerɛ anifirafoɔ ɛkwan enti wɔn nyinaa bɛkɔ akɔte ahwe amena mu.”}}


\par }{\PP \VS{15}Petro ka kyerɛɛ Yesu sɛ, “Kyerɛ yɛn ɛbɛ no ase.”


\par }{\PP \VS{16}Yesu nso bisaa no sɛ,
{\WJ{“Ampa ara sɛ monte aseɛ?}}

\VS{17}{\WJ{Monnim sɛ adeɛ a ɛfa onipa anom no fa onipadua no mu na asane aba bio?}}

\VS{18}{\WJ{Asɛm a ɛho nteɛ biara firi akoma a emu nteɛ mu ma ɛgu deɛ ɔkaa saa asɛm no ho fi.}}

\VS{19}{\WJ{Akoma mu na adwemmɔne, awudie, ayerefasɛm, adwamammɔ, korɔno, atorɔ ne ntwatosoɔ firi.}}

\VS{20}{\WJ{Yeinom na ɛgu onipa ho fi. Nanso, sɛ obi anhohoro ne nsa sɛdeɛ mo amanneɛ teɛ no na ɔdidi a, ne ho nguu fi honhom mu.”}}


\par }{\SH Ɔbaa Bi Gyidie
\par }
{\PP \VS{21}Yesu firii ɔman no mu hɔ kɔɔ Tiro ne Sidon.

\VS{22}Kanaanni baa bi a ɔte ɔman no mu hɔ de su baa Yesu nkyɛn bɛkaa sɛ, “Awurade, Dawid Ba, hunu me mmɔbɔ! Honhommɔne hyɛ me ba mu na sɛ ɛka ne ho a, ɛma ne ho yera no.”


\par }{\PP \VS{23}Yesu anka hwee. Nʼasuafoɔ no hyɛɛ no sɛ ɔmpam ɔbaa no mfiri hɔ. Wɔtii mu ka kyerɛɛ no bio sɛ, “Ka kyerɛ no na ɔmfiri ha nkɔ, na ɔde nʼadesrɛ no retuatua yɛn aso.”


\par }{\PP \VS{24}Yesu ka kyerɛɛ ɔbaa no sɛ,
{\WJ{“Wɔsomaa me sɛ memmɛboa Yudafoɔ, Israel nnwan a wɔayera no, na ɛnyɛ amanamanmufoɔ.”}}


\par }{\PP \VS{25}Ɔba bɛkotoo no kɔɔ so srɛɛ no sɛ, “Me wura, boa me!”


\par }{\PP \VS{26}Yesu ka kyerɛɛ no sɛ,
{\WJ{“Ɛnyɛ sɛ wɔbɛgye burodo afiri mmɔfra nsam ato ama nkraman.”}}


\par }{\PP \VS{27}Ɔbaa no nso buaa sɛ, “Ɛwom saa deɛ, nanso nkraman no nso tumi di mporoporowa a ɛfiri wɔn wura no ɛpono so gu fam no.”


\par }{\PP \VS{28}Yesu ka kyerɛɛ ɔbaa no sɛ,
{\WJ{“Ɔbaa, wo gyidie mu yɛ den. Mɛyɛ wʼabisadeɛ ama wo.”}} Ɛhɔ ara, ne babaa no ho tɔɔ no.


\par }{\SH Yesu Sa Nyarewa Ahodoɔ
\par }
{\PP \VS{29}Yesu sane baa Galilea ɛpo no ho. Ɔforo kɔtenaa bepɔ bi so.

\VS{30}Nnipa bebree de mpakye, anifirafoɔ, apirafoɔ, mumu ɛnna wɔn a wɔyare nyarewa ahodoɔ baa ne nkyɛn sɛ ɔnsa wɔn yadeɛ, ma ɔsaa wɔn nyinaa yadeɛ.

\VS{31}Anwanwasɛm ni! Wɔn a wɔnkasaa da kasaeɛ; mpakye nyaa ahoɔden; na mmubuafoɔ nanteeɛ, hurihuriiɛ na anifirafoɔ hunuu adeɛ. Nnipadɔm no ho dwirii wɔn ma wɔkamfoo Israel Onyankopɔn.


\par }{\SH Nnipa Mpemnan Aduanema
\par }
{\PP \VS{32}Afei Yesu frɛɛ nʼasuafoɔ no nyinaa baa ne nkyɛn ka kyerɛɛ wɔn sɛ,
{\WJ{“Nnipa yi yɛ me mmɔbɔ. Wɔabɛdi me nkyɛn ha nnansa. Aduane a ɛwɔ ha nyinaa nso asa. Nanso mempɛ sɛ mema wɔkɔ wɔn afie mu a wɔnnidiiɛ, anyɛ saa a, wɔbɛtotɔ bera wɔ ɛkwan so.”}}


\par }{\PP \VS{33}Nʼasuafoɔ no nso bisaa no sɛ, “Ɛserɛ so ha deɛ, ɛhe na yɛbɛnya nnipadɔm yi ano aduane?”


\par }{\PP \VS{34}Yesu nso bisaa wɔn sɛ,
{\WJ{“Burodo dodoɔ bɛn na mowɔ?”}}

\par }{\PP Wɔbuaa sɛ, “Yɛwɔ burodo nson ne mpataa kakraa bi.”


\par }{\PP \VS{35}Yesu ka kyerɛɛ nnipadɔm no maa wɔn nyinaa tenatenaa ase wɔ ɛserɛ no so.

\VS{36}Afei ɔfaa burodo nson no ne mpataa no, hyiraa so na ɔbubuu mu de maa asuafoɔ no sɛ wɔmfa mma nnipadɔm no nni.

\VS{37}Wɔn nyinaa dii aduane no mee pintinn.

\VS{38}Wɔn a wɔdii saa aduane no, na wɔn dodoɔ yɛ nnipa mpemnan a wɔankan mmaa ne mmɔfra anka ho. Wɔdidi wieeɛ no, akyire mporoporowa a wɔtaseeɛ no yɛɛ nkɛntɛmma nson.

\VS{39}Yei akyi, Yesu gyaa nkurɔfoɔ no kwan, ma ɔno nso kɔtenaa kodoɔ mu tware kɔɔ Magadan.




\par }\Chap{16}{\SH Farisifoɔ Ne Sadukifoɔ Pɛ Nsɛnkyerɛnneɛ
\par }
{\PP \VerseOne{1}Ɛda koro bi, Farisifoɔ ne Sadukifoɔ baa Yesu nkyɛn bɛsɔɔ no hwɛeɛ wɔ frɛ a ɔfrɛ ne ho sɛ Onyankopɔn Ba no ho. Wɔka kyerɛɛ no sɛ ɔnyɛ nsɛnkyerɛnneɛ bi a ɛfiri ɔsoro nkyerɛ wɔn.


\par }{\PP \VS{2}Yesu buaa wɔn sɛ,
{\WJ{“Monim ewiem nsakraeɛ ho nkyerɛaseɛ. Sɛ owia rekɔtɔ, na ewiem yɛ kɔkɔɔ a, moka sɛ ɔkyena ewiem bɛte.}}

\VS{3}{\WJ{Sɛ ɛduru anɔpa na ewiem yɛ kɔkɔɔ a, moka sɛ ewiem rente da mu no nyinaa. Nanso, montumi nkyerɛ mmerɛ mu nsɛnkyerɛnneɛ no ase.}}

\VS{4}{\WJ{Saa ɔman nnebɔneyɛfoɔ a wɔnnye hwee nni yi hwehwɛ sɛ wɔbɛhunu ɛsoro nsɛnkyerɛnneɛ bi, nanso wɔrenhunu nsɛnkyerɛnneɛ foforɔ biara ka anwanwadeɛ a wɔyi kyerɛɛ Yona no ho.”}} Yesu kaa saa wieeɛ no, ɔgyaa wɔn hɔ kɔeɛ.


\par }{\SH Farisifoɔ Ne Sadukifoɔ Mmɔka
\par }
{\PP \VS{5}Asuafoɔ no tware kɔɔ asuogya nohoa no, wɔkaee sɛ anka ɛsɛ sɛ wɔfa aduane.

\VS{6}Yesu ka kyerɛɛ wɔn sɛ,
{\WJ{“Monhwɛ mo ho so yie wɔ Farisifoɔ ne Sadukifoɔ nyaatwom a ɛte sɛ mmɔreka no ho.”}}


\par }{\PP \VS{7}Asuafoɔ no susuu sɛ gyama wɔnkura aduane biara no enti na Yesu kaa saa.


\par }{\PP \VS{8}Yesu hunuu deɛ wɔdwennwene no, ɔka kyerɛɛ wɔn sɛ,
{\WJ{“Mo a mo gyidie sua! Adɛn na ɛha mo sɛ moamfa aduane?}}

\VS{9}{\WJ{Enti, morente aseɛ da? Mo werɛ afiri burodo enum a mebubuu mu maa nnipa mpemnum no ne aseɛ mporoporowa nkɛntɛmma a ɛkaeɛ no?}}

\VS{10}{\WJ{Mo werɛ asane afiri burodo nson a mede maa nnipa mpemnan ne deɛ ɛkaeɛ no?}}

\VS{11}{\WJ{Adɛn enti na modwene sɛ aduane ho asɛm na mereka akyerɛ mo? Meresane aka bio sɛ, ‘Monhwɛ mo ho yie wɔ Farisifoɔ ne Sadukifoɔ mmɔreka ho.’ ”}}

\VS{12}Afei, asuafoɔ no tee deɛ ɔkaeɛ no ase sɛ, Farisifoɔ ne Sadukifoɔ mmɔreka ho asɛm a ɔreka akyerɛ no yɛ Farisifoɔ ne Sadukifoɔ nkyerɛkyerɛ bɔne bi no ho asɛm na ɔreka.


\par }{\SH Petro Kyerɛ Onipa Ko A Yesu Yɛ
\par }
{\PP \VS{13}Ɛberɛ a Yesu baa Kaesarea Filipi fam no, ɔbisaa nʼasuafoɔ no sɛ,
{\WJ{“Nnipa ka sɛ Onipa Ba no ne hwan?”}}


\par }{\PP \VS{14}Wɔbuaa no sɛ, “Ebinom se wone Yohane Osubɔni. Ebinom nso se Elia. Afoforɔ nso se wone Yeremia anaa adiyifoɔ no mu baako.”


\par }{\PP \VS{15}Afei, Yesu bisaa wɔn sɛ
{\WJ{“Na mo nso, mose mene hwan?”}}


\par }{\PP \VS{16}Simon Petro buaa no sɛ, “Wone Kristo no, Onyankopɔn Teasefoɔ no Ba no!”


\par }{\PP \VS{17}Yesu ka kyerɛɛ no sɛ,
{\WJ{“Onyankopɔn ahyira wo, Yona ba Simon. Ɛfiri sɛ, ɛnyɛ onipa na ɔyii yei kyerɛɛ wo, na mmom, mʼagya a ɔwɔ ɔsoro no.}}

\VS{18}{\WJ{Wone Petro, Ɔbotan, na ɔbotan yi so na mede mʼasafo bɛsie, na tumi a ɛwɔ ɔbonsam gyam no rentumi mmubu no da.}}

\VS{19}{\WJ{Mede Ɔsoro Ahennie no nsafoa bɛma wo, na ɛpono biara a wobɛto mu wɔ asase so no, wɔbɛto mu wɔ ɔsoro; na ɛpono biara a wobɛbue wɔ asase so no, wɔbɛbue wɔ ɔsoro!”}}

\VS{20}Afei, Yesu bɔɔ nʼasuafoɔ no ano sɛ wɔnnka nkyerɛ obiara sɛ ɔno ne Agyenkwa no.


\par }{\SH Yesu Hyɛ Ne Owuo Ne Ne Owusɔreɛ Ho Nkɔm
\par }
{\PP \VS{21}Ɛfiri saa ɛberɛ no, Yesu hyɛɛ aseɛ kaa kɔ a ɔbɛkɔ Yerusalem, ne amaneɛ a ɛbɛto no wɔ hɔ wɔ Yudafoɔ mpanin, asɔfoɔ mpanin ne twerɛsɛm no akyerɛkyerɛfoɔ no nsam na wɔakum no, na nnansa so no wanyane no ho asɛm pefee kyerɛɛ nʼasuafoɔ no.


\par }{\PP \VS{22}Petro frɛɛ Yesu kɔɔ nkyɛn na ɔkaa nʼanim sɛ, “Adɛn enti na woka asɛm a ɛte saa! Onyame mpa ngu! Deɛ woreka yi remma wo so da!”


\par }{\PP \VS{23}Yesu danee ne ho kaa Petro anim sɛ,
{\WJ{“Ɔbonsam, firi me so! Woyɛ suntidua kɛseɛ ma me. Wodwene nnipa adwene na ɛnyɛ Onyankopɔn deɛ.”}}


\par }{\PP \VS{24}Yesu ka kyerɛɛ nʼasuafoɔ no sɛ,
{\WJ{“Sɛ obi pɛ sɛ ɔdi mʼakyi a, ɔmpa ne ho akyi, na ɔmma nʼasɛnnua so, na ɔnni mʼakyi.}}

\VS{25}{\WJ{Na obiara a ɔpɛ sɛ ɔgye ne ɔkra nkwa no, ɛbɛfiri ne nsa, na obiara a me enti, ne ɔkra bɛfiri ne nsa no, ne nsa bɛsane aka.}}

\VS{26}{\WJ{Na sɛ onipa nya ewiase yi mu nneɛma nyinaa na ɔhwere ne ɔkra a, mfasoɔ bɛn na ɔbɛnya? Ɛdeɛn na onipa bɛtumi de asi ne ɔkra ananmu?}}

\VS{27}{\WJ{Na me, Onipa Ba no, mɛba wɔ mʼagya animuonyam mu a mʼabɔfoɔ ka me ho na mabɛbu obiara nneyɛeɛ ho atɛn.}}


\par }{\PP \VS{28}{\WJ{“Nokorɛ mese mo sɛ: Mo mu bi renwu kɔsi sɛ mobɛhunu Onipa Ba no sɛ ɔreba nʼahennie mu.”}}




\par }\Chap{17}{\SH Yesu Animuonyam Da Adi
\par }
{\PP \VerseOne{1}Nnansia akyi, Yesu faa Petro, Yakobo ne ne nua Yohane de wɔn kɔɔ bepɔ tenten bi a ɛso yɛ dinn atifi.

\VS{2}Wɔwɔ hɔ no, wɔhunuu sɛ ne onipadua asesa ama nʼanim ahyerɛn sɛ owia, ma nʼatadeɛ ayɛ fitafita sɛ nwera.

\VS{3}Prɛko pɛ, Mose ne Elia bɛfirii hɔ a wɔne Yesu rekasa.


\par }{\PP \VS{4}Petro kaa sɛ, “Awurade, ɛyɛ nwanwa sɛ yɛn nso yɛwɔ ha bi. Sɛ wobɛpene so a, anka mɛbɔ asese mmiɛnsa na mede baako ama wo, na mede baako ama Mose, na mede baako ama Elia.”


\par }{\PP \VS{5}Petro gu so rekasa no, omununkum hann bi bɛkataa wɔn so ɛnna nne bi firi omununkum no mu kaa sɛ, “Yei ne me Dɔ Ba a ɔsɔ mʼani. Montie no!”


\par }{\PP \VS{6}Asuafoɔ no tee nne no, wɔbɔɔ hu, maa wɔde wɔn anim butubutuu fam.

\VS{7}Yesu baa wɔn nkyɛn, bɛsosɔɔ wɔn mu kaa sɛ,
{\WJ{“Monsɔre! Monnsuro!”}}

\VS{8}Wɔpagyaa wɔn ani nso, wɔanhunu obiara sɛ Yesu nko ara.


\par }{\PP \VS{9}Ɛbaa sɛ wɔresiane afiri bepɔ no so no, Yesu bɔɔ wɔn ano sɛ,
{\WJ{“Monnka deɛ moahunu no nkyerɛ obiara kɔsi sɛ mɛnyane afiri awufoɔ mu.”}}


\par }{\SH Elia Mmaeɛ A Ɛtɔ So Mmienu Ho Asɛm
\par }
{\PP \VS{10}Yesu asuafoɔ no bisaa no sɛ, “Adɛn enti na da biara Yudafoɔ mpanin ka ti mu sɛ, ɛsɛ sɛ Elia sane ba ansa na Agyenkwa no aba?”


\par }{\PP \VS{11}Yesu buaa wɔn sɛ,
{\WJ{“Deɛ wɔreka no wom. Ɛsɛ sɛ Elia di ɛkan ba bɛtoto nneɛma yie.}}

\VS{12}{\WJ{Na nokorɛ ni, Elia aba dada na wɔanhunu no, na dodoɔ no ara ne no anni no yie. Na me, Agyenkwa no nso, mɛhunu amane wɔ wɔn nsam saa ara.”}}

\VS{13}Afei, asuafoɔ no hunuu sɛ, Yohane Osubɔni ho asɛm na ɔreka no.


\par }{\SH Otwafoɔ Bi Ayaresa
\par }
{\PP \VS{14}Ɛberɛ a ɔsiane duruu bepɔ no ase no, ɔhunuu sɛ nnipadɔm retwɛn no. Ɔbarima bi bɛbuu nkotodwe wɔ Yesu anim kaa sɛ,

\VS{15}“Owura, hunu me ba bi a ɔtwa mmɔbɔ, ɛfiri sɛ, ɔwɔ ɔhaw kɛseɛ mu. Sɛ otwa no ba a, ɛtumi twa no hwe ogya anaa nsuo mu.

\VS{16}Enti, mede no brɛɛ wʼasuafoɔ no sɛ wɔnsa no yadeɛ; nanso wɔantumi.”


\par }{\PP \VS{17}Yesu kaa sɛ,
{\WJ{“Mo asoɔdenfoɔ a monni gyidie! Me ne mo ntena nkɔsi da bɛn? Momfa no mmrɛ me ha.”}}

\VS{18}Yesu teateaa honhommɔne a ɛwɔ abarimaa no mu no ma ɛtu firii ne mu ma amonom hɔ ara ne ho tɔɔ no.


\par }{\SH Gyidie Mu Tumi
\par }
{\PP \VS{19}Ɛkaa Yesu ne nʼasuafoɔ no, wɔbisaa no sɛ, “Adɛn enti na yɛantumi antu honhommɔne no?”


\par }{\PP \VS{20}Yesu buaa wɔn sɛ,
{\WJ{“Ɛfiri sɛ, mo gyidie sua. Sɛ mowɔ gyidie sɛ onyina aba}}\FTNT{*}{{\FR 17:20 }{\FT{ɛgyina hɔ ma sinapi aba.}}}{\WJ{a ɛsua koraa no a, anka mobɛtumi aka akyerɛ bepɔ yi sɛ, ‘Tutu kɔ nohoa!’ na ɛbɛtutu akɔ akyirikyiri.}}

\VS{21}{\WJ{Na saa honhommɔne a ɛte sɛɛ yi deɛ, ɛrentumi ntu da, gye sɛ monam mpaeɛbɔ ne mmuada die so.”}}


\par }{\SH Yesu Ka Ne Owuo Ho Asɛm
\par }
{\PP \VS{22}Ɛda bi a Yesu ne nʼasuafoɔ no wɔ Galilea no, ɔka kyerɛɛ nʼasuafoɔ no sɛ,
{\WJ{“Wɔrebɛyi Onipa Ba no de no ahyɛ wɔn a}}

\VS{23}{\WJ{wɔwɔ tumi no nsa, na wɔakum no na ne nnansa so no, wanyane aba nkwa mu bio.”}} Asuafoɔ no tee saa asɛm yi no, wɔn werɛ hoeɛ, na wɔn akoma nso tuiɛ.


\par }{\SH Yesu Tua Asɔredan Mu Ɛtoɔ
\par }
{\PP \VS{24}Ɛberɛ a wɔbɛduruu Kapernaum no nso, ɛhɔ asɔre no mu ɔtogyefoɔ baa Petro nkyɛn bɛbisaa no sɛ, “Enti, wo wura tua ɛtoɔ?”


\par }{\PP \VS{25}Petro buaa no sɛ, “Aane ɔtua.”

\par }{\PP Petro firi hɔ no, ɔkɔɔ efie kɔbɔɔ Yesu amaneɛ a ɛfa ɛtoɔtua no ho. Yesu amma nʼano ansi koraa na ɔbisaa no sɛ,
{\WJ{“Na wo Petro, wo nso wodwene ho sɛn? Ahemfo twa ɛtoɔ ma wɔn ara wɔn ɔmanfoɔ tua anaasɛ wɔtwa ma ahɔhoɔ a wɔdi wɔn so no?”}}


\par }{\PP \VS{26}Petro buaa sɛ, “Wɔtwa ɛtoɔ no ma ahɔhoɔ no.”

\par }{\PP Yesu nso buaa sɛ,
{\WJ{“Petro mo! Ɛnneɛ na ɛnsɛ sɛ ɔman mma no tua ɛtoɔ biara.}}

\VS{27}{\WJ{Na mmom, ɛsiane sɛ mempɛ sɛ wɔfa yɛn ho abufuo no enti, kɔ asuo no mu kɔto darewa. Apataa a wobɛyi no adi ɛkan no, bue nʼanom. Wobɛhunu sika a ɛbɛso me ne wo ɛtoɔ no tua sɛ ɛhyɛ nʼanom; yi na fa kɔtua ma wɔn.”}}




\par }\Chap{18}{\SH Hwan Ne Ɔkɛseɛ?
\par }
{\PP \VerseOne{1}Ɛbɛyɛ saa ɛberɛ korɔ no ara mu, Yesu asuafoɔ no baa ne nkyɛn bɛbisaa no sɛ, wɔn mu hwan na ɔbɛyɛ kɛseɛ Ɔsoro Ahennie no mu?


\par }{\PP \VS{2}Yesu frɛɛ abɔfra ketewa bi de no bɛgyinaa wɔn mfimfini.

\VS{3}Afei, ɔka kyerɛɛ wɔn sɛ,
{\WJ{“Merema mo ate aseɛ sɛ, gye sɛ motwe mo ho firi mo bɔne ho, na moyɛ sɛ mmɔfra nketewa, na mode mo ho ma Onyankopɔn ansa na mobɛtumi akɔ Ɔsoro Ahennie no mu.}}

\VS{4}{\WJ{Enti, obiara a ɔbɛbrɛ ne ho ase sɛ abɔfra yi no, ɔno na ɔbɛyɛ ɔkɛseɛ koraa Ɔsoro Ahennie mu.}}

\VS{5}{\WJ{Na mo mu biara a, me enti ɔbɛgye abɔfra ketewa biara te sɛ yei no, wagye me nso aba ne nkyɛn.}}


\par }{\PP \VS{6}{\WJ{“Enti, sɛ obi to mmɔfra nketewa a wɔgye me die yi bi suntidua a, ɛyɛ ma no sɛ anka wɔde ɛboɔ duruduru bɛsɛn ne kɔn mu ato no atwene ɛpo mu.}}

\VS{7}{\WJ{Ewiase nnue wɔ ne suntiduatoɔ ho! Suntiduatoɔ wɔ hɔ deɛ, nanso deɛ ɛnam ne so bɛba no nnue.}}

\VS{8}{\WJ{Enti, sɛ wo nsa anaa wo nan ma woyɛ bɔne a, twa na to twene. Ɛyɛ ma wo sɛ wode dɛm bɛkɔ ɔsoro sene sɛ wɔde wo onipa mu bɛto ogyatannaa mu.}}

\VS{9}{\WJ{Na sɛ wʼani ma woyɛ bɔne a, tu na to twene. Ɛyɛ ma wo sɛ wode ani korɔ bɛkɔ ɔsoro sene sɛ wowɔ ani mmienu na wɔde wo bɛto amanehunu egya mu.}}


\par }{\SH Odwan A Wayera No Ho Ɛbɛ
\par }
{\PP \VS{10}{\WJ{“Monhwɛ yie na moammu saa mmɔfra nketewa yi mu baako koraa animtia. Mereka akyerɛ mo sɛ, ɔsoro hɔ no, wɔn abɔfoɔ wɔ mʼagya nkyɛn daa.}}

\VS{11}{\WJ{Na me, Agyenkwa no, mebaeɛ sɛ merebɛgye wɔn a wɔayera no nkwa.}}


\par }{\PP \VS{12}{\WJ{“Sɛ onipa bi wɔ nnwan ɔha, na wɔn mu baako kɔkyini na ɔyera a, ɛdeɛn na ɔbɛyɛ? Ɔrennya aduɔkron nkron no hɔ nkɔkyinkyini mmepɔ so ne abɔn mu nhwehwɛ deɛ wayera no?}}

\VS{13}{\WJ{Na sɛ ɛba sɛ ɔhunu saa odwan no a, nʼani gye ne ho sene aduɔkron nkron a wɔwɔ efie no.}}

\VS{14}{\WJ{Saa ara nso na mʼagya a ɔwɔ ɔsoro no mpɛ sɛ nketewa yi mu baako bɛyera.}}


\par }{\SH Onua Fom Wo A, Wʼasɛdeɛ
\par }
{\PP \VS{15}{\WJ{“Sɛ wo nua fom wo a, kɔ ne nkyɛn na wo ne no baanu no nka deɛ ɔyɛɛ wo a ɛnyɛ wo dɛ no. Sɛ ɔtie deɛ woka no, na ɔte ne ho ase a, onua ayɛ onua.}}

\VS{16}{\WJ{Na sɛ wantie nso a, sane fa onipa baako anaa baanu ka wo ho kɔ ne nkyɛn, na deɛ ɛbɛsi biara no, nnipa baanu anaa baasa adi ho adanseɛ.}}

\VS{17}{\WJ{Sɛ wantie wo a, fa asɛm no kɔma asafo. Na sɛ wodi bem asafo no anim, na ɔnte ne ho ase ara a, asafo no mpam no mfiri wɔn mu.}}


\par }{\PP \VS{18}{\WJ{“Mereka akyerɛ mo sɛ, biribiara a mokyekyere wɔ asase so no, wɔakyekyere wɔ ɔsoro, na biribiara a moasane wɔ asase so no, wɔasane wɔ ɔsoro.}}


\par }{\PP \VS{19}{\WJ{“Meresane aka akyerɛ mo bio sɛ, sɛ mo mu baanu biara a wɔte asase yi so hwehwɛ biribi na wɔde nokorɛ bisa mʼagya a ɔwɔ ɔsoro no a, ɔbɛyɛ ama wɔn.}}

\VS{20}{\WJ{Na deɛ baanu anaa baasa ahyia wɔ me din mu no, na mewɔ wɔn mfimfini.”}}


\par }{\SH Ɔpaani Tirimuɔdenfoɔ No
\par }
{\PP \VS{21}Petro baa Yesu nkyɛn bɛbisaa no sɛ, “Awurade, mpɛn ahe na sɛ me nua fom me a memfa nkyɛ no? Mpɛn nson anaa?”


\par }{\PP \VS{22}Yesu buaa no sɛ,
{\WJ{“Dabi! Mpɛn aduɔson ahodoɔ nson!}}


\par }{\PP \VS{23}{\WJ{“Ɔsoro Ahennie no te sɛ ɔhene bi a ɔpɛɛ sɛ ɔne nʼapaafoɔ bu nkonta.}}

\VS{24}{\WJ{Nkontabuo no mu no, wɔde ɔpaani bi a ɔde no ka sika ɔpepem edu brɛɛ no.}}

\VS{25}{\WJ{Esiane sɛ na ɔnni sika a ɔde bɛtua ka no enti, ɔhene no hyɛɛ sɛ wɔntɔn ɔne ne yere ne ne mma ne biribiara a ɔwɔ, na wɔmfa mmɛtua ɛka no.}}


\par }{\PP \VS{26}{\WJ{“Ɔpaani yi de nʼanim butuu fam, srɛɛ ne wura yi sɛ, ‘Me wura, hunu me mmɔbɔ, na to wo bo ase ma me, na mɛba abɛtua ɛka a mede wo no nyinaa.’}}

\VS{27}{\WJ{Ɔpaani yi asɛm a ɔkaeɛ no yɛɛ ɔhene no mmɔbɔ, ma ɔgyaa no de ne ka no nyinaa nso kyɛɛ no.}}


\par }{\PP \VS{28}{\WJ{“Saa ɔpaani yi firi hɔ no, ɔkɔhunuu ne nwurakwaa no mu bi a ɔde no ka sika kakraa bi. Ɔtim no amene sɛ ɔntua no ɛka a ɔde no no wɔ ɛhɔ ara.}}


\par }{\PP \VS{29}{\WJ{“Na nʼawurakwaa no koto, paa no kyɛw sɛ ɔnto ne bo ase mma no, na ɔbɛtua ka no.}}


\par }{\PP \VS{30}{\WJ{“Nanso ɔno deɛ, wampene. Ɔmaa wɔde no kɔtoo afiase sɛ gye sɛ watua no ka a ɔde no no nyinaa ansa na ɔbɛma wɔagyaa no.}}

\VS{31}{\WJ{Ɔkafoɔ yi nnamfo kɔkaa asɛm a asi no nyinaa kyerɛɛ ɔhene no.}}


\par }{\PP \VS{32}{\WJ{“Ɔhene no teeɛ no, ɔfrɛɛ saa ɔpaani a ɔde ne ho kyɛɛ no no baa nʼanim. Ɔka kyerɛɛ no sɛ, ‘Onipa bɔne ne otirimuɔdenfoɔ! Wosrɛɛ me no, mede ɛka kɛseɛ a wode me no nyinaa kyɛɛ wo;}}

\VS{33}{\WJ{ɛnsɛ wo sɛ wo nso wohunu wo yɔnko mmɔbɔ sɛdeɛ mehunu wo mmɔbɔ no anaa?’}}

\VS{34}{\WJ{Ɔhene no de abufuo maa wɔde ɔpaani yi kɔtoo afiase kaa sɛ, gye sɛ watua ɛka a ɔde no no nyinaa ansa na ɔbɛma wɔayi no.}}


\par }{\PP \VS{35}{\WJ{“Saa ara na sɛ moamfa mo nuanom mfomsoɔ ankyɛ wɔn a, me ɔsoro Agya nso remfa mo mfomsoɔ nkyɛ mo.”}}




\par }\Chap{19}{\SH Awaregyaeɛ
\par }
{\PP \VerseOne{1}Yesu wiee nʼasɛnka no, ɔkɔɔ Galilea. Ɔfiri Galilea no, ɔtwaa Asubɔnten Yordan baa Yudea.

\VS{2}Nnipadɔm tu dii nʼakyi, ma ɔsaa wɔn yadeɛ.


\par }{\PP \VS{3}Farisifoɔ bi ba bɛbisaa no nsɛm bi pɛɛ sɛ wɔnam wɔn nsɛmmisa no so ma ɔka asɛm bi a ɛde no bɛkɔ sɔhwɛ mu. Wɔbisaa no sɛ, “Wopene awaregyaeɛ so anaa?”


\par }{\PP \VS{4}Yesu nso bisaa wɔn sɛ,
{\WJ{“Gyama monkenkan Atwerɛ Kronkron no? Wɔatwerɛ wɔ mu sɛ, ‘Mfitiaseɛ no, Onyankopɔn bɔɔ ɔbarima ne ɔbaa!}}

\VS{5}{\WJ{Yei enti na ɔbarima bɛgya nʼagya ne ne maame hɔ de ne ho akɔbɔ ne yere ho daa nyinaa no.’}}

\VS{6}{\WJ{Na wɔn baanu no abɛyɛ ɔhonam korɔ. Enti, deɛ Onyankopɔn aka abom no, ɛnsɛ sɛ onipa tete mu.”}}


\par }{\PP \VS{7}Farisifoɔ no kɔɔ so bisaa no sɛ, “Adɛn enti na Mose kaa sɛ, sɛ ɔbarima bi pɛ sɛ ɔgyaa ne yere a ɔtumi twerɛ no krataa kɛkɛ, de gyaa no?”


\par }{\PP \VS{8}Yesu buaa wɔn sɛ,
{\WJ{“Esiane sɛ na mo akoma apirim no enti na Mose maa awaregyaeɛ ho kwan, na ɛnyɛ adeɛ a Onyankopɔn hyehyɛeɛ.}}

\VS{9}{\WJ{Na mereka akyerɛ mo sɛ, obiara a ɔbɛgyaa ne yere, a ɛnyɛ sɛ ɔbaa no abɔ adwaman, na ɔbɛsane aware ɔbaa foforɔ no asɛe awadeɛ.”}}


\par }{\PP \VS{10}Yesu asuafoɔ no kaa sɛ, “Sɛ saa na ɛte deɛ a, na ɛnsɛ sɛ obiara ware.”


\par }{\PP \VS{11}Yesu buaa wɔn sɛ,
{\WJ{“Ɛnyɛ obiara na ɔbɛtumi agye asɛm yi atom, agye wɔn a Onyankopɔn hyɛ wɔn den no nko ara.}}

\VS{12}{\WJ{Nnipa bi wɔ hɔ a wɔnni mmarimayɛ mu ahoɔden firi awoɔ mu, ebinom nso nnipa na wɔyɛɛ wɔn saa; ebinom nso ɔsoro Ahennie no enti, wɔpo awadeɛ. Obiara a ɔbɛtumi no, nni mʼasɛm a maka yi so.”}}


\par }{\SH Yesu Hyira Mmɔfra Nkumaa
\par }
{\PP \VS{13}Wɔde mmɔfra nkumaa brɛɛ Yesu sɛ ɔmfa ne nsa ngu wɔn so, na ɔmmɔ mpaeɛ mma wɔn. Nanso, asuafoɔ no kaa wɔn a wɔde mmɔfra no baeɛ no anim.


\par }{\PP \VS{14}Yesu kaa sɛ,
{\WJ{“Momma mmɔfra no kwan na wɔmmra me nkyɛn, na monnsi wɔn ɛkwan, na yeinom sei na Ɔsoro Ahennie yɛ wɔn dea.”}}

\VS{15}Na ɔde ne nsa guu wɔn so, hyiraa wɔn ansa na ɔrefiri hɔ akɔ.


\par }{\SH Aberanteɛ Sikani No
\par }
{\PP \VS{16}Ɛda bi aberanteɛ bi baa Yesu nkyɛn bɛbisaa no sɛ, “Ɔkyerɛkyerɛfoɔ, adepa bɛn na menyɛ na manya nkwa a ɛnni awieeɛ?”


\par }{\PP \VS{17}Yesu buaa no sɛ,
{\WJ{“Adɛn enti na wobisa me deɛ ɛyɛ papa ho asɛm? Ɔbaako pɛ na ɔyɛ papa. Sɛ wopɛ sɛ wokɔ nkwa mu deɛ a, di mmaransɛm no so.”}}


\par }{\PP \VS{18}Aberanteɛ no nso bisaa no sɛ, “Mmaransɛm no mu deɛ ɛwɔ he?”

\par }{\PP Yesu buaa no sɛ,
{\WJ{“Nni awu. Nsɛe awadeɛ. Mmɔ korɔno. Nni atorɔ.}}

\VS{19}{\WJ{Di wʼagya ne wo maame ni, na dɔ wo yɔnko sɛ wo ho!”}}


\par }{\PP \VS{20}Aberanteɛ no nso kaa sɛ, “Medi yeinom nyinaa so pɛpɛɛpɛ. Afei, menyɛ ɛdeɛn?”


\par }{\PP \VS{21}Yesu ka kyerɛɛ no sɛ,
{\WJ{“Sɛ wopɛ sɛ woyɛ pɛ a, kɔ na kɔtɔn biribiara a wowɔ, na fa sika a wobɛnya afiri mu no ma ahiafoɔ. Ɛno ansa na wobɛnya ademudeɛ wɔ ɔsoro. Afei bɛdi mʼakyi.”}}


\par }{\PP \VS{22}Esiane sɛ na saa aberanteɛ yi wɔ ahonyadeɛ bebree enti, ɔtee saa nsɛm yi no, anyɛ no dɛ maa ɔde awerɛhoɔ firii hɔ kɔeɛ.


\par }{\PP \VS{23}Afei, Yesu ka kyerɛɛ nʼasuafoɔ no sɛ,
{\WJ{“Ɛyɛ den ma osikani sɛ ɔbɛkɔ Ɔsoro Ahennie no mu.}}

\VS{24}{\WJ{Meka meti mu bio sɛ, ɛyɛ mmerɛ sɛ yoma bɛwura paneɛ aniwa mu sene sɛ osikani bɛkɔ Onyankopɔn Ahennie mu!”}}


\par }{\PP \VS{25}Asuafoɔ no tee saa asɛm yi no, wɔn adwenem yɛɛ wɔn nnaa. Wɔbisaa sɛ, “Na ɛnneɛ hwan na ewiase ha wɔbɛgye no nkwa?”


\par }{\PP \VS{26}Yesu hwɛɛ wɔn buaa sɛ,
{\WJ{“Onipa fa mu deɛ, ɛyɛ den; na Onyankopɔn fa mu deɛ, ɛyɛ mmerɛ.”}}


\par }{\SH Ahopakyire
\par }
{\PP \VS{27}Petro nso kaa sɛ, “Yɛagya biribiara hɔ abɛdi wʼakyiri; na ɛdeɛn mfasoɔ na yɛbɛnya afiri wʼakyiridie no mu?”


\par }{\PP \VS{28}Yesu buaa sɛ,
{\WJ{“Me, Agyenkwa no, metena mʼanimuonyam ahennwa no so a, nokorɛm mo mʼasuafoɔ yi nso bɛtena ahennwa dumienu no so na moabu Israel mmusuakuo dumienu no atɛn.}}

\VS{29}{\WJ{Na obiara a ɔbɛgya ne efie, ne nuammarimanom, ne nuammaanom, nʼagya, ne maame, ne yere, ne mma anaa nʼagyapadeɛ abɛdi mʼakyi no, ɔbɛnya no ɛho mmɔho ɔha, na wanya nkwa a ɛnni awieeɛ nso.}}

\VS{30}{\WJ{Na wɔn a wɔdi ɛkan no mu pii bɛdi akyire, na wɔn a wɔdi akyire no nso mu bi abɛdi ɛkan.”}}




\par }\Chap{20}{\SH Afuom Adwumayɛfoɔ Ho Abɛbuo
\par }
{\PP \VerseOne{1}Yesu sane buu wɔn ɛbɛ foforɔ bi sɛ,
{\WJ{“Ɔsoro Ahennie te sɛ okuafoɔ bi a ɔfirii adi anɔpa bi, sɛ ɔrekɔhwehwɛ nnipa abɔ wɔn paa.}}

\VS{2}{\WJ{Ne nsa kaa apaafoɔ no, ɔne wɔn hyehyɛɛ sɛ ɔbɛma wɔn ɛda koro adwuma so akatua.}}


\par }{\PP \VS{3}{\WJ{“Ankyɛre ɔfirii adi bio kɔhunuu nnipa bi nso, sɛ wɔgyinagyina hɔ a wɔnyɛ hwee na wɔrehwehwɛ obi ama wabɔ wɔn paa.}}

\VS{4}{\WJ{Ɔfaa wɔn nso de wɔn kɔɔ nʼafuo no mu. Ɔka kyerɛɛ wɔn nso sɛ, ɔbɛma wɔn ɛda koro adwuma so akatua.}}


\par }{\PP \VS{5}{\WJ{“Ɔsane kɔɔ owigyinaeɛ ne nnɔnmiɛnsa ɛberɛ mu kɔbɔɔ nnipa foforɔ paa ne wɔn yɛɛ nhyehyɛeɛ korɔ no ara bi.}}

\VS{6}{\WJ{Ɔsane firii adi bɛyɛ nnomum berɛ mu, kɔhunuu sɛ nnipa bi gyinagyina hɔ. Ɔbisaa wɔn sɛ, ‘Adɛn enti na ɛda mu yi nyinaa mogyinagyina ha a monyɛ hwee?’}}


\par }{\PP \VS{7}{\WJ{“Wɔyii ano sɛ, ‘Obi mmɛbɔɔ yɛn paa.’}}

\par }{\PP {\WJ{“Ɛhɔ ara na ɔka kyerɛɛ wɔn sɛ, ‘Ɛnneɛ monkɔka apaafoɔ a wɔreyɛ adwuma wɔ mʼafuom no ho.’}}


\par }{\PP \VS{8}{\WJ{“Ɛduruu anwummerɛ no, ɔfrɛɛ deɛ ɔtua nʼapaafoɔ no ka no ka kyerɛɛ no sɛ, ‘Hwɛ na tua wɔn ka, firi wɔn a wɔbaa akyire no so kɔsi wɔn a wɔbaa kane no so.’}}


\par }{\PP \VS{9}{\WJ{“Apaafoɔ a ɔfaa wɔn akyire no nyinaa, ɔtuaa wɔn ɛda koro apaabɔdeɛ.}}

\VS{10}{\WJ{Wɔn a wɔfaa wɔn kane no nso baeɛ. Wɔsusuu sɛ wɔbɛnya sika a ɛboro wɔn a ɔfaa wɔn akyire no deɛ no so. Nanso, wɔn nso, ɔtuaa wɔn sɛdeɛ ɔtuaa wɔn a wɔbaa akyire no ara pɛ.}}

\VS{11}{\WJ{Wɔn nsa kaa wɔn apaabɔdeɛ no, anyɛ wɔn dɛ.}}

\VS{12}{\WJ{Wɔka kyerɛɛ afuowura no sɛ, ‘Nnipa a wɔbaa akyire no yɛɛ adwuma dɔnhwereɛ baako pɛ, nso yɛn a yɛyɛɛ adwuma firi anɔpa ma owia hyee yɛn no, womaa yɛne wɔn nyinaa akatua pɛ.’}}


\par }{\PP \VS{13}{\WJ{“Ɔbuaa wɔn mu baako sɛ, ‘Damfo, menyɛɛ wo bɔne biara. Me ne wo anni ano sɛ, mɛma wo ɛda koro adwuma so akatua anaa?}}

\VS{14}{\WJ{Fa sika a wo nsa aka no na kɔ. Ɛfiri me pɛ mu na meretua wɔn a wɔbaa kane ne wɔn a wɔbaa akyire no nyinaa ka pɛ.}}

\VS{15}{\WJ{Mmara bi si me ho ɛkwan sɛ mede me sika yɛ deɛ mepɛ? Anaasɛ mʼayamyɛ enti na wʼani abere yi?’}}


\par }{\PP \VS{16}{\WJ{“Asɛm a Yesu ka de wieeɛ ne sɛ, ‘Saa ara na wɔn a wɔdi akyire no bɛdi ɛkan, na wɔn a wɔdi ɛkan no nso bɛdi akyire.’ ”}}


\par }{\SH Yesu Hyɛ Ne Owuo Ho Nkɔm Bio
\par }
{\PP \VS{17}Yesu siim sɛ ɔrekɔ Yerusalem no, ɔde nʼasuafoɔ no kaa ne ho.

\VS{18}Wɔrekɔ no, ɔtwee nʼasuafoɔ no gyinaa nkyɛn baabi ka kyerɛɛ wɔn sɛ,
{\WJ{“Yɛrekɔ Yerusalem. Wɔbɛyi me ama asɔfoɔ mpanin ne twerɛsɛm no akyerɛkyerɛfoɔ, na wɔabu me kumfɔ.}}

\VS{19}{\WJ{Wɔde me bɛhyɛ Roma aban nsa, na wɔadi me ho fɛw, abɔ me asɛnnua mu, na ne nnansa so no, mɛsɔre afiri awufoɔ mu.”}}


\par }{\SH Maame Bi Abisadeɛ
\par }
{\PP \VS{20}Sebedeo mma Yakobo ne Yohane ne wɔn maame baa Yesu nkyɛn. Ɔbaa yi de adesrɛdeɛ bi bɛtoo Yesu anim.


\par }{\PP \VS{21}Yesu bisaa no sɛ,
{\WJ{“Ɛdeɛn na wopɛ sɛ menyɛ mma woɔ?”}}

\par }{\PP Ɔbuaa no sɛ, “Mepɛ sɛ, sɛ wokɔ wʼahennie mu a, me mma baanu yi mu baako tena wo nifa so, na ɔbaako nso tena wo benkum so.”


\par }{\PP \VS{22}Nanso, Yesu ka kyerɛɛ no sɛ,
{\WJ{“Wonnim deɛ worebisa no.”}} Afei, ɔdanee ne ho bisaa Yakobo ne Yohane sɛ,
{\WJ{“Mobɛtumi anom kuruwa a merebɛnom ano no bi anaa?”}}

\par }{\PP Wɔbuaa no sɛ, “Yɛbɛtumi!”


\par }{\PP \VS{23}Yesu ka kyerɛɛ wɔn sɛ,
{\WJ{“Me kuruwa ano deɛ, mobɛtumi anom, nanso menni tumi sɛ meyi wɔn a wɔbɛtena me nifa anaa me benkum so. Saa afa no wɔ hɔ ma wɔn a mʼagya ayi wɔn no.”}}


\par }{\PP \VS{24}Asuafoɔ edu a aka no tee deɛ Yakobo ne Yohane akɔbisa no, wɔn bo fuiɛ.

\VS{25}Yesu frɛɛ wɔn nyinaa ka kyerɛɛ wɔn sɛ,
{\WJ{“Monim sɛ ahene ne atumfoɔ di wɔn a wɔhyɛ wɔn ase no so. Saa ara nso na wɔn a wɔdi wɔn so no nso di afoforɔ so.}}

\VS{26}{\WJ{Nanso, mo deɛ, ɛnte saa wɔ mo mu. Mmom, obiara a ɔpɛ sɛ ɔyɛ kɛse wɔ mo mu no, ɛsɛ sɛ ɔyɛ mo ɔsomfoɔ.}}

\VS{27}{\WJ{Obiara a ɔpɛ sɛ ɔyɛ ɔkannifoɔ wɔ mo mu no, ɔnyɛ mo akoa.}}

\VS{28}{\WJ{Onipa Ba no amma sɛ wɔnsom no, na mmom ɔbɛsomoeɛ, na ɔde ne ɔkra too hɔ sɛ agyedeɛ maa nnipa nyinaa.”}}


\par }{\SH Anifirafoɔ Baanu Hunu Adeɛ
\par }
{\PP \VS{29}Yesu ne nʼasuafoɔ firi Yeriko rekɔ no, nnipadɔm tu dii wɔn akyi.

\VS{30}Wɔrekɔ no, wɔkɔfaa baabi a anifirafoɔ baanu bi teteɛ. Anifirafoɔ yi tee sɛ Yesu retwam no, wɔteateaam sɛ, “Awurade, Dawid Ba, hunu yɛn mmɔbɔ!”


\par }{\PP \VS{31}Nnipadɔm a wɔdi Yesu akyi no teateaa wɔn sɛ wɔmmua wɔn ano. Nanso, anifirafoɔ no kɔɔ so teateaam sɛ, “Awurade, Dawid Ba, hunu yɛn mmɔbɔ!”


\par }{\PP \VS{32}Yesu duruu deɛ wɔteteɛ hɔ no, ɔgyina, bisaa wɔn sɛ,
{\WJ{“Ɛdeɛn na mopɛ sɛ meyɛ ma mo?”}}


\par }{\PP \VS{33}Wɔka kyerɛɛ no sɛ, “Awurade, yɛpɛ sɛ yɛhunu adeɛ!”


\par }{\PP \VS{34}Anifirafoɔ no yɛɛ Yesu mmɔbɔ. Ɔde ne nsa kekaa wɔn ani, na prɛko pɛ, wɔhunuu adeɛ, na wɔdii nʼakyi.




\par }\Chap{21}{\SH Yesu Kɔ Yerusalem
\par }
{\PP \VerseOne{1}Aka kakra na Yesu ne nʼasuafoɔ no aduru Yerusalem no, wɔbɛnee kuro bi a wɔfrɛ no Betfage a ɛwɔ Ngo Bepɔ no so hɔ no. Ɛhɔ na Yesu somaa nʼasuafoɔ no mu baanu sɛ, wɔnni ɛkan nkɔ.

\VS{2}Ɔka kyerɛɛ wɔn sɛ,
{\WJ{“Sɛ moduru hɔ a, mobɛhunu sɛ wɔasa afunumu bi ne ne ba ahoma. Monsane wɔn, na momfa wɔn mmrɛ me.}}

\VS{3}{\WJ{Sɛ obi bisa mo sɛ ɛdeɛn na moreyɛ a, monka nkyerɛ onipa ko no sɛ, ‘Wɔn ho hia Awurade,’ na ntɛm ara ɔbɛma mo de wɔn aba.”}}


\par }{\PP \VS{4}Wɔyɛɛ yei hyɛɛ tete nkɔmhyɛ a ɛka sɛ,


\par }{\Q \VS{5}“Monka nkyerɛ Ɔbabaa Sion sɛ

\par }{\QB wo ɔhene reba wo nkyɛn.

\par }{\Q Ɔdwo, na ɔte afunumu ne,

\par }{\QB afunumu ba so,” no mu den.


\par }{\PP \VS{6}Asuafoɔ baanu no yɛɛ deɛ Yesu ka kyerɛɛ wɔn no.

\VS{7}Wɔde mmoa no brɛɛ no no, wɔde wɔn ntoma sesɛɛ afunumu no so, maa Yesu tenaa ne so.

\VS{8}Nnipadɔm a wɔwɔ hɔ no bi de wɔn ntoma sesɛɛ ɛkwan a ɔde aboa no nam so no so. Ebinom nso bubuu nnua mman de sesɛɛ ɛkwan no mu saa ara.

\VS{9}Ɛdɔm no tu teneeɛ de osebɔ teateaam sɛ,

\par }{\Q “Hosiana Dawid Ba!”

\par }{\BB \par }
{\Q “Nhyira ne deɛ ɔnam Awurade din mu reba no.”

\par }{\BB \par }
{\Q “Hosiana wɔ ɔsoro nohoa!”


\par }{\PP \VS{10}Ɛberɛ a ɔduruu Yerusalem no, kuro no nyinaa bɔɔ twi. Ɛhɔfoɔ no bisaa sɛ, “Na hwan ni?”


\par }{\PP \VS{11}Nnipadɔm no buaa sɛ, “Ɛyɛ Yesu, Odiyifoɔ a ɔfiri Nasaret a ɛwɔ Galileaman mu no.”


\par }{\SH Yesu Kɔ Asɔrefie
\par }
{\PP \VS{12}Yesu firii hɔ no, ɔkɔɔ asɔrefie. Ɔduruu hɔ no, ɔpamoo adwadifoɔ a wɔwɔ hɔ no nyinaa, kaa sikasesafoɔ apono nyinaa guu fam, bubuu apata a wɔtɔn mmorɔnoma wɔ mu no nyinaa guiɛ.

\VS{13}Yesu ka kyerɛɛ wɔn sɛ,
{\WJ{“Atwerɛsɛm no ka sɛ, ‘Mʼasɔrefie yɛ beaeɛ a wɔbɔ mpaeɛ.’ Nanso, mo deɛ, mode hɔ ayɛ akorɔmfoɔ atenaeɛ.”}}


\par }{\PP \VS{14}Afei anifirafoɔ ne mmubuafoɔ baa ne nkyɛn wɔ asɔrefie hɔ ma ɔsaa wɔn nyinaa yadeɛ.

\VS{15}Nanso, ɛberɛ a asɔfoɔ mpanin ne Yudafoɔ mpanin bi hunuu anwanwadeɛ yi na wɔtee nso sɛ mmɔfra nkumaa a wɔwɔ asɔrefie hɔ reteateam sɛ, “Nhyira nka Dawid Ba no” no, anyɛ wɔn dɛ.


\par }{\PP \VS{16}Enti, wɔbisaa Yesu sɛ, “Wote nsɛm a mmɔfra no reka no anaa?”

\par }{\PP Yesu buaa sɛ,
{\WJ{“Aane. Na monkenkanee saa Atwerɛsɛm a ɛka sɛ,}}

\par }{\Q {\WJ{“ ‘Mmɔfra ne nkɔkoaa mpo}}

\par }{\QB {\WJ{de wɔn ano kamfo wo’ no da anaa?”}}


\par }{\PP \VS{17}Afei, ɔfirii hɔ sane kɔɔ Betania kɔdaa hɔ.


\par }{\SH Yesu Dome Borɔdɔma Dua Bi
\par }
{\PP \VS{18}Adeɛ kyee anɔpa a ɔresane akɔ Yerusalem no, ɛkɔm dee no.

\VS{19}Ɔhunuu sɛ borɔdɔma dua bi si ɛkwan ho baabi. Ɔkɔɔ hɔ kɔhwɛɛ sɛ borɔdɔma no bi wɔ so, nanso ɔduruu hɔ no, ɔhunuu sɛ nhahan nko ara na ɛwɔ so. Ɔdomee borɔdɔma dua no sɛ,
{\WJ{“Ɛfiri ɛnnɛ, worenso aba bio!”}} Ɛhɔ ara borɔdɔma dua no wuiɛ.


\par }{\PP \VS{20}Asɛm yi yɛɛ Yesu asuafoɔ no nwanwa ma wɔbisaa no sɛ, “Na ɛyɛɛ ɛdeɛn enti na borɔdɔma dua no so nhahan poroo ntɛm saa?”


\par }{\PP \VS{21}Yesu nso buaa wɔn sɛ,
{\WJ{“Nokorɛm, sɛ mowɔ gyidie a ɛnhinhim a, mobɛtumi ayɛ ade korɔ yi ara bi, anaa deɛ ɛkyɛn saa mpo. Anka mobɛtumi aka akyerɛ Ngo Bepɔ yi sɛ, ‘Tutu kɔgu ɛpo mu’, na ɛbɛtutu akɔgu mu nso.}}

\VS{22}{\WJ{Biribiara a mode gyidie bɛbisa wɔ mpaeɛbɔ mu no, mo nsa bɛka.”}}


\par }{\SH Yesu Tumi Ho Asɛmmisa
\par }
{\PP \VS{23}Yesu sane kɔɔ asɔrefie hɔ a ɔrekyerɛkyerɛ no, asɔfoɔ mpanin ne Yudafoɔ mpanin baa ne kyɛn bɛbisaa no tumi ko a ɔgyina so pamoo adwadifoɔ ne sikasesafoɔ no firii asɔrefie hɔ no.


\par }{\PP \VS{24}Yesu kaa sɛ,
{\WJ{“Merebɛbisa mo asɛm baako bi, na mommua me ansa.}}

\VS{25}{\WJ{Onyankopɔn na ɔsomaa Yohane Osubɔni anaa ɛnyɛ ɔno?”}}

\par }{\PP Wɔdwennwenee ho kaa sɛ, “Sɛ yɛka sɛ ‘Ɛfiri Onyankopɔn’ a, wɔbɛbisa yɛn deɛ enti a yɛannye deɛ Yohane kaeɛ no annie?

\VS{26}Na sɛ yɛka sɛ, ‘Ɛnyɛ Onyankopɔn na ɔsomaa no’ nso a, ɛdɔm no bɛha yɛn ɛfiri sɛ, wɔn nyinaa nim sɛ Yohane yɛ odiyifoɔ.”


\par }{\PP \VS{27}Enti, wɔn mmuaeɛ a wɔmaeɛ ara ne sɛ, “Yɛnnim!”

\par }{\PP Ɛhɔ ara na Yesu nso kaa sɛ,
{\WJ{“Sɛ monnim deɛ a, me nso meremmua mo.”}}


\par }{\SH Mmammarima Baanu Ho Ɛbɛ
\par }
{\PP \VS{28}Yesu kaa sɛ,
{\WJ{“Saa asɛm a merebɛka yi modwene ho sɛn? Ɔbarima bi wɔ mmammarima baanu. Ɔka kyerɛɛ wɔn mu panin no sɛ, ‘Me ba, ɛnnɛ kɔ mʼafuom na kɔyɛ adwuma wɔ hɔ.’}}


\par }{\PP \VS{29}{\WJ{“Ne ba no kaa sɛ, ‘Merenkɔ,’ nanso akyire yi, ɔsesaa nʼadwene na ɔkɔeɛ.}}


\par }{\PP \VS{30}{\WJ{“Afei agya no ka kyerɛɛ akumaa no sɛ, ‘Wo nso kɔ.’ Ɔno nso kaa sɛ, ‘Agya, mate, mɛkɔ.’ Nanso wankɔ.}}


\par }{\PP \VS{31}{\WJ{“Saa mmɔfra baanu yi mu hwan na ɔtie nʼagya asɛm?”}}

\par }{\PP Wɔbuaa sɛ, “Ne ba panin no a.”

\par }{\PP Afei, Yesu kyerɛɛ asɛm no ase sɛ,
{\WJ{“Akyinnyeɛ biara nni ho sɛ abɔnefoɔ ne nnwamanfoɔ bɛkɔ Ɔsoro Ahennie mu ansa na moakɔ.}}

\VS{32}{\WJ{Ɛfiri sɛ, Yohane baa mo nkyɛn sɛ ɔrebɛkyerɛ mo tenenee kwan, na moannye no anni. Nanso ɔtogyefoɔ ne nnwamanfoɔ gyee no diiɛ. Na mohunuu yei mpo no, moansakyera mo adwene, na moannye no anni.”}}


\par }{\SH Apaafoɔ Ho Ɛbɛ
\par }
{\PP \VS{33}Yesu buu wɔn bɛ foforɔ bi sɛ,
{\WJ{“Ɛda bi, ɔbarima bi a ɔwɔ bobefuo a wagye ban afa ho, na watu amena a wɔkyi nsã wɔ mu, de afuo no gyaa akuafoɔ bi. Yei akyi no, ɔtuu ɛkwan kɔɔ ɔman foforɔ bi so.}}

\VS{34}{\WJ{Ɛduruu ɛberɛ a bobe no bereeɛ a ɛsɛ sɛ wɔteɛ no, ɔsomaa ne ho nnipa baa akuafoɔ no hɔ sɛ wɔmmɛgye ne kyɛfa mmrɛ no.}}


\par }{\PP \VS{35}{\WJ{“Wɔduruu hɔ ara pɛ na akuafoɔ no to hyɛɛ nnipa no so, boroo ɔbaako, kum ɔbaako ɛnna wɔsii ɔbaako nso aboɔ.}}

\VS{36}{\WJ{Afei, ɔsane somaa nnipa a wɔn dodoɔ sene wɔn a ɔsomaa wɔn kane no sɛ wɔnkɔ akuafoɔ no nkyɛn, nanso asɛm korɔ no ara bi na ɛsiiɛ.}}

\VS{37}{\WJ{Yei akyi, ɔsomaa ɔno ankasa ne ba akuafoɔ no nkyɛn susuu sɛ, wɔde anidie bɛma no.}}


\par }{\PP \VS{38}{\WJ{“Nanso, akuafoɔ no hunuu sɛ ne ba no afiti reba pɛ, wɔfaa ne ho adwene kaa sɛ, ‘Ɔdedifoɔ no na ɔreba no; momma yɛnkum no, na yɛmfa afuo no!’}}

\VS{39}{\WJ{Ɛhɔ ara, wɔtwee no firii afuo no mu, kɔkumm no too baabi.}}


\par }{\PP \VS{40}{\WJ{“Sɛ afuowura no sane ba a, mogye di sɛ ɛdeɛn na ɔbɛyɛ saa akuafoɔ no?”}}


\par }{\PP \VS{41}Yudafoɔ mpanin no buaa sɛ, “Ɔno nso bɛkum saa atirimuɔdenfoɔ no na ɔde afuo no ama akuafoɔ foforɔ a wɔde ne kyɛfa bɛma no ɛberɛ a ɛsɛ mu.”


\par }{\PP \VS{42}Yesu bisaa wɔn bio sɛ,
{\WJ{“Monkanee Twerɛsɛm no mu da sɛ,}}

\par }{\Q {\WJ{“ ‘Ɛboɔ a adansifoɔ apo no}}

\par }{\QB {\WJ{ɛno ara na abɛyɛ ɛdan no ntweaso tiboɔ.}}

\par }{\Q {\WJ{Awurade na wayɛ yei,}}

\par }{\QB {\WJ{na ɛyɛ nwanwa wɔ yɛn ani so?’}}


\par }{\PP \VS{43}{\WJ{“Deɛ mereka ara ne sɛ, wɔbɛgye Onyankopɔn Ahennie no afiri mo nsam de akɔma ɔman foforɔ a wɔbɛbu nʼafudeɛ no ho nkonta pa akyerɛ no.}}

\VS{44}{\WJ{Wɔn a wɔbɛhwe saa botan yi so no mu bɛbubu, na deɛ nokorɛ no bɛhwe ne so no nso bɛpɛkyɛ.”}}


\par }{\PP \VS{45}Ɛberɛ a asɔfoɔ mpanin ne Yudafoɔ mpanin no tee aseɛ sɛ Yesu asɛm a ɔreka no fa wɔn ho no,

\VS{46}wɔpɛɛ sɛ wɔyɛ no bɔne, nanso na wɔsuro ɛdɔm no ɛfiri sɛ, na wɔagye Yesu atom sɛ ɔyɛ Odiyifoɔ.




\par }\Chap{22}{\SH Ayeforɔhyia Apontoɔ Ho Ɛbɛ
\par }
{\PP \VerseOne{1}Yesu de mmɛbuo ahodoɔ kyerɛɛ sɛdeɛ Ɔsoro Ahennie no teɛ.

\VS{2}Ɔse,
{\WJ{“Ɔsoro Ahennie no te sɛ ɔhene bi a ne babarima hyiaa ayeforɔ na ɔtoo pon maa no.}}

\VS{3}{\WJ{Ɔtoo nsa frɛɛ nnipa pii. Ɛberɛ no duruiɛ no, ɔsomaa nʼasomfoɔ sɛ wɔnkɔfrɛfrɛ nnipa no na wɔmmra. Nanso, nnipa no amma.}}


\par }{\PP \VS{4}{\WJ{“Ɔsane somaa nʼasomfoɔ foforɔ sɛ, ‘Monkɔka nkyerɛ wɔn sɛ, wɔawie biribiara. Wɔakum mʼanantwie ne me nyɛmmoa de anoa aduane awie. Mommra ayeforɔ no ase mmɛdidi!’}}


\par }{\PP \VS{5}{\WJ{“Nanso, ne ho yɛɛ wɔn a ɔtoo nsa frɛɛ wɔn no sere. Obiara kɔdii ne dwuma. Obi kɔɔ nʼafuom. Ɔfoforɔ nso kɔdii ne dwa.}}

\VS{6}{\WJ{Afoforɔ nso kyeree nʼasomfoɔ no hwee wɔn, pirapiraa wɔn, kunkumm ebinom nso.}}

\VS{7}{\WJ{Ɔhene no tee deɛ nnipa no ayɛ nʼasomfoɔ no, ne bo fuiɛ. Ɔsomaa nʼasraafoɔ ma wɔkɔkunkum awudifoɔ no, hyee wɔn kuro no pasaa.}}


\par }{\PP \VS{8}{\WJ{“Ɔsane frɛɛ nʼasomfoɔ ka kyerɛɛ wɔn sɛ, ‘Wɔawie ayeforɔ aduane no. Nanso, wɔn a mefrɛɛ wɔn no mfata sɛ wɔba apontoɔ no ase.}}

\VS{9}{\WJ{Enti, monkɔ mmɔntene so na obiara a mobɛhunu no no, momfrɛ no mmra apontoɔ no ase.’}}

\VS{10}{\WJ{Asomfoɔ no firii adi kɔɔ mmɔntene so kɔfrɛɛ nnipa dodoɔ a wɔhunuu wɔn no nyinaa. Wɔfrɛɛ nnipa pa ne nnipa bɔne, maa ɛdan a wɔtoo ɛpono wɔ mu no yɛɛ ma.}}


\par }{\PP \VS{11}{\WJ{“Ɔhene no baa hɔ sɛ ɔrebɛhwɛ nnipa a wɔaba no, ɔhunuu obi a ɔnhyɛ ayeforɔhyia atadeɛ wɔ hɔ.}}

\VS{12}{\WJ{Ɔbisaa no sɛ, ‘Damfo, ɛyɛɛ dɛn na wonhyɛ ayeforɔhyia atadeɛ, na wotumi baa ha?’ Nanso, damfo no antumi ammua.}}


\par }{\PP \VS{13}{\WJ{“Afei, ɔhene no ka kyerɛɛ nʼasomfoɔ no sɛ, ‘Monkyekyere ne nan ne ne nsa na monkɔto no ntwene akyirikyiri esum mu, deɛ esu ne agyaadwoɔ wɔ no.’}}


\par }{\PP \VS{14}{\WJ{“Wɔafrɛ bebree, nanso kakra bi na wɔayi wɔn.”}}


\par }{\SH Ɛtoɔ Yie Ho Asɛmmisa
\par }
{\PP \VS{15}Farisifoɔ no tuu Yesu ho agyina, pɛɛ ɛkwan bi a wɔnam nʼanom asɛm so bɛnya no akyere no.

\VS{16}Wɔsii no gyinaeɛ sɛ, wɔbɛsoma wɔn nnipa bi ne Herodefoɔ aba Yesu nkyɛn abɛbisa no sɛ, “Owura, yɛnim sɛ woyɛ ɔnokwafoɔ, na wonam nokorɛ kwan so kyerɛ nnipa ɛkwan a ɛkɔ Onyankopɔn nkyɛn a wonsuro akyire asɛm, ɛfiri sɛ, wonhwɛ nnipa anim.

\VS{17}Ka ma yɛntie. Ɛyɛ sɛ wɔyi toɔ ma Roma Hempɔn Kaesare anaa ɛnyɛ?”


\par }{\PP \VS{18}Yesu hunuu wɔn adwemmɔne no ma ɔka kyerɛɛ wɔn sɛ,
{\WJ{“Mo nyaatwomfoɔ! Adɛn enti na mopɛ sɛ mode nnaadaa sɔ me hwɛ?}}

\VS{19}{\WJ{Momfa sika a wɔde yi toɔ no bi nkyerɛ me.”}} Wɔde bi kyerɛɛ no.

\VS{20}Ɔbisaa wɔn sɛ,
{\WJ{“Hwan mfoni na ɛda so, na hwan din nso na ɛwɔ so?”}}


\par }{\PP \VS{21}Wɔbuaa sɛ, “Kaesare.”

\par }{\PP Yesu ka kyerɛɛ wɔn sɛ,
{\WJ{“Ɛnneɛ, momfa Kaesare deɛ mma Kaesare, na momfa Onyankopɔn deɛ mma Onyankopɔn.”}}


\par }{\PP \VS{22}Ne mmuaeɛ a ɔmaa wɔn no maa wɔn ho dwirii wɔn ma wɔgyaa no hɔ kɔeɛ.


\par }{\SH Owusɔreɛ Ho Asɛmmisa
\par }
{\PP \VS{23}Ɛda no ara, Sadukifoɔ a wɔnnye owusɔreɛ nni no baa Yesu nkyɛn bɛbisaa no sɛ,

\VS{24}“Owura, Mose kaa sɛ, ‘Sɛ ɔbarima bi anwo na ɔwu a, ne nuabarima mfa ne yere no kunabaa na ɔne no nwo mma owufoɔ no.

\VS{25}Anuanom baason bi ne yɛn tenaa ha. Ɔpanin no wareeɛ a wanwo ba na ɔwuiɛ. Enti, ne nua a ɔtɔ so mmienu no faa ne yere no kunabaa.

\VS{26}Deɛ ɔtɔ so mmienu no nso wuiɛ, maa deɛ ɔtɔ so mmiɛnsa no faa ɔbaa no kunabaa. Ɔno nso wuiɛ a wanwo ba, maa ɔfoforɔ nso faa ɔbaa no kunabaa. Yei toaa so ara kɔsii sɛ anuanom baason no nyinaa waree ɔbaa no.

\VS{27}Deɛ ɛdi akyire ne sɛ, ɔbaa no nso wuiɛ.

\VS{28}Ɛno enti, owusɔreberɛ no, nnipa baason yi mu hwan na ɔbaa no bɛyɛ ne yere? Ɛfiri sɛ wɔn nyinaa waree no!’ ”


\par }{\PP \VS{29}Yesu buaa wɔn sɛ,
{\WJ{“Mo mfomsoɔ a moayɛ no firi nim a monnim Atwerɛsɛm no ne Onyankopɔn tumi a ɔwɔ no!}}

\VS{30}{\WJ{Na owusɔreberɛ no, awadeɛ nni hɔ; obiara bɛyɛ sɛ abɔfoɔ a wɔwɔ ɔsoro no.}}

\VS{31}{\WJ{Afei, ɛfa owusɔreɛ no ho no nso, monnkanee deɛ Onyankopɔn aka afa ho no pɛn? Monhunu sɛ Onyankopɔn kasa kyerɛɛ mo ɛberɛ a ɔkaa sɛ,}}

\VS{32}{\WJ{‘Mene Abraham Onyankopɔn, Isak Onyankopɔn ne Yakob Onyankopɔn no?’ Yei kyerɛ sɛ. Onyankopɔn nyɛ awufoɔ Onyankopɔn na mmom, ateasefoɔ Onyankopɔn.”}}


\par }{\PP \VS{33}Nnipadɔm no tee ne nkyerɛkyerɛ no, ɛyɛɛ wɔn nwanwa.


\par }{\SH Mmaransɛm No Mu Kɛseɛ Pa Ara
\par }
{\PP \VS{34}Farisifoɔ no tee sɛ Yesu abu afa Sadukifoɔ no so no, wɔkɔhyiaa Yesu.

\VS{35}Wɔn mu baako a ɔyɛ mmaranimfoɔ bisaa Yesu sɛ,

\VS{36}“Owura, Mose mmaransɛm no mu deɛ ɛwɔ he koraa na ɛkyɛn ne nyinaa?”


\par }{\PP \VS{37}Yesu buaa no sɛ,
{\WJ{“ ‘Dɔ Awurade, wo Onyankopɔn, wʼakoma nyinaa mu ne wo ɔkra nyinaa mu ne wʼadwene nyinaa mu.’}}

\VS{38}{\WJ{Yei ne mmaransɛm no mu deɛ ɛdi ɛkan na ɛkyɛn ne nyinaa.}}

\VS{39}{\WJ{Deɛ ɛtɔ so mmienu no te sɛ ɛno ara: ‘Dɔ wo yɔnko sɛ wo ho.’}}

\VS{40}{\WJ{Mose mmaransɛm ne adiyifoɔ no nkyerɛkyerɛ no nyinaa gyina saa mmaransɛm mmienu yi so.”}}


\par }{\SH Hwan Ba Ne Agyenkwa No?
\par }
{\PP \VS{41}Farisifoɔ no twaa Yesu ho hyiaeɛ no, ɔbisaa wɔn sɛ,

\VS{42}{\WJ{“Ɛdeɛn na mowɔ ka wɔ Agyenkwa no ho? Hwan ba ne no?”}}

\par }{\PP Wɔbuaa no sɛ, “Dawid Ba.”


\par }{\PP \VS{43}Yesu bisaa wɔn sɛ
{\WJ{“Ɛnneɛ, adɛn na Dawid nam Honhom Kronkron so frɛ no ‘Awurade’? Ɛfiri sɛ, Dawid kaa sɛ,}}


\par }{\Q \VS{44}{\WJ{“ ‘Awurade ka kyerɛɛ me wura sɛ,}}

\par }{\QB {\WJ{“Tena me nifa}}

\par }{\Q {\WJ{kɔsi sɛ mɛma woadi}}

\par }{\QB {\WJ{wʼatamfoɔ nyinaa so.” ’}}


\par }{\MM \VS{45}{\WJ{Sɛ Dawid frɛ no ‘Awurade’ a, ɛnneɛ ɛbɛyɛ dɛn na watumi ayɛ ne ba?”}}

\VS{46}Obiara antumi ammua. Yei akyi nso, obiara antumi ammisa no nsɛm bio.




\par }\Chap{23}{\SH Yesu Ka Atwerɛsɛm No Akyerɛkyerɛfoɔ Ne Farisifoɔ Anim
\par }
{\PP \VerseOne{1}Afei, Yesu ka kyerɛɛ nnipadɔm no ne nʼasuafoɔ no sɛ,

\VS{2}{\WJ{“Atwerɛsɛm no Akyerɛkyerɛfoɔ ne Farisifoɔ no na wɔkyerɛ Mose mmara no ase.}}

\VS{3}{\WJ{Yei enti, ɛsɛ sɛ motie wɔn, na moyɛ biribiara a wɔkyerɛ mo. Nanso, monnyɛ deɛ wɔyɛ no bi ɛfiri sɛ, deɛ wɔka no, ɛnyɛ ɛno na wɔyɛ.}}

\VS{4}{\WJ{Wɔhyɛ mo, ma modi mmara a ɛyɛ den so a wɔn ankasa mpɛ sɛ wɔdi so.}}


\par }{\PP \VS{5}{\WJ{“Biribiara a wɔyɛ no yɛ ɔyɛkyerɛ. Wɔatwerɛ Onyame Asɛm abɔ wɔn moma ne wɔn nsa so, na wɔhyɛ wɔn ntadeɛ de kyerɛ sɛ wɔyɛ ateneneefoɔ.}}

\VS{6}{\WJ{Na sɛ wɔkɔ apontoɔ ase nso a, wɔpɛ sɛ daa wɔtena mpanin tenabea. Afei, wɔkɔ asɔre nso a, wɔpɛ sɛ wɔtena mpanin tenabea pa.}}

\VS{7}{\WJ{Sɛ wode obuo kyea wɔn abɔntene so na wofrɛ wɔn ‘Rabi’ anaa ‘Owura’ a, ɛyɛ wɔn dɛ.}}


\par }{\PP \VS{8}{\WJ{“Mommma obiara mfrɛ mo saa. Ɛfiri sɛ, Onyankopɔn nko ara na ɔyɛ Owura. Mo nyinaa moyɛ pɛ sɛ anuanom.}}

\VS{9}{\WJ{Mommfrɛ obiara wɔ asase so ha sɛ ‘Agya,’ ɛfiri sɛ, Onyankopɔn a ɔwɔ ɔsoro no nko ara na ɛsɛ sɛ wɔfrɛ no saa.}}

\VS{10}{\WJ{Na mommma wɔmmfrɛ mo ‘Owura,’ ɛfiri sɛ, ɔbaako pɛ na ɔyɛ mo wura a ɔne Agyenkwa no.}}

\VS{11}{\WJ{Wobrɛ wo ho ase som afoforɔ a, wobɛyɛ ɔkɛseɛ. Wopɛ sɛ woyɛ kɛse a, yɛ ɔsomfoɔ.}}

\VS{12}{\WJ{Na obiara a ɔbɛma ne ho so no, wɔbɛbrɛ no ase; saa ara nso na obiara a ɔbɛbrɛ ne ho ase no, wɔbɛma no so.}}


\par }{\SH Yesu Kasa Tia Nyaatwomyɛ
\par }
{\PP \VS{13}{\WJ{“Monnue! Mo Farisifoɔ ne Atwerɛsɛm no akyerɛkyerɛfoɔ nyaatwomfoɔ, ɛfiri sɛ, mosi afoforɔ Ɔsoro Ahennie ho ɛkwan. Mo a, monkɔ mu. Mo nso a, momma afoforɔ a wɔpɛ sɛ wɔkɔ mu no ɛkwan.}}

\VS{14}{\WJ{Nyaatwomfoɔ! Mobɔ mpaeɛ atentene wɔ mmɔntene so de kyerɛ sɛ moyɛ ateneneefoɔ wɔ ɛberɛ a motu akunafoɔ firi wɔn afie mu.}}


\par }{\PP \VS{15}{\WJ{“Monnue! Mo Farisifoɔ ne Atwerɛsɛm no akyerɛkyerɛfoɔ nyaatwomfoɔ! Mokɔ ewiase afanan nyinaa sɛ mobɛnya onipa fua abɛfra mo mu. Na sɛ monya obi saa a, mosɛe no ma ɔyɛ ɔbonsam ba sene sɛdeɛ moteɛ no.}}


\par }{\PP \VS{16}{\WJ{“Monnue! Akwankyerɛfoɔ anifirafoɔ a moka sɛ, sɛ obi de asɔredan ka ntam a, ɛno deɛ, ɛnyɛ hwee. Na sɛ ɔde sikakɔkɔɔ a ɛwɔ asɔredan no mu ka ntam deɛ a, ɛnneɛ, ntam no kyekyere onii no.}}

\VS{17}{\WJ{Anifirafoɔ nkwaseafoɔ! Asɔredan no ne emu sikakɔkɔɔ no mu deɛ ɛwɔ he na ɛsom bo; sikakɔkɔɔ no anaa asɔredan no a ɛte sikakɔkɔɔ no ho no?}}

\VS{18}{\WJ{Na moka sɛ, ‘Sɛ obi ka afɔrebukyia no ntam a, ɛnyɛ hwee. Na mmom, sɛ ɔka ayɛyɛdeɛ a ɛgu afɔrebukyia no so ntam deɛ a, ɛkyekyere onii no’}}

\VS{19}{\WJ{Anifirafoɔ! Afɔrebukyia a ɛte ayɛyɛdeɛ a ɛgu so no ho no ne ayɛyɛdeɛ a ɛgu so no mu deɛ ɛwɔ he na ɛsom bo?}}

\VS{20}{\WJ{Sɛ woka afɔrebukyia no ntam a, woka afɔrebukyia no ne ɛso ayɛyɛdeɛ no nyinaa ntam,}}

\VS{21}{\WJ{na sɛ woka asɔredan no ntam a, woka asɔredan no ne Onyankopɔn a ɔte mu no nyinaa ntam.}}

\VS{22}{\WJ{Na sɛ woka ɔsoro ntam a, na woreka Onyankopɔn ahennwa ne Onyankopɔn no ankasa ntam.}}


\par }{\PP \VS{23}{\WJ{“Monnue! Mo Farisifoɔ ne Atwerɛsɛm no akyerɛkyerɛfoɔ nyaatwomfoɔ! Moyi ntotosoɔ dudu wɔ afifideɛ a ɛwɔ mo mfikyifuo mu no ho, nanso mogya nneɛma a ɛsom bo te sɛ atɛntenenee, ahummɔborɔ ne nokorɛdie. Ɛwom sɛ ɛsɛ sɛ moyiyi ntotosoɔ dudu no deɛ, nanso ɛnsɛ sɛ mogya nneɛma a ɛsom bo no.}}

\VS{24}{\WJ{Anifirafoɔ akwankyerɛfoɔ! Mosɔne deɛ morenom so, yi mu nwansena nanso momene yoma!}}


\par }{\PP \VS{25}{\WJ{“Monnue! Mo Farisifoɔ ne Atwerɛsɛm no akyerɛkyerɛfoɔ nyaatwomfoɔ! Motwi mo kuruwa ne mo ayowaa ho fɛfɛɛfɛ nanso emu no deɛ, asisie ne pɛsɛmenkomenya ahyɛ no ma tɔ.}}

\VS{26}{\WJ{Farisifoɔ anifirafoɔ! Montwi kuruwa no mu kane, na kuruwa no ho nyinaa bɛte!}}


\par }{\PP \VS{27}{\WJ{“Monnue! Mo Farisifoɔ ne Atwerɛsɛm no akyerɛkyerɛfoɔ! Mote sɛ ɛda a wɔasra ho fɛfɛɛfɛ nanso awufoɔ nnompe ne nneɛma funu ahyɛ mu ma tɔ.}}

\VS{28}{\WJ{Moyɛ mo anim sɛ ateneneefoɔ, nanso bɔne ahodoɔ ahyɛ mo mu ma tɔ.}}


\par }{\PP \VS{29}{\WJ{“Monnue! Mo Farisifoɔ ne Atwerɛsɛm no akyerɛkyerɛfoɔ nyaatwomfoɔ! Mosisi nna akɛseɛ ma adiyifoɔ a mo ara mo agyanom kunkumm wɔn, na mode nhwiren gugu ateneneefoɔ a wɔkunkum wɔn no da so,}}

\VS{30}{\WJ{na motwa mo ho ka sɛ, ‘Sɛ na yɛte ase saa ɛberɛ no a, anka yɛrenyɛ bɔne a yɛn agyanom yɛeɛ no.’}}

\VS{31}{\WJ{Sɛ moka saa a, mobu mo ho fɔ sɛ moyɛ atirimuɔdenfoɔ mma.}}

\VS{32}{\WJ{Na modi wɔn anammɔn akyi yɛ saa bɔne korɔ no ara bi pɛpɛɛpɛ.}}


\par }{\PP \VS{33}{\WJ{“Awɔ! Nhurutoa mma! Mobɛyɛ dɛn adwane amanehunu ogya mu atemmuo no?}}

\VS{34}{\WJ{Mɛsoma adiyifoɔ ne anyansafoɔ ne akyerɛkyerɛfoɔ aba mo nkyɛn. Mobɛbɔ wɔn mu bi asɛnnua mu akum wɔn. Mobɛbɔ ebinom akyi mmaa wɔ mo asɔredan mu, na moataa ebi firi nkuro so akɔ nkuro so.}}

\VS{35}{\WJ{Na ateneneefoɔ mogya a moahwie agu asase so nyinaa, ɛfiri Habel so de kɔsi Barakia ba Sakaria a mokumm no wɔ asɔredan ne afɔrebukyia ntam no, bɛba mo so.}}

\VS{36}{\WJ{Mereka makyerɛ mo sɛ, atemmuo a wɔaboaboa ano no nyinaa bɛba nnɛmma yi so.}}


\par }{\PP \VS{37}{\WJ{“Ao Yerusalem, Yerusalem, wo a wokum adiyifoɔ, na wosi wɔn a wɔasoma wɔn wo nkyɛn aboɔ, mpɛn ahe na anka mepɛɛ sɛ meboaboa wo mma ano, sɛdeɛ akokɔbaatan boaboa ne mma ano ne ntaban ase, nanso moampɛ!}}

\VS{38}{\WJ{Wɔbɛgya mo efie fituo ama mo.}}

\VS{39}{\WJ{Na mese mo sɛ, ɛfiri sɛsɛɛ morenhunu me bio kɔsi sɛ, mobɛka sɛ, ‘Nhyira ne deɛ ɔnam Awurade din mu reba no.’ ”}}




\par }\Chap{24}{\SH Asɔredansɛeɛ Ho Nkɔmhyɛ
\par }
{\PP \VerseOne{1}Yesu refiri baabi a asɔredan no si hɔ no, nʼasuafoɔ no baa ne nkyɛn pɛɛ sɛ wɔkyerɛkyerɛ no adan ahodoɔ a ɛwɔ asɔredan no mu.

\VS{2}Nanso, ɔka kyerɛɛ wɔn sɛ,
{\WJ{“Wɔbɛdwiri saa dan yi agu pasaa!”}}


\par }{\SH Ɔhaw Ne Ɔtaa
\par }
{\PP \VS{3}Yesu kɔɔ Ngo Bepɔ no so. Ɔte hɔ no, nʼasuafoɔ no baa ne nkyɛn bɛbisaa no sɛ, “Ɛberɛ bɛn na deɛ woreka yi bɛba? Na nsɛnkyerɛnneɛ bɛn na ɛbɛma yɛahunu wo ba a wobɛsane aba bio no ne ewiase awieeɛ a ɛbɛba no?”


\par }{\PP \VS{4}Yesu ka kyerɛɛ wɔn sɛ,
{\WJ{“Monhwɛ na obi annaadaa mo.}}

\VS{5}{\WJ{Nnipa bebree de me din bɛba abɛka sɛ, wɔne Agyenkwa no, na wɔadaadaa mo mu pii.}}

\VS{6}{\WJ{Sɛ mote sɛ akokoakoko resi afanan nyinaa a, ɛnkyerɛ me ba a mɛsane aba no ho nsɛnkyerɛnneɛ. Ɛsɛ sɛ yeinom ba, nanso awieeɛ no deɛ, ɛnnya mmaeɛ.}}

\VS{7}{\WJ{Aman bɛsɔre aman so, na ahennie asɔre ahennie so, na ɛkɔm ne asasewosoɔ bɛba mmeammea.}}

\VS{8}{\WJ{Yeinom nyinaa bɛyɛ nneɛma a ɛyɛ hu a ɛbɛba no mfitiaseɛ.}}


\par }{\PP \VS{9}{\WJ{“Sɛ moyɛ me deɛ enti, wɔbɛyɛ mo ayayadeɛ, na wɔakum mo wɔ ewiase afanan nyinaa,}}

\VS{10}{\WJ{na mo mu pii bɛsane akɔ bɔne mu, na moayiyi mo ho mo ho ama, na moatan mo ho.}}

\VS{11}{\WJ{Atorɔ adiyifoɔ bebree bɛsɔre, na wɔadaadaa mo mu pii.}}

\VS{12}{\WJ{Bɔne bɛdɔɔso wɔ ewiase, na abrɛ nnipa dɔ a wɔwɔ no ase.}}

\VS{13}{\WJ{Nanso, wɔn a wɔbɛgyina pintinn akɔduru awieeɛ no, wɔbɛgye wɔn nkwa.}}

\VS{14}{\WJ{Na wɔbɛka asɛmpa a ɛfa Ahennie no ho no wɔ ewiase afanan nyinaa, na wɔate. Ɛno akyi ansa na awieeɛ no bɛba.}}


\par }{\SH Ahohia A Ɛyɛ Hu
\par }
{\PP \VS{15}{\WJ{“Enti, sɛ mohunu ‘Adeɛ a Ɛyɛ Hu’ a, Odiyifoɔ Daniel kaa ho asɛm sɛ ɛgyina kronkronbea hɔ no a, ma deɛ ɔkenkan no nte aseɛ,}}

\VS{16}{\WJ{wɔn a wɔte Yudea no nnwane nkɔ Yuda mmepɔ so.}}

\VS{17}{\WJ{Mma obiara a ɔwɔ ne efie ɛdan atifi no nsiane nkɔfa biribiara mfiri ne efie hɔ.}}

\VS{18}{\WJ{Wɔn a wɔwɔ mfuom no nso nnsane wɔn akyi mmɛfa wɔn ntoma.}}

\VS{19}{\WJ{Na wɔn a wɔafa afuro ne wɔn a wɔturu mma saa ɛberɛ no mu no nnue!}}

\VS{20}{\WJ{Na mommɔ mpaeɛ na ɛberɛ a ɛsɛ sɛ modwane no anyɛ awɔberɛ anaa Homeda.}}

\VS{21}{\WJ{Ɛfiri sɛ, ɔtaa a ɛbɛba no, ebi nsii wɔ ewiase abakɔsɛm mu da, na ebi nso rensi da.}}


\par }{\PP \VS{22}{\WJ{“Nokorɛm, sɛ wɔantwa saa nna no so a, nnipa nyinaa ase bɛtɔre.}}

\VS{23}{\WJ{Sɛ obi ka kyerɛ mo sɛ, ‘Agyenkwa no wɔ ha anaasɛ ɔwɔ nohoa anaa wayi ne ho adi wɔ ha anaa ɛhɔ’ a, monnye nni.}}

\VS{24}{\WJ{Atorɔ Akristofoɔ ne atorɔ adiyifoɔ bɛsɔre, na wɔayɛ anwanwadeɛ ahodoɔ na sɛ ɛbɛtumi a, wɔadaadaa wɔn mpo a Onyankopɔn ayi wɔn no.}}

\VS{25}{\WJ{Mabɔ mo kɔkɔ dada.}}


\par }{\PP \VS{26}{\WJ{“Enti, sɛ obi ka kyerɛ mo sɛ, ‘Agyenkwa no asane aba na ɔwɔ ɛserɛ so a,’ monnha mo ho sɛ mobɛkɔ hɔ akɔhwehwɛ no; ‘anaasɛ nso ɔde ne ho asie baabi a,’ monnye nni!}}

\VS{27}{\WJ{Na sɛdeɛ anyinam pa firi apueeɛ kɔ atɔeɛ no, saa ara na sɛ Onipa Ba no reba a, ɛbɛyɛ ara ne no.}}

\VS{28}{\WJ{Na deɛ efunu wɔ no, ɛhɔ na apete mpa.}}


\par }{\PP \VS{29}{\WJ{“Ɔtaa no akyiri pɛ}}

\par }{\Q {\WJ{“ ‘awia bɛduru sum,}}

\par }{\QB {\WJ{na ɔsrane renhyerɛn;}}

\par }{\Q {\WJ{na nsoromma bɛtete ahwe,}}

\par }{\QB {\WJ{na wɔbɛwoso tumi a ɛwɔ ɔsoro no.’}}


\par }{\PP \VS{30}{\WJ{“Afei, Onipa Ba no ho nsɛnkyerɛnneɛ bɛda adi, na ɛsoro ne asase sofoɔ nyinaa bɛtwa agyaadwoɔ. Na ewiase amanaman bɛhunu me, sɛ mede tumi ne animuonyam nam ɛsoro omununkum mu reba.}}

\VS{31}{\WJ{Na mɛsoma mʼabɔfoɔ a wɔrebɔ totorobɛnto aba, na wɔbɛboaboa wɔn a mayi wɔn no ano firi ɛsoro ano kɔka asase ano.}}


\par }{\PP \VS{32}{\WJ{“Afei, monsua biribi mfiri borɔdɔma dua no ho asɛm no mu. Sɛ ɛyi mman foforɔ, sane yi ahahan foforɔ a, na ɛkyerɛ sɛ asusɔ abɛn.}}

\VS{33}{\WJ{Saa ara nso na sɛ mohunu sɛ saa nneɛma yi nyinaa afiti aseɛ resisi a, mobɛhunu sɛ meba a mɛsane aba no abɛn, aduru apono ano.}}

\VS{34}{\WJ{Nokorɛ mese mo sɛ, awontoatoasoɔ yi rentwam, gye sɛ saa nneɛma yi nyinaa aba mu ansa.}}

\VS{35}{\WJ{Ɛsoro ne asase bɛtwam akɔ, na me nsɛm deɛ, ɛbɛtena hɔ daa.}}


\par }{\PP \VS{36}{\WJ{“Nanso, ɛda anaa dɔn ko a awieeɛ no bɛba deɛ, obiara nnim. Ɔsoro abɔfoɔ ne Onyankopɔn Ba no mpo nnim. Agya no nko na ɔnim.}}

\VS{37}{\WJ{Onipa Ba no ba a ɔbɛba no bɛyɛ sɛdeɛ Noa berɛ so ɛyɛeɛ no ara pɛ.}}

\VS{38}{\WJ{Na sɛdeɛ nna a ɛdi nsuyire no anim no, nnipa didiiɛ, na wɔnomeeɛ, warewareeɛ, de kɔsii ɛda a Noa kɔɔ ɛhyɛn no mu,}}

\VS{39}{\WJ{na nnipa annye deɛ ɛbɛba anni, kɔsii sɛ nsuyire bɛfaa wɔn nyinaa kɔeɛ no, saa ara na Onipa Ba no ba a ɔbɛsane aba no bɛyɛ.}}

\VS{40}{\WJ{Saa ɛberɛ no, wɔbɛfa mmarima baanu a wɔreyɛ adwuma wɔ afuom no mu baako akɔ, na wɔagya ɔbaako.}}

\VS{41}{\WJ{Saa ara nso na mmaa baanu a wɔwɔ efie renoa aduane no nso, wɔbɛfa ɔbaako agya ɔbaako no no.}}


\par }{\PP \VS{42}{\WJ{“Enti, monwɛn ɛfiri sɛ, monnim da ko a Awurade bɛba.}}

\VS{43}{\WJ{Sɛdeɛ onipa tumi wɛn de bɔ ne ho ban firi akorɔmfoɔ ho no,}}

\VS{44}{\WJ{saa ara na ɛwɔ sɛ mosiesie mo ho, ɛfiri sɛ Onipa Ba no bɛba ɛberɛ a mo ani nna so sɛ ɔbɛba.}}


\par }{\SH Akoa Pa Anaa Akoa Bɔne
\par }
{\PP \VS{45}{\WJ{“Hwan ne ɔsomfoɔ nokwafoɔ nyansafoɔ no, deɛ ne wura de ne fidua mu asomfoɔ ahyɛ ne nsa sɛ ɔmma wɔn adwuma wɔ ɛberɛ a ɛsɛ mu?}}

\VS{46}{\WJ{Nhyira ne ɔsomfoɔ a ne wura no bɛba abɛto no sɛ wayɛ nʼadwuma pɛpɛɛpɛ.}}

\VS{47}{\WJ{Nokorɛm, ɔde nʼagyapadeɛ nyinaa bɛhyɛ ne nsa.}}

\VS{48}{\WJ{Na sɛ ɔyɛ akoa bɔne, na ɔka kyerɛ ne ho sɛ, ‘Me Wura nnya mmaeɛ,’}}

\VS{49}{\WJ{na ɔhyɛ aseɛ ha ne mfɛfoɔ nkoa, na ɔdidi, boro nsã a,}}

\VS{50}{\WJ{ne Wura no bɛba ɛda a nʼani nna so sɛ ɔbɛba.}}

\VS{51}{\WJ{Ɔbɛtwe nʼaso denden, na ɔde no akɔ baabi a wɔbu nyaatwomfoɔ atɛn; ɛhɔ na wɔtwa agyaadwoɔ na wɔtwɛre wɔn se.}}




\par }\Chap{25}{\SH Mmabaawa Edu No Ho Ɛbɛ
\par }
{\PP \VerseOne{1}{\WJ{“Ɔsoro Ahennie te sɛ mmabaawa edu bi a wɔfaa wɔn nkanea sɛ wɔrekɔhyia ayeforɔkunu.}}

\VS{2}{\WJ{Na mmabaawa no mu baanum yɛ anyansafoɔ ɛnna baanum nso yɛ nkwaseafoɔ.}}

\VS{3}{\WJ{Wɔn mu nkwaseafoɔ no rekɔ no, wɔfaa wɔn nkanea nanso wɔamfa ngo anka ho.}}

\VS{4}{\WJ{Nanso, wɔn mu anyansafoɔ no deɛ, wɔrekorɔ no, wɔfaa ngo kaa wɔn nkanea ho de kɔeɛ.}}

\VS{5}{\WJ{Ayeforɔkunu no amma ntɛm, enti wɔhyɛɛ aseɛ totɔɔ nko dedaeɛ.}}


\par }{\PP \VS{6}{\WJ{“Ɔdasuom na wɔtee nteateamu sɛ, ‘Ayeforɔkunu no reba! Momfiri adi nkɔhyia no!’}}


\par }{\PP \VS{7}{\WJ{“Mmabaawa yi nyinaa sɔre buebuee wɔn nkanea no.}}

\VS{8}{\WJ{Nkwaseafoɔ no srɛɛ anyansafoɔ no sɛ, ‘Momma yɛn mo ngo no bi ngu yɛn nkanea no mu na ɛredum.’}}


\par }{\PP \VS{9}{\WJ{“Anyansafoɔ no ka kyerɛɛ wɔn sɛ, ‘Krasin a yɛwɔ no sua. Monkɔ kurom nkɔtɔ bi.’}}


\par }{\PP \VS{10}{\WJ{“Wɔrekɔtɔ ngo no pɛ, na ayeforɔkunu no baeɛ. Enti, wɔn a wɔasiesie wɔn ho no ne ayeforɔkunu no kɔɔ nʼapontoɔ no ase, na wɔtoo ɛpono no mu.}}


\par }{\PP \VS{11}{\WJ{“Akyire yi a baanum no sane baeɛ no, wɔgyinaa ɛpono no akyi frɛɛ sɛ, ‘Owura, hini yɛn!’}}


\par }{\PP \VS{12}{\WJ{“Nanso, ɔka kyerɛɛ wɔn sɛ, ‘Momfiri hɔ nkɔ. Mennim mo!’}}


\par }{\PP \VS{13}{\WJ{“Enti, monwɛn na monnim da anaa dɔn ko a mɛsane aba.}}


\par }{\SH Apaafoɔ Baasa Bi Ho Ɛbɛ
\par }
{\PP \VS{14}{\WJ{“Bio, Ɔsoro Ahennie te sɛ ɔbarima bi a ɔretu ɛkwan akɔ ɔman foforɔ bi so. Ɔrekɔ no, ɔfrɛɛ nʼapaafoɔ baasa, maa wɔn mu biara sika a ɛfata sɛ wɔmfa nyɛ adwuma.}}

\VS{15}{\WJ{Ɔmaa ɔbaako dwetɛ kilogram ɔha aduɔson. Ɔmaa deɛ ɔdi hɔ no dwetɛ kilogram aduosia nnwɔtwe ɛnna ɔmaa deɛ ɔtwa toɔ no dwetɛ kilogram aduasa ɛnan.}}

\VS{16}{\WJ{Ɔpaani a ɔmaa no dwetɛ kilogram ɔha aduɔson no de sika no kɔdii dwa, nyaa mfasoɔ dwetɛ kilogram ɔha aduɔson kaa ho.}}

\VS{17}{\WJ{Deɛ ɔnyaa dwetɛ kilogram aduosia nnwɔtwe no nso de sika no kɔyɛɛ adwuma nyaa mfasoɔ dwetɛ kilogram aduosia nnwɔtwe kaa ne sika no ho.}}

\VS{18}{\WJ{Nanso, ɔpaani a ne wura maa no dwetɛ kilogram aduasa ɛnan no deɛ, ɔkɔtuu fam de sika no siee hɔ.}}


\par }{\PP \VS{19}{\WJ{“Mmerɛ bi akyi, wɔn wura no firi akwantuo mu baeɛ. Ɔfrɛɛ apaafoɔ baasa yi sɛ wɔmmɛbu nkonta nkyerɛ no.}}

\VS{20}{\WJ{Deɛ ɔnyaa dwetɛ kilogram ɔha aduɔson no de dwetɛ kilogram ɔha aduɔson kaa ho baeɛ. Ɔkaa sɛ, ‘Me wura, womaa me dwetɛ kilogram ɔha aduɔson. Hwɛ, manya dwetɛ kilogram ɔha aduɔson aka ho.’}}


\par }{\PP \VS{21}{\WJ{“Ne wura no ka kyerɛɛ no sɛ, ‘Mo, akoa pa ne nokwafoɔ, woadi kakra yi ho nokorɛ, mede wo bɛsi nneɛma pii so panin. Bra, na me ne wo nni dɛ!’}}


\par }{\PP \VS{22}{\WJ{“Ɔpaani a ɔmaa no dwetɛ kilogram aduosia nnwɔtwe no nso baeɛ. Ɔka kyerɛɛ ne wura no sɛ, ‘Worekɔ no, womaa me dwetɛ kilogram aduosia nnwɔtwe. Mede yɛɛ adwuma, na manya dwetɛ kilogram aduosia nnwɔtwe aka ho.’}}


\par }{\PP \VS{23}{\WJ{“Ne wura no ka kyerɛɛ no sɛ, ‘Mo, akoa pa ne nokwafoɔ, woadi kakra yi ho nokorɛ, mede wo bɛsi nneɛma pii so panin. Bra wo wura anigyeɛ mu!’}}


\par }{\PP \VS{24}{\WJ{“Ɔpaani a ɔnyaa dwetɛ kilogram aduasa ɛnan no nso baeɛ. Ɔka kyerɛɛ ne wura no sɛ, ‘Owura, menim sɛ woyɛ onipa a wʼasɛm yɛ den. Wotumi twa wɔ deɛ wonnuaeɛ, ɛnna wotumi boaboa ano wɔ deɛ wompeteeɛ;}}

\VS{25}{\WJ{enti mesuroeɛ, na mede wo sika no kɔhyɛɛ fam, enti wʼadeɛ nie!’}}


\par }{\PP \VS{26}{\WJ{“Ne wura no ka kyerɛɛ no sɛ, ‘Akoa bɔne ne onihafoɔ! Wonim sɛ metumi twa wɔ deɛ mennuaeɛ, na metumi boaboa ano wɔ deɛ mempeteeɛ a,}}

\VS{27}{\WJ{anka ɛsɛ sɛ wode sika no kɔto sikakorabea nya nsiho to hɔ ma me.}}


\par }{\PP \VS{28}{\WJ{“ ‘Monnye ne nsam sika no, na momfa nkɔma deɛ ɔnyaa dwetɛ kilogram ahasa aduanan no.}}

\VS{29}{\WJ{Obiara a ɔde deɛ wɔde ama no no bɛyɛ ade pa no, wɔde bi bɛka no ho. Na obiara a wamfa deɛ wɔde ama no no anyɛ ade pa no, deɛ ɔwɔ no mpo, wɔbɛgye afiri ne nsam.}}

\VS{30}{\WJ{Monto akoa a ne ho nni mfasoɔ yi ntwene esum kabii mu: ɛhɔ na esu ne agyaadwoɔ wɔ.’}}


\par }{\SH Atemmuo Da No
\par }
{\PP \VS{31}{\WJ{“Na sɛ Onipa Ba no ba nʼanimuonyam mu a abɔfoɔ nyinaa ka ne ho a, saa ɛberɛ no na ɔbɛtena nʼanimuonyam ahennwa no so.}}

\VS{32}{\WJ{Na wɔbɛboaboa aman nyinaa ano nʼanim. Na ɔbɛpa nnipa no mu sɛdeɛ odwanhwɛfoɔ pa nnwan firi mpɔnkye mu;}}

\VS{33}{\WJ{na ɔde nnwan no bɛgyina ne nifa so, na ɔde mpɔnkye no agyina ne benkum so}}.


\par }{\PP \VS{34}{\WJ{“Ɛno na Ɔhene no bɛka akyerɛ wɔn a wɔgyina ne nifa so no sɛ, ‘Mo a mʼagya ahyira mo, mommra mmɛfa ahennie a wɔasiesie ama mo firi ewiase ahyɛaseɛ no nni!}}

\VS{35}{\WJ{Ɛkɔm dee me, na momaa me aduane diiɛ. Sukɔm dee me, na momaa me nsuo nomeeɛ. Meyɛɛ ɔhɔhoɔ, na mode me kɔɔ mo fie.}}

\VS{36}{\WJ{Medaa adagya na mofiraa me ntoma. Meyareeɛ, na mobɛsraa me. Medaa afiase, na mobɛhwɛɛ me.’}}


\par }{\PP \VS{37}{\WJ{“Saa ɛberɛ no mu na ateneneefoɔ bɛbisa sɛ, ‘Owura, da bɛn na yɛhunuu wo sɛ ɛkɔm de wo a, yɛmaa wo aduane, na sukɔm de wo a yɛmaa wo nsuo nomeeɛ?}}

\VS{38}{\WJ{Afei, da bɛn na yɛhunuu sɛ woyɛɛ ɔhɔhoɔ a, yɛde wo kɔɔ yɛn fie, anaasɛ wodaa adagya a, yɛfiraa wo ntoma?}}

\VS{39}{\WJ{Afei, da bɛn na yɛhunuu sɛ woyare a, yɛbɛsraa wo, anaasɛ wodaa afiase a, yɛbɛhwɛɛ wo?’}}


\par }{\PP \VS{40}{\WJ{“Na Ɔhene no, bɛbua wɔn sɛ, ‘Sɛ moayɛ ama me nuanom nkumaa yi mu baako yi, moayɛ ama me!’}}


\par }{\PP \VS{41}{\WJ{“Afei, mɛdane mʼani akyerɛ wɔn a wɔgyina me benkum so no aka akyerɛ wɔn sɛ, ‘Mo a wɔadome mo, wɔmfa mo nkɔgu ogyatannaa a ɛnnum da a wɔasɔ ama ɔbonsam ne nʼahokafoɔ no mu.}}

\VS{42}{\WJ{Na ɛkɔm dee me, moamma me aduane anni, sukɔm dee me, moamma me nsuo annom.}}

\VS{43}{\WJ{Meyɛɛ ɔhɔhoɔ, moamfa me ankɔ mo fie. Medaa adagya, moamfira me ntoma. Meyareeɛ, moammɛsra me. Medaa afiase, moammɛhwɛ me.’}}


\par }{\PP \VS{44}{\WJ{“Wɔn nso bɛbua no sɛ, ‘Awurade, da bɛn na yɛhunuu wo sɛ ɛkɔm dee wo, anaasɛ sukɔm dee wo, anaasɛ woyɛɛ ɔhɔhoɔ, anaasɛ wodaa adagya, anaasɛ woyareeɛ, anaasɛ wodaa afiase, na yɛanyɛ deɛ ɛsɛ sɛ yɛyɛ amma wo?’}}


\par }{\PP \VS{45}{\WJ{“Na mɛbua wɔn sɛ, ‘Sɛ moanyɛ amma nkumaa yi mu baako enti, moanyɛ amma me.’}}


\par }{\PP \VS{46}{\WJ{“Na wɔbɛkɔ ahoyera a ɛtoɔ ntwa da mu, na ateneneefoɔ akɔ nkwa a ɛnni awieeɛ mu.”}}




\par }\Chap{26}{\SH Wɔbɔ Yesu Ho Pɔ
\par }
{\PP \VerseOne{1}Yesu wiee nsɛm yi nyinaa ka no, ɔka kyerɛɛ nʼasuafoɔ no sɛ,

\VS{2}{\WJ{“Monim sɛ aka nnanu na Twam Afahyɛ no aduru, na wɔbɛyi Onipa Ba no ama, na wɔabɔ no asɛnnua mu.”}}


\par }{\PP \VS{3}Saa ɛberɛ no ara na asɔfoɔ mpanin ne Yudafoɔ mpanin bi ahyia mu wɔ Ɔsɔfopanin Kaiafa efie,

\VS{4}retu agyina ahwehwɛ ɛkwan a wɔbɛfa so akyere Yesu, akum no a obiara renhunu akyire.

\VS{5}Nanso, wɔkaa sɛ, “Ɛnsɛ sɛ wɔkyere no Twam Afahyɛ no mu, anyɛ saa a, ɛde basabasayɛ bɛba ɔman no mu.”


\par }{\SH Wɔsra Yesu Ngo Wɔ Betania
\par }
{\PP \VS{6}Afei, Yesu kɔɔ Betania na ɔkɔɔ Simon ɔkwatani efie.

\VS{7}Ɔwɔ hɔ redidi no, ɔbaa bi\FTNT{*}{{\FR 26:7 }{\FT{Maria a ɔyɛ Marta ne Lasaro nuabaa (}}{\XT{Yoh 12.3}}{\FT{)}}} a ɔkura ngo hwamhwam bi a ne boɔ yɛ den yie toa ma baa hɔ, bɛhwie guu Yesu tirim.


\par }{\PP \VS{8}Asuafoɔ no hunuiɛ no, anyɛ wɔn dɛ. Wɔkaa sɛ, “Adesɛeɛ yi ase ne sɛn?

\VS{9}Anka wɔbɛtumi atɔn sradeɛ hwamhwam yi anya sika bebree de ama ahiafoɔ.”


\par }{\PP \VS{10}Yesu hunuu wɔn adwene, na ɔka kyerɛɛ wɔn sɛ,
{\WJ{“Adɛn na moka deɛ ɔbaa yi yɛeɛ yi ho asɛm saa? Wayɛ ade pa ama me.}}

\VS{11}{\WJ{Mo ne ahiafoɔ wɔ ha daa, na me deɛ, me ne mo nni hɔ daa.}}

\VS{12}{\WJ{Wahwie ngo hwamhwam yi agu me so, de asiesie me onipadua ama me sie.}}

\VS{13}{\WJ{Wɔde deɛ ɔyɛeɛ yi bɛkae no daa. Wɔbɛka deɛ ɔyɛeɛ yi wɔ ewiase baabiara a wɔka asɛmpa no.”}}


\par }{\SH Yuda Pene So Sɛ Ɔbɛyi Yesu Ama
\par }
{\PP \VS{14}Afei, Yuda Iskariot a ɔyɛ asuafoɔ dumienu no mu baako kɔɔ asɔfoɔ mpanin no nkyɛn,

\VS{15}kɔbisaa wɔn sɛ, “Sɛ meyi Yesu ma mo a, ahe na mode bɛma me?” Wɔmaa no dwetɛ mpɔ aduasa

\VS{16}Ɛfiri saa ɛberɛ no, Yuda hwehwɛɛ kwan a ɔbɛfa so ayi no ama wɔn.


\par }{\SH Yesu Ne Nʼasuafoɔ Adidie A Ɛdi Akyire
\par }
{\PP \VS{17}Apiti Afahyɛ da a ɛdi ɛkan no, asuafoɔ no baa Yesu nkyɛn bɛbisaa no sɛ, “Ɛhe na wopɛ sɛ yɛkɔdi Twam Afahyɛ no?”


\par }{\PP \VS{18}Ɔbuaa wɔn sɛ,
{\WJ{“Monkɔ kuro no mu nkɔhunu ɔpanin asomasi nka nkyerɛ no sɛ, ‘Yɛn Wura se, ne berɛ abɛn, na wo fie na ɔne nʼasuafoɔ no bɛdi Twam Afahyɛ no.’ ”}}

\VS{19}Asuafoɔ no dii deɛ ɔka kyerɛɛ wɔn no so, yɛɛ Twam Afahyɛ aduane a wɔbɛdi wɔ efie a wɔnyaeɛ no mu.


\par }{\PP \VS{20}Ɛduruu anwummerɛ a ɔne Dumienu no te adidiiɛ no,

\VS{21}ɔkaa sɛ,
{\WJ{“Mo mu baako bɛyi me ama.”}}


\par }{\PP \VS{22}Asɛm yi maa wɔn werɛ hoo yie, na wɔfirii aseɛ bisabisaa mmaako mmaako sɛ, “Awurade, ɛyɛ me anaa.”


\par }{\PP \VS{23}Yesu buaa sɛ,
{\WJ{“Deɛ ɔne me didi ayowaa baako mu no, ɔno na ɔbɛyi me ama.}}

\VS{24}{\WJ{Ɛsɛ sɛ Onipa Ba no wu sɛdeɛ odiyifoɔ no hyɛɛ ne ho nkɔm no; nanso onipa a ɔbɛyi Onipa Ba no ama no, nnue! Sɛ wanwo saa onipa no a, anka ɛyɛ.”}}


\par }{\PP \VS{25}Yuda nso bisaa no sɛ, “Ɔkyerɛkyerɛfoɔ, ɛyɛ me anaa?”

\par }{\PP Yesu buaa no sɛ,
{\WJ{“Aane.”}}


\par }{\SH Adidi Kronkron
\par }
{\PP \VS{26}Ɛberɛ a wɔredidi no. Yesu faa burodo, na ɔhyiraa so bubuu mu, de maa nʼasuafoɔ no kaa sɛ:
{\WJ{“Monnye nni, yei ne me onipadua.”}}


\par }{\PP \VS{27}Na ɔfaa kuruwa no, na ɔdaa ase no, ɔde maa wɔn kaa sɛ,
{\WJ{“Mo nyinaa monnom bi,}}

\VS{28}{\WJ{na yei ne me mogya a ɛhyɛ Apam Foforɔ no mu den, a wɔhwie gu ma nnipa bebree nya bɔne fakyɛ.}}

\VS{29}{\WJ{Montie deɛ mereka yi yie. Merennom saa nsã yi bi bio da, de bɛkɔ akɔsi da a me ne mo bɛnom bi bio wɔ mʼAgya Ahennie no mu.”}}


\par }{\PP \VS{30}Na wɔtoo dwom wieeɛ no, wɔfirii adi kɔɔ Ngo Bepɔ no so.


\par }{\SH Yesu Hyɛ Petro Pa A Ɔbɛpa No No Ho Nkɔm
\par }
{\PP \VS{31}Wɔduruu deɛ wɔrekɔ hɔ no, Yesu ka kyerɛɛ wɔn sɛ,
{\WJ{“Anadwo yi, mo nyinaa bɛdwane agya me. Na wɔatwerɛ sɛ,}}

\par }{\Q {\WJ{“ ‘Mɛbɔ odwanhwɛfoɔ no,}}

\par }{\QB {\WJ{na nnwankuo no abɔ apete.’}}


\par }{\MM \VS{32}{\WJ{Na sɛ mesane ba nkwa mu bio a, mɛkɔ Galilea, na makɔhyia mo wɔ hɔ.”}}


\par }{\PP \VS{33}Petro ka kyerɛɛ no sɛ, “Sɛ nnipa nyinaa bɛdwane agya wo a, me deɛ, merennwane nnya wo da.”


\par }{\PP \VS{34}Yesu ka kyerɛɛ no sɛ,
{\WJ{“Nokorɛm, anadwo yi, akokɔ remmɔn, na woapa me mprɛnsa!”}}


\par }{\PP \VS{35}Petro pae mu kaa sɛ, “Mpo sɛ ɛtwa sɛ me ne wo wu a, merempa wo da!” Asuafoɔ no nyinaa nso kaa saa asɛm korɔ yi ara.


\par }{\SH Yesu Bɔ Mpaeɛ Wɔ Getsemane
\par }
{\PP \VS{36}Yesu de wɔn kɔɔ baabi a wɔfrɛ hɔ Getsemane. Wɔduruu hɔ no, ɔka kyerɛɛ wɔn sɛ,
{\WJ{“Montena ha ntwɛn me, na merekɔ mʼanim kakra akɔbɔ mpaeɛ.”}}

\VS{37}Ɔfaa Petro ne Sebedeo mma baanu a wɔn edin de Yakobo ne Yohane kaa ne ho. Ne werɛ hyɛɛ aseɛ hoeɛ, na ne ho nso yeraa no.

\VS{38}Ɔka kyerɛɛ wɔn sɛ,
{\WJ{“Awerɛhoɔ ahyɛ me kra so de kɔ owuo mu. Montena ha na mo ne me nwɛn.”}}


\par }{\PP \VS{39}Na ɔkɔɔ nʼanim kakra, de nʼanim kɔbutuu fam bɔɔ mpaeɛ sɛ,
{\WJ{“MʼAgya, sɛ ɛbɛtumi a, ma kuruwa yi ntwa me ho nkɔ. Nanso, deɛ wopɛ na ɛnyɛ, na nyɛ deɛ mepɛ.”}}


\par }{\PP \VS{40}Na ɔsane baa asuafoɔ baasa no nkyɛn bɛhunuu sɛ wɔadeda. Ɔfrɛɛ Petro bisaa no sɛ,
{\WJ{“Petro, woantumi antena ase ne me anwɛn dɔnhwereɛ baako pɛ mpo?}}

\VS{41}{\WJ{Monwɛn na mommɔ mpaeɛ, na moankɔ sɔhwɛ mu. Honhom pɛ deɛ, nanso ɔhonam yɛ mmerɛ!”}}


\par }{\PP \VS{42}Ɔsane gyaa wɔn hɔ bio kɔbɔɔ mpaeɛ sɛ,
{\WJ{“MʼAgya, sɛ kuruwa yi rentwa me ho nkɔ, na nom ara na ɛsɛ sɛ menom a, deɛ wopɛ nyɛ.”}}


\par }{\PP \VS{43}Ɔsane baa wɔn nkyɛn bio bɛhunuu wɔn sɛ wɔadeda ɛfiri sɛ, na wɔn ani kum yie.

\VS{44}Ɔsane kɔɔ mpaeɛbɔ a ɛtɔ so mmiɛnsa so kɔbɔɔ mpaeɛ kaa asɛm korɔ no ara.


\par }{\PP \VS{45}Ɔsane baa asuafoɔ no nkyɛn bɛka kyerɛɛ wɔn sɛ,
{\WJ{“Afei deɛ, monna na monhome. Hwɛ, ɛdɔn no aduru. Wɔrebɛyi Onipa Ba no ahyɛ nnebɔneyɛfoɔ nsa!}}

\VS{46}{\WJ{Monsɔre na yɛnkɔ! Monhwɛ! Deɛ ɔreyi me ama no na ɔreba no!”}}


\par }{\SH Wɔkyere Yesu
\par }
{\PP \VS{47}Ɔgu so rekasa no, Yuda a ɔyɛ asuafoɔ dumienu no mu baako ne dɔm a Yudafoɔ mpanin asoma wɔn a wɔkurakura akofena ne mmaa baa hɔ.

\VS{48}Na Yuda aka akyerɛ wɔn sɛ, wɔnkyere onipa a ɔbɛyɛ no atuu no, ɛfiri sɛ, ɔno ne onipa a wɔrehwehwɛ no no.

\VS{49}Yuda baa Yesu nkyɛn bɛbam no kaa sɛ, “Me wura, atuu!”


\par }{\PP \VS{50}Yesu ka kyerɛɛ no sɛ,
{\WJ{“Damfo, deɛ wobaa ha sɛ worebɛyɛ no, yɛ no ntɛm.”}}

\par }{\PP Ɛhɔ ara, wɔn a wɔne Yuda nam no kyeree Yesu.

\VS{51}Wɔn a wɔka Yesu ho no mu baako twee ne akofena de twaa Ɔsɔfopanin no akoa bi aso.


\par }{\PP \VS{52}Yesu ka kyerɛɛ no sɛ,
{\WJ{“To wʼakofena no twene. Na wɔn a wɔtwe akofena no, akofena ano na wɔbɛwuo.}}

\VS{53}{\WJ{Monnim sɛ mɛtumi aka akyerɛ mʼAgya na wasoma nʼabɔfoɔ mpempem aba ntɛm so, na wɔabɛbɔ yɛn ho ban?}}

\VS{54}{\WJ{Nanso, sɛ meyɛ saa a, ɛbɛyɛ dɛn na deɛ Atwerɛsɛm ka wɔ deɛ asi yi ho no bɛba mu?”}}


\par }{\PP \VS{55}Yesu bisaa ɛdɔm a wɔbaa ne soɔ no sɛ,
{\WJ{“Meyɛ owudifoɔ enti na mode akofena ne mmaa aba me so sɛ mode rebɛkye me? Metenaa mo nkyɛn kyerɛkyerɛɛ wɔ asɔrefie da biara da, nso moansi me kwan.}}

\VS{56}{\WJ{Nanso, yei nyinaa aba sɛdeɛ ɛbɛyɛ a deɛ adiyifoɔ no kaeɛ wɔ Atwerɛsɛm mu no bɛba mu.”}} Saa ɛberɛ no ara mu na asuafoɔ no nyinaa dwane gyaa no.


\par }{\SH Yesu Gyina Kaiafa Anim
\par }
{\PP \VS{57}Afei, ɛdɔm a wɔkyeree Yesu no de no kɔɔ Ɔsɔfopanin Kaiafa anim, baabi a Yudafoɔ mpanin nyinaa ahyia hɔ.

\VS{58}Petro tee ne ho dii nnipadɔm no akyi baa Ɔsɔfopanin no efie hɔ bi. Ɔkɔtenaa asomfoɔ a wɔwɔ hɔ no mu sɛ ɔrehwɛ asɛm a ɛbɛsie.


\par }{\PP \VS{59}Asɔfoɔ mpanin ne Yudafoɔ asɛnnifoɔ akunini nyinaa hyiaa wɔ hɔ hwehwɛɛ sɛ wɔbɛnya adansefoɔ bi a wɔbɛdi adansekurumu ato Yesu so, na wɔagyina so abu no kumfɔ.

\VS{60}Nnipa bebree bɛdii adanseɛ, nanso wɔhunuu sɛ wɔredi adansekurumu ɛfiri sɛ, na wɔn nsɛm a wɔka no nyinaa bɔ abira.

\par }{\PP Akyire yi, nnipa baanu bi ba bɛkaa

\VS{61}sɛ, “Saa onipa yi kaa sɛ, ‘Mɛtumi abubu Onyankopɔn asɔredan na masi no nnansa!’ ”


\par }{\PP \VS{62}Ɔsɔfopanin no sɔre bisaa Yesu sɛ, “Ɛdeɛn na wowɔ ka? Wokaa saa anaasɛ woanka saa?”

\VS{63}Nanso, Yesu ammua no.

\par }{\PP Ɔsɔfopanin no ka kyerɛɛ no sɛ, “Meka Onyankopɔn teasefoɔ no sɛ, sɛ wone Agyenkwa no, Onyankopɔn Ba no a, ka kyerɛ yɛn!”


\par }{\PP \VS{64}Yesu ka kyerɛɛ no sɛ,
{\WJ{“Aane, woaka. Na daakye mobɛhunu me, Agyenkwa no, sɛ mete Onyankopɔn nifa na menam omununkum mu resane aba.”}}


\par }{\PP \VS{65}Ɔsɔfopanin no sunsuanee nʼatadeɛ mu teaam sɛ, “Abususɛm! Adansefoɔ bɛn na wɔn ho hia yɛn bio? Mo nyinaa ate abususɛm a ɔkaeɛ no!

\VS{66}Asɛm bɛn na mowɔ ka?”

\par }{\PP Wɔn nyinaa teaam sɛ, “Ɔsɛ owuo! Ɔsɛ owuo! Ɔsɛ owuo!”


\par }{\PP \VS{67}Afei, wɔtee ntasuo guu nʼani so. Ebinom bobɔɔ no akuturuku na ebinom nso bobɔɔ no asotorɔ

\VS{68}kaa sɛ, “Wone Agyenkwa no! Kyerɛ yɛn deɛ ɔbɔɔ wo?”


\par }{\SH Petro Pa Yesu
\par }
{\PP \VS{69}Saa ɛberɛ no na Petro te adihɔ. Abaayewa bi baa ne nkyɛn bɛka kyerɛɛ no sɛ, “Wo nso, na wo ne Yesu na ɛnam. Mo nyinaa mofiri Galilea.”


\par }{\PP \VS{70}Nanso, Petro de abufuo sane ne ho sɛ, “Mennim deɛ woreka yi ho hwee.”


\par }{\PP \VS{71}Akyire yi, abaayewa foforɔ bi hyiaa no ɛpono bi ano ka kyerɛɛ wɔn a ɔne wɔn gyina hɔ no sɛ, “Na saa ɔbarima yi ne Yesu Nasareni no na ɛnam.”


\par }{\PP \VS{72}Petro de ntam sane ne ho bio sɛ, “Mennim saa onipa a moreka ne ho asɛm no.”


\par }{\PP \VS{73}Ɛkyɛɛ kakra no, mmarima a wɔgyina hɔ no bi bɛka kyerɛɛ petro sɛ, “Yɛnim sɛ woyɛ nʼasuafoɔ no mu baako, na wo kasa nso yi wo adi sɛ woyɛ Galileani.”


\par }{\PP \VS{74}Petro hyɛɛ aseɛ dii nse, kekaa ntam sɛ, “Mennim onipa no!”

\par }{\PP Amonom hɔ ara na akokɔ bɔneeɛ.

\VS{75}Ɛhɔ na Petro kaee asɛm a Yesu ka kyerɛɛ no sɛ,
{\WJ{“Akokɔ remmɔn na woapa me mprɛnsa”}} no. Na ɔfirii adi kɔsuiɛ.




\par }\Chap{27}{\SH Wɔde Yesu Kɔ Pilato Anim
\par }
{\PP \VerseOne{1}Adeɛ kyeeɛ no, asɔfoɔ mpanin ne Yudafoɔ mpanin kɔɔ agyina, hwehwɛɛ ɛkwan a wɔbɛfa so ama Roma aban abu Yesu kumfɔ.

\VS{2}Afei, wɔde nkɔnsɔnkɔnsɔn guu Yesu, de no baa Pilato a ɔyɛ Roma amrado no anim.


\par }{\SH Yuda Ahonu
\par }
{\PP \VS{3}Saa ɛberɛ no ara mu, Yuda a ɔyii Yesu maeɛ no hunuu sɛ wɔabu Yesu kumfɔ no, ɔnuu ne ho yie. Enti, ɔsane de sika a ɔgye firii asɔfoɔ mpanin ne Yudafoɔ mpanin no nkyɛn no brɛɛ wɔn kaa sɛ,

\VS{4}“Mayɛ bɔne, ɛfiri sɛ, mayi onipa a ɔnyɛɛ bɔne biara ama.”

\par }{\PP Wɔn nso kaa sɛ, “Ɛmfa yɛn ho. Wo ara wʼasɛm.”


\par }{\PP \VS{5}Ɔtoo sika no guu asɔredan no mu, firii hɔ kɔhyɛɛ ahoma.


\par }{\PP \VS{6}Asɔfoɔ mpanin no sesaa sika no kaa sɛ, “Yɛrentumi mfa saa sika yi mfra yɛn toɔ a yɛagyeɛ mu. Ɛfiri sɛ, yɛn mmara mma ho ɛkwan sɛ yɛbɛgye sika a wɔde abɔ awudie ho paa.”

\VS{7}Wɔdwennwenee ho sii gyinaeɛ sɛ, wɔde sika no bɛtɔ asase bi a wɔtu hɔ dɔteɛ de nwono nkukuo, na wɔde ɛhɔ ayɛ amusieeɛ ama ahɔhoɔ a wɔbɛwu wɔ Yerusalem no.

\VS{8}Enti na wɔda so frɛ saa asase no sɛ, “Mogya Asase” de bɛsi ɛnnɛ yi.

\VS{9}Yei maa deɛ Odiyifoɔ Yeremia kaa sɛ, “Wɔgyee dwetɛ mpɔ aduasa, ɛboɔ a Israelfoɔ sese hunuu sɛ ɛfata,

\VS{10}ɛnna wɔfiri mu tɔɔ asase firii anwomfoɔ nkyɛn, sɛdeɛ Awurade hyɛɛ me” no baa mu.


\par }{\SH Yesu Gyina Pilato Anim
\par }
{\PP \VS{11}Afei, wɔde Yesu bɛgyinaa Pilato a ɔyɛ Roma amrado no anim. Ɔbisaa Yesu sɛ, “Wone Yudafoɔ Ɔhene no anaa?”

\par }{\PP Yesu buaa sɛ,
{\WJ{“Wo na woaka.”}}


\par }{\PP \VS{12}Nanso, ɛberɛ a asɔfoɔ mpanin ne Yudafoɔ mpanin reka nsɛm gu Yesu so no, wankasa.

\VS{13}Pilato bisaa no sɛ, “Wonte deɛ wɔreka no anaa?”

\VS{14}Nanso, Yesu anka hwee ma ɛyɛɛ amrado no nwanwa.


\par }{\SH Wɔbu Yesu Kumfɔ
\par }
{\PP \VS{15}Na ɛyɛ amrado no amanneɛ sɛ afe biara Twam Afahyɛ no mu, ɔgyaa odeduani baako a ɔman no pɛ sɛ wɔgyaa no.

\VS{16}Saa afe no mu, na onipa bɔnefoɔ bi a wɔfrɛ no Baraba nso da afiase.

\VS{17}Anɔpa no a nnipadɔm no hyiaa wɔ Pilato ahemfie anim hɔ no, Pilato bisaa wɔn sɛ, “Hwan na mopɛ sɛ megyaa no ma mo, Baraba anaa Yesu, mo Agyenkwa no?”

\VS{18}Na ɔnim pefee sɛ Yudafoɔ mpanin no de ɔtan na akyere Yesu ɛfiri sɛ, na wagye edin.


\par }{\PP \VS{19}Pilato gu so redi Yesu asɛm no, ne yere soma ma wɔbɛka kyerɛɛ no sɛ, “Gyaa onipa tenenee no na ɔnkɔ ne baabi ɛfiri sɛ, anadwo yi, mesoo ne ho daeɛ a ɛyɛ hu yie maa me ho yeraa me.”


\par }{\PP \VS{20}Nanso, asɔfoɔ mpanin ne Yudafoɔ mpanin kasa kyerɛɛ ɛdɔm no sɛ, wɔmmisa na wɔnnyaa Baraba mma wɔn na wɔnkum Yesu.


\par }{\PP \VS{21}Enti, ɛberɛ a amrado no sane bisaa wɔn sɛ, “Nnipa baanu yi mu hwan na mopɛ nɛ megyaa no ma mo?”

\par }{\PP Na ɛdɔm no bɔ gyee so sɛ, “Baraba!”


\par }{\PP \VS{22}Pilato bisaa wɔn bio sɛ, “Sɛ saa deɛ a, ɛnneɛ ɛdeɛn na menyɛ Yesu, mo Agyenkwa no?”

\par }{\PP Wɔn nyinaa bɔ gyee so bio sɛ, “Bɔ no asɛnnua mu!”


\par }{\PP \VS{23}Pilato bisaa wɔn sɛ, “Adɛn nti? Bɔne bɛn na wayɛ?”

\par }{\PP Nanso, wɔkɔɔ so bɔ gyee so ara sɛ, “Bɔ no asɛnnua mu! Bɔ no asɛnnua mu!”


\par }{\PP \VS{24}Afei, Pilato hunuu sɛ ɔyɛ asɛm no ho hwee a ɛnyɛ yie na basabasayɛ reba no, ɔmaa wɔsaa nsuo guu adeɛ mu brɛɛ no, ma ɔhohoroo ne nsa wɔ ɛdɔm no anim kaa sɛ, “Menni saa onipa tenenee yi mogya ho fɔ. Deɛ ɛbɛba biara no yɛ mo asɛm!”


\par }{\PP \VS{25}Nnipadɔm no sane bɔ gyee so bio sɛ, “Ne mogya mmɛgu yɛn ne yɛn mma tiri so.”


\par }{\PP \VS{26}Afei Pilato yii Baraba firii afiase hɔ de no maa wɔn. Ɔbɔɔ Yesu mmaa wieeɛ no, ɔde no maa Roma asraafoɔ no sɛ wɔmfa no nkɔ nkɔbɔ no asɛnnua mu.


\par }{\SH Yesu Ho Fɛdie
\par }
{\PP \VS{27}Asraafoɔ no de Yesu kɔɔ amrado aban mu hɔ ɛnna wɔfrɛɛ asraafodɔm baa hɔ.

\VS{28}Wɔyii Yesu atadeɛ a na ɛhyɛ no no de batakari kɔkɔɔ bi hyɛɛ no,

\VS{29}ɛnna wɔde nkasɛɛ atentene nwonoo ɛkyɛ hyɛɛ no, ɛnna wɔde dua bi hyɛɛ ne nsa nifa sɛ ahempoma, ɛnna wɔbubuu nkotodwe wɔ nʼanim hyɛɛ aseɛ bɔ gyee so, dii ne ho fɛ sɛ, “Yudafoɔ Ɔhene, wo nkwa so.”

\VS{30}Wɔtetee ntasuo guu ne so na wɔgyee dua no firii ne nsam de paa nʼapampam.

\VS{31}Wɔdii ne ho fɛ wieeɛ no, wɔworɔɔ batakari kɔkɔɔ a wɔde hyɛɛ no no, de ɔno ankasa nʼatadeɛ no sane hyɛɛ no bio. Afei, wɔde no kɔeɛ sɛ wɔrekɔbɔ no asɛnnua mu.


\par }{\SH Wɔbɔ Yesu Asɛnnua Mu
\par }
{\PP \VS{32}Ɛberɛ a wɔde no rekɔ baabi a wɔbɔ asɛnnua mu hɔ no, wɔhyiaa ɔbarima bi a wɔfrɛ no Simon a ɔfiri Kirene a ɛwɔ Abibirem. Wɔhyɛɛ no ma ɔsoaa Yesu asɛnnua no bi.

\VS{33}Wɔde Yesu kɔɔ baabi a wɔfrɛ hɔ sɛ Golgota a nʼasekyerɛ ne “Nitire So.”

\VS{34}Ɛhɔ na asraafoɔ no maa no nsã nwononwono bi sɛ ɔnnom. Yesu kaa nʼano no, wannom.

\VS{35}Afei, wɔbɔɔ no asɛnnua mu. Ɛno akyi, wɔbɔɔ nʼatadeɛ no so ntonto kyekyɛ faeɛ.

\VS{36}Afei, wɔn nyinaa tenatenaa ase wɛnee no.

\VS{37}Wɔtwerɛɛ nsɛm a wɔka guu ne so no bi fam nʼatifi sɛ,

\par }{\PC “Yesu, Yudafoɔ Ɔhene No Ni.”


\par }{\PP \VS{38}Wɔbɔɔ awudifoɔ baanu bi asɛnnua mu kaa Yesu ho. Na ɔbaako sɛn ne nifa so ɛnna ɔbaako nso sɛn ne benkum so.

\VS{39}Nnipa a wɔsen faa baabi a wɔbɔɔ Yesu asɛnnua mu hɔ no nyinaa wosoo wɔn ti, dii Yesu ho fɛ sɛ,

\VS{40}“Ɛnyɛ wo na woseɛ sɛ wobɛtumi abubu asɔredan na wode nnansa asi no? Sɛ wo na woseɛ sɛ woyɛ Onyankopɔn Ba ampa ara a, ɛnneɛ siane firi asɛnnua no so si fam ma yɛnhwɛ!”

\VS{41}Saa ara nso na asɔfoɔ mpanin ne Yudafoɔ mpanin bɛdii ne ho fɛ sɛ,

\VS{42}“Ɔgye afoforɔ, nanso ɔntumi nnye ne ho! Sɛ wone Israelfoɔ ɔhene no ampa ara a, siane firi asɛnnua no so si fam, na yɛnnye wo nni.

\VS{43}Ɔde ne ho too Onyankopɔn so. Afei, ma Onyankopɔn nnye no! Wanka nso sɛ, ‘Meyɛ Onyankopɔn Ba?’ ”

\VS{44}Awudifoɔ bi a wɔbɔɔ wɔne no asɛnnua mu no nso hyɛɛ aseɛ dii ne ho fɛw.


\par }{\SH Yesu Wuiɛ
\par }
{\PP \VS{45}Ɛberɛ a wɔbɔɔ Yesu asɛnnua mu no, esum duruu asase so afanan nyinaa firi owigyinaeɛ kɔpem nnɔnmiɛnsa.

\VS{46}Ɛbɛyɛ nnɔnmiɛnsa berɛ mu no, Yesu teaam denden sɛ,
{\WJ{“Eli, Eli, lama sabaktani?”}} Aseɛ kyerɛ sɛ,
{\WJ{“Me Onyankopɔn, me Onyankopɔn, adɛn enti na woagya me?”}}


\par }{\PP \VS{47}Wɔn a wɔgyina hɔ no bi ante aseɛ susuu sɛ ɔrefrɛ Elia.


\par }{\PP \VS{48}Wɔn mu baako tuu mmirika kɔfaa sapɔ bi de bɔɔ nsã nwononwono bi mu de tuaa dua bi so de brɛɛ Yesu sɛ ɔnnom.

\VS{49}Nanso, nnipa no nkaeɛ no kaa sɛ, “Gyaa no na yɛnhwɛ sɛ Elia bɛba abɛgye no anaa.”


\par }{\PP \VS{50}Afei, Yesu teaam denden bio gyaee ne honhom mu wuiɛ.


\par }{\PP \VS{51}Ɛhɔ ara, ntoma a ɛtwa asɔredan no mu no mu suanee mmienu firi soro kɔsii fam. Asase wosoeɛ. Abotan mu paapaeɛ.

\VS{52}Adamena so buebueeɛ maa ateneneefoɔ a wɔawuwuo nyanenyaneeɛ.

\VS{53}Yesu wusɔreɛ akyi no, wɔfifirii wɔn adamena mu kɔɔ Yerusalem, kɔyii wɔn ho adi kyerɛɛ nnipa bebree.


\par }{\PP \VS{54}Asraafoɔ a wɔwɔ hɔ no hunuu asase wosoɔ ne nsɛm a ɛsisii hɔ no, wɔn akoma tuu yie, ma wɔkaa sɛ, “Ampa ara, onipa yi yɛ Onyankopɔn Ba.”


\par }{\PP \VS{55}Saa ɛberɛ no na mmaa bebree a Yesu ho dɔ enti, wɔdii nʼakyi firi Galilea no gyinagyina akyiri baabi rehwɛ deɛ ɛrekɔ so.

\VS{56}Mmaa no bi ne Maria Magdalene ne Maria a ɔyɛ Yakobo ne Yosef maame. Na Sebedeo mmammarima no maame nso ka ho.


\par }{\SH Wɔsie Yesu
\par }
{\PP \VS{57}Ɛduruu anwummerɛ no, osikani bi a wɔfrɛ no Yosef a ɔfiri Arimatea a na ɔyɛ Yesu suani no

\VS{58}kɔɔ Pilato hɔ kɔsrɛɛ no sɛ ɔmfa Yesu amu no mma no. Ɛnna Pilato hyɛɛ sɛ wɔmfa amu no mma no.

\VS{59}Yosef faa amu no de nwera kyekyeree ho,

\VS{60}na ɔde no kɔtoo ɔno ankasa ne boda foforɔ bi a wɔatwa mu, piree ɛboɔ kɛseɛ bi hinii ano, ansa na ɔregya hɔ akɔ.

\VS{61}Maria Magdalene ne Maria baako no deɛ, na wɔte nkyɛn baabi rewɛn ɔboda no.


\par }{\SH Wɔwɛn Ɔboda No
\par }
{\PP \VS{62}Adeɛ kyeeɛ a ɛyɛ da a ɛdi Twam Afahyɛ no ahosiesie akyi no, asɔfoɔ mpanin ne Farisifoɔ no kɔɔ Pilato nkyɛn,

\VS{63}kɔka kyerɛɛ no sɛ, “Owura, ɔtorofoɔ no kaa ɛberɛ bi sɛ, ‘Nnansa akyi no, mɛsane aba nkwa mu bio.’

\VS{64}Yei enti, ma yɛn ɛkwan na yɛnkɔtare ɔboda no ano nkɔsi nnansa, sɛdeɛ ɛbɛyɛ a, nʼasuafoɔ no ntwa wɔn ho nkɔwia amu no mmɔ no dawuro sɛ wasɔre afiri awufoɔ mu. Na sɛ ɛkɔba saa deɛ a, anka akyire no nnaadaa bɛsene kane deɛ no.”


\par }{\PP \VS{65}Pilato ka kyerɛɛ wɔn sɛ, “Mowɔ awɛmfoɔ. Momma wɔnkɔwɛn.”

\VS{66}Enti, wɔkɔtaree ɔboda no ano, maa awɛmfoɔ kɔwɛneeɛ sɛdeɛ ɛbɛyɛ a, obiara ntumi nkɔwura hɔ nkɔwia amu no.




\par }\Chap{28}{\SH Owusɔreɛ
\par }
{\PP \VerseOne{1}Homeda no akyi, Memeneda ahemadakye, Maria Magdalene ne Maria baako no kɔɔ ɛda no so.


\par }{\PP \VS{2}Amonom, asase wosoo denden; na Awurade ɔbɔfoɔ siane firii ɔsoro baeɛ bɛpiree ɛboɔ no firii ɛda no ano, na ɔtenaa so.

\VS{3}Nʼanim hyerɛn te sɛ kanea na nʼatadeɛ yɛ fitaa te sɛ nwera.

\VS{4}Awɛmfoɔ no hunuu no no, ehu maa wɔn ho popoeɛ, na wɔhwehwee ase, danee sɛ awufoɔ.


\par }{\PP \VS{5}Ɔbɔfoɔ no ka kyerɛɛ mmaa no sɛ, “Monnsuro! Menim sɛ, morehwehwɛ Yesu a wɔbɔɔ no asɛnnua mu no,

\VS{6}nanso ɔnni ha. Wasɔre kɔ sɛdeɛ ɔkaeɛ no. Mommra mmɛhwɛ deɛ na ɔda hɔ no.

\VS{7}Afei, monkɔ ntɛm nkɔka nkyerɛ nʼasuafoɔ no sɛ, ‘Wasɔre afiri awufoɔ mu, na ɔredi mo anim ɛkan akɔ Galilea akɔhyia mo wɔ hɔ.’ Yei ne nkra a mewɔ de ma mo.”


\par }{\PP \VS{8}Mmaa no de ehu ne anigyeɛ a adi afra tutuu mmirika firii ɛda no so sɛ, wɔrekɔhwehwɛ asuafoɔ no aka ɔbɔfoɔ no nkra no akyerɛ wɔn.

\VS{9}Wɔrekɔ no, prɛko pɛ, Yesu bɛgyinaa wɔn anim. Ɔkyeaa wɔn sɛ,
{\WJ{“Asomdwoeɛ nka mo.”}} Wɔbuu no nkotodwe, somm no.

\VS{10}Afei, Yesu ka kyerɛɛ wɔn sɛ,
{\WJ{“Monnsuro! Monkɔ nkɔka nkyerɛ me nuanom no sɛ wɔnkɔ Galilea nkɔhyia me wɔ hɔ.”}}


\par }{\SH Deɛ Awɛmfoɔ No Kaeɛ
\par }
{\PP \VS{11}Ɛberɛ a mmaa no rekɔ kuro no mu no, awɛmfoɔ a wɔwɛn ɛda no mu bi kɔɔ asɔfoɔ mpanin no nkyɛn kɔkaa deɛ asie no nyinaa kyerɛɛ wɔn.

\VS{12}Yudafoɔ mpanin no nyinaa hyiaeɛ, na wɔsii no gyinaeɛ sɛ, wɔbɛma awɛmfoɔ no sika aka akyerɛ wɔn

\VS{13}sɛ, “Monka sɛ, ‘Anadwo a yɛdaeɛ no, na nʼasuafoɔ no ba bɛwiaa amu no de kɔeɛ.’ ”

\VS{14}Wɔhyɛɛ awɛmfoɔ no bɔ sɛ, “Sɛ ɛba sɛ amrado te ɛho asɛm a, yɛbɛkyerɛkyerɛ no mu sɛdeɛ ɛbɛyɛ a, ɔrenyɛ mo hwee.”

\VS{15}Yei enti, awɛmfoɔ no gyee sika no kɔyɛɛ sɛdeɛ wɔka kyerɛɛ wɔn sɛ wɔnyɛ no. Asɛm a wɔkaeɛ no trɛ faa Yudafoɔ no mu nyinaa na wɔgye di de bɛsi ɛnnɛ.


\par }{\SH Yesu Yi Ne Ho Adi Kyerɛ Nʼasuafoɔ No
\par }
{\PP \VS{16}Afei, asuafoɔ dubaako no siim kɔɔ Galilea bepɔ a Yesu kaa sɛ wɔnkɔ so no so.

\VS{17}Ɛhɔ na wɔhunuu no, koto sɔree no. Nanso, na wɔn mu bi nnye nni ara.

\VS{18}Yesu ka kyerɛɛ nʼasuafoɔ no sɛ,
{\WJ{“Wɔde ɔsoro ne asase so tumi nyinaa ama me.}}

\VS{19}{\WJ{Enti, monkɔ nkɔyɛ amanaman nyinaa mʼasuafoɔ. Mommɔ wɔn asu nhyɛ Agya, Ɔba ne Honhom Kronkron din mu,}}

\VS{20}{\WJ{na monkyerɛkyerɛ wɔn sɛ, wɔnni deɛ mahyɛ mo no nyinaa so. Na me ne mo wɔ hɔ nna nyinaa de bɛkɔ akɔsi ewiase awieeɛ.”}}

\par }