\NormalFont\ShortTitle{Yona}

{\MTB Odiyifoɔ

\par }{\MT Yona

\par }{\MTB Nwoma



\par }\ChapOne{1}{\SH Yona Dwane
{\ND{Awurade}}
\par }
{\PP \VerseOne{1}{\ND{Awurade}} asɛm baa Amitai babarima Yona nkyɛn sɛ,

\VS{2}“Kɔ kuropɔn kɛseɛ Ninewe mu na kɔka asɛmpa no tia wɔn sɛ wɔn atirimuɔdensɛm aforo abɛduru mʼanim.”


\par }{\PP \VS{3}Nanso, Yona dwane firii
{\ND{Awurade}} anim na ɔde nʼani kyerɛɛ Tarsis. Ɔkɔɔ Yopa, na ɛhɔ ɔkɔnyaa ɛhyɛn a ɛrekɔ Tarsis. Ɔtuaa ka kɔtenaa ɛhyɛn no mu, sɛ ɔrefiri
{\ND{Awurade}} anim akɔ Tarsis.


\par }{\PP \VS{4}Nanso
{\ND{Awurade}} maa mframa kɛseɛ bi bɔɔ wɔ ɛpo no so; ɛmaa ahum tuiɛ a, anka ɛhyɛn no rebɛbɔ.

\VS{5}Ɛhyɛn no mufoɔ no nyinaa surooɛ na obiara su frɛɛ ne nyame. Wɔtotoo adwadeɛ a ɛwɔ ɛhyɛn no mu guguu ɛpo no mu sɛdeɛ ɛhyɛn no mu bɛyɛ herɛ.

\par }{\PP Nanso na Yona akɔhyɛ ɛhyɛn no ase baabi ada hatee.

\VS{6}Ɛna ɛhyɛn no so panin no kɔɔ ne nkyɛn kɔkaa sɛ, “Adɛn na woada? Sɔre na frɛ wo nyame! Ebia, ɔbɛhunu yɛn mmɔbɔ, na yɛannwuwu.”


\par }{\PP \VS{7}Afei ɛhyɛn no mufoɔ no keka kyerɛɛ wɔn ho wɔn ho sɛ, “Momma yɛmmɔ ntonto nhwehwɛ deɛ saa amanehunu yi nam ne so aba.” Wɔbɔɔ ntonto no na ɛbɔɔ Yona.

\VS{8}Enti wɔbisaa no sɛ, “Kyerɛ yɛn, hwan na wama saa ɔhaw yi nyinaa aba? Adwuma bɛn na woyɛ? Ɛhe na wo fire? Ɔman bɛn so na wofiri? Ɛhefoɔ ne wo nkurɔfoɔ?”


\par }{\PP \VS{9}Ɔbuaa sɛ, “Meyɛ Hebrini, na mesom
{\ND{Awurade}}, ɔsoro Onyankopɔn a, ɔbɔɔ ɛpo ne asase.”


\par }{\PP \VS{10}Yei bɔɔ wɔn hu, enti wɔbisaa Yona sɛ, “Ɛdeɛn na woayɛ?” (Na wɔnim sɛ ɔredwane afiri
{\ND{Awurade}} nkyɛn, ɛfiri sɛ na waka saa akyerɛ wɔn dada).


\par }{\PP \VS{11}Na ahum no kɔ so tu dendeenden ara. Enti wɔbisaa no sɛ, “Ɛdeɛn na yɛnyɛ wo a ɛbɛma ahum yi ano abrɛ ase ama yɛn?”


\par }{\PP \VS{12}Yona buaa wɔn sɛ, “Momma me so nto me ntwene ɛpo yi mu, na ano bɛdwo. Menim sɛ me enti na ahum kɛseɛ yi retu mo so.”


\par }{\PP \VS{13}Mmarima no yɛɛ deɛ wɔbɛtumi biara sɛ wɔbɛhare ɛhyɛn no akɔ mpoano. Nanso, wɔantumi, ɛsiane sɛ na ɛpo so ahum no ano ayɛ den asene kane no.

\VS{14}Afei wosu frɛɛ
{\ND{Awurade}} sɛ, “Ao
{\ND{Awurade}} yɛsrɛ wo mma yɛn nwuwu sɛ yɛama ɔbarima yi ahwere ne nkwa enti. Mma yɛn nni fɔ wɔ ɔbarima yi mogya ho, ɛfiri sɛ, Ao
{\ND{Awurade}} wayɛ deɛ wo pɛ.”

\VS{15}Afei, wɔmaa Yona so too no twenee ɛpo no mu, na ɛpo a na ɛrehuru soɔ no yɛɛ dinn.

\VS{16}Yei maa mmarima no suroo
{\ND{Awurade}} pa ara na wɔbɔɔ afɔdeɛ maa
{\ND{Awurade}}, na wɔhyɛɛ no bɔ.


\par }{\SH Yona Mpaeɛbɔ
\par }
{\PP \VS{17}Na
{\ND{Awurade}} maa apataa kɛseɛ bi bɛmenee Yona, na Yona daa apataa no yam nnansa, awia ne anadwo.




\Chap{2}\VerseOne{1}Yona firii apataa no yam bɔɔ
{\ND{Awurade}} ne Onyankopɔn mpaeɛ sɛ.

\VS{2}Ɔkaa sɛ,

\par }{\Q “Mʼahohia mu mefrɛɛ
{\ND{Awurade}},

\par }{\QB na ɔgyee me so.

\par }{\Q Mefiri adamena ase tɔnn srɛɛ mmoa

\par }{\QB na wotiee me sufrɛ.


\par }{\Q \VS{3}Wotoo me twenee ebunu mu

\par }{\QB wɔ ɛpo ase tɔnn,

\par }{\QB na ɔhweam twaa me ho hyiaeɛ;

\par }{\Q wʼasorɔkye ne mframa

\par }{\QB bu faa me so.


\par }{\Q \VS{4}Na mekaa sɛ, ‘Wɔapam me afiri wʼanim;

\par }{\QB nanso mede mʼani bɛkyerɛ

\par }{\QB wʼasɔredan kronkron no bio’


\par }{\Q \VS{5}Nsuo a abu afa me so no bɔɔ me hu,

\par }{\QB ebunu no twaa me ho hyiaeɛ;

\par }{\Q ɛpo mu wira kyekyeree me tiri ho.


\par }{\Q \VS{6}Memem kɔɔ mmepɔ no ase pɛɛ;

\par }{\QB asase ase kaa me hyɛɛ mu afebɔɔ.

\par }{\Q Nanso wogyee me nkwa firii amena mu,

\par }{\QB Ao
{\ND{Awurade}}, me Onyankopɔn.


\par }{\BB \par }
{\Q \VS{7}“Ɛberɛ a me nkwa resene akɔ no,

\par }{\QB mekaee wo
{\ND{Awurade}},

\par }{\Q na me mpaeɛbɔ foro baa wo nkyɛn,

\par }{\QB wɔ wʼasɔredan kronkron no mu.


\par }{\BB \par }
{\Q \VS{8}“Wɔn a wɔde wɔn ho bata ahoni huhuo ho no

\par }{\QB hwere adom a anka ɛyɛ wɔn dea.


\par }{\Q \VS{9}Nanso me, mede ayɛyie nnwom

\par }{\QB bɛbɔ afɔdeɛ ama wo.

\par }{\Q Deɛ mahyɛ ho bɔ no, mɛyɛ.

\par }{\QB Nkwagyeɛ firi
{\ND{Awurade}}.”


\par }{\Q \VS{10}Na afei,
{\ND{Awurade}} hyɛɛ apataa no ma ɔfee Yona too asase so.




\par }\Chap{3}{\SH Yona Kɔ Ninewe
\par }
{\PP \VerseOne{1}Afei,
{\ND{Awurade}} asɛm baa Yona nkyɛn ne mprenu so sɛ,

\VS{2}“Kɔ Ninewe kuropɔn kɛseɛ no mu, na kɔpae mu ka asɛm a mede rema wo yi.”


\par }{\PP \VS{3}Yona yɛɛ ɔsetie maa
{\ND{Awurade}} asɛm no, na ɔkɔɔ Ninewe. Na Ninewe yɛ kuropɔn titire a wɔde nnansa na ɛhunu hɔ nyinaa.

\VS{4}Ɛda a ɛdi ɛkan no, Yona hyɛnee kuropɔn no mu, na ɔhyɛɛ aseɛ paee mu kaa sɛ, “Aka adaduanan na wɔadane Ninewe abutu.”

\VS{5}Ninewefoɔ gyee Onyankopɔn diiɛ. Wɔhyɛɛ sɛ wɔn nyinaa bɛdi abuada, ɛfiri ɔkɛseɛ so kɔsi ɔketewa so, na wɔafirafira ayitoma.


\par }{\PP \VS{6}Ɛberɛ a Ninewehene tee asɛm no, ɔsɔre firii nʼahennwa so, ɔworɔɔ nʼahenetadeɛ, Ɔfiraa ayitoma, na ɔtenaa mfuturo mu.

\VS{7}Afei, ɔmaa wɔbɔɔ dawuro wɔ Ninewe sɛ,

\par }{\PMO “Mmara a ɛfiri ɔhene ne nʼatitire hɔ nie:

\par }{\PM “Obiara, sɛ ɔyɛ onipa anaa aboa, anantwikuo anaa nnwankuo, mmfa hwee nka nʼano; mma ɔnnnidi anaa ɔnnom.

\VS{8}Na mmom nnipa ne mmoa mfa ayitoma nkata wɔn ho. Obiara mfa anibereɛ nsu mfrɛ Onyankopɔn. Wɔn mfiri wɔn akwammɔne so, na wɔnnyae basabasayɛ.

\VS{9}Hwan na ɔnim? Ebia, Onyankopɔn bɛhunu yɛn mmɔbɔ, na watwe nʼabufuhyeɛ no a ɔnam so rebɛsɛe yɛn no asan.”

\VS{10}Na Onyankopɔn hunuu sɛdeɛ wɔyɛeɛ ne sɛdeɛ wɔsane firii wɔn akwammɔne ho no, ɔhunuu wɔn mmɔbɔ, na wansɛe wɔn sɛdeɛ ɔkaeɛ no.




\par }\Chap{4}{\SH Yona Abufuo Wɔ
{\ND{Awurade}} Ahummɔborɔ Ho
\par }
{\PP \VerseOne{1}Yona bo annwo koraa, na ne bo fuiɛ.

\VS{2}Ɔbɔɔ
{\ND{Awurade}} mpaeɛ sɛ, “Ao
{\ND{Awurade}}, ɛberɛ a na mewɔ fie no, ɛnyɛ sei na mekaeɛ? Yei enti na meperee sɛ medwane akɔ Tarsis no, ɛfiri sɛ na menim sɛ, woyɛ ɔdomfoɔ ne mmɔborɔhunu Onyankopɔn a wo bo kyɛre fu, na wodɔ boro so. Woyɛ Onyankopɔn a ɔtwentwɛnee ne nan ase wɔ bɔne amanehunu ho.

\VS{3}Enti Ao
{\ND{Awurade}}! Gye me nkwa firi me nsɛm. Ɛyɛ ma me sɛ mɛwu sene sɛ mɛtena ase.”


\par }{\PP \VS{4}Na
{\ND{Awurade}} buaa sɛ, “Ɛyɛ sɛ wo bo fu saa asɛm yi ho anaa?”


\par }{\PP \VS{5}Na Yona kɔɔ kuropɔn no apueeɛ fam baabi kɔtenaa hɔ. Ɔbɔɔ apata tenaa ne nwunu no mu, twenee deɛ ɛbɛba kuropɔn no so.

\VS{6}Na
{\ND{Awurade}} Onyankopɔn maa bobe dua bi nyinii ntɛm ntɛm wɔ nʼatifi na ɛmaa Yona nyaa ahomeka, na nʼani gyee dua no ho.

\VS{7}Nanso ahemadakye no, Onyankopɔn maa ɔsa bɛwee bobe dua maa nhahan no poeɛ.

\VS{8}Awia pueeɛ no, Onyankopɔn ma apueeɛ mframa bi a emu yɛ hyeɛ bɔeɛ na awia hyee Yona apampam ma ɔtɔɔ bira. Ɔpɛɛ sɛ ɔwu, na ɔkaa sɛ, “Ɛyɛ ma me sɛ mewu sene sɛ metena ase.”


\par }{\PP \VS{9}Onyankopɔn bisaa Yona sɛ, “Ɛyɛ sɛ wofa abufuo wɔ dua no ho anaa?”

\par }{\PP Yona buaa sɛ, “Aane, me bo afu, na sɛ mɛwu a anka mepa.”


\par }{\PP \VS{10}Na
{\ND{Awurade}} kaa sɛ, “Dua yi ho asɛm aha wo, nanso woanni ho dwuma biara, na ɛnyɛ wo na woma ɛnyiniiɛ. Ɛfifirii ntɛm ntɛm na ɛwuu ntɛm ntɛm.

\VS{11}Nanso nnipa mpem ɔha ne aduonu wɔ Ninewe a wɔnnim wɔn benkum ne wɔn nifa. Na mmoa bebree nso wɔ hɔ. Ɛnsɛ sɛ mema Ninewe kuropɔn kɛseɛ yi ho asɛm ha me anaa?”

\par }